i .«*• 


\ 


/ 


£[I?3P 


I / 


N 


V 


\ 


SCRIPTORUM  CLASSICORUM 

D E 

PRAXI  MEDICA 

NONNULLORUM  - 
OPERA  COLLECTA. 


VOLUMEN  QUARTUM 


Parisiis,  rue  de  l'ecole  de  medeciue,  No.  4.,  apud 

J.  B.  B A ILLI  ER  E. 

Londini,  o Bedford  Street,  Bedford  Square , apud 
J.  B.  IIailliere, 

Amstelodami,  apud  Mdki,ler  et  Soc. 


< 


- V.' 


L I P S I A E , 

EX  OFFICINA  F.  BROCKHAUSI1. 


JO.  BAPT.  MORGAGNI 

DE 

SEDIBUS  ET  CAUSIS 
MORBORUM 

PER  ANATOMEN  INDAGATIS 

LIBRI  QUINQUE. 


EDITIONEM  RELIQUIS 

EMENDATIOREM  ET  VITA  AUCTORIS  AUCTAM 


CUR  AY  IT 


JUSTUS  RADIUS 

SOCIET.  EiAd'.» 

& # P 


PROFESS.  MED.  PUBI.  EXTRAORD.  ET  PI.UR.  S 

MEJIBR. 


TOMUS  PRIMUS. 


© W 


LIPSIAE,  sumptibus  LEOPOLDI  V 

MDCCCXXV1L 


v v'  ir  i . ■ - ' - - 


, t 4 . ; 1 . 


-i 


■ 


PRAEFATIO 


EDITORIS  LIPSIENSIS. 


Labrum  prelis  dcnuo  jussi  submitti,  ct  mox  in  fora  li- 
teraria  venire , cujus  auctor , quamquam  per  plura  jam 
aeva  apud  beatos  resideat,  tamen  inter  mortales  immor- 
talibus operibus  vivere  perget.  Nolo  nunc  quidem  in 
illius  laudes  exire,  sed  si  ad  hoc  ferret  animus,  non 
facile  quisquam , ne  a fortuna  quidem , mihi  potuisset 
donari  cnconiiis  multiplicibus  dignior,  quam  qui,  ct  sua 
et  nostra  memoria  omnium  ore  elatus , maxime  primo- 
rum inter  medicos  virorum  laude  commentationibusque 
floruit.  Morgagni  ille  est,  quem  Itali  seculo  XVII.  et 
XVIII.  viderunt,  cujus  tantum  exstitit  studium  et  gra- 
tia, ut  non  septemplicibus  oppidorum  Graecorum  litibus 
expetitus , sed  ut  ccrtatim  omnes  fere  universae  Euro- 
pae civitates  cum  suum  facere  conatae  sint,  certe  qui- 
dem , ut  suo  usae , in  loco  magistri  habuerint.  Aliud 
igitur  est,  ad  quod  mea  mens  salit,  tenditque,  scilicet 
paucissimis  volui  demonstrare  , hunc  auctorem  , si  quid 
equidem  judico,  talem  esse,  qui,  si  a quoquam  opere 

diurno  nocturnoquc  tractetur,  virium  in  eo  perlegendo 
intentionem  animique  agitationem  impenso  lucro  grato- 
que  compensat,  atque  retribuat. 

Enimvero  in  illo  egregio  viro  et  plane  incomparabili 
nobis  copia  exemplorum  prostat,  quae  singuli  quique 
imitari  possimus.  Videmus  enim  , quam  strenue  juveni 
medico  discendum,  ingenium  literarum  studio  subigen- 
dum uti  practico  omnibus  rebus  exploratis  circumspe- 
cteque  ponderatis  agendum  et  via  certa  demum  proce- 
dendum; theoretico  quemadmodum  in  late  patente  re- 
rum medicarum  orbe  contemplandum , omniumque,  qui 
ante  nos  fuerunt,  opera  ad  fructum  nostrum  aliorumque 
convertendum  sit,  praecipiendum  et  docendum.  Neque 
enim  adhaeret  medicorum  superstitionibus,  praejudicatis 
opinionibus  ideisque  male  perceptis  nulloque  fundamen- 
to sustentatis , quibus  malis  nostro  seculo  complures 
medici  infecti,  praxis  temerata,  ars,  proh  dolor!  prope 
venenata  esse  videntur.  Contra  ille  corpus  tum  sanum 
tum  morbo  correptum  indefesso  ardore  perscrutatus  est, 
mirifica  sagacitate  in  morborum  vel  abditissimas  late- 
bras causasque  inquisivit , ut  dubitem  , an  in  bis  rebus 
ullum  sibi  parem  habuerit,  nedum  a quoquam  eorum, 
qui  contra  eum  et  post  eum  surrexerunt,  loco  suo  mo- 
tus, aut  superatus  sit.  Quod  si  verum  est,  per  se  quis- 
que facile  existimet,  eum  etiam  nobis  exemplo  esse,  ubi 
id  agitur , ut  medicorum  eorum  , qui  contra  artis  prin- 
cipia ac  prope  contra  naturam  assurgunt , temerarios 
assultus  impugnemus,  exemplis,  dictis  factisquc  coer- 

Huic  tanto  viro  olim  suum  librum  placuit  forma  ma- 
xima cdcrc,  eaque  tum  temporis  omnium  tulit  plausum 
usque  adeo , ut  etiam  exteri , cum  sua  ipsorum  opera 
Morgagni  doctrinam  ad  se  transferre  cuperent,  ejus 
arte  bibliothecas  ornare,  et  literis  apud  se  consulere  in- 
stituerent, fere  omnes  ejusdem  libros  majori  forma  re- 
cudcrent,  cosquc  ita  manibus  versare  gauderent.  Sed 
cum  arti  multae  figurat;  subjectae  sint,  rerumque  modus 
per  tempora  variet,  apud  nos  praesertim,  qui  ob  con- 
suetudinem patiamur,  ut  habitus,  victus,  cultus  post 
brevissima  spatia  mutCStur ; prout;  artificibus  vel  artifi- 
cio vei  lusu  vel  studio  oculis  nostris  blandiri,  gustum 
irretire,  plausum  capere,  h.  e.  nobis  ipsis  aut  arte  sua 
et  industria  imponere,  aut  semper  novatarum  formarum 
multitudine  nos  deludere  placeat.  Quemadmodum  au- 
tem in  toto  supcllcctilium  instrumento  varietas  delectat, 
ita  vel  in  librorum  apparatu  modus  non  idem  semper  est 
gustu  desideratus.  Laudatur  plerumque  id,  in  quod  con- 
suetudo nos  illexit,  saepe  quod  luxus  aut  splendor  qui- 
dam externus  probat,  mox  quod  apte  ad  ceteras  res  no- 
stras figuratum  est,  alias  quod  peregrinum  olet,  odore 
et  colore  sensus  obtundit,  gustum  et  olfactum  corrum- 
pit. Interdum  denique  illud  eligimus  et  commendamus, 
si  sapinius,  quod  opibus  conveniat,  commoditati  et  uti- 
litati inserviat , cum  reliquo  domestico  apparatu  consti- 
tui, et  inseri  salvo  ordine  et  decentia  possit.  Ego  vero 
in  tanta  varietate  figurarum  modique , quae  nos  oppri- 
mit, tantum  formis  concedi  posse  existimaverim,  quan- 
tum non  obest , sed  prodest  usui , et  commode  nostram 

facultatem  sustentat,  operamque  promovet  juvando. 
Etenim  et  formis  suus  habendus  est  honor , utpote  ob- 
lectationes multiplices  et  commoditates  adfcrentibus. 
Hac  causa  permotus  meam  judicandi  formam  secutus 
sum  in  Morgagni  opere  edendo.  Vossio  nostro , bi- 
bliopolae clarissimo , qui,  ut  vir  prudens,  tabernas  li- 
terarum  promovendarum  gratia  operibus  praestantissi- 
mis  ornat,  eaque  studiis  solidis  commodat  nostris,  in 
eo  refragari  nolui,  quod  formam  commodiorem  Mor- 
gagno destinaverat.  Quod  si  qui  sint,  qui  improbent, 
quam  paucissimos  fore  conjicio,  quia  facile  intellectu 
est , illud  bibliopolae  consilium  emtoribus  et  lectoribus 
utilissimum  esse  futurum.  — Ceterum  hic  liber  de  se- 
dibus ct  causis  morborum  inscriptus  in  Germania  raris- 
simus est,  ergo  difficilis  ad  comparandum.  Quae  causa 
per  sesc  sat  gravis  est , ut  nova  editio  curetur.  Sed 
praeter  hanc  aliam  non  minoris  momenti  in  hujus  libri 
indole  reperire  mihi  videor.  Quoniam  enim  superstitio- 
nibus in  re  medica , obstrusis  multorum  opinionibus  et 
inanibus,  quae  utique  instar  pestis  novae  late  grassan- 
tur ; perversis  methodis  sanandi,  cum  sint,  qui,  quam- 
vis ipsi  vesani  videantur,  tamen  sanandi  artem  apud  se- 
sc quasi  residentem  ideoque  unice  genuinam  profitean- 
tur ; nihil  potentius  opponi  potest,  quam  recta  cogitatio 
perspicuaque  praeceptio , quarum  utraque  aut  nullibi 
est,  aut  e Morgagni  operibus,  tamquam  e fonte  perenni 
et  copioso  aqua  salutifera , ad  nos  redundare  potest,  ac 
derivari.  In  Eo  enim  rerum  est  ubertas , styli  latini 
plurimam  partem  perspicuitas  , ingenii  tanta  vis , ut  in- 

terdum  tota  mente  possis  admirari,  saepissime,  quid  ex 
his  tribus  magis  cmicet,  pracpondcrctve  inter  reliqua, 
diu  dubiter  dijudicare. 

Auctoris  commendationi  nolui  incumbere,  at  meas 
partes  in  edendi  negotio,  quantum  fieri  potuit,  operi- 
bus properantibus , fideliter  volui  peragere  gavisus  meo 
officio.  Editionem  alteram  ab  auctore  celeberrimo  ipso 
recognitam,  quae  Vcnetiis  anno  ciaoccLxv  apud  Rcmon- 
dinum  in  folio  prodiit,  basin  feci,  cum  reliquis,  prae- 
sertim autem  Lugdunensi  Batava  ab  anno  ciaiaccLXVH  et 
omnium  novissima  Lutctiana  Parisicnsi  ab  a.  cmocccxx 
diligentissime  comparavi ; operarum  vitia , quibus  ipsa 
Veneta  editio  maculata  est,  delevi;  nec  non  interpun- 
ctionis molestae  sensumque  turbantis  incommodum, 
quod,  ut  nemo  priorum  editorum,  ita  nec  clarissimi 
Ciiaussier  et  Adelon  , Parisicnsis  modo  laudatae  edi- 
tionis curatores,  removere  voluerunt,  quantum  id  fieri 
potuit,  superavi. 

Pracstantissimi  auctoris  vitam  cum  lectoribus  com- 
municare perutile  et  gratum  duxi,  quippe  persuasus, 
eximiorum  virorum  exemplis  vero  studio  solidiorique 
doctrinae  haud  spernendum  adminiculum  subministrari; 
quare  magnum  inde  gaudium  hausi,  quod  clegantissi- 
mam  et  locupletissimam,  ab  Angelo  Fabronio  x)  ejus 
populari  et  coaetaneo  conscriptam,  invenirem,  quam, 
quia  uno  excepto  Josepho  Mosca  2),  qui  prius  scripsit, 

1)  \ itae  Italorum  doctrina  excellentium , qui  seeulo 
xviii.  floruerunt.  Decas  altera.  Romae  1769.  p.  287. 

2)  Neapoli  1758.  8. 

cum  Albertus  ab  Haller  1 ) , tum  Benjam.  Hutchin- 
son 1  2)  et  F.  G.  Boisseau  3)  secuti  sunt,  nec  ego  non- 
nisi pauca  habui,  quae  adderem,  protinus  cum  histori- 
ca operum  auctoris  nostri  adumbratione  huic  prooemio 
subjunxi.  Idem  fecerunt,  paucis  verborum  mutationi- 
bus institutis , Tissot  atque  Chaussier  cum  Adelone, 
quorum  tamen  ultimi  e re  sua  duxerunt,  quod  et 
unde  depromserant ,'  reticere.  Scripsi  Lipsiae  mense 
Januario  A.  R.  S.  cmocccxxvii. 

1)  Biblioth.  anatom.  Tigur.  17 77.  vol.  II.  p.  34. 

2)  Biographia  medica.  Lond.  1799.  vol.  II.  p.  161. 

3)  Dictionnaire  des  sc.  med.  Par.  apud  Pachoud.  Par- 
tie  Biographie  medicale,  toni.  VI.  p.  291. 

JO.  BAPT.  AIORGAGNI. 


Jo annes  Baptista  Morgagnus  nobilis  Foroliviensis.  Is 
natus  est  Foro  Livii  V.  cai.  martias  anno  mdcuxxxii.  patre 
Fabricio , matre  Maria  Torniellia.  Septimum  aetatis  an- 
num nondum  absolverat,  cum  ei  pater  decessit:  quo  fa- 
ctum est,  ut  matris  curae  concreditus,  quae  ei  omnia, 
quippe  unico , cupiebat , primos  illos  aetatis  annos  ita 
transegerit , ut  et  moribus , quod  debebatur , et  studiis 
tribueret.  Per  haec  tempora  magnum  adiit  vitae  pericu- 
lum. Nani  cum  in  canalem  lapsus  longis  fornicibus  ma- 
gna ex  parte  obtectum  aquisque  redundantem  a profluente 
sub  fornicem  raperetur,  et  jam  mergi  deberet,  cujusdani 
hominis  auxilio  sublatus  tantum  evasit  periculi.  Forte 
fortuna  venerat  ad  eum  locum  homo  ille;  cumque  jam 
puerum  praetergressus  fuisset,  non  illum  cadentem  vidit, 
tantum,  nescio  quid,  strepitus  audivit,  sed  non  propterea 
advertit  oculos,  progressusque  paululum  viae,  sibi  visus 
est  audire  intime  monentem,  ut  retro  respiceret.  Respe- 
xit, accurrit,  et  in  canalem  se  projecit,  ut  opem  pereunti 
ferret.  Jam  a prima  aetate  magnam  de  se  exspectationem 
movit  linguas  addiscendo  omnemque  illam  eruditionem, 
quae  ad  humanitatem  pertinere  videtur;  illudque  conse- 
cutus est,  ut,  quas  ligata  solutaque  oratione  in  medium 
proferret,  lucubrationes  omnibus  probarentur.  Quod  ei 
contigit  etiam  dum  scientiarum  stadium  percurrit,  et  in 
iis  experimentum  publice  praebuit.  Qua  in  re  accidit,  ut, 
cum  Jesuita  quidam  argumentum  proposuisset , simulque 
distichon,  nescio  quod,  adolescentis  laudes  complectens 
recitasset,  Morgagni  s mira  quadam  ingenii  alacritate  di- 
sticho primum,  mox  argumento  responderit.  Libuit  illi 

theses  suas  cardinali  Ottobonio  dedicare,  a quo,  ut  et  ab 
ejus  magno  patruo  Alexandro  VIII.  P.  M.  multa  in  ma- 
ternam familiam  beneficia  atque  ornamenta  profecta  fue- 
rant. Haec  quidem  fuit  prima  Morgagni  institutio  apud 
cives  suos.  Post  Bononiam  venit  (agebat  tunc  decimum 
et  sextum  aetatis  annum)  ea  mente,  ut  ad  cognitionem 
rerum  medicarum  potissimum  se  conferret.  Qua  in  facul- 
tate cum  ibi  florerent  eo  tempore  Malpighii  auditores, 
et  in  iis  Jacobus  Sandrius,  Hippolytus  Franciscus  Al- 
bertinius  et  Antonius  Maria  Valsalva,  qui  prae  cete- 
ris in  anatome,  sine  qua  medicina  esse  non  potest,  ex- 
cellebat , his  se  instituendum  dedit.  Eodem  quoque  tem- 
pore adolescentulus  docilissimo  omnium  ingenio  aliis  di- 
sciplinis erudiebatur,  ac  brevi  ita  tenuit  philosophiam  ac 
medicinam,  ut  cum  a praeceptoribus  discessisset,  nemo 
de  iis,  qui  peritissimi  habebantur,  huic  anteponeretur. 
Philosophiae  studia jier  hoc  tempus  renovanda  putavit,  ut 
satis  desiderio  faceret  noscendi  recentiorum  disciplinam, 
quod  desiderium  excitavit  Philosophia  Burgundica  P.  nu 
Hamel,  quae  ei,  paulo  antequam  e patria  discederet,  forte 
ad  manus  pervenerat.  In 'hoc  cum  esset  occupatus,  Oph- 
thalmia correptus  est,  eaque  cum  acri  subinde  dolore 
conjuncta  non  modo  legendi  scribendique,  sed  etiam  so- 
mnum capiendi , nisi  palpebris  imposita  pulpa  tepida  po- 
morum dulcium,  facultatem  eripiebat.  Qua  valetudine 
cum  adhuc  premeretur,  sua  prorsus  divina  memoria  fre- 
tus non  dubitavit  solemne  certamen  inire  (id  fuit  anno 
mdcci.)  , ut  in  album  doctorum  referretur.  Qua  re  sum- 
mo cum  plausu  peracta,  in  patriam  concessit,  ibique  bre- 
vi convaluit.  Ex  quo  tempore , si  ophthalmiam  alteram, 
quae  senescenti  accidit,  sed  breviorem,  excipias,  ad  ex- 
tremam usque  senectutem  ita  bonis  usus  est  oculis,  ut 
adolescentiam  non  requireret.  Cumque  aliquando  interro- 
gatus fuisset,  qua  ratione  pristinum  illud  robur  tamdiu 
conservare  potuisset  in  tanta  ac  tam  assidua  oculorum 
contentione,  non  alia,  respondit,  quam  faciei  et  palpe- 
brarum lotione  matutina  ab  eo  tempore,  quo  aegrotari,  sic 
instituta,  ut  non  temere  quavis  aqua  uterer,  sed  ea  dunta- 
xat,  quae  recens  e puteo  hausta  esset.  Cum  Bononiam  ad 
studia  literarum  rediisset  Morgagnus,  magno  adjumento 
fuit  praeceptori  suo  Valsalvae  in  iis  rebus,  quas  scri- 
psit, ediditque  in  vulgus  anno  mdcciv.  de  aure  humana. 

Hic  quoque  plurimum  utebatur  Morgagno  in  dissectio- 
nibus humani  corporis,  quas  in  celeberrimo  Bono- 
niensi gymnasio  publice  habebat:  idque  munus  solus 
ipse  sustinuit  eo  anno , quo  idem  Valsalva  Parmam  ac- 
cersitus  Bononia  aberat.  Quibus  rebus  factum  est , ut 
brevi  illustraretur.  Atque  hoc  inprimis  erat  in  adolescen- 
tulo  mirabile,  quod  praeter  laudem  rei  anatomicae  maxi- 
mam, ita  in  aliis  quoque  facultatibus  excellebat,  ut  vide- 
retur omnia  consequi  posse,  simul  ac  velle  coepisset.  Sic 
enim  Hetrusce  scribebat,  ut  appareret  in  eo  nativum 
quendam  leporem  esse,  non  adscitum.  Tanta  autem  erat 
elegantia  sermonis  Latini , ut  cum  elegantissimo  quoque 
scriptore  posset  comparari.  Noverat  et  Graecas  literas  ; 
attigerat  et  poeticen , credo,  quod  illius  dulcedinis  expers 
esse  noluerit;  praeclare  tenebat  botanicam  et  geometri- 
am, quod  in  iis  non  parum  ad  sua  studia  praesidii  esse 
putaverat;  ob  eandemque  causam  opticam  perdidicerat, 
hydraulicam,  mechanicam,  nec  non  in  astronomia  se  exer- 
cuerat. Igitur  cum  haberet  studia  communia  cum  multis, 
essetque  singulari  bonitate  moribusque  plane  facillimis  et 
ad  omnem  rationem  humanitatis  accommodatissimis,  ita 
vivebat  Bononiae,  ut  universis  civibus  merito  esset  caris- 
simus. Utebatur  autem  intime  Manerediis  fratribus,  Ja- 
coiso  Barthoromaeo  Bkccario  et  Joanne  Antonio  Stan- 
cario  hujusque.  fratre  Victorio,  cum  quibus  duobus  po- 
stremis ipsi  necessitudo  quoque  erat  contubernii.  Has  ob 
causas  praecipuus  ei  honos  habitus;  creatus  est  enim, 
cum  nondum  complesset  secundum  et  vicesimum  aetatis 
annum  princeps  academiae  Inquietorum , in  quam  fuerat 
quinquennio  ante  cooptatus.  Qua  in  potestate  praeclaras 
res  gessit.  Nam  persuasit  academieis,  ut  relictis  inanibus 
disputationibus,  novam  utilemque  amplecterentur  philoso- 
phandi rationem , novisque  conditis  propositisque  legibus, 
has  ut  omnes  probarent,  effecit.  Plura  hac  de  re  perse- 
cuti sumus  in  vita  Eustachii  Maneredii  , qui  et  conditor 
illius  academiae,  et  socius  una  cum  Victorio  Stancario 
glorioso  in  labore  Morgagno  fuit.  Hic  vero,  ut  colle- 
gas ad  occulta  naturae  investiganda  suo  exemplo  inflam- 
maret, in  solcmni  ac  publico  academiae  conventu,  qui  ha- 
bitus est  anno  postquam  princeps  ipse  fuerat,  recitavit, 
quae  ei  in  longa  cadaverum  serie  attentissime  spectanti 
sese  observanda  obtulerant,  et  in  adversaria  conjecerat. 

Neque  haec  communia  et  pervulgata,  sed  pleraque  nova, 
omnia  vero  difficillimam  cognitionem  habentia.  Ex  quo 
factum  est,  ut  non  modo  laudem  ingenii,  sed  etiam  ad- 
mirationem sit  consecutus  ; nullusque  auditorum  fuerit, 
qui  cum  non  sit  hortatus,  ut  illa  in  lucem  proferret,  pol- 
licitus fore  et  ipsi  et  academiae  honorificentissima.  Pa- 
ruit ille  horum  consiliis,  ediditque  anno  mdccvi.  Bononiae 
librum,  quem  inscripsit  Adversaria  anatomica  prima , in- 
stituitque  ad  Eustachium  Manfredium  tunc  academiae 
principem  ceterosque  sodales.  Nihil  enim  magis  laborabat, 
•quam  ut  in  academiam  , cui,  quidquid  erat,  videbatur  re- 
ferre acceptum,  gratissimus  cognosceretur.  Dividitur  opus 
in  partes  tres,  quarum  in  priori  exponuntur,  quae  ipse 
primus  omnium  aut  vidit,  aut  descripsit  in  humani  cor- 
poris fabrica.  Talia  sunt  glandulae  arytaenoideae  (ne- 
cesse  fuit,  nova  novis  rebus  imponere  nomina),  quae  de 
epiglottidis  foveis,  glandula  et  lateralibus  vinculis,  et  quae 
de  vinculis  quoque  labrorum  tradit,  tum  quae  de  finibus 
eorum  musculorum,  quos  hyothyreoideos  vocant  et  sterno- 
thyreoideos,  ac  de  horum  tendineis  inscriptionibus,  quidam 
uvulae  et  pharyngis  musculi,  foramen  saepius  in  lingua 
conspicuum,  duo  tenuia  corpora  non  modo  in  virili,  sed 
et  in  muliebri  vesica  exstantia,  urethrae  foramina  et  ca- 
naliculi peculiares,  sebaceae  glandulae  in  nymphis,  in 
palpebris  , in  mammarum  areolis  et  in  aliis  plurimis  par- 
tibus , et  quae  denique  de  vagina  et  de  valvulis  cervicis 
uteri  docuit.  In  secunda  vero  parte  persequitur  illa,  quae 
a gravissimis  anatomicis  olim  quidem  proposita  erant,  sed 
quae  mox  vetustate  obsoleverant , et  hujusmodi  sunt  ary- 
taenoidum  cum  cricoide  articulationes , laryngis  ventri- 
culi, medium  epiglottidis  ligamentum,  ligamentum  penis 
suspensorium  et  corpuscula  quaedam , quae  in  aortae  et 
pulmonaris  arteriae  valvulis  visuntur.  Haec  restituta  a 
Morgagno  satis  comprobant  quantum  acuminis  ac  dili- 
gentiae ipse  conferret  ad  lectionem  veterum  scriptorum ; 
'hoc  vero  specimen  moderati  animi  et  ab  inani  gloria  ab- 
horrentis, quod  sequi  noluerit  illorum  exemplum,  qui  si- 
bi tribuere  non  dubitarunt  inventionem  earum  rerum,  quas 
ab  oblivione  hominum  atque  a silentio  vindicassent ; id 
quod,  si  cui  facere  liceret,  ipsi  prae  ceteris  licuisset,  ut 
qui  res  non  modo  restitueret,  sed  etiam  illustraret,  ac 
augeret,  novis  subinde  propriisque  adjectis  circa  illas  ob- 

serv  ationibus ; quod  ut  in  secunda  libri  parte , sic  in  ter- 
tia quoque  facere  non  omisit.  In  hac  demum  proposuit 
quid  ipse  observasset  de  quibusdam  magnorum  hominum 
controversiis.  Primo  venit  in  medium  illa,  quae  posita 
est  in  eo , utrum  sanguis  fluat  per  eam  anastomosin,  quae 
est  in  fetuum  cordibus,  de  cava  in  pulmonarem  venam, 
an  vero  de  pulmonari  feratur  in  cavam , ac  priorem  opi- 
nionem comprobat.  Hanc  sequitur  controversia  de  venae 
umbilicalis  in  jecur  ingressu  et  de  illius  sanguinis  per  hoc 
progressione,  quibus  in  rebus  cum  iis  facit,  qui  fuerunt 
diligentiores.  Tertia  controversia  est,  an  ad  internum 
humani  quoque  oculi  latus,  praeter  carunculam  lacryma- 
lem  alia  glandula,  aut  saltem  an  ea  caruncula  pro  glandula 
agnoscenda  sit,  et  iis,  qui  utrumque  negant,  adstipulatur. 
Contra  in  quarta  controversia,  quae  in  eo  versatur,  liant 
nec  ne  osseae  in  senescentibus  laryngis  cartilagines,  sint- 
que  medullosa  substantia  refertae,  sententiae  eorum,  qui 
utrumque  afiirmant,  adhaeret.  Inde  transit  ad  ostendendum, 
quonam  loco  asperae  arteriae  cartilagines  desinant  esse  semi- 
annulares,  de  qua  re  non  adhuc  inter  anatomicos  convenie- 
bat; ut  ne  illud  quidem  conveniebat  ante  Morgagni  obser- 
vationes hoc  loci  propositas,  qua  magnitudine  et  ubinam 
glandulae  ejusdem  arteriae  locatae  essent.  Idem  fecit,  ut  non 
amplius  controverteretur,  an  una  esset  thyreoidea  glandu- 
la; quam  glandulam  peculiari  ductu  instructam  esse,  quam- 
vis non  pro  certo  statuat,  probabile  tamen  esse  ostendit. 
Solvit  controversiam,  quae  etiam  tum  vigebat,  unde  na- 
scantur musculi  coracohyoidei,  demonstrans  ab  eo  scapu- 
larum latere,  quod  costam  superiorem  vocant,  initium 
sumere.  Multa  quoque  solvit  de  iis  musculis,  qui  laryn- 
gis cartilaginibus  proprie  sunt  attributi,  exponitque,  quid 
ipse  observaverit  de  hymene,  de  ovariis , de  tubis  Fallo- 
pianis,  de  lacunis  fossae  muliebris,  de  fontibus  cujusdam 
muci  ad  cervicem  uteri  occurrentis,  ac  denique  de  men- 
struo cruore,  qua  is  ex  uteri  parte  fluat,  de  quibus  rebus 
variae  erant  opiniones  atque  inter  se  dissidentes.  Haec 
omnia  non  multis  literis  et  parvo  omnino  volumine  con- 
tinentur. Nos  in  iis  referendis  longiores  fortasse  fuimus, 
quam  instituti  nostri  ratio  postulat.  Sed  id  ea  de  causa 
fecimus,  ut  facile  intelligant  lectores,  qua  ratione  in  ae- 
tatis flore  tantam  famam  collegerit  Morgagnus,  ut  satis 
superque  nominis  immortalitati  mature  consultum  ab  eo 

esse  videretur.  — Tali  modo  Bononiae  confecto  studiorum 
curriculo , Venetias  et  Patavium  venit  ad  cognoscendos 
doctos  homines.  Qua  profectione  magnum  accepit  vulnus 
academia.  Vix  enim  ferre  posse  videbatur  absentiam  il- 
lius , qui  ipsam  prae  ceteris  exemplo  et  legibus  institutis- 
que quasi  parens  et  conditor  formaverat.  Patavii  Morga- 
gnus magnam  junxit  amicitiam  cum  Dominico  Guggielmi- 
nio  , Venetiis  cum  Jo.  Polenio  et  Jo.  Hieron.  Zanichkulio 
aliisque  multis,  quos  sibi  mores  et  optimarum  artium  ac 
literarum  studia  commendabant.  Ibi,  quoad  fuit,  (non  diutius 
autem  quam  triginta  circiter  mensibus  fuit),  assidue  aut 
in  dissectionibus  majorum  praesertim  piscium,  aut  in  re 
chemica  aut  in  pharmaceutica  diligentius  cognoscenda, 
aut  in  physicis  et  anatomicis  experimentis,  aut  denique 
in  selectorum  librorum,  quos  studiose  comparabat,  lectio- 
ne versatus  est.  His  tot  instructus  adjumentis,  tum  de- 
mum venit  ad  medicinam  faciendam , hancque  in  patria 
exercuit  ea  felicitate,  quae  observationibus,  dum  Bono- 
niae degebat,  ad  aegrotantium  lectulos  jugiter  ac  solerter 
habitis  responderet.  Vel  antea  quidem  cum  relaxandi 
paulisper  animi  causa  domum  secessisset  adolescentulus, 
ea  de  ipso  opinio  fuerat  suorum  civium,  ut  ad  amplissi- 
mi in  civitate  viri  abditum  gravissimumque  morbum  digno- 
scendum et,  si  fieri  posset,  ex  aliqua  saltem  parte  levan- 
dum advocaretur;  quorum  utrumque  egregie  praestitit. 
Nunc  vero  reversus  in  patriam,  ibique  permanens,  dici 
non  potest,  quanto  in  pretio  apud  omnes  fuerit,  et  certe 
aegrotatio  paulo  difficilior  accidebat  nulla,  quin  a senio- 
ribus ipsis  medicis  sibi  socius  optaretur  Morgagnus; 
adeo  attentus  erat  in  observando,  cautus  in  praedicendo, 
felix  in  curando.  Quae  cum  sine  assidua  animi  conten- 
tione et  corporis  fatigatione  esse  non  possent,  intelligere 
primum  coepit,  si  sic  porro  pergeret,  non  diutius  se  esse 
victurum;  mox,  ut  erat,  si  quis  alius,  tum  otii  inimicus 
tum  anatomes  amator,  in  memoriam  rediit  oblatam  sibi, 
cum  Patavii  esset,  a Gugliei.minio  fuisse  occasionem  ibi 
permanendi , eamque  facultatem  excolendi , et  postea  for- 
tasse etiam  docendi,  si  ex  ejus  gymnasii  scholis  una  pla- 
ceret, quam  tunc,  qui  regeret,  quaerebatur.  Quae  amissa 
est  eo  tempore  occasio  opportunius  rediit,  mortuo  Gu- 
guiei.mixio.  Cum  enim  in  hujus  locum  traducendus  esset 
immortalis  vir  Antonius  Vaulisnerius  , quaesitum  est  de 

Morgagno,  an  Vat.lisnerii  scholam  regendam  susceptu- 
rus esset?  Quaerentibus  cum  ob  eas,  quas  diximus,  cau- 
sas non  gravate  annuisset , a senatu  Veneto  iisdem  ho- 
nestissimis conditionibus,  quibus  docebat  Valuisnerius, 
sub  finem  anni  muccxi.  ad  tradendam  theoricam  medici- 
nam est  vocatus.  Itaque  non  toto  triennio  in  patria  ex- 
acto, Patavium  concessit.  Ipse  eo  die  (is  fuit  xvi.  cal. 
apriles  a.  mdccxii.),  quo  primum  suggestum  conscendit,  in 
magna  doctissimorum  hominum  frequentia  Latinam  habuit 
orationem,  qua  formam  expressit,  seu  potius  adumbravit, 
quarundam  medicarum  institutionum , quas  animo  conce- 
perat. Sicuti  enim  Cicero  et  Quintii.ianus  oratorem  omni 
ex  parte  perfectum  instituunt,  sic  Morgagnus  talem  in- 
formare medicum  volebat,  cui  nihil  deesset,  omnesque, 
ut  ajunt,  numeros  haberet.  Itaque  tripartita  oratione 
proposuit,  quae  partes  esse  debeant  illius,  qui  ad  perfe- 
ctam medicinae  laudem  adspirat,  antequam  medico  prae- 
ceptori tradatur,  postquam  erit  traditus,  et  ex  quo  eidem 
aegrotantes  tradentur.  Non  hic  Morgagno  communia  et 
contrita  praecepta  exponere  erat  in  animo,  sed  ea  per- 
sequi, quae  ipse  per  se  divino,  quo  erat  ingenio  praedi- 
tus, et  inusitato  quodam  mentis  acumine  viderat,  atque 
didicerat,  ut  non  satis  dolere  possimus,  opus,  cujus  ad- 
umbrata lineamenta  perspicimus,  non  fuisse  ab  eodem 
perfectum.  Sed  hoc  illi  ignoscatur  volo  propter  infinitas, 
quibus  omni  tempore,  sed  hoc  praesertim,  distentus  est, 
occupationes.  Etenim  ei  multum  erat  et  laboris  et  tem- 
poris in  erudiendis  medicinae  studiosis,  quod  ea  ratione 
praestabat,  ut  docte,  erudite,  ordinate,  distincte,  Lati- 
ne, atque  etiam  ornate  omnia  explicaret.  Petierat  ab  eo 
Lancisius,  quocum  magnam  contraxerat  amicitiam,  ut  di- 
ligenter describeret,  quaenam  in  triginta  octo  anatomicis 
tabulis  Bartholomaei  EustaChii  per  hos  dies  repertis 
agnosceret,  quae  propria  et  peculiaria  inventa  ejusdem 
Eustachii  dici  deberent,  fuerint  licet  ab  aliis  post  ipsum 
prodita.  Qua  quidem  in  re  sic  amici  postulationi  brevi 
octo  dierum  spatio  satisfecit , ut  laudem  ab  eo  reporta- 
verit hominis  in  anatomes  historia  omnium  peritissimi. 
Sed  praesertim  petentibus  non  solum,  sed  etiam  flagitan- 
tibus amicis,  qui  hoc  magni  interesse  dicebant,  ad  decus 
ejus,  in  quo  docebat,  gymnasii,  studium  et  curam  contu- 
lit, ut  defenderet  Adversaria  sua  anatomica  contra  animad- 

versiones , quas  in  illa  fecerat  Joann.  Bapttsta  Blancus, 
et  Jacobus  Mangetus  suum  in  Theatrum  anatomicum  re- 
tulerat. Grave  ac  molestum  fuit  homini  a contentionibus 
alieno  ac  leni  mitique  animo  in  illud  se  adductum  esse 
discrimen,  ut  naturam  atque  ingenium  suum  desereret. 
Et  quidem  non  defensoris  modo,  sed  acris  etiam  accusa- 
toris personam  sustinuit  in  iis  quinque  Adversariis , quae 
intra  biennium  in  vulgus  edidit.  Quae  accusatio  cum  in 
eo  maxime  versetur,  ut  coarguat,  atque  corrigat  pluri- 
mos ac  gravissimos  errores , quibus  foedantur  multorum 
anatomicorum  scripta,  queis  locus  datus  est  in  hoc  Thea- 
tro , ac  praesertim  Verheyenii  et  Blanci,  illud  consecu- 
tus est  Morgagnus,  ut  haec  Adversaria  non  solum  utilia, 
sed  etiam  necessaria  sint  rei  anatomicae  studiosis,  qui 
eodem  Theatro  uti  desiderant.  /Iis  vero , qui  aliquam  cu- 
piditatem habent  noscendi  novas  observationes  animad- 
versionesque ad  anatomen  quidem  praecipue,  sed  subinde 
etiam  ad  chirurgiam  ac  medicinam  spectantes,  nihil  dul- 
cius esse  potest  iisdem  Adversariis , quae  in  hoc  rerum 
genere  mirum  in  modum  abundant.  Non  est  autem  cre- 
dibile, quam  multa  auctor  dissecare  debuerit  cadavera  ad 
confirmandas  a se  propositas  observationes;  nec  medio- 
crem quoque  in  eo  diligentiam  adhibuit,  ut  operi  adjun- 
gerentur tabulae  anatomicae  affabre  insculptae , qua  in  re 
usus  est  praesertim  opera  Michaelis  Angeli  Cavazzonii, 
Jo annis  Baptistae  Cromerii  et  Francisci  Mariae  Fran- 
ciae.  Ceterum,  vix  secundis  tertiisque  Adversariis  inspe- 
ctis, taeduit  Blancum,  vehementerque  poenituit,  quod 
Morgagnum  offendisset;  pro  qua  offensione  illi  se  satis- 
facturum Gancisio  per  literas  significavit.  Accepit  satis- 
factionem Morgagnus,  et  signum  mitigati  animi  erga  il- 
lum dedit  in  Adversariis,  quae  mox  in  lucem  emisit.  Ege- 
rat etiam  Lancisius,  de  restituendo  in  gratiam  Mangeto, 
cui  ostendit,  posse  rem  ad  concordiam  facile  deduci,  dum- 
modo ille  declararet,  non  invidia  atque  obtrectatione  lau- 
dis Morgagni,  cui  ipse  semper  faverit,  se  scripta  Blanci 
suum  in  Theatrum  anatomicum  intulisse,  sed  inconsulto 
atque  inconsiderate  id  fecisse,  factumque  suum  impro- 
bare, ac  detestari.  Non  dubitavit  quidem  Mangetus  in- 
genue fateri  Lancisio  , se  animadversiones  Blanci  currente 
prelo  accepisse,  ac  vix  attente  perlectas  typis  commisisse 
opereque  jam  edito  deprehendisse  in  iis  nonnulla,  quae 

delicatulis  acerbiora  videri  ■poterant ; sed  adeo  illum  pupu- 
gerunt necanda  et  tertia  Adversaria,  ut  ea  rescripserit,  quae 
reconciliationis  desperationem  afferre  viderentur.  Verum 
postea  sentiens  multorum  vocibus  se  reprehendi,  quod  ta- 
lem virum  offendisset,  neque  offensum  placare  studuisset, 
de  reconcilianda  gratia  cogitare  coepit.  Verebatur  quo- 
que ne  peccatum  suum  a Morgagno  severius  in  aliis,  quae 
paraverat,  Adversariis  puniretur.  Quibus  rebus  factum 
est,  ut  ei  se  purgaverit  per  literas  a Joanne  F antonio 
scriptas,  utens  excusatione  negligentiae , quo  majoris  cri- 
minis, illatae  scilicet  injuriae,  suspicionem  averteret.  Qua 
excusatione  et  amici  precibus  commotus  Morgagnus  mul- 
ta, quae  acrius  scripserat,  obliteravit  in  edendis  Adversa- 
riis. Sic  bellum  acerbum,  quod  inter  Morgagnum,  Blan- 
cum et  Mangetlm  exortum  fuerat,  sedatum  esse  videba- 
tur. At  non  multos  post  annos  Blancus  iterum  Mor- 
gagnum ad  arma  compulit.  Nam  cum  iterum  typis  com- 
mitteret librum  a se  conscriptum  de  Historia  hepatica,  in 
hoc  non  solum  veteres  refricavit  controversias,  sed  novas 
etiam  exsuscitavit,  non  videns  hac  re  plurimum  violari 
existimationem  suam.  Nam  fidem  Lancisio  dederat,  nihil 
se  unquam  commissurum , quod  hominibus  suspicionem 
ficte  reconciliatae  gratiae  movere  posset.  Nec  modo  in- 
fidi , sed  etiam  ingrati  animi  accusationem  timere  debe- 
bat Blancus,  cum  esset  Morgagno  recenti  beneficio  ob- 
strictus. Quapropter  minime  reprehendi  debet  Morga- 
gnus, si  quid  ab  eo  paulo  severius  vindicatum  est,  cum 
de  hac  instaurata  controversia  binas  sane  longas  ad  ami- 
cum scripsisset  epistolas,  de  quibus  vere  dictum  fuit,  ni- 
hil defendere,  quod  non  evidenter  probent,  nihil  oppu- 
gnare, quod  non  plane  evertant.  Profecto  magna  haben- 
da est  gratia  Blanco  et  Mangeto,  quod  has  epistolas, 
quaeque  eis  socia  damus,  Adversaria  anatomica  a Mor- 
gagno extorserint,  in  quibus  tanta  doctrina,  tot  inventa, 
tanta  in  omni  re  anatomica  eruditio  apparet,  ut  idoneus 
certe  judex  Albertus  Hallerus  non  dubitaverit  pronun- 
ciare  : nihil  habere  anatomen,  quod  cum  illis  operibus  con- 
ferri possit.  Ruvschius  quoque  , Boerhaavius  , Heiste- 
RUS,  WlNSLOWIUS,  ScHROKCKIUS,  HOFFMANNUS,  VaTERUS, 
Meadius,  Goelickius,  'NValtherus,  Senacus,  Cockbur- 
nius,  Glenzius , Meckf.lius  aliique  ("transalpinos  testes 
adhibeo,  ne  qua  gratiae  suspicio  sit)  haec  eadem  opera 

laudibus  ad  coelum  extulerunt,  et  ex  iis  in  sua  scripta 
multa  transtulerunt  ornamenta,  Atque  in  his  libris  con- 
ficiendis dum  elaborabat  Morgagnus,  nihilo  minus  officia 
sua  praestabat  aut  studiosae  juventuti,  quae  domum  ejus 
tamquam  officinam  sapientiae  frequentabat;  aut  amicis, 
qui  judicium  consiliumque  suum  saepe  exquirebant,  cum 
in  iis,  quae  ad  eruditionem,  tum  in  iis  praesertim, 
quae  ad  rem  medicam  ceterasque  physicas  facultates 
pertinent;  aut  Germanis,  qui  Patavii  dant  operam  phi- 
losophiae, medicinae  ac  rerum  divinarum  scientiae,  cum 
eorum  patronus  anni  mdccxv.  delectus  fuerit.  His  per- 
suasit, ut  sibi  aedem  emerent,  in  qua  eorum  biblio- 
theca tutius  in  omne  tempus  servaretur,  et  conventus  ha- 
berentur, in  quibus  illi  tractare  solent  de  iis  rebus,  quas 
inter  se  communes  habent.  Qua  emta,  haec  in  ingressu 
iidem  inscripserunt:  Inclyta  natio  Germanica  DD.  arti- 
starum,  adjuvante  liberalissimo  ■protectore  cel.  viro  Jo.  Bapt. 
Morgagno  P.  P.  P.  has  sibi  emit  aedes  etc.  — Sic  cum 
Morgagnus  magno  in  honore  Patavii  viveret,  electus  est 
a senatu  Veneto  ineuute  octobre  memorati  anni  mdccxv. 
ad  tradendam  in  ejusdem  civitatis  gymnasio  anatomen. 
Non  est  praetereunda  illius  modestia  hoc  loco.  Nam 
quamvis  suam  ingrederetur  provinciam,  plurimum  tamen 
se  vereri  dicebat,  quidnam  pro  dignitate  loci  et  exspecta- 
tione omnium  afferre  posset,  praesertim  cum  cogitaret 
Andream  Vesauium,  Reaudum  Columbum,  Gabrielem  Fal- 
LiOpium,  Hieronymum  Fabricium,  Julium  Casserium, 
Agrianum  Spigelium,  Joannem  Veslingium  aliosque  prae- 
stantissimos  anatomicos , qui  in  hac  sede  fuerunt.  Erat 
quidem  inanis  timor.  Omnes  enim  jam  tum  in  illud  con- 
sentiebant elogium,  tantum  illum  excellere  anatome,  ut 
nemo  esset  non  solum  aetatis  suae,  sed  etiam  de  majo- 
ribus natu,  qui  ei  anteponi  posset.  Quod  judicium  non 
minus  oratione,  quam  factis  comprobavit  senatus.  Nam 
cum  ei  satis  amplum  quingenorum  aureorum  stipendium 
decrevisset,  illud  primum  raro  exemplo  ad  octingentos, 
postea  rarissimo  ad  bis  millenos,  singulari  demum  atque 
unico  ad  ducentos  supra  bis  millenos  perduxit.  Sed  ma- 
ximum , quod  Morgagno  dari  potuit  praemium , fuit  in- 
credibilis clamor  et  plausus,  quo  ille  in  exedra  collocatus 
fuit.  Cujus  rei  cum  statini  fama  emanasset,  magna  un- 
dique ei  facta  est  gratulatio ; et  pro  sua  eximia  in  literas 

et  literatos  homines  voluntate  summus  quoque  pontifex 
Clemens  XI.  hujus  diei  celebritatem  eidem  gratulatus  est. 
Quam  porro  Morgagnus  in  docendo  viam  secutus  fuerit, 
ut  magnam  sui  exspectationem  sustineret,  ex  his  intelligi 
potest.  A similaribus , ut  vocant , partibus  explicandis, 
sive  ab  anatomes  elementis  docendi  initium  sumebat,  utens 
in  iis  synthetica  methodo,  quam  omnium  esse  aptissimam 
utilissimamque  in  hac  tradenda  facultate  scite  a Rojolano 
dictum  est.  Explicationem  vero  elementorum  analytica 
sequebatur  descriptio  compositarum  omnium  partium.  Non 
habebat  paratum  quid  quaque  de  re  diceret ; dicebat  ta- 
men copiose,  varie , perspicue  eleganterque , curu  haberet 
divinam  memoriam  rerum  et  irerborum.  Magnopere  ei 
curae  erat,  ut,  quidquid  docebat,  non  tam  auribus  com- 
mitteret, quam  in  oculis  conspectuque  auditorum  suorum, 
adhibita  diligentissima  praeparatione,  exponeret.  Venie- 
bant autem  ad  eum  audiendum  non  solum  magna  studio- 
sorum adolescentium  frequentia,  sed  etiam  multi  aetate 
provecti  et  doctrina  ornatissimi  viri ; ac  nemo  fere  ab  illo 
discedebat,  quin  aliquid  novi  edidicisset.  Non  parum  su- 
dare debuit  Morgagnus  primis  hujus  sui  muneris  annis, 
ut  hominem  informaret  ad  bene  diligenterque  anatomicas 
ostensiones  administrandas;  sicque  Jo annem  Baptistam 
Vulpium  ad  incidendorum  cadaverum  officium  instituit, 
ut  nemo  fortasse  esset,  qui  cum  illo  comparari  posset. 
Accidit  aliquando  , ut,  cum  hic  aniculae  cadaver  aperiret, 
quo  adstans  Morgagnus  ostenderet  auditoribus  suis  sin- 
gulorum viscerum  sedem,  etsi  plus  solito  illud  nequaquam 
male  oleret,  neque  ullum  in  eodem  praeter  implicationem 
intestinorum  vitium  appareret,  subitus  tamen  languor 
Morgagnum  oppresserit,  non  secus  ac  si  deliquium  insta- 
ret. Revocatis  paululum  viribus,  cum  uterque  domum  e 
theatro  anatomico  rediissent , ad  eundem  modum  eodem- 
que  tempore  febri  correpti  fuerunt,  quae  sic  Morgagnum 
male  habuit,  ut  nonnisi  aliquot  post  annos  pristinam  va- 
letudinem recuperare  potuerit.  Non  propterea  tamen  in 
eo  languit  industria.  Nam  eodem,  quo  antea,  studio  com- 
modis discipulorum  domi,  in  nosocomio  atque  in  theatro 
inservivit , ac  nihil  unquam , si  paucos  excipias  aestivos 
menses,  quibus  in  patria  fuit,  remisit  de  labore,  quem 
in  anatomicis  praesertim  scriptionibus  solitus  erat  impen- 
dere. Etenim , quod  mireris , magna  pars  Adversariorum 


XXII 


in  hac  corporis  infirmitate  ab  eo  confecta  est.  Eodem 
quoque  tempore  amice  per  literas  cum  Lancisio  dispu- 
tavit de  genere  mortis  Cleopatrae,  multaque  in  his  lite- 
ris sane  elegantibus  atque  eruditis  attulit  huic  conve- 
nientia sententiae,  quam  ipse  tenebat,  Cleopatram  aspi- 
dis. morsu  periisse , adversus  eos , qui  veneno  ore  capto 
sublatam  contendebant.  Scripsit  et  alia  multa  consequen- 
tibus temporibus,  quae  eum  praestantem  philologum  osten- 
dunt. Majore  enim  studio  humanioribus  literis  deditus 
fuit,  quam,  qui  illum  non  adhuc  bene  noverant,  arbitraban- 
tur; nec  vero  in  puerili  solum,  sed  etiam  in  adulta  et  in 
senili  aetate , cum  nullum  putaret  melius  a Deo  sibi  da- 
tum munus  ad  oblectandum  otium  animumque  relaxandum 
a gravissimis  majorum  doctrinarum  occupationibus.  Ita- 
que rogatu  Jo annis  Baptistae  Vulpii,  qui  nobilem  edi- 
tionem parabat  medicorum  operum  A.  Cornelii  Cf.lsi  et 
Q.  Sereni  Samonici,  sub  finem  anni  mdccxx.  et  intra  pro- 
ximum quatuor  exaravit  epistolas,  quarum  tres  Celsum 
attingunt,  quarta  Samonicum.  In  iis  prioribus  diligenter 
persequitur  aetatem,  qua  auctor  ille  floruit,  studia  et 
scripta  ejusdem;  haud  pauca  ipsius  loca  difficilia  illustrat, 
ac  multa,  quae  erant  depravata,  restituit;  quaedam  indi- 
cat verba , quae  removenda  (et  sane  remota  fuerunt)  exi- 
stimabat a latinis  lexicis  , in  quibus  sub  mentito  Celsi 
nomine  locum  obtinuerant;  indicat  et  alia,  quae  sunt  pro- 
fecto Celsi,  sed  quae  in  iisdem  lexicis  non  facile  reperias. 
In  quarta  epistola  examinat,  quid  praestiterint  Asulanus, 
Caesaries  , IIumelbergius  et  Keuchenius  tum  in  emen- 
dando tum  in  illustrando  Samonici  poemate  de  medicina , 
iisque  lumen  (saepe  enim  magnis  in  tenebris  versati  sunt) 
de  suo  lumine  accendit;  qua  occasione  multa  in  medium 
profert,  quae  pertinent  ad  illius  scriptoris  vitam  decla- 
randam. Hanc  epistolam  undetriginta  post  annos  secuta 
est  altera,  quae  explicat,  quale  judicium  fecerit  Petrus 
Burmannus  de  priori  epistola,  et  quale  Morgagnus  ipse 
faciat  de  opera,  quam  idem  Burmannus  in  hunc  medicum 
scriptorem  contulit,  cum  illum  a.  moccxxxi.  Lugduni  Ba- 
tavorum edidit  minores  inter  poetas  Latinos.  Explicat 
etiam,  quid  sit  id,  de  quo  auctor  a Burman.no  dissentiat, 
qua  dissensione  sane  modesta , et  qualis  homines -doctos 
decet,  magis  magisque  Samonicus  illustratur.  Eodem  fer- 
me  tempore  dedit  Morgagnus  tribus  superioribus  in  Cel- 

sum  epistolis  quinque  alias  comites,  ut  esset,  unde  ad  illa, 
quae  notaverat  de  hoc  auctore  ejusque  scriptis,  corolla- 
rium adderetur,  et  unde  plurima  Celsi  studiosi  sumere 
possent,  quibus  depravata  ab  Almeloveenio  et  Lixiienio 
corrigerent,  et  a quibus  magis  ad  cognitionem  intelligen- 
tiamque  ejusdem  scriptoris  ducerentur.  Has  decem  epi- 
stolas scripsit  Morgagnus  ad  Joannem  Baptistam  Vul- 
pium ; dedicas  it  vero  Laurentio  Heistf.ro  , cum  inter  se 
et  hunc  virum  propter  excellentem  utriusque  in  anatome 
doctrinam  magna  intercederet  amicitia.  Neque  is  de  Celso 
solum  et  Samonico  optime  meritus  est.  Nam  quatuor  scri- 
ptis epistolis  (id  fuit  annis  mdccxxi.  et  mdccxxiii.L  ad  J v- 
cobum  Facciolatum  una,  reliquis  ad  amantissimum  et 
eruditissimum  inprimis  inter  tot  alios  discipulos  suos  Ju- 
lium Pontederam,  his  vitiosa  multa,  quae  sunt  in  rei 
rusticae  Latinis  auctoribus,  ac  praesertim  Columella  et 
Vegetio  , emendavit , et  loca  nonnulla  obscura  bono  in 
lumine  collocavit,  omnibus  ostendens,  quanta  afflueret  eru- 
ditionis copia,  quantumque  in  eo  esset  ingenii  acumen, 
ac  Latinae  linguae  scientia.  Ex  quo  factum  est,  ut  ejus 
sententia  saepe  exquireretur  in  hoc  rerum  genere  ab  eru- 
ditis amicis,  quibus  ille  facile  poterat  satisfacere,  prae- 
sertim cum  recurreret  ad  copiolas  suas.  Sic  enim  vir  mo- 
destissimus appellabat  thesauros  illos  suos,  in  quibus  ad- 
mirabilem vim  eruditionis  tum  Graecae  tum  Latinae  tum 
Italicae  reconditam  habebat.  Sunt  in  manibus  hominum, 
quae,  postulante  Joanne  Polenio,  quo  neminem  nec  ami- 
ciorem nec  jucundiorem  nec  cariorem  habebat,  scripsit 
tum  ad  eundem  Polenium  tum  ad  Petrum  Pluvenium  e 
S.  J.  de  ordinario  Frontini  consulatu,  id  habens  ratum, 
quod  Norisius  olim  judicaverat,  scilicet  anno  aerae  Chri- 
stianae C.  Frontinum,  non  Frontonem,  ut  aliqui  puta- 
bant, Trajani  III.  consulis  collegam  ordinarium  fuisse; 
quamquam  idem  Norisius  , non  satis  quidem  probabilibus 
impulsus  conjecturis  ac  rationibus,  hanc  suam  sententiam 
postea  deseruit  pro  Frontone  pronuncians.  Exstant 
etiam,  quae  disseruit  de  Prospero  Alpino,  de  philologo 
Ravennate  et  de  Angelo  Bologxino;  nec  non  ad  menfo- 
ratum  Polenium  epistolae  tres,  quarum  altera  est  de  qua- 
dam particula  libri  IV.  M.  Varronis  de  lingua  latina  in 
veterem  Frontini  codicem  relata,  quam  particulam  sic 
explicat  Morgagnus  , ut  llomanae  antiquitatis  se  peritum 

ostendat;  altera  est  de  Vitruvii  loco,  ex  quo  in  dubium 
verti  potest,  utrum  scriptor  hic  Augusti  aevo  vixerit; 
tertia  demum  emendat  et  explicat  alium  ejusdem  scripto- 
ris locum  ad  rem  medicam  spectantem.  Sed  quam  anti- 
quitatis amator  fuerit  Morgagnus,  et  quam  diligenter  ha- 
buerit cognitam , ex  iis  praesertim  intelligi  potest  episto- 
lis , quas  Aemilianas  inscripsit.  Exposuit  in  iis  plurima 
scitu  dignissima  de  fluminibus  Aemiliae,  atque  inprimis 
de  iis,  quae  propter  Ravennam  fluunt;  sicque  persecutus 
est  monumenta  nonnullarum  urbium  atque  oppidorum, 
quae  ab  his  fluminibus  alluuntur,  ut  ea  qui  legat  non 
multum  desideret  historiam  contextam  illorum  loco- 
rum. Sed  maxime  ea  in  veritatis  lucem  protulit,  quae 
Forum  Livii  patriam  ejus  illustrant,  notans  unde  et  quo 
tempore  orta,  qui  fuerit  ejus  status  et  dignitas,  pluribus 
verbis  ostendens,  quanto  credibilius  sit,  Gaurum  poetam,' - 
cujus  de  vita  multa  in  apertum  profert , suum  civem  fuis- 
se, et  haud  pauca  recensens  de  Flavio  Buondo,  de  Hie- 
ronymo Mercuriali,  de  Jacobo  a Turre  aliisque  viris 
illustribus  Foroliviensibus.  Neque  sejungere  debemus  ab 
operibus,  quae  Morgagnus  mansuetioribus  musis  scripsit, 
vitas  Dominici  Guglielminii  et  Antonii  Mariae  Valsal- 
vae,  quibus  non  modo  laudem  diligentis  elegantisque  scri- 
ptoris reportavit,  sed  etiam  -hominis  benevolentissimi. 
Quos  enim  vivos  omni  officio  ac  potius  pietate  coluerat, 
mortuos  monumentis  literarum  ornare  voluit.  Sed  prae- 
sertim lumen  ingenii  sui  gratumque  ac  pium  animum 
ostendit  in  iis,  quae  de  Valsalva  scripsit.  Eo  enim  prae- 
ceptore, ut  initio  docuimus,  usus  fuerat.  Itaque  non  so- 
lum fecit,  ut  ejus  vita  plenissima  esset  illarum  rerum, 
quae  ad  illam  declarandam  pertinerent,  sed  etiam  duode- 
viginti exaravit  epistolas,  quae  mirabiliter  ejusdem  viri 
opera  illustrant.  Harum  epistolarum  undecim  attingunt 
Tractatum  de  aure  humana,  reliquae  Dissertationes.  In 
iis  vero  sic  omnia  perscripta  sunt  de  observationibus 
animadversionibusque  habitis  ab  ipso  Valsalva  , Mor- 
gagno aliisque  doctis  viris , quibus  aut  exornantur , aut 
confirmantur,  aut  corriguntur  res,  quae  in  memoratis 
Valsalvae  operibus  continentur,  ut  nihil  non  appareat, 
et  facile  existimari  possit,  singulari  studio  atque  intelli- 
gentia  fuisse  Morgagnum  in  omni  re  anatomica.  In  hoc 
quoque  magnopere  is  laudandus  est , quod  non  se  tenuit, 

quin  aliquando  contra  suum  doctorem  (quamquam  scmper 
aliquam,  et  quidem  probabilem,  dedit  errato  illius  excu- 
sationem) disseruerit.  Videbat  enim,  homini  in  inquisitio- 
ne veri  unice  occupato  nihil  tam  esse  adversarium,  quam 
ad  alicujus,  quamvis  sapientissimi , auctoritatem  ita  se 
conferre,  ut  integra  non  esset  judicandi  potestas.  Qua- 
propter minime  est  mirandum , si  nunquam  gravate  tulit, 
quod  aliquis  sententiam  probaverit,  quam  ipse  non  seque- 
retur, et  si  in  omni  dissensione  non  vincere  maluit,  quam 
vinci,  dummodo  verum  inveniretur.  Qui  autem  scire  cu- 
piat, quantum  illi  laboris  ac  temporis  positum  fuerit  in 
perlegendis,  conferendis  scligendisque  Valsalvae  chartis, 
quarum  magnum  numerum  ille  reliquerat,  quantum  in  vo- 
lutandis omnibus  pene  alicujus  nominis  anatomicorum  li- 
bris, ut  ex  eorum  fontibus  hauriret,  quae  aliqua  ratione 
possent  illustrare  res,  de  quibus  aut  egerat,  aut  comme- 
moraverat Valsalva  , quantum  in  observationibus  haben- 
dis, cum  soleret  ex  anatome  proferre  nihil,  quod  non 
propriis  oculis  ac  saepius  perspectum  habuisset,  quantum 
denique  in  omni  re  proposita  diligenter  perpendenda  ex- 
ponendisque  judiciis  suis , legat  ea,  quae  idem  praefatus 
est  de  his  anatomicis  epistolis.  Praeter  has  scripsit  etiam 
epistolam  ad  amicissimum  suum  Franciscum  Mariam  Za- 
nottum , quae  epitomen  complectitur  trium,  quas  Var- 
SALVA  in  Bononiensi  Instituti  scientiarum  academia  habue- 
rat, dissertationum,  eaque  legitur  primo  in  volumine  com- 
mentariorum ejusdem  academiae. 

Editis  jam  his  epistolis,  cum  Morgagnus  colligendi 
sui  vitandique  aestivi  caloris  causa  rus  se  contulisset,  ve- 
nissetque  eodem  egregiae  indolis  adolescens  et  cum  aliis 
studiis,  tum  praesertim  medicinae  deditissimus,  multum 
inter  se  collocuti  sunt  de  rebus  ad  illam  facultatem  per- 
tinentibus. Quo  quidem  in  sermone  multa  praeclara  a 
Morgagno  commemorata  sunt  de  vera  medendi  ratione, 
deque  sua  non  modo,  sed  etiam  praeceptorum  suorum 
Valsalvae  et  Albertini  hac  in  re  consuetudine.  Quae 
inter  cum  casu  mentio  incidisset  operis  Theopiiiri  Bo- 
neti  , quod  inscribitur  Sepulchretum , quodque  continet 
dissectiones  eorum , quos  morbi  de  medio  abstulerunt, 
plurimis  ex  auctoribus  collectas,  rogatus  est,  ut  aperiret, 
quodnam  esset  de  hoc  opere  judicium  suum.  Affirmavit 
ille,  opus  quidem  utilitate  maximum  suscepisse  Bonetlm, 
Moegagni  de  sed.  etcaus.morb.  T.I.  ** 

sed  non  satis  diligentiae  ad  illud  conficiendum  contulisse : 
quapropter  eum  praeclare  acturum,  qui  hoc  sibi  sumeret, 
ut  inulta,  quae  in  illo  deficiunt,  suppleret,  non  pauca  re- 
dundantia resecaret,  et  accuratius  atque  exquisitius  seli- 
geret ac  referret,  observationes,  quae  ad.  singulos  mor- 
bos pertinerent,  notans,  quid  certum,  quid  incertum,  et 
si  quid  minus  recte  a scriptoribus  esset  expositum.  Tum 
adolescens,  non  sum,  inquit,  nescius,  te  aliquid  simile 
cogitasse,  et  in  commentariolo  de  Valsalvae  vita  pro- 
misisse te  facturum,  ut  ejus  plurimae  huc  spectantes  ob- 
servationes in  lucem  prodirent.  Quid  igitur  differs  rem 
dignam  usu  et  ista  singulari  doctrina  tua  ? Facile  se  exo- 
rari sivit  Morgagnus,  credo,  quod  videbat,  se  in  suo  re- 

fno  versari  debere.  Itaque  vix  Patavium  rediit,  cum  stu- 
ium  suum  ad  hanc  rem  admovit , confectisque  aliquot 
latinis  epistolis,  has  ad  amicum  misit.  Ex  hoc  autem 
cognosci  potuit,  quam  placuerint,  quod  ille  non  prius  ro- 
gare destitit  Morgagnum  , ut  his  epistolis  alias  comites 
daret,  quam  septuaginta  obtinuerit,  quodque  easdem  au- 
ctori, ut  recensere  posset,  petenti,  non  antea  remiserit, 
quam  idem  auctor  sancte  pollicitus  esset,  nihil  se  esse 
detracturum , ac  brevi  eas  editurum.  Quod  et  fecit.  In- 
scribitur opus  De  Sedibus  et  Causis  Morborum  per  Anaio - 
men  indagatis,  idque  in  libros  quinque  dividitur,  quorum 
in  priori  agitur  de  morbis  capitis,  in  secundo  de  morbis 
thoracis  , in  tertio  de  morbis  ventris,  in  quarto  de  mor- 
bis ad  chirurgiam  aut  ad  universum  corpus  spectantibus, 
in  quinto  autem  ea  comprehenduntur , quae  ad  singulos 
quatuor  priores  libros  addenda  videbantur.  Multas  e ve- 
terum et  recentiorum  scriptis  huc  spectantes  collegerat 
Morgagnus  observationes , multas  ipse  a Valsai^va  acce- 
perat, multo  plures  in  hujus  ineditis  scriptis  notatas  re- 
pererat,  plurimas  vero  per  se  infinito  studio  ac  diligentia 
totis  sexaginta  annis  habuerat,  easque  omnes  in  hujus 
operis  confectionem  contulit.  Quod  ego  opus  si  cum 
summo  medico  Jacobo  Bartholomaf.o  Beccario  amplis- 
simum interioris  medicae  doctrinae  thesaurum  appellem,  mi- 
nus, quam  debeam,  praedicem.  Vere  enim  mihi  videor 
posse  contendere,  illud  unum  omnium  medicorum  biblio- 
thecas superare,  si  quis  noscere  velit,  quibus  in  corporis 
partibus  morbi  sedem  ac  domicilium  habeant,  quaeque  sint 
horum  morborum  causae  ac  notae;  quae  quidem  cognitio 

tantae  utilitatis  est  in  medicina  facienda , ut  non  videam, 
quo  alio  modo  haec  facultas  possit  habere  quasdam  errare 
in  medendo  non  patientes  vias.  Unde  illud  apud  Cicero- 
nf.m  tertio  in  libro  Tusculanarum  quaestionum : Medici 
causa  morbi  inventa  curationem  esse  inveniam  putant.  Sa- 
tis de  hoc  immortali  opere  dictum  erit , si  hoc  unum  ad- 
dam , quatuor  annorum  spatio  ter  illud , quamvis  non  mo- 
le exiguum,  typis  impressum  fuisse,  quod  est  indicium, 
quam  magno  plausu  medicinae  cultores  idem  exceperint, 
quantaque  inde  facta  fuerit  accessio  ad  Morgagni  gloriam, 
si  tamen  haec  augeri  potuit.  Jam  enim  maximi  viri  uno 
ore  consenserant,  penes  illum  principatum  anatomes  esse, 
e quibus  nominasse  sufliciat  Joannem  Aubertum  Korf- 
fum,  Joannem  Bernouixium  , Fridertclm  Ruyschium,  Jo- 
annem Sautz.m  annum,  Laurentium  IIeistbrum  atque  Pe- 
trum Senacum.  Haec  propria  Morgagni;  illa  vero  cum 
paucis  communia,  quod  celeberrimae  Europae  academiae, 
quae  ad  excolendas  reconditiores  doctrinas  sunt  institu- 
tae, Germanica  Naturae  Curiosorum,  Londinensis,  Pari- 
siensis,  Petropolitana  et  Berolinensis  illum  suum  fecerint 
eo  tempore,  quo  illi  minime  in  mentem  venerat  tale  quid- 
quam non  dicam  petere,  sed  ne  suspicari  quidem.  Quem 
honorem  alio  quoque  auxerunt.  Nam  saepe  ei  praeconium 
suis  in  actis  impertivere  hominis  inprimis  docti.  Cum 
tanto  esset  Morgagnus  in  pretio  apud  externos  homines, 
fieri  non  poterat,  ut  illum  minoris  facerent  Itali  sui.  Ita- 
que nulla  apud  hos  exstat  alicujus  nominis  academia,  in 
quam  ille  honorificentissimis  decretis  cooptatus  non  fue- 
rit, nullum  floret  gymnasium,  quod  ejus  scriptis  maximam 
non  tribuat  in  rebus  physicis  auctoritatem,  iisque  pluri- 
mum non  utatur  in  erudiendis  harum  rerum  studiosis  ado- 
lescentibus; nulla  inter  bos  exorta  est  aut  controversia 
aut  dubitatio  de  re  anatomica,  de  qua  idem,  tamquam 
oraculum,  haud  fuerit  consultus.  Multa  sunt  illustria  fa- 
cta ejus  patriae,  ut  ostenderet  de  tanto  cive  se  maxime 
gloriari.  Inprimis  quod  in  publicis  aedibus  marmoream 
ejusdem  effigiem  sane  similem  posuit , hoc  circum  eam 
scripto  epigrammate : 

Hic  est  ut  perhibent  doctorum  corda  virorum 
Primus  in  humani  corporis  historia. 

Infra  autem  haec  exsculpta  est  inscriptio: 

**  2 

JO.  BAPT.  MORGAGNO  NOB.  FOROL. 

PATRIA 

INVENTIS  L1BRISQ.  EJUS  PROBATISSIMIS 
UB1CUNQ.  GENTIUM  ILLUSTRATA 
DECREVIT  A.  D.  MDCCLXII1. 

PONENDAM  IN  CELEBERRIMO  HOC  LOCO 
MARMOREAM  EFFIGIEM 
ADHUC  VIVENTIS. 

Quanta  autem  dignitate  viveret  Patavii,  haec  sunt  indi- 
cia. Ejus  schola  ac  domus  floruit  semper  nobilitate  ac 
frequentia  discipulorum,  nec  unquam  praelectiones  osten- 
sionesve  habuit  anatomicas,  quin  magnus  ad  eum  omnium 
ordinum  oixiniumque  aetatum  fieret  concursus.  Nemo  me- 
diocriter eruditus  in  hanc  civitatem  veniebat,  qui  Mor- 
gagnum videre,  adire,  alloqui  praetermitteret;  nemo  vero 
ab  ipso  unquam  discessit,  qui  non  parem  ejus  humanitati 
ac  doctrinae  laudem  tribuendam  esse  judicaverit. 

Quamquam  autem,  ut  supra  demonstratum  est,  illud 
ei  a Veneto  senatu  pro  munere  docendi  decretum  fuit 
stipendium , quod  nemini  unquam , non  propterea  tamen 
timere  debuit  reliquorum  praeceptorum  aut  offensionem 
aut  invidiam,  cum  inter  hos  nullus  esset,  qui  ejus  gloriae 
plurimum  non  faveret.  Quintum  praeses  collegii  Veneti 
gymnastici  fuit,  quae  potestas,  quamquam  legibus  cautum 
sit,  ne  ultra  triennium  duret,  semel  tamen  ei  ad  septen- 
nium prorogata  est.  Jure  igitur  is  dicebat,  se  in  summi 
beneficii  loco  ponere,  quod  in  ea  civitate  natus  esset,  a 
qua,  quae  dari  maxima  poterant;  accepisset  ornamenta, 
quodque  docendi  causa  in  eam  se  contulisset  civitatem, 
quae,  cum  humanitate  et  doctrina  praestaret  omnes,  sic  ei 
erat  cara , ut  non  magnopere  patriam  desideraret.  Ex 
quo  factum  est,  ut  licet  magnis  praemiis  invitatus  fuisset 
ad  docendum  in  aliis,  iisque  celeberrimis,  tum  intra  tum 
extra  Italiam  gymnasiis,  ire  semper  recusaverit.  IIoc  quo- 
que ad  tanti  viri  laudem  illustre  fuit,  quod  Laurentius 
Heisterus,  Georgius  Danieu  Coschowitzius,  Albertus 
Hallerus,  e nostratibus  vero  Josephus  Antonius  Puja- 
tus,  Franciscus  Maria  Zanottus,  Jo.  \er  vrdus  Zevia- 
nus  aliique  maximae  doctrinae  homines  quosdam  e multis, 
quos  fecerunt,  libris,  ejus  nuncuparunt  nomini.  In  tanta 
celebritate  famae  principibus  quoque  viris  minime  placere 
non  poterat  Morgagnus  ; quam  quidem  non  ultimam  esse 

laudem  vere  ab  Horatio  dictum  est.  Itaque  magnam  as- 
secutus est  gratiam  Caroi.i  Ruzzini,  Aloysii  Pisa.ni, 
Petri  G rimam,  Francisci  Lauretani,  Marci  Foscari- 
ni  et  Ai.oysii  Mocenici,  qui  omnes  summum  locum  in 
Venetorum  republica  tenuerunt.  Foscarinus  autem  sum- 
mis etiam  laudibus  celebravit  Morgagnum  in  eo , quod 
edidit,  opere  de  Veneta  lileratilra.  Carolus  VI.  augustus 
de  re  quadam  medica  per  literas  ab  archiatro  suo  Garel- 
' lio  scriptas  illum  consuluit,  cumque  aliquando  ejus  exer- 
citus in  Aemilia  hiemaret,  ducibus  praecepit,  darent  ope- 
ram, ne  quis  domui  familiaeque  Morgagni  molestus  es- 
set. Fecit  hoc  idem  Carolus  Emanuel  111.  Sardiniae  rex; 
isque,  cum  semel  ct  iterum  per  Forum  Livii  iter  habuis- 
set eo  tempore,  quo  ibi  feriatus  commorabatur  Morga- 
gnus, hunc  humanissime  excepit,  et  ad  plures  horas  cum 
eo  collocutus  est.  A summis  pontificibus  Clemente  XI., 
Benedicto  XIV.  et  Clemente  XI 11.  magnas  tulit  existi- 
mationis ac  voluntatis  signilicationes ; ac  jure  in  eo  prae- 
sertim gloriabatur,  quod  Benedictus  suo  in  opere  de  Bea- 
tificatione  Servorum  Dei  testimonium  tribuerit  amplissi- 
mum illius  doctrinae;  quodque  Clemens  XIII.  literas  ad 
eum  dederit  honorificentissimas  humanissimasque , quibus 
significabat,  pergratum  sibi  fuisse  munus  illius  operum, 
quibusque  ei  non  tam  vim  doctrinae  admirabilem , quam 
1 pietatem  in  Deum  ceterasque  virtutes  gratulabatur.  Quod 
testimonium  gravissimum  reputari  debet,  quia  a summae 
dignitatis  principe  proficiscebatur , cui  notissima  erat  vita 
Morgagni.  Quo  enim  tempore  sacris  Patavinis  sanctissi- 
me praefuit,  ejus  saepe  consilio  in  curanda  valetudine 
usus  est,  eidemque  suas  seniper  patere  voluit  aedes.  Ego 
quoque  aliquando  ea  praedicari  audivi  ab  eodem  summo 
pontifice  de  Morgagni  doctrina,  modestia,  comitate,  hu- 
manitate, in  Deum  hominesque  caritate,  in  amicos  fide, 
in  suos  studio  ac  diligentia,  ut  nihil  gloriosius  ac  magni- 
ficentius praedicari  potuerit;  addiditque,  illud  non  medio- 
cre esse  verae  laudis  argumentum  , quod  is  nunquam  ti- 
mere debuit  hominum  invidiam.  Cum  plurimum  auctori- 
tate et  gratia  valeret,  non  illas  ad  utilitatem  suam,  sed 
ad  aliorum , ac  praesertim  amicorum  commodum  ac  prae- 
sidium libentissime  conferebat.  Atque  in  beneficiis  tri- 
buendis se  illa  nolle  foenerari  ostendebat , cum  tamdiu 
meminisset,  quoad  ille  gratus  erat,  qui  acceperat;  per- 

cepta  vero  a se  immortali  retinebat  memoria;  quod  saepe 
declaravit,  et  maxime  in  homine,  cujus  ope  ex  periculo 
vitae  ereptus  est,  quod  ob  lapsum  in  canalem  quendam, 
ut  initio  narravimus,  subiit  in  pueritia.  Hujus  enim  ege- 
statem suis  sumtibus  sustentavit,  mortem  dellevit,  memo- 
riam grata  recordatione  prosecutus  est.  Multum  semper 
vigilavit,  ac  laboravit,  et  provinciam  docendi  ad  extre- 
mam usque  senectutem  ita  sustinuit,  ut  de  se  praedicare 
potuerit  iliud  Virgilianum: 

Nec  tarda  senectus 

Debilitat  vires  animi,  mutatque  vigorem. 

Vixit  ad  aliorum  utilitatem ; et  magnam  se  Deo  ha- 
bere gratiam  dicebat,  quod  siverit  se  in  ea  praesertim 
scientia  elaborare,  quae  hominibus  plurimum  prodesset, 
et  quae  ad  ipsius  Dei  cognitionem  una  omnium  maxime 
duceret.  Nihil  in  eo  lictum  et  simulatum  unquam  appa- 
ruit. Ut  autem  erat  decori  amantissimus , aequalitatem 
universae  vitae  singularumque  actionum  mirabiliter  serva- 
vit. Quemadmodum  in  vita,  sic  in  medicina,  quae  essent 
simplicia,  amavit;  et  qui  saepe  ceteros  venaesectione  cu- 
ravit, nunquam  tamen  hoc  remedii  genus  sibi  adhiberi 
passus  est,  credo,  quod  naturaliter  illud  horreret.  Con- 
suevit etiam  in  quibusdam  capitis  morbis  sanguinem  ex 
occipitio  mittere,  cujus  curationis,  quae  jamdiu  lieri  de- 
sierat, tamquam  restitutor  ab  Hoffmanno,  W altero  aliis- 
que merito  laudatur. 

Duxit  uxorem  Paullam  Vergeriam  civem  suam,  no- 
bili genere  natam,  cum  qua  vixit  conjunctissime,  et  ex 
qua  quindecim  suscepit  liberos.  Inter  hos  tres  virilis  se- 
xus fuerunt,  quorum  natu  maximus  matrimonio  sese  jun- 
xit cum  nobili  femina  Maria  Serughia.  Decessit  autem 
anno  mdcclxvi.  patri  relinquens  non  solum  peracerbum 
sui  desiderium,  sed  etiam  nepotum  curam,  quam  mira 
alacritate  et  providentia  sustinuit.  Filiorum  alter  mortem 
obivit  in  pueritia,  alter  societati  Jesu  nomen  dedit.  Fi- 
liarum vero  quatuor  occiderunt  in  cunis,  reliquae  sese 
Deo  virgines  voverunt.  Fuit  Morgagnus  statura  magna 
et  venusta  ligura , hilari  et  laeto  vultu,  fulvis  capillis, 
oculis  coeruleis,  et  ad  summam  senectutem  usus  est  sen- 
sibus et  valetudine  optima.  Ad  hanc  autem  conservandam 
plurimum  conduxisse  putavit,  quod  simplici  victu  vestitu- 

que  scniper  delectatus  est;  quod  non  facile  tempus  varia- 
verit sumendi  cibum  dormiendique ; quodque  sibi  ab  in- 
temperie coeli  caverit.  Hactenus  Morgagno  vivo  edita 
a nobis  sunt,  e quibus  intelligi  posse  puto,  fuisse  homi- 
nem excellenti  virtute  et  doctrina,  nec  mediocrem  per 
eum  factam  fuisse  accessionem  Italiae  gloriae. 

Obiit  vero  celeberrimus  ille  vir , sensuum  mentisque 
facultatibus  ad  extremos  usque  dies  incolumibus  usus, 
biennio  post,  quam  haec  a Fabronio  scripta  sunt,  die 
sexto  mensis  decembris  anno  p.  Chr.  n.  mdcclxxi.  , ae- 
tatis nonagesimo  fere  exacto  , civibus  suis  omnibusque 
verae  doctrinae  cultoribus  justum  sui  desiderium  relin- 
quens. 


OPERA  MORGAGNI. 

Opera  omnia  Morgagni  in  quinque  tomos  in  folio  di- 
visa Bassani  edi  curavit  anno  1765.  Antonius  Larber 
ejusdem  Morgagni  discipulus.  Nos  in  iis  recensendis  or- 
dinem servabimus,  in  quem  auctor  eadem  maluit  esse 
disposita. 

Tom.  i.  Adversaria  anatomica  omnia.  Ho- 
rum prima  edita  sunt  Bononiae  1706.  typis  Pisani  in  4. 
magno;  postea  Lugduni  Batavorum  1714.  apud  M ishoflium 
in  8.,  et  Patavii  1719.  apud  Cominum  in  4.,  et  Lugduni 
Batavorum  1 723.  apud  Langerakium  in  4.,  et  rursus  apud 
eundem  1741.  in  4.  — Altera  et  tertia  impressa  fuere 
Patavii  apud  Cominum  1717.  in  4.,  et  Lugduni  Batavorum 
apud  Langerakium  1723. , et  rursus  1741.  in  4.  — Quarta 
denique,  fjuinla  et  sexta  impressa  fuere  Patavii  1719.  ap. 
Cominum  in  4.,  et  Lugduni  Batavorum  1723.  apud  Lan- 
gerakium, et  rursus  1741.  in  4. 

Tom.  11.  EPISTOLAE  ANATOMICAE  XX. , quarum 
priores  duae  prodierunt  Lugduni  Batavoruqi  apud  .loan. 
a Kerkhemium  in  4.;  reliquae  impressae  fuerunt  cum  Val- 
salvae  operibus  Venetiis  1740.  typis  Pitteri  in  4.  tom.  II., 
et  deinde  1741.  apud  eundem  in  4.  minori  tom.  1. 

Toni.  III.  et  IV.  DE  SEDIBUS  ET  CAUSIS  MORBO- 
RUM PEll  ANATOMEN  INDAGATIS  Libri  quinque. 
F.abronio,  Boisseauo  , Chaussiero  et  Adelone  testibus 
anno  1761.  e typographia  Remondiana  Bassani  primum 
prodierunt  in  4. 

Eodem  anno,  siquidem  titulo  fides  habenda  est,  Ve- 
netiis  apud  eundem  Remondinum  impressi  sunt  in  folio ; 
quam  quidem  editionem  primariam  habendam  esse  cum  ili. 
H allero  equidem  censeo. 

A.  1762.  recusi  sunt  Neapoli  sumtibus  Dominici  Ter- 
resii  in  4. 

A.  1765.  Patavii  sumtibus  Remondianis,  quorum  in 
titulo  legitur:  „Editio  secunda  ab  auctore  ipso  recogni- 
ta, atque  a mendis  omnibus  expurgata  etc.“  Quam  edi- 
tionem meae  basin  feci. 

Eodem  anno  Lutetiis  Parisiorum  in  4. , teste  IIal- 
lero. 

A.  1766.  Lovani  in  4.,  teste  Bruneto. 

A.  1767.  Lugduni  Batavorum  apud  Cornelium  Haa- 
kium  in  4. 

A.  1779.  Ebroduni  curante  Tissoto  in  4. 

A.  eodem  Bernae  et  Vitoduri  sumtibus  Steineri  in  4. 

Rursus  eodem  anno  Salisburgi  apud  Mayrium  in  4. 

A.  1781.  Pragae  apud  Gerlium  in  4. 

Quae  quidem  tres  editiones  posteriores  nonnisi  ex 
catalogo  librario  ab  Heinsio  edito  mihi  innotuerunt , nec 
certus  fieri  potui , num  revera  in  lucem  editae  sint. 

A.  1820  — 22.  Lutetiis  Parisiorum  in  8.,  curantibus 
Chaussierq  et  Adelone,  qui  editionem  suam  octavam 
nuncupant. 

Versiones  curaverunt: 

A.  1769.  Anglicam  Alexander  in  4.,  teste  Hallero. 

A.  1771.  Germanicam  Konigsdorfer,  Altenburgi  in  8., 
cui  titulus  est : Von  dem  Sitze  und  den  Ursachen  der 

Krankhcitcn , welche  durch  die  Anatomie  sind  erforsclit 

worden.  T 

A.  1820 23.  Gallicam  Desermeaux  et  Destouf.t,  Lu- 

tet. Paris,  in  8.,  quae  inscribitur:  Recherches  anatomiquea 
sur  le  siege  et  les  causes  des  maladies  etc. 

A.  denique  1825.  epitomen  Anglicam  dedit  Guil.  Cook, 
Philadelphiae  in  8.,  cui  titulus  est:  T/tc  seats  and  causes 

of  diseases,  invcstigated  by  analotny , by  J.  B.  Morgagni. 
Abridgcd  and  elucidated  with  copious  notes. 

Toni.  V.  MISCELLANEA  OPUSCULA  TRES  IX  PAR- 
TES DIVISA.  ini.  parte  continentur,  quae  ad 
rem  medicam  et  anatomicam  spectant,  eaque 
sunt; 

Nora  institutionum  medicarum  idea,  Patavii  edita  apud 
Coronam  In  4.  magno,  et  Lugduni  Batavorum  apud  Lan- 
gerakium  in  4.  1740.,  et  cum  Adversariis  conjuncta  1741. 

De  via  atque  ordine  in  tradenda  publice  medicina  at- 
que anatome,  epistola  ad  Antonium  Larbek  archiatrum 
Bassanensem. 

Prooemia  quaedam  anatomicarum  praelectionum. 

De  anatomicis  Eustachii  tabulis,  epistola  ad  Jo.  Ma- 
riam Lancisium.  Edita  haec  epistola  a Laxcisio  fuit  cum 
iisdem  tabulis  Eustachianis  Romae  1714.  apud  Gonzagam, 
et  Genevae  1717.  cum  theatro  anatomico  Mangeti  apud 
Cramerum  et  Perachonum ; et  rursus  Romae  1728.  sum- 
tibus  Pagliarinorum , in  fol. 

De  glandulis,  epistola  ad  Petrum  Antonium  Michf.- 
lottum.  Edita  ab  hoc  fuit  in  suo  de  separatione  fluido- 
rum libro,  Venetiis  1721.  apud  Pinellos  in  4. 

De  lacrymalibus  ductibus  eorumque  obstructione , epi- 
stola ad  Dominicum  Anelium  , qui  illam  edidit  in  libro, 
cui  titulus : Suite  de  la  nouvctte  methode  de  guerir  les  fislu- 
les  etc. , Taurini  1714.  apud  Mairessium  in  4. 

De  lumbricis , epistola  ad  Antonium  Vali.isnerium  , a 
quo  edita  fuit  in  suo  libro,  qui  inscribitur:  Considerazio- 
jli  intorno  alia  generatione  de'  vermi,  Patavii  1711.  typis 
Seminarii  in  4.,  et  recusa  inter  illius  opera,  Venetiis  1733. 
apud  Coletum  in  fol. 

De  acu  intra  vesicam  intrusa  et  de  excrescentia  mem- 
branae adiposae , epistola  ad  Lucam  Schroeckium.  Habe- 
tur in  centuria  V.  Ephemeridum  caesareae  N.  C.  acade- 
miae,  Norimbergae  1717.  typis  Heinii. 

De  calculis  felleis,  epistola  ad  eundem,  eaque  relata 
est  in  11.  volumen  Actorum  ejusdemacademiae,  ibid  1730. 
typis  Adelbulneri. 

De  venae  cavae  varicibus , epistola  ad  Antonium  Coe- 
lestinum  Cocchium,  qui  ei  locum  dedit  inter  suas  episto- 
las  physico  medicas , Romae  1725.  apud  Antonium  de  Ru- 
beis in  4. 

De  vesicae  calculis  a fratre  Jacoro  Beaulieu  Patavii 
exsectis  et  de  casu  Corneliae  Bandiae  , epistola  ad  Sal- 
vatorem Morandum. 

In  locum  Vitruvii  medicum,  epistola  ad  Jo annem  Po- 
lenum.  Exstat  in  exercitationibus  Vitruvianis  secundis 
Poleni  1739.,  Patavii  typis  Seminarii  in  fol. 

De  iis,  quae  a Valsalva  in  Bononiensi  academia  in- 
stituti scientiarum  recitata  fuerant,  epistola  ad  Francis- 
cum  Mariam  Zanottum.  Exstat  in  Tom.  I.  Commenta- 
riorum de  eodem  illo  instituto,  Bononiae  1731.  in  4. 

Experimenta  circa  aquam  calcis  vivae.  Habentur  in 
citato  volumine. 

Responsum  medico-legale  circa  obstetricum  judicium 
de  mulieris  virginitate,  Romae  1739.  typis  Rev.  Cam.  Apo- 
stol.  in  4. 

Responswn  medico-legale  alterum  super  feminis  emit- 
tendi impotentia. 

Responsum  medico-legale  tertium , an  post  septem  a 
conceptione  menses  infans  Jiasci  possit  vitalis  et  perfectus  ? 

In  A.  Corn.  Celsum  et  Q.  Serenum  Samonicum  epi- 
stolae X.  Harum  primae  quatuor  Patavii  prodierunt  1721. 
apud  Cominum  in  8. , et  Hagae  Comitum  1724.  apud  Al- 
bertsium  in  4. , et  rursus  apud  Cominum  cum  Celso 
1722. ; omnes  autem  tum  solae  tum  simul  cum  Celso  apud 
eundem  Cominum  1750. 

In  11.  parte  continentur,  quae  ad  philolo- 
giam pertinent,  eaque  sunt: 

De  Prospero  Alpino,  epistolae  duae  ad  Hieronymum 
Davioem  Gaubium. 

De  Philologo  Ravennate  et  de  Angelo  Bolognino, 
epistola  ad  Joannem  Astrucum  , a quo  edita  fuerat  in 
tom.  11.  editionis  secundae  suorum  de  morbis  venereis  li- 
brorum, Parisiis  1740.  in  4. 

De  vita  et  scriptis  Dominici  Guglielmini  commenta- 
riolum. Exstat  in  centuria  IV.  Ephemeridum  Caesareae 
N.  C.  academiae,  Norimbergac  1715.  typis  Adelbulneri;  in 
operibus  Guglielmini  editis  Genevae  apud  Cramerum  et 
Perachonum  a.  1719.  in  4.;  in  Bibliotheca  scriptorum  me- 
dicorum Mangeti  Genevae  apud  eosdein  in  fol. , et  in 
decade  I.  Vitarum  Italorum  doctrina  excellentium,  qui 
seculo  XVIII.  floruerunt,  Romae  ap.  Komareckium  1766. 
in  8. 

De  vita  et  scriptis  Antonii  Mariae  Valsalvae  com- 
mentariolum, editum  cum  hujus  operibus  Venetiis  1740. 
et  1741.  in  4.,  et  in  memorata  decade  Vitarum  Italo- 
rum etc. 

De  genere  mortis  Cleopatrae , epistolae  duae  ad  Jo. 
Mariam  Lancisium,  qui  eas  vulgavit  in  appendice  ad  Mer- 
cati Metallothecam  Vaticanam , Romae  1719.  typis  Salvio- 
ni  in  fol. 

De  ordinario  Frontini  consulatu  epistolae  duae,  qua- 
rum prima  est  ad  Jo.  Polenum  , qui  eam  vulgavit  cum 
Frontino  de  aquaeductibus  172?,  Patavii  typis  Semina- 
rii in  4.,  altera  est  ad  Petrum  Plutenium  S.  J. 

De  quadam  librorum  M.  Varronis  particula,  ut  legi- 
tur in  vetere  codice,  epistola  ad  Jo.  Poi.enum.  Exstat  in 
tom.  IV.  della  Raccolta  d’opuscoli  scientifici  e iilologici. 
Venezia  1730.  appresso  Cristoforo  Zane  in  12. 

In  Vitruvii  locum  ad  tempus,  quo  is  scripsit,  attinen- 
tem, et  in  alterum  veteris  auctoris  compendii  architecturae, 
epistola  ad  eundem  Polenum. 

Laudationes  a Morgagno  habitae  olim  cum  gymna- 
siarchus aliosve  doctoris  insignibus  exornaret. 

In  scriptores  rei  rusticae  epistolae  IV.,  quarum  unam 
dedit  ad  Jacobum  Facciolatum,  reliquas  ad  Julium  Pon- 
tederam.  Editae  fuerunt  Lipsiae  cum  iisdem  scriptoribus 
tom.  II.  1735.  sumtibus  Fritschii  in  4. 

In  III.  parte  continentur: 

Epistolae  XIV.  historico-crilicae , Aemilianae  dictae, 
non  modo  quia  pleraeque  olim  scriptae  fuerant  in  Aemi- 
lia, sed  et  quia  omnes  ad  antiquitates  et  geographiam 
attinent  partis  non  modicae  illius  provinciae. 

Epistola  ad  Jo.  Mariam  Lancisium  de  vena  sine  pari. 
Exstat  in  opere  cui  titulus:  Jo.  Mariae  Lancisii  etc.  de 
motu  cordis  et  aneurysmatibus,  Romae  1745.  e typogra- 
phia  Palladis  apud  fratres  Palearinos  in  4. 


Restat,  ut  mentionem  quandam  injiciam  eorum  Mor- 
gagni operum,  quae,  quamvis  volumina  magna  et  operae 
studiique  plena,  typis  tamen  neque  ab  ipso  auctore  neque 
ab  ullo  ejus  aut  discipulorum  aut  amicorum  tradita  sunt, 
sed  adhuc  Parmae  in  bibliotheca  ducali  asservantur,  quo 

post  cel.  professoris  MrcH.  Girardi,  Morgagni  discipuli 
et  amici , obitum,  qui  anno  mdcci.xxix.  accidit,  delata 
sunt.  Hic  profunda  oblivione  seposita  doctisque  viris 
ignota  quasi  longo  somno  quieverunt , donec  exper.  Lu- 
dovicus  Frank , Petri  filius,  Mariae  Ludovicae,  Femi- 
nae nomine  imperatorio  gloriosissimae,  archiater  illustris- 
simus, ineunte  anno  mdcccxxv.  literis  ad  Desgenettum 
generosissimum  baronem  datis,  huic  reliquisque  artis  me- 
dicae studiosis  eorum  notitiam  impertiret.  Quas  res  tra- 
ctent, et  quo  modo  in  Girardi  manus  venerint,  optime  ex 
praefationis  parte  aliqua  cognoscitur,  quam  Girardus 
suae  tabularum  Lancisii  editioni , quae  anno  mdcclxxv. 
prodiit,  praepositam  voluit,  ubi  epistola  aliqua,  quam 
Morgagnus  mense  decembri  anni  mdccuxx.  ad  eum 
miserat,  cum  lectoribus  communicata,  haec  habet:  . . . 
Haec  porro  epistola  in  memoriam  revocat  tempus  illud, 
cum  per  vacationes  salutaturus  amicos,  erga  quos  mea 
benevolentia  gratusque  animus  in  me  nullo  unquam  aetate 
infirmabitur,  Patavium  me  contuli,  ac  praecipue  dulcissi- 
mum praeceptorem  amplexurus,  inscius  heu ! non  amplius 
ea  me  jucunditate  esse  in  posterum  fructurum , quippe 
duobus  nondum  elapsis  mensibus,  postquam  ab  eo  disces- 
si, homo  si  quis  alius  immortalitate  dignus  vm.  idibus 
decembr.  anno  mdccdxxi.  vitam  cum  morte  commutavit. 
Cum  igitur  Patavii  essem  apud  hominem  me  quodammodo 
cariorem,  quale  is  mihi,  boni  Dei,  pignus  amoris  prae- 
buit ! Sic  quasi  tradens  se  totum  mihi , ineditum  scripto- 
rum suorum  thesaurum,  quatuordecim  voluminibus  in  fo- 
lio comprehensum  suaque  manu  exaratum , sua  manu  mihi 
credidit  verbis  pro  suo  amore  dulcissimis,  quae  ita  in 
animo  meo  infixa  haerent,  ut  nullo  unquam  tempore  di- 
lapsura sint.  Credidit,  inquam,  mihi  scripta,  quae  tunc 
temporis  in  promtu  habebat;  vir  enim  ferine  nonagena- 
rius, me  inde  brevi  discessuro,  non  poterat  praepropere 
suas  omnes  arculas  scrutari,  et  in  unum  scripta  colligere; 
quare  pridie  calendas  decembres  anni  mdccuxxi.  mihi 
scripsit  in  haec  verba:  „Giorni  sono  «ssendo  nello  studio 
trovai  tante  carte  di  maggiore  importanza  delle  gia  da- 
tele,  che  formano  quattro  grossi  involti.  Tanto  piu  vo- 

1)  Journal  complementaire  du  Dictionuaire  des  sc.  medicales.  Tom. 
23.  p.  50. 

lonticri  dunquc  attendero  a suo  tempo  ehi  venga  con 
quelle  casse,  etc.“  At  mors  prope  repentina  consilium 
intercepit.  — Coelum , prope  dixerim , ac  mare  miscui, 
ut  ea  scripta  per  literas  a me  repetita  obtinerem ; verum 
me  ex  longinquo  exspectantem  omnia  frustrata  sunt.  Ex 
iis  interim,  quae  jam,  ut  dixi,  ab  auctore  mihi  commissa 
in  potestate  mea  sunt, 

Duo  volumina  excerpta  plura  praecl.  hominum  conti- 
nent, in  quorum  fronte  inscriptum  est:  Ad  Analomen. 

Tria  volumina  observationes  anatomicas  ab  ipso  in- 
stitutas diligentissime  in  acta  relatas  comprehendunt. 

Sextum  volumen  e plurimis  medicis  conflatum  con- 
sultationibus, inscriptum  est:  Consulti  pochissimi  per 

qualche  ragione  ritenuti  ancora. 

Quinque  autem  volumina  animadversiones  anatomico- 
criticas  continent , quorum  inscriptio  est : Fasciculi  ad 
anatomicos  scriptores. 

Duo  volumina  ex  miscellaneis  pluribus  componuntur, 
ac  in  iis  quaedam  peculiaria  occurrunt  ad  historiam  ana- 
tomes  atque  ad  Patavinum  lyceum  pertinentia. 

Postremum  denique,  ad  Eustachii  Tabulas  inscri- 
ptum, animadversiones  in  Lancisii,  Petrioli  atque  Al- 
bini scripta  ad  Eustachii  tabulas  spectantia  compre- 
hendit. 

IIoc  opus  absolutum  esse  ex  hisce  auctoris  verbis  in  libri 
calce  positis  deprehenditur:  hisce  omnibus  diligenter  per- 
fectis, cum  figuris  collatis,  emendanda  quoque , adjecta  in 
fine  inspexi,  et  cum  meis  hisce  chartis  contuli,  ei  his  quo- 
que locis  annotavi. 

Docemur  hoc  Girardi  loco,  indefessum  Morgagnum 
praeter  opera  supra  recensita,  quorum  sive  volumen  et 
numerum,  sive  novarum  rerum  assiduo  studio  indagata- 
rum summaque  ingenii  acie  expositarum  opulentiam  spe- 
ctaverimus, ea  viri  praestantissimi ' summa  admiratione 
nos  totos  superfundunt;  praeter  haec  igitur  opera,  doce- 
mur, Morgagnum  haud  minorem  thesaurum  manuscripto- 
rum  reliquisse,  quorum,  quod  ego  scio,  non  nisi  pars  ali- 
qua servata,  et  in  bibliotheca  ducali  modo  nominata  de- 
posita quiescit.  Plures  tractatus  res  gravissimas  conti- 
nent, eosque  ipse  Morgagnus  diligenter  perfectos  et  li- 

matos  judicavisse , publicique  juris  aliquando  facere  apud 
se  constitutum  habuisse  videtur.  Quae  cum  ita  sint,  quo- 
tusquisque  est , qui  non  optet  maxime,  ut  horum  impres- 
sio typographica  publicatioque  permittatur,  et  hac  opera 
Morgagniano  spiritu  compulsus  vir  perfungatur? 

JOANNES  BAPTISTA  MORGAGNUS 
F. 

Saepe  cogitanti  mihi,  Senatores  Amplissimi,  gra- 
taque,  ut  par  est,  memoria  tot  et  tanta  Augusti  Vestri 
Senatus  in  me  beneficia  repetenti,  nullum  prorsus  e 
decem  senatus  consultis  ab  anno  usque  1711.  ad  hoc  tem- 
pus benignissime  de  me  factis  visum  est,  quod  mediocri- 
tati huic  meae  potius,  quam  auctoritati  gravissimi  magi- 
stratus Vestri,  debeatur.  Referentibus  enim,  qui  eum 
tunc  magistratum  gerebant,  viris  summis,  et  in  iis  C.v- 
roi,o  Rlzzino  , Aloysio  Pisano,  Petro  Grimano  , qui 
magnis  suis  quisque  meritis  postea  ad  principatum  evecti 
sunt,  aut  hoc  eodem  Dignissimis  Equitibus  Jo.  Fraxcisco 
et  Michaele  Maurocf.nis  , aut  aedis  S.  Marci  Spectatis- 
simis Procuratoribus  Federico  Marcello  , Laurentio 
Theupolo,  Fraxcisco  Superantio,  Joanxe  Emo,  Daxiele 

Bragadeno,  aut  Marino  Georgio,  Petro  Mocenico,  Jo. 
Petro  Paschalico  Praestautissimis  Senatoribus,  his,  in- 
quam, aliis  alio  tempore,  ad  Senatum  referentibus,  de- 
cretum est  primum , ut  in  hanc  suam , toto  orbe  celeber- 
rimam, academiam  honestissimis  conditionibus  etiam  tum 
juvenis  arcesserer,  mox  autem,  ut  a nobili,  in  qua  loca- 
verat, sede  ad  multo  nobiliorem  ascenderem;  neque  enim 
aut  hic  aut  usquam  ulla  alia  est,  cui  quisquam  Vesalii, 
Columbi,  Fallopii,  Fabricii,  Casserii,  Spigelii,  Ves- 
lingii  et  eorum,  qui  his  deinceps  successerunt,  illustris 
famae  non  ignarus,  primariam  hanc  cathedram  anatomi- 
cam facile  postponat.  Paulo  post  quoque  decretum  est, 
ut  a quingenis  honorarium  cresceret , idque  raro  exemplo, 
ad  aureos  octingenos , novissime  autem  longe  rariori , at- 
que adeo  intra  hos  nonaginta  annos  unico,  ad  bis  mille- 
nos. Ego  vero , qui  nimis  assentari  mihi  nesciam  , sicuti 
priora  illa  non  tam  mihi  quam  eorum,  quos  nominavi, 
auctoritati  concessa  fuisse  credo ; ita  hoc  praecipue,  quod 
postremo  dixi,  a Sapientissimo  Senatu  esse  datum  pu- 
to, consilio  Barboni  Mauroceni,  aedis  Marcianae  Procu- 
ratoris meritissimi,  et  duorum  e Vestro  ordine  summo- 
rum virorum , quos , eadem  honoris  amplitudine  ornatos, 
boni  Superi  Patriae  et  nobis,  ut  diutissime  precantibus, 
reliquere,  cum  illum  et  ceteros,  quos  supra  laudavi,  moe- 
rentibus , praepropera  vel  in  senio  visa  mors  eripuerit. 
Et  trium  quidem  eorum  consilium  etsi  ea  spectasse  non 
dubito,  ut  regium  Venetae  munificentiae  exemplum  erga 
professorem  humanitatis  eximium  superiore  seculo  exstans, 
iterum  nostro  ad  ingenia  excitanda  renovaretur;  hoc  ipso 
tamen,  quod  in  me  potissimum  renovari  maluerint,  quan- 
tus ad  cetera  Magistratus  Vestri  in  me  beneficia 
velut  cumulus  accesserit,  coecus  essem,  si  non  perspice- 
rem, ingratissimus,  si  non  faterer.  Sed  non  minus  in- 
gratus essem,  si  reticerem,  qua  me  singuli  benignitate  et 
coram  et  per  epistolas  excipere  consueveritis;  per  episto- 
las autem?  imo  vero  per  libros  etiam  eruditissimos,  ut 
cum  rei  literariae  Venetorum  historia  ad  seros  posteros 
meum  sit  nomen  perventurum  iis  titulis  exornatum,  quos, 
ut  a tanto  viro  datos , olim  credar  promeruisse.  Eadem 
ergo,  qua  me  soletis,  et  qua  tot  ac  talia  cum  majores 
Vestri  tum  Vos,  Senatores  Amplissimi,  in  me 
contulistis,  singulari  benignitate  oro,  atque  obsecro,  ut 

haec  mea,  ultima  fortasse,  scripta  accipiatis,  testificatu- 
ra, ut  cetera  me  defecerint,  certe  voluntatem  Vobis  in- 
serviendi in  erudienda  per  tot  annos  mihi  commendata 
juventute  non  defecisse.  Faxit  Deus,  ut  meis  votis  felix 
respondeat  exitus,  in  quibus  illud  quidem  est,  ut  vel  me 
mortuo,  his  perlectis  libris  illa  proficiat;  sed  hoc  inpri- 
mis,  ut  Vos  incolumes  r e i V e s t r ae  p ub  li  c a e et  huic 
gymnasio  quam  diutissime  conservet. 

BENIGNE  LECTURO 

A U C T 0 R. 


Quae  duo  C.  Lucilius,  ut  est  apud  Tullium  *)>  dicere 
solebat,  ea,  quae  scriberet,  neque  ab  indoctissimis  neque 
a doctissimis  legi  velle,  horum  ego  pariter  utrumque  hic 
dicerem,  si,  ut  juvare  cupio  non  indoctissimos,  sic  me 
vicissim  a doctissimis  adjuvari  non  averem.  Duo  enim 
mihi  in  his  edendis  scriptis  proposui,  alterum  illud,  ut 
studiosae  juventuti,  alterum  hoc,  et  praecipuum,  ut  omni- 
bus, sed  doctorum  accedente  auxilio,  prodessem.  Id  quale 
sit,  e praefatione  hac  apparebit. 

2.  Theophilus  Bonetus  de  medica  facultate,  atque 
adeo  de  universo  hominum  genere  egregie,  si  quis  alius, 
meritus  est,  cum  anno  mdclxxix.  libros,  qui  Sepulchre- 
tum  inscribuntur,  vulgavit.  Eorum  enim,  quos  morbi 
sustulerant,  dissectiones,  quotquot  potuit,  colligens  et  in 
ordinem  redigens,  corpus  ex  omnibus  unum  confecit;  ut, 
quae  per  innumera  auctorum  volumina  dispersae  non  ma- 
gnam afferebant  utilitatem,  conjunctae  ordinataeque  ma- 
ximam afferrent.  Cum  editum  opus  plerisque  omnibus, 
ut  par  erat , perplacuisset ; idem , sed  parte  minimum 
tertia  auctius,  prodiit  anno  mdcc.  cura  et  studio  Jo.  Ja- 
cobi  Maxgeti.  De  hac  igitur  nos  ut  pleniori  editione  lo- 
quemur. 

3.  Et  primum,  si  qui  sunt,  qui  utriusque  illorum  con- 
silium, animum,  laborem  magnis  efferant  laudibus,  cum 
his  ultro  facimus , et  faciendum  censemus.  Sed  cum  apud 
viros  ceteroquin  praestantissimos  legimus:  Sepulchretum 
diligentia  incomparabili  ex  omnibus  optima  colligendo  et 
redigendo  ad  capita  esse  confectum,  atque  alia  hujusmodi; 
utinam  in  his  quoque  adstipulari  possemus.  Cur  vero  me 
quidem  non  posse  credam,  mox  indicabo,  semper  tamen 
eorum  memor,  quae  modo  ultro  dedi,  et  praeterea  novae 
ac  vastae  adeo  susceptae  provinciae  duos,  haud  amplius, 
homines  quantumvis  industrios  non  esse  pares;  quando- 


1)  Lib.  II.  de  orat. 


XLIII 


quidem,  ut  est  in  Iliadis , opinor,  quarto,  non  simul  omnia 
Dii  dederunt  hominibus,  et  in  duodecimo,  multorum  au- 
tem opus  melius. 

4.  Quae  tametsi  libens  et  agnosco , et  fateor ; tamen 
si  opus  tam  utile  deinceps  utilius  reddendum  est,  reti- 
ceri non  debet,  superesse  apud  auctores  tum  veteres  tum 
ita  recentes , ut  ante  alteram  Sepulchreti  editionem  ex- 
starent, superesse,  inquam,  ut  aliorum,  qui  ibi  ne  no- 
minantur quidem,  sic  aliorum  etiam,  qui  nominantur,  ob- 
servationes haud  ita  paucas,  dignas  sane,  quae  minime 
omitterentur:  contra  autem,  omittendas  fuisse,  tum  quae 
semel  jam  positae  in  una  eademque  sectione  et  nonnun- 
quam  in  una  atque  eadem  pagina  per  incuriam  repetun- 
tur, tum  praesertim,  quae  a versuto  quodam  scriptore 
ita  transformatae  sunt,  ut,  si  aegrorum  nomina  et  con- 
ditionem et  civitatem  spectes,  novae  appareant ; at  si  res 
ipsas  atque  sententiam,  continuo  intelligas,  easdem  omni- 
no esse,  quae  ex  veris  auctoribus  supra  leguntur.  Jlue 
eas  adde , in  quibus  vel  mediocriter  in  sanorum  morbi- 
dorumque  corporum  sectionibus  exercitati  facile  agno- 
scant, aut  quae  secundum  naturam  sunt,  pro  morbosis, 
aut  quae  ad  certum  quoddam  pertinent  laesionis  genus, 
pro  longe  altero  esse  proposita,  ut  puta,  aneurysma  pro 
abscessu:  quae  nimirum  observationes  aut  accipiendae 
non  erant,  aut  certe  non  sine  aliqua  subjecta  dubitatione 
ponendae.  Mitto,  quae  ad  illud,  ad  quod  attinebant,  ca- 
put non  sunt  redactae , quae  male  ex  autographo  descri- 
ptae, quae,  ex  quo  sint  auctore,  nescias,  aut  quas  ejus, 
cujus  non  sunt,  esse  credas,  ne  multa,  quidquid  prae- 
terea operarum  incuriae  aut  inscitiae  imputare  malueris, 
libenter  mitto ; quamquam  non  emendata  in  gravissimos 
errores  conjicere  legentes  possunt,  et,  nisi  emendentur, 
operis  minuunt  utilitatem.  Quam  et  alia  duo  vehementer 
imminuunt,  de  quibus  continuo  verba  faciam,  hic  interim 
continuans , quae  hactenus  dixi  omnia,  non  temere  dicta 
fuisse,  quicunque  hos  meos  versaverint  libros,  planissime 
esse  cognituros. 

5.  Cum  rari  sint  morbi,  longiores  praesertim,  ad 
quos  non  alius  aliquis  se  adjungat,  aut  plura  variaque 
non  accedant  symptomata;  propterea  illorum  singulae  ob- 
servationes , ubi  sub  eo  capite , ad  quod  potissimum  vi- 
dentur spectare,  plene  atque  ex  toto  propositae  fuerint, 

sub  aliis  quoque  capitibus,  ad  quae  praeterea  pertinent, 
sunt  certe  commemorandae  paucis  quidem  verbis,  sed 
quae  locum  illum  ipsum  indicent,  in  quo  statim  possit 
lector,  cui  totae  legendae  sunt,  totas  reperire.  Neque 
enim,  ut  fit  in  Sepulchreto , satis  est,  sectionem,  quae 
plurimas  saepius  continet,  designare,  relut  ad  observatio- 
nem illam , ut  ex  innumeris  unam  saltem  exempli  causa 
proferam,  Jo.  Petri  Lotichii,  quae,  praeterquam  quod 
non  sub  omnibus,  sub  quibus  debebat,  capitibus  comme- 
morata est,  in  quatuor,  sub  quibus  commemoratur,  de 
dolore  capitis  obs.  X.,  de  insomniis  et  incubo  obs.  II.,  de 
vertigine  obs.  VII.  et  de  convulsione  obs.  XIII.,  semper  in 
sectione  indicatur  de  melancholia.  Verset  igitur  lector 
necesse  est  sectionem  hanc  universam , id  est  quinqua- 
ginta, ex  quibus  constat,  observationes,  ut  illam  tandem 
neque  ita  facile  inveniat,  quae  ibi  est  XXXI,  Dixi  autem 
neque  ita  facile,  quoniam  in  omnibus  iis  quatuor  locis 
sic  incipit:  Juvenis;  hic  autem  sic:  Famulus  mercatoris. 
Verum  ubi  perlegerit,  et  illam  esse,  ad  quam  rejicieba- 
tur, cognoverit,  putasne,  ibi  totam  habere?  Non  habet 
certe.  Dcest  enim  externa  morbi  causa,  propinatum  phil- 
trum, desuntque  alia,  quae  deesse,  ne  suspicetur  quidem, 
nisi  forte  aut  incidat  in  illum  de  dolore  capitis  locum, 
aut  quod  melius  esset,  auctorem  ipsum  Lotichium  legat. 
Sed  ut  illud  tantum , de  quo  dicere  coepimus , attenda- 
mus, quantum  videlicet  temporis  insumere  oporteat  ad 
id,  quod  quaeritur,  reperiendum ; vides  profecto,  multo 
utilius  opus  fuisse  futurum,  si  tota  observatio  semel,  ubi 
commodius  fuisset,  proposita  et  certo  numero  designata, 
per  hunc,  ubicunque  commemoranda  erat,  nec  per  sectio- 
nem duntaxat  esset  indicata. 

6.  Longe  autem  majorem  adjecti  operi  duo  saltem 
accuratissimi  indices  praebuissent  utilitatem.  Memini, 
cum  Bononiam,  ubi  tunc  degebam,  recusum  nuper .Se- 
pulchretum  fuisset  importatum,  me  vehementer  esse  ga- 
visum, dum  in  ejus  fronte  editum  legerem  cum  indicibus 
necessariis.  Sed  gaudium  tamdiu  perstitit,  donec  hos 
quaerens,  unum  tantummodo  esse  vidi,  qui  nihil  nisi  prae- 
fixos observationibus  titulos  contineret,  quorum  plurimi, 
cum  ipsi  quoque  aut  latenter  aut  aperte  nec  dissimulan- 
ter sint  manci , omnes  autem  haud  alio  quam  observatio- 
nes ordine  propositi;  dici  non  potest,  quot  symptomata 

aut  quot  item  laesiones  partium  in  observationibus  qui- 
dem describantur,  per  indicem  autem  neque  designentur, 
nec  singula  nec  singulae  una  cum  sni  similibus  exhibean- 
tur. Unde  ingentis  operis  magna  ex  parte  utilitas  perit, 
quae  inde  praesertim  exstitisset,  si  plura  similia  sympto- 
mata praesto  essent,  quae  cum  pluribus  laesionibus  inter 
se  aut  similibus  aut  dissimilibus  facile  posses  comparare, 
et  sic  intelligere,  quaenam  illorum  saepius  aut  rarius  aut 
nunquam  cum  harum  utrolibet  genere  jungantur.  Memini 
quoque  jam  tum,  ut  juventus  audet  vel  de  maxime  arduis 
et  labore  plenissimis  rebus  cogitationes  suscipere,  non 
desperasse  me,  quin,  si  diuturnum  olim  daretur  otium, 
cum  cetera,  quae  dixi  in  Sepulchreto  desiderari , aliaque 
praeterea,  tum  praesertim  quod  ad  indices  spectat,  et 
qua  ratione,  supplerem,  imo  cogitatum  hoc  meum  cum 
inclyta  illa,  quam  nunc  instituti  scientiarum  vocant,  aca- 
demia  communicasse. 

7.  Alia  autem,  quae,  ut  modo  innuebam,  in  Sepul- 
chreto praeterea  desiderantur,  fere  ad  scholia  attinent. 
Quorum  multa  esse  aequo  longiora  non  dubitabam ; sed 
tanto  longiora  videri,  quod  saepe  utiliorum  loco  aut  mi- 
nus utilia  aut  minus  probanda  exhiberent,  imo  nonnun- 
quam  iterarent.  Utilius  fuisset,  ne  bona  quidem  repetere, 
sed  jam  semel  posita,  verbo,  si  iterum  opus  esset,  ubi 
essent  posita,  indicare,  dubitationes  ad  quaedam  obser- 
vationum loca  opportune  subjicere,  ad  alia,  quantum  cum 
aliis  consentiant  observationibus,  animadvertere, -ad  alia, 
quae  inde  ad  medicinae  partem  illustrandam  sive  theori- 
cam  sive  potissimum  practicam  consequerentur , docere, 
ad  alia  demum,  quae  minus  facile  intelligi  posse  videren- 
tur, non  per  doctrinas  aut  jam  desertas  aut  apud  pleros- 
que  in  dubium  vocatas,  sed  per  magis  probabiles,  faciles 
et,  quoad  ejus  fieri  posset,  communes  explicare.  Et  ho- 
rum quidem  omnium  aliqua  in  Sepulchreti  scholiis  ali- 
quando facta  esse  non  inficior,  et  quae  doctrinae,  cum 
Uoxetus  viveret,  dominarentur  non  ignoro.  Verum  non 
de  eo  redarguendo  hic  agitur;  sed  de  ejus  opere,  ut  haec 
ferunt  tempora,  magis  proficuo  reddendo. 

8.  Cum  igitur  omnia,  quae  de  Sepulchreto  dixi,  non 
semel  animo  postea  versassem , et,  quantulumcunque  pos- 
sem , ad  ejus  augendam  utilitatem  conferre  denique  coe- 
pissem ; me  vehementer  in  proposito  confirmarunt,  quae 

in  novis  subinde  prodeuntibus  doctorum  hominum  scriptis 
legebam:  illo  opere  vix  aliud  utilius  esse , aut  quod  magis 
mereretur  suppleri,  et  ad  nostra  tempora  deduci : item  mi- 
rum, quantum  adaugeri,  et  meliore  indice  pro  studentium 
commoditate  instrui  posset:  verum,  ut  cetera  praetermit- 
tam: longe  tamen  majori  laude  atque  honore  dignum  futu- 
rum. Boxf.ti  laborem  fuisse , si  partim  in  seligendis  atque 
ad  singulos  morbos  tamquam  capita  referendis  observatio- 
nibus aliquanto  accuratior  fuisset , partim  in  scholiis  anno- 
tationibusque monuisset , quae  hinc  inde  incerta  aut  prorsus 
falsa  atque  ab  auctoribus  suis  parum  recte  exposita  fuerint. 
Nunc  in  re,  quae  ad  omnes,  neque  hac  tantum  sed  et 
insequentibus  aetatibus,  spectat,  quid  a me  uno  et  qua- 
tenus hic  exspectare  aequum  sit,  ut  judicari  facile  queat; 
unde  mihi  prima  hos  libros  scribendi  occasio  data  sit,  non 
est  reticendum. 

9.  Editis  jam  anatomicis  Vavsalvae  scriptis  et  epi- 
stolis in  illa  meis,  forte  accidit,  ut  cum  Patavio,  sicuti 
illis  annis  haud  raro  solebam,  aestivo  tempore  secessis- 
sem, conveniret  me  saepius  optimus  juvenis  egregiae  in- 
dolis et  cum  aliis  tum  praesertim  rei  medicae  studiis  de- 
ditus. Qui  cum  illa  easque  perlegisset , identidem  me  in 
eum  sermonem,  quo  nullus  mihi  jucundior  est,  revocabat, 
de  praeceptoribus  videlicet  meis,  Vavsat/va  inprimis  ct 
Albertino  , quorum  vel  minusculas  in  medendo  consue- 
tudines cognoscere  avebat ; quin  de  meis  quoque  ipsis  nedum 
illorum  et  observatis  et  cogitatis  subinde  sciscitabatur.  Quae 
inter  cum  illa  forte,  ut  iit  in  colloquiis,  aperuissem,  quae 
ad  Sepulchretum  attinebant;  omnibus  me  fatigare  preci- 
bus nunquam  destitit,  ut  in  ea  prae  ceteris  incumberem, 
et  quando  in  commentariolo  de  Valsacvae  vita  promise- 
ram , daturum  me  operam,  ut  ejus  plurimae,  quae  super- 
essent,  eodem  spectantes  observationes  prodirent,  cum 
iis  conjungerem  meas , et  in  utrisque  exemplo  quasi  quo- 
dam ostenderem  , quid  in  nova  Sepulchreti  editione,  a se 
fortasse , si  amici  auxiliarentur , aliquando  suscipienda, 
desiderarem;  familiariter,  ut  vellem,  scriberem,  sicque 
illa  etiam , quae  in  colloquiis  dixeram , aliaque  similia, 
minuta  quantumlibet,  at  sibi  gratissima,  interjicerem. 
Quid  quaeris?  Exorari  me  sivi.  Bes  enim  flagitabatur, 
quam  in  illo  commentariolo  ex  parte  pollicitus  fueram,  ex 
parte  autem  haud  inutilem  fore  sperabam , si  ex  senten- 

tia  succederet,  possetqne  recensita  postea,  atque  edita, 
aliquando  ad  idem  laboris  genus  me  longe  meliores  exci- 
tare. Hac  mente,  Patavium  reversus  facere  periculum 
coepi  aliquot  missis  ad  amicum  epistolis.  Quas  illi  non 
displicuisse,  duo  ostenderunt,  alterum,  quod  me  suis  as- 
siduis flagitationibus  ad  alias  atque  alias  deinceps  mitten- 
das, ad  septuagesimam  usque  perduxit;  alterum,  quod 
easdem  milii,  ut  recenserem,  petenti,  non  antea  remisit, 
quam  sancte  promitterem,  nihil  me  esse  detracturum. 

10.  lntelligis,  benigne  lector,  cur  initio  dixerim,  haec 
mea  ab  indoctissimis  legi  nolle,  dicturus  pariter,  neque 
ab  doctissimis,  si  ea  tantummodo  continerent,  quae  ille 
Tctineri  voluit,  nempe  quae  studiosis  adolescentibus  prod- 
esse possent.  At  vero  hic  mihi  non  licet  Lucilianum  il- 
lud ‘)  meum  facere:  Persium  non  curo  legere  haec,  Lae- 
lium Decimum  volo ; imo  1’ersios,  id  est  doctissimos,  cu- 
pio, qui  cetera  Decimis  Laeliis , id  est  non  illiteratis  ju- 
venibus relinquentes,  consilium  duntaxat  et  desiderium 
perpendant  meum,  et  si  forte  non  displiceat,  assensu,  si 
melius  lieri  posse  credant,  monitis  adjuvent  et  exemplo, 
ut  e Sepulchreto  denique  utilitas,  quanta  maxima  potest, 
capiatur.  Quo  facilius  utrumlibet  faciant,  quidquid  bis 
epistolis  in  hunc  linem  ipse  praestiterim,  quanto  paucio- 
ribus licebit  in  re  multiplici  et  varia  dilucide  narranda 
proponam. 

11.  Observationes  (ab  bis  enim  incipiam,  ut  eundem 
fere,  quo  supra  usus  sum,  ordinem  conservem),  observa- 
tiones, inquam,  illas,  quas  animadverti  sive  ex  veteribus 
sive  ex  recentioribus  in  Sepulchreto  exhiberi  potuisse, 
nec  tamen  exhibitas  esse,  illasque  insuper,  quae  ab  al- 
tera ejus  editione  ad  hoc  usque  tempus  prodierunt,  suis 
sub  capitibus  indicavi,  quaecunquc  inter  scribendum  suc- 
currerunt. Quod  ideo  dico,  ut  omnes  sciant,  superesse, 
quae  addantur  j-  quamplurimas ; neque  enim  ex  iis,  quos 
perlegeram,  libris  cunctae,  ex  iis  vero,  quos  non  vide- 
ram, certe  nullae  succurrere  potuerunt:  multos  autem  non 
vidi , aut  quia  non  huc  fuerant  his  Europae  calamitosis 
temporibus  importati,  aut  quia  iis  linguis,  quas  non  satis 
calleo,  ab  auctoribus  erant  scripti;  neque  enim  interpre- 
tibus quibuslibet,  in  rebus  praesertim  ejusmodi,  pluri- 
mum lidere  consuevi.  In  singulis  quoque  Sepulchreti  se- 

1)  Cicerou.  1.  cit. 

ctionibos,  si  paucas  e prioribus  excipias,  quae  non  semel 
observationes  aut  per  incuriam  aut  ob  fucum  a transfor- 
matoris  versutia  factum  proponantur,  et  in  quibus  aut 
sana  pro  morbidis  aut  morbus  pro  morbo  alio  describa- 
tur, aut  typographus  oscitanter  graviterque  peccaverit, 
quantum  animadvertere  potui,  notare  non  omisi;  ut  non 
levem  opem  vel  in  minutis,  sed  non  levis  saepe  momenti 
rebus , iis  , qui  rursus  Sepulchretum  sint  edituri , mihi 
videar  attulisse.  U tinam  parem  opem  afferre  licuisset,  si- 
ve cum  lectores  alio  rejiciuntur,  ubi  plenius  descriptam 
hanc  aut  illam  observationem  reperiant,  nec  signanter  in- 
dicatur observationis  ejusdem  numerus,  sive  cum  obruun- 
tur longissimis  scholiis,  nec  tamen  utiliora,  sed  modo 
supervacua  modo  repetita  modo  falsa  aut  perquam  dubia 
continentibus.  De  quibus  interdum  quidem  admonui;  at 
semper  facere  infinitum  fuisset.  Ad  indices  autem  confi- 
ciendos quam  necessarios , tam  longi  gravisque  laboris 
otium  mihi  defuisse  non  est,  cur  scientibus  dicam.  Satis 
superque  iis , qui  aequi  sint , visum  iri  spero , quod  hac 
aetate,  nemine  adjuvante,  ne  discipulo  quidem  aut  ama- 
nuense, cum  in  his  ultimis  tum  in  ceteris,  de  quibus  di- 
ctum est,  quae  distinctius  omnia  nunc  ordine  recense- 
buntur, exemplo  saltem  qualicunque  ostenderim  meo,  qua 
ratione  existimem , Sepulchretum  auctius  simulque  utilius 
aliquando  reddi  posse. 

12.  Igitur  ineditas  ad  hoc  tempus  observationes  pro- 
fero bene  multas  Valsalvae,  amicorum  non  paucas,  ma- 
xima autem  ex  parte  meas.  Primis  et  meriti  et  honoris 
causa  primum  in  singulis  capitibus  locum  tribuo,-  Illas 
eadem  cura,  qua  alia  olim , ut  in  ejus  vita  dictum  est, 
collectas,  et  ubi  italice  scriptae  fuerant,  latine  redditas, 
omnes  autem  ita , ut  ipsum  optare  consuevisse  sciebam, 
rescriptas,  ea  fide  propono,  ut,  sicubi  nonnunquam  sub- 
dubitari, an  recte  intelligerem,  ipsa  ejus  maluerim  verba 
producere,  nihil  usquam  detrahens  aut  addens,  nisi  ex 
illius  ore  acceptum,  quod  in  paucis  accidit,  quas  mihi 
diligenter  narraverat,  non  scripserat,  observationibus. 
Ceteras  enim  ex  ejus  chartis  aut  inter  se  nexis  aut  solu- 
tis excepi.  Quas  omnes  chartas,  ubi  observationes,  ex- 
perimenta aliaque  his  epistolis  proposita  jam  satis  excer- 
pseram, etsi  postmodo  ita,  uti  antea  fuerant,  et  nume- 
ratas et  obsignatas  reddidi  illius  genero  Lunovico  Mox- 

TEFanio  viro  clar.,  qui  Rononiensi  scientiarum  instituto  a 
bibliotheca  est;  tamen  si  quis  forte  aliquam  velit  cum  his 
meis  conferre  descriptionibus,  et  e me  quaerat,  quo  il- 
lam signo  in  tanto  chartarum  numero  invenire  possit,  do- 
cere non  gravabor,  ut  neque  literas  ostendere,  per  quas 
mecum  suas,  quibus  utor,  observationes  amici  communi- 
carunt, spectata  omnes  lide  , peritia  et  diligentia.  Nam 
quod  denique  ad  meas  attinet,  quo  singulas  anno,  mense, 
loco  et  quibus  adstantibus  aut  adjuvantibus  habuerim, 
scmper,  nisi  antea  satis  significaveram  , diserte  adscripsi. 
Et  non  modo  aetatem  et  sexum  , sed  et  alia , quantum 
scire  et  nosse  licuit,  quae  de  aegrotantibus  requirit 
Pevercs  '),  et  in  iis,  quae  ad  curationem  adhibitam  spe- 
ctant, annotavi;  quamquam  admonendus  es,  ne  mihi  us- 
quam aut  V alsae  vae  curationem  ullam , nisi  si  quam  a 
nobis  praescriptam  fuisse  dicemus,  magis  imputes,  quam 
morborum  externas  causas  et  symptomata;  ut  enim  haec, 
ita  et  curationem  narramus.  In  ipsis  autem  dissectioni- 
bus describendis  cavendum  prae  ceteris  mihi  duxi,  ne, 
quod  in  aliorum  certis  quibusdam  descriptionibus  impro- 
barem, ipse  admitterem,  si,  quae  aut  secundum  naturam 
sunt,  aut  non  extra  naturae  modum,  ut  quaedam  sunt 
varietates,  ea  tamquam  morbosa  proponerem.  Dedi  quo- 
que operam , ne  historias  dividerem , sed  totas  semel  ex- 
hiberem, aut  si  quando,  perraro  autem  id  contigit,  con- 
ducibilius visum  est,  dividere,  aut,  quod  persaepe  acci- 
dit, commemorare,  semper  indicarem  eum  ipsum  locum, 
in  quo  aut  reliqua  pars  aut  tota  historia  continuo  posset 
inveniri;  nunquam  repeterem,  ne  tum  quidem,  cum  olini 
in  aliquo  ex  meis  scriptis  jam  proposita  fuisset  satis ; 
quippe  odiosum  haud  secus  ac  Homerico  Ulyssi  ■),  odio- 
sum, inquam,  mihi  est,  iterum  aperte  dictu  narrare.  Sic 
enim  revera  nimis  longae  liunt  historiae,  non,  cum  omnia, 
quae  ad  praegressas  morbi  causas  et  ad  symptomata  (quae 
utinam  ambae  res  cunctae  semper  notae  esse  potuissent) 
aut  ad  partium  laesiones  attinent  in  cadavere  animadver- 
sas, accurate  describuntur.  Quin  etiam  saepe  causae  sunt, 
cur  in  utrisque  non  modo,  quae  fuerint,  sed  et  nonnulla, 
quae  defuerint,  diserte,  ut  feci,  sint  annotanda. 

1)  Meth.  hist.  anat.  medie.  C.  II.  ct  III. 

2)  Odyss.  Lib.  XII.  in  fiuc. 

Morgagni  desed.  ctcaus.  morb.  T.  I.  *** 

13.  Quid  vero  dicam  de  seholiorum  prolixitate?  Non 
equidem  ignorabam,  et  minus  gratam  esse  plerisque,  et 
quibusdam  minus  probatam;  quamquam  Pkyf.rlm,  qui  ex 
bis  est  ‘),  historiae  suae  -)  scholium  adjunxisse  video  se- 
ptem paginis  quam  ipsa  longius.  Sed  primum  dieo,  non, 
quidquid  in  his  meis  libris  praeter  historias  est , scholia 
esse.  Deinde  ajo,  si  praestanda  in  meis  fuerant,  quae  in 
multis  dixi 1 2  3)  Sepulchreti  scholiis  desiderari,  me  brevem 
esse  non  potuisse.  Quid?  quod  erant  certe  simul  obser- 
vationes propemodum  innumerae,  quae  illi  adderentur, 
indicandae,  simul,  quid  in  iis,  e quibus  jam  constabat, 
seligendis,  describendis,  disponendis,  designandis  aut  ob 
rerum  copiam  aut  propter  incuriam  typographorum  pec- 
catum fuerat  saepenumero  ostendendum.  Hic  quaeres 
fortassis,  an  non  saepicule  peccasse  me  quoque  credam, 
non  jam  dico  in  operarum,  a quibus  nimirum  longe  abe- 
ram , hallucinationibus  prohibendis ; sed  in  eo  ipso  dico, 
quod  praesertim  illis  in  scholiis  minus  probabam , in  do- 
ctrinarum videlicet  ac  sententiarum  delectu,  per  quas  ex- 
plicarem observationes,  faciliorum,  probabiliorum,  magis 
communium,  seu  quas  plerique  in  dubium  non  revocas- 
sent?  Ego  vero  is  sum,  qui,  si  quis  alius,  nihil  humani 
a me  alienum  putem,  neque  in  ea  re  modo,  sed  in  aliis 
etiam.  In  ea  re  tamen,  memor,  ad  quem  scriberem,  dedi 
operam,  quantum  potui,  ne  abstrusis  et  arduis,  sed  ob- 
viis planisque,  neque  singularibus,  sed  fere  communibus 
uterer  explicandi  rationibus,  fere,  inquam,  communibus 
eo  tempore,  quo  scribere  incepi.  Multum  enim  jam  scri- 
ptio processerat,  cum  repente  agitari  coeptae  sunt  con- 
troversiae quaedam , propter  quas , cum  operosius  fuisset 
scripta  mutare,  satis  fore  credidi,  si  in  his,  quae  scri- 
benda supererant,  ita  me  gererem,  ut  nemo  jure  conqueri 
posset,  praesertim  cum  per  me  cuique  et  tum  et  antea 
aperte  liceret,  si  quid  forte  minus  probaret,  id  aliter  ex- 
plicare ad  arbitrium  suum.  Neque  enim  praecipuum  in 
hoc  vertitur  propositum  meum,  neque,  si  observata  exci- 
pias, aliud  praesto;  reliqua,  haud  secus  ac  si  a me  non 
essent,  probare  malis,  an  improbare,  libens  permitto, 
veritus  alioquin,  ne,  cum  ex  opinione  loquimur,  etsi  veri- 

1)  Meth.  cit.  C.  V.  in  fine. 

2)  Ibid.  C.  VI. 

3)  Supra,  u.  7. 

similia  sequamur,  aliquis  tamen  aliquando  existat,  qui  in 
nos  intorqueat  illud  Homericum  '):  Di.cit  mendacia  mul- 

ta, dicens  veris  similia.  Quani  ob  rem  neque  in  explica- 
tionibus multus  fui,  libentiusque  interjeci  alia  ad  facien- 
dam medicinam  spectantia,  alia  ad  ejus,  alia  ad  anato- 
mes  historiam,  alia  denique  ad  alia  studia  illius,  ad  quem 
scriberem,  juvenis  attinentia,  ut  vel  sic  ejus  animum 
paulisper  abducerem  ab  horrida  morborum  et  cadaverum 
perpetua  tractatione.  Quae  omnia  si  probe  perpenderis, 
et  a scholiis  sejunxeris,  facile  intelliges,  quae  proprie 
ad  haec  pertineant,  adeo  multa  non  esse;  aut  si  tamen 
esse  multa  existimes,  fac  meo  non  gravate  relinquas  Lae- 
lio, et  sic  cogites,  illa  atque  alia,  quae  tibi  displiceant, 
ea  fortasse  mihi  quoque  nunc  displicere;  sed  ea  ipsa  es- 
se, quae  ne  demerem,  ipse  me  obstrinxit. 

14.  Antequam  de  indicibus  adjectis  dico,  noli  exspe- 
ctare , ut  hic  quaedam  iterem , quae  in  praefatione  posui 
ad  epistolas  anatomicas.  Satis  ibi  2)  dictum  est,  unde 
omnes  intelligant,  cur  tamdiu  in  hoc  quoque  opere  illius 
in  plurimis  simili  perscribendo  moratus  sim,  et  cur  per 
epistolas  scripserim.  Aci  si  ibi  dicta  non  satis  sunt;  mo- 
rae justissimam  causam  ad  alias  adde  auctam  adeo  ab 
illo  tempore  ad  hoc  aetatem,  ut  recensita,  quantum  li- 
cuit, haec  omnia  sub  anno  prodeant,  ex  quo  natus  sum, 
propemodum  octogesimo.  Cur  vero  per  epistolas  scripta; 
non  tam  post  recentium  veterum  que  medicorum  exemplum 
(quos  inter  Maxvrdus  3)  Archigknem  et  Themisonem  re- 
censet, quorum  alter  Galeno  testante  undecim,  alter 
Paulo  teste  decem  scripsit  epistolarum  medicinalium  li- 
bros), quam  post  summos  anatomicos  a me  ibidem  4)  no- 
minatos, qui  vel  multo  longiores  quam  ego  epistolas  edi- 
dere, minus  in  praesentia  mirandum  est,  cum  supra5) 
ostenderim,  unde  mihi  has  scribendi  occasio  orta  sit,  et 
epistolae  ipsae  passim,  quocum  agerem,  plane  common- 
strent, opportune  quidem;  sic  enim  ad  amicum  juvenem 
plura  simul  scribere  decuit,  per  quae  auditores  proliciant 
mei.  Et  quamvis  Plinius  minor6)  literus  ad  Tacitum 

1)  Odyss.  I,il>.  XIX. 

2)  N.  1.  ct  seqq. 

3)  liib.  1.  epist.  medie.  1. 

4)  X.  3. 

6)  X.  9. 

C)  Lib,  VI,  epigt.  1G. 

suas  his  verbis  concludat:  aliud  est  amico,  aliud  omnibus 
scribere;  tamen  cum  ceteris  eas  ipsas  literas  publicavit, 
non  dubitans,  fore,  ut  easdem  cum  omnes  legerent,  non 
omnibus  tamen  scriptas  fuisse  cogitarent.  Nec  quod  has 
epistolas  videas  in  libros  divisas,  aliter  me  de  his  sentire 
• credas,  quam  de  meis  illis  anatomicis  ‘).  In  eadem  sen- 
tentia persto , id  que  apparere  sic  satis  puto  a numero- 
rum , quibus  singulae  designantur,  serie  per  divisionem 
illam  non  interrupta ; id  quod  insuper  non  modo  ad  indi- 
ces conficiendos , sed  et  passim  ad  hanc  aut  illam , ut 
opus  erat,  epistolam  indicandam,  ut  magis  expeditum,  sic 
magis  mihi  commodum  fuit,  et  aliis  fortasse  erit.  Ista 
autem  librorum  inscriptio  istaque  in  libros  divisio  longe 
aliis  de  causis  est  instituta.  Id  enim  optabant  bibliopo- 
lae: id  postulabat  Sepulchreti,  de  quo  agebatur,  in  libros 
distributio : id  denique  peropportune  respondebat  justissi- 
mo , quod  statim  exponam  , cogitato  cuidam  meo. 

15.  Scilicet  qui  adolescens  non  omisissem  erga  pri- 
mam , quae  me  exceperat , scientiarum  academiam  grati 
animi  sensa  publica  significatione  patefacere,  eamque  si- 
gnificationem vidissem  eadem  summa  benignitate  ab  illa 
acceptam,  qua  tot  antea  benefacta  contulerat,  quot  in 
ejus  elegantissima  historia 1  2)  is,  qui  ipsi  et  Bononiensi 
scientiarum  instituto  a secretis  est,  memoravit  celeberri- 
mus vir  Fraxciscus  Maria  Zanottusj  num  committerem 
senex,  ut  prorsus  ingratus  morerer  in  quinque  alias  no- 
bilissimas universae  Europae  scientiarum  academias,  quae 
me  deinceps  perbenigne  perque  honorifice  inter  sups  co- 
optarunt sodales?  Igitur  cum  mihi  nihil  esset,  aut  fore 
sperarem,  per  quod  memorem  beneficiorum  animum,  quo- 
modocunque  possem,  ostenderem,  nisi  ad  singulas  allega- 
rem , qui  simul  hunc  animum  et  obsequium  testarentur 
meum,  simul  hujus  operis  exemplar  offerrent,  rogarent- 
que,  ut  qualecunque  esset,  pro  sua  quaeque  spectata  hu- 
manitate aequi  bonique  consuleret;  hanc  mihi  rationem 
occasionemque  existimavi  non  amittendam.  Atque  ut  haec 
omnibus  essent  nota,  commode  accidit,  ut  librorum  nu- 
merus , in  quos  epistolae  hae  meae  essent  quasi  per  se 
divisae,  respondet  numero  academiarum  ita,  uti  libris 

1)  Praefat.  indicat,  n.  3.  ....  . 

2)  Commentar,  de  Bonou.  sc.  inst.  Tom.  I.,  ubi  de  ejus  acadcmia 
c.  1.  et  seqq. 

praefigere  possem  singulis  eas  ipsas  literas,  quae  osten- 
derent, quid  illarum  singulis  cuperem  meis  verbis  signifi- 
cari. Praefixi  autem  non  alio  servato  ordine,  quam  tem- 
poris, quo  in  carum  quamque  sum  cooptatus:  atque  ut 
magis  a quibusque  perlegerentur,  alia  atque  alia  meis 
grati  et  obsequentis  animi  testificationibus  adjeci , et  e 
quinque  illis  epistolis  totidem  quasi  praefationes  feci,  qui- 
bus, dissectorum  post  morbos  cadaverum  quae  sit  utili- 
tas, demonstrarem.  Itaque  in  prima  nonnullis  occurri, 
qui  eam  utilitatem  ausi  sunt  in  dubium  vocare,  et,  quo- 
modo sint  a dissecantibus  et  sedem  causamque  morbi  e 
dissectione  arguentibus  alioquin  faciles,  quae  objiciuntur, 
deceptiones  vitandae  cavendaeque,  indicavi.  In  altera 
eandem  utilitatem  comprobavi  e summa  consensione  me- 
dicorum fere  omnium , quotquot  apud  excultas  quasque 
nationes  a vetustissimis  usque  temporibus  inprimis  flo- 
ruere , singulorum  in  hanc  rem  merita  et  plerorumquc 
nomina  ex  ordine  proponens , eorum  praesertim,  qui  ante 
Boxetum  e propriis  aut  ex  alienis  etiam  observationibus 
conficere  Sepulchretum  voluerunt.  Tertia  iis  potissimum 
responsum  est,  qui,  quoniam  ad  primas  illas  abditissimas 
et  sensibus  omnino  inaccessas  morborum  causas  retegen- 
das inutiles  sunt  dissectiones,  ideo  frustra  institui  putant, 
quasi  nullas  intus  evidentes  causas  retegerent,  aut  harum 
inutilis  notitia  esset  propterca,  quia  his  ipsis  cognitis 
haud  pauci  nihilominus  morbi  non  sanantur.  Quarta  dis- 
quiritur, post  rariorem  (nam  et  horum  quosdam  secuimus) 
an  post  magis  communem  morbum  denatos  dissecare  uti- 
lius sit?  Quinta  denique,  etsi  tum  sanorum  tum  morbo 
confectorum  anatome  sit  necessaria;  hanc  tamen  illa  mul- 
to esse  utiliorem  ostenditur.  Quae  omnia,  ut  praetermit- 
tenda alia  ob  aliam  causam  non  erant;  ita,  si  in  hanc 
unam  essent  praefationem  conjecta,  ex  longa,  qualem 
prorsus  cetera  in  huc  dicenda  requirebant , multo  longis- 
simam fecissent. 

16.  Reliquum  est,  ut  de  indicibus  tandem  loquamur. 
Quatuor  dedimus.  Quorum  brevissimus  est  primus,  lon- 
gissimus ultimus.  Nam  primus  nihil  praeter  argumenta 
singularum  epistolarum  earumque  ordinem  praemonstrat. 
Quo  de  ordine  mihi  deliberandum  non  fuit  Bonetum  ne- 
cessario sequenti.  Is  autem,  ut  tunc  plerique  solebant 
medici,  fere  Alexandrum  Trallianum  secutus  est,  qui, 

ut  Freindius  ')  animadvertit,  cum  ceteri  morbos  admo- 
dum perturbate  collocassent,  hos  ipse  consequenter  a capite 
ad  pedes  disposuit.  Habes  causam,  quare,  cum  potius  ab 
apoplexia  voluissem  initium  ducere,  ut  quo  de  morbo  et 
plures  habeo  observationes , et  plura  ac  varia  annotare 
potui,  unde  facilius  et  certius  cognosceres,  quid  in  his 
libris  praestitum  sit;  a dolore  tamen  capitis  cum  Bo- 
neto  incipere  debuerim.  Ultimus  autem  index  propterea 
uberrimus  est,  quia  singillatim  monstrat,  quidquid  paulo 
dignius  annotatione  videri  potest , sive  anatome  utralibet 
ejusque  historia  et  certae  quaedam  controversiae  specten- 
tur, seu  varietates  aliaque  minus  frequentia,  seu  medica 
aut  monita  aut  observat^,  et  a quibus  sint,  quae  a no- 
bis haud  sunt,  nunc  primum  propositae  dissectiones.  Mo- 
rem enim  servavimus  nostrum  , ut  diserte  sua  cuique  tri- 
bueremus, itemque  ut  recentiores  bene  de  nostra  facul- 
tate aut  de  nobis  meritos  (qui,  utinam  omnes  viverent) 
auctores  plerosque  clarissimos  laudaremus;  veterum  au- 
tem duntaxat  aut  certe  non  amplius  viventium  lapsus  ali- 
quos, ne  juniores  eorum  falleret  auctoritas,  nominatim 
indicaremus.  Inter  quae  praesertim,  quippe  ad  institutum 
nostrum  praecipuum  attinentes,  illi  designantur  loci,  ubi 
in  Sepulchreto,  quae  desiderari , quae  corrigi , quae  demi, 
inprimis  autem  quae  addi  posse  visa  sint,  non  reticen- 
dum esse  credidimus. 

17.  Ad  idem  autem  institutum,  si  quid  aliud,  duo 
certe  attinent  reliqui  indices  secundus  et  tertius,  utpote 
quos  non  tam  confecimus,  ut  observationes  his  libris  pro- 
positae, quam  ut,  si  viris  doctissimis  index  forte  neuter 
displiceat,  haud  dissimili  ratione  illae  quoque  omnes,  quae 
in  Sepulchreto  jam  exstant,  aut  deinceps  addendae  sunt, 
in  promtu  non  modo  ipsae,  verum  et  singula,  quae  con- 
tinent, esse  possint,  et  sic  pleniorem  multo  utilitatem  af- 
ferre. Horum  igitur  indicum  alter,  quae  in  vivis,  alter, 
quae  in  mortuis  observata  sunt,  monstrat;  ut,  si  quis 
medicus  singulare  aliquod  aut  aliud  symptoma  in  aegro 
animadvertat,  et  scire  cupiat,  quae  interna  laesio  illi  so- 
leat symptomati  respondere,  aut  si  quis  anatomicus  sin- 
gultirem aliquam  laesionem  in  cadavere  quopiam  offendat, 
et  nosse  aveat,  quod  symptoma  in  aliis  laesionem  ejus- 


1)  Hist.  medie,  ad  a.  500. 

modi  praecesserit;  medicus  primo  de  his  duobus  indice 
inspecto,  anatomicus  autem  altero,  observationem,  quae 
habeat  ambo,  si  ambo  a nobis  observata  sint,  continuo 
et  eo  facilius  inveniat,  quia,  ubi  de  aliquo  symptomate 
aut  de  alicujus  partis  laesione  indicare  plura  oportuit,  sin- 
gula non  sine  certo  ordine  sunt  indicata.  Nec  vero  sym- 
ptomata solum  et  morbos  primus  index  monstrabit,  sed 
et  alia,  quae  addere  perutile  esse  duximus,  ut  morbi  prae- 
vias externas  causas,  ut  victus  genus,  ut  viduam  vitam 
aut  virgineam , ut  teneram  aetatem  aut  decrepitam , ut 
artem  denique  et  opificium ; ut , si  quis  rursus  de  virgi- 
num aut  puerorum  aut  senum  aut,  Ramazzinum  nostrum 
imitari  cupiens  ejusve  librum  augere,  de  artificum  mor- 
bis scribere  instituat:  is  habeat,  unde  sciat,  tum  quibus 
priores  illi,  iidemque  aut  alii  artifices  obnoxii  sint  mor- 
bis, tum  quae  in  eorum  cadaveribus  vitia  soleant  depre- 
hendi. Neque  in  altero  indice  omisimus,  quod  ad  san- 
guinis aliorumve,  ut  res  tulit,  humorum  aut  copiam  aut 
constitutionem  attinebat,  annotare.  Quin  etiam  cum  Val- 
saIjVa  saepius,  quae  in  lymphae  ductibus  viderit,  et  quae 
in  effusa  intra  caveas  corporis  aqua  pericula  fecerit,  di- 
ligenter adscripserit , haec  in  quarto  saltem  indice  non 
omisimus. 

18.  Verum  sicuti  nostrae  omnes  observationes  paucae 
sunt,  si  cum  illis,  quas  Sepulchrctum  habet,  comparen- 
tur; ita  ad  eas  capiendas,  quas  memoravimus,  utilitates 
longe  majori  usui  esse  illae  poterunt , si  ex  ipsis  indices 
a viro  aliquo  diligenti,  et  ex  aliis,  quas  alii  deinceps 
edant,  ad  hunc  fere  modum  a suis  auctoribus  confician- 
tur. Nec  difficile  adeo,  imo  commodius  mihi  fuit  hos 
meos  omnes  conficere.  Ubi  enim  observationem  aut  scho- 
lium  aut  animadversionem  suo  quamque  immutabili  prae- 
fixo numero  perscripseram,  continuo  singula,  dum  adhuc 
animo  praesentia  erant,  in  suum  indicem  referebam.  Ita- 
que in  longo  opere,  eoque  digniori,  ut,  si  quae  secus,  ac 
vellem,  irrepserint  (plura  autem  irrepsisse  perquam  cre- 
dibile est),  benigne  excusetur,  per  indices  ipsos  admoni- 
tus, ne  quid  repeterem,  facile  cavebam,  et  absoluto  ope- 
re, ne  molestissimus  accederet  labor  illos  conficiendi,  ea- 
dem opera  prospectum  fuerat,  simulque  ut,  si  quando 
forte  alia  quacumque  forma  recudatur,  ne  fallaces  indi- 
ces evadant,  sed  idem  semper,  ut  ex  altera  mearum  epi- 


stolarum  anatomicarum  editione  apparet , significare  per- 
gant. Unum  est  incommodum,  quod  possit  accidere,  et 
milii  nonnunquam  accidit,  aequo  major  prolixitas  nonnul- 
lorum articulorum.  Cum  enim  alia  et  mox  alia  addere 
ibi  vellem , nec  seriem  amplius  perturbare  numerorum  li- 
ceret , mihi  autem  , ex  quo  adversariis  I.  editis  hinc  per- 
petuam optimamquc  majorum  consuetudinem,  inde  vero 
animadverti , quantum  et  lectoribus  et  auctoribus  pariter 
officiat  a lilo  et  vi  scriptionis  per  subjectas  notas  avoca- 
tio , mos  nunc  propemodum  communis  satis  placere  non 
potuerit;  malui  legentes  aliquo  nonnunquam  prolixitudinis 
taedio  afficere,  quam  saepius  a lectione  avocare.  Utcun- 
que id  est  (neque  enim  eum  morem  prorsus  improbo , et 
magno  scriptoribus  commodo  esse,  lateor,  ex'pertis,  ut 
ego,  sicut  alias  1 ) cum  Plinio  minore  dixi,  quam  labo- 
riosum sit  nova  velut  membra  peracto  corpori  intexere,  nec 
tamen  priora  turbare) , in  observationes  certe  cadere  non 
potest,  ut,  cum  sepiel  omnia,  quae  in  aegro  et  cadavere 
deprehensa  fuerant , diligenter  posuerimus , alia  accidant, 
quae  ita  multis  verbis  sint  adjicienda.  Ad  observationes 
autem  solummodo  spectant  duo  illi  indices ; aut  ad  eum, 
qui  dictus  est,  modum  conficiendi  aut  ad  meliorem,  quem 
viri  doctissimi  indicaverint.  Quod  ipsos  ut  velint  facere 
pro  boni  publici  studio,  etiam  atque  etiam  rogo,  nec  mi- 
nus propemodum  rogo,  ut,  si  quid  forte  minus  improban- 
dum in  his  libris  et  in  hoc  meo  senili  exemplo  pro  sua 
humanitate  esse  censeant,  id  propria,  quae  maxima  est, 
auctoritate  confirmare,  sicque  ei  pondus  addere  ne  gra^ 
ventur.  Sermo  enim,  ut  ait  Euripides  2),  ab  incelebribus 
profectus  et  a celebribus  idem  non  idem  valet. 

E gymnasio  Patavino  III.  cal.  septembr.  a.  mdcclx. 

1)  Praefat.  ad  epist.  anat.  n.  8. 

2)  Iu  Hecuba. 

VIRO  ILLUSTRI 

CHRISTO  PIIORO  JACOBO  TREW 

MEDICO  ET  ANATOMICO  CELEBERRIMO 


Joannes  Baptista  Morgagnus 
S.  P.  D. 

Ab  anno  usque  mdccviii.  , quo  caesareae  isti  inclytae 
naturae  curiosorum  academiae  placuit,  me  in  suorum  nu- 
merum cooptare,  in  animo  quidem  id  semper  habui,  ut 
publico  aliquo  gratae  significationis  genere  tantae  ejus  iu 
me  adolescentem  liberalitati  responderem.  Sed  novum 
mox  vitae  genus  et  aliae  ex  aliis  occupationes  vix  sive- 
runt, ut  levicula  quaedam  mea  erga  ipsam  exstarent  of- 
ficia. Quae  sicuti  ejus  benignitati  visa  sunt  non  indigna, 
ut  me  anno*  mdccxxxii.  novo  honoris  titulo  decoraret,  et 
nomine  adjuncti  praesidis  officio  nuncuparet , ita  ego  ma- 
gis magisque  me  eximiae  isti  beneficentiae  obstrictum  et 
sensi,  et  sentio,  nihil  aeque  optans  atque  haec  duo,  pri- 
mum, ut  facultas  par  esset  voluntati,  tum,  quando  hoc 
esse  non  potest,  ut  saltem  mihi  ne  desit,  per  quem  do- 
ctissimis academicis  grati  mei  animi  sensa  una  cum  his 
libris  deferantur,  testibus  simul  observantiae,  qua  eos  colo, 
simul  studii  bene  de  omnibus  meritos  eorum  labores, 
quoad  potui,  imitandi  in  morborum  historiis  adjunctisque 
cadaverum  dissectionibus  proponendis.  Quem  vero  potius 
quam  Te,  Vir  Illustris,  sperem  et  velle,  et  posse  hujus 
me  voti  compotem  facere  ? cujus  singularem  in  me  huma- 
nitatem non  semel  expertus  sum , omnesque  ex  laudatis- 
simis Tuis  scriptis  noverunt,  dignitatem  autem  et  gra- 
tiam cum  apud  ceteros  tum  maxime  apud  ipsos  academi- 
cos  Tuis,  quae  magna  sunt,  meritis  non  minorem  esse 
perspectum  habent,  praesertim  cum  benignissimis  illis  vi- 
ris non  omnino  ingrati  esse  possint  libri,  quos,  si  paulis- 
per versent,  et  vel  obiter  inspiciant,  persaepe  incurrant 
in  sua  aut  majorum  celeberrima  nomina,  quorum  obser- 
- vationes  indicare,  et  commendare  mei  propositi  pars  ma- 
gna fuit.  Vix  enim  eorum  Ephemerides  edi  coeperaut, 

cum  TiTOMas  Bartholinus  in  suo  de  anatome  practica 
ex  cadaveribus  morbosis  adornanda  consilio  (artic.  xin.) 
horreum  illas  et  penum  ad  id  divitem  fore  sensit;  et  sane 
Bonetus  in  Sepulchreto  conficiendo,  Mangetus  autem  in 
augendo  quot  inde  sumserint,  neminem  latet.  Mihi  igi- 
tur fontes  ostendenti,  unde  ea  petenda  sunt,  quae  ad 
nova  attinent  Sepulchreti  incrementa,  monstranda  omnino 
fuerunt  pleraque  eorum  , quae  erant  procul  dubio  iidem 
addituri,  si  ante  alterutram  ejus  operis  editionem  tot  alia 
caesareae  academiae  volumina  prodiissent.  Quod  dum  fa- 
cerem , alios  quoque  fontes  commonstrare  non  omisi , in- 
ter hos  merito  collaudans  egregios  libros  (de  quibus  ipse 
bene  adeo  meritus  es),  qui  inscribuntur  Commercium  lite- 
rarium,  in  iisque  Tuas  indicans  aliorumve  cl.  virorum, 
quae  ad  institutum  facerent  meum,  utilissimas  observa- 
tiones. 

Quantum  enim  medicos  et  per  ipsos  genus  hominum 
universum  juvent  morborum  historiis  adjectae  illorum,  qui 
inde  perierint,  dissectiones,  judicia  ostendunt  summorum 
in  arte  virorum,  quae  suo  operi  praefixit  Bonetus,  eo- 
rumque  inprimis,  qui  tunc  in  ista  florebant  academia,  suc- 
cessoribus idem  non  modo  confirmantibus  exemplo  suo, 
sed  etiam  enixe  inculcantibus,  puta,  ut  nunc  tot  alios 
omittam , praestantissimis  viris  Christophoro  LudovicO 
Goekelio  *)  et  Jo.  Adamo  Reimanno  Hi  tamen  omnes 
dogmaticam  medicinam  profitebantur.  Quid  f quod  vel 
eos , quos  adversus  hanc  extollere  empiricam  nitentes  et 
acres  subtilioris  anatomes  adversarios  cognovi,  ipsos,  in- 
quam, vidi  hanc,  de  qua  nunc  loquor,  anatomen,  ut  vo- 
cant, practicam  non  improbare,  imo  verum  medicinae  lu- 
men esse  dicere,  vi  evidentissima  veritatis,  ut  hoc  fate- 
rentur, cogente,  quo  concesso,  anatomen  quoque  subti- 
liorem probent  necesse  est,  sine  qua  morborum  sedes 
et  naturam  in  quibusdam  praecipue  partibus,  oculis  vide- 
licet, auribus,  aliis  hujusmodi  internoscere  non  liceret. 
Qua  igitur  e schola,  aut  quo  tandem  e genere  hominum 
paucos  illos  esse  dicemus,  qui  cadaverum  sectionibus,  quas 
empirici  aeque  ac  dogmatici  ad  morborum  causas  dete- 
gendas esse  adeo  utiles  censent,  non  magnopere  fidendum 

1)  Ephcmer.  nat.  cur.  Ccnt.  VT.  obs.  94. 

2)  Act.  nat.  cur.  Tom.  I.  obs.  170. 

esse  pronunciant?  Quosdam  sciolos  audaculos  esse  audio, 
aliquos  otiosos  et  delicatos  esse  video,  nonnullos  despe- 
ratos seepticos , nonneminem  fortasse  Terentem,  ne  sic 
ejus  in  dignoscendis  morbis  errores  aliquando  retegantur. 

Ex  his  tamen,  qui  modestius  agunt,  et  aliquid  con- 
cedunt, et  verum  amant,  non  dillicile  est  convincere.  So- 
lent enim  suis  dubitationibus  haec  praetendere:  posse  ali- 
qua esse  in  cadaveribus,  quae  in  moribundis  aut  post  mor- 
tem sint  facta:  alia,  quae  non  tam  morbo  quam  malae 
curationi  sint  imputanda:  alia  demum,  quae  morbi  causae 
non  sint  sed  effectus  sic,  ut  hi  saepe  numero  non  morbus 
interimant.  Quarum  ego  rerum  nullam  iniicior;  imo  fere 
omnes  ultro  in  his  meis  libris  agnosco.  Sed  idem  ajo, 
vix  posse  quempiam  ah  his  rebus  decipi , nisi  si  velit. 
Vult  autem  , qui  satis  in  sanorum  cadaverum  dissectioni- 
bus non  sit  antea  versatus,  et  qui  ex  nimis  paucis  mor- 
bosorum statuere  quidquam  audeat,  et  qui  denique  prae- 
gressarum in  aegro  rerum  et  symptomatum  seriem  atque 
ordinem  minime  attendat.  Nam  qui  saepius  sanorum  cor- 
pora et  alia  alio  tempore  dissecuerit,  et  animadverterit, 
exempli  gratia,  quae  concretiones  polyposae  in  iis  quo- 
que haud  raro  inveniantur,  et  quas  mutationes  varia  anni 
tempora,- si  diutius  incisio  differatur,  inducant;  ab  iis, 
quae  in  moribundis  aut  post  mortem  liunt,  non  decipie- 
tur, sed  ab  his  secernet,  quae  non  nisi  longo  mensium 
aut  annorum  spatio  sensimque  fieri  potueVunt.  Neque  in 
ceteris  facile  eidem  accidet,  ut  fallatur,  si,  cum  plura 
morbosa  cadavera  scrutatus  fuerit,  quae  in  singulis  prae- 
ter naturam  deprehenderit,  cum  iis  diligenter  compara- 
verit, quae  in  viventibus  praecesserint,  aut  comitata  sint 
morbum.  Praecedunt  autem  evidentes  causae,  heredi- 
tariae quaedam,  aliae  adventitiae,  morbi  alii,  et  in  his 
attendendi  praesertim,,  qui  gravius,  et  qui  crebrius  vexa-, 
rint.  Comitantur  vero  symptomata,  quorum  singulorum 
natura,  series,  ordo,  constantia  si  attente  animadvertan- 
tur, conferanturque  cum  vitiis  in  cadavere  conspectis,  et 
cum  iis,  quae  morbum  praegressa  sunt;  haud  ita  dillicile 
erit  plerumque  internoscere,  quae  vitia  morbum  effece- 
rint, ab  iis,  quae  a morbo  effecta  sint,  ut  dilucide  osten- 
dit is,  qui  haec  olim  enumeravit,  perpenditque  in  sua  ad 
Bononiensem  anatomen  praelectione  de  recto  morbosorum 
cadaverum  judicio  ferendo , cl.  Jos.  Fero.  Guglielminus 

Dominici  filius , ejus , qui,  cum  viveret,  huic  gymnasio  et 
isti  academiae  ornamento  fuit. 

Aut  si  qua  supersit  dubitatio  , per  id  tolletur,  vel 
plurimum  infirmabitur,  quod  ante  subindicabam , et  Glis- 
sonius  in  praefatione  a Boneto  laudatus  praemonstrave- 
rat, si  plura  cadavera  post  eundem  videlicet  morbum  de- 
natorum  examinata  inter  se  comparentur,  et  quod  praeter 
naturam  in  omnibus  similiter  fuerit,  id  pro  causa  morbi; 
quod  autem  in  aliis  aliter,  id  vero  pro  morbi  effectu  ha- 
beatur. Quem  ipsum  effectum  cognoscere , et  saepius,  an 
rarius  eodem  in  morbo  occurrat,  non  erit  inutile,  ni  plu- 
rimum fallor,  annotare,  nempe  ut  sciamus,  quis  morbus 
a quo  morbo  effici  crebrius  soleat,  et  pro  symptomatum 
natura,  quae  ad  prima  accedere  inceperint,  illum  jam  ad- 
esse conjiciamus,  eique  simul,  unde  mors  interdum  aut 
infertur,  aut  acceleratur,  quoad  ejus  fieri  potest,  obstare 
conemur.  Sed  illud,  quod  dicebam,  et  in  quo  omnes  con- 
venimus , multorum  uno  eodemque  morbo  extinctorum  dis- 
sectio , praecipuum  est , ut  cunctae  dubitandi  errandique 
occasiones  tollantur.  Neque  enim  omnes  eodem  moriendi 
modo  confecti,  aut  eodem  anni  tempore,  et  a morte  in- 
tervallo incisi,  neque  omnium  eadem,  quae  accusari  queat, 
mala  curatio , neque  eaedem  fuerint  ad  morbosos  effectus 
intus  producendos  dispositiones. 

Quae  cum  aeque  ac  ego,  atque  adeo  vel  melius  scias; 
non  modo  non  miraberis,  quod  unius  morbi,  imo  unius 
ejus  differentiae,  quotquot  potui,  exempla  non  semel  pro- 
posuerim per  dissectionem  illustrata , sed  et  gravissimo 
probabis  judicio  Tuo,  quod  vel  plura  aliorum,  quibuscum 
conferantur,  vestrorum  praesertim  academicorum  indica- 
verim. Quibus  celeberrimis  viris  si,  ut  supra  abs  Te  pe- 
tii, mei  erga  Vos  omnes  grati  et  obsequentis  animi  sensa 
pro  Tua  eximia  humanitate  detuleris;  magnus  Tuis,  Vir 
Illustris , in  me  meritis  cumulus  accedet.  Vale. 

D.  Patavii  prid.  cal.  septembr.  a.  mdcclx. 

Spectat  ad  dolorem  capitis. 


^uod  tibi  pollicitus  sum,  praesto  incipiens  a capitis 
dolore.  Noli  autem  exspectare,  ut  quaecunque  hujus  cau- 
sae Vai.sal.vae  aut  mihi  in  cadaveribus  se  obtulere,  eas 
omnes  hac  epistola  comprehendam.  Heraeque  earum  post- 
hac , aliae  alio  loco , producentur.  Plurimis  enim  cum 
reliqui  corporis  tum  capitis  ipsius  morbis  est  adjunctus 
is  dolor.  Quin  solus  ad  interitum  perducit  fortasse  ne- 
minem. Quo  lit,  ut  de  eo  nullas,  quas  hic  potissimum 
proferam,  habeam  historias,  nisi  perpaucas,  in  quibus  aut 
cetera  incommoda  antecessit , aut  inter  ipsa  maxime  sae- 
viit. Singulorum  generum  singulas  primum  e Vaesalva 
nostro  sic  habeto. 

2.  Puer  annos  tredecim  natus,  perspicaciori  ingenio 
praeditus,  cujus  soror  fraterque  ex  phthisi  interierant,  cum 
ipse  anno  superiore  pulmonis  sinistri  inflammatione  labo- 
rasset,  corripitur  dolore  capitis  supra  oculos  atque  ho- 
rum etiam  dolore,  circa  quos  viscida  effluebat  materia. 
Postridie  delirat , oculos  in  adstantes  defigit , nonnihil  vi- 
scida evomit.  Deinde  ex  improviso  convulsionibus  pre- 
henditur, a quibus  in  affectionem  quasi  soporosam  inci- 
dit; saepius  tamen  convulsione,  cum  difficili  respiratione 
conjuncta,  excitatur.  Denique  moritur. 

Liber  1.  De  morbis  capitis. 

Ventre  aperto,  sana  omnia  inveniuntur;  quamquam 
in  ventriculo  erat  humor  quidam  aeruginosus,  vesica  autem 
lotio  et  cystis  fellea  bile  turgebant.  In  thorace  dexter 
pulmo  a pleura  quidem  solutus  erat;  sed  in  superiore  par- 
te, claviculam  versus,  continebat  tuberculum,  nucem  juglan- 
dem ferme  aequans,  in  quo  parva  erant  cava,  materiae  ple- 
na, quae  colore  et  mollitie  substantiam  cerebri  medullarem 
referebat : atque  hinc  fortasse,  si  diutius  puer  vixisset,  ini- 
tium morbi,  qui  sororem  fratremque  interemerat,  exstitisset. 
Pulmo  autem  sinister,  qui  inflammationem,  ut  dixi,  ante 
annum  passus  fuerat , cum  pleura  ad  dorsum  connecteba- 
tur.  Pericardium  seri  uncias  habuit  duas , eoque  amplius ; 
dexter  autem  cordis  ventriculus  parvam  concretionem  po- 
lyposam. Sanguis  reliquus  nullo  modo  concreverat,  quam- 
vis hora  jam  esset  ab  obitu  decima  septima.  Cranio 
exsecto , dura  meninx  ad  sanguiferorum  vasorum  latera 
inventa  est  cinereo  colore  infecta.  Dum  autem  haec,  a 
crista,  ut  vocant,  galli  avellendo,  abrumperetur,  paulu- 
lum erupit  seri  saniosi;  seri  autem  limpidi  quasi  uncia 
inde  exivit,  qua  ferebantur  nervi  optici.  Totum  vero  ce- 
rebrum repertum  est  sanum , ih  eoque  pinealis  glandulae 
insignis  magnitudo  spectantium  oculos  alliciebat. 

3.  Hoc  ultimum , quippe  de  ingeniosiore  puero , eo 
tempore  scriptum  intelligis,  cum  ea  glandula  a plerisque 
credebatur  sedes  animae  cogitantis.  Ceterum  morbum  do- 
lor capitis  et  oculorum  inchoavit,  delirium,  vomitus,  con- 
vulsio, sopor  auxere,  eadem  convulsio,  ut  videtur  infe- 
rendo mortem,  finivit.  Fortasse  etiam  occulte  inchoavit. 
Leviorum  enim  convulsionum  effectus  dolor,  delirium,  vo- 
mitus esse  potuerunt,  ut  delirii  effectus  turgentia  utrius- 
que  vesicae;  nam  delirantes  neque  lotii  stimulum  atten- 
dere et  cibum  solent  recusare , qui , cystin  videlicet  com- 
primendo, bilem  extrudat.  Aliqua  tamen  hujus  pars  vi- 
detur vomitus  occasione  in  ventriculum  compulsa,  unde 
aeruginosus  color  rejecti  humoris.  Soporem  quoque  ea- 
dem convulsio  circumpresso  cerebro  post  se  relinquebat, 
quae  subinde  rediens,  vellicando  interrumpebat.  Sed  con- 
vulsionis ipsius  effectus , an  causa  fuit  id  serum , quod  ad 
anteriorem  cerebri  basin  inventum  est?  Utrumlibet  cre- 
das, licet.  Sive  enim  intra  nervorum  et  meningum  stru- 
cturam latens  convulsionis  causa,  vasis  constrictis  et  san- 
guine remorato,  fecit,  ut  serum  effunderetur,  sive  hoc 

Epist.  anat.  medica  I.  art.  3,  4,  5. 

antea  effusum,  meningos  irritando,  quae  ad  imam  fron- 
tem et  circa  nervos  opticos  sunt,  leves  primum  convul- 
siones doloresque  creavit;  utralibet  ratione  commode  pos- 
sumus rem  intelligere.  Neque  enim,  quod  limpidum  fuerit 
serum,  idcirco  innoxium  censeamus,  necesse  est ; quando 
constat,  sales,  qui  maxime  possint  erodere,  in  aqua  so- 
lutos , hujus  pelluciditati  nihil  officere.  Quamquam  nec 
omne  id  serum  limpidum  fuit,  sed  in  parte  saniosum.  Sa- 
nies autem  illa,  seu  vera  fuit,  seu  potius  saniei  species, 
unde  repetenda  sit,  in  aliis  haud  absimilibus  historiis  quae- 
remus *).  Nunc  alteram  e Valsalva  accipe. 

4.  Vir  annos  habens  circiter  quadraginta,  obnoxius 
erat  ab  annis  jam  multis  dolori  in  hypochondrio  dextero 
per  circuitus  recurrenti,  et  vomitioni  illum  saepius  dolo- 
rem comitanti  et  aliquando  in  iliacam  passionem  cum  de- 
liriis degeneranti , crebris  item  doloribus  capitis,  qui  atro- 
cius plerumque  vexabant,  conjuncti  cum  molesto  ad  oculos 
affluxu  materiae  serosae.  Huic  tandem  a multo  vino 
ebrio,  cum  paulopost  consuetus  in  hypochondrio  dolor  et 
vomitus  rediissent,  uterque  autem,  imperata  quadam  ab 
empirico  ventris  inunctione  sedatus  esset,  ingens  illico 
intus  extraque  calor  capitis  oboritur,  quod  eadem  inun- 
ctione illitum,  vehementissimo  corripitur  dolore.  Huic 
delirium  et  convulsivi  motus  accedunt.  Quibus  una  ante 
obitum  hora  quiescentibus  aut  certe  sub  sensum  non  ca- 
dentibus , apoplecticus  cum  difficili  respiratione , spuma 
circa  os  et  impetuoso  ac  turgido  pulsu  factus,  excedit 
e vita. 

Cadaveris  facies  erat  pallida,  membra  autem  con- 
tracta ab  aere  valde  frigida,  an  a praegressa  convulsio- 
ne? Pericranium  circa  sinciput  inventum  est  crassius 
factum  a succis  gelatinae  in  modum  concretis.  Serum 
inter  meningem  tenuem  et  cerebrum  fuit  in  hujusque 
ventriculis.  Venter  apertus,  praeter  aliquam  stagnantis 
seri  copiam  et  hepar  durum , nihil  annotatione  dignum 
ostendit. 

5.  Illis,  quae  primo  loco  in  historia  narrata  sunt,  haec  re- 
spondent, quae  narrantur  postremo.  Hepatis  durities  signifi- 
cat, doloris  illius,  qui  in  hypochondrio  dextero  recurrere  so- 


li lufra  u.  13.  et  epist.  V.  n.  5 et  13. 

Liber  I.  De  morbis  capitis. 

litus  fuerat,  causam  facile  fuisse  in  hepate,  vitiosam  bilem 
secernente,  cujus  copia  in  cysti  collecta,  quotiescunque  af- 
fatim effunderetur  in  duodenum  intestinum , huic  et  vici- 
niae eos  dolores  moveret,  qui,  intestinorum  tunicae  con- 
tractionem plus  minusve  invertendo,  vomitum  saepe,  ilia- 
cam autem  passionem  afferrent  aliquando.  Cum  autem 
novissime  dolor  et  vomitus  tanto  importunius  suppressus 
est,  quanto  utilior  fuisset  vomitus  mali  causis,  a nupera 
ebrietate  auctis , e corpore  ejiciendis ; harum  pars  caput, 
quippe  suis  doloribus  infirmatum,  facile  invasit.  Quae 
cum  fortasse  per  calorem  difflari  nonnihil  posset,  temere 
per  inunctionem  coercita,  extra  cranium  quidem  gelatinae 
forma  in  proxima  membrana  haerens  , hanc  vehementer 
distendit , intra  cranium  autem  in  eas , quae  dictae  sunt, 
sedes  irrumpendo  tenuemque  meningem , qua  cerebrum 
et  ventriculos  convestit,  irritando,  illos  acerbissimos  do- 
lores primum , tum  delirium , motus  convulsivos , apople- 
xiam denique  attulit.  Quodsi  forte  malis  illud  serum  non 
pro  causa,  sed  pro  causae  effectu  habere,  ut  in  superiore 
explicatione  indicatum  est,  non  adversabor. 

6.  His  duabus  tertiam  placet  historiam  addere,  quae 
licet  non  hominis  sed  ovis  sit,  non  indigna  est,  quae  scri- 
batur, praesertim  cum  aliae  satis  similes,  si  doloris  in- 
dicia memorarentur,  historiae  ovium  aliarumque  pecudum 
in  Boneti  Sepulchreto  ')  legantur.  Ea  ovis  ceterarum 
sui  gregis  consortium  fugiebat,  se  per  intervalla  quotidie 
saepe  circumvolvebat,  nec  sibi  caput  tangi  ferebat,  sed 
ejusmodi  tactus  impatiens  omni  conatu  se  subducebat. 

Quae  cum  forte  animadvertisset  Vaesalva,  unde  is 
tantus  oriretur  capitis  dolor,  noscendi  cupidus  emtam  dis- 
secuit , nec  morbidi  quidquam  alibi  quam  in  cerebro  de- 
prehendit. Nam  primum  cum  hoc  e cranio  eximeret,  pau- 
xillum aquae  acidulae  excidit  ex  ea  parte,  qua  processus 
mamillares  ad  os  ethmoides  accedebant,  major  autem 
aquae  copia,  cum  a glandula  pituitaria  avelleretur.  Deinde 
cerebrum  persecando , cum  ad  ventriculos  laterales  ven- 
tum est,  folliculus  in  his  apparuit , aquam  plurimam  conti- 
nens , e membrana  factus , quae  tenuis  meningis  produ- 
ctio esse  videbatur,  nisi  quod  in  illa  exstabant  minima 


1)  Lib.  I.  sect.  11.  obs.  8.  et  scqq. 

quaedam  corpuscula,  quorum  substantia  ad  medullaris  ce- 
rebri similitudinem  accedebat.  Folliculi  radices  e fundo 
existebant  ventriculi  dexteri,  infra  quem,  ubicunque  erant, 
ibi  cerebri  sive  medullaris  sive  corticalis  circumjecta  sub- 
stantia late  corrupta  cernebatur.  Denique  totum  cerebrum 
fuit  valde  flaccidum,  neque  minus  prodeuntes  ab  illo  nervi. 
His  inspectis,  ossis  ethmoidis  ea  pars,  quae  subjicitur 
processibus  mamillaribus,  a jugi  aquae  e cranio  effluxu 
erosa  adeo  inventa  est,  ut  libera  illae  e cranio  in  nares  pa- 
teret via. 

7.  Hujus  non  ita  dissimilem  observationem  leges  in 
Boneti  Sepulchreto  *),  vel  potius  in  Petri  Borei.i.i  hi- 
storiarum medicophys.  cent.  I.  obs.  non  37.  sed  33. , in  hac, 
inquam,  potius;  nam  quaedam  in  exscribendo  omisit  Bo- 
netus,  nec  reposuit  alter  editor,  contra  Peyeri 1  2)  prae- 
ceptiones; ut  ob  ejusmodi  quoque  causas,  neque  uno  in 
loco  a me  animadversas,  nova  sit  optanda  Sepulchreti  edi- 
tio a diligenti  viro  curata , qui  singula  antea  cum  iis  con- 
ferat, quibus  e libris  depromta  sunt. 

Maximo  et  diuturno  verticis  dolore  puella  vexata 
fuerat,  in  quaBoRELLUS  abscessum  vidit  plenum  aquae  lim- 
pidissimae, ad  libras  duas,  qui  cerebri  natibus  et  infundi- 
bulo inhaerebat.  A tam  profundo  loco  tamque  abdito,  vix 
ut  tandem  is  «abscessus  inventus  fuerit,  dolor  tamen  ad 
verticem  potissimum  perveniebat , sic  ea  quadantenus  con- 
iirmans , quae  e Mvlpighio  alias  3)  indicavimus,  in  du- 
bium antem  vocans,  quod  docuit  Arch.vngel.cs  Piccolho- 
minus  4) , dolorum  sedem , qui  in  alto  profundoque  cerebro 
persentiuntur,  esse  tenuem  meningem  laterales  cerebri  ven- 
triculos convestientem,  quod  ut  verum  esse  possit  aliquan- 
do et  illud  tamen,  quod  modo  innuimus,  attendendum  est, 
et  profundiores  iis  duobus  ventriculos  reliquos  et  cerebri 
basin  meninge  eadem  vestiri , et  sub  ea , ut  cetera  nunc 
omittam , meningis  durae  transversum  processum  hinc  ad 
latera  usque  equinae  sellae  produci  tendique  adeo,  ut  vel 
hoc  nomine  acerrimis  possit  doloribus  esse  obnoxius  sive 
ab  irritante  effusi  humoris  natura,  sive  a praegravante  et 

1)  Lib.  II.  sect.  1.  obs.  46. 

2)  Method.  hist.  anat.  med.  C.  1.  et  9eqq. 

3)  Epist.  anat.  XIII.  n.  7. 

4)  Lib.  V.  anat.  praelect.  3. 

praeter  modum  distendente  ejusdem  copia.  Qua  ut  vehe- 
menter urgeantur  ceterae  etiam  meningum  partes , obser- 
vationes quoque  ostendent,  ad  hanc  addendae  Sepulchreti 
primam  sectionem,  ut  puta,  quae  a Behrensio  j)  et  quae 
a Preussio1 2)  habitae  sunt.  Uterque  enim  vir  cl.  vix  cul- 
tro ad  laterales  cerebri  ventriculos  pervenit,  cum  inclusus 
humor  non  sine  impetu  sursum  prosiluit;  tanta  fuerat  ejus 
copia  et  tanta  vis , qua  parietes  et  meningem  hos  vestien- 
tem urgebat.  Itaque  mirum  non  est,  si  dolores  capitis  us- 
que adeo  immanes  fuerint , ut  aegrorum  alter  miseris  cum 
ejulationibus  quasi  deliraret , altera  furore  percita  in  pu- 
teum se  praecipitem  dederit.  Ostendit  autem  Preussius 
tum  illa,  tum  aliis  duabus  observationibus  3),  quo  latere 
aut  omnino  aut  praecipue  caput  doluit,  ejus  lateris  ven- 
triculum aut  solum  aut  longe  magis  aqua  fuisse  distentum, 
eaque  interdum  limpidissima , nec  minus  tamen  noxia 
quam  subflava.  Nam  vel  maxime  limpida  occulere  potest, 
quae  stimulent,  ut  supra4)  dixi,  et  Cohausenii  5)  historia 
comprobat,  in  qua  cerebri  latus  dexterum  , ad  hoc  enim 
latus  acerbissimi  dolores  magis  declinaverant,  quasi  natare 
videbatur  in  magna  copia  seri  acris,  salsi,  limpidissimi. 
Quod  in  aliis  observationibus,  exempli  causa  Jo.  Fran- 
ci 6)  , sive  limpidum  fuerit  sive  secus,  stimulantibus  cor- 
pusculis videtur  caruisse,  ut  premendo  duntaxat  noceret; 
siquidem  etsi,  aperto  cranio,  omnia  aquae  plena  inventa 
sunt,  dolor  tamen  capitis  obtusus  fuerat.  Verum  ad  ovem 
ut  redeam,  veri  est  simile,  meningem,  quae  fundum  ope- 
riebat ventriculi  dexteri , a congesta  sensim  aqua  paulatim 
a cerebri  substantia  avulsam  hujusque  disjectae  particulas 
quasdam,  quae  ipsi  adhaeserint,  retinentem  in  folliculum 
esse  conformatam.  Quod  autem  ea  aquae  pars,  quae  gu- 
stu explorata  est,  acidula  fuerit,  id  nimirum  confirmat, 
quod  indicatum  est  antea:  aquam  intra  cranium  effusam 
interdum  posse  etiam  vellicando  causae  rationem  habere 
in  morbis  capitis  inducendis.  De  corruptione  vero  partis 
cerebri  et  totius  tanta  laxitate  cum  animalis  tamen  vita  et 

* 

1)  Act.  nat.  cnr.  T.  II.  obs.  31. 

2)  Enh.  nat.  cnr.  Cent.  III.  obs.  14.  n 8. 

8)  Ibid.  n.  1 et  2. 

4)  N.  3. 

5)  Act.  cit.  T.  VII.  obs.  74. 

6)  Eph.  nat.  cur.  Dcc.  III.  a.  3.  obs.  72. 

motu  conjuncta  erit  alibi  *),  ut  opinor,  scribendi  locus. 
Postremo  ossis  ethmoidis  erosio  non  est  a nobis  sine  ali- 
qua animadversione  praetermittenda. 

8.  Ut  sic  a cranio  aperta  erat  in  nares  via  et,  quod 
consequitur,  ab  his  in  cranium,  ita,  si  forte  animalcula 
quaedam  conspecta  essent  in  cerebro  illius  ovis,  certe  mul- 
to minor  nostra  fuisset  admiratio,  quam  cum  tot  legimus 
collectas  in  Sepulchreto  2)  historias,  lumbricos  aliosque 
vermes,  cimices,  et,  si  superis  placet,  scorpiones  intra  hu* 
mana,  secundum  naturam  undique  se  habentia,  crania  pro- 
ponentes ab  iisque  dolores  capitis  repetentes.  Sed  aliae 
testibus,  aliae  diligentiori,  quo  opus  fuerat,  carent  examine, 
aliae,  si  cum  libris,  unde  sumtae  sunt  conferantur,  alio  specta- 
re intelliguntur,  velut  illa,  quae  ex  Fernelio  *)  producitur. 
Nam  si  locum  apud  hunc  perlegas,  quo  in  loco  describendo, 
praesertim  adeo  brevi,  nonnulla  minime  omittenda  omissa 
miraberis,  eorum  autem,  quae  proxime  antecedunt,  sen- 
tentiam , si  medica  lance  perpendas , facile  agnosces,  ver- 
mes illos  duos  extra  cranium  inventos  esse  in  nasi  reces- 
sibus. In  quibus  vixisse  et  alios,  alios  vero  e ventriculo 
in  dormientis  nares  irrepsisse  eorum  vermium,  qui  inscho- 
liis  ad  illas  Sepulchreti  historias  ejecti  per  nasum  memo- 
rantur, credibile  est.  Et  in  iis  quidem  narium  recessibus, 
qui  frontales  sinus  dicuntur,  vermes  crescere  haud  raro, 
in  ovibus  praesertim  constat,  a quibus  irritatae  sese  agi- 
tent; ut  vel  in  ea,  de  qua  diximus,  credere  aliquis,  qui  se 
ita  circumvolventem  cerneret,  ante  dissectionem  potuisset. 
Quin  et  hominibus  aliquando  accidere,  ut  vermes  ejus- 
demmodi in  locis  nidulantes  capitis  dolores  afferant,  vel 
olim  Arabes,  de  Indorem  medicorum  sententia,  tradide- 
runt, nominatim  Avicenna  4) , signa  quoque  et  curationem 
proponens.  Quae  fere  in  illis  etiam  scholiis  annotantur, 
atque  insuper  Aecixetae  liber  indicatur  IV.  cap.  57.,  quasi 
ibi  „ex  vermibus  dolores  excitari  quidem  concederet,  in 
cerebro  vero  generari  negaret.“  Sed  non  idcirco  incre- 
dibiles historiae  rejiciuntur;  imo  inde  harum  confirmatio 
petitur  5)  propterea,  quia,  ut  in  illis  sinubus  e putri  ma- 
li Vid.  epist.  IX.  n.  15.  16,  19. 

2)  Sect.  hac  I.  obs.  llb  et  seqq. 

3)  Pathol.  Lib.  V.  c.  7. 

4)  Canon.  Lib.  III.  f.  1.  tr.  2.  c.  3,  7,  81. 

5)  Ad  obs.  117. 

teria,  sic  et  intra  cranium  ex  abscessu  aliquo  posse  ver- 
mes gigni  non  dubitatur,  errore  facile  condonando  iis 
temporibus,  quibus  nasi  ovium  vermes  a musca  esse,  non- 
dum VaIjUsxerii  nostri  *)  eximia  in  observando  solertia 
ostenderat , nec  cl.  Reaumurius  in  sua  incomparabili  hi- 
storia insectorum 1  2)  confirmaverat.  Quando  igitur  cer- 
tum est,  vermes  hosce  ovium  aliarumque  ejusmodi  animan- 
tium extrinsecus  in  nares  importari,  et  cum  tam  crebro 
infra  earum  nares  inveniantur  in  cerebro  non  inveniri ; qui 
contra  existimemus,  cum  tam  raro  in  naribus  hominum  se- 
dem habeant,  toties  in  humano  cerebro  esse  deprehensos? 
Non  ut  a naribus  in  frontales  sinus,  ita  est  in  viventium 
cerebrum  aperta,  quin  penitus  et  nerveis  fibris  et  vasis 
et  membranis  obstructa  via,  ut  ne  ipse  quidem  nicotianae 
herbae  prolectus  fumus,  necdum  ejus  pulvis  quantumvis 
tenuis,  nedum  ejuscemodi  bestiolae,  vel  statim  ac  sunt  or- 
tae , transire  queant.  Et  fuit  quidem  olim  cum  illius  her- 
bae pulvis  et  multo  magis  fumus  cranium  subiisse  ex  dis- 
sectionibus perhiberetur,  quas  in  Sepulchreto  3 4)  pariter 
descriptas  leges.  Sed  ibidem  tamen  aliquam,  ut  falsam  re- 
jici, alias  aliter  explicari,  omnes  pluribus,  quae  contrarium 
indicant,  continuo  subjectis  infirmari  videbis.  Ad  quas 
ultimas  addere,  si  opus  esset,  alias  posses,  et  in  his,  quae 
in  centuria  exstat  X.  ‘)  caesareae  nat.  cur.  academiae. 

9.  Quid  ergo  est?  inquies.  Nullum  animalculunt  intra 
cranii  cavum,  nihil  ibi  fuliginis  aut  pulveris  nicotianae 
herbae  inventum  unquam  fuisse  credemus?  Ego  vero  eo- 
rum, qui  reapse  talia  vidisse  se  scribunt,  aliis  quidem  plane 
alicujus  fraude,  aliis  casu,  aliis  incuria  plerumque  imposi- 
tum fuisse  suspicor.  Nosti  enim  deceptrices  praestigia- 
torum manus,  ut  vix  ac  ne  vix  quidem  vel  antea  admoni- 
tus aliquis  sentiat,  cum  quidpiam  eo  immittunt,  quo  mini- 
me videntur  immittere ; quid  non  admonitus  alioque  in- 
tentus? Casus  autem  ipse  non  absimiliter  illudit;  ut  cum 
spongiae  quibus  saepe,  aperto  cranio,  sanguis  abstergitur, 
aut  humor  exhauritur,  adhaerentes  sibi  forte  bestiolas  in- 
ter abstergendum  exhauriendumque  relinquunt.  Incuria  au- 
tem saepius,  ut  cum  albida  ac  teres  aliqua  tenuis  polyposa 

1)  Vid.  praesertim  oper.  in  fol.  Tom.  II.  p.  4.  Epist.  ad  Ommam. 

2)  Tom.  IV.  niem.  12. 

3)  Sect.  ead.  I.  obs.  82.  et  Lib.  IV.  sect.  ult.  ob9.  1. 

4)  Obs.  89. 

concretio  pro  lumbrico  accipitur;  perrarum  est  enim  per- 
cjue  difficile,  ut  verus  vivensque  lumbricus  per  viam,  quam 
alias  memorabo,  in  sinum  usque  falcis  prorepat,  ubi  a 
Vernkyo  '),  si  tamen  ipse  vidit  -),  fuisse  dictus  est;  aut 
cum  disjecta  humoris  cujusdam  minima  concrementa,  qua- 
lia in  urethra  virili  ad  prostatae  glandulae  oscula,  imo 
intra  prostatam  ipsam  non  semel  vidimus1 2 3),  pro  tabacci 
humidulis  granulis,  quae  colore  et  forma  apprime  referunt, 
incaute  habentur;  aut  cum  e frontalibus  sinubus,  quo  te- 
nuissimum nicotianae  pulverem  involare,  vel  certe  com- 
pelli exspirationis  vi , prono  autem  capite  etiam  defluere 
interdum  potest , cum  , inquam  , hunc  pulverem  vel  serra, 
vel  scalpra  illae  in  cranii  cavum , ab  anatomico  reserante 
demissa,  traducunt  secum;  aut  denique  cum  aliquis  angu- 
stus et  flexuosus  eoque  minus  animadversus  cuniculus  ab 
externo  ulcere  in  illud  idem  cavum  pertinet , eoque  in  vi- 
vente aut  mortuo  animalcula  transmittit.  Alia  sciens  prae- 
tereo ; neque  enim  plura  congerere  necesse  est  tibi  prae- 
sertim, insectorum  historiae  gnaro , ex  eaque  probe  scien- 
ti, num  cimices,  exempli  causa,  et  scorpii  arctius  conclusi, 
ut  aere  orbentur,  num  curculiones,  num  aliae  bestiolae 
sine  idoneo  ipsis  cibo  vivere  et  crescere  tamen  queant. 
Certe  ex  quo  illa  historia  diligenter  excoli,  resque  singulae 
scrupulosius  examinari  coeptae  sunt,  aut  nullae  amplius 
aut  oppido  perpaucae  et  perpaucis  creditae  ejusmodi  ob- 
servationes prodierunt.  Neque  unquam  accidit  VaTjSAL- 
vae  , qui  prope  innumera,  nec  mihi,  qui  non  multo  for- 
tasse pauciora  capita  perlustravi,  ut  in  talia  incideremus, 
quae  tot  olim  se  vidisse  medici  scripserunt.  Ex  quibus 
propterea,  si  forte  unum  aliquem  sine  fraude  aut  errore 
ullo  vidisse  fatear,  id  reverentia  potius  quam  ratione  ad- 
ductum fateri  me  credito.  Nec  te  illud  moveat,  quod 
post  acerbissimos  capitis  dolores  nihil  aliud  apparuisse  di- 
catur, quam  lumbricus  aut  animalcula  intra  cranium  reper- 
ta, aut  inde  prodire  visa.  Complures  enim  illorum  dolorum 
sunt  causae,  quae  aut  extra  cranium  sunt,  aut,  si  intra  cra- 
nium, non  facile  aut  nullo  modo  sub  sensum  cadunt.  Quid 
si  quaesitae  non  sunt?  ut  cum  e moribundae  naso  lumbri- 


1)  Hiat,  de  l’acad.  roy.  dea  sc.  an.  1700. 

2)  Vid.  epiat.  XXIV.  u.  23. 

S)  Epiat.  XLIV.  n.  20. 

cus  exiens , creditus  est  a cerebro  provenisse , quasi  vero 
ex  intestinis  illuc  prorepere  non  potuisset.  Quid  si  quae- 
sitae causae  aliae  et  jam  in  cerebro  ipso  repertae?  et  mi- 
nimi tamen  simul  accusantur  vermiculi  postridie  in  aqua 
animadversi , in  qua  particula , e cerebro  sumta , fuerat 
macerata.  Vehementes  quoque  ii  dolores  erant,  quos  ver- 
mes e centipedum  genere  creabant  duo,  priusquam  e na- 
ribus ejicerentur,  Nec  tamen  viri  doctissimi  Littrius  j) 
et  Maeoerius 1  2),  qui  eos  viderunt,  quidquam  de  cerebro 
suspicati  sunt,  sed  a sinu  frontali,  in  quem  exiguum  ovu- 
lum  vi  respirationis  immissum  esset , repetendos  esse  non 
dubitarunt,  haud  secus  atque  cl.  Henckelius  3 4)  cum  ver- 
miculos parvos  duos,  curculionum  instar,  eadem  via  prod- 
euntes et  saevissimos  capitis  cruciatus  solventes,  in  na- 
rium recessus  attractos  censuit  e floribus  fortasse,  in  qui- 
bus rudimenta  eorum  laterent , arctius  ad  nares  appressis 
altaque , ut  incaute  Iit , inspiratione  olfactis.  Et  ante 
illum  Gahreiepils  ’)  vermiculos,  eodem  cum  levamine  e 
naribus  ejectos , quoniam  persimiles  vidit  illorum , qui  ex 
muscis  proveniunt,  a musca  matre  deduxit.  Recte  omnes, 
quod  neque  ex  putrescente  materia  neque  in  cranii  cavo 
genitos,  sed  ex  ovis  minimis  aut  rudimentis  animalculo- 
rum,  extrinsecus  invectis,  procrevisse  in  narium  recessi- 
bus existimarunt.  Illud  inter  duos  clarissimos  viros,  quos 
primo  loco  laudavimus,  non  satis  convenit,  cujus  naturae 
et  qua  ex  parte  remedia  adhibenda  sint,  ut  e naribus  edu- 
cantur. Quam  controversiam  plane  dirimere  eo  difficilius 
fortasse  est,  quod  alias,  ut  vides,  alio  e genere  vermes 
sunt,  ut  iisdem  non  semper  rebus  aut  fugari,  aut  allici 
posse  videantur.  Utut  haec  sunt,  juvabit  tamen,  per  quae 
et  quomodo  pleri  que  educti  fuerint,  e medicis  historiis 
cognoscere ; ad  quas  addes , quae  in  actis  5 6 7)  exstat  lauda- 
tae Caesareae  academiae,  et  quae  in  commercio  literario 
Norimbergensi  °),  praecipue  autem,  quae  in  praelectionibus 
viri  eximii  Boerhaavii  ad  suas  rei  medicae  institutiones  '), 
ubi  sanatam  a se  puellam  memorat,  cujus  pituitarii  sinus 

1)  Hist.  de  l’acad.  roy.  des  sc.  an.  1708. 

2)  Ibid.  an.  1733. 

8)  Act.  nat.  cur.  Dec.  III.  obs.  110. 

4)  Eph.  nat.  cur.  Dec.  III.  a.  8.  obs.  141. 

5)  T.  IV.  obs.  30. 

6)  An.  1739.  hebd.  XXI.  9.  u.  3. 

7)  Ad  §.  792. 

vermibus  omnes  erant  pleni.  Quoniam  tamen  frontales  ut- 
plurimum  incolunt  sinus,  quod  prima  ac  praecipua  mole- 
stissimi doloris  sedes,  cum  sensu  praesertim  rodentis  se- 
que moventis  bestiolae  saepenumero  conjuncti , in  alter- 
utrius sinus  regione  indicat;  idcirco  IjITtrius,  si  nihil  alia 
omnia  auxilia  prodessent,  ad  chirurgiam  denique  nec  diffi- 
cilem nec  periculosam  in  osse  frontis  deveniendum  esse 
censuit.  Non  dubito  autem,  quin  eandem  intellexerit,  qua 
olim  usum  esse  Caesarem  Magatum  de  Vatxisnerio  audi- 
vi , nempe  terebrato  usque  ad  sinum  osse,  et  verme,  quem 
inesse  praedixerat,  magna  cum  adstantium  admiratione 
educto  sicque  dolore,  adversus  quem  irrita  alia  omnia  fue- 
rant, feliciter  abacto.  Quam  si  curationem,  ut  in  adver- 
sariis J)  sperabam,  ex  auctoris  inedito  scripto  Vallisne- 
rius  protulisset;  illud  fortasse  inter  cetera  scitu  non  in- 
dignum novissem,  an  quae  felicitas  in  dolore  tollendo  fuit, 
eadem  in  reserato  sinu  claudendo  esset  consecuta.  Quam 
difficile  enim  id  perficiatur,  animadvertit  Corn.  Celsus2) 
et  post  eum  chirurgi  a Palfinio  3)  laudati;  difficultatis  au- 
tem causas  et  graves  a sinu  haud  occluso  noxas  idem  Pal- 
finius  et,  quem  has  literas  recensens  vidi,  etiam  archia- 
ter praestantissimus  Nicolaus  Kosknius  4)  annotarunt,  c 
quibus  habebis,  quae  seligas,  cum  Verhkyemo  •'),  qui  eun- 
dem ac  Palfinius  pharmacopolam  designare  videtur,  con- 
ferenda et  ad  ea,  quae  super  Celsi  observatione  illa  pro- 
tuli °),  adjicienda.  Ceterum  si  alia  forte  exempla  quaeris 
vermium  intra  cranium,  ut  ajebant,  repertorum  aut  e 
narium  recessibus  ejectorum,  utrorumque  invenies  inter 
illa,  quae  Daniel  Clericus  7),  nec  sine  interposito  ple- 
rumque judicio , recensuit , secundorum  autem  inter  ea, 
quae  ab  Jo.  Saltzmanno  8)  commemorata  sunt  aut  propo- 
sita, qui  neque  eorum  indicia  neque  auxilia,  per  quae 
sunt  excussi,  praetermisit. 

10.  Jam  vero  tres  quoque  meas  tibi  describam  obser- 

1)  VI.  animadv.  P0. 

2)  De  medicina  Lib.  VIII.  c.  4. 

3)  Anat.  du  corps  lium.  Lib.  II.  tr.  4.  ch.  15. 

4)  Dissert.  de  oss.  calvar.  1*.  I.  n.  28. 

5)  Auat.  corp.  hum.  Lib.  I.  tr.  4.  c.  16. 

6)  Epist.  in  Ceis.  4. 

7)  Hist.  lator,  lnmbric.  c.  13. 

8)  Dissert.  de  verme  naribus  excusso  §.  4,  5,  6,  11  et  seqq. 

vationes  in  capite  habitas  dolore  vexato  aut  ante  cetera, 
aut  maxima  inter  cetera  incommoda.  Ante  haec,  certe  ve- 
xari solitum  erat  in  viro  mendico , qui  semper  fatuus , no- 
vissime autem  adeo  stultus,  ut,  quem  petierat  panem,  ab- 
jiceret, in  nosocomium  exceptus  fuerat.  Constabat  dolori 
capitis  fuisse  obnoxium , tunc  autem  et  ventris  obstructio- 
nibus laborare. 

Mortui  ex  febre,  nescio  qua,  accedente  cadaver  in  hoc 
anatomicum  theatrum  a.  1728.  illatum  est,  macilentum  nec 
in  ventre  et  thorace  quidquam  ostendens,  si  obstru- 
ctum lienem  excipias,  quod  praeter  naturam  se  haberet. 
Sed  circumsectum  cranium  cum  attolleretur,  animadver- 
sum est,  huic  in  latere  frontis  sinistro  firmissime  affixam 
esse  duram  meningem,  quae  ibi  ad  modicum  spatium,  qua- 
si ellipsis  ambitu  circumscriptum , non  membraneam  sed 
mediam  inter  os  et  ligamentum  naturam  habebat.  Cum 
cerebellum  molle  et  flaccidum  esset,  medulla  autem  oblon- 
gata parum  firma,  durum  cerebrum,  ut  saepe  in  stultis 
solet , inveni ; tametsi  lateralibus  ventriculis  limpida  aqua, 
sed  pauca  inesset,  cum  plexibus  decoloribus,  quorum 
posteriori  parti  vesiculae , nec  tamen  multae  insidebant, 
eadem  aqua  plenae.  Denique  anteriori  faciei  glandulae  pi- 
nealis quidpiam  adhaerebat  flavi , quod  inter  digitos  com- 
pressum , quasi  arenas  intermistas  habere  sensi. 

11.  Horum  alia  alio  attinent,  ut  nostrae  quaedam 
postea  declarabunt  epistolae  *).  Illud  unum,  ut  opinor, 
ad  capitis  dolorem,  quod  in  crassa  meninge  compertum  est. 
Quaecunque  enim  causa  fuerit  sive  interna  sive  externa, 
quamquam  nullum  hujus  vestigium  animadverti,  cur  ea  pars 
meningis  in  ossis  pene  modum  induruisset,  proclive  est  in- 
telligere,  quotiescunque  sanguis  aut  copia,  aut  turgentia, 
aut  accelerato  per  caput  motu  vim  afferret  vasis , eam  par- 
tem versus  tendentibus,  restitare  illo  objecto  impedimento 
sanguinem  debuisse , et  circumjectas  vasis  fibras  meningis 
distendere.  Neque  aliam  ad  causam  referri  videbis  in  Se- 
pulchreto 1  2)  , quod  cephalalgiae  miserrimae  illi  essent  obno- 
xii, in  quibus  utraque  meninx  per  aliquod  spatium,  saepe 
duos  digitos  latum,  ita  coaluerant  inter  se,  ut  vasorum 
oscula  penitus  obserarentur.  Veri  quoque  simile  est,  ejus- 


1)  Vid.  VIII.  n.  13. 

2)  Sect.  liac  I.  obs.  12. 

modi  obstacula,  quatenus  se  aut  sanguini  aut  aliis  pariter 
opponunt  succis  per  mcninges  jugiter  transeuntibus,  occa- 
sionem interdum  praebere  doloribus  per  circuitus  recurren- 
tibus, toties  videlicet,  quoties  tanta  portio  haesit  succo- 
rum , ut  copia  distendere , aut  tamdiu , ut  vitiosa  ob  mo- 
ram facta  irritare  meninges  possit , quarum  libris  se  pro- 
pterea  contrahentibus  postquam  prima  illa  portio  vi  in  angu- 
stiores laterales  canaliculos  contrusa  est,  nova  succedat, 
quae  ad  eundem  modum  haereat  et  expellatur,  et  post  hanc 
alia:  neque  linis  antea  liat,  quam  laterales  illi  canaliculi  sic 
denique  saepius  iteratis  impulsibus  pateant,  ut  nihil  jam 
haereat.  Sed  aut  funestum  denique  praenuntiant  exitum1), 
aut  difficilem  non  raro  curationem  habent  ejuscemodi  do- 
lores, eoque  magis,  quo  constantius  eadem  recurrunt  ho- 
ra; an  quod  ita  significetur,  laterales  canaliculos  valentius 
resistere  impulsui  dilatanti?  Memini  me  adolescentem  in 
patria  medicinam  facere  aequali  meo  Laurent.  Bagattrinio 
externa  quidem , sed  acerbissima  hemicrania  haud  ita  pri- 
dem correpto,  quae  mane  quotidie  eadem  hora,  ut  Itali 
numeramus , duodecima  revertebatur.  Quidquid  agerem, 
aut  nihil  aut  eo  duntaxat  conducebat,  ut  brevior  levior- 
que  cruciatus  fieret;  nam  illa  ipsa  hora  redibat  tamen: 
quin,  si  quid  erroris  forte  accederet,  vel  pristina  vehemen- 
tia. Frustra  adhibitis  omnibus  complures  jam  dies  auxiliis 
ceteris,  non  prius  vici , quam  tenui  lignorum  decocto,  mo- 
dice agitatis  impulsisque  circumeuntibus  succis,  sudores 
movissem,  id  quod  Bu.i.onio  2)  quoque  feliciter  cessisse 
legeram  in  hemicraniis  intolerabilibus  et  quotidie  mane 
certa  hora  recurrentibus.  Omnino  erat  in  eo  juvene  ali- 
quid haereditarii.  Nam  et  parens , septuaginta  annis  ma- 
jor, tanto,  idque  paulo  antea,  capitis  dolore  prehensa  fue- 
rat, ut,  videndi  altero  oculo  facultate  amissa,  magnis  ni- 
hilominus per  eos  dies  redeuntibus  subinde  doloribus  con- 
flictaretur. Sed  cum  hi  tamen  neque  ex  eodem  semper 
loco  inciperent , sed  modo  ex  vertice , modo  ex  interiore 
naso,  ut  calidum  lac  naribus  attrahere  prodesset,  neque 
reverterent  eadem  hora,  aliquando  facilius  mihi  fuit  hujus 
quam  filii  dolorem  tollere ; quo  facto , videndi  etiam  vis 

1)  Vid.  Eph.  nat.  cur.  Cent.  III.  obs.  14  n.  1 et  3.  ct  Dec.  III.  a.  7 
append.  74.  obs.  75. 

2)  Epidem.  Lib.  II.  Const.  hiem.  a.  1575. 

paulatim  restituta  est.  Juverat  inter  cetera  sanguis  e bra- 
chio, non  tam  qui,  me  imperante,  missus  est,  quam  is, 
qui,  laxata  fascia  inter  dormiendum  , non  paulo  majori  co- 
pia effluxit,  ut  feliciter  vel  in  femina  id  aetatis  idem  pro- 
pemodum  acciderit,  quod  in  sexagenaria  observavit  postea 
Vallis  xeiuus  *).  Sed  ad  dissectiones  redeamus. 

12.  Adolescentula,  epilepticae  liba,  pauperis  uxor, 
cum  februario  mense  ex  itinere  vehementer  incaluisset, 
magno  capitis  dolore  et  acuta  febre  correpta  est.  His, 
sine  delirio,  saepius  taciturna,  intra  triduum  aut  quatri- 
duum peremta  est.  Cum  lactaret,  atque  in  menstruis  ta- 
men esset,  tamdiu  distulerant  venaesectionem , ut  deni- 
que, cum  gravius  se  habenti,  arteriarum  tamen  pulsu  viri- 
busque constantibus,  sanguinis,  qui  mox  impense  concre- 
vit, selibram  e pede  misissent,  fortuito  acciderit,  ut  proti- 
nus moreretur. 

Caput  in  theatrum,  ut  ejus  anni  1738.  anatomen  ab- 
solverem , non  cetera  quoque , ut  cupiebam , allatum  est. 
Calvariae  interior  facies  e subrubro  fusca;  exterior  autem 
facies  meningis  tenuis,  qua  supernam  operiebat  cerebri 
partem,  materia  quadam  erat  oblita,  non  multa  quidem, 
sed  aequaliter  ubique  ducta  subflava,  crassiuscula  eaque 
omnino  specie,  ut  quamvis  inodora  esset,  pus  tamen  et 
nobis  et  iis,  qui  aderant,  medicis  et  chirurgis  esse  vide- 
retur. Verum  neque  in  meningibus  neque  in  cerebro, 
quod  decolor  fuit , ullum  usquam  vitium  ullumve  locum, 
unde  ea  prodiisset  materia,  potuimus  invenire. 

13.  Si  pus  fuit;  an  ex  alia  aliqua  corporis  sede  per 
sanguifera  vasa  haustum  et  in  illam  translatum  dicemus 
secundum  ea,  quae  de  quodam  capitis  dolore  in  Sepul- 
ehreto  -)  indicantur?  Sane  hanc  etiam  ob  causam  aegrius 
ferrem,  non  fuisse  reliqui  corporis,  in  quo  id  quaererem, 
copiam  factam ; nisi  rerum  esset  dispar  ratio,  aliaeque  mi- 
hi notae  essent  historiae,  in  quibus  velut  in  ea  Vals  alvae, 
quae  superius  ’)  prolata  est , sanies  nusquam  fuit  quam 
ad  cerebrum  inventa,  quod  et  ipsum  alioquin  esset  sanum. 
Num  igitur  e meningum  visum  effugientibus  foraminulis, 
unde  humor  secundum  naturam  et  paucus  et  limpidus  is, 

1)  Eph.  nat.  cur.  Ceut.  V.  obs.  7. 

2)  Sect.  hac  I.  obs.  40. 

3)  i».  2. 

quo  ipsae  madent , exire  solet , illa  puriformis  materia,  ut 
e recti  intestini  et  vesicae  glandulis  in  tenesmo  et  dysuria 
saepe  accidit,  vi  morbi  expressa  est?  Certe  enim  morbi 
expertes  fuisse  meninges,  neque  ille  tantus  capitis  dolor 
credere  nos  sinit,  neque  is,  qui  in  calvariae  facie  eas  con- 
tingente erat  color. 

14.  Alterius  mulieris,  ob  eum  colorem,  venit  in 
mentem,  cujus  dissecui  caput  ineunte  anno  1717.  Affecta 
primum  venerea  lue,  hinc  febre  cum  atrocibus  capitis  do- 
loribus et  delirio  correpta,  ex  his  in  nosocomio  Patavino 
decesserat. 

Hujus  quoque  exsectum  cranium  alicubi  apparuit 
e rubro  nigricans.  Durae  autem  meningis  ea  pars , quae 
supeniae  mediae  regioni  sinus  lateralis  dexteri  proxima 
erat,  multo  crassior  facta,  cum  altera  meninge  atque  ad- 
eo cum  cerebri  substantia  omnino  coaluerat,  erantque  haec 
tria  eo  in  loco  semiputrida  et  lurido  quodam  colore  e 
subflavo  cinereo,  in  corticali  praesertim  cerebri  portione, 
deturpata.  Quin  etiam  extima  subjecti  cerebelli  substantia, 
quamquam  ad  minorem  tractum , ad  duos  videlicet  trans- 
versos digitos,  cum  meninge  utraque  adeo  coaluerat,  ut 
cum  e durae  cavo  cerebellum  extraherem  , hujus  ibi  sub- 
stantia durae,  meningi  adhaerens  relicta  sit.  Porro  cere- 
bri vasa  per  tenuem  meningem  repentia  aequo  latiora 
conspiciebantur  nigroque  sanguine  distenta,  qualis  et  in 
durae  sinubus  fuit.  Per  medullarem  autem  cerebri  sub- 
stantiam assulatim  dissectam  crebra  passim  et  evidentiora, 
quam  soleant , sanguifera  vascula  se  ostendebant.  Late- 
rales ventriculi  aqua  plenissimi  subfusca,  quo  colore  et  eo- 
rum facies  infecta  erat.  Denique  pinealis  glandula  firmior 
et  major  et  albidior,  quosdam  quasi  loculos  intus  habere 
visa  est.  Sed  nec  illud  reticebimus,  cum  rara  observatione, 
quae  in  commentariis  exstat  Petropolitanae  imper.  acade- 
miae  *),  conjungendum,  quod  ab  ortu  aut  certe  a prima 
infantia  hujus  mulieris  cranio  peculiare  fuit,  ut  latus  poste- 
rius dexterum  magis  curvaret  extrorsum  quam  sinistrum: 
quam  ob  rem  et  ejus  cavum  et  comprehensum  cerebri  he- 
misphaerium erat  ibi  evidenter  amplius  quam  a sinistris ; 
id  quod  in  altera  etiam  muliere  -)  occurrit  mihi,  visumque 

1)  Tom.  VII.  p.  221  et  seqq.  * 

2)  Vid.  ut  in  aliis  quoque,  epist.  LXII.  n.  15. 

est  eo  dignius  annotatione , quod  tota  obliquata  cranii  ca- 
vea tempus  dexteram  magis  excavatum  sinistro  contra- 
ctiori , et  vicissim  occipitis  latus  dexteram  contractius  si- 
nistro magis  excavato  respondebat.  Sed  etsi  in  ea  quoque 
femina  laterales  cerebri  ventriculi  prorsus  pleni  fuerunt 
aquae  turbidae;  historia  tamen  non  huc  pertinet,  ideoque 
alibi  *)  perscribetur. 

15.  Neque  enim  scio,  an  illa  femina  doloribus  capitis 
esset  obnoxia,  ut  neque  an  ea,  cujus  modo  tota  historia 
descripta  est , antequam  febre  afficeretur,  cum  probe  alio- 
quin  sciam,  figuram  capitis  vitiosam  magnum  ad  diuturnos 
dolores  inferendos  conferre  censeri  momentum , quae  verba 
in  Sepulchreto  quoque2)  referuntur,  omisso,  ob  incuriam, 
auctoris  nomine,  Rolfinckii  videlicet  3).  Sed  ad  descri- 
ptam historiam  ut  redeam ; si  mulier  illa  atque  illa  item, 
de  qua  supra4)  diximus,  adulescentula  viri  fuissent  in  su- 
gendo herbae  nicotianae  fumo  pene  assidue  occupati,  fu- 
scus ille  aut  nigricans  in  utriusque  cranii  interna  facie 
animadversus  color,  quibusdam  facile  visus  esset,  praeser- 
tim olim,  ab  ejus  fumi  fuligine  repetendus:  neque  enim, 
qui  repeterent,  defuere,  ut  in  superioribus  5)  est  indica- 
tum. Nos  cum  rubedo  aliqua  ei  colori  admisceretur,  quin 
ab  restitante  sanguine  esset  non  dubitavimus.  Nam  etsi 
mulier  lue  venerea  laborabat,  nusquam  tamen  ulla  fuit  in 
cranio  caries,  quam  aliquem  fortasse  ob  atroces  illos  dolo- 
res potuisse  suspicari,  licet  nullum  sive  tumore  sive  co- 
lore extima  capitis  facies  praeberet  indicium , ex  aliis  et 
praesertim  ex  illa  in  scorto  pulcherrimo  observatione  pla- 
num est,  quam  anno  1704.  Bononiae  mihi  narrare  memini 
Novesium,  qui  et  scriptis  mandavit  6)  postea.  Satis  tum 
ad  moram  sanguinis  per  tenuissima  passim  vascula,  ut  alibi 
ostendetur,  e calvariae  intima  lamina  in  durae  meningis 
vasa  redire  soliti,  tum  ad  dolores  illos  probe  intelligendos, 
satis,  inquam,  causae  est  in  descripta  meningis  illius  cras- 
situdine et  cum  altera  coalitu,  vel  secundum  ea,  quae 
paulo  superius  7)  proposita  sunt. 

1)  Epist.  XII.  n.  2. 

2)  Sect.  hac  I.  sub  obs.  46. 

S)  Ord.  et  ineth.  cognosc.  dolorem  cap.  L.  II.  s.  2.  art.2.  P.  1.  c.24. 

4)  N.  12. 

5)  N.  8. 

6)  Lettres.  Lib.  VI. 

7)  N.  II. 

16.  Atque  ut  plenius  intelligas,  quam  possint  ejusmodi 
coalitus,  obicem  sanguini  ponendo,  inducere  capitis  dolo- 
res; fac  cogites,  e vasis  sanguiferis  cum  alia  sint  venae, 
alia  arteriae,  sanguinem,  qui  per  has  fertur,  ubi  ad  ob- 
staculum ventum  est,  quo  ejus  transitus  tardior  Iit,  non 
distendendo  solum,  sed  percutiendo  quoque  nocere.  Sci- 
licet quot  sunt  arteriarum  pulsationes,  tot  ictibus,  hisquc 
eo  majoribus,  quo  difficilior  est  transitus,  meninges  per- 
cellit. Sic  Bkuxvkrus  ')  immanes  capitis  cruciatus  in  viro, 
cujus  dura  nieninx  verrucis  pisi  magnitudine  plurimis  hic 
illic,  sed  praesertim  circa  arteriarum  ramificationes  obsi- 
debatur, a singulis  arteriolarum  vibrationibus  deduxit; 
quamquam  distentionis  tantum  vim,  non  etiam  percussio- 
nis spectavit.  Ceterum  non  modo  coalitus,  angustiora, 
quae  per  ipsos  transeunt,  vasa  efficiendo,  sed  et  quidquid, 
sive  pungendo  convellendoque, , sive  comprimendo  prae- 
stare idem  potest,  capitis  dolores  creabit.  Pungendo  crea- 
bat ossea  illa  acuta  particula , inter  meninges  sita , de  qua 
leges  observationem  3.  an.  7.  dec.  111.  ephemer.  Caesa- 
reae nat.  cur.  academiae.  Comprimendo  autem  exostosis 
cranii  interior,  tum  quae  observatione  describitur  253.  in 
dec.  eadem  an.  10.,  sanguine  propterea  quoque  in  menin- 
gibus  adeo  remorato , ut  fere  essent  digitum  transversum 
crassae , et  luxuriantis  carnis  referrent  speciem , tum  quae 
cent.  VI.  observatione  221.  adjectoque  ad  hanc  scholio 
non  una  proponitur,  praesertim  vero,  quae  observatione 
exstat  99.  volum.  11.  actorum  ejusdem  academiae,  cujus 
e minus  antiquis  libris  plura  tibi  exempla  de  industria  col- 
ligo, cum  plurima  videam  ex  iis  libris,  quos  ante  alteram 
Sepulchreti  editionem  vulgaverat,  in  hoc  olim,  et  merito 
quidem  esse  relata. 

17.  Nec  desunt  tamen  quae  aliunde  accepta,  eodem  ad- 
jiciantur , cujusmodi  sunt  duo,  quae  proferam,  haud  inele- 
gantia et  ad  propositae  mulieris  dissectionem  attinentia. 
Ostendunt  enim  aequo  majorem  sanguinis  copiam  vasa, 
quae  intra  cranium  sunt,  distendentem  capitis  dolores  fa- 
cere. Exemplum  alterum  Cowperi  est  in  anglica  anatome 
humani  corporis , aut,  si  forte  hac  cares , in  actis  erudit. 
Lips.1  2)  Alterum  in  commercio  literario  3)  leges.  Primum 

1)  Eph.  nat.  cur.  Ccnt.  1.  obs.  69. 

2)  A.  1699.  meus.  febr.  ad  tab.  91. 

3)  A.  1744.  bebd.  43.  1. 

in  eo , qui  ab  ineunte  aetate  dolori , de  quo  loquimur , ve- 
hementi obnoxius  vixerat,  durae  meningis  vasa  adeo  lata 
fuisse  monstrat,  ut  calami  aequarent  crassitudinem.  Quod 
ne  putes,  instante  demum  novissimo  morbo,  id  est  apo- 
plexia, esse  factum,  sed  ut,  quam  antiquum  fuerit,  scias; 
illorum  vestigia  vasorum  in  calvariae  interiore  facie  tam 
profunda  atque  ampla  erant,  ut  ei  (vasorum  crassitudini  re- 
sponderent; poteris  autem  observationi  huic  satis  similem 
Bateri  observationem  *)  adjungere.  Exemplum  secundum 
exhibet  feminam , a prima  adolescentia  immanibus  pariter 
capitis  doloribus  excruciatam , iisque  eo  gravioribus , quo 
magis  augebatur  sanguinis  aut  copia  aut  exaestuatio.  Sci- 
licet ren  dexter  non  suo  loco  positus,  sic  arteriam  magnam 
et  venam  cavam  ad  imas  lumborum  vertebras  apprimebat, 
ut,  qua  haec  vena  excipiebat  sanguinem  iliacae  sinistrae, 
varix  ortus  esset,  cujus  diameter  duplo  propemodum  cavae 
diametrum  superabat,  indicio  manifestissimo,  tanto  plus 
sanguinis  ad  superiora  ipsumque  caput  ferri  debuisse, 
quanto  minus  poterat  ad  inferiora.  Exempla  autem  haec 
duo  probe  intelligis  eo  spectare , ut  a copia  quoque  san- 
guinis, qua  tenuis  meningis  vasa  et  cerebri  vascula  sic  dis- 
tenta vidi,  ut  latiora  essent,  repeti  possint  acerbissimi 
dolores,  quibus  mulier  afficiebatur. 

18.  Cetera,  quae  in  historia  scripsi,  partim  supra 1  2), 
ut  quae  ad  aquam  in  ventriculis  attinent,  declarata  sunt, 
partim  alibi  declarabuntur.  Est  enim , ut  initio  dixi , fere 
cum  aliis  complicatus  malis  capitis  dolor.  De  quo  haec  in 
praesentia  habui,  quae  scriberem,  eadem  ratione  perre- 
cturus ad  alia,  si  haec  prima  non  displicuerint.  Vale. 

1)  Act.  nat.  cur.  T.  111.  ob9.  121. 

2)  N.  3. 

Servio  primum  Jit  de  apoplexia  in  universum,  tum  de  ea, 
quae  est  a sanguine. 

Quas  nuper  de  capitis  dolore  ad  te  misimus,  gratas  fuisse 
literas  scribis;  sed  tanto  gratiores  futuras,  quas  de  apo- 
plexia exspectas  et  de  ceteris  deinceps  morbis , quanto  ho- 
rum quisque  gravior  est  et  periculi  plenior.  Simul  quaeris, 
an  apoplexia  revera  hoc  seculo  crebrior  sit , quando  medi- 
cos eruditos  duos  in  diversa  vides  esse  opinione,  et  quod 
mirum  videatur,  ad  eundem  ab  utroque  auctorem  provo- 
cari Cornelium  Celsum. 

2.  Ut  hinc  incipiam;  negari  non  potest,  apud  Cel- 
sum ‘)  haec  legi:  Attonitos  quoque  raro  videmus,  quorum 
et  corpus  et  mens  stupet.  Fit  interdum  ictu  fulminis , in- 
terdum morbo , hunc  dnoTrh^luv  Graeci  appellant.  Sed 
neque  inficias  iri  potest,  vix  perbrevi  attonitorum  cura- 
tione proposita,  haec  subjici 1  2):  At  resolutio  nervorum  fre- 
quens ubique  morbus  est.  Sed  interdum  lota  corpora,  in- 
terdum partes  infestat.  Veteres  auctores  illud  dnoTrXrj^iav, 
hoc  napulvaiv  nominarunt ; nunc  ulrumque  ixapdXvoiv  ap- 
pellari video.  Ne  autem  credas,  apoplexiam  hanc,  quam 
frequentem  ubique  fuisse  dicit,  et  paralysin  tum  vocari 
solitam,  paralysin  potius  fuisse  totius  corporis  quam  ve- 
ram apoplexiam,  attendas  oportet,  non  modo  coipus  uni- 
versum resolvisse,  ut  paraplexia  3)  dici  posset,  verum 
etiam  mentis  usum  intercepisse;  in  ejus  enim  curatione 
mox  a Celso  4)  pronunciantur:  post  sanguinis  missionem, 
si  non  redit  et  motus  et  mens,  nihil  spei  superesse ; ne 
illud  quoque  addam,  saepe  paraplexiam  5 6)  succedere  apo- 
plexiae, ut  si  illa  frequens  erat,  haec  quoque  non  rara 
fuerit,  necesse  sit.  Quid  ergo  erat,  inquies,  illa  primo 
loco  proposita  a Celso  apoplexia?  in  qua  et  corpus  et 
mentem  stupere  ait,  sed  raro  videri  consuevisse.  Nisi 
Mercurialis  meus  °)  virique  alii  ante  et  post  ipsum  eru- 

1)  De  medicina  Lib.  III.  c.  26. 

2)  Initio  seqq.  c.  27. 

S)  Vid.  Galen.  apud  Gorraeum  defin.  med.  ro  7T. 

4)  Uit.  cap.  27. 

5)  Apud  Gorraeum  loc.  cit. 

6)  Praelcct.  Patav.  Lib.  I.  c.  19. 

ditissimi  veram  esse  apoplexiam  censuissent,  quam  ibi  Cel- 
sus morbum  attonitum  nominant  (quamquam  attonitos,  ut 
Rubeus  a)  animadvertit,  homines  dixit,  non  morbum),  au- 
sus fortasse  jam  pridem  essem  de  voce  illa  dnoiri-j^iui , in- 
tegra, an  mendosa  sit,  dubitare.  Interdum  enim  cum  ul- 
timas in  Celsum  epistolas  scriberem,  suspicatus  sum,  mor- 
bum alium  aliquem  ibi  indicatum  ab  eo  esse , ut  puta  ca- 
talepsin aut  hujus  similem , nempe  quem  raro  videamus, 
in  quo  et  corpus  et  mens  stupeat , et  qui  liat  interdum 
ictu  fulminis,  unde  etiani  proprie  attoniti  dicti  sunt 1  2). 
Et  sperabam  quidem , suspicionem  meam  confirmari  et  ra- 
tionem aliquam  emendationis  e Coelio  Aureliano  hauriri 
posse,  qui  fusius  quam  veterum,  qui  supersint,  quisquam, 
de  catalepsi  verba  faciens  3) , docuit , qui  primi  olim  ab 
aliis  morbis  hunc  separaverint,  et  id  nominis  imposuerint, 
et  quo  quisque  modo  curaverint.  Sed  angustiis  temporis 
exclusus  et  inconstantia  quadam,  librariis  forsan  imputan- 
da , tardatus , cum  Asclepiadem  catalepsin  appellavisse, 
mox  autem  novum  non  dedisse  nomen  legamus,  sed  ejus 
sectatores  catalepsin  vocavisse ; longioris  operae  esse  cre- 
didi rem  discutere,  nec  Celsi  curationem  volui  cum  The- 
misonis, qui  nuper  vixerat,  curatione  comparare.  Quae 
tu  facias  censeo  , non  tam  mea  suspicione  adductus,  quam 
summi  viri  opinione  permotus  Gerardi  Swieteni,  caesa- 
reorum  archiatrorum  comitis  meritissimi.  Cujus  commen- 
tariorum 4 5 6)  volumen  III.  mihi,  hanc  epistolam  relegenti, 
benigne  missum  cum  versarem , gavisus  sum,  eandem  utri- 
usque  nostrum  conjecturam  fuisse.  Quam  nisi  sequaris, 
aliquam  nobis  excogitabis  rationem,  qua  unum  eundemque 
morbum  et  raro  videri , et  frequentem  ubique  esse  in- 
telligamus. 

3.  Sed  et  ante  Celsum  et  post  Celsum  frequentem 
fuisse  apoplexiam,  cum  Hippocrates  indicavit,  tum  alii 
confirmarunt  morborum  observatores:  ille  quidem;  nam  si 
raro  accidisset,  non  inter  morbos  numerasset,  qui  in  plu- 
viarum multitudine  et  qui  item  hieme  °)  magna  ex  parte 

1)  Annot.  in  cit.  Celsi  c.  26. 

2)  Servius  ad  v.  172.  Lib.  III.  Acneid. 

3)  Acuti  morb.  Lib.  II.  c.  10,  11,  12.  et  chronie.  L.  II.  c.  5. 

4)  ln  Bocrh.  aphor.  §.  1007. 

5)  Sect.  III.  aph.  16. 

6)  lbid.  aph.  23. 

Jieri  solent;  hi  vero;  nam  haec  ejus  dogmata  memorantes, 
non  modo  in  dubium  non  vocarunt,  sed  et  suis  observa- 
tionibus comprobarunt.  Sic  HollErius  »)  complures  re- 
censuit apoplecticos  in  frigida  et  austrina  acris  constitu- 
tione a se  visos.  Sic,  ne  longior  sim,  Forestus1  2)  suas 
producens  observationes,  lota,  inquit,  coeli  constitutio  tunc 
pluviosa  et  austrina  erat,  et  ita  ab  initio  decembris  ad  18. 
diem  plurimi  apoplectici  et  convulsi  interierunt ; quin  etiam 
in  universum  tradidit , suis  quidem  Batavis  regionibus  fri- 
gidis et  humidis  non  raram , imo  frequentissimam  esse  apo- 
plexiam ; frequentem  quoque  in  locis  frigidis  ob  situm  ter- 
rae, ut  Florentiae  et  Lucae  et  Bononiae,  ubi  erat  ipse 
studiorum  causa  commoratus,  vel  ob  regionis  naturam,  ut 
Germanis  et  Britannis.  Hi  vero  duo  medici  centum  quin- 
quaginta annis  circiter  ante  hujus  initium  seculi  haec  an- 
notaverant; aut  si  Forestus  paulo  tardius,  non  tardius 
certe  Jacchinus  3) , unde  pleraque  istorum  verborum,  dis- 
simulato auctoris  nomine,  descripsit  Forestus. 

4.  Noli  autem  credere,  haec  a me  dici,  ut  inficier, 
quod  probe  memini , circa  hujus  seculi  initia  frequentes 
adeo  factas  esse  mortes  repentinas,  ut  rei  novitate  percul- 
sus populus  terreretur.  Sed  hoc  dico : quod  nostris  accidit 
temporibus,  idem  aliis  quoque  accidisse  modo  post  bre- 
viora, modo  post  longiora  intervalla,  ut  tempestatum  na- 
tura tulit,  non  earum  tantum,  quae  exempli  causa  memo- 
ratae sunt,  sed  et  aliarum,  ut  suo  declarabitur  loco  4),  id- 
que  magis  minusve  pro  regionum  situ  et  constitutione  et 
victus  consuetudine  magis  minusve  cum  tempestatibus  con- 
sentiente. Quin  fuit  aliquando  cum  inter  ceteros  pestilen- 
tes morbos , noxium  fortasse  circumjectorum  locorum  ae* 
rem,  certe  autem  vitae  mutationem  e laboriosa  in  desi- 
dem  et  voluptariam  consecutos , apoplexiae  morbus  acerri- 
mus saeviret,  quemadmodum  cxAgathia5)  cognosces.  Qui 
alteram  quoque  seculo  eodem  sexto  pestilentiam  descri- 
bens 6),  cum  alia  memorat  mortis  genera,  tum  inleriisse, 
ait,  repentina  morte  quam  multos  tamquam  apoplexiae  gra- 


1)  De  morb.  int.  Lib.  I.  c.  7.  in  schol. 

2)  Observ  med.  Lib.  X.  obs.  70. 

3)  Vid.  init.  c.  9.  comm.  in  Ras. 

4)  Epist.  III.  n.  13,  29. 

5)  De  bello  Goth.  Lib.  II. 

6)  Lib.  V. 

vi  morbo  correptos.  Deinde  hoc  adde , non  omnes  circa 
nostri  initium  seculi  repentinas  mortes  ab  apoplexia  fuisse, 
sed  plures  etiam  a syncope,  quasdam  a suffocatione.  No- 
vissime (Id  quod  pariter  per  dissectiones  animadversum,  re- 
creavit populi  animos  ab  incognita,  quae  lateret  in  aere, 
communi  quadam  causa  tantam  subitarum  mortium  fre- 
quentiam facile  repetentis)  novissime,  inquam,  hoc  ajo  : 
qui  apoplexia  vel  eodem  mense  atque  adeo  die  plures  in- 
terierunt, non  omnes  eandem  in  cerebro  noxam,  sed  alios 
longe  aliam  et  ab  alia  causa  profectam , nec  semper  re- 
centi, sed  antiqua  interdum  ostendisse;  quod  et  prae- 
gressa incommoda  significaverant. 

5.  Etsi  enim  apoplexiae  cujusque  causa  illa  proxima 
et  quae  morbum  continet,  una  esse  videtur,  id  est  intimo- 
rum, qui  in  cerebro  fiunt,  motuum,  cum  videlicet  move- 
mus , sentimus , cogitamus,  subita  imminutio,  tanta  inter- 
dum, ut  proxime  ad  cessationem  accedat,  aut  in  cessatio- 
nem continuo  transeat;  eam  tamen  imminutionem  multae 
sunt  et  variae,  quae  inducant,  causae,  harumque  ipsarum 
aliae  sensus  omnino  fugiunt,  aliae  sub  hos  cadunt.  Qua- 
rum illas,  ubi  res  nonnunquam  coegerit,  ibi  conjicere, 
quoad  ejus  licebit,  conabimur.  De  his  autem,  quae  mani- 
festae occurrere  nobis  intra  cranium  solent , dabimus  ope- 
ram , ut  dilucide  ac  partite  scribamus. 

6.  Hae  plerumque  aut  in  sanguine  aut  in  sero  consi- 
stunt, nonnunquam  et  in  aliis.  Sed  nos  rariores  causas  in 
novissimum  rejicientes  locum,  frequentiores  illas  duas  pri- 
mum persequemur.  Eae,  quippe  saepius  animadversae, 
celebrem  illam  apoplexiae  divisionem  pepererunt  in  sangui- 
neam et  serosam,  quam  qui  divisionem  improbarunt,  id  eo 
fecisse  partim  credo , quod  tunc  continentem  causam  ma- 
gis quam  efficientes,  et  ab  his  profectam  in  praedicendo 
medendoque  utilitatem  spectarent;  partim  quod  seri  effu- 
sionem pro  effectu  haberent,  non  pro  causa,  qua  de  re 
alibi  ')  et  vidi,  et  videbo  ; partim  etiam  quod,  ut  cetera 
majorum  dogmata,  ita  hoc  quoque  abjicere  studerent,  olim 
adeo  inculcatum , ut  vulgo  vix  aliunde,  quam  a sero  cras- 
siore, ventriculos  cerebri  impediente,  esse  apoplexia  vide- 
retur. Sed  nimirum  saepe  veteris  doctrinae  fastidio  ultra 
aequum  homines  progressi  sunt. 


1)  Epist.  I.  n.  3.  et  epist.  IV.  pa9sim. 

7.  Nec  vero,  etsi  medcntium  plerique  sic  crederent,  fu- 
giebat tamen  doctiores , apoplexiam  etiam  a sanguine  me- 
dicinae parentes  agnovisse.  Hippocratis  G.ALENique  lo- 
cos non  produco;  habes  enim  in  Sepulchreto  '),  ut  verba 
quoque  Turris  ani  qui  seculo  XIV.  illorum  aliquem 

locorum  probabat.  Italorum  praecipue  alii  seculo  XV.  et 
XVI.  idem  facere  perrexerunt,  in  quibus  Jo.  Matthaeus 
de  Gradi  ’),  Jacob.  Berengarius  *) , Leonardus  Jacchi- 
nus 1 2 3 4  5 6),  sed  praesertim  Petrus  Sai.ius  vicinus  meus  °) 
toto  illo  peculiari  capite , quod  de  apoplexia  a sanguine  in- 
scripsit. Quorum,  etsi  alii  aliter  rem  intelligebant,  nemo 
tamen  praeter  Salium  fortasse,  qui  id  ipsum  raro  ea  cre- 
didit ratione  fieri,  qua,  ut  saepe  nos  videre  soliti  sumus,  ita 
Avicenna  7 8)  olim  docuerat,  cum  videlicet  causam  secundi 
et  frequentioris  quidem  generis  ejus  apoplexiae,  quae  sit 
a repletione,  esse  censuit  aut  humorem  sanguineum  effu- 
sum ad  ventriculos  cerebri  subito,  aut  humorem  phlegma- 
ticum , et  hunc  esse  secundum  plurimum.  Sed  paulo  ante- 
quam Sai.ius  scriberet,  Italus  alter  Leonardus  Botallus, 
e Gallis  autem  Ludov.  Duretus,  quamquam  serius  hujus 
liber  vulgatus  est , effusum  sanguinem  conspexerant  in  eos 
apoplecticorum  ventriculos , quemadmodum  verba  utrius- 
que,  in  Sepulchretum  “)  quoque  relata,  praeclare  osten- 
dunt; ut  permirum  sit,  eruditissimum  alioquin  medicum 
Caspar.  Hoefmannum9)  quaesivisse,  quis  ventriculos  san- 
guine oppletos  in  apoplexia  vidit  unquam  ? Porro  a san- 
guine etiam  in  ventriculos  aut  alio  intra  cranium  non 
effuso,  aut  certe  ab  alia  causa  quam  a frigido  humore,  tam 
crebro  apoplexiam  accidere  censuit  Prosp.  Martianus  l0 11), 
ut  affirmare  non  dubitaverit,  e tribus  apoplexiae  specie- 
bus  unicam  tantum  et  de  raro  contingentem  in  frigidos 
succos  Hippocratis  consilio  referendam  esse.  Huc  si  ad- 
dideris VaroliUjj  *‘)  Mercuriali  rescribentem , provo- 

1)  Lib.  I.  s.  2.  in  addit,  in  scliol.  ad  obs.  1.  et  14. 

2)  Ibid. 

3)  Prax.  tr.  11. 

4)  Isag.  ubi  de  anat.  part.  colli. 

5)  Cap.  IX.  cit. 

6)  Cap.  11.  de  affect.  particularib. 

7)  Canou.  Lib.  111.  f.  1.  tr.  5.  c.  12. 

8)  Sect.  cit.  ob9.  11.  n.  2.  et  obs.  16. 

9)  Vid.  schol.  ad  cit.  obs.  11. 

10)  Annot.  iu  Hippocr.  de  morbis  lib.  II.  ver».  64. 

11)  De  nervis  opt.  epist.  II. 

Moucaum  desed.  eteaus.  morb.  T.  I. 

casse  ad  dissectiones  eorum,  qui  apoplectici  moriuntur,  et 
iis  fretum  sic  locutum  fuisse : in  eorum  ventriculis  cerebri 
(hoc  quaeso  mihi  credas)  non  reperitur  major  excremento- 
rum copia , quam  communiter  in  omnibus  aliis  reperiri  so- 
leat; hoc  inquam,  si  addideris,  plane  intelliges,  non  mo- 
do ante  recentiora  tempora  non  defuisse,  qui  apoplexiam 
a sanguine  agnoscerent,  sed  et  nonnullos  fuisse,  qui  apo- 
plexiam ab  effuso  in  ventriculos  seroso  excremento  per- 
raro , ne  dicam  nunquam , fieri  docerent. 

8.  Attamen  alias  a sanguine,  alias  a sero  esse  hunc 
morbum  repetendum , praeter  illas  tot  observationes,  quas 
in  Sepulchreto  collectas  habes,  confirmabunt  aliae  bene 
multae  post  ejus  alteram  editionem  vulgatae , quarum  nos 
aliquas,  ut  res  feret,  postea  memorabimus,  hic  illis  tan- 
tum indicatis  , quas  literis  consignaverat  eodem  ac  Duke- 
tus  et  Botallus  tempore  eademque  in  Gallia  Italus , ut 
videtur,  medicus  non  vulgaris  et  sane  dignus,  cujus  et 
reliqua  in  lucem  proferat  doctissimus Targionius,  a quo  J) 
haec  exscripta  habemus.  „In  Damicella  de  Mauvovsin, 
,,quae  obiit  a partu  epileptica  una  et  apoplectica,  secta  ob- 
servavi totum  ventriculum  sinistrum  cerebri  fuisse  ple- 
num aquoso  sanguine,  seroso,  putri  ac  pravi  coloris,  et 
,, venas  plexus  retiformis  una  cum  arteriis  fuisse  tumidas, 
- „quasi  insufflatas,  subnigras:  ut  etiam  in  D.  de  Boyssy, 
„magno  Franciae  scutifero,  totus  ventriculus  dexter  erat 
„irriguus  sanguine.  Ideo  jure  Lampridius  de  Severo  cae- 
„sare , obiit  ictu  sanguinis  , quem  apoplexiam  vocant ; ple- 
„risque  enim  apoplecticorum  sectis  extravasationem  san- 
„guinis  in  ventriculo  vidimus.“  Nec  displiceat  quod,  cum 
sibi  scriberet,  fortuito,  ut  fit,  memoria  lapsus,  pro  Lucio 
Vero  Severum,  Lampridium  autem  pro  Sexto  Aurelio  Vi- 
ctore posuerit,  cujus  de  Vero  haec  in  epitome  verba  sunt 2), 
obiisse  videlicet  ictu  sanguinis , quem  morbum  Graeci  ano- 
rth^iv  vocant;  unde  sanguineam  apoplexiam  intelliges 
etiam  seculo  quarto  fuisse  notam , aut  si  forte  cum  iis  fa- 
cis, qui  epitomen  illam  incerti  auctoris  esse  putant,  Eu- 
tropii historiam  3)  inspice  quarto  seculo  et  prius  quam 
illa  epitome  scriptam;  obiisse  Verum  leges  subito  sangui- 
ne ictum  casu  morbi,  quem  Graeci  dnonlq&v  vocant.  Et 

1)  In  fine  della  descriz.  d’un  tumore  follic. 

2)  Hiet.  aug.  epitora.  in  M.  Antonino. 

5)  Hiat.  rom.  Lib.  VIII. 

sane  haud  aliam  quam  sanguineam  fuisse  Veri  apoplexiam 
illa  indicant,  quae  de  ejus  vita,  morbo,  curatione  et  obitu 
seculo  jam  tertio  ediderat  Julius  Capitolinus  •),  convivia 
et  calices  ejus  describens  tradensque,  non  longe  ab  Altino 
subito  in  vehiculo  morbo , quem  apoplexin  vocant,  correptum, 
depositum  e vehiculo,  detracto  sanguine  Altinum  perductum, 
cum  triduo  mulus  vixisset,  apud  Altinum  periisse.  Quem 
ad  locum  Capitolini  non  omittendum  est,  quod  Egna- 
tius1 2) paulo  supra,  ubi  idem  historicus  eam  Veri  apople- 
xiam memoraverat , sic  annotavit , ut,  quam  frequens  se- 
culo XVI.  is  morbus  esset,  magis  magisque  intelligeremus  : 
apoplexi,  inquit,  frequentissimo  jam  ac  pervulgato  ob  im- 
moderatum vini  venerisque  usum  morbo  per  hosce  annos, 
quibus  ista  commentabamur.  Sed  illuc  revertor,  ut  serosas 
quoque  esse  apoplexias  ex  ejusdem  observatoris  scriptis 
comprobem,  qui  in  plerisque  apoplecticis  effusum  in  cerebri 
ventriculum  sanguinem  se  vidisse  docuit.  Inter  illa,  quae 
supra  descripsimus  verba,  haec  interjecit:  in  aliis  vidi  aqua 
plenum  limpidissima  exlinctis  apoplexia  , cum  tamen  vacuus 
esse  deberet  omni  omnino  re.  Jam  vero  utrumque  iis  pari- 
ter observationibus  planissime  confirmatum  videbis,  quae 
cx  Valsalvae  schedis  primum,  tum  e nostris  quoque  pro- 
ferentur. Nec  tamen  quod  in  Sepulchreto  promiscue  fa- 
ctum vides,  hic  illas  producemus,  in  quibus  capitis  vulnera 
ictusve  apoplexia  consecuta  est,  sed  in  suum  differemus 
locum  ; editas  autem  antea  ab  utrolibet  nostrum  duntaxat 
indicabimus.  Quibus  etiam  omissis , hae  tamen  longissi- 
mae essent  literae,  nisi,  quae  dissectiones  spectant  ad 
sanguineam  apoplexiam  , eas  tantummodo  neque  omnes 
in  praesentia  proponeremus,  rejicientes  in  epistolas  proxi- 
mas, tum  earum  reliquas,  tum  quae  attinent  ad  serosam. 

9.  Ut  a viro  amplissimo  incipiamus,  cujus  propterea 
historia  est  a Valsalva  diligentius  descripta,  Antonius 
Franciscus  Sanvitalis,  cardinalis  S.  R.  E.,  statura  me- 
diocri aut  paulo  hac  majori,  corpore  carnoso,  colore  ru- 
bicundo, studiis  et  gravibus  occupationibus  deditus,  ar- 
thritidi obnoxius  , aliquot  ante  annis  coeperat  inani  quo- 
dam faucium  ad  exscreandum  irritamento  et  convulsivis 

1)  In  Vero  imperat. 

2)  Anuot.  ad  Capitolini  M.  Antonin.  philos. 

2 * 

etiam  motibus  in  facie  et  manibus  per  intervalla  tentari. 
Denique  cum  annum  ageret  quinquagesimum  quintum , et 
regionem  duos  jam  menses  incoleret  montosam  austro- 
que saepius  perflatam , cujus  alias  regionis  coelum  valde 
sibi  adversum  expertus  fuerat,  accessissent  autem  animi 
solicitudines  et  curae,  et  hiemale  solstitium  a.  1714.  appro- 
pinquaret, in  affectum  incidit  vertiginosum , a quo  tametsi 
liberatus  est,  non  mediocrem  tamen  moestitiam  et  ad 
somnum  proclivitatem  ostendebat.  Intra  vicesimum  circi- 
ter diem  rediit  affectus  vertiginosus , vomitumque  secum 
adduxit.  Brevi  spatio  uterque  primum,  deinde  etiam  ve- 
hemens , qui  iis  successerat , dolor  capitis  sedatus  est. 
Verum  postridie  eadem,  qua  vertigines  ingruerant  hora, 
omni  propemodum  amissa  sentiendi  et  movendi  facultate,  in 
sinistra  parte  corporis,  quasi  somno  profundo  sopitus  jacet. 
Naturalis  tamen  est  respiratio,  pulsus  autem  frequens, 
magnus,  vehemens;  et  quamquam  sinistri  artus  incassum 
irritantur,  iisdem  tamen  irritamentis  ad  plantam  pedis  dex- 
teri  et  iis,  quae  solent,  ad  nares  adhibitis,  leviter  excita- 
tur, ut  quaedam  nutibus,  nonnulla  etiam  verbis  opportune 
significet.  Habent  autem  haec  irritamenta  feliciorem  suc- 
cessum praesertim  post  sanguinis  missiones,  praecipue 
vero  sexto  ab  apoplexia  die,  cum  secta  esset,  imperante 
Vaxsalva,  vena  jugularis  dextera;  horis  circiter  post  qua- 
tuor,  expergefacti  interni  sensus  et  loquela  ad  horam  unam 
eoque  amplius  restituta  est.  Eademque  excitatio,  sed  ma- 
nifestior et  longius  protracta,  eadem  quasi  hora  habita  est 
nocte  insequenti.  Verum  excitatio  haec  novissima  fuit : 
inde  enim  aeger  sensim  declinans  et  convulsivis  motibus 
per  intervalla  correptus  dextera  in  parte,  praesertim  in 
pede  ac  manu  et  in  tota  praeterea  facie  imprimisque  ad 
oculos  in  ipsoque  etiam  fortasse  corde  (nam  pulsus  saepe 
eodem  tempore  omnino  deficiebat),  his  tandem  circa  ini« 
tium  diei  decimi  redeuntibus,  vivere  desiit. 

In  ventre  et  thorace  inventa  sunt  omnia  secundum 
naturam  constituta.  Cerebrum  vero  flaccidius  fuit,  et  in 
sinistro  quidem  ventriculo  non  multum  seri , at  in  dextero 
uncias  duas  habuit  et  hoc  amplius  sanguinis  coagulati. 
Laceratus  autem  hic  erat  plexus  choroides,  et  ventriculi 
parietes  in  ipso  latere  externo  posteriora  versus  ad  pro- 
fundi ulceris  similitudinem  erant  corrosi. 

10.  Flura  in  amplissimo  hoc  viro  convenerunt,  quae 
ad  apoplexiam  disponerent,  studia,  graves  occupationes, 
curae,  arthritis  ipsa,  quae  saepe  calculosam,  alias  apople- 
cticam  quoque  post  se  trahit  affectionem.  Loge  sis  inter 
ceteras  viri  principis  itemque  comitis , utriusque  podagri- 
ci, utriusque  apoplectici  historias  ‘),  et  praeter  cystis  cal- 
culos in  utroque,  alterius  laterales  cerebri  ventriculos  sero, 
alterius,  qui  huc  potissimum  attinet,  cruore  effuso  scaten- 
tes animadverte.  Cardinalis  apoplexiam  praenunciarant 
plura  e signis  illis  communibus,  quae  collegit  Coelius  Al> 
relianus  olim  quidem  convulsivi  manuum,  faciei  et  fau- 
cium etiam,  ut  ego  opinor,  motus;  proxime  autem  iteratae 
vertigines,  quas  proclivitas  ad  somnum,  moestitia  vehe- 
mensque  capitis  dolor  consequebantur,  quae  ita  instantem 
indicarunt,  ut  novissimae  vertigines  pro  leviore  quodam 
apoplectico  paroxysmo  quadantenus  haberi  possint,  quippe 
quem  gravior  postridie  excepit  eadem  hora.  A sanguine 
hunc  esse,  poterat  illius  copia  significare,  rubicundo  colore 
ostensa,  et  rarefactio  ventis  australibus  inducta,  vasis  ab 
aetate  ipsa  jam  rigescentibus,  mox  a bruma  arctatis  et  ob 
utramque  hanc  causam  disruptioni  facile  obnoxiis.  Nec  ta- 
men fortis  initio  et  progressu  fuit  apoplexia,  ut  respiratio 
commonstravit  et  sentiendi  movendique  facultas  ne  in  si- 
nistro quidem  corporis  latere  omnino  sublata,  et  semel 
iterum,  saepius  cum  internis  sensibus  restituta  loquela,  do- 
nec, laceratione  in  cerebro  aucta  et  sanguine  magis  effuso, 
letalis  apoplexia  facta  est.  Nec  profuit,  quamvis  statim  ab 
ipso  initio  se  prodens , pulsus  febrilis  et  fortasse  febris, 
quam  symptomatum  eadem  hora  nonnunquam  observata  re- 
missio et  deinde  intensio  subindicabant ; imo  vehementer 
obfuit,  sanguine  videlicet  magis  et  valentius  agitato  inipul- 
soque:  ut  inter  multa  ac  varia,  quae  ab  Hippocratis  inter- 
pretibus aliisque  cum  antiquis  tum  recentioribus  medicis 
de  febre  tradita  sunt  superveniente  apoplexiae , quam  per 
ipsam  quidem  rarissime  solvi  affirmat  experientissimus 
Werlhoeius  j),  hic  illud  imprimis  locum  habere  videatur, 
quamvis  in  serosa  prosit  aliquando,  in  sanguinea  potius 
obesse.  Sed  contra,  utilitatem,  quam  potuit,  certe  prae- 
stitit sanguinis  missio,  ab  jugulari  praesertim  vena,  eaque 

1)  Eph.  nat.  cur.  Ceut.  IV.  obs.  169. 

2)  Acut.  morb.  Lib.  III.  c.  5. 

3)  V id.  comwcrc.  liter.  A.  1734.  hebd.  49.  in  fine. 

dextera , ut  scite  is , qui  Bononia  advolarat  Valsalva  se- 
cundum observationes  in  hemiplecticis  instituit  suas  '), 
quas  et  anatome  tunc  confirmavit.  Noxa  enim  erat  in  ce- 
rebri parte  dextera,  cum  sinistra  corporis  esset  resoluta, 
id  quod  in  sequentibus  etiam  dissectionibus  inventum  leges. 
In  sectione  autem  jugularis  venae  illud  quoque  attendas  ve- 
lim , cavisse  Valsalvam  , ne  sibi  objici  fortasse  possent, 
quae  multis  interdum  objiciuntur,  isto  in  apoplecticis  auxi- 
lio utentibus.  Scilicet  respirationis  difficultatem  ejusmodi 
aegris  per  se  noxiam , quippe  redituro  e cerebro  sanguini 
obstantem,  non  esse,  injecta  circum  collum  fascia,  augen- 
dam, aut  si  ea  ratione,  quam  laudat  cel.  Heisterus  2), 
laxior  injecta  fascia  ita  deorsum  trahatur  ad  pectus,  ut  ar- 
teriam asperam  non  premat,  jugulares  venas  premat,  hanc 
ipsam  pressionem  regressui  sanguinis  officere ; modum  au- 
tem a quibusdam  hoc  tempore  probatum , quem  olim  Be- 
rengarius  Carpexsis  3)  descripserat,  neque  in  apople- 
ctico  locum  habere,  et  si  haberet,  tum  ob  compressam 
animam  descendenti  e cerebro  sanguini  obfuturum,  tum  ob 
zonam,  qua  venter  constringitur,  effecturum,  ut  multo  plus 
sanguinis  ferretur  ad  cerebrum.  Vaesaeva  igitur  jugula- 
rem venam  incidi  jussit  apoplectico,  non  modo  naturalem 
respirationem  servanti,  verum  etiam  imminutam  prioribus 
venarum  sectionibus  copiam  sanguinis  habenti;  ut  minus 
periculi  jam  esset  a jugularis  compressione  (quamquam  ea 
duntaxat,  quae  digito  fit,  alias  esse  usum  scio)  quam  spei 
ab  incisione,  et  minus  quoque  metuendum,  ne  ad  cohiben- 
dum postea  sanguinem  arctiore  fascia  opus-  esset.  Nam 
quod  alii  praeterea  objiciunt,  per  jugularis  venae  sectio- 
nem sanguinem  quidem  immediate  e cerebro  deduci , sed 
tanto  plus  sanguinis  ob  id  ipsum  convehi  ad  cerebrum  per 
arteriam  carotidem;  Vaesaeva,  ut  minime  ignorabat,  ex- 
ternam, quae  in  collo  inciditur,  venam  jugularem  non  eam 
esse,  quae  immediate  e cerebro  sanguinem  revehit,  sed  in- 
ternam, sciebat  quoque,  huic  quidem  venae,  non  illi,  in- 
ternam respondere  carotidem , quae  ad  cerebrum  sangui- 
nem adducit,  illi  vero  externam  respondere,  quae  partes 
alluit  capitis  extra  cerebrum  sitas,  ad  quas  ut,  vena  illa 

1)  Tract.  de  aure  C.  V.  n.  8. 

2)  Instit.  chirurg.  P.  II.  sect.  1.  c._7.  n.  1. 

3)  Isagog.  iu  auat.  ubi  de  auat.  aliquar,  part.  colli. 

externa  secta,  magis  resistentia  minuitur,  ideoque  plus 
sanguinis  fertur  per  externam  carotidem,  sic  minus  est, 
quod  ad  cerebrum  feratur  per  internam.  Neque  hic  ve- 
reor, ne  forte  dicas,  quasdam  tamen  inter  externam  et  in- 
ternam jugularem  venam  esse  communicationes ; sic  enim 
vides , non  eflici , ut  immediate  sanguis  e cerebro  rnul- 
toque  minus,  ut  tanta  ex  eo  sanguinis  copia  detrahatur, 
quanta  per  incisam,  si  liceret,  jugularem  internam  detra- 
heretur, quippe  quae  ipsa  quidem  et  continuatio  est  eorum 
sinuum,  in  quos  venosus  cerebri  sanguis  corrivatur,  et  ma- 
jori praedita  est  diametro  quam  externa,  nedum  quam  par- 
vi aliqui  externae  surculi , quos  cum  iis  communicare  sinu- 
bus  ultro  affirmamus , inter  istos  surculos  ipsam  aliquan- 
do, si  ita  A is,  occipitalem  venam  referentes.  Qua  ex  vena 
propter  eam  immediatam  communicationem  sanguinem  de- 
trahere in  multis  quidem  cerebri  affectionibus , et  specia- 
tim  in  contumaci  quodam  ac  perdifficili  soporoso  morbo  a 
me  commendatam  esse,  ut  laudatus  inquit  Heisterus  *), 
invenies  2),  non  sic  tamen,  ut  ejusmodi  per  cucurbitulas 
detractionem  sanguinis  cum  hujus  missione  ex  venis  bra- 
chii, aut  e jugulari  in  sanguinea  apoplexia  strenue  op- 
pugnanda compararem,  quemadmodum  fortasse  aliqui  ex 
Hoffmanni  ) lectione  existimabunt.  Ceterum  Hoffmannus 
recte  fecit,  quod  hoc  quoque  auxilii  genus  suis  ibi  comme- 
morare lectoribus  non  omisit,  a Sorano,  ut  postea  anim- 
adverti '‘ ) , in  querelis  capitis,  et  a nobili  medico  IngraS- 
sia  in  cerebri  affectibus  calidis  valde  probatum,  in  ipsa 
autem  apoplexia  aliquando  necessarium,  sicuti  ex  indicata 
a me  olim  Zacuti  observatione  cognosces.  Apoplccticum 
enim  juvenem  resoluto  pulsu , ut  in  horas  moriturus  videre- 
tur, ad  ferenda  vehementiora  auxilia  incapacem , restituit 
cucurbitula  bis  in  occipite  profunde  scarificata.  Meadils  5) 
quoque  illustris  Anglorum  medicus  permagnum  auxilium 
hoc  esse  confirmat,  in  maxime  periclitantibus  apoplecticis 
magnopere  juvasse  non  semel  expertus.  Nemo  autem  ffi- 
sius  diiigentiusque  de  praesidio  hoc  scripsit  quam  cele- 
berrimus inter  Germanos  professor  nec  minus  quam  Mea- 

1)  Sect.  cit.  c.  V.  n.  2. 

2)  Adv,  anat.  VI.  animadv.  83. 
p.  2.  s.  2.  c.  7.  Tltes.  tkerap.  §.  3. 

s.  1. 


6)  vieuic.  rat.  Toin.  IV. 

4)  Epist.  anat.  IV.  u.  11 

5)  Mouit.  medie.  C.  II. 


32 


Liber  I.  De  morbi»  capiti», 

mus  erga  me  humanus,  Aug.  Frid.  Wautherus,  qui  dis- 
sertatione edita  de  scarificatione  occipitis , plurium  capitis 
morborum  auxilio,  id  verum  esse  cum  in  aliis  morbis,  quos 
inter  phrenitidem,  paraphrenitidem,  convulsivos  et  sopo- 
rosos  affectus  ipsamque  epilepsiam , tum  ophthalmiam  per- 
tinacem , anginam,  vertiginem  et  obstinatam  cephalalgiam, 
quamvis  ab  initio  sympathicam,  nominat,  modo  a sangui- 
ne sint,  nedum  in  sanguinea  apoplexia  cum  aliorum  tum 
suis  praesertim  observationibus  comprobat.  Quod  vero  ad 
hanc  ultimam  spectat,  praeter  auctores  hos  duos  recentis- 
simos , velim  Aretaeum  ‘)  legas,  magnum  inter  veteres 
medendi  magistrum , haec  in  apoplexiae  curatione  praeci- 
pientem : cum  morbus  diu  trahitur  et  caput  in  causa  est, 
cucurbitula  occipitio  affigenda  et  sanguis  largiter  haurien- 
dus; plus  enim  quam  venae  sectio  proficit,  et  vires  nequa- 
quam labefactat  etc.  Sed  ad  Valsauvae  observationes  red- 
eamus. 

11.  Vir  sexaginta  annos  natus,  temperamento  san- 
guineo et  laudabili  corporis  constitutione  praeditus , e for- 
tuito inter  ambulandam  lapsu , caput  magno  impetu  ad  so- 
lum allidit.  Leyiter  stupidus,  fronte  contusa,  e naribus 
sanguine  erumpente  et  haec  consecuta  sinistri  artus  supe- 
rioris resolutione,  ut  nihil  omnino  sensus  et  motus  in  eo 
superesset,  in  Bononiense  Sanctae  Mariae  de  Vitae  no- 
socomium infertur,  ubi  saturatus  in  facie  rubor,  laboriosa 
respiratio,  durus  pulsus  et  mediocriter  celer  animadver- 
tuntur, ceteris  omnibus,  si  paralysin,  de  qua  dictum  est, 
excipias,  secundum  naturam  se  habentibus.  Die  quarto 
aphonia,  quinto  autem  ineunte  mors  ingruit. 

Cum  in  ventre  et  thorace  recte  omnia  constituta 
invenirentur,  neque  os  frontis,  pauco  demto  sanguine,  qui 
ob  contusionem  inter  ipsum  et  tegumenta  stagnabat,  ullum, 
quod  sub  sensum  caderet,  laesionis  indicium  ostenderet, 
neque  reserato  cranio,  dura  meninx  quidquam,  nisi  le- 
vem aliquam  contusionis  exhiberet  notam,  quae  ad  menin- 
gem  alteram  non  transierat ; in  dextero  tandem  cerebri 
ventriculo  repertae  sunt  unciae  concreti  sanguinis  circiter 
duae , corpus  autem  striatum  ita  cum  plexus  choroidis 
parte  erosum,  ut  vix  ullum  sui  vestigium  relinqueret. 


1)  De  morb.  acut.  cur.  Lib.  I.  c.  4. 

12.  Noli  putare,  oblitum  me  instituti  mei,  apoplexiam 
huc  retulisse,  quae  inter  illas,  quae  a capitis  ictu  sunt,  po- 
tius fuerit  referenda.  Etsi  illae  quoque,  ut  in  loco  vide- 
bis '),  mirifice  id  confirmant,  quod  supra  2)  dicebam  a 
V ai.salva  in  hemiplecticorum  dissectionibus  fuisse  obser- 
vatum, illarum  tamen  in  praesentia  non  egeo.  Sed  hanc 
transtuli  in  hunc  locum  propterea,  quia  alia  mihi,  atque 
ipsi  fuit,  de  hac  apoplexia  sententia  est.  Neque  enim  eam 
e fortuito  lapsu,  sed  potius  lapsum  ex  ea  repeto,  argu- 
mento fretus,  quo  ad  similem  in  fere  simili  casu  dubita- 
tionem tollendam  uti  non  potuit  Laubius  3).  Scilicet  mihi 
in  proposita  observatione  argumento  est  ejus  vitii  natura, 
quod  in  cerebro  latebat,  illius  consimile,  quod  legisti  in 
superiore.  Ab  utroque  letalis  denique,  ut  supra  4)  explica- 
tum est,  accidit  apoplexia;  sed  antea  levior,  quae  nimirum 
huic  viro,  ut  in  artu  superiori  vim  movendi  atque  sentiendi 
prorsus  ademit , sic  movendi  saltem  in  inferiori  tantisper 
videtur,  cum  inciperet  ademisse,  ut  repente  caderet.  Ce- 
terum utcunque  statueris  semper  eam  observatione  hac 
confirmari  doctrinam  videbis , pro  qua  stabat  Valsalva  ; 
sed  illa  vel  magis  quam  protinus  ex  eodem  subjiciam. 

13.  Mulier  annorum  septuaginta,  a multis  jam  men- 
sibus valde  obliviosa  erat,  neque  semper  objecta,  certo 
situ  posita,  cernebat,  incedens  autem  vix  pedes  attollebat. 
Haec  cum  anno  ante , nescio  qua  capitis  repentina  affe- 
ctione tentata,  illico  evasisset,  nunc  inter  comedendum 
ex  improviso  cadit,  tota  sinistra  parte  corporis  et  dextero 
etiam  brachio  resoluto.  Respiratio  quidem  naturalis  omni- 
no est,  ut  ferme  etiam  faciei  color,  qui  ipsi  pallidus  , ne- 
que ullae  apparent  convulsiones,  sed  caput  non  secus  ac 
si  mortua  esset,  concidit,  neque  ullum  dat  intelligendi 
aut  sentiendi  signum,  nisi  quod,  dum  jugularis  vena  dextera 
secatur,  nonnihil  se  contrahit.  Vixit  ad  horas  novem. 

Cerebri  ventriculi  pleni  inventi  sunt  fluido  sanguine. 
Eratque  eorum  dexter  valde  erosus  circa  marginem  exte- 
riorem tum  corporis  striati  tum  thalami  nervi  optici;  si- 
nister autem  ad  hujus  tantum  idque  leviter.  Choroides  ple- 

xus  vix  potuit  observari.  Partes  omnes  reliquae  sanae 
erant. 

14.  \ides  ut  ei  corporis  lateri,  quod  erat  magis  reso- 
lutum , pars  cerebri  immineret , quae  minus  esset  vitiata, 
et  illi,  quod  minus,  quae  magis,  et  visionis  vitio,  quae  noxa 
ad  opticorum  nervorum  thalamos  responderet.  Porro  ex 
hac  historia  et  quaedam  alia  sunt  colligenda.  Petrus  qui- 
dem Sauius  *)  ut  apoplexia,  quae  est  a sanguine,  inter- 
nosci et  distingui  ab  ea  posset,  quae  fit  a frigidis  humori- 
bus ; multas  diligenter  notas  proposuit  minime  contemnen- 
das, nisi  quis  forte  obliviscatur,  signa  ejuscemodi  non  se- 
orsum singula  aut  pauca,  sed  conjunctim  pleraque  esse 
spectanda.  Qui  enim  haec  tantum  attendisset,  apoplexiam 
a frigido  humore  aegrotantem  pati,  si  sit  senex,  si  mulier, 
si  non  rubor,  sed  si  pallor  in  facie  sit;  multum  ille  in  hac 
pallida  muliere  septuagenaria  deceptus  esset.  Id  eo  dico, 
quod  memini,  cum  sacram  virginem,  consanguineam  meam, 
annos  natam  octoginta , levis  apoplexia  prehendisset,  quae 
graviorem  minabatur,  non  dubitasse  me  adolescentem,  quin 
ei  potius  medico  adstipularer , qui  mittendum  sanguinem 
et  temperatiora  adhibenda  esse  remedia  censebat,  quam 
aliis,  qui  haec  improbantes,  contrariam  curandi  viam  in- 
culcabant. Aetatem  hi,  nos  signa  cetera,  quae  sanguineam 
apoplexiam  indicarent,  spectabamus.  Consilium  nostrum 
probavit  exitus , nostra  enim  medendi  ratione  semel  atque 
iterum  aegram  servavimus:  quam  rationem  adversus  dis- 
sentientes validius  tueri  licuisset,  si  tunc  vulgata  esset 
Lancisii  2)  observatio  in  grandaevo  mercatore,  cui  gravis- 
sima instantis  apoplexiae  indicia  levavit  sanguis  e naribus 
profluens  ad  libras  undecim,  omnino  autem  sustulit  post 
quindecim  dies  rursus  effluens  ad  libras  quatuor.  Eorum 
quoque  duorum , de  quibus  ante  scriptum  est , et  totidem, 
de  quibus  mox  scribetur , si  aetatem  solum  attendisses, 
sanguineam  esse  apoplexiam  negasses.  Quin  hujus  exem- 
pla, partim  a Valsai.va,  partim  a nobis  annotata,  cum 
ante  oculos  nunc  habeamus  viginti  tria,  si  duo  videlicet  ad- 
jicias producta  in  epistolis  anatomicis  3),  forte  accidit,  ut 
vix  tria  quae  ad  juvenes , quatuor  quae  ad  viros  attineant, 
in  iis  omnibus  inveniamus.  Atque  ut  verum  saepius  sit, 

% r 

1)  L.  ct  c.  cit.  supra  ad  n.  7. 

2)  De  subit,  mort.  Lib.  II.  C.  5.  U.  8. 

3)  XIII.  n.  19.  et  25. 

senum  apoplexias  in  diuturnas  resolutiones  abire,  juvenum 
cito  esse  letales,  contra  tamen,  neque  ita  raro,  se  habere 
utrumque  conspeximus.  Fortissimas  autem  esse,  et  multo 
citissime  conficere , quae  a sanguine  sunt  intra  calvariam 
effuso , et  ipsi  vidimus,  et  saepe  ab  aliis  annotatum  esse 
scimus.  Sed  nec  eas  tantum , neque  omnes,  aut  certe  non 
omni  morbi  tempore.  Ut  enim  mulier,  cujus  historia  no- 
vissime descripta  est,  vixerit  ad  horas  non  amplius  novem ; 
vir  tamen  amplissimus,  de  quo  primum  scripsi,  ad  deci- 
mum servatus  est  diem ; ut  effusio  sanguinis  non  primis 
morbi  diebus,  sed  ultimo  denique  magis  accidisse  videatur, 
quod  et  supra  dixi  '),  et  ideo  fortem  non  primum  fuisse 
apoplexiam,  idque  symptomatum  conditione  et  naturali  im- 
primis respiratione  confirmari.  Hujus  enim  majorem  aut 
minorem  a naturali  recessum  nosti  praecipuam  medicis  nor- 
mam esse  ad  fortioris  aut  debilioris  apoplexiae  gradus 
constituendos : quamquam,  ne  quid  ferme  in  medicina  per- 
petuum sit,  in  proposita  muliere  vides , respirationem  non 
modo  ordinatam  et  aequabilem,  ut  in  altera  a cl.  Verat - 
to  -)  dissecta  et  cum  hac  conferenda,  sed  omnino  natu- 
ralem fuisse ; in  sene  autem , de  quo  continuo  scribetur, 
quam  tarda  post  sanguinis  intra  cerebri  ventriculos  profu- 
sionem secuta  mors  sit,  facile  poteris  existimare. 

15.  Senex  quidem  multo  ante  obitum  tempore  affe- 
ctione apoplectica  correptus  fuerat , ab  eaquc  tota  corpo- 
ris pars  dextera  paralytica  remanserat. 

Cadaveris  exsecto  cranio,  corrosa  inventa  est  pars 
inferior  ventriculi  sinistri  cum  suo  plexu  choroide,  circa 
quem  polyposae  erant  sanguinis  concretiones,  ut  apoplexia 
illa  originem  habuisse  videretur  ab  utriusque  corrosione, 
et  a sanguine  propterea  in  ventriculi  cavum  effuso. 

16.  Si  Valsalva  in  hac  historia  mirabilia  scribere  vi- 
detur, multo  videbuntur  mirabiliora,  quae  ex  gravissimo 
altero  scriptore  Wepkero  in  Sepulchretum  3)  sunt  relata: 
in  nobili  quodam  Polono  citra  apoplexiam  aut  aliam  gra- 
viorum symptomatum  colluviem,  non  solum  intra  cranium 
meningesque,  sed  etiam  in  ipsam,  ut  ait,  cerebri  substan- 
tiam, innoxie  effusum  fuisse  sanguinem.  Ast  merito,  in- 
ii N.  10. 

2)  Conun.  Bonnn.  sc.  acad.  Tom.  II.  p.  1.  in  medicis. 

3)  Scliol.  ad  obs.  6.  iu  addit,  ad  sect.  2.  1.  II. 

quit  is,  qui  exscripsit,  inter  remissa  talia  cum  Wepfero 
ipso  referimus.  Brunnerus  ')  tamen,  acri  vir  judicio,  in 
ea  quoque  muliere,  cujus  apoplexiam  annis  propemodum 
quinque  ante  ejusdem  mortem  curaverat , ex  iis , quae  sive 
in  vivente  animadverterat , sive  in  mortuae  cerebro  depre- 
hendit, argumenta  non  dubitavit  colligere,  quamobrem  in 
cerebri  ejusdem  substantiam  effusus  sanguis  jam  tum  fuisse 
videretur.  Quemadmodum  autem  in  altero  hemisphaerio 
tres  ipse  cavernulas  jam  olim  factas,  nunc  quasi  callosas  ac 
cicatrice  obductas  circumcirca  corpus  striatum  deprehendit, 
quod  propterea  flaccidum,  obscuri  subflavi  coloris  et  emar- 
cidum  apparuit,  ceu  atrophia  laborasset ; sic  mecum  anim- 
advertas, haud  ita  absimilia  occurrisse  viris  clarissimis  no- 
strumque  amicis  Antonio  Leprotto  et  Jano  Planco.  Haec 
enim,  quae  latine  reddo,  Arimino  ad  me  Plancus  scripsit 
calendis  aprilis  a.  1721.  „Paucis  ab  hinc  diebus  cadaver 
incidimus  viri  illius,  qui  junio  superiore  te  Patavii  consu- 
luit de  hemiplexia,  quae  a forti  apoplectico  insultu  in 
sinistra  parte  relicta  erat.  Non  hinc  mortuus  est  tamen, 
sed  a cordis  et  praecordiorum  dilatatione,  quam  tu  prae- 
clare ex  iis,  quae  proposueras  remediis,  jam  tum  videris 
dignovisse.  Ceterum  hemisphaerium  cerebri  dexterum  tem- 
pus versus,  quasi  abscessu  aliquo  videbatur  fuisse  erosum ; 
ibi  enim  substantia  deerat  ad  quatuor  transversos  digitos 
in  latitudinem  , ad  sesquidigitum  in  profunditatem.  Proxi- 
mus autem  nervi  optici  thalamus  duabus  tertiis  partibus 
minor  erat  quam  sinister,  subflavus  praeterea  nec  secus 
se  habens,  ac  si  cicatricem  duxisset."  Nec  mihi  ipsi  an- 
tequam has,  a te  remissas,  epistolas  relegerem,  propria 
de  hoc  genere  observatio  defuit,  cum  aliis  nonnullis  ad  te 
mittenda  2).  Quin  etiam  in  Jo.  Wilhelmi  Albrechti  3) 
observationem  incidi,  qua  sub  cranio,  ante  annos  triginta 
depresso,  sed  nunquam  perforato,  sub  illaesisque  menin- 
gibus  foveam  in  cerebro  invenit , quae  digitum  facile  cape- 
ret, notabili  substantiae  medullaris  consumta  portione; 
quod  cum  sine  dilaceratione  vasorum  sanguiferorum  fieri 
non  potuerit,  non  dubitat,  sanguinem  effusum  purulen- 
tamve  materiam  sola  ope  naturae  in  venas  fuisse  resor- 
ptam.  Sed  rara,  inquis,  haec  sunt,  et  a communi  fere 

1)  Ibid.  in  schol.  ad  obs.  12.  n.  3. 

2)  Enist.  111.  n.  6. 

3)  Obs.  anat.  circa  duo  cadav.  §.  13. 

sententia  aliena;  quotus  enim  quisque  est  medicorum,  qui, 
effuso  conclusoque  intra  ipsam  cerebri  substantiam  san- 
guine, non  pronunciet,  esse  moriendum?  Hara  vero,  imo 
perrara  sint  (quamquam  non  ita  fortasse  rara  sunt,  ut  an- 
tea putabas);  ideo  a nobis  decet  commemorari,  non  ut,  quae 
plerumque  in  medicina  contingunt , nobis  praecipue  spe- 
ctanda esse  obliviscamur,  sed  ne,  quae  aliquando  tamen 
facta  sunt,  posse  fieri  negemus.  Eodem  ferme  consilio 
nonnullas  alibi  ')  apoplecticorum  sectiones  indicavimus, 
imo  duas  fuse  proposuimus,  alteram  nostram,  alteram  Vai.- 
Sai.vae  ipsius,  quae  non  secus  ac  alia  lethargici  pueri,  quam 
e Foresto  in  Sepulchreto  -)  habes,  ostendant,  nonnun- 
quam  occurrere  in  cerebro  vitium  ab  eodem  latere,  a quo 
in  corpore  est  resolutio,  tametsi  rem  contra  se  habere  ut- 
plurimum , ne  dicam  propemodum  semper,  e commemora- 
tis Vai.sai.vaf.  observationibus  planum  sit.  Qui  etsi  ob- 
servationum suarum  quam  plurimas  ad  sanguineam  apo- 
plexiam attinentes  minime  chartis  concredidit,  eae  tamen 
sunt  adhuc  superstites , quas  supra  descripsimus , ut  eae 
pariter,  quae  proxime  describentur. 

17.  Senex  annos  septuaginta  natus  in  humum  repente 
cadit,  sinistra  parte  corporis  movendi  et  sentiendi  facul- 
tate orbata,  dextera  autem  ingentibus  convulsivis  motibus 
agitata.  Facies  rubet.  Vix  uno  exacto  die  interit. 

Calvaria  aperta,  sanguis  inter  dexterum  posterio- 
rem cerebri  lobum  et  duram  meningem  coagulatus  inve- 
nitur; serum  autem  quasi  concretum  inter  sanguifera  vasa 
alterius  meningis , qua  incisa  paululum  effluxit  seri. 

18.  Si  forte  quaeris,  de  quinque  apoplecticis , quorum 
historiae  descriptae  sunt , cur  huic  uni , qui  ad  cerebrum 
potius  quam  in  cerebro  vitium  ostendit,  ingentes  subjecti 
lateris  convulsivi  motus  acciderint,  cum  illi,  qui  primo  de- 
scriptus loco  est,  ingentes  accidisse  non  dicantur,  in  tri- 
bus reliquis  non  modo  non  narrentur,  sed  in  muliere  di- 
serte negentur,  quibus  tamen  omnibus  tanto  majores,  et 
cerebri  quidem  ipsius,  laesiones  inessent;  minime  proclive 
est  causam  reddere , nisi  forte  credas , concretum  sangui- 
nem et  serum  non  magis  cerebrum  compressisse  quam  rne- 

1)  Epist.  anat.  XIII.  n.  19  et  25. 

2)  Lib.  I,  g,  3,  ubs.  34. 

ninges  irritasse,  quas  videlicet  in  hoc  uno  apoplectico  con- 
tingebant : sicut  autem  dextera  et  sinistra  meningum  par- 
tes non  ut  fibrae  cerebri  decussantur,  sed  recta  cum  spi- 
nali medulla  et  nervis  in  suum  quaeque  latus  descendunt, 
ita  quod  latus  corporis  irritatae  meningum  parti  subjicieba- 
tur, convulsivis  motibus  agitatum  esse;  aut,  si  qua  irrita- 
tionis propagatio  fieret  in  oppositum  quoque  latus,  hujus 
musculos,  quippe  resolutos,  in  motus  cieri  non  potuisse. 
At  si  cogitare  sic  placeat,  vide,  unde  meningum  irritatio- 
nem repetas  in  apoplectico  primo,  in  quo,  si  non  tanti,  at 
aliqui  convulsivi  motus  fuerunt:  simul  aliquas  ex  his,  quae 
sequuntur,  historias  attende,  in  quibus,  etsi  non  deerat 
causa,  quae  meninges  irritaret,  nulli  tamen  convulsivi  mo- 
tus a Vai.sat.va  annotati  sunt.  Sed  haec  alias  fortasse, 
diligentius  indagare  conabimur. 

19.  Arir  annorum  duodesexaginta,  bonae  a natura 
constitutionis,  sed  tabacci  usui  multum  deditus,  dum  cal- 
ceamenta consuit,  repente  cadit.  Nihil  loquitur,  nullam 
movet  partem.  Facies  pallet,  deinde  instar  icterici  non- 
nihil flavescit,  mox  ad  illum  pallorem  redit,  nonnullae  sa- 
livae guttulae  ex  ore  defluunt.  Intra  horae  quadrantem 
moritur. 

Ventre  dissecto,  sana  omnia:  in  thorace  quoque, 
licet  pulmonum  inferior  pars  ad  diaphragma  et  dorsum  al- 
ligaretur, ipsique  ruberent,  imo  dexter  ita  sanguine  turge- 
ret, ut  e lacerato  magna  hujus  copia  erumperet.  Sed  in 
cranio  multum  sanguinis  concreti  sub  meninge  tenui  in- 
ventum est  super  anteriorem,  praesertim  a dexteris,  cerebri 
ambitum.  In  dextero  quoque  et  sinistro  ejusdem  ventri- 
culo paululum  sanguinis  cum  levi  grumo  conspectum  est; 
plexus  autem  choroides,  quamquam  sanus  erat,  inflamma- 
tionem concepisse  videri  poterat. 

20.  Jam  vero  etiam  circa  medullae  truncum,  et  in 
cerebellum  effusi  sanguinis  observationes  subjiciamus. 

Famulus  annos  natus  circiter  viginti  duos,  sagaci  in- 
genio firmaque  praeditus  valetudine,  in  laboribus  imperter- 
ritus , dum  hieme  summa  et  nive  cadente  domini  quadri- 
gas velocissimo  cursu  sequitur,  multo  sudore  totus  madet: 
tamen,  indusio  non  mutato,  vespere  ad  sua  regreditur 
munera.  Postridie  autem  mane,  cum  e lecto  exsiliret , a 

mente  desertus , ter  praeceps  ruit.  Sublatus  de  profundo 
capitis  et  praesertim  occipitis  dolore  queritur;  mox  febre 
cum  lassitudinis  et  doloris  sensu  toto  corpore  afficitur, 
lnsequenti  die  alvus  Galeni  pilulis  subducitur.  Die  tertio 
sanguis  mittitur,  sed  incassum;  nam  ingravescens  morbus 
ad  lethargicam  affectionem  accedebat.  Quinto  die,  scapu- 
larum cute  incisa,  per  cucurbitulas  sanguis  educitur. 
Octavo  aphonia  repente  aeger  corripitur,  et  apoplecticorum 
more  immobilis  horam  jacet ; post  id , occipitis  dolor  ex- 
asperatur , quin  etiam  ad  humeros  totamque  spinam  vehe- 
mentissimus  extenditur.  Nono  die  ex  altero  brachio  san- 
guis mittitur,  unde  symptomata  remitti  videntur,  donec, 
recrudescente  apoplectico  insultu,  vita  cum  morte  com- 
mutatur. 

Ventre  et  thorace  reclusis,  in  hoc  nihil  praeter 
mediocrem  in  dextero  cordis  sinu  polyposam  concretio- 
nem est  animadversum;  ex  illo  vero  omentum  a sinistris 
in  scrotum  delapsum,  ut  epiplocelen  faceret,  tota  interna 
illius  testis  substantia  in  membranosum  corpus  mutata. 
Itaque  ad  caput,  morbi  sedem  ventum  est,  et,  qua  me- 
dulla e cranio  egreditur,  sanguis  grumosus  inventus  est, 
qui  ex  lacerato  arteriae  carotidis  internae  trunco  emana- 
verat. Cerebri  ventriculi  magnam  subsalsae  aquae  copiam 
continebant,  dexter  autem  et  sinister  portionem  etiam 
densati  sanguinis.  Denique  per  medullae  oblongatae  crura, 
multa  passim  exstabant  corpuscula , quae , nisi  quod  pellu- 
cida erant,  milii  granula  repraesentabant. 

21.  Corpuscula  haec  ad  memoriam  revocant  papillulas 
illas  capitellorum  acicularum  magnitudine  prominulas , quas 
Brunnerus  *)  in  parte  postica  vidit  ventriculi  dexteri,  in 
quem  sanguis  serosus  in  apoplectica  redundaverat , aliquo- 
ties jam  in  levibus  alias  ac  perpolitis  ventriculorum  superji- 
ciebus , si  morbo  laboraret  cerebrum,  sibi  observatas,  quas 
quidem  laticis  in  eodem  cerebro  scaturientis  ductulos  quis 
tantum  non  hariolaretur.  Huc  facit  forsitan  ob  praegressae 
externae  causae  similitudinem  illa  quoque  relata  a Mal- 
Piouro  -)  observatio,  a Bonfiliolo  habita  in  equo,  qui 
post  vehementem  motum  et  incalescentiam  , aeri  hiberno  et 
irruenti  vento  expositus,  interiit:  in  hoc  pleura  tota  copio- 

1)  Vid.  Sepulcliret.  ia  addit,  ad  sect.  cit.  obs.  12.  et  in  schol.  ad 
obs.  5. 

2)  Epist.  de  struet,  glaudul. 

sissimis  vesiculis,  ichore  turgidis,  exasperabatur.  Cetera, 
quae  in  \ als.u.vae  historia  descripsimus,  si  excipias,  quae 
spectant  ad  epiplocelen,  alibi  ')  a nobis  consideranda,  tum 
capitis  gravissimum  morbum  tum  hujus  internas  causas 
proponunt,  velut  magna  illa  subsalsae  aquae  copia  non  sine 
sanguinis  densati  portione  in  ventriculis  inventa,  sed  prae- 
sertim sanguis  in  eum  locum  effusus  et  concretus  , ut  si- 
mul initium  spinalis  medullae,  simul  cerebellum  et  per  hoc 
cerebrum  premeret,  simul  meninges  contingeret,  ut  lethar- 
gici affectus  et  apoplectici,  et  profundi  ad  occiput  indeque 
ad  totam  spinam  extensi  doloris  ratio  intelligatur.  Quin 
mirandum  est,  mortem  non  multo  citius  contigisse,  velut 
aliis,  quibus  sanguis  circa  haec  loca  effusus,  ut  nautae,  cu- 
jus legere  historiam  poteris  in  actis  Caesareae  academiae 1  2), 
aut  illi,  de  quo  continuo  scribemus;  nisi  forte  in  famulo, 
de  quo  dictum  estj^e  carotide  arteria,  minus  inter  initia 
lacerata,  non  tantum  a primo  stillavit  sanguinis , quantum 
postremo  profluxit. 

22.  Vir  annorum  circiter  sexaginta,  quamvis  a verti- 
gine saepius  cadere  solitus,  generosi  tamen  vini  potator 
strenuus , die  tandem  quodam  cum  recte  valere  videretur, 
nisi  quod  genae  magis  rubebant,  quam  solerent,  pransusque 
jam  esset,  inventus  est  humi  jacens  et  mortuus,  artubus 
superioribus  valde  contractis  alvique  faecibus  emissis. 

Cranio  exsecto,  dum  crassa  meninx  anterius  incidi- 
tur, limpida,  quae  inter  hanc  et  tenuem  erat,  aqua  erumpit. 
Tenuis  subpallida  in  vasorum  interstitiis  seri  concretio- 
nem gelatinosam  habebat.  In  lateralibus  ventriculis  non- 
nullae plexus  choroidis  glandulae  adeo  turgebant,  ut  majo- 
ris lentis  grana  aequarent;  in  dextero  autem  duo  grumi 
sanguinis  occurrebant.  In  cerebelli  utraque  parte,  sed  in 
sinistra  magis , in  hac  enim  erat  ad  unciam , sanguis  ita 
concretus,  ut  unum  solidum  corpus  quasi  polyposum  refer- 
ret ; ea  autem  portio  cerebelli,  quae  corpus  ejusmodi  cir- 
cumstabat, fracida  erat. 

23.  Repentinam  hanc  mortem  a sanguinea  apoplexia 
fuisse  ostendunt  cum  ea,  quae  antecesserant,  tum  ea, 
quae  in  mortui  capite  deprehensa  sunt.  Cum  ea  tamen 

1)  Epist.  XLIII.  n 12. 

2)  Tom.  11.  obs.  109. 

apoplexia  convulsionem  quoque  ex  parte  conjunctam,  vide- 
tur illa  artuum  superiorum  magna  contractio  significare. 
Quod  vero  ea  apoplexia  acciderit,  cum  recte  homo  valere 
videretur,  id  nimirum  est,  quamob  rem  ii,  quibus  hic  aut 
alias  a venarum  arteriarumve  disruptione  morbus  imminet, 
suspecta  habere,  ut  Cklsi  ')  verbis  utar,  bona  sua  debent. 
Quanto  enim  languidius  cor  et  arteriae  sese  constringunt, 
tanto  minus  impendet  ejus  disruptionis  periculum;  contra 
quanto  illa  valentius , ut  in  bene  se  habentibus,  sanguinem 
trudunt,  tanto  majori  debilitatae  vasorum  partes  in  peri- 
culo sunt:  quam  quidem  rationem  haud  raro  novimus  ob- 
servatione esse  confirmatam,  sed  nunquam  evidentius 
quam  in  sacro  oratore,  cujus  repentinam  mortem  e san- 
guinea apoplexia  proximis  literis  2)  memorabimus. 

24.  Ceterum  descriptam  apoplexiam  fuisse  gravissi- 
mam et  res  ipsa  ostendit,  et  recrementorum  alvi  profu- 
sio , si  quorundam  praesertim  medicorum  3)  attendamus 
sententiam  , non  obscure  indicavit.  Nisi  enim  illa  gravis- 
sima sit,  negant,  vel  resolutis  ceteris  omnibus  corporis 
partibus,  resolvi  sphincterem  ani.  Quem  etsi  animadverto 
posse  interdum  non  videri  paralyticum,  licet  sit,  propter- 
ea  quia  magis  ob  inertiores  in  apoplecticis  intestinorum 
et  abdominis  musculorum  impulsus  dura  et  pauca  excre- 
menta non  extrudantur , quam  sphincteris  vi  retineantur; 
haud  tamen  inficias  iverim,  hanc,  ut  retentio  eorum,  quae 
in  alvum  injiciuntur,  saepe  indicat,  satis  conservari,  id- 
que  communicantium  eorundem  nervorum  ope,  quibus  ple- 
rorumque  omnium  viscerum  imprimisque  pulmonis  et  cor- 
dis motus  servantur.  Quos  nervos  accipere  spiritus , si 
non  a cerebello  potissimum,  at  saltem  ab  ipso  quoque,  non 
videtur  negandum,  Cerebellum  autem  in  apoplecticis  tanto 
rarius  quam  cerebrum  laedi  contingit,  quanto  minus  ce- 
rebro est;  et  praeterea,  ut  nonnihil  laedatur,  iis  tamen 
nervis  suum  praestare  officium  diutius  posse , credibile  est 
primum,  quia  tanto  plus  spirituum  pro  rata  portione  vide- 
tur secernere,  quanto  plus  ipsi  datum  est  corticalis  sub- 
stantiae; tum,  quia  consentaneum  est,  vias,  per  quas  spi- 
ritus in  illos  nervos  immittit , tanto  esse  patentiores, 
quanto  citius  quam  cerebrum,  quando  tenerrima  erant 

1)  De  medie.  Lib.  II.  c.  2. 

2)  N.  17. 

3)  Yid.  Seuncrt.  medie,  jiract.  L.  III.  p.  2.  s.  2.  c.  11. 

omnia,  id  facere  incepit;  neque  enim  desunt,  qui  multo 
ipsum  antea  quam  cerebrum  perfici  animadverterint ; 
quod  autem  tunc  incepit,  id  semper  deinde  facere,  sine 
ulla  in  somno,  nedum  in  vigilia,  intermissione,  perrexit. 
Sed  quo  magis  ad  eos  motus  ad  eamque  vim  servandam 
illi  nervi  sunt  necessarii,  eo  citius  haec  omnia  et,  quod 
consequitur , ipsa  quoque  vita  amittitur,  cum  viae  tam  pa- 
tentes tantumque  in  illos  spirituum  inferentes  praecludun- 
tur, id  est,  cum  laeditur  cerebellum,  et  eo  citius,  quo  hoc 
magis  graviter  laeditur  et  repente:  quorum  huic  accidit 
utrumque,  sanguine  videlicet  nec  pauco  ad  cerebellum 
vel  potius  intra  cerebellum  repente  effuso.  Neque  enim 
illud  te  moveat,  quod  fracida  visa  sit  ejus  substantia,  quae 
illi  erat  sanguini  circumjecta,  quo  minus  repentinam  acci- 
disse lacerationem  credas.  Nam  et  sensim  posse  et  fer- 
ine latenter  cerebelli  particulam  aliquam  ad  lacerationem 
disponi , et  cum  haec  denique  repente  accidit  saepe  in 
circumpositae  substantiae  partibus  apparere  etiam  posse 
laesionem  ejusmodi,  quae  etsi  recens  sit,  antiquam  tamen 
quasi  erosionem  mentiatur,  ex  aliis  nostris  intelliges  li- 
teris *). 

25.  Ut  i nam  id  quoque  declarare  vel  potius  divinare 
aliquando  possemus,  quod  Vaesalva  nobis  quidem  olim  di- 
xit, sed  nusquam,  quod  sciamus,  scriptum  reliquit,  cum 
quendam  apoplexia  interfecisset  (erat  is  janitor  servorum 
Mariae),  se  ex  nudi  corporis  inspectione  praedixisse, 
apoplexiae  causam  in  cerebello  inventum  iri ; idque  sectio- 
nem comprobasse.  Nam  utra  quidem  in  parte  cerebri  vi- 
tium sit,  animadvertentes  duntaxat  quod  in  latus  apople- 
cticus  ceciderit,  nos  quoque  conjecisse  -)  meminimus;  in 
cerebello  autem  sit,  an  in  cerebro,  quomodo  ex  cadaveris 
inspectione  conjici  possit,  non  plane  assequimur,  etsi  ex 
iis , quae  de  cito  intercepta  cerebelli  vitio  respiratione  pro- 
fusisque  alvi  recrementis  supra  attigimus , ex  aliisque  ejus- 
modi id  quaeri  posse  suspicemur.  Harderus  sane  ex  fa- 
cie et  labiis  livescentibus  striisque  sanguineis  secundum 
dorsi  spinam  hujusque  latera  multifariam  dispersis,  suffoca- 
tionem accessisse,  collegit  in  apoplectico  repente  mortuo, 
in  quo  et  sanguis  grumosus  circa  cerebellum  quidem  haerens 


1)  Epist.  III.  n.  3.  ,.lT  . , „,T1 

2)  Advers.  auat.  VI.  animadv.  84.  et  epist.  anat.  VII.  n.  6.  et  \11I. 

n.  16. 

compertus  est;  quam  observationem  habes  etiam  in  Sepul- 
chreto  x).  Sed  tu  pro  tua  mihi  spectata  sagacitate,  minus 
ambigua  perquires;  meas  autem  apoplexiae  sanguineae  ob- 
servationes in  proxima  epistola,  quando  haec  jam  satis 
longa  est,  exspectabis,  et  valebis. 


EPISTOLA  ANATOMICA -MEDICA  IU. 

Absolvitur  sermo  de  sanguinea  apoplexia. 

Apoplexiae,  quae  a sanguine  est,  observationes  a Vai,- 
s.vi/v.v  habitas,  superiore  epistola  exposuimus;  hac  nostras, 
ut  sumus  tibi  polliciti , subjiciemus. 

2.  Mulier  Veneta  annos  nata  quinquaginta  quinque, 
florido  faciei  colore,  statura  potius  majori  et  pleniori  po- 
tius corporis  habitu  praedita,  olim  praeterea  a partu  quo- 
dam, nam  plurium  erat  liberorum  mater,  ventriosa  facta 
adeo,  ut  abdomen  obstaret,  quo  minus  pleraque  domestica 
munia  promte  atque  expedite  obiret,  gravibus  coli  inte- 
stini doloribus  erat  obnoxia.'  Quorum  causa  cum  diluto 
vino  uti  se  posse  negaret , meracius  nec  parce  bibebat. 
Torpida  et  ad  somnum  propensa  jam  erat , cum  illud  quo- 
que sive  ob  hanc  causam,  sive  quod  caput  doleret,  novissi- 
mis accessit  diebus,  ut  strepitus  moleste  audire  se  osten- 
deret. Denique  circa  noctis  horam  tertiam,  cum  male  se 
habere  diceret,  ac  nominatim  de  dolore  temporis  et  oculi 
dexteri  quereretur,  auxiliumque  posceret,  sedens  apoplexia 
correpta  est  sic,  ut  concideret  in  sinistrum  latus,  manus 
autem  dexterae  non  nisi  post  horam  motum  amitteret.  Vi- 
num interea,  quod  tamen  eo  die  haud  amplius  potaverat, 
quam  soleret,  vomuit,  debilibus  utique  et  ferme  impoten- 
tibus conatibus.  Non  plus  auxilii,  quantum  intelligere  po- 
tui, allatum  est,  quam  ut  in  lecto  poneretur,  in  quo  po- 
sita stertere  coepit,  cumque  ad  sextam  horam  noctis  certe 
vixisset,  mane  mortua  et  frigida  inventa  est,  ut  conjice- 

1)  Yid.  in  addit,  ad  Sepulchr.  Lib.  1.  e.  2.  obs.  5.  cum  schol. 

rent,  obiisse  circa  horam  nonam ; erat  autem  frigida  tem- 
pestas, quippe  ante  medium  februarium  a.  1708. 

Cadaver  secui  cum  praecl.  anatomico  Jo.  Dominico 
Saxtorino,  doctis  aliis  amicis  praesentibus.  Abdomen 
turgidum  et  pinguedine  potius  abundans , ut  omentum  quo- 
que. Colon  propemodum  universum  quasi  consimile  canini, 
adeo  paucas  rarasque  cellulas  habebat!  quin  ad  magnos 
tractus  multo,  quam  aequum  sit,  angustius  cernebatur. 
Antequam  autem  in  rectum  abiret,  amplioribus,  quam  so- 
let, gyris,  umbilicum  versus  se  contorquebat,  Foetor 
erat  quidam , ut  in  gangraenis  incipientibus  intestinorum, 
et  tenuia  quidem  colore  erant  hic  illic  sanguineo  saturatio- 
ri; et  cum  tempestas  esset,  quam  dixi,  secaremus  autem 
trigesima  post  mortem  hora,  calor  etiamtum  aliquis  super- 
stes erat  in  ventre.  Porro  et  lien  quibusdam  fuit  veluti 
sanguineis  guttulis  superficie  tenus  distinctus,  cetera  sa- 
nus; in  hepatis  autem  vesicula  contractiore,  quam  par  es- 
set, bilis  quasi  cruenta.  Sed  hepar  non  secus  ac  si  olim 
ex  inflammatione  laborasset,  pluribus,  quam  consuevit,  ne- 
xibus iisque  abnormibus,  septo  transverso  annectebatur, 
lividum  hic  illic  ea  in  facie , in  altera  autem  fere  ubique, 
livore  tamen  parum  profundo,  cetera  albidum.  Splenica 
arteria  ad  latus  habebat  quasi  diverticulum  hemisphaeri- 
cum idque  osseum  et  concreto , ut  videbatur , sanguine 
plenum.  In  pericardio  subcruenta  aqua  erat  me- 
diocri copia;  in  corde  et  vasis  magnis  nullae  concretiones 
polyposae,  sanguis  tantum  isque  non  aequo  mollior  aut 
durior.  Arteriae  aortae  valvulae  ad  imum  ambitum  prae- 
durae et  ossificationi  proximae.  Pulmones  ad  tactum  sani, 
paulo  tamen  alicubi  rubicundiores.  Priusquam  caput 
incideremus,  amplam  circa  os  maculam  animadvertimus 
ejusmodi,  ut  dubitaremus  an  ab  rejecto  vino  esset,  an 
praeter  hoc  sanguis  quoque  exiisset.  Os  ipsum , id  quod 
primis  certe  apoplexiae  horis  non  fuerat  animadversum, 
erat  in  dexteram  partem  distortum  neque  id  a convulsio- 
ne: nam  praeterquam  quod  artus  et  collum  flexilia  erant 
maxime,  os  manu  in  suam  sedem  reduxi,  partibus  facile 
et  sine  ulla  vi  sequentibus  et*  quo  reduxeram , permanen- 
tibus; ut  faciei  quoque  resolutio  a sinistris  videretur  ac- 
cessisse. Cranio,  quod  aequo  crassius  judicavimus,  ex- 
secto , statim  translucere  per  crassiorem  meningem  vidi- 
mus sanguinem  sub  hac  effusum.  Is , ut  secando  mox 

perspeximus , universum  cerebri  hemisphaerium  dexterum 
contegebat,  nam  et  sub  hujus  basi  erat  ubique  concretus 
in  perpetuam  laminam.  Qua  sublata , non  modo  sangui- 
fera  vasa,  ut  sinistri,  ita  et  dexteri  hemisphaerii  turgidiora 
passim  in  meninge  tenui  conspecta  sunt , sed  etiam  duo 
aut  tria  in  hac,  qua  externum  latus  hemisphaerii  dexteri 
convestiebat,  non  parvula  foramina,  per  quae  sanguis,  de 
quo  dictum  est,  inter  utramque  meningem  exierat.  Duce- 
bant enim  ea  foramina  in  amplum  quoddam  cavum  in  me- 
dullari ejusdem  hemisphaerii  substantia  secundum  longitudi- 
nem efformatam,  inter  latus  hujus  externum  et  lateralem 
ventriculum  sic , ut  latitudine  transversos  digitos  duos, 
longitudine  sex  aut  eo  amplius  aequaret.  Id  cavum  inae- 
qualibus et  quasi  erosis  parietibus  comprehensum  et  san- 
guine grumoso  plenum  cum  eo  ventriculo  posteriora  ver- 
sus communicabat,  in  eumque  mediocrem  sanguinis  copiam 
effuderat , cujus  parva  portio  , rupta  posteriore  septi  lu- 
cidi parte,  in  ventriculum  sinistrum  transierat;  sanguis 
autem  in  utroque  ventriculo  se  in  laminam  conformaverat. 
Sed  et  alibi  vas  ruptum  aliquod  fuisse  videbatur , cum  sub 
transverso  quoque  durae  meningis  processu,  sub  quem  a 
cavo  ejus  meningis  cerebrum  complectente  nullum  secun- 
dum naturam  esse  aditum  non  ignoras,  sanguinea  esset 
lamella  mediocri  quidem  crassitudine,  sed  totum  contegens 
cerebellum ; quin  etiam  in  spinae  tubo,  quousque  desuper 
licebat  introspicere,  sanguis  circum  spinalem  medullam  fuit. 
Ceterum  quarundam  partium  cerebri  erat  color  leviter  sub- 
flavus,  choroides  plexus  flaccidi  et  veluti  exsangues , sinus 
crassioris  meningis  vacui. 

3.  Sanguis,  ut  hinc  incipiamus,  effunditur  nonnun- 
quam  in  spinae  tubum,  indeque  ad  cerebellum  redundat; 
alias  a cranii  cavo  in  tubum  illum  descendit ; aliquando 
etiam  e vasis  in  utroque  ruptis  exire  in  utrumque  potest. 
Praeclarum  primi  casus  exemplum  in  caupone  a Boerhaa- 
vio  ')  est  annotatum,  propterea  paraplectico  primum  fa- 
cto , mox  autem  apoplectico.  Quodsi  non  paucus  in  ver- 
tebrarum caveam  effusus  sanguis  inde  non  effluat;  letalis 
quidem  fit  morbus  ob  compressos  spinalis  medullae  nervos 
plurimos , qui  nervi  intercostalis  ramis  praebent  originem 
et,  quod  consequitur,  ob  partium  interiorum  motum  cessan- 


1)  Praelect.  ad  instit.  §.  401. 

tem,  ut  jam  olim  egregie  conjecerat  is,  qui  alterum  hujus- 
modi generis  casum  observarat,  Verneyus  *) , et  quamvis 
paraplegia  quoque  conjungatur,  mens  tamen  constat,  nec 
vera  accidit  apoplexia.  In  casu  autem  a me  proposito  cum 
ea  praecessissent,  quae  cerebrum  ad  apoplexiam  disponi 
significarent,  et  satis  in  eo  proprii  vitii  repertum  sit;  non 
est  cur  illam  ob  redundantem  e spina  in  cranium  sangui- 
nem ortam  esse  suspicemur:  ab  hoc  tamen  in  illam,  an 
contra  sanguinis  pars  aliqua  effusi  transierit  an  utroque 
simul  effusus  sit,  in  medio  relinquo.  Si  hoc  igitur,  ut  in- 
certum , seponamus , et  si  quae  alio  attinent  et  praeser- 
tim ad  colicos  dolores,  in  suum  locum 1  2)  differamus;  duo 
restant  in  hac  historia,  quae  praecipue  consideremus.  Al- 
terum ad  dogma  spectat  a Valsalva  confirmatum ; in  hac 
enim  quoque  muliere  cum  resolutio  animadversa  esset  a si- 
nistris, cerebri  vitium  inventum  est  a dexteris.  Alterum 
ad  vitium  hoc  ipsum  attinet,  quod,  qua  causa ~et  ratione 
fiat , inquirendum  est.  Et  ab  hoc  quidem  incipiemus ; de 
illo  autem , cum  pluribus  in  hac  epistola  observationibus 
confirmaverimus,  tunc  quaedam  juvabit  attingere.  Vetus 
utique,  si  qua  alia,  doctrina  est,  a Varolio  3)  animad- 
versa, a Martiaxo  autem,  qui  4)  acrem  et  rodentem  ma- 
teriam pro  apoplexiae  causa  agnoscebat,  suo  modo  expli- 
cata, quae  diserte  proposita  est  a IJtPPOCRATK  aut  certe 
ab  auctore  libri  de  glandulis  5 6),  docente:  si  quidem  rodatur 
cerebrum,  ....  affectionem  fieri,  quae graece  dizonh^ia  ap- 
pellatur. Nunquam  autem  magis  erosum  cerebrum  videtur, 
quam  cum  in  ejus  substantia  aut  intra  hanc  magna  prae- 
ter naturam  cara  inveniuntur,  cujusmodi  in  hac  muliere 
descripsi,  plena  sanguine  et  foede  adeo  laceratis  cruen- 
tisque  parietibus , ut  nihil  magis  referant,  quam  ulcera 
profunde  erodentia;  itaque  et  Valsalvam  vides  in  quatuor 
primis,  quae  superiore  epistola  °)  productae  sunt,  disse- 
ctionibus erosionis  et  corrosionis  vocabulis  usum  esse 
ipsaque  profundi  ulceris  similitudine.  Noli  tamen  credere, 
ista  fuisse  vera  ulcera  in  plexu  choroide  Rut  huic  proximis 

1)  Vide  du  Hamel  rcg.  sc.  acad.  hist.  Lib.  III.  8.  5.  c.  2.  u.  1. 

2)  Epist.  XXXIII.  n.  3. 

3)  l)e  nervis  optic.  epist.  II. 

4)  Aunot.  in  Hipnocr.  de  gland.  vcrs.  103. 

5)  IV.  9.  in  edit.  Mariuell. 

6)  N.  9,  11,  13,  15. 

lateralium  ventriculorum  faciebus  sensim  aucta,  ut  denique 
ad  magnitudinem  tantam  pervenirent.  Ne  enim  hic  quae- 
ramus , num  eae  partes , salva  vita  et  plerisque  vitae  mu- 
niis,  ejusmodi  morbos  perferre  diutius  possint;  illud  unum 
animadvertere  satis  est,  cum  tot  capita  eorum  etiam,  qui 
sunt  ad  sanguineam  apoplexiam  ex  eadem  causa  dispositi, 
tam  saepe  omnes  dissecemus,  nunquam  tamen  in  istius- 
modi  ulcera  in  iis,  quae  modo  dictae  sunt,  partibus  inchoa- 
ta et  minora  adhuc  incidere,  sed  facta  et  satis  ampla 
tantum  conspicere  in  iis  videlicet,  quos  ingens  vis  occidit 
ejusdem  morbi.  Nec  tamen  inlicior,  imo  ultro  agnosco, 
ab  erodente  etiam  materia  initium  esse  tantarum  lacera- 
tionum ; sed  illud  initium  ajo,  sive  ab  erosione,  sive  a dis- 
tractione sit  tunicarum  unius  aut  plurium  vasculorum,  san- 
guinem per  substantiam  cerebri  convehentium , tam  esse 
parvum  et  obscurum  solere,  ut  quamvis  tam  crebro  tot 
cujusquemodi  hominum  cerebrum  assulatim  dissecuerim, 
necdum  acciderit , ut  sub  meum  aspectum  caderet.  Quid 
ergo  est,  inquis,  cur  tam  cito  tantam  afferat  cladem  et 
magna  adeo  cava  efficiat?  Dicam,  si  prius  tibi  unam  aut 
alteram  ejusdemmodi  observationem  descripsero. 

4.  Bajulum  annum  agentem  quadragesimum,  lacer- 
tosum , qui  nullum  unquam  dicebatur  morbum  passus,  no- 
ctu hora  quarta  interfecerat  apoplexia. 

Cadaver  mihi  publice  datum  ad  anatomen  absolven- 
dam a.  1734.  eo  diligentius  perlustravi , quo  et  ipsum  ma- 
gis, si  cerebrum  cum  perpaucis  aliis  excipias,  erat  ad  ob- 
servationes idoneum,  et  ego,  jam  ferme  omnibus  antea  de- 
monstratis, plus  temporis  habebam.  Quamobrem  plane  tibi 
conlirmare  possum , nihil  in  eo  fuisse , quod  secundum  na- 
turam non  foret,  praeter  haec,  quae  annotabo,  nec  tamen 
omnia.  Nam  cutis  quidem  universa  fusca,  sed  id  ab  na- 
tura, siquidem  facies , nisi  qua  alicubi  livebat,  erat  multo 
minus  fusca,  quam  reliquum  corpus,  imo,  si  cum  hoc  con- 
ferres, candida.  Colon  intestinum  ubique  contra- 
ctum maxime  praeterquam  ad  utrumque  extremum , ubi  a 
flatu  turgebat.  Cum  ipsum  dimoveri  inciperet,  tametsi 
postridie  secabamus  idque  mense  februario , viscera,  quae 
ad  lumbos  erant,  adhuc  fumabant.  Sed,  quae  manifeste 
erant  praeter  naturam , indicemus.  Ilei  extremum  ipsum 
interiore  facie,  sed  non  tota,  ex  rubro  livescens  tumebat, 

Jecur  durum,  colore  exterius  rubellum  marmor  referens  ex 
albido  variegatum,  interius  autem  elixo  jecinori  simile, 
utrobique  minimos,  e quibus  constat,  lobulos  passim 
ostendebat.  Habebat  praeterea  foramen , ibi  deliciente  ab 
ortu  usque,  ut  videbatur,  substantia  in  convexa  facie, 
digiti  pollicis  intervallo  supra  imum  limbum,  quod  in  sinum 
patebat  pro  fellis  vesicula  excavatum,  ut  extrema  hujus 
fundi  particula  ab  illa  facie  inspicientibus  per  id  foramen 
appareret.  Nec  erat  tamen  aequo  brevior  vesicula,  sed  in 
medio  suae  longitudinis  contracta  et  deinde  rursus  dilatata, 
fundum  contorquebat  sursum  et  ad  anteriora;  ita  hic  per 
illud  foramen  conspici  poterat.  In  ejusmodi  vesicula  bilis 
inerat  e viridi  nigricans  sic  tamen,  ut  chartam  colore  fla- 
vo obsoleto  inficeret,  in  iliaque  ad  fundum  nigri  calculi, 
alii  alia  figura,  sed  omnes  adeo  abnormi,  ut  posses  cum 
fragmentis  conferre,  in  quae  durum  corpus  quodpiam,  si 
frangeres,  fortuito  dissiliret.  Quorum  unus  cum  flammae 
statim  admoveretur,  non  hanc  concepit,  sed  erepitavit; 
ceteri,  in  aquam  projecti,  cum  vix  momento  temporis  su- 
perficiem tenuissent,  fundum  omnes  petierunt.  Exigui 
erant  cuncti ; paulo  major  unus  intra  cysticum  ductum  la- 
tebat, sed  ipse  quoque  parvus  adeo,  ut  bilis  transitum  im- 
pedire non  posset,  quam  ad  intestina  habuisse  aditum,  et- 
si in  duodeno  nec  monticulus  extremi  bilarii  ductus  indi- 
cium , nec  quod  ipsi  apponi  solet,  frenulum  conspicua  fue- 
rint, alvi  tamen  recrementa  indicabant  subviridi  colore 
tincta.  Renes  parvi  visi  sunt  pro  corporis  mole.  Val- 
vulae orificiis  cordis,  quae  venosum  sanguinem  admit- 
tunt, praefectae,  ab  ea  facie,  qua  spectant  inter  se,  non- 
nullas ad  limbum  protuberantes  quasi  glandulas  ostende- 
runt, quae  ex  densa  intus  firniaque  substantia  compinge- 
bantur. Sed  a ventre  et  thorace  eo  demum  , quo 
exspectas,  ad  cerebrum  venio.  Hujus  hemisphaerium 
dexterum  inchoatam  sub  tenui  meninge  effusionem  sangui- 
nis ostendebat  ea  parte,  qua  sinistrum  ad  anteriora  con- 
tingit; vasa  quoque  turgidiora,  quam  sinistrum.  In  hoc 
tamen,  cujus  propterea  vasa  erant  minus  turgida,  magna 
intus  quasi  in  medio  latebat  caverna  iri  medullari  substantia 
secundum  longitudinem  excavata,  nigerrimo  semiconcreto 
sanguine  plena.  Ejus  parietes  cavernae  non  modo  erant 
passint  lacerati;  sed  per  foramen,  digiti  apicem  admittens, 
pertuso  ..corpore  striato,  in  ventriculum  sinistrum  pate- 

bant:  hac  via  multum  sanguinolentum  serum  pervasisse  vi- 
debatur, quod  eum  ventriculum  et  dexterum  quoque,  dis- 
rupto  septo  lucido , opplebat.  Porro  fornix  erat  integer 
plexusque  choroides,  cerebelli  autem  vasa  toto  quoque  si- 
nistro lutere  maxime  turgida. 

5.  Si  quod  ajcbant , ipso  viscerum  examine  haud  plu- 
rimum sane  repugnante,  verum  luit,  morbis  hunc  hominem 
nunquam  fuisse  tentatuin  ; post  tam  longam  tranquillitatem 
quanta,  ut  solet,  ct  quam  diuturna  fortasse,  tempestas 
impenderet,  ex  jecinoris  constitutione  facile  intelligis.  Sed 
illam  nimirum  praevertit  acutissimus  morbus,  qui  hominem 
repente  sustulit.  Sed  acutissimum  hunc  morbum  nuin  forte 
invectum  existimabimus  ab  illis  calculis,  quos  in  vesicula 
fellis  deprehendimus  ! Non  defuerunt  certe,  qui  ejus  vesi- 
culae calculos  apoplexiae  auctores  pronunciarent  ')  suis  et 
aliorum  productis  observationibus , qui  eos  in  apoplecticis 
invenere  ; earuinque  numerum  aliis  insuper  et  nostris  quo- 
que 1 2 ) augere  possemus.  Contra,  Weitbrecutls  3 4 5)  cum 
in  eodem  morbo  decem  ibi  lapillos  angulosos,  in  iisque 
duos  non  parvos  offendisset,  an  istiusmodi  calculi,  inquit, 
apoplexiae  auctores  dici  possunt  i Mihi  quidem  lanius  in 
tali  ratiocinio  hialus  videtur,  quem  supplere  non  audeam. 
Et  sane  longa,  nec  sine  ambagibus  explicatio  per  causa- 
rum et  effectuum  multiplicem  seriem  esset  in  plerisque  ca- 
sibus deducenda.  Illos  enim  excipiendos  crediderim  , quos 
designavit  Frid.  Hoff.mannus  “*),  cum  aeger  videlicet  ob- 
noxius fuit  doloribus  ex  calculo  vesicae , item  cystidis  fel- 
leae ita,  ut,  inductis  spasmodicis  in  ventre  contractionibus, 
proxima  vasa  constringendo , sanguinis  plus  quam  aequum 
foret  in  superioribus  retinuerint.  Quorum  cum  proposi- 
tus bajulus  nihil  unquam  passus  esse  dicatur,  nos  de  ejus 
et  complurium  cysticis  calculis , lento  vitio  et  plerumque 
inerti,  sermonem  alio  ) rejicientes,  nunc  in  celerrimo,  ut 
instituimus,  et  perniciosissimo  consistemus;  cujus  en  tibi 
exemplum  tertium. 

6.  Mulierem  quadragenariam  bibacem  apoplexia 
prehenderat.  Ab  hac  in  latere  utroque  resoluta  erat  cum 

1)  Viti.  eph.  nat.  cur.  Ccnt.  IV.  obs.  169. 

2)  Epist.  IV.  iu  13.  ct  \.  n.  6,  19. 

3)  Commere,  liter,  a.  1734.  hebd.  9.  n.  2. 

4)  Medie,  rat.  T.  IV.  p.  2.  s.  1.  c.  7.  Tbes.  patliol.  S.  10. 

5)  Epist.  XXXVII.  n.  27.  3 

in  nosocomium  Patavinum  illata  est,  ubi  et  cito  de- 
cessit. 

In  ejus  cadavere  ob  intempestivum  aeris  calorem,  nec- 
dum enim  medius  erat  martius  a.  1740,  vix  alia  quam  ca- 
put ibidem  inspexi.  Cranii  cavum  visum  est  pro  lon- 
gitudine angustius.  Polyposus  sanguis  in  sinu  falcis.  Vasa 
per  tenuem  meningem  distenta,  ut  majora  nigricarent; 
minima,  quasi  a rubrae  cerae  injectione,  pulcherrime  in 
conspectum  venirent.  Et  cerebrum  et  cerebellum  molliora, 
indeque  ea  meninx  detrahentis  manum  facillime  sequebatur. 
Dum  cerebrum  assulatim  inciderem , non  solum  puncta  et 
filamenta  sanguinea  vel  plura,  quam  soleant,  passim  occur- 
rebant; sed  in  medullari  singulorum  hemisphaeriorum  sub- 
stantia singula  inventa  sunt  cara,  parvum  unum  ad  latus 
externum  thalami  dexteri  nervi  optici  ea  forma  et  magni- 
tudine, ut  ovale  minimum  prunum  continere  vix  posset; 
connivebat,  nisi  quatenus  fusco  quasi  glutine  seu  muco 
semisiccato  referciebatur.  Cavum  autem  alterum  in  omnes 
dimensiones  amplum , sed  praesertim  in  longitudinem, 
quippe  quod  ad  totum  latus  externum  sinistri  ventriculi 
producebatur,  plenum  erat  ejusmodi  sanguine  qualem  in 
bajulo  J)  descripsi:  cujus  pars  sanguinis  modica  in  eum 
ventriculum  indeque  in  tertium  pervenerat  duplici  trajecto 
foramine,  ex  illo  cavo  in  sinistrum  ventriculum  pertinente, 
altero  ad  parietis  hujus  externi  anteriora,  altero  ad  poste- 
riora. Dexter  ventriculus , cujus  plexus  choroides  erat 
subpallidus , aquam  continebat  non  multam , eamque  pror- 
sus incruentam.  Cum  cerebrum  invertissem,  arteriae  il- 
lius truncus,  in  quem  confluunt  vertebrales,  maculam  exhi- 
buit albam,  ellipticam,  modicam:  quam  perscrutatus , in- 
veni, non  quale  ossificationis,  ut  putabam,  initium  esse 
frequentius  solet,  sed  quid  mollius  in  ipsis  quidem  arteriae 
parietibus,  magis  autem  interioribus ; quamquam  neque  in- 
trorsum, neque  extrorsum  ullo  modo  prominebat.  Deni- 
que glandulam  pituitariam  intra  sellam  desuper  inspectans, 
valde  humilem  animadverti.  Quae  autem  hic  scripsi, 
omnia  plurimis,  qui  aderant,  discipulis  ostendi. 

7.  Aegre  tuli,  id  quod  saepius  tamen  in  plebejis,  ru- 
sticis, peregrinis  ferendum  est,  neque  de  bajulo  neque 
de  muliere  hac  pro  certo  sciri  potuisse , num  utroque  pa- 


1)  Sapra,  n.  4. 

riter,  an  altero  latere,  atque  utro,  primum  resoluti  fue- 
rint, postquam  ingruit  apoplexia:  uterque  enim  dextero 
videntur  debuisse.  Sed  de  muliere  gravius  tuli,  indicare 
neminem  potuisse,  an  alias  quoque  correpta  fuisset  apo- 
plexia. Mihi  enim  videtur:  indeque  facile  in  sinistris  ar- 
tubus resolutionem  aut  debilitatem  relictam , cum  illud 
minus,  quod  tibi  descripsi,  cavum  attendo  et  cum  iis 
confero  observationibus,  quae  superiore  epistola  ‘)  indi- 
catae sunt,  Bruweri  praesertim,  qui  aliquid  etiam  tum 
humoris  deprehendit  in  cellulis  ejuscemodi.  Verum  quod 
dicere  potuisset  nemo,  qua  .videlicet  ratione  tam  cito  fa- 
ctae sint  illae  magnae,  quae  in  tribus  propositis  dissectio- 
nibus sunt  descriptae,  cavernae,  sanguine  redundantes  -), 
id  conjicere , quemadmodum  supra  polliciti  sumus , aggre- 
diamur. 

8.  Proclivius  nihil  est,  eas  cavernas  in  cerebro  et  se- 
miconcretum  in  iis  aut  ex  iis  in  viciniam  effusum  magna 
copia  sanguinem  inspicientibus , quam  disruptorum  in  tho- 
race aut  ventre  aneurysmatum  recordari,  et  similia  intra 
cranii  quoque  cavum  interdum  fieri  existimare,  praeser- 
tim cum  gravissimas  apoplexias  ea  aliquando  antecedant, 
quae  vrel  sola  ad  id  cogitandum  perducant.  Sic  eam , quae 
intra  duodecim  horas  sustulit  collegam  nostrum  clarissi- 
mum Bernardinlm  Kamazzinum  , duo  praecesserant  aneu- 
rysmata, faba  non  majora,  quorum  singula,  raro  exem- 
plo, in  eadem  omnino  sede  increverant  dorsi  utriusque  ma- 
nus, ad  anguli  ejus  verticem,  qui  inter  digitos  est  pollicem 
et  indicem.  Ea  saepe  nobis  optimum  senem  ostendere  so- 
litum meminimus  coorta  novissimis  vitae  annis,  et  illas 
quas  antea  pertulisset,  tum  vehementem  cordis  palpitatio- 
nem, tum  quae  hanc  excepit,  non  minus  saevam  hemicra- 
niam commemorare,  in  qua  Philippum  Masierium,  ajebat, 
i chirurgum , sicut  ejus  ostendunt  libri , sane  exercitatum, 
t rem  in  se  grandaevo  admirabilem  deprehendisse,  calvariae 
; suturarum  discessum:  cujus  plurima  quidem  exempla  a Bo- 
neto 1 2  3 *) , ab  Ettmlellero  f),  a Stalpartio  5),  ab  Hel- 

1)  N.  16. 

2)  Cavernas  hujusmodi  vid.  etiam  epist.  LX.  n.  2.  ct  6.  in  cerebro, 
e),  cerebello. 

3)  Sepulchr.  L.  I.  s.  1.  obs.  92.  et  schol.  et  appeud. 

A)  Prax.  L.  11.  s.  2.  c.  3.  art.  7. 

5)  Cent.  I.  obs.  1.  et  schol. 

wichio  1),  a Platnero  2),  ab  illustri  Halxerd  3)  memo- 
rata esse,  scio;  sed  quot  in  septuagenario,  qualis  Ramaz- 
zxnus  tunc  erat,  nescio;  in  senibus  autem  quam  difficile 
suturae  vel  omni  artis  vi  dissuantur,  confirmante  insuper 
cl.  Bergenio  4 5) , non  ignoro.  Praecesserat  demum  Ra- 
mazzini  apoplexiam  illa,  quae  abeuntibus  palpitationi  et 
hemicraniae  successit  et  ad  vitae  usque  exitum  perstitit, 
unius  primum  mox  et  alterius  oculi  coecitas.  Quae  sane 
omnia  attendenti  mihi , quocum  ille  pro  benevola  de  me 
opinione  valetudinis  incommoda  communicabat , verisimil- 
limum  videbatur,  ab  eadem  causa,  quae  cordis  olim  palpi- 
tationem excitasset,  interna  hemicrania  inducta,  arterias 
aliquas,  remorante  ob  dolorificas  contractiones  sanguine, 
intra  cranium,  et  fortasse  in  plexu  choroide,  eodem  quod 
in  utraque  manu  conspiciebatur,  vitio  fuisse  correptas,  eo- 
que  sensim  increscente  pressos  opticorum  nem  orum  thala- 
mos coecitatem  intulisse  ; et  perruptis  denique  arteriola- 
rum earum  tunicis , effusoque  in  ventriculos  sanguine,  le- 
talem apoplexiam  ingruisse. 

9.  Quoniam  ejus  cadaver  non  est  dissectum , recte  an 
secus  conjecerim , nescio : illud  scio , si  cui  forte  placeat, 
cavernas , quas  intra  ipsam  cerebri  substantiam  descripsi, 
ad  aneurysmata  varicesve  revocare,  cavendum  illi  esse 
propter  ea,  quae  supra  s)  indicata  sunt,  ne  cavernas  ipsas 
pro  veri  aneurysmatis  varicisve  cavo  accipiat,  in  eam  sen- 
sim amplitudinem  expanso.  Multo  satius  est,  et  cum  tanta 
illa,  quae  v^sis  per  cerebrum  reptantibus  peculiaris  est, 
tunicarum  tenuitate  congruentius , existimare , ubi  ad  mo- 
dicam et  vix  aut  ne  vix  quidem  in  oculos  incurrentem 
sensim  aut  cito  dilatationem  pervenerint,  repente  disrum- 
pi , et  pro  varia  vasculi  diametro  , et  rupturae  amplitudine, 
et  sanguinis  copia  et  impetu  a tergo  usque  et  usque  ur- 
gentis , et  cerebri  etiam  laxitate  paulo  citius  tardiusve 
majores  minoresve  cavernas  fieri , hasque  pro  minori  aut 
majori  parietum  laceratione,  aut  pro  varia  lacerationis 
sede  modo  conclusas , modo  in  ventriculos,  aut  extrorsum, 
per  cerebri  videlicet  superficiem , aut  etiam  utroque  paten- 


1)  Eph.  nat.  cur.  Cent.  X.  obs.  31. 

2)  Disput.  de  oss.  epiphys.  §.  37. 

3)  Ad  Boerh.  praclect.  in  instit.  §.  304.  nota  h. 

4)  Method.  cran.  ossa  dissuendi. 

5)  N.  3. 

tes.  Cedit  enim  mollissima  cerebri  substantia  urgentem- 
que  sanguinem  admittit;  sic  simul  apoplexia  et  caverna 
fit , quae  donec  vis  cordis  et  arteriarum  non  elanguescit,  f 
augetur  porro,  et  cum  ipsa  augetur  apoplexia,  nisi  medi- 
cus , vel  potius  quam  rarissimus  aliquis  casus  medicum  ad- 
juvans interveniat  ulteriusque  incrementum  prohibeat  '). 
Quin  moles  ipsa  et  pondus  effusi  sanguinis  in  cavernam, 
aut  ex  hac  in  ventriculum,  vel  post  mortem  nonnunquam 
potest  particulam  aliquam  perrumpere,  ut  puta  pertenue 
septum  lucidum , praesertim  cum  cadaveris  agitatur  caput 
aut  in  sanum  cerebri  inclinatur  latus.  Ceterum,  quae  de 
cavernae  productione  ex  effuso  per  disruptum  a distentione 
vasculum  scripsi,  ea  facile  intelligis  locum  habere,  si  ex 
eroso  quoque  vasculo  sanguis  profundatur.  Habent  enim, 
ut  cetera,  ita  et  cerebri  vasa  non  uniusmodi  vitia,  idque 
in  majusculis  nonnunquam  evidens  est,  ut  infra 1  2)  osten- 
dam, et  sane  peculiaris  vitii  inchoamentum  in  arteria  illa 
mulieris  descripsi,  cujus  paulo  ante3)  dissectionem  pro- 
posui. 

10.  Non  me  fugit,  Bruwerum  in  ea,  quam  saepe 
laudavi,  observatione4 * 6)  ejusmodi,  ut  videtur,  cavernam 
ampli  hiatus  seu  fissurae  nomine  significantem  , subjicere, 
alibi  arteriolas  aegritudine  seu  aneurysmate  affectas  se 
conspexisse , quae  tantam  sanguinis  vim  fudisse  videbantur . 
Sed  earum  sedem  et  aneurysmatis  diametrum  minime  do- 
cet. Dilucidior  est  hac  in  re  Wepfkrus  , cujus  quoque  in 
Sepulchreto  s)  observationem  habes,  qui  et  cavitatem  seu 
antrum  describit,  et  licet  aneurysmatis  exemplo  utatur,  rem 
tamen,  ut  video,  haud  secus  quam  ego  intelligit,  nec  ve- 
rum aneurysma,  sed  satis  apposite  spurium  °)  appellat; 
ut  si  aliorum  judicio  potius  quam  suo  in  istiusmodi  ex- 
plicationibus standum  sit,  te  malim  tanti  viri  sequi  judi- 
cium , quam  meum.  Sed  ad  alias  historias  pergamus. 

11.  Antonius  Tita,  is  qui  a.  1713.  catalogum  hic 
vulgaverat  plantarum  horti  Mauroceni , inter  primos  obiit 


1)  Vid.  epist.  II.  n.  16. 

2)  N.  22. 

3)  N.  6. 

4)  12.  i n addit,  ad  s.  2.  1.  1.  Scpiilckr. 

6)  18.  s.  cit. 

6)  lbid.  iu  schol. 

ex  iis,  qui  Patavii  sub  maji  initium  a.  1729.  pene  quotidie, 
magno  omnium  terrore,  ex  improviso  aut  statini,  aut  certe 
intra  horas  non  multas  commoriebantur,  cum  post  diutur- 
nas subfrigidas  humidasque  tempestates,  pluviosus  enim 
autumnus,  pluviosa  liiems,  pluviosum  hactenus  ver  fuerat, 
tunc  primum , idque  repente , aeris  calor  rediisset.  Erat 
lita  tres  et  septuaginta  annos  natus,  robustus  tamen  etiam 
tum  et  lacertosus,  quadratoque  corpore  et  subpingui, 
sub  sole  degere  et  meracioribus  uti  vinis,  citra  ebrietatem, 
solitus , oculorum  inflammationibus  ab  annis  aliquot  obno- 
xius factus  et  de  capitis  plenitudine  nuper  questus  apud 
cel.  collegam  meum  Antonium  Vat.uisnkrium.  Cum  IV. 
nonas  maji  totum  diem  exegisset  sub  sole,  eo  die  praeter 
solitum  fervente,  vespere  autem  suo  more  coenasset,  ecce 
ibi  subito  se  magno  morbo  corripi  exclamat  et  cum  dicto 
artuum  sinistrorum  motum  amittit,  linguae  quoque  usum 
hactenus,  ut  verba  pleraque  intelligi  vix  possent.  Statim 
rogatus,  statim  ad  eum,  quippe  vicinus,  accurro,  et  haec, 
quae  dicta  sunt,  invenio,  atque  hominem  quidem  mente 
constantem  et  colore  faciei,  respiratione,  calore  corporis 
secundum  naturam  se  habentem , ut  pulsu  quoque , nimi- 
rum vegeto  et  resistente,  nullo  insuper  de  dolore  aut  mo- 
lestia capitis  querentem , nisi  quod  sibi  somnolentus  vide- 
retur. Hoc  vero  et  magis,  quae  supra  narravi  alia  cum 
attenderem  , multo  graviorem  insultum  metuens , alterum 
qui  sacerdotem,  alterum  qui  chirurgum  advocet,  mitto: 
sanguinem  de  brachio  sano  ad  justam  copiam  statim  educi, 
subacre  clysma  apparari , deinde  succini  oleum , quod  ad 
nares  subinde  admoveretur,  afferri  jubeo;  spiritum  vero 
salis  ammoniaci  diserte  renuo,  veritus,  ne  plus  aequo  san- 
guinis motum  concitaret,  a quo  exitium  instare  posse, 
praedico  : cetera  ejus  medicis,  quos  adventare  sciebam,  per- 
mitto domumque  redeo.  Eorum  alicui  placuit  vomitum 
ciere,  quod  nec  mihi  antea  displicuisset,  si  ea  duntaxat, 
quae  ipse,  spectassem.  Verum  post  vomitionum  agitatio- 
nem, mox  hora  noctis  circiter  quinta  morbus  eo,  quem  de- 
scripsi, tanto  gravior  accessit,  ut  loquela  prorsus  amitte- 
retur, stertor  inciperet  cum  magnis,  iisque,  ut  opinor, 
convulsivis  corporis  motibus  atque  conatibus.  Itaque  postri- 
die mane  mortuus  est. 

Caput  pridie  nonas,  me  praesente,  dissecari  jubet  am- 
plissimus praetor.  Meninx  crassa  tanto  arctius , quam  so- 

let,  calvariae  adhaerebat,  nt  magna  vi  opus  fuerit  ad  hanc 
avellendam.  Erat  autem  illa  subnigra  a vasorum  plenitu- 
dine, sed  minorum;  nam  sinus  falcis  inanis  fuit.  In  tenui 
meninge  vasa  erant  sanguine  distenta;  sed  dexter  ventri- 
culus multo  magis.  Tantum  enim  continebat  nigri  sangui- 
nis et  concreti,  ut  gallinaceum  aequaret  ovum,  idque  po- 
steriore sui  parte  et  proxima  illa,  quo  cum  hippocampo 
ad  anteriora  descendit.  Sed  in  ceteris  quoque  tribus  ven- 
triculis, at  multo  minori  copia,  sanguis  fuit,  isque  fluidus, 
ut  crediderim  potius  serum  valde  sanguinolentum , ex  con- 
creto illo  sanguine  expressum  in  eosque  ventriculos  de- 
lapsum. Cerebrum  sanum  et  substantia  hemisphaeriorum 
cerebri  integra,  ut  nusquam  appareret  unde  tantuin  san- 
guinis prodiisset.  Etsi  posteriorem  versus  utriusque  late- 
ralis ventriculi  partem,  sed  praesertim  dexteri,  plexus 
choroides  vesiculas  habebant  aquae  plenas,  ea  magnitu- 
dine, ut  majores  vidisse  non  meminerim,  aequabant  enim 
uvae  acinos  bene  magnos;  sedes  tamen,  in  qua  maximam 
copiam  sanguinis  deprehendimus,  eamque  concreti,  fecit, 
ut  verisimilius  censeremus,  hunc  e disruptis  sinistri  ple- 
xos vasis  ejusve  viciniae  profluxisse. 

12.  Ut  ab  iis  vesiculis  incipiamus;  non  parvas  in  Se- 
pulciueto  *)  leges,  imo  aliquam  etiam  solidam,  Wepfe- 
rum  quoque  in  iisdem  plexibus  vidisse , nec  inde  tamen 
apoplexiae  causam,  saltem  proxime,  deduxisse2);  ar- 
tuum m *)  pariter  cum  in  apoplecticis  ut  tumidas  eorun- 
dem plexuum  glandulas , ita  et  cerebri  ventriculos  oppletos 
sanguine  frequenter  invenisset,  non  aliud  illis  tribuisse, 
nisi  ut  hujus  effusionis , ob  impeditam  per  earum  vascula 
circumitionem , causam  praeberent:  idque  confirmari,  for- 
tasse credes  observatione4)  Dreuincourtii,  qui  in  apople- 
ctiea  plexus  illos  deprehendit  et  vesiculis  aqueis  tumidissi- 
j/iis  adunatis  et  conglobatis  refertos  et  in  medio  disru- 
ptos , ut  multum  sanguinis  effudissent.  At  sive  haec,  sive 
alia  quoque,  ut  opinor,  dilatationis  et  disruptionis  vascu- 
lorum in  lita  nostro  causa  fuit,  intelligis  sane,  ex  quo 
disruptio  fieri  et  aliquid  sanguinis  effundi  coepit,  quam  ca- 
vendum luerit,  ne  sanguis  importunis  agitationibus  et  con- 
ii Sect.  II.  cit.  obs.  40. 

2)  lbid.  iu  schol. 

3)  lbid.  obs.  10.  §.  2.  cum  schol. 

4)  lbid.  obs.  12. 

cussionibus  impelleretur.  Nec  credere  possim,  Bkunne- 
rum  J)  cum  apoplecticam  a primo  insultu  per  venae  sectio- 
nem et  quaecumque  revellere  a capite  poterant  feliciter 
liberasset,  gavisum  esse,  quod  in  secundo  aut  sulphuratum 
accensum  naribus  admovisset , aut  liquore  per  os  infuso  tus- 
sim bis  terve  excitavisset,  tunc  certe,  cum  post  aegrae  mor- 
tem , mox  consecutam,  sanguine  refertos  plerosque  invenit 
cerebri  ventriculos  ipsumque  cerebrum  ab  eruptione  san- 
guinis interius  diffissum.  Sic  in  legato  iilo  Danico,  de  quo 
exstat  Weitbrechti  observatio,  quid  sternutationes,  quid 
vomitiones,  si,  ut  ten  tatae  sunt  *) , ita  moveri  potuissent, 
effecturae  essent  in  ejusmodi  apoplexia,  monstrabit  tibi 
dissectio,  in  praecipuis  sane  Titae  dissectioni  simillima, 
ut  infra  3)  cognosces.  Ego  vero  ex  iis , quae  antecesse- 
rant, tanto  citius  a concitato  sanguine  exitium  veritus, 
cum  in  ea,  de  qua  supra  dictum  est,  Ramazzini  apoplexia 
medico  obstiti  non  ignobili , sectae  empiricorum  addicto, 
ne  vomitum  excitans  remedium  , quod  nec  deglutiri  potuis- 
set, in  os  conjiceret,  tum  alteri,  qui,  me  digresso,  in 
Tita  adhibuit,  obstitissem.  At  enim  huic,  quae  nuper  in 
coena  sumserat,  erant,  inquies,  e ventriculo  per  vomi- 
tum detrahenda,  ne  mox  in  vias  sanguinis  transeuntia  hu- 
jus et  copiam  et  impetum  augerent.  Optandum  id  certe, 
si  fieri  sine  conatu  potuisset.  Aliter  tanto  minus  tentan- 
dum  , quod  illud  quidem  futurum  sanguinis  incrementum, 
hujus  praeviis  detractionibus  irritum  facere  licebat;  prae- 
sens autem  a conatibus  et  concussionibus  augendae  vaso- 
rum disruptionis  et  sanguinis  effusionis  periculum  impediri 
nequaquam  poterat.  Novi  ego  virum  generosissimum , nec 
illum  unum  4) , qui  cum  sanguine  plenus  esset , in  exone- 
randae alvi  conatu  fortissima  apoplexia  abreptus  est : vidit 
quoque  et  dissectione  rem  confirmavit,  ut  alibi  5)  scripsi, 
Valsalva.  Huc  Adoi.phi  6)  observatio  pertinet  letalis 
apoplexiae  ex  nixu  fortiori  et  intempestivo , quo  sibi  partu- 
riens plexum  choroidem  ruperat  effusoque  sanguine  cere- 
brum vehementer  compresserat.  Cujus  iri  vasa  quanto  plus 

1)  Obs.  sacp.  cit.  12.  in  addit,  ad  eand.  sect. 

2)  Commere,  liter,  a.  1734.  hebd.  9.  n.  2. 

*)  Chaussieri  et  Adelonii  editio  „sic  ut  tentatae  sunt‘-  habet.  Hils. 

3)  N.  8. 

4)  Vid.  etiam  infra , u.  22. 

5)  Epist.  anat.  XIII.  n.  19. 

6)  Act.  nat.  cur.  T.  I.  obs.  241. 

sanguinis  in  conatibus  urgeatur,  et  simul  quanto  minus 
indo  redire  tunc  possit,  vir  cel.  ostendit  Swietenius  *). 
Quin  minime  desunt  exempla  -)  eorum,  quibus  vasa  cerebri 
distenta , levem  oh  commotionem  rupta  sunt  ,■  uti  a casu,  co- 
lapho , inclinatione  capitis,  etc.  Quod  si  tempus  fuit,  quo 
multi,  cum  sternutarent,  repente  spiritum  emittebant  3),  non 
id  aliunde  potuisse  accidere  facilius,  crediderim.  Si  igitur 
a concussionibus  eae,  quae  nondum  erant,  vasorum  dis- 
ruptiones factae  sunt,  quanto  magis,  quae  inchoatae  jam 
sint,  poterunt  augeri?  ut  nihil  interea  de  abusu  dicam  ca- 
lidissimorum aliorumve  sanguinem  maxime  concitantium 
liquorum,  qui  a medicis  quibusdam  , nullo  serosae  aut  san- 
guineae apoplexiae  habito  discrimine,  saepe  apoplecticis 
ingeruntur,  non  modo  naribus  subjiciuntur:  quod  magnum, 
dum  viveret , medicum,  et  in  ceteris,  quae  fugienda  hic 
credo,  alioquin  idem,  quod  reliqui  ejus  pares,  merito  do- 
centem, adeo  non  cavisse,  miror,  ut  in  hac,  de  qua  lo- 
quimur, cerebri  haemorrhagia  spiritum  salis  ammoniaci 
aut  ejus  sal  volatile  pluma  ad  interiora  narium  admoven- 
dum aut  etiam  per  calamum  scriptorium  insufflandum 
praecipue  commendaverit. 

13.  Et  de  ea  tempestate  aliquid  subjiciendum  est,  qua 
Tita  aliique  inter  ceteros  disruptis  sanguiferis  vasis  inter- 
ierunt. Magnum  his  certe  periculum  imminet  rigente 
bruma  aut  fervente  aestate,  nunc  quidem  se  sanguine  ex- 
pandente , tunc  vero  vasis , externis  praesertim  contractis, 
ut  tanto  plus  sanguinis,  aucti  insuper  ob  insensibilem  im- 
peditam transspirationem  , ab  internis  continendum  sit. 
Sed  tamen  cum  sensim  et  per  quosdam  quasi  gradus  ad 
summum  aut  frigus  aut  calorem  pervenitur,  sensim  quo- 
que se  contrahentibus  vasis  aut  sensim  cum  sanguine  ex- 
pandentibus, aliquanto  minus  periculi  est,  quam  cum  re- 
pente alterutrum  lit,  velut  eo  tempore.  Tunc  enim  subi- 
tus aeris  calor  insolitam  sanguini  expansionem  attulerat, 
cum  ob  maxime  diuturnas  subfrigidas  tempestates  nec  di- 
latata adhuc  vasa  nec  sanguis  per  eam,  quae  oculos  fugit, 
perspirationem  esset  imminutus.  Erant  praeterea  ob  ae- 
que diuturnas  pluvias  tam  infirmae  vasorum  fibrae,  quam 
quae  maxime,  eaque  de  causa  disruptioni  magis  obnoxiae. 

1)  Commem,  in  Boerli.  aph.  §.  1010.  3.  V. 

2)  y i d.  schol.  ad  obs.  1.  scct.  cit.  Sepulchr. 

3)  Aid.  apud  Siradam  prolus.  acad.  L.  III.  prol.  4.  n.3. 

3** 

Ex  his  autem  omnibus,  quae  dicta  sunt,  vides,  quae  sint 
ejusmodi  tempestatibus  iis  vitanda,  quibus  id  periculi  in 
universum  impendet.  Quibus  vero  speciatim  in  cerebro, 
his  alia  cavenda  sunt  insuper,  illudque  etiam,  ne  animum 
intendant,  praesertim  cubantes,  quo  videlicet  corporis  situ 
quanto  facilior  est  sanguinis  ad  caput  ascensus , tanto  dif- 
ficilior est  descensus.  Sic  doctum  virum  Bononiae  novi, 
qui  si  quando  animum  mane,  antequanj  surgeret,  in  rerum 
abstrusarum  meditationibus,  ut  literati  solent,  defigeret, 
ei  moX  dum  surgeret , guttae  aliquot  sanguinis  e naribus 
effluebant.  Cave  enim  argumentis  eorum , qui  docent : 
,,vim  gravitatis  ratione  reliquarum  potentiarum , motum 
sanguinis  generantium,  esse  nullam cave,  inquam,  tan- 
tum tribuas , ut  obliviscaris  non  utilitatis  solum , quam  so- 
lertes  medici  ad  avertendum  in  certis  morbis  aut  in  certis 
ad  morbos  dispositionibus  nimium  sanguinis  ad  caput  afflu- 
xum , experiuntur  ab  ejus  erecto  situ,  verum  etiam  quod 
nemo  non  novit , quam  celeriter  in  demisso  capite  facies 
rubeat  et  incalescat.  Sed  de  bis  in  praesentia  quidem  satis. 

14.  Senex  qui  a longo  jam  tempore  propter  magnum 
ulcus  alterius  cruris  sedebat  mendicans  ad  januam  aedis  S. 
Antonii,  multum,  ut  ejusmodi  hominum  plerosque  hic  fa- 
cere audio , edere  solitus , nihil  autem  ob  eam  causam, 
quae  dicta  est,  aut  parum  moveri,  apoplexia  prehensus  est, 
quae  mentis  et  linguae  et  sinistri  corporis  lateris  usum 
abstulit,  sicque  intra  triduum  aut  quatriduum  interfecit. 

Cadaver  reliquum  ob  gravem  odorem  et  foede  colo- 
rata ex  viridi  fuscoque  intestina  ad  anatomicas  exercita- 
tiones, quas  martio  mense  a.  1741.  in  nosocomio  habebam, 
minimum  idoneum,  humari  jussi;  caput  duntaxat  ser- 
vari. Hoc  ibi  in  frequentia  doctorum  virorum  et  studio- 
sorum adulescentum  ad  apoplexiae  illius  scrutandam  causam 
cum  esset  aperiendum , forte  animadverti  in  anterioribus 
finibus  musculi  temporalis  sinistri  levem  contusionem:  de 
qua  cum  quaererem  et  tunc  factam  esse  intelligerem, 
cum  homo,  apoplexia  ingruente,  ex  sella  ceciderat  sua; 
non  dubitavi  quin  continuo  praedicerem , si  istius  apople- 
xiae causa  sub  oculos  caderet  nec  in  sero  consisteret,  fa- 
cile futurum  esse,  ut  secundum  conjecturam  quandam 
meam  (in  proxima  superiore  epistola  ‘)  indicatam)  in  oppo- 

1)  N.  25. 

sita,  id  est  in  dextera  cranii  parte  deprehenderetur.  Qua 
in  conjectura  inulto  suni  magis  confirmatus,  cum  illud  ad- 
diderunt, quod  forte  eo  tempore  necdum  audiveram , sini- 
stro, ut  supra  dixi,  corporis  latere  fuisse  hominem  resolu- 
tum. Cranio  tunc  denique  persecto , quod  dum  fieret , 
aqua  non  omnino  pauca  defluxit,  sub  illo  sanguinolenta 
omnia  magis,  quam  soleant,  statim  apparuerunt.  Diducta 
autem  crassa  meninge,  in  cujus  supremo  sinu  concretio 
erat  parva  polyposa,  non  solum  in  'meninge  altera  vasa 
conspecta  sunt  sanguine  a dexteris  quam  a sinistris  tu- 
midiora; sed  et  super  hemisphaerio  duntaxat  dextero  san- 
guis semiconcretus,  qui  ex  aliquo  eorum  vasorum  prodiisse 
et  deorsum  inde  fluxisse  videbatur;  nam  et  sub  basi  ante- 
rioris partis  lobi  posterioris  cerebri  dexteri  aliquanto  plus 
inventum  est  ejusdemmodi  sanguinis  pariter  inter  utram- 
que meningem:  nec  quidquam  alibi  intra  cranium  effusi 
sanguinis  repertum  est  praeter  id,  quod  dixi,  duobus  circi- 
ter cochlearibus  continendum.  His  ita  omnibus , qui  ade- 
rant, demonstratis,  et  reliqua  ostensa  sunt,  minoris,  ut 
visum , momenti , quae  huc  redierunt.  Per  tenuem  menin- 
gem translucens  humor  quasi  gelatinosus.  Vasa  non  in 
medullari  solum  substantia,  ut  plurima  passim  sanguinem 
eructantia  puncta  ostendebant,  sed  et  quae  per  faciem  re- 
punt lateralium  ventriculorum,  distenta.  Aqua  in  his  non 
multa:  vesiculae  autem  crebrae  ad  posteriorem  plexuum 
choroidum  partem;  sed  non  ex  majoribus;  minores  tamen 
paulo  in  dextero  ventriculo,  quam  in  sinistro,  ut  aqua 
etiam  in  illo  quam  in  hoc  paucior.  Ceterum  ii  plexus 
non  modo  non  decolores , sed  in  medio  vel  magis  sanguine 
referti,  quam  soleant.  Denique  ad  anteriorem  basia  glan- 
dulae pinealis  subflavum  aliquid , nec  tamen  durum. 

15.  Quid  possit  ad  sanguinem  cumulandum,  cumque 
impurum,  inultum  edere  et  nihil  moveri,  praesertim  ubi 
ulcus  aliquod  magnum  sit,  unde  pravae  atque  erodentes 
particulae  in  venas  irrepant;  id,  ut  alia,  quorum  explicatio- 
nem saepe  praetereo , manifestum  est.  Quid  vero  possit 
ad  nocendum,  et  quomodo  possit  vel  parum  sanguinis  in- 
tra calvariam  repente  effusi , ostendetur  alias  : nam  ce- 
tera, quae  in  hoc  cerebro  adnotata  sunt,  saepe  etiam  ubi 
nulla  apoplexia  est  animadvertuntur.  Quod  autem  is  effu- 

1)  Epist.  IV.  u.  32  ct  seqq. 


60 


Liber  I.  De  morbis  capitis. 

sus  a dexteris,  resolutionem  attulerit  a sinistris;  nenipe 
hoc  Vaesai/vae  et  meis  fere  omnibus  observationibus  re- 
spondet. Quarum  alias  ad  alia  quaedam  apoplexiae  genera 
attinentes,  alio  quidem  tempore  ')  habebis:  nunc  autem 
ex  reliquis  ad  sanguineam  apoplexiam  spectantibus  eas  sal- 
tem , quas  ille  et  ego  scriptis  commisimus , in  superiori- 
bus 1 2)  et  in  his  literis  3)  descriptas  habes,  habiturus 
multo  plures , si,  ubi  de  ejusmodi  observationibus  agitur 
suis  cum  circumstantiis  utique  proponendis,  post  aliquod 
interjectum  tempus,  meae  soli  memoriae  confidere  satis 
consuessem.  Earum  igitur  loco,  quas  ob  eam  causam  omit- 
to , absolvam  hic  tibi  unam  quandam  Vaesat.vae  et  mihi 
communem;  nam  morbum  ego  observavi,  caput  autem  me- 
cum  ipse  dissecuit,  historiaeque  illius  tantum  edidit4), 
quantum  erat  proprio  instituto  satis  eo  tempore.  Sic  au- 
tem ego  memoriae  causa  adnotaveram. 

16.  Vir  quadraginta  annos  natus,  ex  meri  abusu  ver- 
tigini obnoxius , apoplexia  correptus  est  sub  initium  fe- 
bruarii a.  1703.  Eadem  ferme  hora  in  Bononiense  S.  Ma- 
riae de  Vita  nosocomium  delatus,  cum  ipse,  ut  quotidie 
mane  tum  solebam,  adessem,  jam  per  se  nonnihil  levatus 
apparebat.  Imperant  medici  crura  et  pedes  vehementer 
perfricari,  spiritum  salis  ammoniaci  naribus  supponi,  quin 
et  guttas  ejus  aliquot  ex  aqua  idonea  in  os  immitti,  san- 
guinem e brachio  educi.  Eductus  est  e sinistro,  qua  ex 
parte  major  erat  corporis  resolutio.  Haec  dum  fiebant, 
homo  bis  tremore  correptus  est,  coepitque  buccas  et  os 
movere,  et  magis,  ut  videbatur,  magisque  solvi.  Sed  mox 
levibus  in  parte  dextera  convulsivis  motibus  se  ostendenti- 
bus, gravior  apoplecticus  insultus  rediit  eadem  die,  qui 
hominem  sustulit  circa  horam  secundam  noctis. 

Caput  dum  amputaretur,  multum  sanguinis  effluebat, 
cujus  pars  ex  ore  quoque  prodierat.  Tum  Vat.sai-ya  mihi: 
,,haec  apoplexia,  nisi  me  meae  fallunt  observationes,  facile 
a sanguine  facta  est,  dexteram  cerebri  partem  laedente. “ 
Interea  communia  cranii  involucra  detrahentes,  in  mem- 
branis hoc  proxime  complecteutibus  sanguifcra  vasa  vel  mi- 

1)  Epist.  XI. 

2)  Epist.  II.  n.  9,  11,  13,  15,  17. 

3)  N.  2,  11,  14. 

4)  Tract.  de  aure  C.  II.  n.  14.  in  fi». 

nima  perbelle  manifesta  animadvertimus.  Sed  ea  magis  dis- 
tenta mox  vidimus,  quae  per  meninges  repebant,  prae- 
sertim per  tenuis  partem  sinistram , ubi  praeterea  in  sum- 
mo hemisphaerio  erat  aliquid  effusi  sanguinis,  nigrae  instar 
sugillationis.  Verum  ubi  ventum  est  ad  laterales  ventricu- 
los, veram  admiratus  sum  Vai. salvae  praedictionem.  Nam 
erat  quidem  in  sinistro  aliqua  sanguinis  effusi  portio  , sed 
quae  a dextero  illuc  defluxisse  videretur.  In  boc  enim  non 
modo  fuit  inulto  major  copia  atri  sanguinis  et  concreti,  sed 
et  magnus  unde  haec  exstiterat,  hiatus,  quasi  aliquis  ru- 
diore cultro  ad  latus  externum  demisso  corporis  striati  et 
thalami  nervi  optici , utrumque  horum  super  fornicem  et 
tertium  ventriculum  revolvisset.  Cetera,  quae  ad  viam  at- 
tinent sanguinis,  qui  ex  ore  fluxerat,  satis  habes  apud  Val- 
salvam  ')  indicata. 

17.  Cur  e magis  resoluto  brachio  maluerint  medici  san- 
guinem mitti,  an  ob  rationem  ejus  similem,  quam,  ut  in 
Sepulchreto  -)  habes,  sequebatur  Baglivus,  an  ob  alias, 
haud  facile  dixerim.  Necdum  erant  Valsalvae  observatio- 
nes, quibus  pondus  additur  Aretaei 1 2  3 4 5)  praecepto  et  do- 
ctrinae: resolutae  in  apoplectico  partes  considerandae  sunt, 
inqvit,  in  sinistrone  an  in  dextero  latere  resolutio  sil:  a sa- 
lubribus enim  partibus  (ut  dicere  mox  est)  sanguinem  hau- 
rire oportet ; hac  enim  sanguis  facile  delabitur,  hac  etiam 
a laesis  partibus  materia  derivatur , id  est  a laeso  cerebri 
hemisphaerio;  quippe  quod  sano  corporis  lateri,  non  re- 
soluto, ipse  docuerat  respondere,  ut  ejus  locus,  alibi  ■*) 
a me  productus,  ostendit.  l)e  praecepto  autem  et  doctri- 
na, quae  modo  Aretaei  verbis  proposuimus,  cl.  Okije- 
rus  s)  ita  sentit,  ut  praeceptum  quidem  probabile  existi- 
met, rationemque  illam  primam,  quod  e sani  brachii  venis 
facilius  sanguis  effluat,  quam  evenis  resoluti,  ultro  illu- 
stret atque  confirmet;  rationem  autem  alteram,  quamvis 
Valsalvae  observationibus , quas  veras  agnoscit,  subni- 
xam, ob  id  unum  respuat,  quod  vulgata  quoque  nitatur  de 
derivatione  doctrina,  quam  docte  utique  et  nervose  quoad 
posset  impugnandam  ipse  susceperat.  Quapropter  ut  ex 

1)  Tract.  dc  aure  C.  II.  n.  14.  iu  fin. 

2)  lu  addit.'  ad  cit.  II.  sect.  olis.  13. 

3)  De  morb.  acut.  cur.  Lib.  I.  c.  4. 

4)  Epist.  anat.  XIII.  n.  17. 

5)  Dissert.  de  deriv.  et  rcvuls.  per  venae  sect.  §.  29. 

aliis  praestantium  virorum  observationibus,  ita  ex  una 
etiam  Paum  Salani  consequi,  negavit,  quod  pro  ea  do- 
ctrina consequi  Valsalvae  et  mihi  *)  visum  erat.  Sed 
cum  tanta  humanitate  suam  a me  dissensionem  conjungit, 
ut  inurbanus  mihi  viderer,  nisi  ejus  judicio  permitterem 
haec  pauca,  quae  dicam.  Veriti  sumus  Valsalva  et  ego, 
id  quod  Salaxcs  vidit,  casui  tribuere,  quando  cum  aliis 
tum  quas  VAL.SAL.va  indicavit,  tum  quas  omitti  a me,  dixi, 
observationibus  congruere,  animadvertimus,  et  cum  ra- 
tione quoque,  siquidem  brachii  dexteri  venae  cum  jugulari 
interna  dextera  magis , quam  sinistri,  communicant,  id  est 
sua  depletione  magis  videntur  favere  depletioni  illius  jugu- 
laris et,  quod  consequitur,  venarum,  quae  a dexteris  ce- 
rebri partibus  in  dexteros  influunt  sinus:  e brachiis  autem 
sanguinem  misisse  Sal anum , intelligi  satis  posse,  existi- 
mavimus , cum  in  sermone  a Valsalva  et  a me  de  hemi- 
plexia  instituto , de  nullo  alio  loco  secandae  venae  sermo 
iiat.  Interea  illud  mihi  ab  humanissimo  viro  non  negatum 
iri  crediderim,  ut  cum  gravissimo  medie,  et  mathes.  pro- 
fessore Segnero,  ejus  praeside  2),  communi  opinioni,  quia 
in  ea  periculi  omnino  nihil  est,  inhaeream  circaea,  quae 
auctores  fideles  de  electione  venarum  in  morbis  secandarum 
attulerunt,  si  non  plena  certitudine , magna  tamen  proba- 
bilitate. Sed  ad  propositam  dissectionem  ut  redeam;  quae- 
res fortasse , num  praeter  nos  alii  in  ejusmodi  res  incide- 
rint, et  hemiplexiae  internam  causam  in  opposito,  non  in 
eodem  cerebri  latere  deprehenderint.  Ego  vero , qui  ante 
Valsalvam  id  viderint  quidem,  sed  quasi  fortuitum  negle- 
xerint, Wepferum  alias  ) et  Baglivum  indicavi 4).  Post- 
ea vero  quam  Valsalvae  observatio  vulgata  est,  idem 
conspexisse  plures , non  dubito : aliquos  scio  5).  Intra 
enim  eundem  annum , quo  in  muliere  illa  Veneta,  de  qua 
initio  dictum  est6),  Valsalvae  doctrinam  confirmavi,  cum 
Patavium  forte  venissem,  certior  sum  factus,  idem  quod 
in  illa,  hic  quoque  nuper  in  viro  compertum  esse,  nisi 
quod  cavum  in  opposito  resolutioni  hemisphaerio  sibi  a 

1)  Epist.  modo  indic,  n.  24. 

2)  In  epist.  dissert.  citatae  subnexa. 

3)  Epist.  anat  XIII.  n.  22. 

4)  Adde  quae  infra  epist.  XI.  u.  10. 

5)  Vid.  quae  mox  u.  18. 

6)  N.  2. 

sanguine  paratum,  Iiunc  inter  meninges  quidem,  tenui  per- 
rupta, sed  non  in  ventriculum  pariter,  alioquin  proximum, 
effuderat.  Vix  hoc  acceperam,  cum  Venetiis  literae , quas 
adhuc  servo,  allatae  sunt,  quibus  mihi  Alexander  Bonis 
doctus  medicus  et  spectatus  amicus,  quae  ipse  tum  viderat, 
significabat,  monachum  inter  condonandum  apoplexia  cor- 
reptum sic,  ut  intra  horas,  quibus  dehinc  vixit,  haud  am- 
plius quatuor,  manum  duntaxat  sinistram  moveret,  ha-^ 
buisse  in  sinistro  cerebri  ventriculo  tres,  minimum,  uncias 
concreti  sanguinis,  parietes  autem  ejusdem  ventriculi  dila- 
ceratos, cum  dexter  esset  integer  nihilque  praeter  exiguam 
sanguinis  portionem  contineret,  quae  illuc  e sinistro  per 
disruptum  lucidum  septum  transierat.  Ilie  ille  sacer  ora- 
tor est,  superiore  epistola  J)  designatus,  de  quo  ipse, 
paulo  post  Venetias  reversus,  illud  insuper  cognovi,  cum 
plures  jam  dies  a condonando  abstinuisset  propterea,  quia 
se  minus  bene  habere  querebatur,  eo  demum,  quo  obiit,  die 
suis  confirmasse,  nunquam  se  melius , quam  tum  valuisse, 
itaque  erectum  atque  alacrem  ascendisse  in  locum  supe- 
riorem ad  eam  concionem  incipiendam,  quam  minime  erat 
absoluturus.  Venit  tunc  mihi  in  mentem  Attali  regis  2), 
cum  Boeotos  ad  societatem  Romanorum  Thebis  hortaretur , 
in  ipsa  concione  intermortui  sic , ut  haud  multo  post  exspi- 
raverit, non  tamen  horis,  sed  diebus  interjectis;  nam3) 
aeger  Thebis  Pergamum  advectus , mortuus  est , altero  et 
septuagesimo  anno:  quae  aetas,  cum  infirmis  viribus  con- 
juncta, minus  vehementi  obnoxium  reddidit  apoplexiae; 
si  Livii  est  fragmentum  illud,  quod  initio  libri  XXXIII.  le- 
gebatur in  vetusto  codice  B&mbergensi.  Sic  enim  habet: 
Attalus  primus  verba  fecit.  Orsus....  segnior  (lege  senior) 
jam  et  infirmior,  quam  ut  contentionem  dicendi  sustineret, 
obmutuit  et  concidit ... . parte  membrorum  captus:  nec  vi- 
tae praesens  periculum  vis  morbi  attulisse , sed  membrorum 
debilitatem  visa  est.  Monachus  autem  ille  neque  major 
quinquaginta  annis,  et  viribus,  eo  praesertim  die  maxime 
confirmatis,  cum  ad  sanguinis  plenitudinem,  quam  facies 
totiusque  corporis  habitus  ostendebant,  dicendi  contentio 
accessisset,  vehementi  apoplexia  in  media  concione  pre- 
hensus est  citoque  confectus,  secundum  ea,  quae  superio- 

1)  N.  23. 

2)  Apml  Livium  liist.  Lib.  XXXVII. 

3)  Lib.  XXX1U. 

ribus  literis  ‘),  et  paulo  ante  his  ipsis  quoque 1  2)  expo- 
sita sunt. 

18.  Intelligis  eorum  memor,  quae  alias  3 4)  scripsi,  in 
apoplexiae  interna  causa  et  exitu  me  non  aetatem  modo, 
sed  et  alia  attendere.  Septuagenarius  quidem  erat,  sed 
eusarcus  faber  quidam  ferrarius  •*),  quem  apoplecticus  in- 
sultus, dextero  toto  latere  resoluto,  occidit  Sexta  die. 
Causa  tamen  reperta  est  in  atro  sanguine,  qui  ex  turgente 
laterali  carotidis  arteriae  sinistro  ramo  eoque  disrupto, 
late  effusus,  hemisphaerium  cerebri  sinistrum  totum  undi- 
que ad  ventriculorum  usque  penetralia  vitiaverat.  Huc  alia 
accesserant , quae  longum  esset  describere.  Sed  non  omit- 
tendus est  immanis  tumor,  reni  sinistro  adhaerens,  magna 
sanguinis  copia  plenus,  nec  sine  substantia  quadam  lamel- 
latim  sibi  incumbente , ut  suspicionem  movere  possit  aneu- 
rysmatis in  ramo  quodam  emulgentis  arteriae,  cui  minus 
alterum  (velut  supra  5 6),  de  Ramvzzixo  verba  facientes, 
conjecimus)  in  laterali  carotidis  ramo  illo  responderet.  Ve- 
rum qualiscunque  is  esset  tumor,  illud  certe  negari  non 
debet,  pressam  ab  ipso  incumbente  arteriam  aortam  minus 
sanguinis  admittere  potuisse,  plusque  ideo  ad  dilatandum 
aliquod  et  denique  perrumpendum  cerebri  vas,  sursum 
contendisse.  Haec  igitur  si  nobis  in  apoplectico  quopiam 
nota  sit  inferioris  arteriae  compressio;  non  faciet  magna 
quantumvis  aetas,  ne  apoplexiam  esse  posse  a sanguine, 
inficiemur.  Sua  quoque  in  legato  illo  Danico,  de  quo  su- 
pra5) mentio  injecta  est  , alia  aliqua  fuerit  dispositio,  con- 
jungenda cum  jecinore  ad  indurationem  inclinante.  Natus 
enim  annos  quatuor  et  sexaginta  improvisa  resolutione  si- 
nistri lateris  et  mox  apoplexia  correptus,  hora  octava  vi- 
vere desiit,  citius  videlicet  quam  in  fabro  multi  sangui- 
nis effusione  facta.  Habuit  autem  praeter  hydatides  in 
plexu  choroide  plurimas,  in  ventriculo  cerebri  dextero  ul- 
tra quatuor  uncias  sanguini 8 grmnosi,  unde  cavitas  illa  mire 
dissoluta  fuit.  Illud  quoque  interea  velim  animadvertas, 
observationem  hanc  utramque,  si  resolutum  hinc  latus  spe- 

1)  \.  23. 

2)  IV.  12. 

3)  Epist.  II.  n.  14. 

4)  Act.  helvet.  Vol.  I. 

5)  N.  8. 

6)  IV.  12. 

ctes , inde  vera  laesum  oppositum  in  cerebro  hemisphae- 
rium, cum  Val.8ai.vak  observationibus  omnino  congruere. 
Quibuscum  alias  pariter  congruentes  reperies , interque  il- 
las viri  '),  qui  etsi  jam  senium  attigerat,  temperamento 
erat  tamen  et  arte  olim  et  recentibus  in  victu  erratis  ad 
sanguineam  apoplexiam  dispositus.  Verum  alia  scire  for- 
tasse avebis,  primum  videlicet,  unde  sit,  ut  in  iis  fernie 
omnibus  exemplis,  quae  bis  et  superioribus  literis  sive  ex 
Vat.SAJ.vae  observatione,  sive  ex  nostra,  sive  ex  aliena 
descripsimus  aut  indicabimus,  ne  iis  quidem  omissis  duo- 
bus, quorum  alterum  ex  illius,  alterum  ex  nostra  in  epi- 
stola anatomica  XIII. -)  proposuimus,  ut  in  iis  igitur  fer  me 
omnibus,  praesertim  vero  in  quibus  illa  quidem  praeter  na- 
turam cava  memorantur,  aut  non  obscuro  indicio  conji- 
cienda significantur,  quae  intra  cava  sanguis  collectus  aut 
e quibus  effusus  fuerit,  ea  fere  aut  in  corpore  striato,  aut 
in  thalamo  nervi  optici,  aut  in  utroque,  aut  juxta  alter- 
utrum , aut  etiam  utrumque , et  tunc  quoque  non  raro  cum 
utriusque,  aut  alterutrius  perforatione  et  dilaceratione 
comperta  fuerint:  deinde  cur  semel  quidem,  ut  apud  We- 
PFERUM  3),  per  lobum  anteriorem  cerebri  ad  frontem  usque 
producta,  nunquam  per  posteriorem  ad  ipsum  occiput:  et 
denique  cum  illa  exempla  sint  ad  quindecim,  cur  in  decem 
illa  cava  fuerint  a dexteris,  in  duobus  a dexteris  et  a sini- 
sti’is,  in  tribus  duntaxat  a sinistris.  Profecto  aut  his  in 
rebus,  etsi  a primo  secus  videatur,  magnum  sibi  partem 
casus  vindicat,  aut,  si  multo  longior  accurate  descripta- 
rum observationum  series  haec  ita  utplurimum  se  habere 
ostenderit,  causae  in  cerebri  structura,  aut  in  ejus  inti- 
morum vasorum  distributione  erunt  perquirendae,  ut  puta 
si  circa  eas,  quae  dictae  sunt,  sedes  aut  plura  aut  am- 
plioris diametri  vascula  ferrentur.  Sic  aliquando  cum 
striata  corpora  assulatim  secundum  horizontem  pei’seca- 
rem  , animadvertisse  memini  in  singulorum  externo  ante- 
riore latere  quandam  quasi  foveolam  , per  quam  sanguife- 
rum  vas  meabat  manifestissimum : alias  autem , oblique  et 
lente  secando,  ostendisse  in  eodem  latere  plura  parallela 
inter  se  et  crassiora,  quam  alibi,  fila  rubicunda,  id  est 
vasa  sanguifera.  Accedere  huc  videtur  minor  ob  ipsam 

1)  Eph.  nat.  cur.  Cent.  IX.  obs.  3. 

2)  N.  19.  et  25. 

3)  Sepulehret.  sect.  hac  2.  obs.  18. 

proximam  ventriculorum  cavitatem , in  horum  parietum 
perforatione  resistentia.  C um  vero  ob  haec  aliave  istius- 
modi  eorum  causam  conjeceris,  quae  primo  et  secundo  loco 
quaerebas,  de  tertio  '.)  minus  eris  fortasse  solicitus,  cum 
attenderis,  dexteras  plerasque  partes  corporis  esse  utplu- 
limum  in  frequentiori  motu  consuevisse , quam  sinistras 
et,  quod  consequitur,  vasa  quoque  non  illarum  modo,  sed 
et  ceterarum,  quae  a dexteris  sunt,  ob  communicationes 
consensusque  laborare  magis  et  dilatari  solita  esse. 

19.  Super  Y rr.SAi.VAK  autem  jam  toties  commemoratis 
et  confirmatis  observationibus , si  resolutae  sunt  corporis 
sinistrae  partes,  ad  dexteras  cerebri  vitium  esse:  si  dex- 
terae, ad  sinistras,  non  puto,  esse  plura,  quae  ex  me 
quaeras.  Nosti  enim,  quae  de  hujus  rei  tum  explicatori- 
bus antiquis  et  novis,  tum  exceptionibus  quibusdam,  tum 
additionibus,  tum  aliis  cujusquemodi  ad  eam  spectantibus, 
habebam  dicere,  ea  me  ferine  omnia  in  eam,  quam  paulo 
ante  memoravi,  epistolam  anatomicam-)  conjecisse,  ut 
non  attineat  hic  iterare.  Unum  tantummodo  aut  alterum 
ad  prima  illa  duo  capita  possum  adjicere.  Nam  si  forte  le- 
gas , quod  ad  explicatores  illos  antiquos  spectat,  Casp. 
Hoffm anxum 1 2  3)  haec  scribentem:  Fuit  haec  ante  Galenum 
Aretaei  sententia,  ....  quam  Cassius  Jatrosophista,  pro- 

blem.  41.  sequitur.  Th.  a Yeiga nominat  etiam  Hvi.r 

Abbatem  et  Felicem  , quos  non  vidi : imo , quis  sit  ille  Fe- 
lix , nescio:  si  haec,  inquam  legas,  nolim  suspiceris  omis- 
sum a me  esse  in  eo  Felice  explicatorem  quendam  peran- 
tiquum et  cum  Aretaeo  ac  Cassio  nominandum.  Iste  enim 
Felix , Hoffmanxo  ignotus,  nimirum  est  hic  idem  Cas- 
sius, quippe  Cassius  Felix  quibusdam  dictus,  ut  cogno- 
scere poteris  vel  ex  Lindenio  renovato  4).  Ad  exceptio- 
nes autem  illud  spectat,  aut  certe  ad  illustrationem  doctri- 
nae illius  a Valsalva  confirmatae,  quod  etsi  ubi  alterum 
latus  corporis  est  resolutum  , vitium , si  organicum  sit  et 
sub  sensum  cadat,  in  opposita  cerebri  parte  est;  non  ta- 
men vicissim  consequitur  quotiescunque  ejusmodi  vitium  in 
cerebri  alterutra  parte  est , oppositum  corporis  latus  esse 
resolutum:  eadem  enim  ratione  lieri  potest,  ut  hoc  minime 

1)  Vid.  tamen  epist.  XI.  n.  12.  imo  epist.  LXII.  n.  7,  9,  11. 

2)  XI II.  ab  n.  14.  ad  27. 

3)  Cotum,  in  Galeo,  de  us.  part.  L.  X.  c.  12.  etc. 

4)  De  scriptis  medie.  L.  I.  Vid.  Cassius  Felix. 

tunc,  sequatur,  qua  interdum  fit,  ut  vitiato  utrinque  cere- 
bro, neutrum  tamen  latus  corporis  sit  paralyticum;  sive 
quod  ea  vitia  sine  repentina  cerebri  laceratione  aut  com- 
pressione sint  facta,  sive  alia  de  causa,  quam  in  ejusmodi 
observationes  incidentes,  quaerere  atque  exponere  conabi- 
mur. Nunc  bis  suum  in  locum  dilatis,  ceteras,  quae  ad 
apoplexiam  sanguineam  attinent , proponamus. 

20.  Vir  senectuti  jam  propior,  ex  apoplexia,  non 
continuo  ille  quidem,  sed  plures  post  dies  interierat:  qui 
hemiplecticus  esset  an  non,  pro  certo  scire  non  potui, 
nedum  quae  ante  apoplexiam  pati  consuevisset;  baec  tan- 
tum accepi,  cum  apoplecticus  decumberet,  respirationem 
non  difficilem  , pulsus  validos  habuisse. 

Cadaver  theatro  datum  est  sub  finem  januarii  a.  1731. 
Viscera  diligenter  perlustrata,  nihil  in  ventre;  in  tho- 
race autem,  quae  ad  res  praeter  naturam  attineant,  aut 
alicui  videri  possint  attinere,  habuerunt  haec.  Pulmones 
erant  undique  pleurae  annexi.  Cor  pingue  adeo,  in  ho- 
mine alioquin  non  obeso , ut  ab  anteriore  facie  inspectans, 
nihil  'dderes,  nisi  pinguedinem.  Venae  coronariae  valvula 
omni  ex  parte  sic  affixa  eademque  sic  foraminulis  pertusa, 
ut  in  XV.  epistola  anatomica  ‘)  descripta  est.  Novissime 
arteria  vertebralis  sinistra  ex  ipso  aortae  arcu  inter  sini- 
stras carotidem  subclaviamque  profecta:  quam  cum  inde, 
non  e subclavia , ut  solet,  enatam,  in  theatro  ostenderem, 
monui,  bine  etiam  fortasse  hujus  hominis  apoplexiam  ali- 
qua ex  parte  repetendam  videri  posse.  Aliquot  post  die- 
bus, ut  exercitationum  requirit  ordo,  cum  ibidem  cranium 
reseraretur,  inveni  atque  ostendi  sanguinem  effusum  ad 
selibram  inter  meningem  crassam  et  tenuem,  vel  potius  in- 
ter crassam  et  membranulam  quandam  alteram,  arachnoi- 
dem  puta:  quae  membranula,  ibi  facta  crassiuscula , cum 
effuso  sanguine  anteriori  ossis  temporis  sinistri  regioni 
eique  viciniae  respondebat.  Praeterea  in  falce  propemo- 
dum  media  os  erat,  ejus  processus  duplicatura  interceptum, 
limbo  inferiori  propius  et  secundum  longitudinem  positum, 
tres  digitos  transversos  eoque  amplius  longum  , sesquidi- 
gitum ferine  altum , mediocriter  crassum  idque  inaequali- 
ter: cum  enim  in  toto  ipso  ambitu  esset  tenue,  imo  in 


1)  N.  20. 

utroque  extremo  in  simplex  videretur  stratum  ex  parallelis 
osseis  fibris  desinere,  dextera  sinistraque  facie,  et  prae- 
sertim altera,  in  grandes  quasi  bullas  protuberabat,  ut  me- 
lius conspici  apud  me  potest;  nam  adhuc  seno,  obductum, 
ut  erat , undique  arctissime  adhaerente  falcis  membrana. 
Denique  carotidum,  quae  ad  basin  cerebri  sunt,  posterior 
ramus  dexter  aequo  erat  crassior  ; sinister  pertenuis , ne- 
que cum  iis  ramis  conjunctus,  qui  ab  arteria  sunt,  in  quam 
conveniunt  vertebrales.  Quorum  illud  etsi  in  aliis  inter- 
dum vidi,  atque  adeo  in  altero,  quod  tunc  consecabamus, 
hydropici  cerebro,  tenuitatem  autem  hanc  tantam  alterius 
aut  utriusque  multo  saepius , nullam  denique  cum  ramis, 
de  quibus  dictum  est,  conjunctionem  fortasse  nonnunquam; 
tamen  haec  quoque  tibi  volui  significare,  ut  intelligeres, 
si  quid  praeterea  adnotatione  aliqua  esset  dignum,  me  non 
fuisse  praetermissurum. 

21.  De  ceteris,  in  iisque  de  pulmonibus  pleurae  undi- 
que adhaerentibus  sine  respirationis  difficultate , erit  ali- 
bi ‘)  scribendi  locus.  Illud  tuli  permoleste,  cum  tantum 
os  in  falce  offendi,  ex  nemine  sciri  potuisse,  qua  de  re  is 
homo  conquereretur  annis,  qui  apoplexiam  praecesserunt. 
Ex  quo  enim  Eranciscus  Antonius  Cattus  anatomicus 
Neapolitanus  non  ita  contemnendus,  ut  ignotus  esse  de- 
buerit iis,  quantum  video,  omnibus,  qui  de  medicis  aut 
anatomicis  scriptoribus  egerunt , sicut  primam  in  muliere 
quadam  revera  bipartiti  uteri  dissectionem  tradidit 1  2),  sic 
primus  coepit  a.  1557.  3)  falcis  in  durum  os  ex  parte  aliqua 
degenerantis  observationem  proponere,  alias  etiam,  quas 
Botai.uus  4)  deinceps,  Hornius5 6),  Scheidius  °),  We- 
1’KERUS  7),  ClIKSEI.DENUS  8),  V vTERUS  9 10)  , GoHUIUS  ,0), 
Mayerus  ll)  atque  alii  plures , quorum  aliquos  mox  nomi- 
nabo, ediderunt,  easque  insuper,  quas  regiae  scientiarum 

1)  Epist.  XVI. 

2)  Isagog.  anat.  C.  XX. 

3)  Ibid.  0.  111. 

4)  Obs.  anat.  II. 

5)  Annot.  ad  cand. 

6)  Dissert.  dc  duob.  ossiculis  iu  apoplect. 

7)  Exercit.  de  loco.  alF.  iu  apopl. 

8)  The  anat.  of  the  hum.  body.  Tab.  XI. 

9)  Abr.  in  diss.,  qua  osteogeuia  etc.  in  prooem.  et  m progr. , quo 
observ.  calculor,  etc. 

10)  Apud  eund.  in  cit.  progr. 

11)  Commere,  liter,  a.  1731.  Spcciin.  XLII.  n.  2. 


69 


Epist.  anat.  medica  III.  art.  21,  22. 

academiae  Parisiensis  historiae  et  commentaria1 2 *)  exhibent, 
omnes  perlegi:  nec  tamen  meminisse  videor  ossis,  quod 
supra  descriptum  aequaret:  si  paucas  in  tanto  numero  fal- 
ces excipias,  in  quarum  una  os  latum  quatuor  digitos  fuisse, 
indicavit  Kioi.anus  -),  et  quam  Yolckvmerls  ‘)  invenit 
ad  dimidiam  sui  longitudinem  penitus  osseam,  praesertim 
vero,  quam  in  theatro  hoc  nostro  anatomico  osseam  omni- 
no vidit  Offredus  4),  cui  parem  vidisse  crederes  Hknr. 
Ai-bertum  Nico  ea  i 5 6),  nisi  idem  observasse  adderet  Vor.- 
ckamerum  , simi/e  autem  Offrkdum  ; ut  dubites , de  tota 
falce  an  de  magna  hujus  parte  intelligas  , cum  se  omnino 
osseam  ait  deprehendisse:  nec  sine  aliqua  ejusmodi  dubi- 
tatione sis,  cum  quandam  legas  observationem,'  in  qua  vel 
ea  vox  omnino  desideratur. 

Ceterum  quod  scire  avebam  de  isto  viro,  in  quo  illud 
a me  os  inventum  est,  neminem  esse  potuisse  qui  diceret,  , 
non  ideo  aegre  tuli,  quia  putarem  aut  putem,  inde  ma- 
gmlm  ipsi  aliquod  incommodum  exstitisse , nisi  forte  aut 
ponderis  aut  distractionis  sensum  aliquem  credere  mali- 
mus; imo  quia  cupiebam  id  ipsum  mea  observatione  conlir- 
mare,  quod  ex  plerorumque  eorum,  quos  nominavi,  aut  si- 
lentio aut  diserta  etiam  narratione  collegeram  , nisi  ossa 
in  falce,  aut  ad  falcem,  aut  alibi  in  meningibus  increscen- 
tia intra  eum  quidem  magnitudinis  et  ponderis  modum,  quo 
ad  hoc  tempus  invenerunt,  nisi,  inquam,  ita  facta  et  po- 
sita sint,  ut  meninges  pungant,  nullum  fere  solita  esse 
per  se  gravius  malum,  sed  ne  doloris  quidem  assiduum 
sensum  inducere : ut  videndum  propter  haec  censeam , an 
Voeckvmeri  et  Offredi  aliaeque  ejusmodi  observationes 
quibusdam  repugnent  ex  usibus  falci  adseriptis. 

22.  Nec  tamen  negaverim , ejusmodi  aut  alia  ossa 
praeter  naturam  aut  genita  aut  etiam  aucta,  posse  inter- 
dum morbis  capitis  internis,  et  apoplexiae  nominatim  , si 
aliae  accedant  causae,  occasionem  praebere.  Nam  primum 
in  sene  Tridentino  t),  quem  levi  non  ita  pridem  apople- 
ctico  insultu  allectum , gravissimus  alter , cum  hora  vix 

1)  A.  1711,  1713,  1734  et  1760. 

2)  C.  32.  Comment.  in  Galen.  de  ossib. 

31  Eph.  nat.  cur.  Dec.  I.  a.  6.  obs.  71. 

4)  Earunri.  Dec.  II.  a.  1.  obs.  127. 

5)  Dec.  obs.  illustr.  anat.  obs.  5. 

6)  De  quo  epi9t.  XL1II.  n.  18. 


70 


Liber  I.  Dc  morbis  capitis. 


una  a sumto  cathartico  medicamento  alvum  exoneraret, 
puncto  temporis  confecerat,  non  modo  Ligamentum  inter 
os  sacrum  et  ischium,  ut  in  adversariis  scriptum  est  111. 
osseum  factum  deprehendi , sed  et  ossiculum  intra  ipsam 
cordis  substantiam  eo  loco  v idi,  quem  altera  mitralis  val- 
vula obtegit,  modica  illud  crassitudine,  sed  longum  adeo, 
ut  transversum  pollicem  superaret : arteriae  autem  magnae 
internam  faciem  crebris  hic  illic  osseis  bracteolis  opertam; 
ut,  si  capitis  rimari  abdita  licuisset,  quam  simillimum  veri 
sit,  ibi  quoque  ossa  alia  me  fuisse  repertorum.  Deinde  in 
pluribus  apoplecticis  senibus  cerebri  vasorum  tunicas  re- 
apse offendi  non  uno  in  loco  ab  osseis  innatis  frustulis  rigi- 
das , praesertim  carotidum , qua  ad  latera  sellae  equinae 
tantopere  se  inflectunt.  In  ejusmodi  sane  capitibus  id  prae- 
ter naturam  Cortesils 1  2)  viderat,  cum  perinde  ac  si  nihil 
nisi  secundum  naturam  maxime  se  habens  proponeret,  in 
earum  cavitate  arteriarum  , qua  attingunt  glandulam  pitui- 
tariam, duo  intus  notatione  digna,  et  a nemine  hactenus 
observata  contineri,  scripsit;  primumque  esse,  quia  sunt 
cellulae  quaedam  exiguae;  alterum,  quod  sint  ossicula  quae- 
dam parva  ( qualia  num  postea  Riolano  3)  quoque  impo- 
suere?) eorum  instar,  quae  ad  articulos  digitorum  repe- 
riuntur  sigmoidea  (sesamoidea)  appellata:  ....  sed  non  so- 
lum in  hac  parte  arterias  in  se  ossicula  continere,  verum 
etiam  in  aliis,  ut  experientia  ipsa  hactenus  probavit:  quod 
quidem,  inquit,  facium  fuisse  puto  non  sine  maxima  natu- 
rae providentia , quae  perpetuo  curat  eas  apertas  quodam- 
modo et  elevatas  esse,  ut  dilatationem  sustinere  valeant. 
Ego  vero  cum  alibi , tum  praesertim  in  cerebro  ita  mode- 
ratam esse  naturam  video , quae  ad  sanguinis  attinent  cir- 
cumitionem  , ut  si  quid  tamen  morbi  vi  oriatur,  quod  san- 
guinis aut  ingressum  aut  egressum  magis,  quam  constitu- 
tum sit,  moretur,  eoque  motum  tardiorem  faciat,  non  sine 
detrimento  sit:  quorum  illud  arteriae  quoque  efficiunt,  se 
ob  innata  ossa  minus  constringere  et  urgere  sanguinem  va- 
lentes, hoc  autem  quidquid  aut  venosorum  alveorum  arctat 
diametrum,  aut  quaedam  quasi  diverticula  his  adimit,  in 
quae  pro  re  nata  redundantis  sanguinis  pars  quadantenus 
cedat.  vSie  quoniam  in  seniorum  calvariis  accrescens  ossea 

1)  Atiimailv.  XLV. 

2)  Miscell.  inedic.  Dec.  I.  c.  7.  _ . 

3)  Aniinadv.  in  Uartholin.  anat.  1.  de  venia  c.  2.  in  fin. 

substantia  minora  quaedam  occoecat  foramina,  ut  puta, 
quemadmodum  alibi  ‘)  indicavi,  quae  occipitales  venas  cum 
lateralibus  sinubus  communicare  antea  sinebant ; hinc  etiam 
tieri  existimo,  ut  plures  aetate  illa  cerebri  sint  morbis 
obnoxii.  Venosos  autem  alveos  arctare  non  unius  generis 
causae  queunt:  in  his,  si  Schkiijujm  2)  audimus,  ossicula 
in  falce  innascentia , ipsam  videlicet  suo  pondere  aliquate- 
nus deorsum  trahendo  atque  tendendo , unde  sinus  longitudi- 
nalis ....  falci  continuus , ea  imprimis  parte  angustior  red- 
ditus regurgitanli  sanguini  non  sufficientem  transitum  con- 
cedat. Quod  si  credibile  est,  ab  altero  Scukiihi  ossiculo- 
rum pondere  suo , licet  exiguo,  esse  praestitum;  tanto  id 
credibilius  erit  ab  nostro,  quanto  ut  magnitudine,  sic  et 
pondere  superabat. 

23.  Ejusmodi  tamen  coarctationem  ut  exciperet  illa 
intra  cranium  sanguinis  effusio,  quam  ipse  in  apoplectica 
sua  invenit,  merito  censet,  necessum  fuisse,  ut  sanguis 
tunc  aliqua  de  causa  copiosior  influxerit.  Idem  nos  quo- 
que in  apoplectico  nostro  censemus , coque  facilius , quod 
majori  impetu  sanguis  in  cerebri  arterias  ferebatur.  Cum 
enim  ad  eum  impetum  moderandum  et  harum  tunicae,  ut 
supra  etiam  ■’)  dixi,  tenuiores  sint  creatae,  coque  minus  ad 
urgendum  sanguinem  aptae,  et  anastomoses  ad  illum  im- 
petum retundendum  inter  carotides  ac  vertebrales  institu- 
tae , et  harum  utraeque,  priusquam  ad  cerebrum  accedant, 
non  semel  inflexae,  illud  insuper,  quod  mecum  velim  anim- 
advertas, additum  est,  ne  praeter  carotides , vertebrales 
quoque  arteriae  ab  ipso  aortae  arcu  existerent,  ad  quem 
videlicet  tanto  impetu  sanguis  a proximo  corde  alliditur, 
ut  is  frequentissimus  esse  soleat  aneurysmatum  locus , sed 
ex  subclaviis  demum  proficiscerentur.  Atqui  sinistra  ver- 
tebralis non  e subclavia,  sed  ex  ipso  magnae  arteriae  ar- 
cu in  nostro  apoplectico  nascebatur,  in  eam  autem  cum 
socia  confluebat  arteriam,  quae  amplam  quidem , ut  dixi, 
cum  dextera  carotide,  nullam  cum  sinistra  anastomosin 
habebat,  ut  impetum  sanguinis  quanto  magis  per  illam, 
tanto  per  hanc  minus,  imo  nullo  modo  infringeret.  Ma- 
jori igitur  impetu  per  sinistram  partem  cerebri  sanguis  ex- 
currebat; ut  minime  mirari  oporteat,  si  tenuissimorum 

• 1)  Epist.  anat.  IV.  n.  11. 

2)  Diss.  supra  ad  u.  21.  cit.  quaest.  4.  et  5. 

o)  i»,  y. 

rasorum  tunicis  ab  eo  latere  sensim  magis  magisque  inlir- 
matis  auctaque  cum  osse,  de  quo  loquimur,  longitudinalis 
sinus  coarctatione,  sanguis  denique  non  modo  a sinistris, 
sed  etiam  ad  anteriora  effusus  sit,  quippe  unde  in  eam  sinus 
partem  debebat  pergere,  cui  parti  impedimentum  objicie- 
batur. Non  sum  nescius,  ab  aliis  quoque,  imo  et  a me 
alias  1 2 ) eandem  vertebralem  arteriam  e magnae  arcu  ena- 
tam in  nonnullis  repertam  esse , qui  obnoxii  morbis  capitis 
essent  an  non,  nec  scire  ipse  potui,  nec  ab  illis  memini 
adnotatum.  1 denique  de  ampla  anastomosi  basilaris  arte- 
riae cum  alterutra  carotide,  nulla  cum  altera  dictum  puta. 
Ossiculum  autem  in  quodam  viro , nunquam  propterea  de 
capitis  dolore  questo  , superiori  longitudinalis  sinus  parti 
innatum  esse  scio  -),  quem  sinum  inde  premi  arctarique 
debuisse  intelligo.  Sed  haec  simul  omnia,  ut  in  nostro, 
reperta  fuisse  non  recordor.  Et  de  hoc  quidem  apople- 
ctico  hactenus. 

24.  Bononiensis  puer,  quatuordecim  annos  na- 
tus, capillis  nigris,  a lumbricis  vexari  solitus,  et  facile, 
sive  corpus  exerceret,  sive  ad  ignem  consideret,  pro- 
fusioni sanguinis  per  nares  obnoxius,  idemque  spiritum 
vini  paulo  saepius  bibens,  quam  conveniret  illa  praesertim 
aetate,  repente  ex  alacri  et  vivido  sine  ulla,  quae  quidem 
appareret,  causa  tardiusculus  et  obtusior  factus,  paucis 
post  diebus,  cum  mane  pristina  illa  comitate  et  alacritate 
inter  suos  versatus,  etiam  in  prandio  fuisset,  inventus 
est  postea  in  lecto  fiisus,  quem  vomitu  sordidaverat , ma- 
nibus caput,  ut  si  ipso  laboraret,  subinde  comprimens, 
sine  loquela  et  paulo  post  sine  motu.  Accersitus  medicus 
venam  secari  jubet,  unde  meliuscule  habere  visus  est.  Spi- 
ritus quoque  salis  ammoniaci  tum  ad  nares  admotus  est, 
tum  paucas  ad  guttas  exhibitus.  Mox  in  priorem  resolu- 
tionem torporemque  relabitur,  sic  tamen,  ut  quae  dicantur, 
aliquando  intelligere  certis  ex  nutibus  videatur:  pulsus  est 
humilis  atque  intermittens,  prava  respiratio,  aliqua  ad  os 
spuma.  Quas  ob  res  cucurbitulae  imperantur:  has  cum  in 
dorso  delixas  non  sensisset,  femoribus  adhibitas  adeo  sen- 
sit, ut  non  modo  nescio  quid  inclamaret,  sed  et  manu  illas 


1)  Epist.  XV.  n.  22.  et  epist.  LVI.  n.  10.  et  11. 

2)  Commere,  liter,  a.  173/.  hebil.  34. 

amovere  tcntaret.  Verum  iis,  quae  novissime  dicta  sunt, 
malis  perstantibus,  prioribus  autem  illis  mox  redeuntibus, 
hora  noctis  circiter  nona  vivere  desiit. 

Cadaver  postridie,  qui  dies  fuit  X.  cal.  januarias  a. 
1703,  inspicientes,  suras  et  posteriora  femorum  aliasque, 
in  quas  jacuerat,  partes  a sanguine,  qui  eo  decubuerat, 
multum  livere  animadvertimus.  Capitis  etiam,  quod 
unum  dissecui , cum  integumenta  inciderem  atque  diduce- 
rem, plus  sanguinis,  quam  soleat,  ejusque  nigrioris  et  flui- 
dioris, effluxit.  Ejusmodi  sanguinis  perpaucae  duntaxat 
guttulae  in  sinu  falcis  repertae  sunt,  cetera  vacuo.  In 
ventriculis  lateralibus  et  tertio  seri  copia  aliqua.  At  sub 
cerebello,  cujus  aequo  mollior  est  visa  substantia,  in  me- 
dio ferine  atrum  concretum  sanguinem  inveni  ad  duo  cir- 
citer cochlearia. 

25.  Si  haec,  historia,  ut  a me  olim  inter  primas  memo- 
riae causa  scripta  est,  ita  nunc  tibi  primo  loco  descripta 
esset ; plura  ad  ipsam  haberes  adnotata  tum  quod  ad  ulti- 
mam hanc  alacritatem  et  ad  curationem  spectat , tum  quod 
ad  dissectionem.  Quae,  quoniam  antea  partim  in  hac  epi- 
stola J),  partim  in  superiore2)  posita  sunt,  nihil  attinet 
hic  iterare.  Satis  est  admonere,  si  quid  discriminis  inter 
hanc  historiam  aliasque  intersit  hujus  generis  alibi  propo- 
sitas, velut  eam,  quae  est  in  epistolis  anatomicis  J ) ; ra- 
tionem quaerendam  esse  in  loco  , tempore , modo  ac  copia 
sanguinis  circa  cerebellum  effusi , et  hac  quidem  cum  cra- 
nii et  cerebelli  magnitudine,  quae  pro  varia  aetate  varia 
est,  comparata.  Haec  autem  historia  extremo  hoc  loco 
posita  est , ut  quemadmodum  ceterae , sic  ipsa  quoque  re- 
sponderet ordine,  quoad  ejus  fieri  posset,  historiis  apo- 
plexiae sanguineae  e Valsai.va  desumtis.  Verum  quia 
non  tantum  ab  effuso  sanguine,  sed  etiam  a remorato  et 
, coacervato  in  cerebri  vasis  ea  esse  potest  apoplexia;  id- 
| circo  priusquam  finem  faciamus,  hujus  quoque  generis 
I exemplum  accipito. 


26.  Petrus  Fasolatus  sculptor  Patavinus,  anno 
i exacto  sexagesimo  primo  , habitior  adhuc  nullique  incom- 
: modo  valetudinis  obnoxius , illa  eadem  tempestate  atque 


1)  N.  12. 

2)  IN.  21.  et  seqq 

3)  XIII.  n.  23. 


Mougagni  de  sed.  el  caus.  morb.  T.l. 

adeo  postridie  quamTita  J),  mortuus  est  ad  l\unc  modum. 
Nullum  tulerat  laborem,  nullis,  quibus  alias  ceteroquin 
pluries,  agitatus  fuerat  curis,  nulla  de  re  questus  erat. 
Imo  cum  plene  coenasset  (abundare  enim  solebat  in  ali- 
mentis) et  maturius  solito  lectum  se  petere  velle  dixisset, 
ac  petiisset;  duabus  postquam  petierat  horis  ab  uxore, 
quae  una  dormiebat,  forte  expergefacta  non  solum  jam 
mortuus,  sed  frigidus  inventus  est  ita,  uti  se  primum  in 
lecto  composuerat. 

Postridie,  dum  capitis  integumenta  inciduntur,  dum 
cranium  circumsectum  attollitur,  multum  effluit  sanguinis. 
Hujus  tamen  nihil  fuerat  intra  calvariam  effusum , nihil  us- 
quam in  cerebri  aut  cerebelli  substantia , quae  ad  tactum 
quoque  ita  se  habebat,  ut  secundum  naturam  solet,  nihil, 
inquam,  ruptum,  nihil  vitiatum.  Aqua  in  lateralibus  ven- 
triculis ferme  limpida,  nec  ea  multa,  cujus  pars  aliqua 
etiani  a lateribus  cerebelli  integri , ut  dixi , an  ex  vertebra- 
rum tubo?  effluere  visa  est.  Verum  fluidi  sanguinis  tanta 
copia,  quantam  nunquam  antea  intra  cranium  vidisse  me- 
minerant, vasa  omnia  tum  circum  cerebrum,  tum  intra  ce- 
rebrum distendebat,  ut  vel  quaedam  vascula,  quae  tenuis- 
sima esse  consueverunt,  magnopere  turgida2)  animadver- 
terim. 

Jussi  nihilominus  thoracem  quoque  aperiri.  Pulmo- 
nes , etsi  ad  costas  valide  annexus  erat  sinister , sani  erant 
tamen.  Pinguedinis  color  in  mediastino  fuscus;  credidi  a 
sanguine  in  minimis  vasculis  restitante.  In  pericardio 
cruenta  aqua,  neque  ita  multa.  Cor  magnum,  vasis  suis 
propriis  et  auriculis  sanguine  turgidis,  qui  grumosus  prod- 
iit , dum  cor , ut  diligentius  extra  cadaver  examinarem , a 
vasis  majoribus  amputabatur:  grumosus  quoque  atque  ater 
fuit  in  ventriculis  cordis , nec  tamen  plurimus.  Valvula 
mitralis  dextera  alba;  albae  quoque  semilunarium  nonnul- 
lae; sed  illa  multo,  hae  paulo  duriores,  quam  soleant:  in 
utrisque  tamen  natura  membranea  in  naturam  quasi  liga- 
menti degeneraverat.  In  media  posteriore  cordis  facie 
membranula  quaedam  alba  exstabat,  quasi  ruptae  hydatidis 
vestigium.  Exterius  quoque  per  auriculam  dexteram  ma- 
culae albae.  Ceterum  arteria  magna  atque  alia,  quantum 
inspicere  potui,  vasa  secundum  naturam  se  habebant. 

1)  Vid.  sapra  n.  11. 

2)  Vid.  etiam  epist.  LX.  n.  12. 

27.  Me  non  praeterit,  rideri  posse  tibi  ad  syncopen 
fortasse  potius  quam  ad  apoplexiam  fuisse  hanc  mortem 
referendam,  spectanti  videlicet,  praeter  hujus  celeritatem, 
tum  citam,  vel  ea  tempestate  et  in  lecto,  refrigerationem, 
tum  quae  in  corde  annotata  sunt.  Verum  , ut  ab  his  ulti- 
mis incipiamus  atque  cum  tanta  illa  sanguinis  copia,  quae 
intra  cranium  inventa  est,  comparemus,  his  sane  cordis 
vitiis,  quae  exposita  sunt,  haud  raro  conspicimus  aliquanto 
majora  in  iis  etiam , in  quibus  ne  levis  quidem  animae  de- 
fectio, nedum  vehementissima  syncope  acciderit,  lllius- 
modi  autem  abundantia  sanguinis  intra  calvariam,  quoniam 
in  nullo  praeterea  alio  vidisse  memini,  effici  apoplexiam  et 
Galenus  docuit1 2)  hoc  pacto  apoplexias  provenire,  scribens, 
multo  nimirum  sanguine  in  principium  animantis  confertim 
irruente,  nec  Petrus  Salius  -) , qui  de  apoplexia  a san- 
guine primus,  ut  superioribus  literis  3)  memoravi,  pecu- 
liare caput  conscripsit,  fere  aliter  hanc  fieri  intellexit, 
quam  ex  cerebri  venarum,  arteriarum  sinuumque  nimia  san- 
guinis repletione,  cujus  ratione  facta  constipatio  constrictior , 
?inde  spirituum  noti  tantum  transitus  prohibeatur , sed  etiam 
et  ipsi  strangulentur  et  suffocentur , sit  in  causa,  ut  subito 
motus  et  sensus  una  cum  detentione  principum  facultatum 
amittatur,  sicque  vera  et  exacta  succedat  apoplexia.  Et 
sane  tantum  sanguinis  in  omnibus , quae  cranium  comple- 
ctitur, vasis  congeri  non  potuit,  quin  cum  hinc  ossa  cir- 
cumstarent, quae  nihil  omnino  cederent,  inde  vero  mollis 
cerebri  et  cerebelli  substantia,  non  modo  hanc  intus  foris- 
que vehementissime  compresserit,  sed  etiam  coarctatis  vas- 
culis sub  sensum  non  cadentibus , motum  ipsum  sanguinis 
et  quae  sine  hoc  nulla  est,  spirituum  secretionem  interce- 
perit. Haec  autem  videntur  accidere  cerebello  non  posse, 
ut  alias  4)  scripsimus,  sine  cita  respirationis  et  motus  cor- 
dis sufflaminatione,  id  est  sine  celeri  morte,  et  hac,  si  ita 
mavis,  a syncope,  sed  quae  a capite  non  a corde  pro- 
venerit, aut,  si  a corde  quoque  ob  ea,  quae  dicta  sunt,  vi- 
tia, tamen  a capite  multo  potius  quam  a corde,  libi  vero 
syncope  est,  undecunque  haec  sit,  non  est  cur  citam  re- 
frigerationem miremur;  quamquam  illam  potius  caloris  ini- 

1)  Vid.  apud  Salium  de  affect.  partic.  C.  II. 

2)  Ibid. 

S)  N.  1. 

4)  Epiat.  II.  n.  2». 

minutionem  fuisse  crediderim , quae  frigus  calenti  mulieri 
visa  est.  Hujusmodi  autem  syncopes,  quas  potissimum 
indicasse  videtur  Herophiuus  *) , cum  repentinam  mortem, 
nulla  ex  manifesta  causa  venientem , fieri,  inquit,  paralysi 
cordis,  si  apoplexias  vocabis  a cerebello,  me  quidem  judi- 
ce, non  valde  errabis:  quod  enim  in  reliquo  corpore  apo- 
plexia facit,  quae  a cerebro  est,  id  in  corde  facit,  quae 
est  a cerebello,  utrobique  autem,  quae  utrinque  est,  qua- 
lem istam  fuisse  censeo , quando  causam  utrumque  illo- 
rum comprimentem  spectavi,  nec  ulla  incommoda  prae- 
cessisse inveni  ex  illis,  quae  syncopen,  quae  ab  ipso  cor- 
de aut  proximis  vasis  est,  solent  antecedere. 

28.  Quod  si  forte  ajas,  nulla  quoque  ex  iis  incommo- 
dis annotata  esse , quae  saepe  praecedunt  apoplexiam ; 
equidem  fatebor:  sed  simul  contendam,  id  minus  obstare 
mihi  non  ab  organico  cerebri  aut  cerebelli  vitio  hanc  apo- 
plexiam repetenti,  sed  ad  congestum  constipatumque  in 
vasis  utriusque  sanguinem  referenti.  Homo  sanguine  abun- 
dabat, quod  habitus  corporis  et  plenioris  victus  consue- 
tudo satis  ostendunt.  Coenatus  plene,  citius,  quam  solebat, 
decumbit,  id  est  tanto  graviore  ventriculo  comprimit  arte- 
riam magnam,  sanguinem  ad  inferiora  ducentem , ut  major 
ejus  copia  petat  superiora,  eoque  etiam  major,  quod  ipse 
in  decubitu  corporis  situs  quanto  est  opportunior  ascen- 
sui sanguinis  ad  superiora,  tanto  est  incommodior  regres- 
sui ad  inferiora,  veluti  etiam  antea 1  2)  comprobatum  est. 
Quod  si  non  ipsum  aortae  truncum  distentus  ventriculus 
premit;  at  ramos  premit  tum  suos,  tum  alios  ab  ipsa  or- 
tos , et  motui  obstat  diaphragmatis , ut  minus  facilis  re- 
spiratio minus  quoque  facilem  sanguinis  a capite  reditio- 
nem efficiat.  Ad  memoriam  nunc  voca , quae  natura  insti- 
tuerit, ut  minore  impetu  et,  quod  consequitur,  celeritate 
et  copia  sanguis  in  cerebrum  ferretur,  quorum  sunt  plera- 
que a nobis  supra  3)  commemorata.  Sic  enim  melius  in- 
telliges , tanto  facilius , iis  omnibus  positis , quae  modo  di- 
cebamus, congestionis  sanguinis  ibi  esse  periculum,  quanto 
magis  hoc  natura  voluit  declinare.  Quod  si  una  aliqua  ex 
illis  rebus,  quas  natura  vel  ab  ortu  ipso  instituit,  mutata, 
ut  cum  sanguis  ob  brevius  iter  majori  cum  impetu  ad  cere- 

1)  Apud  Coei.  Anrelian.  chronie.  Lib.  II.  c.  1. 

2)  N.  13. 

3)  IV.  23. 

brum  pervenit,  quemadmodum  in  iis,  qui  breviore  sunt 
collo  (parvicolles  Coelius  ')  vocabat)  propterea  sanguineae 
obnoxiis  apoplexiae,  facile  accidunt  in  cerebri  vasis  dis- 
ruptiones, non  modo  sanguinis  congestiones;  quanto  hae 
facilius  contingent,  cum  repente  in  homine  qualem  descri- 
psimus , plures  simul  res  mutabuntur!  Ad  eas  enim,  quas 
diximus,  hanc  etiam  adde,  quae  ex  illis  colligitur  et  Rid- 
i,eyi  et  nostris  animadversionibus  olim  indicatis 1  2),  et  ab 
sinuum  quibusdam  quasi  diverticulis  et  duplicationibus  et 
situ  praesertim  in  cranii  basi  repetitis.  Cum  enim  haec 
omnia  atque  alia,  quibus  et  insignis  illa  adjicienda  est  ad 
initium  internae  venae  jugularis  dilatatio,  eo  spectent,  ut 
tardius  e cerebro  sanguis  redeat;  tum  vero  multo  magis 
augentur , ut  tunc  dictum  est , certae  quaedam  causae  tar- 
ditatis ab  ipso  cranii  positu  in  supino  corporis  situ , eoque 
major  congestionibus  sanguinis  occasio  datur,  unde  etiam 
repetenda  causa  est,  ut  opinor,  cur,  qui  propter  illius 
difficiliorem  motum  sive  a crassitudine  et  lentore,  sive  a 
plenitudine  ea  reditus  difficultas  sit,  repente  moriuntur, 
eorum  plures  in  lecto  mortui  inveniantur. 

29.  At  enim , inquies , cur  in  isto  homine  cum  eadem 
etiam  antea  essent,  non  idem  tamen  antea  contigit,  quam- 
vis et  plene  coenasset  toties , et  nonnunquam  certe  matu- 
rius pariter  cubuisset?  Nimirum  quia  antea  erant  quidem 
pleraque  eadem,  sed  non  omnia.  Nec  vero  vasorum  tan- 
tummodo robur  dico  , quod  in  dies  magis  magisque  in  se- 
nibus enervatur,  sed  etiam  atque  adeo  potissimum  tem- 
pestatem illam  dico , cujus  vi  tot  alii  tam  crebro  per  eos 
dies  de  improviso  rapiebantur.  Nam  post  frigus  non  mo- 
do hieme,  sed  et  eo,  qui  praecesserat,  autumno  et  eo, 
quod  successerat,  vere  diuturna  et  rara  continuatione 
protractum,  calor  tunc,  primum,  et  is  non  gradatim , sed 
totus  simul  se  extulerat , ut  repente  propterea  se  expan- 
dente sanguine,  perinde  esset  ac  si  vasa,  hujus  quasi  du- 
plicata improviso  copia  distenderentur.  Quod  cum  supe- 
rius  3 ) jam  satis  explicaverimus,  hic  repetere  non  est  opus. 

30.  Praestat , si  quae  praeter  eas , quas  subinde  his 
duabus  epistolis  indicavimus , observationes  prodierunt,  ad 


1)  Lib.  11.  cit.  paulo  supra,  c.  12. 

2)  Atlvers.  VI.  auimadv.  6. 

3)  N.  13. 

sanguineam  apoplexiam  pertinentes,  eas  quoque  tibi  signi- 
ficare, non  omnes  quidem,  sed  quae  in  praesenti  memoriae 
occurrunt.  In  principum  personis  tres  suppetunt,  duae, 
quae  e Dionisio  in  Lipsiensibus  eruditorum  actis  ’)  me- 
morantur, a sanguine  in  ventriculos  cerebri  effuso,  tertia, 
quae  in  commercio  literario 1  2),  a sanguinis  in  illius  venis 
et  arteriis  congestione,  ob  quam  totum  sub  tenui  meninge 
cerebrum  lividum  erat  et  turgidum.  Ad  duas  illas  priores 
attinet,  quae  de  opilionis  uxore  legitur  in  actis  3)  Caesa- 
reae academiae , et  duae  fortasse , quas  Dominicus  Ga- 
guiardus  4)  attigit,  altera  in  sene  obeso  et  vix  colli  vesti- 
gium habente,  vini  spiritui  nimis  dedito,  altera  in  alio  ob 
suppressum  per  adstringentes  pulveres  sanguinem  e naribus 
profluentem : una  autem  certe,  quippe  ab  eo,  qui  refert,  ha- 
bita, in  presbytero  plethorico,  qui,  dum  capitis  diuturno 
dolori  opem  a medico  peteret,  inter  loquendum  repente 
corruit  mortuus  ita,  ut  frustra  ille  scalpellum  statim  edu- 
ceret ad  sanguinem  mittendum ; hoc  cerebri  laterales  ven- 
triculos quam  maxime  refertos  invenit.  Is  medicus  fuit 
vir  doctissimus  Jo.  Bapt.  Mouinarius,  cujus  egregium  de 
apoplexia  specimen  5 6) , si  quo  tempore  has  ad  te  scribebam 
epistolas,  exstitisset,  non  hoc  unum,  quod  hic  addo,  ex 
eodem  laudassem.  Et  hae  quidem  observationes  post  Se- 
pulchreti  editionem  alteram  prodierunt.  Ante  illam  autem 
una  inter  ceteras,  in  qua  etsi  apoplexia  ab  externa  causa 
fuit,  ob  hanc  tamen  ipsam  digna  est,  quae  minime  praeter- 
mittatur. Quis  enim  facile  putasset,  agrestem  puerum  ab 
irato  ludimagistro  vertice  prehensum , et  celeri  tractu  cum 
impetu  et  succussu  quodam  ad  se  raptum,  ob  id  unum  apo- 
plecticum  factum  iri  et  nocte  proxima  obiturum?  Slevog- 
tius  °)  tamen  vidit  causamque  comperit.  Scilicet  in  pre< 
henso  vertice  pericranium  a periosteo  avulsum,  sanguinem 
per  crassiorem  meningem  late  expansum  et  ex  vasis , quae 
hanc  ad  subjecta  alligant,  disruptis  copiam  sanguinis  intra 
lobos  cerebri  in  ventriculos  usque  effusum  deprehendit. 
Habes  igitur  hanc  quoque  accessionem  ad  illa,  quae  de 

1)  Anno  1711.  mens,  septembr. 

2)  Anno  1744.  hebd.  III.  n.  2. 

3)  Tom.  III.  obs.  121. 

4)  Dell’  Infcrmo  istruilo.  P.  II.  veglia  22  et  25. 

5)  Part.  II.  s.  1.  n.  9. 

6)  Diss.  de  dura  matre  §.  14. 

sanguinea  apoplexia  pollicitus  fueram.  Ea  si  tibi  neque 
inutilia,  neque  ingrata  fuisse  intellexero ; alacrius  deinceps 
ad  alia  pergam.  Vale. 


EPISTOLA  ANATOMICO -MEDICA  IV. 

Agitur  de  apoplexia  serosa. 

Cum  celebrem  illam  apoplexiae  divisionem  in  sanguineam 
et  serosam  non  improbandam  esse  scripsimus  in  earum, 
quas  ad  te  misimus,  epistolarum  secunda  '),  minime  nos 
ftigiebat,  quid  viros  cum  inter  veteres,  tum  inter  recentiores 
doctissimos  ab  agnoscenda  serosa  apoplexia  contineret. 
Nec  vero  nos  ii  sumus,  qui,  quotiescunque  intra  apoplectici 
calvariam  aqua  invenitur,  continuo  ab  hac  ejus  morbum 
repetendum  esse  existimemus.  Quin  ultro  permittimus, 
ut  ex  'ilis , quas  hujus  generis  proferemus  seu  Valsalvae 
seu  nostris  dissectionibus  quot  malueris , tot  alio  censeas 
attinere ; modo  haec  vicissim  largiaris , primum  quod  ex 
Varolio  tibi  in  ea  epistola  J)  descripsimus,  in  ventriculis 
cerebri  apoplecticorum  non  reperiri  majorem  excremento- 
rum copiam,  quam  communiter  in  omnibus  aliis,  id  ut  ipsi 
in  iis , quos  forte  incidit,  usu  venerit,  in  non  paucis  multo 
secus  se  habere:  deinde  eam  aquam,  etsi  morbum  in  qui- 
busdam non  faciat,  augere  tamen,  eoque  a medicis  neque 
ignorandam  esse , neque  negligendam : novissime  vel  pau- 
cam interdum,  non  modo  multam,  posse,  nec  una  ratione, 
ipsam  apoplexiae  causam  esse,  quod  suis  quidem  locis  sub- 
inde ostendere  non  omittam.  Quae  omnia  si  attenderis, 
praeclare  intelliges , ut  opinor,  et  cur  divisionem  illam 
apoplexiae  retinuerim , et  qua  mente  ad  te  tot , et  tam  va- 
rias mittam  historias,  ab  illis,  ut  soleo,  initio  ducto,  quas 
in  Valsalvae  schedis  inveni. 

2.  Valerius  Zanius  quis  fuerit,  cum  aliunde, 
tum  certe  e nostra  Valsalvae  vita  non  ignoras.  Nunc 

1)  N.  6.  et  seqq. 

2)  N.  7.  14 

de  illo  alia,  quae  ad  rem  praesentem  spectant,  accipies  eo 
diligentius  annotata,  quod  saepe,  atque  adeo  pene  quoti- 
die apud  ipsum  Valsa.lv a erat.  Zanii  patrem  apoplexia, 
patruum , septuagenario  majorem , vesicae  lapis  abstulerat. 
Ipse  habitu  corporis  obeso,  carnibus  mollibus,  collo  toroso 
et  brevi , facie  valde  rubente , vitae  sedentariae  et  assiduis 
literarum  studiis  in  lauta,  ut  nobiles  viri  solent,  victus 
ratione  deditus,  quadragesimo  exacto  anno,  calculis  ten- 
tari  coepit,  quos  excernebat,  simulque  salsae  salivae  co- 
pia, quae  postea  dentes  omnes  e suis  alveolis  excussit-. 
Cum  annum  ageret  sexagesimum  primum , defecit  ea  sali- 
vae excretio , dolores  autem  vexare  interdum  coeperunt, 
caput  gravantes.  Circa  annum  tandem , quem  non  com- 
plevit, sexagesimum  tertium,  postquam  solemne  dierum 
quadraginta  jejunium,  id  quod  annis  superioribus  dubiae 
valetudinis  causa  non  fecerat,  religiose  servaverat,  queri 
incepit  de  dolore  in  mingendo , qui  postea  factus  est  acer- 
bior atque  utplurimum  periodicus.  Nam  singulis  fere 
mensibus , aliquando  etiam  crebrius  post  multam  aqueae 
urinae  excretionem  sub  hujus  iinem  recurrebat,  cum  min- 
gendi difficultate  conjunctus,  diesque  aliquot  perstabat. 
Quibus  accesserunt  post  animi  affectiones  dolores  caput 
gravantes , et  his  novissime  sensus  hebetudo  motusque 
debilitas  in  parte  corporis  dextera.  Autumno  adveniente, 
oedemate  pedes  intumuerunt,  quorum  dexter,  cute  erosa, 
ingentem  copiam  emisit  seri  limpidi,  quod  ignis  calore 
concrescens  ovi  albumen  referebat.  Ab  hac  tanta  seri 
excretione  adeo  non  levatus  est  aeger , ut  contra  etiam  in 
pejus  rueret.  Nam  primum  factus  est  somniculosus;  de- 
inde, hiemali  accedente  solstitio  austroque  flante,  sine  lo- 
quela inventus  est,  parte  autem  dextera  fere  immobili; 
neque  enim , nisi  acrius  vellicata,  movebatur,  idque  etiam 
leviter.  Et  a sumtis  quidem  guttis  pluribus  spiritus 
salis  ammoniaci  loqui  iterum  potuit,  et  dexteram  partem 
quasi  expedite  movere:  sed  quadrante  horae  interjecto, 
aphonia  iterum  captus  est,  sic  tamen,  ut  omnia,  quae  di- 
cerentur, se  intelligere  ostenderet,  imo  interdum  ver- 
bum etiam  aliquod,  sed  cum  conatu  et  submissa  voce 
proferret.  Quinto  tandem  ab  affectione  ejusmodi  apople- 
ctica  die  vivendi  finem  fecit. 

Ventre  aperto,  aere  turgens  ventriculus,  renes 
molliores,  sani  tamen  et  sana  item  vesica  invenitur;  quam- 

quam  lapidem  continebat,  parvae  pullae  ovum  aequantem, 
forma  ad  ovalem,  sed  depressam,  accedente,  superficie 
valde  aspera,  colore  autem,  non  albicante,  ut  in  patruo, 
sed  subrufo.  Thorace  recluso,  pulmones,  nisi  quod 
rubebunt,  secundum  naturam  reperti  sunt:  cor  magnum, 
in  ejusque  dextero  ventriculo  leve  concretionis  polyposae 
inchoamentum ; sanguis  enim  ita  erat  fluidus , ut  paulo 
ante,  cum  forte  ramus  iliacus  secaretur , non  secus  atque 
ex  vivente  homine , erumperet.  Cranio  exsecto,  crassa 
meninx  apparuit  corrugata  , sub  tenui  autem  intra  cerebri 
sulcos  stagnans  serum  adeo  limpidum,  ut  ante  hujus  me- 
ningis sectionem,  vitrum  pellucidum  repraesentaret.  Ejus 
copia  seri  major  in  dextero,  quam  in  sinistro  cerebri  he- 
misphaerio esse  videbatur.  Ejusmodi  quoque  serum,  in 
majoribus  ventriculis  compertum  est  ad  uncias  duas,  et 
hoc  quidem  salso  erat  sapore.  Etsi  vero  ex  eo  omni  sero, 
quod  intra  cranium  fuit , non  multum,  sinceri  praesertim, 
colligi  potuit,  in  tres  tamen  partes  divisum  est:  quarum 
ea,  quae  igni  est  imposita,  in  auras  tota  abiit;  altera, 
admisto  spiritu  salis  ammoniaci  et  levi  agitata  commo- 
tione est,  et  nonnihil  sanguinis,  quod  ei  forte  inerat, 
brevi  ad  fundum  praecipitavit;  tertia  vero  a spiritu  vi- 
trioli  nullam  passa  est  turbationem.  Ceterum  in  ventri- 
culo dextero  plexus  choroides  vesiculam  habuit  avellanae 
magnitudine,  cum  in  sinistro  parvas  haberet.  Arteriae 
denique  cum  carotides , tum  vertebrales  interiore  in  tu- 
nica ubique  corpuscula  ostendebant  disjecta,  alba,  firma; 
sed  non  eadem  firmitudine  omnia : pleraque  enim  ad  car- 
tilagineam , aliqua  duntaxat  ad  osseam  accedebant. 

3.  Duplici  potissimum  morbo  afflictus  est  Zanius, 
utroque,  ut  videtur,  haereditario.  Sed  quod  ad  lapidem 
vesicae  attinet,  videbimus  alio  loco  ').  Nunc  tantum  quod 
ad  eam  attinet,  quamvis  imperfectam,  qua  confectus  est, 
apoplexiam.  Hujus  causam  Vai.s.u.va  in  effuso  sero  in- 
dagandam sibi  existimavit.  Et  olim  quidem , sicut  e 
schedis  ipsius  didici,  multa  et  varia  sibi  tentanda  consti- 
tuerat circa  apoplexiae  causam : utrum  ea  induci  arte  pos- 
sit, injiciendo  in  arterias  bestiarum  carotides  has  aut 
illas  res : utrum , iis  ligatis  arteriis , animal  sentire  per- 
gat : utrum  apoplecticoruni  hominum  sanguis  ab  aliorum 

differat,  et  qua  in  re:  denique  serum,  quod  saepe  intra  eo- 
rum calvariam  effusum  est , qua  in  re  peccet  et  quid  inter 
ipsum  atque  illud  discrimen  sit , quod  intra  eam  saepe 
etiam  in  dolore  capitis  effusum  invenitur.  Vides  quomodo 
hoc  serum  in  Zanio  examinare  conatus  sit,  nec  concresci- 
l)ile  ad  ignem,  quale  nonnulli  putant,  et  quale  ex  pede 
emanarat  antea , invenerit.  At  simul  intelligis , quam  sit 
diligenter  curandum,  ne  quid  habeat  admistum;  facile 
enim  aliquid  sanguinis  inter  dissecandum  admiscetur: 
praesertim  vero  quam  longa  requiratur  tentaminum  series, 
et  quam  caute  solerterque  collecta.  Dum  haec  desidera- 
tur, si  conjecturis  uti  licet  atque  id,  quod  est  manife- 
stius, attendere,  non  incredibile  est,  ab  ejusdemmodi 
sero  tum  dolorem  capitis  fieri,  tum  apoplexiam,  sed  pro 
varia  copia  et  acrimonia  illum  aut  hanc,  et  hanc  denique 
post  illum.  Sic  habes  in  Sepulchreto  *)  matronam  hemi- 
craniae diu  obnoxiam  apoplexia  postremo  sublatam , in 
cujus  cranio  inventae  sunt  aquae  flavescentis , mediocriter 
salitae , librae  medicinales  circiter  quinque.  Hanc  matro- 
nam cum  Zanio  compara : utrumque  autem  cum  viro , cu- 
jus pariter  ut  capitis  dolores  primum , deinde  apoplexiam, 
sic  circum  cerebrum  et  in  cerebro  aquam  descripsimus 
epistola  I.  -).  Nec  quia  in  ejus  aqua  salsedo,  quae  in  duo- 
bus prioribus  annotata  est,  omittatur,  credibilius  est,  de- 
fuisse, quam  perquisitam  non  esse.  Nec  quod  ea  copia, 
qua  in  matrona  fuit,  in  eorum  neutro  fuit,  idcirco  pro- 
posita conjectura  abjicienda  est  prius,  quam  proximam 
historiam  perlegas  et  quae  ad  ipsam  annotabimus. 

4.  Publicus  Bononiae  juris  professor,  cujus  fa- 
ciei color  ruber  ad  plumbeum  vergens , aetas  autem  anni 
circiter  sexaginta,  questus  ad  mensem  de  stomachi  sive 
debilitate  quadam  sive  dolore,  quo  ejus  vires  adeo  infir- 
mabantur, ut  in  ambulatione  vel  brevi  saepius  quiescere 
cogeretur,  quiete  enim  levabatur;  cum  forte  die  quarto 
post  primam  lunae  martii  quadraturam,  flante  austro , in 
amplissima  sederet  basilica  sancti  Petronii , repente  cum 
incondito  ululatu  et  peculiari  quadam  corporis  contor- 
sione  cecidit.  Facies  multum  livebat,  spuma  circa  os 

1)  Lib.  I.  sect.  2.  ob9.  45. 

2)  N.  4. 

erat , ex  alvo  faeces  prodibant  , nullus  edebatur  motus. 
Itaque  intra  horulam  mortuus  est. 

Paulo  post  mortem  facies  pallescit;  tamen  post  horas 
viginti  quatuor  livor  aliquis  tum  pone  aures,  tum  nonnul- 
lis aliis  corporis  locis  adhuc  apparebat.  Dum  e cranio 
cerebrum  eximebatur,  mediocri  serum  copia  exibat.  Y asa 
cerebri  sanguifera  non  valde  turgida,  ad  nonnullorum  au- 
tem latus  erat  concretio  seri  gelatinosa.  Meninx  tenuis 
facile  separabatur.  Cerebrum  universum  valde  flaccidum 
et  colore  quasi  diluto , in  lateralibus  ventriculis  serum  ha- 
bebat copia  vix  notatu  digna,  sapore  autem  salso.  Tho- 
race .aperto,  pulmones  conspecti  sunt  quasi  atramento 
tincti,  a pleura  tamen  soluti.  In  pericardio  cum  justa 
aquae  copia  cor  flaccidum  nihilque  in  hujus  ventriculis  an- 
notatione dignum.  Prope  ipsum  arteria  magna  nonnullas 
osseas  exiguas  habebat  squamas. 

5.  Ventrem  non  inspexit  Valsalva,  credo  quia  il- 
lam stomachi,  ut  aeger  vocabat,  affectionem  censuerit  ad 
cordis  flacciditatem  pertinuisse , cum  stomachi  nomine  in 
pluribus  nostrarum  civitatum  imam  anteriorem  thoracis 
regionem  aegri  soleant,  ignari  anatomes,  designare.  Ejus- 
modi cor  sanguinem  celerius  praesertim,  ut  in  ambula- 
tione, affluentem  videtur  non  multum  sane  promovere  po- 
tuisse; ad  eandemque  cordis  infirmitatem  attinuit  fortasse 
ater  ille  pulmonum  color.  Utut  est,  apoplexia,  quae  ho- 
minem sustulit  tam  brevi  spatio , quippe  flaccido  et  corde 
et  cerebro  minus  resistere  valentem , oriri  potuit  ab  sero 
illo  , pauco  quidem , sed  salso , nimirum  vellicante  menin- 
gem  tenuem , qua  etiam  ventriculi  convestiuntur , ut  pro- 
pterea  insultus  initium  fuerit  epileptici  instar,  qui  mox  in 
apoplecticum  degeneraverit.  Non  est  enim  inconveniens, 
unum  eundemque  humorem  modo  apoplexiam , modo  epile- 
psiam inducere,  quando  quotidie  observatur , epilepticorum 
plerosque  a superveniente  apoplexia  e medio  tolli,  ut  vere 
scribit  Myrtianus  *),  ubi  non  modo  convulsivos  motus 
omnes  a stimulata  facultate  dependere , sed  et  illud  docet, 
Hippocratem  impossibile  esse  existimavisse , cerebrum  non 
convelli , dum  ab  illa  materia  acri  irritatur : et  sane  in  eo, 
quem  enarrat,  vetustissimi  scriptoris  loco  diserte  scriptum 
est:  Apoplexiam  Jieri,  si  quidem  cerebrum  rodatur;  inde 

3)  Aiioot.  in  1.  Hippocr.  dc  glaud.  vers.  10X 

enim  et  mens  desipit  (id  est,  ut  recte  Maktianls  explicat, 
non  intelligit)  et  cerebrum  convellit,  ac  distrahit  totum  ho- 
minem. Vides  igitur,  non  esse  a verisimilitudine  alienum, 
quod  de  sententia  tantorum  virorum  existimamus , a sero 
vel  pauco,  modo  irritans  sit,  fieri  apoplexiam  posse,  con- 
vulsione videlicet  et,  quod  consequitur,  constrictione  mea- 
tuum cerebri,  illam  irritationem  excipiente.  Secundum 
haec  scis,  qua  ego  ratione  explicari  posse,  credam,  qua- 
tuor  aut  quinque  perbreves  fere  Valsai.vae  historias, 
quas  sine  ulla  annotatione  protinus  subjiciam.  Sive  enim 
cum  sero  non  pauco , ut  in  duabus  earum  primis , neque 
perfectam  apoplexiam , neque  celerrimam  mortem  conjun- 
ctam legeris,  sive  cum  perpauco  modo  eadem,  ut  in  ter- 
tia, modo  omnino  opposita,  ut  in  reliquis  duabus,  inve- 
neris; me  in  his  quidem  omnibus  non  tam  seri  copiam 
aut  paucitatem  spectare  credes,  quam  aliam  in  aliis  ejus- 
dem salsedinem  et  acrimoniam  conjicere. 

6.  Vir  gracilis,  annos  quadraginta  natus,  febre  acuta 
laborabat.  Circa  nonum  diem  de  nocte  amittit  loquendi 
facultatem.  Interrogatus  nullum  dat  intelligendi  signum. 
In  artubus  omnibus  levis  duntaxat  movendi  sentiendi- 
que  facultas  remanebat.  Facies  rubra  non  erat.  Tandem 
circa  diem  moritur  decimum  tertium. 

Cerebrum  inventum  est  secundum  naturam  se  ha- 
bens ; nisi  quod  inter  ipsum  et  meninges  stagnabat  serum, 
et  hoc  ventriculi  quoque  erant  pleni. 

7.  Vir  alter  annorum  sexaginta,  coloris  sub  flavi , ul- 
cera in  tibiis  diu  pertulerat,  lis  ferme  exsiccatis,  apho- 
nia corripitur  cum  omnium  sensuum  torpore  atque  hebe- 
tudine et  postridie  moritur. 

Serum  inter  meninges  spinalis  medullae  et  ce- 
rebri in  hujusque  ventriculis  compertum  est. 

8.  Mulier,  surda  jam  antea,  pridie  cal.  januarii 
movendi  facultatem  amisit , et  pulsum  eodem  die.  I oto 
corpore  frigida  erat ; nisi  quod  pars  sinistra , in  superiori- 
bus praesertim , aliquem  retinebat  teporem.  Modo  citius, 
modo  tardius  respirabat,  saepius  autem  facilem  et  prom- 
tam  habebat  respirationem;  tardam  autem  et  querulam 
exspirationem.  Sic  triduum  vixit. 

In  cadavere  sanguis  omnis  fluidus  fuit.  In  cerebri 
ventriculis  crassioris  seri  paulum. 

9.  Femina  annum  agens  quinquagesimum  septimum, 
febrili  frigore  corripitur,  cui  calor  cum  siti  sensuque  toto 
corpore  doloris  et  debilitatis  succedit.  Febris  bis  quotidie 
iisdem  symptomatibus  invadit;  quin  etiam,  secundo  die 
pulsus  inaequaliter  intermittit,  sed  tertio  intermissio  ces- 
sat. His  diebus  multae  erant  urinae  et  sanorum  similes, 
quarum  , progrediente  morbo , copia  imminuitur.  Quinto 
et  sexto  die  febris  non  bis,  sed  ter  recurrit  multumque 
affligit  difficili  j-espmatione , dolore  capitis,  ingenti  siti, 
aridissima  lingua , boni  tamen  coloris.  Nocte,  quae  finis 
erat  diei  sexti,  mulier  bene  dormit;  mane,  ut  lectus  re- 
concinnetur, surgit,  tuneque,  ipsafatente,  vires  perstant. 
Febris,  quae  matutino  tempore  aliis  diebus  ingruebat,  non 
redit;  dolor  capitis  omnino  evanuei-at;  aegra  jam  sibi  e 
morbo  evasisse  videbatur ; pulsus  prementibus  digitis  be- 
ne resistebat;  facies  tamen  quiddam  habebat  cadaverosi. 
Prandium  recte  sumsit;  major  tamen  solito  erat  sitis. 
Deinde  cum  muliere  quadam  alacriter  loquitui1.  Vix  haec 
mulier  discesserat,  cum  rediens  in  cubiculum  filia  mor- 
tuam invenit.  Lectus  urina  madebat. 

Cadaveris  cutis  ferme  tota  purpureis,  ad  dorsum  prae- 
sertim et  in  cunctis  artubus,  maculis  rubescebat.  Ven- 
tre aperto,  ventriculus  parvus,  intestina  et  renes  florido 
sanguine  nonnihil  turgentia,  flaccidus  lien,  fellis  vesicula 
cum  pauca  bile  reperiuntur.  In  thorace  pulmones  pleu- 
rae nusquam  adhaerentes , turgidi , nigris  maculis  distin- 
cti, a tergo  sanguine  rubebant.  Cordis  ventriculus  dex- 
ter exiguam  polyposam  concretionem  habebat.  Ceterum 
hic  et  ubique  sanguis  erat  valde  fluidus.  Cranio  exse- 
cto, dum  cerebrum  a spinali  medulla  dividebatur,  crassius 
emanavit  serum.  Circa  tenuem  meningem  gelatinosa  erat 
concretio,  in  ventriculis  seri  paululum.  Cerebrum  ipsum 
nonnihil  flaccidum. 

10.  Etsi  constitueram  inter  has  quinque  Valsalvae 
historias  nihil  interjicere;  tamen  facere  non  possum,  quin 
paulisper  tecum  mirer  inexspectatam  post  tantam  morbi 
remissionem  mulieris  mortem.  Namque , ut  illum  fatear 
non  magni  modo  atque  acuti , sed  maligni  etiam , ut  vo- 
cant, non  obscui-as  notas  habuisse;  cum  ea  tamen  mali- 

gnitate  non  valde  convenire  videntur  vires  illae , quae  in 
femina  jam  morti  proxima  describuntur.  Attamen  si 
omnia,  ut  par  est,  perpendamus,  erant  alia,  quae  aegrae 
medicum,  quicunque  is  fuerit,  admonerent,  ne  remissio- 
ni isti  fideret,  imo  contra  ut  morbum  tanto  magis  suspe- 
ctum haberet.  Melior  facta  erat  mulier.  Sed  quid  erat 
illa  solito  major  sitis?  quid  in  facie,  semper  nobis  atten- 
denda , aliquid  cadaverosi  ? quid  denique  et  quibus  prae- 
cedentibus faustis  indiciis,  ex  aegrae  corpore  nuper  exie- 
rat , ut  tanta  ista  mutatio  non  praeter  rationem  videre- 
tur? Nimirum  prava  illa  materia,  quae  antea  hic  illic  ir- 
ritando turbas  dederat , unam  in  sedem  corporis , eam- 
que  praestantissimam , cogebatur , cerebrum.  Non  illa 
fuerat  per  corticem  peruvianum , qui  necdum  ea  tempe- 
state adversus  ejusmodi  febres  in  usu  erat,  opportune  cor- 
recta aut  sufflaminata:  cujus  vi  corticis  quosdam  quasi 
apoplecticos  e maligna  febre  insultus,  ea  per  circuitus 
redeunte  , procul  dubio , ut  in  aliis  , qui  inde  perierunt, 
redituros  , nos  feliciter  ante  occupavisse  meminimus  cum 
in  nobilissimo  comite  M.  Antonio  'Frento,  tum  in  S.  R.  E. 
cardinali  eminentissimo  Jo.  Francisco  Barbadico  episcopo 
Patavino.  Sed  haec  alias  ').  Nunc,  quoniam  materia, 
quae  irritando  et  convellendo  propositae  mulieris  cere- 
brum, mortem  attulit,  dubitare  potes,  an  pauca  fuerit, 
quando  non  solum  in  ventriculis  seri  paululum , sed  prae- 
ter gelatinosam  circa  meningcm  tenuem  concretionem, 
crassius  quoque  serum  conspectum  est,  quod,  dum  a spi- 
nali medulla  amputabatur  cerebrum,  emanavit  fortasse  e 
proximo  ventriculo  quarto ; nec  prorsus  absimili  dubita- 
tione caret  historia  altera  jureconsulti , quae  supra2)  tibi 
exposita  est.  Accipe  tandem  historiam  quintam  Vai.sal- 
VA.E  et  mihi  communem  civis  illius  Bononiensis,  de  quo 
ob  auditus  gravitatem  hujusque  causam  mentio  facta  est 
in  epistola  anatomica  VII.  3). 

11.  Vir  erat  annorum  circiter  septuaginta,  facie 
pallida , auditu  gravi , vertigini  interdum  et  virium  lan- 
guori obnoxius , tremulus  praeterea , id  quod  inde  acci- 
disse putabant,  quod  multos  jam  annos  tractare  consue- 

1)  Epist.  XLIX.  n.  30,  31. 

2)  N.  4. 

3)  N.  6. 

verat  argentum  vivum , magnam  denique  habens  entero- 
celen  in  dextera  scroti  parte , cetera  sanus  adeo  et  robu- 
stus, ut  veneri  non  secus  atque  adolescens  cum  uxore 
melioris  aetatis  perstrenue  operam  daret.  Quam  et  pridie 
ejus  diei  dederat,  quo  dic,  cum  alacer  et  mente  aeque  ac 
corpore  vegetus  cum  viro  gravi  spatiatus  esset,  vix  ses- 
quihora, ex  quo  ab  hoc  discesserat,  elapsa,  in  via  mortuus 
inventus  est. 

Cadaveris  artus  superiores  valde  rigidos  et  contra- 
ctos animadvertimus,  et  levem  ad  imas  costas  dexteras 
etiam  tum  calorem ; exactae  autem  erant  horae  ab  obitu 
viginti  quatuor.  Ventrem  non  attigimus.  Thoracis 
viscera  et  vasa  diligenter  inspeximus  et  contrectavimus  : 
sana  omnia.  In  capite  annotavimus  os  distortum  in 
dexteram  partem , ab  cademque  parte  magnam  quasi  su- 
gillationem, an  ab  ictu  cum  in  humum  cecidit,  an  a san- 
guine illuc  in  mortuo  ob  capitis  positum  defluente,  pro 
certo  scire  non  potuimus ; sanguis  utique  fluidus  passim 
inventus  est,  nihil  autem  in  calvaria,  aut  intra  hanc, 
quod  ei  responderet  sugillationi.  Cerebrum  mollius , flac- 
cidius, decolor,  in  eoque  pauxillum  seri  magis  inter  amo- 
vendam crassam  meningem  quam  in  ventriculis  animad- 
versi. In  his  plexus  choroides  turgidis  vesiculis,  ut  saepe 
solent.  In  arteria  autem  vertebrali  sinistra,  qua  eonfluxui 
jam  erat  proxima,  lamellae  parvulae , aliae  tendineam, 
aliae  cartilagineam , aliae  osseam  naturam  quadantenus 
referentes. 

12.  Si  haec  ultima  aliaque  seponas,  quae,  ut  adjuvare 
apoplexiae  causas  possint,  in  pluribus  tamen  non  apople- 
cticis  repcriuntur;  nempe  illud  restabit  pauxillum  seri,  in 
cujus  acrimoniam  rejicere  queas  convulsionis  cerebri  cau- 
sam, cujus  indicium  cum  distorto  ore  superiores  artus 
praebuere  adeo  praeter  modum  rigidi  atque  contracti.  In- 
tra eos  quindecim  dies , qui  inciderunt  in  mensem  majum 
a.  1704,  cum  multos  alios  Bononienses  de  improviso  sus- 
tulerit apoplexia ; minus  mirum  fuit  hunc  quoque  homi- 
nem sustulisse  vertigini  interdum  et  virium  languori , tre- 
mori autem  semper  obnoxium,  praeterea  qui  id  aetatis 
adeo  intemperans  esset  in  re  venerea.  Illud  moleste  fero, 
me  nunc  satis  non  meminisse , quae  ejus  et  praegressae 
tempestatis  natura  fuerit : quamquam,  cum  is  mensis  esset, 
quo  saepe  in  Italia  se  primum  intendere  levior  hactenus 

aestus  solet,  verisimile  est,  in  eum  majum  convenisse 
quaedam  illorum,  quae  de  majo  diximus  J)  a.  1729,  prae- 
sertim cum  alios  aliud  atque  hunc  hominem , apoplexiae 
genus  interemerit,  videlicet  a sanguine  intra  calvariam  ef- 
fuso, in  quibus  nobilissimus  Bononiensis  senator  fuit. 
Sed  quoniam  de  ea  tempestate  nihilo  plus  Valsalva  quam 
ego  annotatum  reliquit,  hoc  omittemus  et  nostras,  ut 
facere  instituimus,  ejus  observationibus  subjiciemus  a viro 
amplissimo  initium  ducentes. 

13.  Jo.  Baptista  Anguissola  praesul  meritissi- 
mus, statura  magna,  colore  ad  rubrum  vergente,  urinae 
vitiis  obnoxius , annum  sexagesimum  superaverat , cum  a. 
1707.  antiquo  cruris  ulcere  occluso,  primum  animi  defe- 
ctione in  sua  cymba  correptus  est;  erat  enim  Venetiis, 
ibique  datam  a pontilice  maximo  legationem  obibat ; domi 
deinde  in  suo  cubiculo  cecidit  sine  causa;  novissime  pre- 
hensus est  apoplexia  ita,  ut  medici  jam  proximam  mortem 
praesagirent.  Sed  cum  haec  omnia  contigissent  circa  me- 
dium quinctilem , non  ante  medium  sextilem  defecit.  Illi 
interea  medicamenta , quae  moverent  alvum,  ingesserunt, 
sanguinem  e talo,  e cubito,  e manu,  e fronte  miserunt, 
cuti , quae  exulcerandi  vim  habent , imposuerunt , in  ver- 
tice cucurbitulam  defixerunt,  spiritus,  quos  vocant,  alia- 
que id  genus  praebuerunt.  Nunquam  tamen  obtinuerunt, 
ut  aeger  loquendi  et  dextei’as,  quae  resolutae  erant,  cor- 
poris partes  movendi  facultatem  recuperaret.  Inter  haec 
febris  oborta  est  de  genere  putridarum,  adversus  quam  pe- 
ruviano  cortice  usi  sunt.  Suspicio  quoque  facta  est  in- 
flammationis thoracis.  Postremo  sub  altera  parte  menti 
aliquid  abscessit,  quam  partem  scalpello  aperuerunt  pau- 
cis ante  mortem  diebus,  nec  multum  fuit  quod  exivit. 
Stertore  demum , qui  etiam  antea  saepe  fuerat,  ultimis  il- 
lis diebus  increscente,  vivere  desiit.  Haec  ab  ejus  intimis 
omnia  accepi,  cum  a me  peterent,  ut  interessem  disse- 
ctioni , quae  ab  Rinaudiis  patre  et  lilio  coram  aliis  medi- 
cis peracta  est. 

Abdomine  inciso  et  diducto,  hepar  in  convexa  fa- 
cie apparuit  oblongis  quasi  striis  distinctum  e rubro  sub- 
fuscis , a superioribus  ad  inferiora  pertinentibus , cetera 


1)  Epist.  III.  n.  11.  et  13. 

sanum  ; nisi  quod  in  sua  vesicula  tres  quatuorve  habuit 
calculos,  ut  in  prima  quoque  epistola  anatomica  ‘)  memo- 
ravi. Reliqua  viscera  prorsus  erant  secundum  naturam ; 
si  urinariam  vesicam  excipias , quae  tamen,  quod  esset  in 
se  contracta,  eo  crassioribus  fortasse,  quam  revera  esset, 
tunicis  visa  est.  In  thoracis  quoque  visceribus  nihil 
morbidi  inventum  est.  Nam  quod  pulmones  neque  duros, 
neque  turgidos,  neque  ad  pleuram  alligatos,  in  eo  culpare 
tamen  aliqui  non  dubitarunt , quod  ea  facie  nigricarent, 
qua  dorsum  tangebant,  nempe  id  immerito  factum  censui 
mecumque  ipse  censebis,  ut  qui  id  commune  esse  cadave- 
ribus pene  omnibus , sicuti  vel  olim  Christochorus  Gua- 
rinonius 1  2)  indicaverat,  minime  ignoras,  eo  sanguine  vi- 
delicet mox  ab  interitu  confluente , quo  in  supino  corpore 
pondus  trahit.  Dum  cranii  integumenta  detrahebantur, 
rubor  etiam  tum  est  in  pericranio  animadversus,  qua  cu- 
curbitula defixa  fuerat.  Inter  dissecandum  cranium  ex 
ejus  cavo  aqua  effluxit.  Illo  sublato  crassaque  meninge 
amota,  sub  altera  passim  ad  cerebri  anfractus  cinerea 
quasi  gelatina  translucebat ; vasa  autem  cerebri  et  cere- 
belli superficiem  tenentia,  aliquanto  erant,  quam  soleant, 
sanguine  turgidiora.  In  cerebri  substantia  nihil  erat  quod 
reprehenderes,  nisi  forte  laxitas.  Ceterum  in  ventriculis 
omnibus  aquam  vidi,  nec  tamen  multam. 

14.  Cerebri  et  cerebelli  vasa  in  hoc  praesule  turgi- 
diora faciunt,  ut  duarum  mihi  rerum  veniat  in  mentem. 
Q.uod  supra  3)  indicatum  est,  vel  paucam  aquam,  modo 
irritans  sit,  apoplexiam  afferre  posse,  eo  nitebatur,  quod 
possit  convellere  et,  quod  consequitur,  cerebri  meatus 
constringere.  Nunc  velim  huc  addas,  tanto  hanc  con- 
strictionem futuram  esse  perniciosiorem , quanto  magis 
vel  ab  alia  causa  acciderit,  ut  ii  meatus  constricti  ex 
parte  jam  sint  aut  constringantur  eodem  tempore,  puta  a 
sanguine,  quo  vasa  omnia,  quae  intra  cranium  sunt,  plus 
aequo  distendantur.  Hinc,  alterum  colliges , quatenus  ac- 
cipiendum sit,  quod  famigerati  medici  docuerunt,  inuti- 
lem , imo  noxiam  in  serosa  apoplexia  esse  venae  sectio- 
nem, et  tam  quidem  noxiam,  quam  utilis  est  in  sanguinea, 

1)  N.  48. 

2)  Vid.  Sepulclir.  Lib.  IV.  e.  1.  in  addit,  obs.  8.  et  13. 

3)  N.  5. 

secundum  haec  Cet,si  ‘)  sententiam  explicantes:  8t  omnia 
membra  vehementer  resoluta  sunt,  sanguinis  detractio  vel 
occidit , vel  liberat.  Equidem  negandum  non  est,  sL  ab 
aqua  duntaxat  apoplexia  sit,  perinde  esse  hanc  atque  asci- 
ten  per  venae  sectionem  velle  curare.  Verum  ubi  factam 
ab  aqua  non  multa  constrictionem  vasa  distendens  san- 
guis augeat , nonne  constrictionem  tuto  minuet , qui  hunc 
detrahat  ? 

15.  Non  est  hic  sermo  de  hydrope  cerebri , in  quo 
aqua  plurima,  sanguis  paucus  et  effoetus;  ut,  si  hunc  mi- 
nuas , sub  aquae  pondere  vasa  penitus  conniveant  et  lan- 
guidam sanguinis  circumitionem  prorsus  intercipiant.  Ad- 
dendae tunc  sanguini  sunt  vires,  et  cerebri  ac  meningum 
libris  non  secus  laxatis , ac  quae  in  aqua  macerantur,  ro- 
bur quoad  licet  per  illa  ipsa  externa  internaque  remedia 
conciliandum  est , quae  in  sanguinea  apoplexia  jure  dixi- 
mus -)  esse  fugienda.  Itaque  si  cui  e malo  corporis  ha- 
bitu apoplexia  superveniat,  non  temere  ad  illud  auxilii  ge- 
nus decurram,  e cujus  abusu  saepe  malus  habitus,  ex 
hoc  autem  ipsa  interdum  apoplexia  suboritur;  habes  enim 
apud  Zacutum 1 2  3)  hanc  a Galeno  atque  Avicenna  anno- 
tatam post  immodicam  sanguinis  eductionem , quo  deni- 
que et  quaedam  cl.  Trewii  4)  observatio  referri  potest. 
Neque  eo  decurram,  si  quis,  senex  praesertim  ac  debilis 
et  proprio  aliquo  capitis  affectu,  non  e consensu,  labo- 
rans, ab  incautis  medicis,  quibus,  cum  potui,  obstiti,  ad 
aquas  acidulas  potandas  missus,  inde  redux,  apoplexia 
corripiatur:  leges  enim  in  Sepulchreto  5)  observatione 
confirmatum  quod  conjectura  significat , tunc  aqua  pluri- 
ma dilui  cerebrum.  Sed  contra,  ubi  cum  aqua  turgentiam 
vasorum  esse  conjeci,  sanguinem  mittere  non  distuli. 
Sic  in  sacerdote  cive  meo  (cujus  minorem  fratrem,  cum 
haec  scriberem,  apoplexia  sublatum] fuisse  accepi),  obno- 
xio quotannis  convulsivis  hypochondriorum  affectibus,  ab 
hisque  per  dejectiones  aquosas  liberari  solito , cum  anno 
1711.  hae  incepissent  quidem,  sed  mox  substitissent,  do- 
lor autem  caput  gravans  supervenisset,  et  huic  accessisset 

1)  De  medie.  Lib.  III.  c.  27. 

2)  Epist.  III.  n.  11,  12. 

3)  De  medie,  prine,  hist.  L.  1.  hist.  5.  in  paraphr. 

4)  lu  act.  nat.  cur.  Tom.  IV.  obs.  136. 

5)  Lib.  I.  sect.  2.  obs.  48. 

repentinus  mentis  stupor  atque  aphonia,  ego  statim  at- 
que accersitus  sum,  in  cubito  venam  incidi  jussi;  ex  qua 
sanguis  adhuc  fluebat  cum  loquendi  facultatem  recupera- 
vit , ut  vigorem  quoque  mentis  postquam , ceteris , quae 
conveniebant,  non  omissis,  sanguis  iterum  missus  est  eo- 
dem die.  Me  namque  conjectura  eo  duxit , ut  illius  qui- 
dem seri,  quod  per  intestina  exire  non  pergebat,  partem 
aliquam  intra  cranium  effusam  esse,  existimarem;  sed  ta- 
men constrictis  insuper,  ut  saepe  in  ejusmodi  convulsivis 
hypochondriorum  affectionibus  usu  venit , sanguiferis  in 
ventre  vasis,  illa  propterea,  quae  ad  cerebrum  attinent, 
magis  sanguine  distendi  crederem.  Sic  in  aliis  quoque 
feci  eodem  exitu,  sic  etiam  in  plerisque  eorum  facturus, 
quorum  proximas  subjiciam  historias,  si  ad  eos  forte  ad- 
vocatus essem , aut  potius  si  praeceps  morbus  tempus  de- 
disset, ut  quisquam  ad  eorum  curationem  advocaretur. 

16.  Juvenis  erat  Venetus  annos  natus  undetriginta, 
gibbus , bibosus , qui  esculenta , nescio  quae , per  urbem 
circumferens , infimae  plebi  vendebat.  Hoc  dum  faceret 
die  quodam  octobris  a.  1707.  in  ipsa  via  primum  vacillavit, 
mox  ibi  cecidit,  illico  mortuus,  livida  facie,  vino,  quod  bi- 
berat, per  os  naresque  simul  cum  sanguinolento  humore 
defluente. 

Cadaver  cum  praeel.  Saxtorixo  postridie  inspicientes, 
brachia  subrigida  et  contracta , squalidum  corporis  habi- 
tum'ac  foedum  et  super  haec  recentem  in  altero  inguine 
bubonis  cicatricem  deprehendimus.  Ventrem  deinde 
incidimus  jecurque  et  lienem  magna,  sed  hunc  flaccidio- 
rem , illud  paulo  durius  et  albidius  invenimus.  Pancreas 
quoque  durius  fuit.  Ventriculus  antrum , quod  vocant, 
pylori  deorsum  versus  sub  ipso  umbilico  protendebat ; coli 
autem  intestini  pars  illa,  quae  ventriculo  subtendi  solet, 
infra  umbilicum  per  medium  ventris  secundum  hujus  longi- 
tudinem , valde  angusta  descendebat.  Multo,  quam  haec, 
magis  ab  naturali  situ  vertebrae  omnes , quae  ab  ima  cer- 
vice ad  os  sacrum  pertinent,  aberrabant.  Nam  totus,  qui 
his  duobus  terminis  interjicitur,  spinae  tractus  sinistror- 
sum adeo  curvabatur,  ut  curvaturae  medium  ab  recta  li- 
nea, quae  inter  duos  eos  terminos  ducta  esset,  transver- 
sos digitos  plus  septem  distaret.  Praeterea  erat  spinae 
anterior  facies  ipsa  quoque  ita  sinistrorsum  conversa,  ut 

posteriores  vertebrarum  processus  dexterum  propemodum 
spinae  latus  tenerent.  Quo  ex  positu  sequebatur,  ut  sini- 
strae quoque  costae  initiis  suis  spinam  a tergo  operirent, 
inde  autem  antrorsum  se  continuo  inflectentes  spinaeque 
latus  complexae,  inter  hoc  et  se  ipsas  in  thoracis  cavo 
perangustae  fissurae  instar  per  totum  id  latus  relinque- 
bant. Hanc  spinae  flexuram  descendens  aorta  imitabatur 
arteria;  nec  dubium  erat,  quin  descriptus  ventriculi  et  coli 
situs  inde  quoque  magna  ex  parte  occasionem  habuisset. 
Thoracis  autem  cavum  quanto  propterea  et  brevius  et 
angustius  fuerit,  facile  intelligis.  Nam  etsi  pectus  multo 
convexius  erat  ad  anteriora,  quam  soleat,  multum  tamen 
latitudinis  sinistrarum  costarum  situs  detrahebat;  spina 
autem  et  sternum , quod  segmentum  annuli  repraesenta- 
bat, quanto  magis  curva  erant,  tanto  magis  summum  dia- 
phragmatis fornicem  supremis  thoracis  linibus  propiorem 
faciebant,  ut  cordis,  quod  potius  magnum  erat,  basis 
summa  sui  parte  vix  a jugulo  tantillum  distaret.  In  cordis 
ventriculis  sanguis  paucus  isque  concretus,  in  auricula  au- 
tem dextera  polyposa  concretio,  sed  exigua.  Pulmones 
anterius  passim , posterius  autem  altero  superiore  lobo 
cum  pleura  connexi  erant  per  tenues  mollesque  membra- 
nas. Spuma  erat  in  bronchiis,  alicubi  etiam  rubescens, 
sed  perpauca.  Ceterum  pulmones,  aspera  arteria  et  la- 
rynx sana.  Calvaria,  quae  crassa  erat,  sublata  et  durae 
meningis  sinubus  incisis , in  eo,  qui  falcis  dicitur , levissi- 
mam polyposam  concretionem , in  laterali  autem  dextero 
coactum  in  grumos  sanguinem  conspeximus,  quo  et  mi- 
nora turgebant  vasa,  magis  autem  quae  dextera,  eaque 
inferiore,  cerebri  parte  per  meningem  tenuem  discurre- 
bant. Sub  hac  meninge  serum  passim  in  cerebri  anfracti- 
bus , ut  ipsa  propterea  detrahentis  manum  tota  facile  se- 
queretur. Nihil  autem  seri  e spinae  tubo  defluxit , et 
paucum  in  lateralibus  ventriculis  inventum  est ; quo  tamen 
non  tunc  primum  irrupisse , indicio  erat  pallor  vasculorum 
tum  quae  per  ventriculorum  parietes  feruntur,  tum  quae 
choroides  plexus  eftlciunt.  In  iis  plexibus  erant  praeterea 
vesiculae  aqua  plenae.  Quod  reliquum  est,  cerebrum  et 
cerebellum  optime  se  habebant , nec  modo  substantia  non 
erant  flaccida,  sed  longe,  cerebrum  praesertim,  fir- 
missima. 

17.  In  tanta  cordis  et  cerebri  propinquitate , tantaque 
ub  arteriae  magnae  inflexiones  descensus  sanguinis  difli- 
cultate,  mirum  non  fuisset,  in  biboso  praesertim  juvene, 
si  vas  aliquod  sanguiferum  intra  cranium  esset  disruptum. 
Minus  igitur  mirum  est,  quod  ad  aquam  sub  tenui  meninge 
effusam  vasorum  distentio  facile  accesserit  per  hanc  re- 
pentium , et  constrictionem  adauxerit  ab  aqua  factam. 
Cur  autem  tanta  cerebri  firmitudo  constrictioni  non  ob- 
stiterit, saltem  ne  hominem  puncto  temporis  interimeret, 
causam  puto,  si  forte  quaeris,  hanc  esse  potuisse,  quod 
cum  cerebri  corticalis  substantia  minus  soleat  firma  esse, 
quam  medullaris , ex  qua  praesertim  , quia,  cum  sit  in  se 
conglobata,  multo  ampliores  sui  portiones  offert  dissecan- 
tibus , de  cerebri  firmitudine  judicamus , quanto  magis  in 
hoc  juvene  firma  fuit  medullaris,  tanto  major  constrictio 
fuit  corticalis,  ut  quae  hinc  inter  firmiorem  medullarem 
substantiam,  inde  inter  aquae  et  sanguinis  compressionem 
media  interjacebat.  Vel  quoniam  cerebellum  ob  id  ipsum, 
quod  multo  maxima  ex  parte  constat  e substantia  corti- 
cali , minus  firmum  solet  esse  quam  cerebrum  et  in  hoc 
juvene  certe  fuit;  tu,  si  prior  illa  causa  non  placet,  fac 
ita  cogites,  quanto  magis  sua  firmitudine  cerebrum  obsti- 
tit compressioni , tanto  minus  obstare  potuisse  infirmius 
cerebellum.  Cum  enim  ad  cerebri  molem  effusa  aqua  et 
sanguis  distendens  vasa  accessissent,  neque  cranii  parietes, 
quippe  ossei , quidquam  cederent , ipsum  autem  cerebrum 
ob  suam  illam  firmitudinem  minus  sane  quam  in  alio  ho- 
mine cessisset,  relinquebatur  videlicet,  ut  maxima  in  ce- 
rebellum vis  fieret , unde  mortem  esse  quam  celerrimam 
posse,  alio  loco  *)  ostensum  est. 

18.  Neque  eo  turbari  te  velim,  quod  ab  aqua  antea 
irritationem  et,  quod  ab  hac  sequitur,  convulsionem,  nunc 
vero  compressionem  deducam.  Nam  et  convulsio  et  com- 
pressio idem  inferunt  detrimentum  constrictionis.  Aqua 
autem  cum  ipsius  naturam  et  pondus  spectamus,  quin 
comprimat,  dubitandum  non  est;  cum  vero  acrimoniam, 
quin  irritet  ac  convellat.  Itaque  eadem  aqua  non  raro  pot- 
est et  compressionem  et  convulsionem  inducere,  com- 
primendo autem,  aut  convellendo,  aut  utrumque  praestan- 
do , in  tenuissimis  vasculis  sanguinem  remorari , unde  tur- 


1)  Epist.  II.  n.  24. 


94 


Liber  I.  Dc  morbit  capiti *. 

geant  majora  et  compressionem  adaugeant.  Secundum 
haec,  nunc  simul  omnia  convenientia,  ut  in  hoc  juvene, 
cujus  subrigida  et  contracta  brachia  convulsionem  quoque 
subindicarunt,  alias  non  omnia,  ut  in  viro,  de  quo  statini 
verba  faciam , in  quo  nullae  sunt  animadversae  convulsio- 
nis notae,  causas  poteris  gravioris  aut  non  ita  gravis 
apoplexiae,  et  celerioris  aut  tardioris  mortis  conjicere. 

19.  Stabularius,  prope  annos  sexaginta  natus, 
procerus  et  obesus , quippe  multum  et  comedere  et  po- 
tare solitus , ter  antea  in  Patavinum  illatus  fuerat  noso- 
comium, semel  ob  febres,  nec  graves  tamen  et  breves,  ite- 
rum ob  apoplexiam,  qua  depulsa  discesserat,  tertium,  id- 
que  proxima  aestate , ob  thoracis  inflammationem , quo 
tempore  incontinentiae  urinae  signa  fuerant  non  obscura. 
Quartum  denique  illatus  est  ob  secundam  apoplexiam,  sed 
eam  mora  et  incuria  facile  insanabilem  factam.  Nam  de- 
cembri jam  medio,  tempestate  frigidissima  eo  anno,  1725, 
cum  pridie  non  esset  animadversus , postridie  demum  sub 
noctem  in  stabuli  angulo  apoplecticus  inventus  est,  nudus 
in  ea  jacens  lodice,  qua  nudius  tertius  se  involverat.  Dex- 
tero  brachio  magis  erat  resoluto , caput  attollebat  et  co- 
nabatur si  loqui  posset.  Servare  tamen  non  potuerunt: 
nam  sive  a mora  aqua  acrior  facta , sive  mavis  nova  effu- 
sione aucta  graviorem  alterum  insultum  attulerit , sive 
sensim  magis  atque  magis  urgendo  confecerit , decima  ex 
quo  sic  inventus  fuerat  hora,  intempesta  nocte,  vivendi 
finem  fecit. 

Mortui  corpus  diligentissime , studiosorum  quoque 
gratia  adolescentum,  per  aliquot  dies  a nobis  perlustra- 
tum, haec  habuit  adnotanda.  Ventre  patefacto,  vesica 
urinaria  statim , omentum  vero  non  nisi  quaesitum , se 
ostendit;  totum  enim  inter  ventriculum  et  huic  subjectum 
colon  intestinum  latebat.  Ventriculus  valde  contractus, 
mirum  in  ejusmodi  homine  vel  post  novissimam  illam  ine- 
diam , et  sanus , nisi  quod  exterius  in  medio  faciei  poste- 
rioris tuberculum  erat  subrotundum , ventriculo  tamen 
concolor,  quod  sectum,  ex  eadem  fieri  substantia  visum 
est , ex  qua  pleraeque  fibrae  ventriculi.  Tunc  ad  vesicam, 
quae , tenuibus  intestinis  sursum  compulsis,  ferme  ad  um- 
bilicum usque  se  extendebat,  oculos  manusque  converten- 
tes , totam  pinguedine  opertam , lotio  autem  distentam, 

ut  mox  ureteres  pariter  et  renes  deprehendimus.  Ili  quo- 
que pinguedine  obducti  erant,  eaque  plurima,  dura‘ipsis- 
que  arctissime  adhaerente.  Ambo  exterius  inaequali  su- 
perficie , nec  sine  indiciis  tum  reteris , tum  praesentis  vi- 
tii ulcerosi,  interius  vero  quanto  majori,  quam  solent, 
cavea,  tanto  minus  crassa  circumcirca  substantia,  an 
quod  saepius  remorata  urina  distendendo  extenuasset  ? 
an  potius  ab  erosione?  ut  subobscure  videbatur.  Haec 
omnia  in  rene  dextero  magis  apparebant,  qui  et  cellulam 
habuit  mediocrem  ex  parte  prominentem  extrorsum,  ex 
parte  in  renis  substantia  excavatam,  humore  urinae  simili 
plenam.  Ureteres  quoque  etsi  ambo  erant  ita  amplificati, 
ut  continuo  exponam,  tamen  paulo  minus  sinister  fuit 
quam  dexter.  Hic  enim,  qua  ex  rene  prodibat,  gallinaceum 
aequabat  ovulum,  in  summo  truncatum;  reliqua  autem 
parte  propemodum  tota  aortae  arteriae  truncum  iliacis 
proximum  non  paulo  superabat,  nisi  quod  prope  suam  in 
vesicam  insertionem  aliquantum  se  contrahebat,  orificio 
autem  extremo  minimi  apicem  digiti  vix  admittebat.  In 
tanta  dilatatione  erat  insuper  longior  factus,  ut  excederet 
transversos  digitos  triginta,  si  extenderes;  saepius  enim 
huc  illuc  ad  angulum  se  inflectebat , quibus  in  locis  inte- 
rius a primo  valvulis  instrui  videbatur,  sed  haec  species, 
cum  in  rectum  extenderes,  prorsus  abibat.  Cum  latitu- 
dine et  longitudine  creverat  quoque  crassitudo  tunicarum, 
ut  proclive  mihi  fuerit  nonnulla  de  harum  structura  per- 
spicere , quae  non  hic  est  opportunus  describendi  locus. 
Porro  vesicae  etiam  tunicae  erant  crassiores  factae,  ejus- 
que  fundus  quibusdam  in  locis  incipiebat  quasi  exulcerari. 
Haec  et  colis  glans  nuda  (erat  enim  cutis,  qua  contegi 
solet,  retrorsum,  quasi  ut  in  paraphimosi,  rejecta),  et 
nescio  quid  obstaculi , non  magno  ab  extrema  glande  in- 
tervallo immisso  specillo  occurrentis , urethra  autem  a 
penis  corporibus  mox  sejuncta,  continuo  sublati,  fece- 
runt , ut  hanc , initio  a vesica  ducto  , ad  finem  usque  ape- 
rirem et  diligentius  examinarem , sed  nihil  vitii  repertum 
est , si  quasdam  albidas  oblongasque  excipias  lineas,  obli- 
que ante  alterum  latus  carunculae  seminalis  nonnihil  ex- 
stantes, duasque  harum  similes,  quas  trium  circiter  digi- 
torum transversorum  intervallo  ab  extremo  urinario  mea- 
tu deprehendi.  Sterno  sublato,  pulmones  conspecti 
sunt  utrinque  ad  dorsum  concidentes,  ut  pinguissimum 

mediastinum  omnino  detectum  relinquerent.  Eorum  dex- 
ter tota  ferme  laterali  et  posteriore  facie  cum  pleura  ar- 
ctissime cohaerebat.  Sic  et  cordis  universa  superlicies 
cum  pericardio  et  superlicies  item  auriculae  dexterae , ar- 
ctius tamen  ventriculus  dexter  quam  sinister.  In  utroque 
horum  sanguis  ater  et  picem  ferme  liquidam  referens ; sed 
is  liquidam  magis,  qui  ater  quoque  profluxerat  plurimus, 
cum  vena  cava  ad  septum  transversum  incisa  est.  Arte- 
riae carotides  per  collum  scandentes  valde  amplae.  Sed 
aorta  ipsa  et  quidquid  sciens  omisi  vasorum  aut  visce- 
rum , ut  silentio  indicare  soleo , secundum  naturam  se  ha- 
bebant; quin  et  musculi  erant  bene  rubicundi,  nec  colore 
solum,  sed  et  mole  elegantes.  Cerebrum  denique  dis- 
secui septimo  ab  interitu  die.  Totum  tamen  valde  nota- 
bili praeditum  duritie  inveni , cum  cerebellum  esset  me- 
diocri firmitudine,  aqua  autem  copia  non  modica  intra 
cranium  fuisset.  Nam  praeterquam  quod  cerebelli  lamel- 
las potui  nullo  negotio  diducere,  reapse  aqua  e cranio 
effluxerat  a cervicibus  amputato , et  dum  serra  circum  se- 
caretur effluebat,  et  sub  tenui  meninge  adhuc  inerat,  et 
non  pauca  denique  in  lateralibus  ventriculis,  me  cerebrum, 
ut  saepius  soleo,  in  sua  sede  secante,  deprehensa  est. 
Sic  autem  facere  solitus  sum  tum  ad  naturalem  partium 
sedem  ac  positum  certius  cognoscendum , ut  jam  olim  an- 
notavi in  adversariis  ‘),  quod  et  postea  alii  secuti  sunt  et 
majores  indicarant,  ut  opinor,  cum  saepe  cerebrum  nobis 
non  modo  e cranio  eductum,  sed  et  cranio  insidens,  dis- 
sectum pinxere;  tum  etiam  ne,  si  forte  effusa  aqua  aut 
fluidus  sanguis  ventriculis  insit,  contrectato  et  multifa- 
riam dimoto  cerebro  abruptoque  infundibulo , aut  locum 
mutet  aut  magna  ex  parte  elabatur.  Quin  etiam  ne  ex 
ipsis  sinubus  sanguis  non  concretus,  amputatis  venis  jugu- 
laribus  aut  cava,  superiore  praesertim,  effluat,  a capite 
dissectionem  incipere  ejusmodi  adhuc  integrorum  corpo- 
rum quandocunque  licet,  institui;  non  seniper  autem  li- 
cet aut  ob  alia  commodum  est,  ut  neque  in  hoc  fuit. 
iVIinusque  propterea  miratus  sum , quod  sinus  omnes  et 
receptacula,  quae  sunt  ad  equinam  sellam;  inania  fuerint. 
Vasa  tamen,  quae  per  tenuem  meningem  discurrunt,  justo 
turgidiora  conspexi,  plus  tamen  sero  et  aere,  ut  videbatur, 


1)  VI.  animadv.  10. 

quam  sanguine.  Sed  ad  ventriculos  ut  redeam;  in  septi 
interjecti  duplicatura  inveni  pauxillum  aquae,  in  choroidi- 
bus  autem  plexibus,  qui  diluto  colore  non  erant,  vesiculas 
plures  eadem  plenas.  Inverso  tandem  cerebro , posterio- 
res ambos  carotidum  arteriarum  ramos,  qui  ut  plurimum 
quidem  sunt  perexiles , adeo  dilatatos  animadverti,  ut,  si 
ita  forent  a natura,  vix  eorum  VN  illisiana  delineatio  *)  es- 
set digna  reprehensione.  Nec  minus  dilatati  erant,  qui 
cum  ipsis  communicant  ramuli,  ab  ea  arteria  emissi,  in 
quam  confluunt  vertebrales.  Sed  praeterea  ramulorum  eo- 
rum sinister  quodam  loco,  et  vertebralis  quoque  sinistra 
prope  eum  confluxum  albicabant.  Quorum  vasorum  utrum- 
que cum  propterea  aperuissem,  corpusculum  ibi  inveni  al- 
bum, crassiusculum , subdurum  et  jam  ferme  cartilagi- 
neum, quod  ex  illorum  facie  interiore,  cum  introrsum  pro- 
tuberaret, non  poterat  cavum  ex  parte  non  obturare,  nam 
vasis  utriusque  exterior  facies  aequalis  erat,  neque  ibi 
ullo  modo  prominebat:  itaque  hoc  vitium  non  ad  ossifica- 
tiones tantummodo , sed  ad  interiores  quoque  vasorum  ex- 
crescentias  attinere  quodammodo  videbatur.  Novissime 
dum  pituitariam  glandulam  educere  vellem  e sua  sede , a 
levi  ejus  compressione  inucus  prodiit  pellucidus,  subflavus, 
cum  eo , qui  ad  osculum  uteri  est , nisi  quod  non  ita  erat 
tenax,  comparandus,  pro  mole  glandulae  non  paucus  ; quem 
in  mucum  abiisse  crederes  non  modicam  ejus  glandulae 
partem , nam  exigua  hujus  et  informis  restabat  portio , ea- 
que  tactus  et  visus  judicio  secundum  naturam , glandulae 
autem  reliquum  ejusque  appendix  nusquam  apparebant. 
Ceterum  infundibulum,  quod  paulo  ante  amputaveram, 
quantum  extrinsecus  aspiciendo  visum  fuerat , non  secus 
se  habebat,  quam  soleat. 

20.  Quo  prolixior  historia  fuit,  eo  breviores  erunt  an- 
notationes. Nam  de  vitiis , quae  in  renibus , ureteribus, 
vesica,  urethra  descripsimus,  erit  alias  5)  loquendi  locus. 
Hoc  unum  hic  satis  est  ex  ipsis  colligere,  quod  facile  ad 
mortem  attinuit.  Cum  fortasse  vel  plus  inulto,  quam  sole- 
bat , homo  bibisset,  humoris  autem  epoti  vel  minus,  quam 
consueverat,  per  cutis  invisibilia  foramina,  tempestate  fri- 
gidissima prohibente,  emanasset,  urinae  autem  viae  et 

1)  Cerebr.  anat.  Fiff.  1. 

2)  Epist.  XLI1.  n.  lb,  20. 

receptacula,  in  sopito  et  mox  apoplectico  eo  etiam  minus 
se  contrahentia,  quo  minus  ob  descripta  vitia  sentire  et 
constringere  se  poterant,  jam  magna  vi  lotii  distenta  es- 
sent , neque  ars  hoc  educeret,  tum  quia  abdominis  pingue- 
do vesicae  tumorem  animadvertere,  tum  quia  nota  urinae 
incontinentia  hunc  suspicari  non  sinebat;  ob  haec  omnia 
factum  crediderim , ut  cum  seri  potulenti , quo  sanguis  re- 
dundabat, nihil  amplius  recipere,  quippe  distentissima, 
urinaria  instrumenta  possent,  quod  reliquum  erat,  in  ce- 
rebrum aut  irruerit,  aut  destillaverit,  sicque  hominem 
confecerit.  Cur  autem  cerebrum  potissimum  inundaverit, 
ex  apoplexia,  quae  olim  praecesserat,  intelligas  licet, 
quemadmodum  etiam  ex  arteriarum  illuc  spectantium  et 
fortasse  e glandulae  quoque  pituariae  vitio , quorum  ab 
altero,  quid  detrimenti  impendere  possit,  alibi  J)  subindi- 
catum  est,  ab  altero  autem  infra 1  2)  indicabitur.  Porro 
auriculae  cordis  dexterae  cohaesio  cum  pericardio  facile 
potuit  efficere , ne  illa  impellendo  in  cor  sanguini  quantum 
ab  natura  institutum  est , subserviret,  eoque  hic  minus  ex- 
pedite tum  a ceteris  partibus,  tum  a cerebro  remearet. 
Ceterum  illius  auriculae  et  cordis  cum  pericardio  et  pul- 
monis dexteri  cum  pleura  arctior  cohaesio,  tunc  ortum  ha- 
buisse credenda  est,  quando  thoracis  inflammatio  superiore 
aestate  hominem  afflixit,  quamquam  de  ejus  pulsibus  et 
respiratione  post  illud  tempus  nihil  certi  scire  potui ; tunc 
autem  fuerant  quales  in  ejusmodi  inflammationibus  solent. 
Illud  denique  huic  historiae  addendum  est , post  biennium 
eodem  mense  decembri  hujus  hominis  fratrem,  pariter 
obesum,  ipsum  quoque  ab  apoplexia  periisse.  Ejus  pul- 
mones pleurae  annexos , aortam  vero  arteriam  in  thorace 
passim  osseam  fuisse,  retulerunt.  Quod  facile  credidi; 
nam  ejusdem  arteivae  truncum  toto  illo  tractu , quo  in 
ventre  erat,  vitiatum  hic  illic  et  osseum  factum  inveni, 
cum  semini  et  lotio  inservientia  organa  dissecarem.  In  his 
vesicam  animadverti  ea  amplitudine  et  in  parte  ea  figura, 
ut  saepe  nimia  urinae  copia  distendi  solitam  fuisse  intel- 
ligerem.  Cetera  et  praesertim,  quae  in  calvaria  sunt,  ante 
fuerant  humata,  quam  ea , quae  nominata  sunt,  viscera  in- 
ciderentur. Aorta  vitiata  ad  memoriam  revocat  apoplectici 

1)  Epiat.  III,  n.  22. 

2)  Hi.  36. 

alterius  historiam,  in  quo  ea  arteria  non  sine  vitio,  quam- 
vis minori , deprehensa  est. 

21.  N.  Ferrari  nius,  sacerdos  Veronensis,  qui 
olim  Venetiis  phthisicus  fuerat  judicatus,  Patavii  autem 
ante  decem  annos  hemicrania  laboraverat , nunc  anno  ex- 
acto quadragesimo  tertio,  canutus,  facie  interdum  nimis 
rubicunda,  gracili  corporis  habitu  nec  tamen  macilento, 
etsi  alacer  ad  actiones  laetusque  videbatur,  gravibus,  quas 
dissimulabat,  curis,  vir  alioquin  ad  iram  pronus,  valde 
anxius  erat:  queri  autem  solebat  de  quibusdam  intra  tho- 
racem doloribus,  quorum  sedem  manu  sterno  imposita  de- 
signabat. Quin  pridie  se  non  bene  habere,  chirurgo  dixe- 
rat, ideoque  remediis  uti  quam  primum  velle  opportuno 
illo  anni  tempore;  erat  autem  mensis  ille  majus,  quoTita  1 ) 
atque  alii  2)  in  hac  urbe  repente  obierant;  quamvis  tem- 
pestate sicca  et  calida  facta,  nonus  jam  esset  dies,  ex  quo 
id  acciderat  nemini.  Coenatus  est  tamen  cum  hospitibus 
hilariter,  sed  intra  modum.  Nec  sane,  seu  copiam  seu  qua- 
litatem attendas,  peccare  in  cibis  aut  potionibus  consue- 
verat. At  summo  insequenti  mane  in  lecto  mortuus  inven- 
tus est,  supinus,  habitu  dormientis , sine  ulla  ad  os  spu- 
ma, tantum  brachiis  adeo  rigidis,  ut  sine  vi  diduci  non 
posse  viderim , cum,  antequam  advesperasceret,  domum 
ejus  venissem  cum  collegis  meis  professoribus  medicinae 
primariis. 

Cadaveris  facies  et  cervices  et  dorsum  et  latera 
e subrubro  livebant.  Cranium  primum  omnium  secari 
jussi.  Id  dum  lieret , non  paucus  effluxit  sanguis  colore 
propemodum  obsoleto.  Crassa  meninx  ad  sagittalem  sutu- 
ram atra  a sanguine,  cujus  ne  polyposi  quidem  copia  ali- 
qua inventa  est  in  taleis  sinu.  Tenuis  meningis  vasa  san- 
guine distenta,  ut  et  illa,  quae  per  lateralium  ventriculo- 
rum parietes  et  per  supremam  partem  repunt  plexuum 
choroidum,  cetera  pallentium.  Quin  medullaris  cerebri 
substantia  fusca  erat,  credidissem  a copia  sanguinis,  et 
sane  passim  sanguifera  vascula  per  eam  apparebant,  nisi 
et  haec  plura  et  illam  majorem  in  aliis  vidissem,  candida 
tamen  ea  medulla.  In  ventriculis  aqua  non  pauca , multa 

1)  Epist.  III.  n.  11. 

etiam  in  cervicalium  vertebrarum  tubo  a me  est  animad- 
versa. In  cerebello  nihil  apparuit  vitii , ut  neque  in  cere- 
bro aut  circa  cerebrum  quidquam , quod  peculiariter  ad 
hemicraniam  attineret,  quae  fortasse  exterior  fuerat,  qua 
olim  vexabatur.  In  pulmonibus,  excepta  sanguinis  co- 
pia, nihil  fuit,  quod  annotaremus.  In  pericardio  nil  ferme 
humoris.  In  cordis  ventriculo  dextero  polyposa  concretio, 
tricuspidum  valvularum  fibrillis  ex  parte  implicita , tres 
aut  quatuor  digitos  longa,  sesquidigitum  lata,  structura 
valde  compacta,  ut  qui  polypos  facile  ponunt,  hanc  pro 
polypo  ante  mortem  genito  habere  potuissent.  Cum  ea 
sanguis  ater  semiconcretus,  qualis  et  in  proxima  auricula. 
In  ventriculo  sinistro  sanguis  minus  coagulatus  pauciorque. 
Ejus  columnae  quasi  inflammatae,  semilunares  valvulae 
paulo,  quam  aequum  esset,  duriores.  Arteriae  magnae 
truncus  a corde  ad  eum  usque  locum  unde  incipit  descen- 
dere, exterius  quidem  facie  inaequali  non  secus  ac  si  in  tu- 
berum modum  quadantenus  hic  illic  assurgeret : sed  inte- 
rius toto  eo  spatio  nihil,  nisi  superficies  rugosa,  vix  duo- 
bus locis,  iisque  exiguis,  indicia  necdum  maturae  ossificatio- 
nis; cetera  per  dorsum  et  in  cunctis  ascendentibus  ramis 
naturali  superficie.  Venter  nihil  habuit,  quod  vitium 
ostenderet  notatu  dignum.  Hoc  unum  ex  ejus  inspectione 
collegi,  qua  hora  circiter  esset  mortuus.  j\am  cum  cibi 
non  essent  amplius  in  ventriculo,  neque  ulla  per  mesente- 
rium vasa  lactea  apparerent,  hinc  conjicere  proclive  erat, 
non  multo  antea,  quam  mortuum  invenerant,  obiisse. 

22.  Apoplexia  censui  hunc  sacerdotem  sublatum  esse, 
aqua  intra  cranium  effusa , quae  simul  convellendo , quod 
brachia  indicabant,  simul,  cum  remorati  sanguinis  copia 
comprimendo,  cerebrum  ac  cerebellum  constrinxisset. 
Fuscus  ipse  medullaris  substantiae  color  sententiam  com- 
probabat meam ; nam  quidquid  illud  erat , quod  inter  fibras 
cerebri  passim  depositum , eam  substantiam  infuscabat, 
quantum  spatii  intra  cranium  demebat , tanto  perniciosior 
ut  constrictio  esset , efficiebat.  Arteriae  quoque  magnae 
vitium,  ut  alibi  ')  indicatum  est,  credo  ad  apoplexiam  in- 
ferendam conspirasse.  Nam  quod  de  syncope  suspicari 
posses , cum  quae  intra  cranium  conspecta  sunt,  tum  sub- 
ruber ipse  faciei  livor , ne  huc  alia  addam , satis  infirmant. 


1)  Epist.  III.  n.  22- 

Neque  a polyposa  illa  concretione  tibi  facile  imponi  sinas ; 
posse  enim,  atque  adeo  revera  post  mortem  plerasque  gi- 
gni vel  ista  majores  et  compactiores , ipse  quoque  alias1) 
cum  viro  clarissimo  mihique  jam  inde  ab  eo  tempore,  quo 
meus  hic  auditor  fuit,  magno  suo  merito  longe  carissimo 
Andrea  Pasta  confirmabo , nec  ii , qui  plurima  attente  se- 
cant cujusquemodi  cadavera,  diffitebuntur.  At  enim  quos- 
dam hic  sacerdos  intra  thoracem  dolores,  imposita  sterno 
dextera,  solitus  erat  indicare.  Audio:  sed  vitia  non  deerant 
ejus  portionis  arteriae  magnae,  quae  alte  intra  thoracem 
sterno  respondet;  defuerant  autem  in  alacritate  illa  et 
promtitudine  a»l  actiones  indicia,  quae  cordis  ventricu- 
lum dexterum  ea  concretione  impeditum  in  vivente  signi- 
ficarent. 

23.  Verum  cum  polypis  multum  a quibusdam  tributum 
videam  ad  apoplexiam  efficiendam , quid  de  hoc  mihi  vi- 
deatur et  compertum  sit,  non  est  hoc  loco  reticendum. 
Polyposae  concretiones  a veteribus  quoque  proseetoribus 
annotatae  sunt,  in  his  a Coitero  2),  qui  se,  scripsit,  ex 
sinuhut  durae  membranae  cerebri  phreneticae  mulieris  , ut 
alias  e suspendio  enecatorum  cerebris , extraxisse  fibras 
sive  filamenta  crassa , lumbricis  non  dissimilia , ex  alba  pi- 
tuita conflata;  similes  sumsisse  e cordis  ventriculis:  inde- 
que  ortum  errorem  existimasse  multorum,  qui  vermes  in 
cerebro  et  corde  sibi  visos  ajebant.  At  Nymmannls  cum 
ejusdemmodi  concretiones  circa  torcular  deprehendisset, 
ab  iis  hanc  sedem  obturari  censuit , unde  sanguis  in  totum 
cerebrum  ferri  credebatur,  et  sic  apoplexiam  oriri,  iiabes 
Nymmanni  dogma  inSepulchreto  ;)  secundum  leges  circumi- 
tionis  sanguinis  ita  instauratum , ut  concretiones  illae  non 
circa  torcular,  sed  ad  initium  internarum  jugularium  vena- 
rum statuantur,  sanguini  obstantes,  non  in  cerebrum  itu- 
ro , sed  a cerebro  redituro : idque  frequentissime  in  apo- 
plecticis  contingere  existimetur.  Illud  quoque  additum 
ibidem  leges,  si  ejusdemmodi  concretiones,  e corde  per  ar- 
terias productae,  abrumpantur  forte  a sanguine  quamcun- 
que ob  causam  vehementius  commoto,  ab  ejusdemque  im- 
petu sursum  trudantur,  ad  angustiores  partes  sedesque 
minime  cedentes  carotidum  et  vertebralium  arteriarum 

1)  Enist.  XXIV. 

2)  Olis.  anat. 

3)  Lib.  1.  a.  2.  obs.  1.  cum  scliol. 

esse  perventuras , sicque  omnem  ad  cerebrum  aditum  san- 
guini obstructuras.  Imo  nec  illa  omissa  invenies  >),  quae 
Fracassatus  comperta  memoraverat  in  dissectis,  jubente 
magno  Etruriae  duce , apoplecticorum  cadaveribus , san- 
guinis videlicet  concretiones  in  sanguiferis  pulmonum  vasis 
et  cordis  ventriculis.  Sed  si  verum  loqui  volumus,  ibi 1  2) 
Fracass  attjs  ipse  fassus  est:  non  apoplexiam  tamen , sed 
syncopen  lianc  affectionem  nuncupandam  fuisse.  Quod  vero 
ad  duo  illa  attinet  commemorata  dogmata,  quamvis  poly- 
posas concretiones  in  viventium  v asis  facile  existere  con- 
cederetur, non  tamen  facile  esset  omnes  simul  ad  cere- 
brum aditus,  aut  a cerebro  regressus,  per  eas  sanguini 
omnino  obturari , nisi  universa  propemodum  arteriosa  aut 
venosa  corporis  vasa  et  cordis  cava  concreto  sanguine  re- 
plerentur, unde  tamen  citius  lenta  syncope  oriretur,  quam 
repentina  apoplexia.  Equidem  in  cadaveribus  saepe  inveni 
ejusmodi  concretiones  vel  in  vasis  ad  cerebrum  pertinenti- 
bus ; verum  sic  forte  contigit , ut  eas  perraro  in  apoplecti- 
cis  deprehenderem , nonnunquam  ferme  exiguas  invenirem, 
quod  tibi  et  superior  et  haec  et  quae  sequetur  epistola  sa- 
tis indieabit;  ut  meis  quidem  observationibus  minime  con- 
firmare possim , id  in  apoplecticis  esse  frequentissimum, 
tantum  abest  ut  mihi  acciderit,  quod  alicui  in  Sepulchre- 
to  3)  leges  accidisse,  ut,  quotquot  apoplexia  mortuos  ape- 
ruit, in  omnibus  illas  aut  in  corde  aut  in  cerebro  aut  in 
atnbobus  reperiret.  Negas  igitur,  inquies,  quod  Martia- 
Nt’S  4)  exposuit,  sanguinis  stationem  fieri  existimavisse 
Hippocratem  in  venis  seu  arteriis  totius  corporis , in  apo- 
plexia vero  potissimum  intercipi  eas , quae  sunt  in  collo  et 
in  pectore.  Ego  vero  id  tantum  nego,  seu  potius  de  eo 
tantum  dubito,  quod  multis  post  Martianum  certum  vide- 
tur et  frequentissimum  in  rei  quidem  illa  explicatione,  de 
qua  paulo  ante  dictum  est,  quamquam  ipsa  vasorum,  quae 
in  collo  sunt,  interceptio,  quatenus  huc  faciat,  e Galeni 
vetustis,  quae  Sat.ius  5)  objicit,  experimentis  existiman- 
dum est,  de  quibus  cum  iis,  quae  Valsalva  habuit,  com- 
paratis longior  nimirum  sermo  faciendus  esset,  quam  prae- 

1)  Iii  additam,  ad  scct.  cit.  obs.  1. 

2)  Dissert.  de  cerebro. 

3)  Sect.  cit.  obs.  37.  §-.  1. 

4)  Aimot.  in  Hippocr.  L.  II.  de  morbis  vers.  64. 

5)  De  affcct.  particularib.  C.  II. 

sons  institutum  patiatur;  quamobrem  alio  ‘)  rejicietur. 
Nunc  reliquas  apoplecticorum  historias  propositi  generis 
subjiciemus. 

24.  Salsamentarius,  cujus  erat  taberna  Venetiis 
contra  portam  armamentarii  publici,  consistente  aetate, 
bono  habitu  et  subpingui,  e quo  aliquot  ante  mensibus 
aegrotaverat , non  amplius  ita  hilaris,  ut  olim,  fuit,  nec 
tamen  de  incommodo  questus  est  ullo  , quod  ad  caput  atti- 
neret, ad  quod  neque  illae  attinuerant  aegrotationes.  Huic 
pridie  nonas  sextiles  a.  1708.,  nulla  praevia  evidenti  causa, 
nisi  forte  e cibo , in  quo  vel  extremis  vitae  diebus  deli- 
quit, valde  intumuit  bucca  sinistra,  tumore  inde  se  exten- 
dente infra  mentum  atque  auriculam.  Neque  eo  minus  in 
taberna  fuit  sua,  aut  ea,  quae  facere  et  comedere  solebat, 
omisit.  Sed  postridie  nonas  vix  e lecto,  in  quo  noctem 
bene  dormierat,  surrexit  seque  induit,  cum  repente  ma- 
gno et  vehementi  cum  impetu  per  cubiculum  bis  terve  am- 
bulavit statimque  consedit  atque  , ut  se  haberet  interroga* 
tus,  heu  heu,  heu  respondit,  ibique  illico  mortuus  est. 

Dissectio  ante  vespertinum  tempus  a cl.  S.vntorixo 
habita  est , inspectantibus  protomedico , cujus  ille  vices  iis 
annis  gerebat,  aliisque  cum  eo  medicis  et  in  his  nobis.  Ar- 
tus erant  subrigidi,  abdomen  praepingue,  qualia  omen- 
tum , mesenterium  et  mediastinum  quoque.  Tenuium  in- 
testinorum pars  ad  spithamam , eoque  amplius , e livido 
variegata.  Lien  aequo  major  ac  mollior,  et  convexa  in 
facie  quibusdam  latis  quasi  maculis  albicans.  Hepatis  fa- 
cies cava  hic  illic  e rubro  livescens,  limbus  lividus,  sub- 
stantia omnis  multo  magis,  quam  par  sit,  scalpello  resi- 
stens. Thoracis  cavum  ferme  totum  pulmones  imple- 
bant turgidi  et  graves,  multo  minus  tamen  graves  quam 
turgidi ; nam  aerem  quidem  plurimum , serum  non  pluri- 
mum continebant,  itaque  mollitie  erant  et  colore  naturali, 
in  pericardio  subcruenti  seri  mediocris  copia.  In  cordis 
sinubus,  auriculis,  vasis  nihil  usquam  polyposi,  sed  ut  in 
utroque  ventriculo  et  pulmonari  arteria  et  aorta  sangui- 
nem animadvertimus  omnino  fluidum.  Aortae  autem  sta- 
tiin  supra  cor  diameter  visa  est  naturali  major.  Antequam 
cranium  secaretur,  quae  natura  esset  et  quae  penitiores 

tumoris  illius  sedes,  cujus  exteriores  descripsi,  quaesitum 
est.  Parotis  glandula  ipsa  erat  integra:  membranae  tan- 
tum, quae  hanc  et  proximas  integebant  partes,  praesertim 
vero  adiposae,  stagnante  in  iis  sero  turgebant.  Sanguis 
vero  et  ipse  stagnans,  imo,  ut  videbatur,  quasi  effusus, 
posteriora  pharyngis  aliasque  interiores  colli  partes  macu- 
laverat. Quae  cum  vidissem , innui  Santorixo  , ut  pha- 
ryngem arteriamque  asperam  cum  larynge  annexisque  par- 
ticulis e cadavere  eximeret,  ut  haec  quoque  contemplari 
possemus.  Conspectae  igitur  sunt  membranae,  quae  lin- 
guae radicem , tonsillas  et  exteriorem  undique  laryngem 
convestiunt,  lento  subflavo  sero  plurimum  turgidae,  sic  ta- 
men, ut  tonsillae  ipsae  et  canalium,  quos  memoravimus, 
interiora  secundum  naturam  se  haberent.  Ea  dum  exime- 
ret, jugulares  internae  venae  sanguine  plurimo  distentae 
apparuerant.  Calvaria  interea  a chirurgo  adaperta,  vasa 
itidem  cerebri  ac  cerebelli  superficiem  tenentia,  nec  se- 
cus, quae  supra  callosum  corpus  feruntur,  turgidiora,  quam 
soleant,  reperta  sunt  a sanguine  hic  quoque  fluido,  ut  ni- 
hil omnino  concreti  sanguinis  In  tota  hac  sectione  conspe- 
ctum sit.  Aqua  autem  obvia  fuit  sub  tenui  meninge,  quae 
facile  propterea  detrahebatur,  nec  pauca  in  ventriculis,  et 
multa  de  vertebrarum  tubo  effluebat.  In  plexibus  choroi- 
dibus  vesiculae  erant  majores  aliquanto,  quam  saepius  vi- 
dere consuevimus,  lusi  tamen  minime  albidi,  nec  cerebri 
aut  cerebelli  substantia  flaccida;  sed  recte,  nam  et  ipse 
digitis  tentare  volui , constituta. 

25.  Hunc  ego  virum,  nisi  moriens  locutus  esset,  ne- 
que ullos  in  ipsa  morte  respirandi  conatus  ostendisset,  suf- 
focatione potius  quam  apoplexia  interfectum  censuissem. 
In  ejus  dissectione  mihi,  ut  fit,  venit  in  mentem  dissectio- 
nis alterius  viri , quam  aliqua  ex  parte  non  dissimilem  Bo- 
noniae ante  duos  tresve  illos  annos  habueram,  praesente 
cl.  viro  J.vcobo  Bartholomaeo  Beccario,  nunc  in  Bono- 
niensi tum  gymnasio  tum  instituti  scientiarum  academia 
professore,  imo  hujus  praeside  meritissimo,  consecante 
autem  medico  pariter  experientissimo  Heraclito  Manfre- 
dio,  qui  in  nosocomio  S.  Mariae  de  Morte  summa  diligen- 
tia ac  pari  laude  assistentis  medici  munus  tunc  gerebat. 
Simul  eo  tempore  pro  communi  medicinae  studio  et  mutuo 
inter  nos  amore  aegrotantes  visebamus,  simul,  quae  in  mor- 
tuorum corporibus  vitia  laterent,  quaerebamus;  ut  in 

omnibus  fere,  quas  a me  in  eo  nosocomio  annotatas  esse 
historias  dico , velim  duos  illos  praestantes  viros  laborum 
meorum  non  testes  modo,  sed  et  socios  fuisse  intelligas. 

26.  Agricola  annos  ad  quadraginta  natus,  multis  acer- 
bissimisque,  ob  grave  infortunium,  animi  perturbationibus 
affectus,  denique  sub  initium  mensis  decembris  a.  1705.  ab 
ardente  febre  occupatus,  in  illud,  quod  modo  dixi,  nosoco- 
mium receptus  fuerat.  Post  aliquot  dies  calor  et  linguae 
siccitas  sese  remittere  visa  sunt.  Contra  arteriae,  quae 
ab  initio  molles  fuerant,  et  alia  vi  in  aliis  pulsationibus  se 
attollebant,  vel  magis  inaequaliter  movebantur.  Ante  diem 
XVI.  cal.  januarias  mane  pulsus  erant  pejores  atque  hu- 
miliores. Oculi,  quod  inter  initia  quoque  annotatum  fue- 
rat, fixi  atque  intenti.  Sitis  pariter  permanebat.  Verum 
praeter  hanc,  nulla  alia  de  re  querebatur.  Quin  cum  sin- 
gillatim  interrogaretur,  internusne  calor,  an  quid  praeterea 
in  capite,  in  thorace,  in  ventre,  an  usquam  alibi  molestum 
esset,  negavit:  vix  caput  nonnihil  videri  grave,  tarda  ac 
submissa,  ut  solebat,  voce,  sed  tamen  explicata  nec  rauca 
subjecit.  Nondum  erat  semihora  ex  quo  haec  responderat, 
cum  subito  ecce  inter  bibendum  aquam,  a medico  prae- 
scriptam , qua  aqua  et  diebus  superioribus  uti  consueverat, 
sub  ministrorum  oculis  sursum  retracto  superiore  labro 
moritur.  Ad  horum  clamorem  confestim  accurritur.  In 
calente  adhuc  corpore  omnes  ubique  pulsuum  sedes,  si  quid 
forte  vitae  superesset,  diligenter  teutantur,  sed  incassum; 
homo  jam  penitus  erat  mortuus. 

Ventrem  postridie  cum  dissecarem  in  eo  aliquanto 
plus  humoris  animadverti,  quam  solet;  omentum  autem 
sursum  ita  contractum,  ut  sub  costarum  sinistrarum  an- 
gulo prorsus  lateret.  Intestinum  vero  colon,  qua  parte  se 
demum  flectit,  ut  cum  recto  committatur,  ante  ileum,  sub 
quo  alias  conditur,  ita  prostabat,  ut  in  medio  ferme  ossa 
ipsa  pubis  contingeret,  vesicaeque,  quae  lotio  erat  plena, 
insideret.  Exteriores  intestini  jejuni  tunicae  maculis  qui- 
busdam e rubro  liventibus,  raris  tamen  atque  minutis,  dis- 
tinguebantur, e quibus,  leviter  vulneratis,  fluidi  sangui- 
nis guttulae  exibant.  Ileum  vero  subrubrum  erat  ac  sub- 
durum duobus  in  locis , quorum  quidem  alteri  (nam  forte 
altero  in  loco  intestinum  discindere  oblitus  sum)  ulcus  sub- 
erat duos  digitos  latum,  tres  longum,  quod  exesa  inte- 

riore  tunica,  ad  carneam  usque  pervenerat,  puro  tamen 
sinu  et  oris  minime  tumentibus.  In  jecinore  extremo  erat 
livor , sed  qui  non  ita  alte  descenderet.  De  ejus  vesicula, 
quae  insolita  quadam  figura  erat , bilem  effudi  crassam  et 
turbidam  nec  valde  absimilem  aquae , in  qua  caro  recens 
lota  est.  Lien  magnus  erat  et  flaccidus.  In  thorace 
pauca  utrinque  fuit  aqua  cruenta,  qualis  etiam  in  pericar- 
dio. Pulmones,  nisi  quod  bronchiis  plus  paulo,  quam  so- 
leat, inesse  humoris  visum  est,  sani  erant;  quamvis  pleu- 
rae ab  altera  parte  adhaererent,  et  ab  utraque  posterius  ni- 
gricarent, eandem  videlicet  ob  causam,  ob  quam  exterius 
quoque  et  cervices  et  omne  tergum  et  reliquae  in  quas 
cadaver  jacebat,  partes  e rubro  praeter  modum  livebant. 
Quippe  sanguis  non  concretus,  non  in  grumos  coactus,  sed 
omnino  fluidus  in  cadavere  hoc  toto  fuit;  fluidum  enim  de 
magna  arteria  prope  septum  transversum  incisa , de  vasis, 
quae  in  collo  sunt,  dum  ab  hoc  caput  amputaremus,  paucis 
undecunque  effluere  vidimus,  fluidumque  sine  ulla  vel  mi- 
nima polyposa  concretione  in  corde  ipso  conspeximus,  quod 
flaccidissimum  fuit,  valvulasque  ad  sinistrum  ventriculum 
attinentes  omnes  habuit  hic  illic  subduras,  sicut  antea, 
quam  ossescant,  solent.  Cerebrum  quoque  valde  laxum 
erat  sub  ejusque  tenui  meninge  alicubi  quaedam  bullulae, 
ubique  mador  conspiciebatur.  In  lateralibus  ventriculis 
aquae  subcruentae  non  multum.  Vasa  tamen,  quae  per 
eorum  discurrunt  parietes  plexusque  ipsi  choroides  minime 
pallebant.  Utrinque  in  posteriore  plexuum  parte  vesiculae 
erant,  pellucido  humore  turgidae.  Denique  glandula  pi- 
tuitaria humilis  adeo  et  contracta,  quasi  ut  nulla  esse  vi- 
deretur. His  ita  conspectis,  placuit  mihi,  ut  (quod  in  qui- 
busdam hujusmodi  casibus  et  cadaveribus  soleo)  laryngem 
quoque  et  huic  proximas  partes  inspiceremus.  Erant  au- 
tem dentes  dentibus  arcte  adeo  et  valenter  commissi,  ut 
non  sine  maxima  vi  summisque  conatibus  diducere  potueri- 
mus, cum  ceterae  quidem  partes  minime  rigidae  intentaeve 
essent,  neque  praeter  superius  labrum,  quod  in  moriente, 
ut  supra,  sursum  retractum  animadverterant,  ulla  alia 
nota  apparuisset,  quae  distentionem  nervorum  significaret. 
Ore  autem  denique  aperto , primum  in  conspectum  venit 
tumor,  nuci  juglandi  ferme  par,  qui  dexteram  palati  par- 
tem , qua  molaris  dens  erat  plurimum  vitiatus  et  exesus, 
cum  continente  gingiva  occupabat,  et  pure,  ex  parte  cocto, 

turgebat.  Porro  membrana,  qua  uvula  et  contiguae  partes 
atque  exterior  larynx  ad  extremum  usque  epiglottidis  api- 
cem conteguntur,  cum  in  summo  livida  erat,  tum  concisa 
innumeras  quasi  cellulas  sub  se  ostendit,  quarum  tenues 
et  subrubri  parietes  quadam , ut  sic  dicam,  gelatina,  cellu- 
las complente,  distendebantur.  Quae  his  cellulis  suberant, 
ea  quidem  sana  apparebant,  at  interior  tamen  laryngis  fa- 
cies subrubro  colore  prope  glottidem  infecta  erat,  ipsaque 
glottidis  latera,  quae  cetcroquin  albicabant,  ut  solent, 
multo  magis,  quam  soleant,  connivebant. 

27.  In  agricola  hoc,  non  secus  atque  in  salsamentario, 
fluidum  ubique  sanguinem  fuisse  vides , ut  in  utroque  pa- 
riter cum  tumore  ad  oris  latus  oborto  quam  facile  se  con- 
junxerit lentioris  seri  collectio  in  cellulosis  membranis, 
quae  exterius  laryngem  vicinasque  partes  convestiunt.  Ob 
eam  collectionem  circa  laryngem  suspicio  primum  nata  est, 
agricolam  suffocatum  obiisse  praesertim  inter  bibendum.  , 
Sed  nulli  in  moriente  conatus  animadversi  ad  respiratio- 
nem, si  qua  posset,  expediendam,  continuo  suspicionem 
hanc  sustulere.  Reliquum  igitur  fuit,  ut  crederem  potius, 
repente  e convulsione  apoplecticum  factum  periisse.  Con- 
vulsio autem  cum  in  labri  superioris,  tum  maxime  in  ma- 
xillae inferioris  musculis  manifesta,  latentis  illius,  quae  in- 
tra cranium  fuerit,  indicium  est.  Nec  mirum,  tam  cito 
occisum  hominem  flaccidissimo  corde,  cerebri  autem  sub- 
stantia tam  laxa,  quam  antea  stupor  ostendebat  non  sen- 
tientis vesicam  lotio  plenam,  neque  ileum  exulceratum,  ne- 
que gingivam  et  palatum  descripta  parulide , neque  uvulae 
atque  adeo  laryngis  exteriores  membranas  lenti  seri  con- 
gestione occupatas,  in  mortuo  autem  cerebri  ipsa  contre- 
ctatio atque  incisio  demonstrarunt.  Porro  ad  convulsio- 
nem inferendam  non  multam  sane  aquae  copiam  valuisse, 
non  miraberis , qui  vel  paucas,  modo  acris,  humoris  guttas 
in  nervo  aliquo  restitantes  magnas  scias  distentiones  ner- 
vorum efticere:  non  acrem  vero  istam  aquam  non  possis 
existimare,  quae  ex  ejuscemodi  febre  in  cerebrum  ejusque 
membranas,  quippe  in  partes,  ut  in  eo  homine,  maxime 
infirmas,  repente  incubuerit.  Quod  si  mihi,  ut  aliquando 
Vai.salvae,  praesto  fuisset,  qui  certos,  in  cadaveribus  de- 
prehensos humores  gustu  exploraret,  aut  si  inter  dissecan- 
dum subiisset  animum  cogitatio  ratione  alia  aliqua  et  for- 
tasse non  prorsus  incerta,  idem  inquirendi;  quid  mihi  de 

hoc  quoque  compertum  esset,  tecum  perlibenter  communi- 
carem. Nunc  hilari  animo,  quae  possum  accipe,  aut  quan- 
do non  modo  in  his  duobus,  sed  in  pluribus  etiam  aliis  ex 
iis  apoplecticis,  quos  epistola  hac  descripsi  J),  fluidus  san- 
guis inventus  est ; vide , an  hinc  tibi  cum  Lancisio 1  2)  pla- 
ceat acrium  et  irritantium  salium , in  quibusdam  saltem  il- 
lorum , vim  et  redundantiam  agnoscere. 

28.  Mulier  sexagenaria,  multos  jam  annos  lecto 
affixa  ob  musculorum  contractionem  artus  inferiores  mo- 
ventium, cetera  sic  satis  valens,  ut  certe  superioribus  prae- 
sertim diebus,  cum  aliquanto  plura,  quam  soleret,  edisset, 
de  improviso  oculos  torquet,  statimque  moritur. 

Ventre,  thorace,  cranio  a me  perlustratis  in 
Bononiensi  incurabilium  nosocomio,  anno,  ut  opinor,  1704. 
nihil  in  singulis  iis  caveis,  quod  morbidum  videri  posset, 
animadverti , nisi  aquam , eamque  non  multam. 

29.  Quamquam  in  contorsione  illa  oculorum  signum 
convulsionis  haud  defuit,  attamen  si  hic  compressionem 
malis  aut  cum  convulsione  simul  compressionem  agno- 
scere , per  me  quidem  licet.  Sed  fortasse  hic  et  superius 
quoque  dubitaveris , num  recte  faciam,  qui  compressioni 
ab  aqua,  praesertim  pauca,  tantum  tribuam.  Nam  pri- 
mum minime  ignoras,  esse  qui  in  ventriculis  cerebri  sem- 
per,  eoque  secundum  naturam,  statuant  pauxillum  aquae; 
deinde  hanc  vides,  copiosiorem  certe,  quam  in  hydroce- 
phalo  interno  esse  non  posse,  et  tamen  Vesamoi  3),  qui 
in  puella  bienni,  eo  morbo  affecta,  novem  fere  aquae  libras 
invenit,  testari,  illam  ad  mortem  usque  sensibus  omnibus 
integre  esse  usam,  et  laxis  quidem  infirmisque,  sed  non  re- 
solutis fuisse  articulis:  ad  haec,  tumores  intra  cranium  in- 
ventos esse,  quos  nulla  consecuta  erat  apoplexia,  ebene 
multis , vel  in  Sepulchreto  obviis , dissectionibus  praeclare 
nosti.  Verum,  ut  ab  hisce  ultimis  incipiamus,  ipse  quo- 
que olim  in  adversariis  4)  annotavi  conspectam  mihi  in  tri- 
bus cranii  ossibus  novae  osseae  substantiae  accessionem, 
ex  qua  multum  illa  introrsum  protuberabant  cerebrumque 

1)  IV.  2,  8,  9,  11. 

2)  De  subit,  mort.  obs.  pbys.  anat.  I\.  in  scliol.  n.  4. 

3)  De  corp.  hum.  fabr.  Lib.  I.  c.  5.  Vid.  ct  Sepulchr.  Lib.  1.  s.  16. 
obs.  6. 

4)  VI.  auimadv.  84. 


/ 


Epist.  a nat.  medica  IV.  art.  29,  30.  109 

comprimebant,  neque  tamen  ab  hac  compressione  ullum 
morbum,  nedum  apoplexiam,  effectum  fuisse.  At  simul 
admonui,  idcirco  a me  credi,  non  esse  effectum,  quod 
illa  compressio  paulatim  facta  et  aucta  fuerat,  idque  ad- 
huc credo  et  te  quoque  crediturum  existimo;  innumera 
enim  exempla  sunt,  e quibus  intelligatur , ut  in  detra- 
ctione , sic  in  additione , si  paulatim  et  per  partes  liat, 
animalium  corpora  nullo  aut  levi  detrimento  vel  magnam 
ferre,  at  si  repente  ac  simul,  ne  multo  minorem  quidem 
ullo  pacto  ferre.  Quod  vero  de  tumoribus  ejusdemmodi, 
idem  de  hydrocephalo  quoque  dictum  puta:  sensim  enim 
fieri  solitum,  non  ignoras,  sicque  istam,  de  qua  Vks.u.ils 
narrat,  aquae  copiam  in  mensibus  plus  minus  septem  col- 
lectam esse,  ne  quid  dicam  de  cedentibus,  cum  haec  hy- 
drocephali  species  incipit,  cranii  ossibus.  Postremo  ut  hu- 
midos  secundum  naturam  cerebri  ventriculos  esse  fateor, 
ita  in  omnibus  senipcrque  tantum  aquae  continere,  quan- 
tum in  iis  apoplecticis  reperi,  in  quibus  non  multam  fuisse 
dixi,  id  vero  in  aliis  atque  aliis  cadaveribus  non  raro  a me 
habitis  observationibus  repugnat. 

Quae  cum  ita  sint,  non  est  cur  dubites  perniciosam 
eorum  cerebri  compressionem  agnoscere,  in  quibus  cum 
ferme  nihil  aquae  antea  inesset,  jam  repente  aut  intra  per- 
breve temporis  spatium  copia  aliqua  effundatur  aut  colli- 
gatur, praesertim  si  alia  accedant,  quae  cerebrum  simul  in 
arctum  cogant,  quorum  partim  supra  indicavi , partim  cum 
historiam  proximam  tibi  descripsero,  mox  subjiciam. 

30.  Rusticus  ex  agro  Bononiensi,  annos  supra 
sexaginta  natus,  a longo  jam  tempore  ulcera  iu  cruribus 
habebat  sordida,  quae  sanari  vehementer  cupiebat.  Ita- 
que etsi  malo  ferme  erat  corporis  habitu , nec  nisi  sexto 
quoque  die,  injectis,  quae  alvum  subducerent,  hanc  exone- 
rabat, tamen  nimis  officiosum  chirurgum  nactus,  eo  rem 
post  tertium  mensem  perduxerat,  ut  purgata  ulcera  jam 
sanescerent.  Nondum  cicatrix  inducta  erat,  cum  repente 
queri  coepit  de  summa  capitis  imbecillitate , et  sane  arte- 
riarum quoque  pulsus  exigui  erant  et  languidissimi.  Postri- 
die mane  pristina  arteriis  vis  redierat,  neque  illibenter  ci- 
bum sumserat.  Sed  die  tertio  delirare  primum,  mox  ta- 
ctus sensum  toto  corpore  amittere;  brachia  tamen  jussus 
adhuc  praebebat,  ut  arteriae  tangerentur;  postmodum  in 

utroque  brachio  signa  animadversa  sunt  distentionis  ner- 
vorum; demum  omni  sentiendi  movendique  vi  orbatus,  non 
sine  stertore  vivere  desiit,  humore  flavo  non  multo  ex 
utraque  mortui  nare  exeunte. 

Secui,  inspectante  Valsalva,  ineunte  a.  1705.  Ab- 
dominis musculi  optimo  colore,  ut  et  pinguedo  satis  co- 
piose ipsis  imposita  atque  interjecta;  sed  ad  spinae  latera 
in  lumbis  pro  pinguedine  in  cellulis  membranae  adiposae 
aqua  erat.  Colon  intestinum  ab  dextero  hypochondrio  in- 
fra umbilicum  se  demittebat,  tenuibus  intestinis  anteposi- 
tum , indeque  se  recurvans  hypochondrium  sinistrum  pe- 
tebat. Porro  intestina,  illudque  inprimis  et  crassa  reliqua, 
duris  hic  illic  recrementis  distendebantur.  Hepar  minimis 
ravi  coloris  maculis,  variegati  instar  marmoris , distingue- 
batur et  grave  quiddam  subolebat,  vesiculamque  cum  pauca 
bile  quasi  contractam  habebat;  ipsum  tamen  non  erat  du- 
rius, quam  soleat,  sed  aliquanto  majus.  At  lien  praegran- 
dis visuque  foedus,  nec  sine  magnis  quibusdam  oblongis 
maculis,  iisque  nigris,  quasi  ab  inflammatione;  sed  haec 
exterius , nam  intus  quidem  non  male  habebat.  Seminales 
quoque  vesiculae  exterius  nigricabant.  Testiculis  vero  sin- 
gulis intra  ipsam  vaginalem  tunicam  singulae  erant  hydati- 
des  superpositae  magnae,  sed  major  quae  sinistro,  me- 
dium tenentes  et  ab  omni  ferme  parte  solutae  ac  liberae, 
quarum  humor,  in  cochleari  ex  orichalco  igni  impositus, 
non  concrevit ; sed  relicta  quadam  quasi  pellicula  evanuit. 
Ceterum  in  ventris  et  thoraci  s cavo  ,aqua  pauca. 
Pulmonum  dexter  inferius,  sinister  superius,  ille  poste- 
riore , hic  laterali  facie , magnos  ad  tractus  per  telas  mem- 
braneas pleurae  adhaerebant,  vel  illic  tamen  omnino  sani, 
ut  cetera,  quae  de  more  sciens  omitto.  Dum  cervicales  ver- 
tebras a thoracicis  dividebam , aqua  ex  harum  tubo  destil- 
lavit. Aqua  etiam,  aperto  cranio,  inter  crassam  et  te- 
nuem itemque  sub  tenui  cerebri  meninge  conspecta  est. 

31.  Alia  sunt  in  hac  historia  alio  attinentia,  quae  sin- 
gula suo  quoque  loco  explicabuntur:  nunc,  ut  soleo  quando- 
cunque  possum,  universa,  ne  mutilae,  ut  saepe  in  Sepul- 
chreto,  historiae  sint,  simul  cum  iis,  quae  ad  rem  prae- 
sentem faciunt,  propono.  Si  apoplexiae,  quae  ab  aqua 
sunt,  semper  tam  lente  quam  haec  et  paulatim  fierent, 
aut  quam  illa,  quae  ex  sene  alio,  a se  dissecto,  a praecl. 

Treavio  •)  descripta  est  aliaeque  ejuscemodi,  verum 
prorsus  esset,  quod  ait  Martianus  3),  apoplexiam  a frigi- 
dorum humorum  affluxu  non  derepente  invadere , quemad- 
modum ceteris  evenit.  Sed  ut  earum  nonnullas,  quae  e 
sanguinis  effusione  fiunt,  paulatim  increvisse  epistola 
ostendit  superior»'1 2 3)  y ita  haec  plerasque  exhibet  ab  aqua 
factas,  quae  de  improviso  ingruerunt4 5 6 7),  quibus  et  alias 
potes  adjungere^  inprimisque  descriptam  uBruxnf.ro  quan- 
dam  et  in  Sepulehretum  s)  relatam  ; inter  ceteras  autem, 
quae  post  ipsum  cum  additamentis  editum  observatae  sunt, 
illam  pariter  serosam0),  qua  senex  miles,  de  nullo  que- 
stus incommodo,  quod  praesertim  ad  eam  spectaret,  cum 
ruri  eo  die  fuisset  coenatusquc  cubitum  ivisset,  repente 
adeo  abreptus  est,  ut  ab  uxore  in  lecto  mortuus  inveni- 
retur. 

32.  Ceterum  , quae  postremo  a nobis  apoplexia  descri- 
pta est,  si  ut  convulsionis  habuit  conjuncta  indicia,  neque 
haec  quidem  praeter  rationem , quippe  ab  aqua , uti  vide- 
tur, facta,  erosivis  foeta  corpusculis,  quae  antea  per  cru- 
rum ulcera,  ut  in  consimilibus  historiis,  quae  supra  e 
Vaivsalvae  schedis  et  e nostris  productae  sunt,  emana- 
bant , ita  ab  aqua  facta  esset,  quae  non  aliter  ac  premendo 
nocere  posset,  eaque,  ut  ista  sane  fuit,  non  multa;  haud 
deessent  tamen,  per  quae  intelligere  liceret,  quemadmodum 
non  multa  aqua  multum  comprimere  potuisset.  Nam,  quae 
ceteris  non  multa  esset,  eadem  quibusdam  multa  esse  pot- 
est, iis  videlicet,  quibus  intra  calvariam  spatium  angustius 
aut  a natura  est,  aut  ab  alia  aliqua  sive  praecedente  sive 
accedente  causa,  tunc,  nimirum  cum  aqua  effunditur,  aut 
augetur.  Noli  putare,  inter  has  alterius  generis  causas, 
quae  forte  adveniunt,  a me  illam  pro  certo  connumerari, 
quae  a Piccolhomino  :)  sine  ulla  ponitur  dubitatione,  in 
plenilunio  prae  liumiditate  ita  cerebrum  turgescere,  ut  totam 
calvam  impleat.  De  hac  enim  re , quamvis  propter  Fai,- 
IjOPH  8)  observationem  haud  temere  perneganda,  mihi 


1)  Act.  nat.  cur.  Tora.  IV.  obs.  135.  cum  schol. 

2)  Annot.  in  Hipnocr.  Lib.  II.  de  morb.  vera.  64. 

3)  N.  11,  20  , 24. 

4)  N.  4,  6,  9,  11,  16;  21,  26,  28. 

5)  Lib.  I.  8.  2.  in  addit,  obs.  11. 

6)  Commere,  liter.  A.  1741.  hebd.  44.  n.  1. 

7)  Anat.  praelect.  Lib.  V.  lect.  1. 

8)  Tract.  de  vulucr.  C.  XII. 

quidem  nihil  liquet,  ut  contra  de  sanguine  liquet,  sicuti 
scriptum  est  supra  x),  quacunque  de  causa  cerebri  vasa 
omnia  nimis  distendente.  Cui  vasorum  distentioni  si  au- 
ctam forte  eodem  tempore  vim  addas , qua  arteriae  alter- 
ne dilatatae  cerebrum  attollunt,  quanto  hanc  magis  augeri 
posueris,  tanto  magis  spatium,  quod  intra  cranium  est,  im- 
minui intelliges.  Vasa  autem  sive  tum  sanguine  disten- 
dantur, cum  aqua  effunditur,  sive  multo  antea  distenta 
sint,  res  eodem  redit.  Sic  in  milite  illo,  quem,  cum  bene 
valens  lectum  petiisset,  in  hoc  dicebamus 1  2)  inventum  ab 
uxore  fuisse  mortuum , conspecta  sunt  quidem  etiam  vasa 
per  cerebri  superficiem  sanguine  turgida,  sed  cum  lectum 
petiit,  neque  ipsa  turgida  neque  aquam  effusam  videtur 
habuisse.  In  gibboso  autem  quodam  circumforaneo  3)  va- 
sa, quae  choro  idem  plexum  faciunt,  cum  mutata  essent  in 
corpus  tumidum , subdurum , carnei  coloris , quae  mutatio 
brevi  tempore  non  potest  fieri,  satis  ostenderunt,  mortem 
subitaneam,  qua  ille  homo  sublatus  est,  non  propter  ipsa 
tantummodo  accidisse  (multo  enim  antea  accidisset),  sed 
etiam  propter  multae  limpidae  aquae  effusionem,  quae,  cum 
spatium,  quod  intra  cranium  erat,  imminutum  jam  offen- 
disset a tumido  illo  corpore,  tanto  celerius  potuit,  quod 
reliquum  erat  occupare  compressoque  penitus  cerebro  vi- 
tam repente  adimere.  Verum  hae  omnes  aliaeque  ejusce- 
modi  causae  ad  alterum  de  duobus  generibus  spectant, 
quae  proposuimus.  Causas  autem  prioris  generis,  sive 
quae  angustius  id  spatium  in  hominibus  quibusdam  nullo 
non  tempore  efficiunt,  quippe  quae  ab  ortu  aut  a primis 
aetatibus  usque  sunt,  repetere  oportet  aut  a cerebri  et 
cerebelli  mole  aequo  majori,  si  cum  cranii  capacitate  com- 
paretur, aut  contra  ab  hac  aequo  minori,  si  cum  illa  con- 
feratur: quae  quidem  dat-fs/uerpia  si  haud  ita  raro  inter 
alias  occurrit  partes,  cur  non  aliquando  inter  has  quoque? 
Equidem  cum  de  alia  in  aliis  cranii  capacitate  primum  in 
adversariis  4)  mentionem  injeci,  ad  istam  ipsam,  de  qua 
hic  agimus , rem  illustrandam ; eo , si  quaeris , me  adduxe- 
rat alia  in  aliis  craniis  saepe  animadversa,  et  in  nonnullis 
quidem  altissima  excavatio  ad  vasa,  quae  per  duram  me- 

1)  N.  14. 

2)  IV.  31. 

3)  Commere,  liter,  a.  1736.  hebd.  46. 

4)  VI.  animadv.  84. 

ningem  prominent,  excipienda.  Sed  tacitam  conjecturae 
meae  causam  plane  confirmavit  atque  amplificant  vir  saga- 
cissimus Hunaui.oius  quem  regiae  scientiarum  acade- 
miae  Parisiensi  miliique  ipsi  ante  diem  ereptum , cum  haec 
scriberem  cognovi  e literis  celeberrimi  et  erga  me  libera- 
lissimi viri  Reaumurii.  Huxauldius  enim  animadvertit, 
nec  raro , in  puerilibus  craniis  praemature  constringi  et 
ferruminari  sagittalem  et  coronariam  suturas,  propterea- 
que,  minime  cedentibus  ossibus,  augescens  cerebrum  ar- 
ctari premique  adeo , ut  in  quo  puero  deletam  jam  prorsus 
utramque  suturam  conspexit,  in  eo  profundiores,  quam  so- 
leant, in  sincipitis  et  frontis  ossibus  excavationes  depre- 
henderit ad  cerebri  anfractus  excipiendos.  Quae  cum  ita 
sint,  probe  vides , quae  in  quibusdam  aut  semper  esse  aut 
forte  accedere  possint  causae,  quae  spatium  detrahendo 
efficiant,  ut  quae  aqua  in  aliis,  quibus  eaedem  causae  non 
sunt , usque  adeo  non  nocet , ea  repente  effusa  aut  ocyus 
addita,  comprimendo  afferat  apoplexiam,  eamque  vel  ci- 
tius , quam  par  propemodum  sanguinis  effusi  copia  afferret 
in  iis  videlicet,  quibus  amplius  intra  calvariam  spatium  fo- 
ret. Non  me  fugit,  praestantissimos  esse  viros,  quibus 
non  placet  ullum  in  magnis  corporis  caveis  agnoscere  spa- 
tium , sed  plenas  adeo  omnes  ponunt , ut  nihil  quidquam 
addi  queat.  Locus  hic  non  est  ea  de  re  fuse  et  diligenter 
scribendi  videndique,  num  cranium  omnino  plenum  putare 
necesse  sit,  cum  ejus  cavi  continuata  appendix,  tubus  vi- 
delicet vertebrarum , non  ubique  sit  plenus  cerebri  ipsius 
appendice,  spinali  medulla , quippe,  ut  nosti,  non  parvum 
praesertim  ad  tractum  sic  attenuata,  ut  contingere  suam 
nequeat  crassiorem  meningem , itemque  num  callosum  cor- 
pus, quod  inferiore  facie,  qua  lacunar  format  lateralium 
ventriculorum,  convexum  non  est,  ita  se  imponat  striatis 
corporibus  thalamisque  opticorum  nervorum,  protuberan- 
tiis  nimirum  non  modo  basin  , sed  et  latera  eorum  ventri- 
culorum facientibus-),  ut  nihil  prorsus  intervalli  relin- 
quat; num  pariter  nihil  omnino  relinquatur  spatii  inter 
cavas  facies  anterioris  et  posterioris  partis  ejusdem  ven- 
triculi; nihil  in  canali,  qui  transitus  dicitur  ad  eundem  ven- 
triculum ; nihil  demum , qua  meare  possit  humoris  quid- 

1)  Hist.  dc  l’acad.  roy.  des  sc.  a.  1734- 

2)  Advers.  iudic.  auiiuadv.  10. 

quam  a ventriculis  ad  infundibulum  et  glandulam  pituita- 
riam , quorum  utrumque  aliter  posset  frustra  creatum  vi- 
deri. De  his  autem  quaerere  hic  omittimus,  cum  satis  in 
praesentia  esse  possit,  quod  diserte  iidem  fatentur,  cere- 
brum cavitates  habere,  ut  aliquando  laxari  inanitis  cavis, 
aliquando  comprimi  possit , quando  ea  cava  pleniora  sunt ; 
et  alibi,  nullas  arterias  magis  dilatabiles  esse,  quam  quae 
cranio  continentur,  verum  easdem  coarctari  a cranio.  Quan- 
do adeo  sanguis  majori  copia  arterias  piae  meningis  replet , 
has  majus  spatium  replere , et  id  spatium  demi  reliquis  par- 
tibus encephali.  Hinc  a potu  liquidorum  spirituosorum  so- 
mnum  fieri.  Quod  igitur  spatium  ipsi  quoque  agnoscunt, 
intraque  naturae  modum  imminui  et  vicissim  restitui  posse 
dicunt,  id,  ut  cetera,  aliud  in  aliis  esse  corporibus  non 
dubitamus : et  quibus  igitur  paulo  amplius  est,  in  iis  ab  ea- 
dem effusae  aquae  copia  non  eandem  cerebri  compressio- 
nem neque  detrimentum  idem  futurum,  quod  in  iis,  quibus 
aliquanto  angustius  sit. 

33.  Sed  tu  fortasse  cum  iis  facis,  qui  aquae  effusionem 
malunt  nunquam  apoplexiae  causam  esse,  sed  effectum 
ejusdem  causae,  quae  apoplexiam  facit,  utputa  sanguinis 
in  vasis,  quae  in  cerebro  et  circa  cerebrum  sunt,  restitan- 
tis. Quibu^  ego  doctissimis  viris  hactenus  in  1.  ad  te  epi- 
stola 1),  multoque  etiam  magis  in  adversariis2)  assensus 
sum , ut  tamen  non  plus  dederim , quam  quod  aliis  sapien- 
tissimis  viris  satis  est,  plerumque  rem  se  habere,  ut  illi 
constituunt.  Feci  igitur  in  his , quas  nunc  mitto , literis 
idem  fortasse,  quod  in  foro  et  causis  homines  minus  incon- 
siderati solent,  qui,  ut  id  ab  adversariis  impetrent,  quod 
aequum  est , plus  aliquanto  interdum  petunt.  Satis  enim 
mihi  est,  aquam  vel  convellendo,  vel  comprimendo,  vel 
utrumque  simul  efficiendo  posse  interdum  apoplexiae  causam 
esse.  Si  tibi  eo  arbitrio,  quod  jam  inde  ab  initio  3)  per- 
misi, utenti  non  placet  in  historiis,  quas  protuli,  omnibus 
tantum  ipsi  aquae  tribuere  , quantum  ego  visus  sum;  at  in 
quibusdam  tribuere  ne  recusa,  rationesque  saltem  attende, 
quibus  ipse  rationibus  ostendere  conatus  sum , aquam  aut 
id  revera  fecisse , aut  certe  facere  potuisse.  Quod  si  forte 
iis  rationibus  nihil  egisse  tibi  videor,  et  aquae  effusionem 

1)  N.  5. 

2)  Advers.  indic,  aniinadv.  84- 

3)  N.  1. 

omnino  effectum  esse  mavis , quam  causam , vide , ne  te 
invitum  eo  rationes  adigant  tuae,  ut  sanguinis  quoque  ef- 
fusionem non  pro  causa  habeas  apoplexiae.  Quod  qui  ccn- 
suerunt,  haud  satis  videntur  attendisse,  effusiones  sangui- 
nis non  semper  ab  distentorum  vasorum  ruptione  , neque 
hanc  semper  a praesenti  sanguinis  mora  pendere ; vasorum 
enim  tunicae  tum  ab  erosione,  ut  alias  ')  scripsi,  pertundi 
queunt,  tum  postquam  a praegressa  olim,  idque  saepius, 
mora  aut  impetu  sanguinis  attenuatae  plurimum  sunt,  re- 
pente a quovis,  leviori  etiam , qui  accedat,  impetu  omnino 
perrumpi.  Apoplexiae  autem,  quae  sic  effusum  sanguinem 
consequuntur,  num  a restitante  in  vasis,  an  a compri- 
mente extra  vasa  cerebrum,  efficiuntur?  Certe  quid  com- 
pressio cerebri  per  se  possit,  arte  et  casu  ostensum  acce- 
pimus cum  in  brutis  animantibus,  tum  in  quibusdam  homi- 
nibus , quibus  fortuito  pars  cranii  non  parva  ademta  fue- 
rat, manu  enim  ad  cerebrum  appressa,  eadem,  quae  in 
apoplexia,  symptomata  accedebant,  manu  amota,  paula- 
tim  abibant.  Et  ne  ab  ea,  quae  ab  effuso  sanguine  lit,  ce- 
rebri compressione  recedamus , illud,  quod  saepe  viderunt 
chirurgi,  cogita  vel  potius  in  Sepulchreto  2)  lege.  Solam 
compressionem  a sanguine  intra  spatium  meningum  sta- 
gnante ad  apoplexiam  faciendam  sufficere,  evincunt  illi, 
qui  omnibus  sensibus  et  motu  privati , solo  trepano  a prae- 
sentissimo  interitu  vindicantur.  E quibus  exemplis  hoc 
quoque  colligere  siinul  poteris,  quod  iis  reponas,  qui  a com- 
pressione quidem  apoplexiam  agnoscunt,  sed  ab  ea  solum 
compressione,  quae  non  ab  una  aliqua  parte,  sed  ferme 
undique  cerebrum  urgeat.  Quibus  et  anatomica  adversan- 
tur exempla,  velut  duo  illa,  quae  a cel.  Swievenio  3)  sunt 
commemorata.  Est  enim  evidens , a sanguine  effuso  ad 
bina  duntaxat  cochlearia,  imo  ad  unum,  comprimi  undi- 
que cerebrum  non  posse.  Ad  ea  si  et  nostrum  addas  epi- 
stola scriptum  superiore  4) , intelliges , duo  cochlearia  san- 
guinis, partem  cerebri  tantummodo,  idque  exterius,  pre- 
mentis, inducere  posse  apoplexiam;  qua  autem  ratione 
haud  multus  sanguis  multum  possit , ex  iis  cognosces, 
quae  paulo  supra  A)  indicata  sunt. 

1)  Epist.  III.  n.  3. 

2)  Lib.  I.  s.  2.  obs.  9.  in  schol. 

3)  Commeat,  iu  Docrh.  aph.  §.  1010.  £.  ct  4. 

5)  N.'  32.' 

34.  Si  igitur  sanguis  effusus,  cerebrum  premendo, 
apoplexiam  facit;  etiam  aqua  effusa,  pro  rata  portione  fa- 
cere poterit,  aut  certe  ad  quamcunque  aliam  causam,  quae 
sola  facere  non  posset,  adjuncta,  perficere:  ut  si  forte 
sanguini  necdum  in  rasis  adeo  restitanti , ut  inferre  valeat 
apoplexiam,  effusa  interim  aqua  accedat,  erit  haec  effusio, 
si  ita  vis,  effectus  illius  retardationis,  sed  compressio, 
quae  ab  effusa  aqua  addetur , causa  erit  ultima  apoplexiae. 
Verum  quamvis  liberaliter  in  hac  disputatione  tecum  agam ; 
ne  tamen  credas , me  in  alteram  partem  forte  procliviorem, 
cujus  rei  causas  procul  habeo,  quo  jure  quave  injuria 
plus  aquae  tribuisse , quam  par  sit ; omissis  hic  partim, 
partim  alium  in  locum  rejectis  ceteris  apoplecticorum  hi- 
storiis, in  quorum  cranio  illam  reperi,  novissime  tibi  unam 
subjiciam,  in  qua  multum  ibidem  aquae  inveni,  etsi  apo- 
plexia nulla  fuerat.  Ea  historia  exposita  perpaucisque  ejus 
occasione  additis  de  uno  e multis  modis  atque  rationibus, 
quibus  in  cerebro  aqua  congeritur,  his  jam  aequo  prolixio- 
ribus literis  finem  imponam. 

35.  Senex  prope  annos  octoginta  natus,  olim,  quod 
cicatrices  ostendebant,  tibiarum  ulceribus,  nunc  foedis  in 
cute  ferine  universa  pustulis  affectus,  in  Bononiense  S.  Ma- 
riae de  Morte  nosocomium  sub  noctis  initium  recipitur. 
Arteriarum  pulsus  non  frequentes  illi  quidem  erant,  sed  vi 
parum  firma,  eaque  inaequali,  neque  in  utroque  brachio 
aeque  manifesta.  Lucebant  oculi,  intentique  erant  et 
quasi  diversa  tuentes.  Interrogatus,  negat,  caput  dolere, 
aut  grave  esse,  aut  somnolentum.  Vomuisse  se,  ait,  id- 
que  lingua,  ut  videtur,  titubante.  Mens  tamen  et  sensus 
et  movendi  facultas  constant.  Noctu  sensim  gravior  fit: 
itaque  moritur  postridie  mane. 

Ventre  aperto,  sana  omnia  inventa  sunt,  nisi  quod 
erant  multo  magis,  quam  soleant,  madida,  hepar  autem 
subalbidum  et  duriusculum,  ejusque  vesicula  referta  sub- 
nigra bile;  colon  denique  intestinum,  si  id  quoque  huc 
censes  attinere,  ad  crassitudinem  pollicis  sub  ventriculo 
contractum.  Hora  erat  a morte  undecima,  cadaver  autem 
in  aperto  aere  jacuerat,  eoque  frigido,  medius  enim  erat 
mensis  decembris  a.  1705.,  intestina  tamen  adhuc  calebant. 
Pulmones  undique  erant  pleurae  affixi,  a qua  dum  sinistro 
in  latere  avellerentur , aqua  prodiit , quae  ubi  stagnasset, 

pro  certo  non  potuit  cognosci.  In  corde,  ut  alibi  quoque, 
sanguis  fluidus.  Capite  abscisso,  aqua  de  maximo  cra- 
nii foramine  destillabat,  et  sane  ubique  intra  cranium  fuit, 
praesertim  vero  sub  tota  meninge  tenui,  per  quam,  spu- 
mosae salivae  instar,  bullulis  videlicet  passim  admistis, 
translucebat.  Plexus  cboroides  vesiculas  aliquot  aqua  dis- 
tentas habuere,  ipsi  tamen  ab  ea  aqua,  quae  in  ventricu- 
lis inventa  est,  minime  albicabant.  Cerebrum  laxum  erat, 
pituitaria  glandula  quasi  nulla. 

36.  Sive  amplius  in  hoc  cranio  pro  mole  cerebri  spa- 
tium fuit,  sive  hujus  vasa,  quae  neque  turgida  potui  anim- 
advertere, neque  fore  arteriarum  pulsus  indicarant,  mi- 
nime turgebant,  sive  lente  omnino  atque  paulatim  aqua 
illa  collecta  fuerat;  nulla,  ut  vides,  hic  fuit  apoplexia, 
aqua  tamen  in  cranio  multa.  Quo  autem  haec  modo  col- 
lecta esset,  facilius  dicerem,  si  in  ventriculis  praesertim, 
ut  non  pauca  fuit , sic  plurima  fuisset  plexusque  in  illis 
decolores.  Nam  pituitariam  glandulam  usque  adeo  exte- 
nuatam spectanti  suspicio  non  deesset,  minus  illam  officio 
suo  functam  esse , non  secus  ac  mammariam  glandulam  et 
thymum  ac  testes  eo  contractiores  videmus , quo  jam  diu- 
tius in  munere  cessarunt  suo.  At  si  officium  illius  est  de- 
stillantem e rentriculis  humorem  per  infundibulum  exci- 
pere; cur  non  et  multo  plus  aquae  in  his  fuisset,  et  in 
plexibus  multo  longioris , ut  sic  dicam , macerationis  indi- 
cia? Quae  sane  indicia,  ut  neque  aqua  plurima,  nec  in 
agricola,  nec  in  stabulario  fuerunt,  de  quibus  supra  J)  di- 
ctum est,  cum  in  illo  tamen  ea  glandula  aeque  ac  in  sene, 
de  quo  loquimur,  contracta  esset,  in  stabulario  autem 
etiam  vitiata.  Quid  ergo  est?  Num  vulgo  traditus  hujus 
glandulae  usus  est  in  dubium  vocandus?  an  potius,  quo- 
niam is  ab  structura  ipsa  et  situ  partium  indicatur  non  ob- 
scure, peculiari  aliqua  ratione  est  ita  explicandus,  ut  quae 
nos  in  tribus  iis  hominibus  glandulae  vitia  animadvertimus, 
defluxui  humoris  ventriculorum  officerent  quidem , sed  non 
quantum  nobis  debere  officere  visum  est?  ut  puta,  si  viae 
praeterea  sint  aut  quales  multi  esse  arbitrantur,  aut  aliae 
quaecunque,  minus  illae  quidem  manifestae,  sed  plures, 
per  quas  pars  humoris  possit  e ventriculis  amandari.  Sic 
enim,  nisi  hae  simul  viae  obstruantur,  ventriculi  aqua  non 


3)  N.  26.  et  19. 

complebuntur:  si  et  hae,  magnus  cerebri  hydrops  fiet. 
Itaque,  ut  in  illo  hydrocephalo  occlusas  existimo,  in  quo 
Hunauldius  ')  neque  in  pituaria  glandula  neque  in  in- 
fundibulo vitium  ullum  sensibile  invenit,  sic  easdem  quo- 
que obstructas  crediderim  in  eo  hydrocephalo,  in  quo  glan- 
dulae pituitariae  nullum  vestigium  fuit,  sicut  habes  in  Se- 
pulchreto 1 2)  multoque  etiam  magis  in  altero,  in  quo,  ut 
ibidem  3)  leges,  illa  flaccida  et  satis  magna,  nec  multo 
minus  in  tertio  et  quarto  ibi  pariter  4)  descripto  aut  com- 
memorato , in  quorum  altero  humor  fuit  in  ea  glandula 
unduosus , pellucidus  tamen,  stylo  visci  instar  adhaerens, 
inaltero  autem  eadem , qua  infundibulum  inferebatur , ge- 
latina  quadam  viscida  ad  magnitudinem  minoris  fabae  peni- 
tus oppleta  fuit.  In  his  igitur  omnibus  alias  quoque  vias 
impeditas  fuisse , censeo  ; non  sic  vero  in  illis  tribus  apo- 
plecticis,  quos  superius  proposui,  ut  neque  in  illo,  quem 
descriptum  habes  in  Sepulchreto  5),  in  cujus  glandula  pi- 
tuitaria, duplo  majore  solito,  sinus  inventus  est  plenus  mu- 
co , qui  in  gelatinam  subflavam  pellucidam  concreverat.  In 
his  enim  non  plus  ei  glandulae  tribuo,  quam  ut  ad  aquae 
cumulationem  symbolum  contulerit , quae  sententia  auctoris 
quoque  fuit  hujus  postremae  observationis  Wepferi  6)  in 
ea  scholiorum  parte,  quae  non  secus  ac  ejus  nomen  in 
Sepulchreto  omissa  est.  Quam  observationem , ut  et  duas 
illas , quas  de  hydrocephalo , ultimo  loco  indicavi , si  cum 
mea  illa,  in  stabulario  habita  7),  quod  ad  glandulae  pitui- 
tariae affectionem  attinet , diligenter  conjungas ; facile  in- 
telliges , inter  ceteros  ejus  morbos,  viscidi  in  ea  muci  con- 
gestionem haud  ita  raro  contingere ; quo  fortasse  tumor 
quoque  referendus  est  de  steatomatum  genere,  ab  eodem, 
quem  supra8 9)  laudavi,  Manfredio  a.  1707.  in  ea  glandula 
deprehensus.  Et  muco  pariter  illas  quoque  alias  vias  ali- 
quando occludi  posse,  intelliges , si,  quam  Pechrinus  in 
Sepulchreto2)  descripsit,  hydrocephali  sectionem  relegens 

1)  Mernoir.  de  l’acad.  roy.  des  sc.  a.  1740. 

2)  Lib.  I.  s.  16.  obs.  7.  _ . 

S)  Obs.  8.  Vide  tamen  de  utraque  liac  observatione  enist.  XII.  n,4. 

4)  Cit.  sect.  16.  in  addit.  ob9.  12.  et  in  scbol.  ad  eandem  in  tine. 

5)  Lib.  I.  s.  2.  obs.  41. 

6)  Obs.  e cadaver,  apopl.  in  auct.  List.  16. 

7)  Supra,  n.  19. 

8)  N.  25. 

9)  In  cit.  addit,  ad  s.  XVI.  obs.  5. 

animadverteris,  sub  maxima  limpidissimi  seri  copia  in  ven- 
triculorum fundo  lentavi  fuisse  et  pituitosam  lympham,  quae 
se  glutinis  instar  parietibus  cerebri  medullaris  et  ventriculo- 
rum limbis  applicaverat. 

37.  Ceterum  humoris  in  pituitariam  glandulam  deflu- 
xum a ventriculis  quidem  cerebri  omnibus  infundibuli  oc- 
clusio impedit,  velut  ea,  quam  Brunnekus  1 ) itemque  eae, 
quas  Litthius  2)  aliique,  et  in  bis  praecl.  Hallerus  3)  a 
se  visas  tradunt;  a lateralibus  vero  quatenus  impedire  pos- 
sit orarum  fornicis  cum  basi  horum  ventriculorum  coalitus, 
aut  ad  hanc  arctissima  appressio,  videndum  esset.  Verum 
aliquando  epistola  hic,  ut  promisi,  finem  habeat.  Vale. 


EPISTOLA  ANATOMICO -MEDICA  V 

De  apoplexia,  quae  neque  a sanguine  neque  a sero  est, 

sermo  habetur. 

Praeclare,  ut  solebat,  Boerhaayius  4),  apoplexia,  in- 
quit , bene  dividitur  in  sanguineam  et  pituitosam ; sed  non 
perfecta  divisione,  cum  et  serosa  et  atrabilaria  et  poly- 
posa sit  et  alia.  Eademque  nobis,  quippe  anatomica  in- 
spectione cadaverum  eo  morbo  extinctorum  pariter  edoctis, 
si  pauca  quaedam  excipias,  sententia  est.  Itaque  cum  apo- 
plexiam in  sanguineam  et  serosam  divisimus  5),  non  mor- 
bum ipsum  divisimus,  sed  frequentiores  potius  cum  alio- 
rum, tum  nominatim  Valsalvae  et  nostras  apoplecticorum 
dissectiones , ceteroquin  diserte  fassi , nonnunquam  et 
alias  praeter  sanguinem  et  serum  apoplexiae  causas  inve- 
niri , quarum  tibi  aliquas , ut  tunc  promisimus , hac  epi- 
stola proponemus.  Serosam  autem  potius  diximus  quam 
pituitosam , frequentiora  pariter  spectantes.  Nam,  ut  vera 
scripsisse,  non  dubitemus,  Coi.ujiblm  nostrum6),  cum  se 

1)  Sepulchr.  Lib.  I.  s.  16.  in  addit,  obs.  12. 

2)  Memoir.  dc  l'acud.  roy.  des  sc.  a.  1707. 

3)  Icon,  anatoni,  fascicul.  VII.  in  evplic.  Tab.  I.  ad  P.  uot.  C. 

4)  Aphor.  de  cognosc.  morb.  §.  1012. 

5)  Epist.  II.  n.  6. 

6)  De  re  anat.  L.  XV. 

dissecuisse  non  semel,  ait,  qui  ob  fortem  apoplexiam  obie- 
rant, in  eorumque  cerebro  magnam  aquae  copiam  reperisse, 
perspicuam  quidem,  sed  glutinosam;  sic  minus  obvia  vi- 
disse credimus,  nisi  forte  censeas,  aquae  illius,  quae 
saepe  sub  tenui  meninge  ‘)  primo  aspectu  gelalinae  instar 
apparet,  speciem  potius  quam  naturam  attendisse.  Ce- 
terum si  ejusmodi  aquam  reperit,  quae  reapse  pituitam  il- 
lam referret,  quam  tunc  vulgo  causam  esse  existimabant 
apoplexiae;  rectefecit,  quod  ejusmodi  observationes  in  eum 
librum  rejecit,  quem  de  iis  inscripsit,  quae  raro  in  ana- 
tome  reperiuntnr.  Nec  minus  recte  fecit  Varolics 1  2)  (cu- 
jus locum , alias  quoque  3)  productum , forsan  aequius  est 
ad  hunc  modum  interpretari),  si  pituitam  eandem  spectans 
negavit , in  ventriculis  cerebri  apoplecticorum  reperiri  ma- 
jorem excrementorum  copiam,  quam  communiter  in  omnibus 
aliis  reperiri  soleat.  Verum  ad  promissa  efficienda,  a dua- 
bus Valsalvae  historiis  initio  ducto,  pergamus. 

2.  Vir  erat  annos  natus  triginta  tres,  sanguineo  tem- 
peramento, gracilis,  herniosus,  mero  et  tabaco  summo- 
pere deditus.  Hic  coepit  dolei’e  parte  capitis  sinistra,  ad 
occipitium  praesertim , quem  dolorem  secutus  est  dolor  et 
imbecillitas  musculorum  colli  in  eodem  latere.  Primum 
febris  vehemens  fuit,  sed  postea  se  remittere  visa  est.  Ve- 
rum pulsus  factus  est  non  modo  rarus , sed  et  debilis  pa- 
rumque reniteris,  simulque  collabascere  coeperunt  vires, 
ut  quivis  corporis  motus  jam  essent  difficiles.  Quin  etiam 
post  interruptum  delirium , aphonia  accessit,  neque  aeger 
amplius  movere  se  potuit,  donec,  lente  moriens,  post 
diem  tandem  quartum  decimum  vivere  desiit. 

E cranio  dum  cerebrum  eximitur,  in  hujus  basi  pau- 
lulum purulentae  materiae  animadvertitur,  qua  abstersa, 
dum  cerebrum  tractatur,  ibidem  nova  conspicitur.  Nimi- 
rum per  infundibulum  e ventriculis  prodibat.  Nam  eadem 
sinister,  dexterque  praesertim,  redundabant.  Quippe  in 
hujus  striato  corpore  foramen  erat,  quocum  ulcus  sinuosum 
communicabat , tertiam  partem  occupans  substantiae,  quae 
a dexteris  basin  cerebri  faciebat.  A sinistris  nihil  in  cere- 
bro erat  vitiatum.  Ilis  inspectis,  ob  herniam  dissecto 

1)  Vid.  cpist.  VI.  n.  12,  13. 

2)  De  nervis  optic.  epist.  II. 

3)  Epist.  II.  n.  7.  et  epist.  IV.  n.  1 


121 


Episl.  anat.  medica  V.  art.  3,  4. 

scroto  intestina  reperta  sunt  testiculo  et  circumjectis 
membranis  tam  valide  annexa,  ut  neutiquam  potuissent 
in  suam  sedem  reponi. 

3.  Si  effusus  sanguis  in  pus  se  converteret,  tibi  for- 
tasse hanc  dissectionem  cum  aliis  comparanti , quae  epi- 
stola III.  descriptae  sunt  *-),  haec  quoque  apoplexia  vide- 
retur ab  effuso  sanguine  fuisse,  qui  sibi  primum  in  sub- 
stantia cerebri  cavernam  istam  excavasset , mox  in  pus 
versus,  striato  corpore  perrupto,  in  impositum  ventricu- 
lum ex  eoque  in  alterum  irruisset.  Verum  cum  sangui- 
nem effusum  perstare,  non  pus  fieri,  aliae  alias 1  2)  a no- 
bis productae  producendaeque  historiae  comprobent,  satius 
est  conjicere , abscessum,  paulatim  in  cerebro  factum,  ve- 
hementem febrem  tunc  excitasse,  cum  ex  ejus  materia  pus 
conficiebatur,  quo  confecto,  se  febris,  ut  solet,  remise- 
rit 3 4),  mox  autem  cum,  via  sibi  facta  per  corpus  stria- 
tum , pus  in  ventriculos  redundavit , istam  apoplectici  ge- 
neris affectionem  accessisse.  . Exstat  Laubii  ')  observatio, 
alibi  quoque  a nobis  facile  commemoranda,  quae  conferri 
cum  hac  posset,  tametsi  multo  serius  post  gravem  fe- 
brem apoplexia  a pure  successit,  si  dilucidius  indicata 
esset  hujus  sedes.  Apparet  enim  , effluxisse  e cerebri  he- 
misphaerio sinistro  supra  os  petrosum;  sed  non  aeque  in- 
telligitur  ubi  versus  thalamos  (ambos  scilicet,  quemadmo- 
dum haec  ipsa  verba  significant,  ut  praegressam  omitta- 
mus utriusque  oculi  affectionem)  ubi , inquam  , versus  tha- 
lamos nervorum  opticorum  pus  fuerit  antea  conclusum. 
Longe  tamen  obscurior  scaturigo  est  illius  puris,  quod  a 
Valsalva  fuit  in  altera  dissectione  conspectum , si  non 
post  veram  apoplexiam,  at  certe  post  affectionem  de  ejus- 
demmodi genere.  Nam  res  ad  hunc  modum  se  habuit. 

4.  Mulieri  annos  amplius  quadraginta  natae  e 
valde  imminutis  menstruis  purgationibus  obortus  est  in 
sinistro  crure  cancrosus  tumor,  quo  postmodum  exulce- 
rato aliisque  in  eodem  crure  ulceribus  coortis,  non  levis 
dolor  et  febris  prope  assidua  accessit.  Jamque  annum 

i eoque  amplius  haec  pertulerat,  cum  diuturnarum  molestia- 

1)  Vid.  praesertim  n.  4. 

2)  Fmist.  anat.  XIII.  n.  23.  et  epist.  anat.  medie.  II.  n.  15. 

3)  Hippocr.  S.  II.  aph.  47. 

4)  Epii.  nat.  cur.  Cent.  VII.  obs.  39. 

Morgagni  de  sed.  et  caus.  morb.  T.  I. 

rum  pertaesa , a ValsaTjVa  petiit , ut  crus , jam  nulla  ra- 
tione sanabile,  amputaret.  Quo  annuente  et  rem  feliciter 
peragente,  cum  ad  tertium  ab  amputatione  diem  ventum 
esset,  lividus  in  mutilata  parte  apparuit  color,  qui  cum 
biduum  perstitisset , adhibito  emplastro  ex  emollientibus 
et  volatilibus  parato,  vividus  color  est  restitutus.  Interim 
febris  in  dies  fit  gravior,  in  acutamque  degenerat.  Paro- 
tis a dexteris  se  attollit , adeoque  intumescit , ut  ad  horas 
plus  viginti  quatuor  ne  liquidum  quidem  alimentum  deglu- 
tire  sinat.  Sed  largis  obortis  sudoribus,  remittitur  febris, 
parotis  discutitur  et  feliciter  omnia  videntur  procedere. 
Quin  etiam  cum  circa  trigesimum  diem,  ob  erratum  in  ci- 
bo admissum , acuta  febris  rediisset  multosque  perstitis- 
set dies,  per  sudores  iterum  sublata  est.  Haec,  quae  di- 
cta sunt,  minime  obstiterunt,  quin,  magis  magisque  accre- 
scente cicatrice,  curatio  jam  ad  tinem  spectaret.  Verum 
tertio  circiter  ab  amputatione  mense,  cum  mulier  e lecto 
exemta  jam  esset,  affectione  corripitur  de  genere  apo- 
plecticarum.  Cum  delirio  enim  et  convulsionibus,  sensus 
et  motus  imminutio  in  tota  parte  corporis  dextera  conjun- 
cta erat.  Quae  mala  etsi  ad  aliquot  interdum  dies  re- 
mitti videbantur , tamen  vehementius  redeuntia  aegram  de 
medio  sustulerunt. 

Cranio  exsecto , multum  pus  inventum  est  stagnans 
in  sinistro  cerebri  ventriculo;  nec  tamen  laesio  ulla  in 
ipso  cerebro  deprehensa  est.  Verum  suspicio  esse  poterat, 
materiam , quae  antea  in  crus  ferebatur , in  caput  illatam 
fuisse. 

5.  Suspicio  haec  tamen  difficilem  obscuramque  habet 
explicationem.  Materia  enim,  quae  olirn  in  crus  fereba- 
tur , in  cruris  ulceribus  pus  tiebat ; in  cerebro  autem  nus- 
quam ulcus  repertum  est.  Aut  si  e diuturnis  cruris  ulce- 
ribus relatam  in  vias  sanguinis  partem  credimus  puru- 
lentae materiae,  cur  non  haec  potius  ad  vulnus  defluebat 
necdum  persanatum?  Omnino  suspicari  mallem,  acutarum 
febrium  tempore  in  aliqua  interna  parte  corporis  coactam 
materiam,  abscessumque  factum ; ni  Vat-sauva  ipse , qua 
erat  diligentia  in  muliere  invisenda  et  solertia  in  eorum 
omnium,  quae  incidebant,  causis  inquirendis,  satis  super- 
que  signi  dedisset,  nihil  ejusmodi  subfuisse,  quando  nul- 
lam, praeter  caput,  partem  corporis  sibi  dissecandam  pu- 
tavit. Quid  ergo  est  ? Num  puriformem  potius  humorem, 

quam  verum  pus  fuisse  credemus  ? Non  sinit  summa  in  re 
chirurgica  Valsalvae  peritia,  qui  pus  se  invenisse  di- 
serte scripsit.  Praestat  igitur,  ut  ex  aliqua  alia  historia 
lumen  exspectemus , quam  ut  nunc  temere  aliquid  et  prae- 
cipitanter effutiamus.  Interea  autem  ad  historias  aliquot 
proprias  tibi  describendas  pergemus  , quarum  duae  primae 
duabus,  modo  ex  Valsalva  propositis,  quadantenus  re- 
spondere videbuntur. 

6.  Mulier  Patavina,  Jacoba  nomine,  Angeli  Za- 
nardii  uxor  (fecit  enim  inventus  in  singulis  ejus  lateribus 
trcdecim  costarum  numerus,  ut,  quod  in  plebejis  non  soleo, 
nomen  quaererem  atque  annotarem)  cum  annum  ageret 
undesexagesimum,  apoplexia  correpta  est.  Huic  gravis 
supervenit  febris.  Ob  haec  in  nosocomium  illata,  dies  ibi 
aliquot  superstes  fuit.  Etsi  loqui  non  poterat,  tamen  pri- 
mo quidem  die  intelligere  videbatur,  nam  sanum  brachium 
medicis  tentanduni  ultro  praebuit.  Id  erat  sinistrum.  Dex- 
teri  autem  artus  ut  sensu,  ita  etiam  motu  carebant , vide- 
banturque  insuper  quasi  a convulsione  contracti.  Sic  et 
oculi  dexteri  connivebant  palpebrae , ut  fere  clausus  appa- 
reret. Facies  rubebat.  Sorbitio  difficilis  non  erat. 

Mortua  muliere , cum  haec  accepissem , eo  libentius 
studiosorum  juvenum  gratia  cadaver  incidendum  suscepi, 
quod,  si  noxa  in  cerebro  organica  esset , hanc  a sinistris 
secundum  Valsai.vae  observationes , tunc  a me  nuper 
edita  epistola  ')  confirmatas,  facile  se  visuros  sperabant. 
Itaque  cum  doctis  pluribus  viris  ut- ceteris,  ita  huic  quo- 
que dissectioni,  quae  diligenter  habita  est  et  aliquot  occu- 
i pavit  dies,  frequentes  interfuerunt.  Sed  hic  non  alia  fer- 
ine, quam  quae  aut  praeter  naturam  aut  praeter  solitum 
occurrerunt,  perscribam.  Primum  omnium,  inaequalem 
j corporis,  quod  alioquin  justa  erat  statura,  nutritionem 
animadverti.  Cum  enim  truncus  et  femora  pinguia  essent, 
crura  et  pedes  et  superiores  artus  praesertim  erant  maci- 
lenti. Hora  erat  a morte  decima  tertia,  cum  venter 
apertus  est,  tempestas  autem  frigida,  quippe  ultimis  die- 
bus anni  1740.  Tamen  fumantia  viscera  acrem  etiam  tum 
calorem  vel  post  aliam  exactam  horam  retinebant.  Omen- 
tum retractum  erat  ad  ventriculum , qui  parvus  apparebat, 


1)  Epist.  anat.  XIII. 

cum  intestina  tenuia  et  pars  crassorum  aere  essent  sub- 
turgida.  Illa  autem  sursus  repulerat  vesica,  urina  disten- 
ta, quae  nulla  re,  nisi  propria  operta  pinguedine,  ad  sex 
digitos  supra  os  pubis  se  attollebat.  Cum  manu  compri- 
meremus, lixiviosum  lotium,  non  tamen  foetidum,  vi\ 
guttatim  prodibat.  Erant  enim  vasa  sanguifera  in  supre- 
mo urethrae  orificio  et  aliquo  supra  ipsum  spatio  valde 
sanguine  distenta  et  nigricantia , ad  eundemque  modum, 
sed  paulo  minus,  per  maximam  partem  internae  faciei 
urethrae  pergebant , ut  facile  intelligeres , esse  ea  loca 
non  modo  inflammata,  sed  gangraenae  jam  proxima.  Quin 
etiam  interior  vesicae  facies  sanguineis  hic  illic  punctis 
distinguebatur.  In  uteri  cavo  aliquid  subflavi  humoris 
animadvertimus.  Neque  de  ventris  visceribus  superest 
quod  annotemus,  si  hepatis  excipias  vesiculam  bile  turgi- 
diorem fusca,  ut  videbatur,  sed  quae  colore  inficeret  ma- 
xime flavo,  quo  et  proximum  vesiculae  intestinum  colon 
infectum  erat.  In  ea  bile  concretiones  erant  quaedam  pau- 
cae parvaeque  et  molles,  nisi  quod  una  tamen  in  calculum 
densata  erat  firmum  et  durum,  diametro  aequantem  api- 
cem minimi  digiti,  superficie  undique  granosa,  figura  au- 
tem rotunda,  ut  unum  ex  iis  bellariis  referre  posset,  e 
coriandri  semine  inductoque  saccharo  sic  paratis  , ut  su- 
perficies asperula  sit;  nisi  colore  fuisset  cinereo  et  quid- 
dam quasi  pellucidi  habuisset.  In  thorace,  pulmo  dex- 
ter magna  ex  parte  ad  pleuram  annexus , in  summo  autem 
posterius  adeo  corruptus  ex  antiquo  fortasse  vitio , ut  hu- 
morem graveolentem  effunderet.  Quo  absterso  et  visce- 
ribus inde  et  ex  ventre  detractis,  duo  animadverti  atque 
ostendi,  alterum  in  diaphragmate,  alterum  in  costis  et 
vertebris,  quae  tametsi  ad  morbum  non  attineant,  tamen 
ob  raritatem  digna  sunt,  quae  minime  tibi  reticeantur. 
In  diaphragmate  erant  duo  proxima  quidem,  sed  inter  se 
distincta  foramina  ad  venas  e ventre  in  thoracem  traji- 
ciendas. Nam  praeter  majus,  quod  in  omnibus  est,  ad 
truncum  ipsum  venae  cavae  transmittendum  , alterum  pro- 
pe oram  primi  anteriorem  patebat , unam  traducens  de  he- 
paticis venis  paulo  altius,  quam  soleat,  id  est  supra  dia- 
phragma , in  cavae  truncum  inferendam.  Costae  autem 
erant  viginti  sex.  In  singulis  enim  lateribus  singulae  erant 
costulae  infra  duodecimam,  mobili  junctura  nexae  cum 
primae  lumbaris  vertebrae  corpore , ita  autem  breves , ut 

singularum  longitudo  transversos  duos  digitos  pollices  mi- 
nime superaret,  cum  longiores,  quam  solent,  ambae  duo- 
decimae viderentur.  Vertebrae  autem  lumborum  sex  erant, 
aut,  si  primam  oh  annexas  duntaxat  costulas  (nam  cetera 
lumbarium  fuit  simillima)  malis  thoracis  vertebris  annu- 
merare, hae  tredecim  erant,  lumbares  quinque.  Sed  quin- 
t^p  corpus  magnitudine  et  forma,  qua  solet,  praeditum, 
iisdemque  adjunctis  processibus,  nisi  quod  posterior  minor 
aliquanto  erat,  ornatum,  sic  erat  positum,  ut  antrorsum 
dextrorsumque  inclinaret.  Minus  alta  cartilagine  a sacro 
i osse  dividebatur;  quin  etiam  sinistra  ora  cum  eo  conna- 
tum, alio  praeterea  modo  cum  eodem  se  conjungebat.  Nam 
■ ossea  quasi  ala  utrinque  emissa,  quae,  foramine  pro  ner- 
vis relicto,  omne  propemodum  intervallum  implebat,  pro- 
• cessihus  vertebrae  transversis,  et  summis  ossis  sacri  late- 
ribus interpositum,  his  intimam  ejus  alae  partem  per 
\yiyy).vfior  arcte  committebat.  Erat  autem  os  sacrum  pau- 
lo brevius  facieque  anteriore  minus  cava,  et  inter  de- 
uscendendum  nonnihil  vergebat  dextrorsum.  Ceterum,  si 
«imam  illam  vertebram  excipias,  nihil  in  vertebris  omnibus 
ia  capite  ad  eam  usque  praeter  naturae  consuetudinem  in- 
i ventum  est.  Sed  ad  caput,  cujus  potissimum  causa  haec 
instituta  dissectio  est,  transeamus.  Dum  cranium  secaba- 
tur, serum  non  paucum  prodiit.  Illius  fornice  sublato,  ce- 
rebrum sua  in  sede  persecantes , primum  quidem  duram 
meningem  crassiorem  animadvertimus.  Per  alteram  autem 
uneningem  vasa  omnia  sanguine,  non  secus  ac  si  usus  essem 
injectione,  multum  distenta.  Erat  is  sanguis  qualis  in 
toto  hoc  cadavere  ater,  nec  valde  fluidus.  Sub  eadem  me- 

ininge  conspiciebatur  in  cerebri  anfractibus  aqua  pellucida, 
cujusmodi  aquam  mox  in  ventriculis,  lateralibus  duntaxat, 
invenimus,  cum  plexibus  tamen  choroidibus  minime  deco- 
loribus,  quamvis  vesiculas  habentibus  aqua  turgidas,  et  ex 
o his  unam  minimum  uvae  acinum  aequantem.  Fuit  haec  in 
■ plexu  sinistro,  quo  sublato,  animadverti,  thalamum  nervi 
"optici  non  eo,  quo  dexter,  naturali  esse  colore,  sed  fusco. 

1’unc  assulatim  cerebrum  dissecando,  hujus  quidem  reli- 
Iquam  omnem  substantiam  reperi  quam  optime  constitu- 
; tam ; sed  quae  a latere  externo  thalami,  quem  memoravi, 
■sinistri  erat  substantia  medullaris,  ea  permollis  et  quasi 
■liquata,  ac  permista  cum  cruento  quodam,  sed  obsoleti 
coloris,  humore  deprehensa  est,  ut  nihil,  nisi  gravis  odor 

deesset,  ut  plane  fracidam  pronuntiares.  Occupabat  id 
vitium  paulo  plus  loci , quam  a maxima  nuce  juglande  oc- 
cupari potuisset,  eratque  color  ille  cruenti  humoris  in  ejus 
medio  manifestior.  Fuit  autem  res  eo  facilius  animadver- 
tenda , quod,  cum  cerebrum , ut  dixi , alibi  suo  colore  es- 
set nec  cerebello  tantum  durius,  sed  mira  quadam  ubi- 
que , et  praesertim  in  toto  dextero  hemisphaerio , duritie 
praeditum ; in  illo  uno,  quem  designavi,  loco  subcruentum 
colorem  et  substantiam  quasi  diffluentem  habebat. 

7.  Apostema  sui  generis  *)  fuisse  hoc  credo,  agno- 
scente etiam  Avicenna 1  2)  apoplexiam  a repletione  aposte- 
mante,  cujus  vim  in  proposita  muliere  effusa  aqua  et  dis- 
tenta sanguine  vasa  augebant.  Accidit  autem  apostema 
circa  eam  sedem , in  qua  plerumque  magnas , quae  in  apo- 
plecticis  occurrunt,  organicas  noxas  inveniri  alias  3)  in- 
dicavimus ; quam  ad  sedem , et  ex  apostemate  quidem , in 
viro  erat  quoque  in  prima  Valsalvae  historia  descripto  4). 
Porro  in  eadem  itemque  in  altera  5)  et  in  hac  pariter  hi- 
storia nostra  ejus  confirmatam  doctrinam  vides , noxa  in 
eo  cerebri  hemisphaerio  inventa,  quod  resoluto  corporis  la- 
teri oppositum  erat. 

8.  Inflammatio  autem,  qua  nostrae  apoplecticae  vesica 
laboraverat,  quippe  tanta  urinae  eopia  distenta,  facit,  ut 
in  mentem  veniat  ingentis  illius  collectionis  urinae,  quam 
in  stabulario  c)  a me  descriptam  esse  memineris,  nec 
minoris,  quam  tibi  in  vesica  anus,  ex  apoplexia  pariter 
mortuae,  alio  loco  7)  describam.  Ex  his  atque  aliis  ejus- 
modi observationibus  facile  intelligis , quam  facile  possit 
accidere , ut,  qui  apoplectici  paulo  diutius  vitam  trahunt, 
iis  nova  insuper  malorum  accessio  fiat  ab  urinae  retentio- 
ne, eo  minus  animadversa,  quod,  cum  pauca  qui  possunt, 
sed  ea  liquida  deglutiant,  lotium  autem  saepe  ob  infir- 
matas sphincteris  vires  guttatini  destillans  cubile  hume- 
ctet,  his  indiciis  acquiescunt  ministri,  ut  minime  credant 
de  retenta  urina  sibi  medicos  esse  monendos.  Horum  igi- 
tur partium  erit  jubere,  imam  ventris  partem  subinde  at- 

1)  Vid.  epist.  IX.  n.  16.  et  seqq.  usq.  ad  20. 

2)  Canon.  Lib.  III.  f.  1.  tr.  5.  c.  12. 

3)  Epist.  III.  ii.  18. 

trectari,  ut,  si  tumor  indicet,  lotium  non  reddi,  hoc  arte 
aliqua  et,  si  res  cogat,  immissa,  quod  in  feminis  facilli- 
mum est , argentea  fistula , manu  emoliantur. 

9.  Sed  de  iis  quoque  duobus,  quae  ob  raritatem  inter- 
jeci, a me  aliquid  fortasse  exspectabis.  Dicam  igitur  quae 
ibi  continuo,  ut  solitus  sum,  iis,  qui  aderant,  indicavi. 
Quod  ad  duo  attinet  foramina,  in  septo  transverso  anno- 
tata, per  quorum  alterum  una  ex  hepaticis  venis  trajecta, 
in  thorace  demum  venam  cavam  adibat ; rarum  id  quidem 
esse,  sed  multo  rarius,  quod  ter  intra  duos  menses  a.  1728. 
id  ipsum  ostendissem , videlicet  bis  in  theatro  mense  fe- 
bruario , semel  in  nosocomio  mense  proximo.  Verum  non 
bina  tantum,  ut  in  tribus  illis  cadaveribus,  sed  et  terna 
me  semel  iterumque  *)  in  diaphragmate  vidisse  foramina, 
sic  ut  maximum  venam  cavam , duo  minora  totidem  hepa- 
ticas venas  transmitterent,  semel  Bononiae  a.  1700.  in  eo 
septo  transverso,  quod  in  publica  anatome,  consecante  me- 
cum  Vals.u_.va,  demonstratum  est,  cujus  ego  septi  rudem, 
mea  manu  descriptam  imagunculam  adhuc  servo , iterum 
Patavii  ante  a.  1726.,  quam  unam  observationem,  antiquio- 
ris illius,  ut  fit,  oblitus,  in  epistola  I.  anatomica  -)  com- 
memoravi , quem  locum  designat  solens  inprimis  doctusque 
anatomicus  Albertus  Hallerus 1 2  3) , cum  rarius  hoc  esse, 
quod  ego  observavi,  confirmat. 

10.  De  costarum  autem  numero,  ut  semel  undecim4), 
ita  semel  tredecim  mihi  visas  esse,  non  saepius,  ajo  et 
vera  Galenum  5 6 7)  scripsisse  agnosco,  cum  haec  ita  rara 
esse,  docuit,  ut  inter  mille  vix  unum  tali  costarum  numero 
invenias ; priorem  tamen  numerum  rariorem  altero  esse, 
ante  omnes  indicavit.  Sed  de  altero  numero , id  est , ut 
sint  tredecim , Arcu  angelus  quidem  Piccolhomixus  °)  ve- 
rum credidit  id  quod  ipse  ait , omnem  antiquitatem  obser- 
vavisse , si  costae  naturalem  numerum  excedant,  unam  tan- 
tum altero  in  latere,  non  duas  superesse.  Et  sane  etiam 
Columbus  ) unam  tantum  costulam  praeter  viginti  quatuor 
invenerat,  ut  ea,  quae  subjecit,  significant  et  quae  ad 

1)  Vid.  et  epist.  LX.  u.  6. 

2)  X.  26. 

3)  Dissert.  de  musc.  diaphr.  ad  §.  7.  Iit.  c. 

4)  Vid.  advers.  aiiat.  11.  aniinadv.  32.  in  fine. 

5)  De  anat.  admin.  Lib.  VIII.  c.  1. 

6)  Lib.  VIII.  Anat.  praelect.  8. 

7)  De  re  anat.  Lib.  I.  c.  19. 

oram  sunt  annotata  confirmant.  Verumtamen,  ut  Batbi- 
num J)  omittam,  quem  Piccolho.minus  legisse  non  poterat, 
ternas  denas  in  singulis  lateribus  costas  a se  repertas  me- 
morantem sic,  ut  a sinistris  octo  essent  legitimae,  a dex- 
teris sex  spuriae;  at  Columbum  ipsum,  scire  poterat,  vi- 
disse postea 1  2)  etiam  costas  viginli  sex,  et  Fallopium  3) 
in  duobus  cadaveribus  invenisse  utrinque  ad  tredecim  adau- 
ctum numerum  a duabus  costulis  ita  parvis,  ut  rudimenta 
costarum  potius,  quam  costae  viderentur.  Cum  his  Fal- 
lopianis  mea  maxime  convenit  observatio,  ut  in  eo  pari- 
ter, quod  adjecit,  co articulationem  illam,  quae  in  reliquis 
hominibus  in  duodecima  thoracis  vertebra  esse  solet,  in  iis 
cadaveribus  nihil  variasse.  Quod  autem  dixit,  tredecim  in 
iis  se  reperisse  thoracis  vertebras;  verum  in  lumbis,  id 
quod  Columbus  et  Bauhinus  reticuerunt,  quatuor  tantum, 
id  vero  quatenus  a meis  di  erepet  observationibus  prae- 
clare intelligis.  Etsi  enim  quaedam  sunt  unde  suspicari 
possis,  quintam  a me  descriptam  vertebram  ad  os  sacrum 
attinuisse;  attamen  si  pleraque  attendas,  aut  potius  si 
haec,  quae  servamus,  ossa  vel  aliud  agens  aspicias,  pro- 
cul dubio  primo  ipso  aspectu  cognosces,  esse  illam  potius 
inter  lumborum  vertebras  connumerandam.  Nec  vero  in 
observatione  hac  describenda  paulo  fusior  fui,  quod  igno- 
rarem, quot  anatomici  post  illos,  quos  nominali,  similia 
viderint;  sed  quod  nolui,  te  in  hac  legenda,  quae  plerique 
omiserunt , desiderare.  Nosti  enim , propter  omissam 
mentionem  sedis,  in  qua  decimae  tertiae  costae  fuissent 
inventae,  Hunauldium  4)  harum  originem  sic  explicandam 
suscepisse,  ut  ejus  explicatio  tunc  quidem  habeat  locum, 
cum  ibi  sunt,  ubi  ipse  vidit,  nempe  supra  duas  costas  su- 
premas, ubi  autem  ego  deprehendi,  nimirum  infra  duas 
infimas,  non  habeat.  Nec  te  fugit  quorundam  suspicio, 
cum  hoc  loco  reperiuntur,  nihil  videlicet  esse  aliud,  quam 
transversos  primae  vertebrae  lumbaris  processus  aliquando 
longiores,  non,  praeter  hos,  veras  costulas,  mobili,  ut 
ego  ostendi,  junctura  connexas.  Verum  ad  ea,  quae  omni- 
no praeter  naturam  sunt,  redeamus. 

1)  Anatom.  Lib.  II.  c.  8. 

2)  Lib.  XV. 

3)  Obs.  anat. 

4)  Mem.  dc  1’acad.  roy.  des  sc.  a.  1741. 

11.  Sartor,  qui  se  vino  implere  consueverat,  apho- 
nia correptus,  intra  biduum  mortuus  est.  Plura  de  eo 
scire  Alexander  Bonis,  quem  tibi  alias  laudavi,  docti- 
que  alii  medici  V eneti  ac  juvenes  rei  anatomicae  studiosi 
non  potuerant , qui  concessum  sibi  cadaver  ut  ipse  disse- 
carem, cerebrique  structuram  diligenter  ostenderem,  a me 
petierant  sub  linem  niartii  a.  170d. 

Ve  n tr  i s- viscera  se  recte  habuerunt.  In  thoracis 
cavea  sinistra  aquae  sanguinolentae  nonnihil  fuit.  Pulmo- 
nes graviores  et  spumam,  si  premeres,  emittentes;  sana 
tamen  eorum  substantia.  Cor  flaccidum , in  ejusque  ven- 
triculo dextero  et  proxima  auricula  arteriaque  pulmonari 
concretiones  polyposae;  nullae  a sinistris,  sed  in  eo  ven- 
triculo paucus  tantummodo  sanguis  semiconcretus.  Agge- 
res, ut  Valsalva  l)  postea  appellavit , semilunarium  val- 
vularum exstantiores  et  duritie  firmioris  quasi  cartilaginis. 
In  arteria  magna  et  carotidibus  sanguis  fluidus  non  ita 
paucus;  multus  vero  ejusdemmodi  in  pulmonari.  Caput 
cum  a cervicibus  amputaretur,  aqua  e vertebrarum  tubo 
exivit,  quae  mox  sub  tenui  cerebri  meninge  conspecta  est 
multa,  non  sine  specie  gelatiiiae.  Sed  praecipue  in  oculos 
incurrebat  alba  quaedam  quasi  sanies  per  anteriorum  cere- 
bri loborum  superficiem  extensa;  quae  materia  diligenter 
examinata,  revera  sanies,  sed  inodora,  visa  est,  in  ipsa 
tenuis  meningis  substantia  inhaerens,  superlicie  cerebri, 
quantum  sensus  judicare  poterant,  omnino  illaesa.  Ea  au- 
tem meninx  tota  trahentis  manum  facile  sequebatur,  et  ce- 
rebrum, cerebellum  ac  nervi  summa  erant  flacciditate. 
Vasa  omnia,  etiam  tenuiora  atque  intima,  sanguine  tur- 
gida; sinubus  autem,  praesertim  majoribus,  inerant  poly- 
posae concretiones.  In  ventriculis  lateralibus  aliquid  aquae 
annotavimus  et  dilutum  plexuum  choroidum  colorem;  de- 
nique in  pineali  glandula  minimum  duriusculae  materiae 
frustulum. 

12.  Ne  in  frustulo  hoc  haereas,  vel  nostra  facient  ad- 
versaria -),  in  quibus  ejusdemmodi  in  pineali  glandula  ma- 
teriam saepe  nobis  aliisque  animadversam  memoravimus, 
facientque  epistolae  ad  te  nostrae  3),  quibus  id  confirma- 
tum videbis.  Nec  tamen  puta,  pro  morbo  a nobis  non  ha- 

1)  Dissert.  anat.  I.  n.  10. 

2)  VI.  auiinadv.  9. 

3)  VI.  n.  12.  X.  n.  17.  XI.  n.  11. 

heri.  Habetur  enim;  sed  pro  morbo,  cujus  effectus  per- 
obscuri et  incerti  sint , quod  alias  nullis , alias  aliis  prae- 
euntibus symptomatibus  aliasque  aliis  conjunctis  cerebri 
vitiis  occurrat.  Et  Joannes  quidem  Saltzmannus  , medi- 
cus, dum  viveret,  doctissimus,  in  dissertatione  de  glandula 
pineali  lapidescente , postquam  diligentius  quam  hactenus 
quisquam  ferme  omnia,1. quae  tunc  exstabant,  calculosae 
ejus  glandulae  collegit  exempla , minime  dubitavit  *) , quin 
dolorum  capitis  intolerabilium  aut  fatuitatis  causa  ipsa 
fuerit  tota  lapidea  facta  in  viro  a Pfeilio  apud  Schex- 
CKiUM  , in  virgine  a Dreeixcourtio  apud  Maxgetlm  , in 
sene  a KrNGio,  ut  est  in  actis  anglicis,  deprehensa.  Verum 
Pfeilii  lapis  an  glandula  ista  fuerit  non  constat , et  Krx- 
gius  graviora  in  cerebro  mala  simul  invenit,  Drerixcour- 
tius  autem  non  saxeam  modo  glandulam , sed  ad  ovi  gal- 
linacei amplitudinem  auctam,  ut,  si  vel  hydatis  vel  quid- 
quid aliud  fuisset , sua  ipsa  mole  debuisset  maximum  af- 
ferre detrimentum.  Quod  vero  ad  naturam  attinet  hujusce 
morbi,  visum  est  doctis  quibusdam  viris  et  nominatim  Jo. 
Valentino  Scheidio  in  ea  dissertatione  2),  in  qua  cetero- 
quin  egregie  ipsum  praeivisse  video  celeberrimis  observa- 
toribus, qui  cerebrum,  in  lapidem,  ut  credebatur,  con- 
versum, osseam  concretionem  esse,  tradiderunt;  visum 
est , inquam , illam  quoque  in  glandula  pineali  duriusculam 
inventam  materiam  ad  ossium  potius,  quam  ad  calculorum 
naturam  fuisse  referendam.  Quod,  ut  de  iis  negare  non 
ausim  corpusculis,  quae  ab  neutro  nostrum  conspecta  sunt, 
ita  confirmare  possum,  quae  ipse  deprehendi,  ea  certe 
inter  digitos  compressa,  in  asperulas  quasi  arenulas  sae- 
pius abiisse,  eoque  friabilia,  quod  ipse  discrimen  ad  cal- 
culos ab  ossibus  internoscendos  primo  loco  affert,  eviden- 
ter fuisse.  Huc  illud  accedit,  quod  alias  3)  scribam,  inve- 
nisse me  nonnunquam  intra  hanc  glandulam  materiam  mu- 
cosam et  subflavam , saepe  autem  eandem  ejusdemque  co- 
loris materiam  extra  glandulam  in  anteriore  ejus  facie, 
et  praesertim  ad  basis  anteriora4),  quae  materia  non  dura 
aliquando  aut  vix  subdura,  alias,  inter  digitos  compres- 

1)  Thcs.  XV. 

2)  De  duol).  ossic.  in  cerebro  apopl.  quaest.  II.  et  III. 

3)  Epist.  XXI.  n.  24.  . ___  _ . _ 

4)  Epist.  I.  n.  10.  epist.  III.  n.  14.  epist.  VIII.  n.  9.  epist.  XIV. 

u.  33. 

sa,  asperas  jam  continere  arenulas  non  obscure  ostende- 
bat; iisdem  autem  locis  in  aliis  cadaveribus  aut  erat  evi- 
denter in  minuta  granula  conformata  *) , aut  ipsa  quidem 
aberat;  sed  ibi  erant  subdura  corpuscula 1  2).  Haec  autem 
corpuscula  sive  extra  sive  intra  glandulam  cum  fere  eo- 
dem, quo  illa  arenosa  denique  materia  colore,  subflavo  ni- 
mirum aut  flavo,  se  nobis  obtulerit,  imo  Vieussenio 
quoque  3),  Laubio4 5 6),  Saltzmanno  s);  nonne  verisimilius 
est , calculos  esse , qui  paulatim  e terreis  materiae  illius 
particulis,  aqueis  magis  magisque  absumtis , concreverint, 
quam  ossicula?  praesertim  quando,  si  perpaucos  excepe- 
ris , ceteri,  qui  viderunt , arenas  et  lapillos  nominarunt, 
nec  modo  qui  sunt  a Saltzmanno  laudati , sed  et  alii , qui 
antea  scripserant,  et  in  his  duo,  quos  cel.  HallerUS  °) 
indicat,  Pechlixus  et  Brunnerus  et  qui  postea,  ut  puta 
legendi  in  actis  caesareae  nat.  cur.  academiae  7),  et  praeter- 
ea vir  cl.  Phil.  Coxradus  Fabricius  8) , et  quoniam  sin- 
gillatim  designari  cuncti  non  possunt,  is  saltem,  quem  no- 
vissime legimus , solertissimus  Martixettus  9 10 11) , a quo  in 
Ravennatis  archiepiscopi  dissectione  tres  fuerunt  hujus- 
modi calculi  deprehensi.  At  enim  is,  qui,  cum  meas  ho- 
rum extra  glandulam  occurrentium  peculiares  observatio- 
nes attendo,  longe  primus  omnium  videtur  eorum  mentio- 
nem fecisse,  si  a te  inspiciatur;  veteres  medici,  inquies, 
pro  osseis  aut  cartilagineis  corpusculis  habuere.  Scilicet 
Galenus  in  eo  de  anatomicis  administrationibus  libro  *°), 
cujus  argumentum  nihil  ejusmodi  pollicetur  (quo  factum, 
puto,  ut  ejus  verba  a nemine  fuerint,  quod  sciam,  in 
hanc  rem  producta;  nisi  forte  ita,  uti  Vesalius|*  >) , ob 
id  reprehensus  ab  Riolano  i2),  plerique  intellexerint), 
Galenus  igitur  suis  temporibus  quaesitum  esse  scribit : 
num  cartilaginosum  quippiam  penes  cerebri  glandem,  quae 

1)  Epist.  VIII.  n.  6. 

2)  Epist.  VII  n.  15.  epist.  VIII.  n.  16. 

8)  iVcurogr.  Lib.  I.  c.  11. 

4)  Eph.  nat.  cur.  Cent.  IX.  obs.  63. 

5)  Diss.  cit.  thes.  XIII. 

6)  Ad  praclcct.  lloerb.  §.  296.  not.  n. 

7)  T.  V.  obs.  68.  et  T.  VI.  obs.  14. 

8)  Idea  anat.  pract.  sect.  IV. 

9)  Lettera  della  separaz.  degli  umori. 

10)  IV.  c.  1. 

11)  De  corp.  hum.  fabr.  Lib.  I.  c.  6. 

12)  Iu  1.  Galeu.  de  ossib.  post.  c.  XXXII. 

a turbinis  seu  pineae  nucis  similitudine  Graecis  xotva  piov 
appellatur , vel  osseum  inhaereat ? pari  modo  etiam:  in  quo- 
libetne  corde,  cartilagineam  vel  osseam  quandam  particulam 
sit  invenire,  an  magnis  duntaxat ? Nec  te  illud  moveat, 
quod  utramque  hanc  quaestionem  ibi  inter  frivolas  repo- 
nat Galenus.  Ipse  enim  secundam  tum  eodem  opere  *), 
tum  eo,  quod  inscripsit  de  usu  partium 1  2),  utilem  esse, 
ostendit , cum  verbis  non  ita  paucis  tractavit , e quibus 
frivolam,  qua  mente  dixerit,  praeclare  intelliges.  Primam 
autem  cur  redarguerit,  e Riolano  3)  cognosces.  Nos 
autem  utrumque  os , non  ut  secundum  naturam  creatum, 
sed  ut  praeter  naturam  factum , hoc  tempore  spectamus ; 
imo  quod  apud  glandulam  nos  quidem  hactenus  offendi- 
mus, non  secus  ac  quod  in  glandula,  multo  minus  os, 
quam  concretionem  calculi  similem , visum  esse  utpluri- 
mum  nobis,  fatemur  ob  eas,  quae  indicatae  sunt,  causas, 
quibus  et  hanc  addes , e materia  viridi  concretiones  vi- 
rides (hoc  enim  quoque  colore  hic  lapillos  reperit  Ve- 
6Tius)  4)  existere  facilius  posse,  quam  viridia  usquam 
ossa  pronasci.  Verumtamen  si  quando  crassiuscula  aliqua 
sub  manum  redeant,  non  duritiem  modo  aut  combusto- 
rum, ut  aliquando,  nidorem  attendere,  sed  per  alia  in- 
super experimenta  inquirere  eorum  naturam  constitui , in- 
tereaque  rem  , ut  alias  feci , in  medio  relinquere. 

13.  Quod  mihi  vel  magis  de  vera  saniei  illius  scaturi- 
gine faciendum  est,  quam  in  proposita  sartoris  observa- 
tione descripsi.  E pulmonibus  intra  calvariam  fuisse 
translatam  suspicarer , si  illos , ut  graviores  inveni , ita 
usquam  laesos  deprehendissem : quemadmodum  e calvaria 
ad  urinae  vias  transvectam  esse  aliquando,  cum  ex  aliis, 
tum  ex  eo  videtur,  quod  vir  c-1.  Hippol.  Franc.  Albertinus 
a se  in  tonsore  animadversum  narrabat.  Quem  ex  longa 
sub  sole  mora,  cum  dolor  capitis  sensusque  ponderis  in  ver- 
tice, febris,  delirium,  nervorum  distentiones,  lethargus, 
resolutio  denique  prehendissent,  repentina  urinarum  co- 
pia liberavit,  in  quibus  pus  subsidebat;  et  annos  quidem 
aliquot  capite  male  habuit,  sed  tamen,  cum  haec  mihi 
narrabantur,  sanus  vivebat.  Quid?  quod  ex  ipsis  pulmo- 

1)  Lib.  VII.  c.  10. 

2)  Lib.  VI.  c.  19. 

3)  Cap.  cit. 

4)  Apud  Saltemann.  thea.  cit.  13. 

nibus  in  cerebrum  (ut  in  sartore  me  dixi  fuisse  conjectu- 
rum) aut  e pleura  quoque  pus  traduci,  nec  Duretus  du- 
bitavit, et  Paraeus , ut  videtur,  invenit,  sicuti  habes  in 
Sepulchreto  *). 

14.  Sed  praeter  pus  in  cerebro  genitum,  aut  ad  ipsum 
translatum , posse  interdum  alias  causas , minus  adhuc 
animadversas,  apoplexiam  facere,  aut  ad  ipsam  faciendam 
convenire,  non  levis  mihi  suspicio  est  ex  iis,  quas  tibi 
protinus  subjiciam,  dissectionibus.  Quarum  primam, 
quamvis  non  praesente  me  habitam , non  secus  tamen  pro- 
ponam, ac  si  ipse  habuissem.  Namque  aderat  Nicolaus 
Mediavia,  prosector  publicus  et  e sacro  hoc  philosopho- 
rum ac  medicorum  collegio  doctor  meritissimus , cui  non 
minus  quam  mihi  credo,  ob  spectatam  duodequadraginta 
jam  annos,  ex  quo  ipsum  in  re  anatomica  exercere  coepi, 
tidem  ac  diligentiam,  pari  cum  assiduitate  conjunctam; 
ut,  quotquot  hoc  omni,  quod  dixi,  tempore  Patavii  habui 
dissectiones,  non  modo  cunctis  ferme  interfuerit,  sed 
etiam  saepe  administrando  plerumque  consecando,  lauda- 
bilem operam  ac  perutile  auxilium  praebuerit.  Hic  igitur 
quendam,  cui  in  Patavino  nosocomio  aegrotanti  ipse  ex 
officio  medicus  fuerat , cum  mortuum  incidi , se  inspe- 
ctante, jussisset,  eodem  die,  qui  dies  fuit  IX.  cal.  apriles 
a.  1740.  rem  mihi  in  hunc  modum  exposuit. 

15.  Senem,  qui  e cruris  ulcere  laborabat,  repente 
capitis  dolor  prehendit.  Cum  cerebro  aliquid  instare  pe- 
riculi videretur,  eo  statim  mane  sanguis  est  missus.  Ni- 
hilominus hora  vigesima  ingruit  apoplexia  cum  dextero- 
rum artuum  resolutione.  Huic  resolutio  accessit  inferio- 
rum omnium  partium  et  intra  paucos  dies  mors. 

Calvaria  exsecta,  arteria  illa,  in  quam  confluunt 
vertebrales  et  quae  supra  callosum  corpus  recta  ducuntur, 
sanguine  erant  turgidae,  reliqua  vasa  non  item.  In  ven- 
triculo utroque  laterali  non  pauca  aqua,  et  plexus  choroi- 
des  pallidi.  Septum  lucidum  anterius  disruptum.  Sed 
quod  maxime  in  oculos  incurrit,  omnis  medullaris  substan- 
tia hemisphaerii  dexteri  valde  fusca  erat,  non  sinistri. 

16.  Haec  audienti  mihi,  confestim  in  mentem  venit 
sacerdotis  Veronensis , in  quo,  apoplexia  repente  sublato, 


1)  Lib.  I.  Beet.  1.  obs.  40. 


134 


Liber  I.  De  morbis  capitis. 

totam,  ut  alias  ad  te  scripsi  ‘),  medullarem  cerebri  sub- 
stantiam fuscam  factam  annotavi.  Quidquid  illud  est  (quod 
sanguinem  non  videri,  tunc  monui),  unde  illa  candida  sub- 
stantia inficitur,  num  inter  apoplexiae  causas  non  est  re- 
ponendum? Nam  etsi  in  hoc  sene,  cui  prima  resolutio  a 
dexteris  fuit,  in  eodem  cerebri  latere  animadversa  est  in- 
fuscatio,  non  in  opposito;  scis  tamen,  Valsalvae  doctri- 
nam fere  in  omnibus,  non  in  omnibus,  respondere1 2).  Sed 
age , ad  minus  obscura  veniamus. 

17.  Aethiops  erat  Yenctiis  annos  ad  triginta  natus, 
torosus  et  bene  valens , nisi  quod  iis  ultimis  mensibus  fa- 
ctus erat  obnoxius  languori  cuidam  ventriculi , levi  cum 
sudore  conjuncto , qui  tamen  languor  cibo  sumto  illieo  tol- 
lebatur. Is  cum  circa  medium  quintilem  a.  1708.  hilariter 
cum  amicis  versaretur,  jentaculo,  nam  matutinum  erat 
tempus,  jam  usus  in  eoque  esset,  ut  stans  tuba,  sicuti  fa- 
cere solebat,  cum  ipsis  caneret,  sensim  lenteque  adeo  re- 
trorsum cecidit , ut  amici  factum  id  ludendi  gratia  fuissent 
facile  credituri,  nisi  inter  cadendum  tremores  quosdam 
totius  trunci  corporis  animadvertissent.  Homo  autem  eo- 
dem, quo  cadebat,  puncto  temporis  est  mortuus. 

Secanti  ut  adessem,  a me,  ut  solitus  erat,  petiit  cl. 
Santorinus.  Hora  erat  a morte  circiter  duodecima.  Ca- 
daveris superiores  artus  subrigidos , collum , tanquam  re- 
stitante sanguine,  nigrius  reliquo  corpore,  oculos  quasi 
viventis  animadvertimus.  In  ventre,  si  omentum  exci- 
pias nimis  breve , hepatis  crepidinem  ipsam  livescentem  et 
lienis  membranam  in  convexa  facie  certo  quodam  loco  qua- 
si tendineam  factam , eoque  albicantem , omnia  secundum 
naturam  apparuerunt.  Itaque  nihil  magis  oculos  moratum 
est  nostros,  quam  vasa  lactea  quamplurima,  chylo  distenta 
et  nodosa,  hinc  multis  x-adicibus  tenuia  intestina  ferme  us- 
que ad  oppositam  ipsi  mesenterio  partem  complectentia, 
inde  vero  hujus  centrum  vex*sus  contendentia,  in  quo  prae- 
longae nxagnaeque  glandulae  spectabantui’.  Thoracem 
reclusuri,  cartilaginum,  quae  costas  cum  sterno  conjun- 
gunt, insolitam,  ea  praesertim  aetate,  duritiem  mirati  su- 
mus. Pulmones  omnino  sani,  quamvis  dexteri  latus  ali- 


1)  Epist.  IV.  n.  21. 

2)  Epist.  II.  n.  16. 


135 


Epist.  anat.  medica  V.  art.  17,  18. 

cubi , sinistri  vero  suprema  pars  tota  ad  pleuram  per  mem- 
branea vincula  annecteretur  intusque  ambo  paulo  plus  seri, 
quam  soleant,  continerent.  In  pericardio  quoque  aquae 
subturbidae  copia  aequo  major.  Cor  tamen  naturali  firmi- 
tudine , in  ejusque  thalamis  sanguis  fluidus , qualis  in  ma- 
gna etiam  arteria  et  pulmonari  praecipue  inventus  est.  Per 
illius  externam  faciem  in  thorace  toto  sanguifera  vascula 
maxime  conspicua.  Cerebro  denique  retecto , subtenui 
meninge  aqua  apparuit , quin  etiam  in  lateralibus  ventri- 
culis , et  in  sinistro  praesertim , aquae  fuit  plus,  quam  se- 
cundum naturam  solet;  choroides  tamen  plexus  suo  co- 
lore et  sine  hydatidibus  conspiciebatur,  cerebrumque 
ipsum  justa  erat  firmitudine.  Vasa  autem  ipsius  et  sinus 
inania  potius  quam  plena,  quidquid  habebant  sanguinis, 
sine  ulla  vel  minima  concretione  habebant;  ut  in  toto  hoc 
cadavere  nusquam  sanguinem,  nisi  fluidum  offenderimus. 
Sed  nusquam,  nisi  intra  cranium,  id  vidimus,  cujus  po- 
tissimum causa  hanc  tibi  historiam  describendam  suscepi. 
Scilicet  sanguifera  vasa,  quae  in  superiore  dissectione  me- 
morata sunt,  supra  callosum  corpus  traducta,  aere  cum 
pauco  sero  intermisto  distenta  erant.  Sic  illa  quoque  ar- 
teria, quae  per  basin  ducitur  medullae  oblongatae,  e con- 
fluentibus vertebralibus  orta,  et  alia  praeterea  per  supe- 
riorem cerebri  superliciem  vasa  ab  incluso  aere  distenta 
pellucebant. 

18.  Etsi  hujus  tam  repentinae  mortis  causae  aliae  mi- 
nime intra  cranium  videntur  defuisse,  si  ea  placeant,  quae 
proxima  epistola  proposita  sunt , tamen  sive  illas  non 
omnino  credas  hic  satisfacere,  sive  hanc  praecipue  postre- 
mam putes , quandocunque  occurrit,  esse  attendendum ; 
quid  de  ipsa  censeam  vel  potius  conjiciam , iis  spectatis, 
quae  jam  circa  hujus  initium  seculi  proposita  et  disputata 
ab  Italis  fuerant,  non  reticebo.  Idque  eo  libentius  faciam, 
quod  non  hujus  tantum,  sed  et  aliorum  quorundam  sangui- 
nem animadverti  spumosum , et  aereis  bullis  distinctum. 
Igitur  vel  secundum  naturam  aerem  in  humoribus  inesse, 
et  nominatim  in  sanguine,  certum  est;  siquidem,  ambiguis 
ceteris  probationibus  omissis,  si  segmentum  vasis,  puta 
venosi,  viventis  bestiae  arctissimis  utrinque  vinculis  con- 
strictum abscissumque  in  Boyleana  machina  ponatur,  ut 
circumjectus  aer  subducetur,  ita  is,  qui  cum  sanguine  in- 
clusus est,  vas  illud  distendet.  Et  sane  nisi  se  res  sic  ha- 

beret,  hujus,  in  quo  nostra  sunt  corpora,  aeris  circum  un- 
dique prementis  vis,  urgendo  vasa,  motum  sanguinis  suf- 
flaminaret, quem  nunc  admistus  aer  tuetur  non  impari 
conatu;  nam,  cum  aeque  atque  hic  exterior,  praeter  natu- 
ram  coactus  sit,  ut  Pi.atoms  ‘)  verbis  utar,  aeque  secun- 
dum naturam  renititur , seque  revocare  in  contrarium  cona- 
tur: itaque  dum  neuter  praevalet,  salva  res  est.  Verum 
ut  hanc  atque  alias,  quas  nunc  memorare  necesse  non  est 
sanguini  praebeat  utilitates,  noxam  autem  nullam,  sit  in 
minimas  partes  dispertitus  oportet,  quae  inter  minimas 
sanguinis  lateant  probe  interjectae  et  quasi  dissolutae. 
Nam,  si  ex  harum  complexu  se  extricent,  aliaeque  aliis  oc- 
currant, non  secus  ac  perminuti  hydrargyri  globuli  in 
grandiores  prompte  coalescunt,  et  e viscidulo  sanguinis 
sero  sibi  quasi  tunicam  conficientes  bullas  conspicuas  ef- 
formant,  sive,  ut  Platonis1 2)  vocibus  iterum  loquar,  vento 
incluso  /tumiditate  protinus  circumfusa  fiunt  ampullae,  quae 
sigillatim  propter  parvitatem  videri  non  possunt;  junctae 
vero  simul  et  in  grandiorem  tumefactae  molem , conspiciun- 
tur. Eae  autem  ampullae  sive,  iis  disruptis,  aer  ipse 
solutus  ac  liber , si  aliqua  copia  sit  inter  sanguinis  portio- 
nes interjectus,  harum  motui  se  opponit;  neque  enim  si- 
nit, quae  posteriores  sunt,  eas,  quae  procedunt,  contin- 
gere, cum  iisque  impulsum  a corde  et  majoribus  arteriis 
acceptum  communicare:  quin  tandem  ut  minus  ipse  ido- 
neus est  ad  eum  impetum  concipiendum,  in  paulo  tenuio- 
res arterias  aegre  compulsus,  multo  aegrius  potest  ulte- 
riores angustias  superare  , quod  anatomici  in  liquorum  in- 
jectionibus , si  forte  aer  interclusus  obstet,  experiuntur. 
Ille  interea  dum  tenuiora  distendit  vasa , cum  attigua  alia 
coarctat,  tum  eorum,  quae  nimis  distendit,  vim  se  co»- 
trahendi  vehementer  infirmat.  Quae  cum  ita  sint,  appa- 
ret , si  pleraque  certae  cujusdam  partis  tenuiora  vasa  aer 
obsederit,  in  ea  motum  sanguinis,  et  quae  ab  hoc  pendent, 
interrumpi.  Fac  igitur,  eam  partem  cerebrum  esse,  et 
continuo  intelliges,  cur  inde  oriatur  apoplexia;  laudabis- 
que  Hollerium  3)  diserte  scribentem,  fieri  apoplexias 
etiam  ubi  arteriae  carotides  intercipiuntur  in  plexu  retifor- 
mi flatu  aut  alia  quapiam  re,  magisque  Hippocratem 

1)  Iu  Timaeo. 

2)  Ibid. 

8)  Commcut.  iu  Hippocr.  S.  III.  aph.  23. 

ipsum  ‘),  cujus  haec  sunt:  si  quidem  plurimi  flatus  per 
universum  corpus  discurrant , totus  /tomo  sideratur;  si  per 
partem,  pars  illa  percutitur;  et  paulo  inferius,  ubi  a flati- 
bus sacrum  etiam  morbum  deducit,  scilicet  cum  plurimus 
spiritus  per  omne  corpus  universo  sanguini  fuerit  permixtus  ; 
tum  enim,  inquit,  mullae  oppilationes  Jiunt  multifariam 
per  omnes  venas,  cumque  in  crassiores  et  pleniores  san- 
guine venas  aer  prodierit,  progressusque  diutius  maneat , 
proldbet  sanguinis  cursum  atque  alio  quidem  loco  consistit, 
alio  lentius  penetrat,  alicubi  autem  citius.  Hic  quaeres 
fortasse,  qua  ratione  aer  e sanguinis  particulis,  quibus 
est  intermistus,  se  extricet,  ut  has  turbas  det.  Hac  etiam 
'de  re  quid  conjiciam,  proferam,  si  prius  ultimam  histo- 
riam subjecero  atque  explicavero,  in  qua  aer  non  in  vasis 
duntaxat,  quae  intra  cranium  sunt,  sed  in  omnibus,  et 
magna  quidem  copia,  repertus  est. 

19.  Piscator  Venetus  annum  superans  quadragesi- 
mum, procerus,  herniosus,  ventris  affectionibus  flatulen- 
tis  obnoxius , cum  repente  hisce  sua  in  navicula  correptus 
esset,  illico  ibi  mortuus  est. 

Secuimus  postridie,  qui  dies  fuit  paulo  ante  idus 
octobres  a.  1707.,  cum  eodem,  quem  supra  laudavimus, 
amico  cl.  Santorixo.  Venter  tumebat  a distentis  aere 
ventriculo  et  intestinis.  Ille  subrubens  venas,  quae  in  ga- 
stroepiploicam influunt,  valde  turgidas  habebat.  Ipse  vero 
gastroepiploicae,  quae  una  in  cadavere  hoc  erat,  truncus 
adeo  tumidus  fuit,  ut  ubique  meum  digitum  indicem  ae- 
quaret. Sed  vix  incisus,  detumuit;  multum  enim  aerem 
cum  perpauco  sanguine  spumoso  et  nigro  continebat.  In- 
testinorum tenuium  extremus  tractus  ad  spithamam  rube- 
bat, nisi  quod  ad  tres  circiter  transversos  digitos,  qua 
exigui  arcus  in  modum  se  immittebat  in  herniae  sacculum, 
gangraenoso  colore  foedabatur,  substantia  tamen  adhuc, 
ut  cetera  intestina,  satis  firma.  Eodem  colore,  sed  paulo 
minus,  infectus  erat  sacculus,  qui  laxe  intestinum,  cum 
ipso  minime  cohaerens,  complectebatur,  factus  e laxato 
peritonaeo  propius  quidem , sed  tamen  extra  vaginam, 
qualis  eacunque  est  spermaticorum  vasorum.  Jlaud  procul 
supra  medium  ferme  ossium  pubis , alter  erat  sacculus 


1)  De  flatib.  u.  19.  et  21. 

non  major,  quem  pariter  alias  subire  intestinum  consue- 
verat, tunc  inanis.  Cava  hepatis  facies  passim  livebat, 
sed  ad  exiguam  altitudinem.  In  ejus  vesicula  bilis  ex  ni- 
gro flava,  et  in  hac  calculus,  qui  nigredine,  granosa  su- 
perficie et  magnitudine  morum  referebat;  is  ardenti  cereo 
statim  admotus , flammam  non  concepit.  Magnus  lien, 
nec  tamen  laxus.  Pancreas  duriusculum.  Serum  cruen- 
tum jam  antequam  viscera  attingeremus,  in  ventris  cavo 
conspexeramus,  ea  copia,  ut  spongiis  fuerit  exhauriendum. 
In  thoracis  autem  cavo  nihil  ejusmodi.  Sed  pericar- 
dium cordi  undique  sic  adhaerebat,  ut  illud  avellendo,  hoc 
alicubi  laceraretur.  Cor  flaccidum  et  magnum.  Niger  in 
utroque  ejus  ventriculo  et  spumosus  sanguis,  vix  aliqua 
parte  nonnihil  concretus;  qualis  in  auricula  dextera,  sed 
non  sine  aliqua  magis  compacta , exigua  tamen , concre- 
tione; neque  ulla  fuit  toto  corpore  vena,  ubicunque  inspe- 
ximus, quae  nigro  spumosoque  sanguine  distenta  non  es- 
set. Cujus  et  in  magna  arteria  et  in  carotidibus,  per  collum 
ascendentibus,  pauxillum  fuit.  Truncus  autem  pulmonaris 
arteriae  non  eo  tantum,  sed  aere  quoque  valde  turgebat. 
Sani  pulmones,  quamvis  asperae  arteriae  interiorem  fa- 
ciem foedus  humor  inficiebat,  e cinereo  colorem  tabacci 
referens.  Eadem  arteria  in  collo  , sed  larynx  magis , erat 
intus  ex  nigro  livida  et  gangraenosa;  sic  et  vicinia.  Dum 
haec  inspiciebamus,  pus  tenue,  ceu  ex  rupto  abscessu,  e 
posterioribus  nasi  foraminibus  in  pharyngem  defluxit  me- 
diocri copia.  In  calvariae  cavo  cum  sinus  , tum  cetera 
praesertim  vasa,  quae  per  crassam  meningem  feruntur, 
nigro  spumosoque  sanguine  turgida,  eodemque  vasa 
omnia,  quaecunque  per  tenuem  sive  in  basi , sive  in  am- 
bitu reliquo  cerebri  et  cerebelli,  sive  per  ventriculos  du- 
cuntur, etiam  exiliora,  longe  turgidissima.  Quin  etiam 
e dissecta  cerebri  et  cerebelli  substantia  latiores,  quam 
unquam  viderim , sanguinis  guttae  ultro  omnique  ex 
parte  emanabant.  Inter  utramque  meningem  parum,  sub 
tenui  paulo  plus  seri  fuit ; quamobrem  tracta,  nullo  nego- 
tio sequebatur.  Ejusdem  seri  mediocris  copia  in  laterali- 
bus ventriculis  fuit.  Plexus  tamen  choroides , quamvis 
plurimas  vesiculas  aqua  maxime  distentas  in  posteriore 
habebant  sede , rubicundi  erant ; cerebri  autem  substantia 
non  modo  non  laxa,  sed  firmissima.  Ceterum  in  hoc  eo- 
dem cadavere  duo  animadvertimus , quae  sunt  in  adversa- 

riis  *)  descripta,  caveam  intra  initium  spinalis  medullae 
ea  magnitudine,  ut,  cum  parem,  aut  quae  saltem  eo  ac- 
cederet , alteram  nunquam  antea  aut  postea  deprehen- 
dere potuerim , tunc  quidem  praeter  naturae  modum  di- 
serte agnoverim , nunc  vero  ab  aere  se  evolvente  longe 
amplificatam  fuisse,  non  dubitem;  et  interiorem  scroti 
membranam , e communicantibus  undique  inter  se  cellulis 
compactam , ab  eodem  aere  vehementer  inflatam.  Quae 
quidem  inflatio  eo  magis  fuit  attendenda,  quod  scrotum, 
cum  prius  quam  cadaver  attingeremus,  vix  esset  tumidum, 
tantisper  dum  sectio  habita  est,  ad  eum  modum  se  exten- 
derat. Eo  autem  citius  absoluta  haec  sectio  est , quod 
gangraenosus  ventris  foetor  diutius  ferri  cum  a nobis,  tum 
ab  iis,  qui  secantes  adjuvabant,  non  potuit. 

20.  lluic  dissectioni  in  parte  similes  audivi  et  legi. 
Sic  Vax.sal.vam  memini  dicere,  in  quodam  cadavere  sibi 
et  venas  omnes  et  cor  aere  distenta  occurrisse;  verum  ne- 
que id  scriptum  reliquit,  nec,  qua  morte  homo  sublatus  es- 
set, memorabat.  Sic  Pechlinum,  cujus  nunc  observatio- 
nes non  sunt  ad  manus,  e cl.  Veruiuesio 1  2 3)  scio,  in 
cadavere  hominis  a mullis  ventris  doloribus  pectorisque  an- 
gustiis tandem  oppressi,  non  solum  abdomen  et  ventriculum 
ingenti  flatuum  copia  repletum , ulrisque  instar  distentum 
vidisse,  verum  et  ....  cordis  cameram  cum  dextera  auricula 
....  a copioso  flatu  in  immensum  adauctam:  duabus  nimi- 
rum partibus  naturali  majorem,  ceterum  omni  cruore  va- 
cuam , et  praeterea  toto  corpore  vetias , etiam  coronariam, 
passivi  flatibus  distinctas,  et  mirificam  succi  purpurei  flui- 
dique  aerei  alternationem,  quemadmodum  in  (quibusdam  ther- 
mometrorum  generibus  observare  licet,  oculis  ostendentes. 
Sic  cl.  Jo.  Henricls  Grvktzils  5)  feminam  commemo- 
rat misere  demortuam  e continuis  lipothymiis , angore  et 
suffocationis  anxietatibus,  in  cujus  cordis  cavitatibus  ne 
guttula  sanguinis  deprehendebatur,  sed  illud  totum  flatu  dis- 
tentum conspiciebatur ; tympanitidem  cordis  dixisses.  Sic 
denique  Kuyschils  4)  in  altera , quae  subito  ultimum  diem 
obierat,  se  invenisse  testatur,  cor  stupendae  magnitudi- 
nis ab  aere,  quo  plenum  erat,  absque  ullo  fere  sanguine,  id 

1)  VI.  animadv.  14.  et  IV.  animadv.  1. 

2)  Dissert.  epist.  de  infl.  ureter. 

3)  Disp.  de  hydr.  pericard.  in  prooem. 

4)  Resp.  ad  epist.  probi.  XVI. 

quod  palam  facium  cuspide  cultelli;  ea  enim  adacta , tam 
subito  subsidebat  cor,  ac  vesica  aere  repleta  et  cuspide  cul- 
telli attacta.  Sed  hi  omnes,  id  quod  ipse  non  vidi,  cor 
aere  distentum  repercrunt.  imo  Ruvscmus  inde  mortuam 
eam  mulierem  censuit,  quippe  nimia  aeris  copia,  in  corde 
copulata,  sanguinis  aditum  in  cor  praepediente. 

21.  Videtur  ad  idem  mortis  genus  mors  illa  quoque 
referenda,  quae  immisso  in  quadrupedum  venas  aere,  con- 
tingit, experimento,  ut  Brunnerus  ')  vocabat,  Wepfe- 
riano.  Et  sane  laudatus  Verdriesius 1  2 3)  a Wepeero  in- 
stitutum id  experimentum  memoravit,  qui,  ore  solum  in- 
flata jugulari  vena , vastae  molis  bovem  aliquando  proster- 
nebat atque  enecabat,  Rudolphus  autem  Jac.  Camera- 
rius ’)  excitatum  fatetur  se  ab  eodem  Wepfero  ad  ejus- 
modi facienda  pericula  exemplo  sic  ab  illo  occisorum  ver- 
vecis et  vaccae.  At  si  Wepeerus  ejus  experimenti  auctor 
fuit,  multo  antea  instituerit,  quam  illi  scripserunt , opor- 
tet : nec  memini  tamen  in  ullo  ex  illius  scriptis  hujus  rei 
mentionem  reperisse,  quae  ante  annum  1667.  evulgavit, 
quo  quidem  anno  Redius  4),  ad  StEnonium  scribens,  com- 
memorat, se  utrumque  ipsorum  eodem  experimento  insti- 
tuto , duos  canes  et  leporem  statim , ovem  autem  intra 
sextam  decimam  horae  partem  vulpesque  item  duas  inter- 
fecisse: itaque  se  ex  eo  tempore  affirmare  consuevisse, 
causam  intermissionis  pulsus  plerumque  esse  in  aliquam 
majorem  aeris  bullant,  per  cor  transeuntem,  rejiciendam: 
quam  sententiam  in  consilio  quodam  5 6)  pro  laborante  pul- 
sus intermissione  declaravit.  Sed  quicunque  primus  vel 
ante  Redium  instituerit,  Antonius  Hevdius  in  iis  obser- 
vationibus, quas  edidit  a.  1683.  °),  cum  aliquoties  in  cani- 
bus per  cruralem  venam  aerem  injecisset,  animadvertit, 
strependo  per  abdomen,  momento  fere  temporis  cor  petere: 
canem  convulsionibus  corripi,  respirationem  et  cordis  mo- 
tum, quantum  esi  percipere,  subsistere  adeo,  iit  canis  pro 
mortuo  dissecetur.  Tunc  e vasis  intercostalibus  nihil  san- 
guinis effluere.  Aperto  pectore,  motum  in  cordis  dextera 

1)  Eph.  nat.  cur.  Dcc.  III.  a.  4.  ol)9.  73. 

2)  Disscrt.  cit. 

3)  Eph.  cit.  Dec.  II.  a.  5.  ol)9.  53. 

4)  Opere.  Toni.  V. 

5)  Consulti  medici. 

6)  Ceut.  obs.  medie,  obs.  90. 


Kpist.  aiiat.  medica  J . ari.  21.  141 

auricula  observari,  diu  perseverantem.  Cor  una  cum  dex- 
tera auricula  esse  valde  expansum,  e cujus  ventriculis  detrun- 
cato cono,  prorumpere  primo  purum  putum  aerem,  deinceps 
spumosum  sanguinem,  et  tandem  cruorem  fluidum.  Hey- 
dilm  non  satis  aeris  immisisse,  aut  certe  non  tamdiu  se- 
ctionem distulisse,  quamdiu  ad  prorsus  occidendum  canem 
requirebatur,  e Brlxxeri  et  Camerarii  experimentis  fa- 
cile intelligitur.  Nam  Brlxxerus  1 ) experimento  ad  eun- 
dem modum  inchoato  et  stridore  in  praecordiis  audito, 
cum  paulo  post  canem  ceu  tetano  correptum,  concitatissi- 
me respirantem  prostratumque  instar  certo  morituri  vi- 
disset, et  tamen  post  aliquod  tempus  surrexisse,  tum  post 
horae  spatium  repetito  experimento,  mox  convulsum 
onia&oToror , ejectis  faecibus,  reapse  mori  coegit,  vasis 
plerisque  sanguine  turgentibus;  fit  cum  in  arteriis  nulli 
essent  flatus , horum  copia  in  vena  cava  et  cordis  auricu- 
lis collecta.  Camerarius  autem  2)  in  jugulares  venas  inji- 
ciens aerem  primum  quidem  pauciorem  et  lenius,  deinde, 
post  intervallum  aliquod,  vehementius,  etsi  nunquam 
membrorum  ullum  rigorem , nullam  unquam  concussionem, 
sed  laxitatem  potius  et  quasi  resolutionem  semper  animad- 
vertit; primum  quidem  obmutescentem  annotavit  et  quie« 
tum  canem  et  post  octavam  horae  partem  sibi  sensim  re- 
stitutum , at  posteaquam  est  vehementius  aer  immissus, 
ejulantem  et  post  frequentissimam  hianti  ore  respiratio- 
nem morientem.  Altero  autem  (nam  sic  in  duobus  exper- 
tus fuerat)  eorum  canum  dissecto,  cordis  ventriculos  et 
vasa  aere  adeo  distenta  invenit,  ut  a corde  pericardium 
prorsus  impleretur , et  cordis  vasa  coronaria  plus  aeris 
quam  sanguinis  continerent.  Auricula  autem  praecipue 
dextera,  quae  magis  expandi  nulla  arte  potuisset,  nihil 
sanguinis  continebat;  at  e vulneratis  ventriculis  cum  aere 
sanguis  omnino  fluidus  et  spumosus  profluebat.  In  uni- 
verso denique  corporis  ambitu  arteriae  pariter  ac  venae 
bullas  in  minimis  quoque  ramulis  manifestas  exhibebant. 
11  arderls  3)  etiam  in  jugularem  canis  venam  aerem,  sed 
validius,  conjecit,  qui,  postquam  tantisper  ejulasset,  re- 
spirare confestim  desiit , sectusque  cor  prorsus  distentum 
exhibuit,  cujus  tamen  parietes,  vulnere  inflicto,  illico 

1)  Comm.  in  Panct.  Secuud.  c.  I\. 

2)  Obs.  cit.  53. 

3)  Apiar.  obs.  25.  in  scbol. 

conciderunt  flaccidi  et  enervati,  tantillum  spumosi  sangui- 
nis continentes.  Bullulae  quoque  spumosae  ubique  con- 
spectae sunt.  Denique  experiens  vir  Sproegelius  ‘),  ut 
haec  relegens  cognovi,  cum  in  eandem  catuli  venam  immi- 
sisset modicam  aeris  copiam , mors  autem  brevi  post  le- 
ves quasdam  convulsiones  secuta  esset,  dexteram  cordis 
auriculam  annexumque  ventriculum  aere  distentissima  de- 
prehendit, ut  ventris  quoque  omnes  venas:  cumque,  ite- 
rato saepius  in  canibus  experimento  hos  inde  continuo 
mortuos  incidisset,  videri  confirmavit , ab  aere  cor  ita  dis- 
tendi, ut  se  contrahere  non  possit,  statimque  propterea 
cessare  sanguinis  motum , tunc  fluidi  semper , imo  fluidio- 
ris aequo  ab  se  inventi,  non,  ut  quidam  affirmarunt,  et 
aliquis  in  pulmone  se  vidisse  ait,  coagulati,  nam,  quod 
ad  Bohnium 1  2)  attinet,  non  quam  aer  injectus  mutationem 
in  sanguine  efficiat,  sed  celeritatem , qua  occidit  (de  hac 
enim  loquebatur),  mihi  quidem  videtur  significare  voluisse, 
cum  instar  potentissimi  coagulaloris  aut  alterius  veneni, 
dixit,  animal  enecare.  Neque  illud  tamen  praetermittam, 
Vallistjf.rhjm  nostrum  3) , cum  Kedii  experimenta  iteras- 
set,  animadvertisse,  non  modo  canes  citius  et  a pau- 
ciore aere  injecto  mori , quam  oves , verveces  et  arietes ; 
sed  etiam  non  mori  oves,  si  paucus  aer  inditus  esset. 

22.  Atque  haec  memorare  omnia  volui , ut,  quid  com- 
mune sit,  intelligi  facilius  possit:  quae  item  in  effectibus 
discrimina  pro  varia  vena,  in  quam  aer  intruditur,  aut  va- 
ria hujus  copia  et  impulsu,  et  varia  denique  animantium 
natura , seu  varia  eorum  sanguinis  hujusque  viarum  dis- 
positione. Imo  quaedam  sunt,  in  quorum  sanguine  multae 
passim  aeris  bullae  secundum  naturam  conspiciuntur,  velut 
testudines,  in  quarum  illis,  quae  marinae  sunt,  etiam 
tum  viventibus  cum  primum  Rkdius  4)  v asa  sanguifera  de- 
prehendit sanguine  reapse  frigido  plena,  hunc  autem  aereis 
bullis  plenissimum , vehementer  miratus,  idem  in  terrestri- 
bus quoque  et  fluviatilibus  sibi  quaerendum  esse,  consti- 
tuit. Quod  postea,  cum,  ipso  hortante,  ut  opinor,  C.\r.- 
desius  5)  fecisset,  videtur  in  omnibus  per  pellucidas,  ob 

1)  Expcrim.  circa  venena  §.  42. 

2)  Cire.  auat.  progr.  IV. 

5)  Suppi,  al  giorn.  de’  letter.  T.  III.  art.  2. 

4)  Opere.  Tom.  V. 

6)  Osserv,  auat.  int.  alie  tartarughe. 

tenuitatem,  venarum  cunctarum  tunicas,  bullas  illas  in- 
genti numero  intra  earum  sanguinem  lluctuantes  vidisse, 
qui  revera  semper  frigidus  est,  nec  secus  quam  ceterorum 
animalium  sanguis  concrescit.  Nos  certe  ut  in  marina, 
sic  in  terrestri  eas  bullas  conspeximus;  praeterea  et  in  vi- 
peris multas  et  in  variolo  pisce  et  in  carpionibus  ex  Be- 
naco  , ut  in  erinaceo  terrestri  L ancisius  j),  quae  anima- 
lium genera  et  sanguinem  habent  frigidum  et  motum  cor- 
dis ferine  omnia  pertinaciorem.  Eodemque  fortasse  spe- 
ctat quod  paulo  ante 1  2)  annotatum  est,  ovinum  genus,  ut 
canino  frigidius  est , ita  minus  ab  injecto  in  venas  aere 
allici.  Verumtamen  ne  aequo  citius  ad  pronunciata  uni- 
versalia decurramus,  a quibus  persaepe  non  satis  cavent 
haud  pauci  naturae  indagatores;  scire  licet,  in  serpente, 
viperae  simili,  frustra  a nobis  bullas  in  sanguine  quaesi- 
tas esse. 

23.  Jam  vero  ad  calida,  eoque  etiam  nobis  similiora, 
animalia  revertentibus , manifestum  est,  quaecunque  e* 
illis,  post  immissum  aerem  mortuis,  dissecta  sunt,  hunc 
in  corde  aut  in  cordis  auriculis  magna  copia  ostendisse 
collectum,  corumque  parietes  distendentem  adeo,  ut,  qui 
viderunt,  Bkunnerus  3),  Camerarius4),  Harderus  5), 
Sprof.geliob  6)  in  eandem  sententiam  convenerint,  im- 
mani et  pertinaci  distentione  sua  non  secus  eos  parietes 
a contractione  prohibuisse , quam  lotium  ultra  modum  in 
vesicam  congestum  solet:  quin  eorum  parietum  libras  in- 
de pariter  enervari,  Harderus  censuit;  neque  in  alia  ac 
ipsi  opinione,  si  probe  attendimus,  HeydiuS  fuerat  7). 
Quae  si  ad  eas,  ut  par  est,  transferas,  quas  supra  8)  in 
medium  attulimus,  Valsalvae , Pechuini,  Graetzii  et 
Ruyschii  observationes,  humani  videlicet  cordis  aere  pa- 
riter distenti , facere  non  poteris  quin , ut  illarum  bestia- 
rum, sic  et  eorum  hominum  mortem  ad  prohibitum  cordis 
officium  referas. 

24.  Quod  in  piscatore , cujus  tibi  historiam  de- 

1)  Dc  mot.  cord.  postul.  XV.  in  schol.  et  Lib.  1.  g.  1.  c.  2.  diirr.  1 

2)  N.  21.  e 

3)  Epii.  nat.  cur.  Dec.  III.  a.  2.  obs.  223. 

4)  In  scliol.  ad  obs.  53.  cit.  supra  ad  u.  21. 

5)  Schol.  ibid.  cit. 

6)  §.  42.  cit. 

7)  Obs.  ibid.  cit.  90. 

8)  N.  20 

scripsi  ‘),  cor  aut  ejus  auriculas  aere  distentas  offendis- 
sem , eodem  plane  mortis  genere  sublatum  censerem. 
ISunc  vero,  quamvis  ob  arteriam  pulmonarem,  quam  aere 
adeo  turgentem  conspexi,  circumitionem  sanguinis  etiam 
in  praecordiis  impeditam  agnoscam  ; tamen  quia  nulla  alia 
in  parte  aeque  vasa  omnia  spumoso  sanguine  tumida  in- 
veni atque  in  cerebro  et  cerebello , non  praeter  rationem 
me  facturum  existimo,  si  ab  ejusdem  sanguinis  motu  ob 
aereas  bullas  impedito,  quae  tenuissimarum  in  ea  parte 
arteriolarum  angustias  obsidebant,  earumque  tunicas  dis- 
tendendo enervabant , simulque  initia  nervorum  preme- 
bant, apoplexiam  subitamque  illam  mortem  repetiero. 
Nec  desunt  aliae  apoplecticorum  dissectiones,  in  quorum 
cerebri  vasis  aer  sit  animadversus.  Binas  infra 1  2)  e 
Brunxero  producam.  Ipsi  quoque  Joanxi  Wii.hei.mo  Al- 
jbrechto  , anatomes  professori  Gottingensi  3) , cum  qui- 
dam repente  ingruens  sopor  statim  sensum  et  vocem,  in- 
tra biduum  autem  vitam  abstulisset , ut  medici  essent,  qui 
apoplexiae  nomine  comprehendendum  censerent,  in  cere- 
bri ^asis  evidentissime  aer  fuit.  Attamen  in  his  tribus 
aliae  erant  in  cerebro  causae,  unde  vel  sine  illo  aere  esse 
posset  apoplexia,  quarum  vim  causarum  auctam  quidem 
eo  adjuncto , sed  non  exortam  putes.  In  propositis  vero 
a me  Aethiope  4)  et  piscatore  non  erant  in  cerebro  prae- 
ter gerem  causae  cum  illis  comparandae.  Sed  multo  mi- 
nus fuere  in  femina , quae , ut  Aethiops,  ad  sensum  sana, 
subito  mortua  conciderat.  Ejus  enim  cadaver  accurate, 
ut  solet,  persecans  anatomicus  clarissimus  Philippus  Con- 
r.ydus  Fabricius  5),  cum  istiusmodi  apoplexiae  causam 
quaereret , non  modo  firmam , ut  nos  in  illis  duobus , ce- 
rebri substantiam  offendit ; sed  ne  guttam  quidem  seri, 
nedum  sanguinis , effusam  invenit,  ut  diserte  confirmave- 
rit, non  omnem  apoplexiam  veram  et  celeri  eventu  fune- 
stam ab  effuso  sanguine  aut  sero  aut  ab  illius  in  vasis 
cerebri  congestione  esse  repetendam,  quippe  in  ea  femina 
arteriis  venisque  cerebri  et  crassae  meningis  sinubus  re- 
pertis sanguine  quidem  carentibus,  sed  acie  distentis. 


1)  Supra,  n.  19. 

2)  IV . 30. 

3)  Commere,  liter,  a.  1736.  hebd.  12.  n.  1. 

4)  Supra , n.  17. 

5)  Propemptic.  ad  diasert.  Jo.  Barth.  Honmanm. 

25.  Nunc  illud  unum  reliquum  est,  ut  interrogationi 
tuae  ')  satisfacere  conemur,  si  forte  conjecturis  assequi 
liceat,  qua  ratione  aer  e sanguinis  particulis,  quibus  exacte 
est  intermistus,  se  extricet,  utque  in  tot  bullas  repente 
coeat.  Et  Littrics  quidem  posuit  :),  aerem  cum  omni- 
bus nostri  corporis  humoribus  intime  commistum  per- 
stare, quamdiu  suum  hi  naturalem  motum  et  fluiditatem 
conservant;  si  haec  duo  imminuantur,  continuo  aerem  se- 
se  ab  illis  expedire.  Itaque  cum  in  eorum  cadaveribus, 
qui  paulo  post  magnas  sanguinis  effusiones  decesserant, 
quamplurimos  venarum  ramusculos  invenisset  aere  ple- 
nos J)  et  duas  hujus  rei  causas  proferret,  hanc  primam 
attulit , ob  lentiorem , fractis  videlicet  viribus  , sanguinis 
mutum  et  ejusdem,  quam  reapse  videbat,  crassitudinem 
et  densitatem,  aerem  se  in  libertatem  restituisse,  adju- 
vantibus sanguinis  particulis,  quae  ut  inter  se  propius  ac- 
cederent et  densarentur,  interjectum  aerem  exprimere  de- 
buissent. Verum  ad  illa,  quae  ponebat  vir  experientissi- 
mus,  nisi  alia  adderemus,  quae  ejus  sententiam,  ut  puto, 
illustrarent,  sequeretur  facile,  ut  multo  saepius  in  cada- 
verum vasis  evolutum  aerem  conspiceremus.  Hic  autem 
non  addo  , quia  in  Aethiope  nullam,  in  piscatore  autem 
vix  portionem  aliquam  exiguam  invenimus  concreti  san- 
guinis, ut  alia  nobis  quaerenda  sit  explicatio.  Haud  inu- 
tile tamen  fuerit  Littrii  explicationem  produxisse.  Cum 
enim  idem  effectus  alias  in  aliis  corporibus  ab  aliis  causis 
esse  queat,  hic  autem  saepius , ut  Kcyschius 1 2 3  4 5)  docet,  in 
subito  monentibus  occurrat,  juvabit  profecto  plures  causas 
novisse  , ut  alias  aliam  seligas , quae  videlicet , spectatis 
omnibus,  magis  in  rem  propositam  convenire  videatur. 

26.  Qua  mente  alteram  quoque  considerabimus  cau- 
sam , (quae,  tametsi  ad  aeris  evolutionem  non  attinet,  ad 
ejus  tamen  nimiam , quam  demum  Ruyschius  et  nos  spe- 
ctamus, in  sanguine  copiam  attinet)  causam,  inquam, 
alteram  considerabimus  de  duabus,  quas  Littrius  excogi- 
taverat , vel  potius , si  de  hac  altera  duntaxat  loquamur,  a 
Meryo  quadantenus  acceperat. ' Hic  enim  ’)  cum  venam 

1)  Supra,  n.  18.  iu  fin. 

2)  Hist.  ile  l’acail.  roy.  des  sc.  a.  1714. 

3)  Memoires  dc  la  incine  auucc. 

4)  Resp.  ad  epist.  probi.  XVI. 

5)  Mein.  de  )’ucad.  roy.  des  sc.  A.  1707. 

Morgagni  desed.  etcaus.  morb.  T.  I. 

cavam  viventis  canis  supra  emulgentes  punxisset,  eamque, 
ut  sanguinem  emittebat,  ita  aeris  bullis  ingredientibus  si- 
mul cum  sanguine  a venae  radicibus  impleri  animad- 
vertisset, eo  majoribus,  quo  minus  sanguinis  supererat, 
non  dubitavit , quin  hae  bullae  ab  aere  essent , qui  ope  re- 
spirationis in  pulmonarem  venam  trajectus , illinc  per  si- 
nistrum cordis  ventriculum  magnamque  arteriam  tandem 
in  venae  cavae  radices  una  cum  sanguine  conveheretur. 
Haec  autem  Meryo  tanto  facilior  atque  adeo  commodior 
erat  explicatio , quod  aerem,  Ael  secundum  naturam  per 
venam  pulmonarem  in  sanguinem  admissum,  intime  cum 
hoc  misceri  pernegabat,  quippe  jam  aeris  satis  pleno,  ut 
cum  potionibus  et  cibis,  ita  cum  sanguine,  qui  ex  iis  con- 
ficitur, intime  permisti ; itaque  hunc  quidem  intime  per- 
mistum aerem  censebat  non  secus  ac  sal  aqua  dissolutum 
cum  secretis  a sanguine  humoribus  exire  per  emunctoria 
quaelibet  , illum  autem  alterum  aerem  per  pulmonarem  ve- 
nam immissum,  aeque  ac  sal,  quod  addas  aquae  antea 
sale  saturatae,  semper  impermistum  perstare,  proptereaque 
e sanguinis  alveis  non  nisi  cum  ad  arteriam  pulmonarem 
una  cum  sanguine  pervenerit,  egredi  posse,  eadem  vide- 
licet usum , qua  advenerat  asperae  arteriae  via.  Ceterum 
Meryus  ipse  J)  in  alia  olim  sententia  fuerat,  censens,  im- 
missum per  pulmones  aerem  in  horum  venis  cum  sanguine 
exquisite  misceri  et , ne  quando  nimis  auctus  contractio- 
nem cordis  impediat , per  insensibilem  perspirationem  dif- 
flari, quae  quoniam  tardius  fit  in  testudine,  ideo  aerem  in 
hujus  vasis  abundare.  Quae  cum  ita  essent,  Littrius  sic- 
uti  antiquiorem  hanc  Meryi  sententiam  in  eo  rerum  sta- 
tu, qui  secundum  naturam  est,  sequebatur,  ita  imminuto 
per  largas  haemorrhagias  sanguine  et  densiore  facto , hac- 
tenus recentiorem  illius  sententiam  probabat,  ut  tunc 
misceri  intime  aerem  cum  ejusmodi  sanguine  ipse  quoque 
negaret,  illiusque  bullas  eodem,  quo  Meryus,  itinere  in  ra- 
dices venarum  perduceret. 

27.  Neque  est  opus,  nec  licet  omnia,  quae  ad  aeris 
in  sanguinem  aut  e sanguine  vias  attinent,  hic  diligenter 
perpendere,  cum  haec,  quod  alia  de  re  Celsus  a)  ait,  per 
multa,  volumina  perque  magnae  contentionis  disputationes  a 

1)  Vid.  DuHamel  reg.  sc.  acad.  hist.  Lib.  IV.  s.  2.  c.  3.  n.  12.  et  13. 

2)  De  medicina  in  praef. 

medicis  saepe  tractata  sint,  atque  tractentur.  Et  olim  fue- 
runt et  nunc  sunt,  qui  aerem  vel  per  cutis  poros  ut  admitti, 
sic  etiam  emitti  contendant,  idque  spectasse  Asclepia- 
dem ajant,  cum  frictionibus  tantum  tribueret , scilicet,  ut 
diutius  retento  eoque  corrupto  aeri  egressum  , novo  au- 
tem et  salubri  aditum  aperiret.  Ex  iisdemque  sunt,  qui 
per  asperae  arteriae  viam  educant  atque  inducant  praeser- 
tim ea  ratione,  quam  praemonstravit  Jo.  Ai.phonsus  Bo- 
rellus  J),  humori  videlicet  aquoso  admistum  et  quodam- 
modo dissolutum , qua  ratione  facile  in  venas  et  lymphae 
ductus  ingredi  posse  existimant.  Quorum  aliquos  mirari 
subit,  qui  cum  ita  et  per  pulmones  et  per  cutem  admit- 
tant, non  pariter  cum  chylo,  in  quo  ostendi  potest  eodem 
modo,  ac  in  sanguine  dixi2),  mistum  intime  subire  agno- 
scant, sed  viam  hanc  aut  sileant,  aut  diserte  etiam  negent. 
Nec  me  fugit , vicissim  esse , qui  ab  his  pene  omnibus 
aperte  dissentiant.  Et  quod  ad  ipsos  pulmones  attinet, 
probe  memini  celeberrimum  doctorem  audire,  cum  de  loco 
superiore  negaret,  si  pulmones  vel  recentissimos , sectis 
ad  basin  cordis  eorum  vasis , in  aquam  mediocriter  calen- 
tem demissos,  multo  etiam  magis,  quam  frequentior  in- 
spiratio soleat,  inflemus,  vel  minimam  aeris  bullam  in 
aqua  apparere,  indicio  manifestissimo,  nulla  ipsum  aerem 
ratione  in  pulmonarem  venam  transmitti.  Verumtamen  ex 
quo  olim  cum  amicis  Venetis  multa  et  varia  in  bestiarum 
atque  hominum  partibus  tentans  experimenta,  inflato  pul- 
mone, repetitis  praesertim  et  diutius-  in  eum  productis 
nec  tamen  violentis  inspirationibus , pulmonaris  venae 
truncum  vidi  spumoso  humore  compleri,  et  post  alios  Bek- 
GERUM  3)  legi,  qui  injectam  per  bronchia  aquam , nulla  vi 

I adhibita,  in  eandem  venam  cum  spuma  transire,  injectam 
vero  per  arteriae  pulmonaris  ramum,  per  bronchia  quoque 
redire  testatur,  non  ita  amplius  alienus  ab  eorum  senten- 
tia fui,  qui  illae  aerem  eo  saltem  modo,  quem  Boreli.us 
docuit , non  modo  sanguinem  per  innumera  et  disjecta  fo- 
4 raminula,  quo  melius  admisceatur,  subire,  verum  etiam  ex 
eo  prodire  existimarunt,  non  ita  alienus,  inquam,  fui; 
neque  enim , ut  ad  aliqua  respondere  possim  eorum,  quae 
objiciuntur,  ad  reliqua  pariter  respondere  posse  videor 

1)  De  mot.  animal.  P.  II.  pronos.  113. 

2)  Supra,  n.  18.  1 

3)  Physiolog.  med.  Lib.  I.  c.  4. 

Quod  si  tu  potes,  non  solum  jam  satis  habes  umle  eum 
Littrio  intelligas , qua  ratione  aere  sanguis  abundet  post 
magnas  haemorrhagias ; sed  et  fortasse  unde  conjicias,  cur 
interdum  , his  etiam  non  praecedentibus,  idem  contingat. 

28.  Si  enim  tenues  illi  meatus,  per  quos  aeri  e san- 
guine exeundum  est,  quacunque  de  causa  constringantur 
aut  occoecentur,  perviis  ceteris  perstantibus,  qui  aerem 
in  sanguinem  admittunt,  quippe  non  ut  illi,  in  arteriam, 
sed  in  venam  pulmonarem  pertinentibus,  vides  profecto, 
nimiam  aeris  in  sanguine  copiam  cumulatum  iri , et  quam 
prope  ad  hanc  conjecturam  accesserit  Thomas  JIarthoi.i- 
nus  cum  per  illam  arteriam,  scripsit,  in  sanis  fuligi- 
nes excerni  in  exspiratione , quae  nihil  sunt  aliud  quum  ae- 
reae particulae  in  sanguine  cordis  et  reliqui  corporis  excita- 
tae (sive,  ut  antea  dixerat,  quam  aer  flatusque  superfluus 
in  crudo  sanguine) , unde  flatus  in  venis  quoque,  ex  Hippo- 
crate et  Galeno  , molesti,  qui,  nisi  cum  fuliginibus  eva- 
cuentur per  commune  corporis  ventilabrum , non  varia  tan- 
tum symptomata  inducunt  doloris  plena , sed  vel  venas  rum- 
pere, vel  universum  corpus  in  tumorem  elevare  possunt,  si 
restagnent.  Sed  et  Plato  -)  non  solum  totam  hanc  con- 
jecturam, verum  etiam,  quam  postea  subjiciemus,  attigisse 
videri  potest,  cujus  me  non  piget  hic  verba  describere: 
Cum  spiritus  ipsius  custos,  inquit,  et  quasi  penuarius  pul- 
mo, destillatione  occlusus,  libera  et  expedita  spiracula  nobis 
non  exhibet,  et  hinc  quidem  nullus  mittitur  spiritus,  illinc 
vero  plus,  quam  oportet,  accipitur,  tunc,  quae  respiratione  et 
refrigerio  carent,  marcescunt . Quod  vero  accipitur  nimium, 
per  venas  traductum,  eas  contorquet , liquefacitque  corpus. 
Et  paulo  post:  Saepe  etiam  intra  corpus  discreta  et  rare- 
facta carne  innascitur  spiritus , qui  cum  foras  egredi  ne- 
queat, iisdem,  quibus  et  ingressi  aliunde  spiritus,  doloribus 
afficit.  Sed  ingentibus  tunc  affligit  doloribus,  quando  ner- 
vis proximisque  venulis  circumfusus,  haec  inflat. 

29.  Verum  ut  hae  omnes  fortasse  ceteraeque  his  simi- 
les explicationes  aliae  alias  possunt  locum  habere,  sic  ve- 
reor, ut  in  propositis  a nie  historiis  habeant,  in  quibus  nec 
densior  sanguis  nec  lente  promotus  nec  imminutus  antea 
fuerat,  neque  ullum  occlusorum  constric-torumve  in  pul- 


1)  Diatr.  de  pnlm.  subst.  S.  11. 
i5)  In  Timaeo. 

monibus  aeris  meatuum  indicium  praecesserat.  Praeces- 
serant autem  signa  vitiatae  coctionis,  sive  mavis  solutio- 
nis illius,  quae  fit  in  ventriculo  et  intestinis;  nam  lan- 
guori ventriculi  Aethiops , piscator  vero  flatulcntis  ventris 
affectionibus  obnoxius  fuerat.  Num  igitur  e male  sub- 
actis cibis  aequo  plures,  ob  indicatam  a Briwnero  ') 
aliantve  rationem,  prodeuntes  aereae  bullae  chyloque  im- 
mistae , lactearum  venarum  oscula  sensim  antea  dilatave- 
rant, ut  tandem  plurimae,  quasi  agmine  facto,  simul  in 
sanguinem  cum  chylo  irruperint?  An,  quoniam,  ut  in  san- 
guiferis  vasis  diximus  -'),  sic  liberae  et  explicatae  sibi  pot- 
erant venas  illas  obstruere  atque  aditum  per  glandularum 
mesenterii  angustias  intercludere,  credemus  potius  intime 
quidem  permistas  chylo,  sed  tanto  plures,  quanto  diutius 
ob  languorem  ventriculi  et  intestinorum  materia  chyli  in 
his  subsistebat,  in  vias  sanguinis  pervenisse,  in  iisque  de- 
mum expedire  se  atque  extricare  coepisse,  insolita  causa 
aliqua  praeter  naturam  adjuvante?  Quod  enim  videmus  ex- 
tra corpus , eundem  humorem , alio  affuso  nullas , alio  au- 
tem multo  plurimas  bullas  emittere , id  quoque  intra  venas 
I cur  aliquando  non  contingat?  Videmus  pariter  de  aliis  ex- 
I tra  corpus  succis,  dum  corrumpuntur  et  putrescunt,  non 
minus  propemodum  bullarum  quam  foetoris  exire.  Quam 
gravis  autem  odor  e piscatoris  corpore  existeret,  quot 
subitae  corruptionis  atque  adeo  putredinis  manifesta  signa 
apparerent,  satis  superque  ipsa  per  se  docet  historia. 
Certe  sub  manibus  et  oculis  nostris  se  passi m «aliae  atque 
aliae  particulae  aereae  evolvere  pergebant , solutis  quibus- 
dam quasi  vinculis,  quae  donec  suam  sanguis  naturam  re- 
tinet, illas  videntur  coercere;  possunt  autem  fortasse  ante 
mortem  aliqua  aliquando  aut  alicubi,  si  non  solvi  penitus, 
at  sic  satis  solvi  incipere. 

30.  Sed  in  Aethiope  ut  obscuriora  putredinis  indicia 
erant,  sic  et  bullae  pauciores  nullisquc  in  vasis,  nisi  quae 
ad  cerebrum  attinerent,  conspicuae.  Cur  autem  in  his 
duntaxat  vasis?  Nuni  quod  per  ipsorum  parietes,  quippe 
ex  tenuissimis  inter  sanguifera  omnia  tunicis  constructos, 
magis  quam  per  ceterorum  transspici  possent?  an  potius 
e peculiari  quadam  in  iisdem  causa , ut  puta  e summa 


1)  Glaiul.  (luodeu.  C.  X. 

2)  Supra,  n.  18. 

angustia,  quae  bullulas  vel  perexiguas  retinendo  cogeret, 
ut  cum  aliis  se  conjungendo  majores  et  conspicuae  fie- 
rent, et  proximas  vasorum  partes  distenderent  ? an  deni- 
que casu  aliquo  id  acciderit,  non  facile  affirmabo.  Quod 
si  ex  me  id  olim  quaerere  potuisses,  cum  vulgo  doctrina 
de  vaporibus  in  honore  erat,  caputque  cum  alembico  solebat 
comparari , proclive  mihi  fuisset  rem  expedire  et  cum  iis, 
quae  in  Aethiope  videram , conferendo , saniorem  fortasse 
in  modum  Avicennae  *)  dogma  interpretari,  censentis, 
dolorem  capitis  plurimum  fieri  propterea,  quod  arteriae 
afferrent  capiti  vapores  fraudulentos.  Nunc  autem  video, 
quod  tu  quoque  poteris  e Sepulchreto 1  2)  cognoscere , vi- 
rum doctissimum,  qui  ante  me  in  rem  eandem  ex  parte  in- 
cidit, Brunnerum  inexplicatam  reliquisse.  Cum  enim  in 
duorum,  et  apoplecticorum  quidem,  cadaveribus  ad  cere- 
bri alterius  latera  arterias  peramplas , pene  inanes,  venas 
quoque  insignes  et  in  his  flatus  invenisset , in  alterius  au- 
tem venis  ad  sinum  longitudinalem  spectantibus  flatum  pa- 
riter deprehendisset,  et  hinc  inde  pepulisset  digiti  apice,  in 
iis  scholiis,  quae  utrique  dissectioni  subjecit,  cum  de  aliis, 
quae  in  illis  viderat,  plura  verba  faceret,  de  eo  flatu  ne 
unum  quidem  fecit,  sive  quod  aliae  non  deerant  in  cerebro 
evidentiores  apoplexiae  causae,  sive  quod  ex  his  ipsis  fa- 
cilius videbatur  posse  explicari,  cur  in  proximis  vasis  aer 
esset , sive  etiam  quod  in  re  ab  aliis  ad  id  tempus  non  agi- 
tata nihil  temere  audendum  putabatur.  Nolo  igitur  auda- 
ciorem  me  credas.  Vale. 

Agitur  de  reliquis  affectibus  soporosis. 

Quod  scribis,  missas  ad  te  novissime  literas  eo  magis 
placuisse,  quo  longior  in  ea  disquisitione  fui,  quae  ad  co- 
piam aeris  attinebat  in  sanguine  deprehensam,  me  quidem 
gaudeo  obsecutum  esse  in  ea  re  voluntati  tuae.  Sed  velim 

1)  Canon.  Lib.  III.  fcn.  1.  tr.  2.  c.  1. 

2)  Lib.  I.  s.  2.  in  additam,  obs.ll.  et  12. 

simul  animadvertas , si  porro  sic  pergam  conjecturis  et  ex- 
plicationibus immorari,  non  facile  spatium  habiturum  tot, 
quae  reliquae  sunt  in  ceteris  morbis,  Valsalvae  et  meas 
observationes  communicandi , quod  praecipuum  et  te  me- 
que  dignius  initio  scribendi  propositum  fuit.  Parcius  igitur 
in  posterum  conjecturis,  quarum  veritatem  praestare  non 
possim,  indulgeamus;  in  historiis  autem,  quarum  utique 
possim,  si  tu  non  abnuis,  potissimum  inhaereamus;  quam- 
quam ad  eam , quae  in  Sepulchreto  proxima  sequitur  de  re- 
liquis affectibus  soporosis  sectionem  ')  paucas,  quae  atti- 
neant, observationes  habemus,  ad  duas  autem  sectiones 
insequentes  2),  videlicet  de  catalepsi , de  insomniis  et  in- 
cubo, de  quibus  vel  in  Sepulchreto  perpaucae  sunt,  nullas. 
Scilicet  incubus  et  ea,  quae  cum  ipso  conjungi  solent,  hor- 
renda insomnia  et  perraro  contingunt,  et  non  ante  necant, 
quam  in  alios  degenerent  morbos.  Catalepsis  autem  multo 
rarior  affectio  est,  et  denique  ceteri  praeter  apoplexiam 
soporosi  affectus , saepe  hi  quidem , sed  non  soli , contin- 
gunt, utpote  qui  fere  cum  morbis  aliis,  et  nominatim  cum 
febribus  copulantur.  Itaque  plura  de  soporosis  affectibus 
fortasse  alibi:  imo  hic  quoque  eas  proferemus  historias,  in 
quibus,  ut  peculiari  quodam  modo  ipsi  fuerint  annotati,  ta- 
men cum  aliis  fere  conjuncti  aegros  de  medio  sustulerunt. 
Primo  autem  loco  quinque  habebis  e Valsalva;  nam  qua- 
tuor  in  ejus  scriptis  invenio , reliquam  olim  de  ipso  accepi, 
a qua  protinus  initium  capiam. 

2.  Aloysius  Ratta,  Bononiensis  senatoris  frater, 
provecta  vir  aetate , a longo  jam  tempore  hypochondriacae 
affectioni  et  vertigini  obnoxius,  aestate  a.  1705.  sitire  ni- 
mium coeperat,  cum  mense,  ut  meminisse  videor , novem- 
bri  morbo , quem  paucis  describam , repente  correptus  est. 
Pulsui  enim  bono  juncta  erant  deliria  et,  quod  praecipuum 
symptoma  fuit,  maxima  somnolentia,  llaec  intra  biduum 
circiter  virum  nobilissimum' confecere. 

Ventre  et  thorace  reclusis,  sana  omnia  inventa 
sunt,  et  quamvis  odor  quasi  ejusmodi,  ac  in  verminosis  so- 
let, existeret , qui  aliis  laerymas , aliis  sternutationem  mo- 
vebat, nusquam  tamen  apparuerunt  vermes.  Cranio  ex- 


ii Lib.  I.  3. 

2)  Ibid.  s.  4.  et  5. 

secto,  in  cerebri  anfractibus  aqua  gelatinosa;  in  ventri- 
culis quoque  et  qua  oblongata  medulla  in  spinae  tubum 
descendit  aqua  fuit;  sed  pauca  utrobique. 

3.  A idetur  cum  affectione  comatosa  febris  pessimi  mo- 
ris fuisse  conjuncta , quamquam  et  cerebrum , diuturnis  in- 
commodis obnoxium , cum  propterea  minus  resistere  vale- 
ret causae  morbi  in  se  decumbenti , fortasse  interitum  ac- 
celeravit. Si  ut  vermium  odor , sic  usquam  vermes  appa- 
ruissent, haberes  in  Sepulchreto  historiam  *),  quarum 
hanc  conferres;  nam  vel  citius  soporosa  a vermibus  affectio 
puellam  sustulit  undecennem.  Ab  eadem  autem  causa  vel 
viros  gravibus  interdum  soporibus  premi,  Bai.lonium  ibi- 
dem 2)  indicantem  reperies.  Sed  age,  febri  pariter  mali- 
gni generis  supervenientem  affectionem,  quae  ad  carum 
referri  poterat,  videamus. 

4.  Mulierem  annos  natam  ad  viginti'  quinque  ma- 
ligna febris  prehenderat , cum  surditate  in  principio.  Die 
decimo  septimo  soporosus  accessit  affectus , qui  adeo  gra- 
vis factus  est,  ut  interrogata  aegra  neque  oculos  aperiret, 
neque  ulli  responderet. 

Mortuae  cerebrum  inventum  est  omnino  sanum ; 
parvam  duntaxat  seri  copiam,  dum  eximeretur,  per  infun- 
dibulum emiserat.  In  tympani  autem  cavea  et  proximis  si- 
nuositatibus  saniosa  inerat  materia. 

5.  Surditates  in  acutis  morbis  supervenientes,  saepe 
invenisse  Vai.svi.vam  cum  aqua  in  tympano  redundante 
conjunctas , a me  alibi  3)  indicatum  est.  Haec  autem  et 
una  cum  febre  inceperat , et  a sanie  erat.  Porro  in  lethar- 
gicorum capitibus  aliquando  pus  inesse  et  veterum  illo- 
rum 4)  doctrina  indicat,  qui  lethargum  in  cerebri  inflam- 
matione atque  apostemate  ponebant,  et  propositae  in  Se- 
pulchreto 5)  observationes  confirmant.  Quarum  cum  eam 
relegerem , quae  puerum  describit  e soporifero  capitis  do- 
lore mortuum , in  cujus  cadavere  pus  e cranii  cavo  per  na- 
res exierat,  in  mentem  alterius  historiae  venit,  quam  mihi 
narraverat  medicus,  quem  merito  laudare  soleo,  Hippol. 

1)  Sect.  hac  III.  obs.  42. 

2)  Iu  schol. 

3)  Epist.  anat.  VII.  n.  6. 

4)  Vid.  apud  Senuert.  medie,  pract.  Lib.  1.  p.  2.  c.  20. 

5)  Sect.  111.  cit.  obs.  31,  33,  34. 

Fr.vnc.  Albertinus.  Parochus  a longa  sub  sole  mora 
(rure  enim  degebat)  vehementi  febre  duplici  tertiana  conti- 
nua et  ad  hanc  deinceps  accedentibus  delirio , convulsioni- 
bus, lethargo  adeo  vexatus,  ut  a medicis  pro  desperato 
relictus,  quarto  decimo  die  moriturus  crederetur,  eo  ipso 
die  multo  et  lotio  et  sudore  emisso,  febre  quidem  pene 
omnino  solutus  est.  Verum  cum  lethargus  nihilominus 
perstaret,  videns  Albertinus,  totius  corporis  victum  esse 
communem  morbum,  non  partis  peculiarem , in  qua  vide- 
licet latere  apostema  suspicabatur,  et  quidem  anterius, 
propterea  quia  morbum  a dolore  ad  frontem  sciebat  ince- 
pisse, ausus  est,  ut  ipsis  narrantis  verbis  utar,  aposte- 
matis disruptionem  tentare , subjiciendo  aegri  naribus  pul- 
verem nicotianae  inclamandoque , ut  sursum  attraheret. 
Quo  facto  commota  sternutatio  est,  pusque  e naribus  san- 
guinolentum , nec  paucum , erupit.  Hac  igitur  via'  expur- 
gatus aeger,  jam  die  vigesimo  primo  bene  se  habebat,  nisi 
quod  vertigini,  auris  sibilis  aliisque  ejusdemmodi  erat  ob- 
noxius et  aliquot  annos  fuit.  Sed  haec  eo  narrante,  sanus 
vivebat.  Optandum  esset,  ut,  in  quibus  ejusmodi  observa- 
tiones habere  contingit,  eorum  capita,  quandocunque  mo- 
rerentur, sub  manus  caderent  diligentis  sectoris,  et  qui 
ea,  quae  olim  praecessissent,  non  ignoraret,  quemadmo- 
dum in  II.  ad  te  epistola  l)  interdum  factum  esse  ostendi- 
mus, ut  oculorum  quoque  judicio  plane  constaret,  pus  ex 
cranii  cavo , non  e pituitariis  sinubus  prodiisse.  Sed  hoc 
voto,  cujus  raro  compotes  fieri  accidit,  nunc  seposito, 
paucae  omnino,  si  vulneratorum  exempla,  ut  hic  facimus, 
excipias,  tot  inter,  quae  in  Sepulchreto  collectae  sunt,  ob- 
servationes occurrent  puris , in  calvaria  post  soporosas  af- 
fectiones inventi.  Aqua  plerumque  reperta  legitur,  quod 
etiam  in  his  Va.lsa.lvae  meisque  observationibus  animad- 
vertes, sive  pauca,  ut  in  superioribus  vidisti,  sive  multa, 
ut  in  ea,  quae  sequitur  proxima,  videbis. 

6.  Adolescentulus  annorum  quindecim,  verti- 
gini obnoxius,  ex  improviso  in  terram  cadit,  suppressis 
omnium  sensuum  functionibus.  Post  horam  ad  se  redit, 
linguae  motu  nonnihil  laeso.  Paucis  post  diebus  in  febrem 
incidit  acutam , cui  soporosa  alfectio  supervenit  cum  levi- 

1)  N.  16. 

7 * * 

bus  motibus  convulsiris.  Facies  rubet.  Tandem  moritur. 
Multum  seri  in  cerebro  stagnantis  invenitur. 

7.  Ad  tot  illas,  quas  paulo  ante  in  Sepulchreto  esse 
diximus,  a pluribus  auctoribus  habitas  aquae  intra  cranium 
post  soporosos  affectus  observationes,  exstant  aliae,  quae 
addi  possint.  Nos  duas  e duobus , haud  amplius , altero 
vetere,  altero  recentiore  anatomico  indicabimus.  Jacobus 
Syi.vius  1 ) in  aliquibus  spectavisse  se,  scripsit,  qui  caro 
aut  catoclie  mortui  erant,  repletos  omnino  humore  seroso  ce- 
rebri ventriculos,  Guilielmus  autem  Cheseujenus 1  2)  se  in 
lethargicis  semper  cerebrum  aqua  plenum  reperisse  te- 
statur. 


8.  V i r ebriosus , qui  ad  annum  accedebat  sexagesi- 
mum , febre  acuta  laborans,  in  nosocomium  ultimo  dun- 
taxat  morbi  tempore  illatus,  hebes  jacebat,  ut  interrogan- 
tibus vix  responderet.  Stragula  saepius  abjiciebat,  quasi 
ingenti  ureretur  calore , qui , si  tangeres  , vix  tepidus,  imo 
ad  extrema  corporis  frigidus  percipiebatur.  Pulsus  inter- 
dum omnino  latebat,  interdum  prodibat,  sed  durus,  par- 
vus, intermittens.  Respiratio  tamen  erat  naturalis.  Per 
haec  novissimis  transactis  diebus,  prope  quartum  decimum 
est  mortuus. 

Ventre  et  thorace  apertis,  ventriculus  et  intesti- 
na levi  rubore  suffusa  inveniuntur,  quasi  inciperent  inflam- 
mari; in  cordis  autem  ventriculis  sanguis  crassior , sed  ta- 
men fluidus.  Cranio  recluso,  dum  crassa  ineninx  inci- 
ditur, et  dum  cerebrum  eximitur,  limpidum,  sed  non  mul- 
tum, prodit  serum.  Sub  tenui  quoque  meninge,  quae  leve 
inflammationis  praebebat  indicium,  sulci,  qui  inter  cerebri 
anfractus  descendunt,  eodem  manabant  sero.  Denique  in 
lateralibus  ventriculis  aliquantum  seri,  colore  sanguineo 
infecti , repertum  est. 

9.  Febris  haec  fuit  Xtnrvpia? , sicut  in  vivente  anno- 
tata ct  in  mortuo  reperta  significant.  Porro  si  eam,  quae 
ad  ipsam  attinet,  in  ventriculo , intestinis  et  tenui  meninge 
animadversam  inflammationem  seponas,  leviorem  visam 
propterea,  quod  ipvanrtXaroiSrjS  erat,  ut  opinor;  aqua  vi- 
delicet restabit,  ad  quam  hebetudinem  istam  referas  tan- 

1)  Calumn.  depuls.  28. 

2)  The  anat.  of  the  hum.  body.  Book  III.  cli.  14. 

tam,  ut  semisopiti  instar,  homo  interrogantibus  vix  re- 
sponderet. Frequens  autem  ebrietas  tum  inflammationis 
materiam  suffecerat,  tum  cerebrum  infirmando,  ad  aquae 
illius  secretionem  disposuerat , ad  quam  adolescentulum 
quoque , de  quo  paulo  ante  dictum  est , praegressae  verti- 
gines crebrae  et  denique  apoplecticus  insultus  paraverant. 

10.  Vir  sexagenarius  dolore  corripitur  in  sinistra  tho- 
racis parte,  in  dorsum  cubat.  Circa  diem  decimum  acce- 
dit soporosa  affectio,  qua  omnes  interiores  sensus  omnino 
obscurantur;  vix  se  movet,  et  quando  id  facit,  tarde  et 
pigre  facit.  Acriter  vellicantur  pedes , nec  tamen  ullum 
ostendit  sensum.  Moritur  denique. 

In  thorace  sinister  pulmo  induratus:  in  ventriculo 
cordis  dextero  polyposa  concretio.  Intra  cranium  cir- 
ca vasa,  crassam  meningem  perreptantia  gelatinosae  con- 
cretionis initium:  in  cerebri  ventriculis  paululum  seri  in- 
venitur. 

11.  Thoracis  dolor  et  induratus  pulmo  hujus  inflam- 
mationem designant.  Cetera  veternum  gravissimum,  in 
imperfectam  apoplexiam  desinentem,  et  hanc  in  mortem. 
Quum  facile  autem  veternus  et  pulmonum  inflammatio  con- 
jungantur, ex  Hippocrate,  Bau.onio  aliisque  colliges, 
quos  ad  hujuscemodi  observationes  ')  laudatos  videbis  in 
Sepulchreto  a).  Kodemque  spectant,  praeter  aliquam 
alias  l 2 3)  ad  te  scribendam , nostrae  observationes  duae, 
quas  hisce  quinque,  jam  e Valsalv.v  descriptis,  subji- 
ciemus. 

12.  Senex  annos  natus  undeseptuaginta , pallidus, 
ab  aliquo  jam  tempore  de  lev  i dolore  cervicis  conquestus, 
hoc  aucto,  in  Bononiense  S.  Mariae  de  Morte  nosocomium 
receptus  est.  \ ires  erant  debiles , pulsus  quoque  exilis  et 
frequens;  homo  qui  ceteroquin  bene  videret  atque  audiret, 
tardus  erat  ad  intelligendum  et  agendum , instar  semiso- 
piti. Quod  unum  toto  morbi  tempore  perstitit,  imo  auctum 
est,  cum  cetera,  et  in  his  cervicis  dolor,  sic  satis  mox  re- 
misissent. Post  aliquot  autem  dies  questus  est  de  pectoris 
dolore,  qui  noctu  accesserat,  cujus  sedem,  manu  sternum 

1)  Scct.  hac  III.  obs.  39,  48.,  et  iu  addit,  obs.  4. 

2)  In  schol.  ad  cit.  obs.  39. 

3)  Epist.  XXI.  n.  33. 

tangens,  indicabat.  Quocirca  sanguinis  paucae  unciae 
continuo  e manu  detractae  sunt,  eaque  praeterea,  quae 
incipiente  pectoris  inflammatione  solent,  et  data  et  exterius 
adhibita.  Dolor  post  haec  intra  unum  diem  recessit  sic 
ut  nunquam  postea  de  illo  aut  dc  ullo  thoracis  incommodo 
conquestus  sit.  Quoniam  tamen  abeunti  dolori  stertor  suc- 
cessit, strepente  in  aspera  arteria  humore,  isque  biduum 
duravit , vibratique  interea  facti  sunt  pulsus ; saepe  et  dili- 
genter interrogatus,  num  quid  et  ubi  molestum  esset,  non 
alia  tandem  respondit , nisi  unde  colligeres , grave  ipsi  ca- 
put videri , pungi  praeterea  interius  ad  tempus  dexterum. 
Interea  etsi  stertor  desierat,  liberumque  erat  in  utrum  vel- 
let latus  decumbere  (decumbebat  autem  saepius  in  dexte- 
rum), et  denique  etiam  pulsus  vibratio  remiserat;  nobis  ta- 
men is  rerum  status  non  placebat,  neque  id  immerito. 
Nam  quarto  aut  quinto,  ex  quo  dolor  abierat,  die,  qui  dies 
fuit  circa  medium  Januarium  a.  1706.,  mane  vel  magis  hebes 
et  semisopito  similior  inventus  est,  pulsuque  et  viribus  in- 
firmioribus, nocte  autem  proxima,  cum  coenulam  , ut  sole- 
bat, sumsisset,  paulo  post  alto  suspirio  edito,  continuo 
agere  animam  coepit,  atque  intra  horam  mortuus  est. 

Ventre  aperto,  jecur  albidum  et  duriusculum  anim- 
advertimus, ejusque  vesiculam  bile  multum  distentam; 
ventriculum  autem  inferius,  quam  par  esset , locatum , sa- 
num tamen.  Thoracis  cavea  dextera  serum  habuit  non 
paucum,  turbidum  ct  in  parte  quasi  saniosum ; sinistra  au- 
tem paucum , idque  cruentum.  Hujus  caveae  pulmo  erat 
a latere  per  membranas  alicubi  ad  pleuram  annexus,  et  su- 
perius habebat  in  superficie  particulam  duram , vitium , ut 
videbatur,  antiquum,  cetera  aere  mediocriter  distentus  et, 
si  secares,  multum  effundens  spumosi  humoris,  an  illuc 
e dextero  per  bronchia  expressi  ‘f  quippe  cujus  substantia 
sic  facta  erat  dura  et  compacta,  ut  continuo  intelliges. 
Namque  hic  pulmo  superius  quidem , qua  parte  cum  pleura 
nexus  erat,  corruptus  videbatur;  tota  autem  reliqua,  quae 
multo  maxima  erat,  parte  praedurus  et  valde  tumefactus, 
manum,  si  attolleres,  praegravabat.  Colore  exterius  erat 
carneo.  Interius  quoque,  quacunque  secares  e constipatis 
carneis  particulis , quasi  e tot  globulis , constare  videba- 
tur, vasculis  hic  illic  distinctum  ab  incluso  sanguine  nigri- 
cantibus; itaque  superioris  lobi  suprema  pars  ob  confertis- 
sima vasa  tota  erat  nigra.  Multus  autem  humor  putridus 

e dissecto  pulmone  hoc  dextero  prodibat.  A quatuor  cor- 
dis oriliciis  totidem  incipiebant  concretiones  polyposae, 
inde  in  respondentium  vasorum  truncos  productae  et  in 
truncorum  quoque  ramos , ut  certe  in  pulmonaribus  A ena 
arteriaque  conspeximus.  Majores  illae  erant  duae,  quae 
in  venas  juxta  singulas  auriculas  ferebantur;  quin  et  in  au- 
riculas se  expandebant,  praesertim  autem  in  dexteram. 
Erant  omnes  maximam  partem  ex  alba,  tenaci  et  quasi  fi- 
brosa substantia.  Cranio  exsecto,  concretio  polyposa 
exilis,  sed  illius  ejusdem  substantiae,  in  falcis  sinu  con- 
specta est.  Inter  utramque  meningem  aquae  copia  non 
modica.  Multa  quoque  sub  tenui  ad  cerebri  sulcos,  imo, 
ut  attentius  inspiciens  cognovi,  intra  membraneam  ejus- 
dem meningis  substantiam  in  quasdam  quasi  mucosas  cel- 
lulas diductam  ; quamobrem  aquam  his  cellulis  interceptam 
mentiri  quidem  gelalinam , sed  revera  esse  fluidam,  anim- 
adverti. In  lateralibus  ventriculis  pauca  aqua,  eaque 
cruenta ; nec  pallebant  vasa , per  eorum  superficiem  ducta, 
nec  quae  choroides  plexus  efficiunt , quorum  in  plexuum 
posteriore  parte  hydatides  erant.  Pinealis  glandula,  mini- 
me laxa,  intra  se  corpusculum  habuit  inaequale,  magnitu- 
dine minoris  grani  piperis,  substantia  duriuscula,  sed  ne- 
que ossea  neque  cartilaginea  neque  manifeste  lapidea. 
Cerebrum  et  nervi  non  valde  flaccidi , cerebellum  pallidius- 
culum  est  visum.  E spinae  tubo  vix  paucae  aquae  guttao 
defluebant. 

13.  Si  e A-erbis  Hippocratis,  tanquam  ex  oraculis, 
quaedam  excerpere  et  ad  rem  nostram  accomodare  fas  es- 
set; profecto  ex  iis,  quae  de  lethargicis  scripsit  *),  in  pro- 
positam historiam  convenirent  haec:  soporati,  decolores.... 
cum  p{ilsu  sepulto , ....  cervicis  dolore  angi  queruntur  .... 
Quicunque  servantur , fere  purulenti  redduntur,  id  est,  ut 
D cretus  interpretatur,  ex  pulmonum  vomica;  nisi  ante  ad 
exitium  praecipitentur  a peripneumonia , nata  ex  prolapsu 
materiae  corruptae , et  fractis  jam  viribus  a lethargo.  Ve- 
rum utcunque  de  his,  et  praesertim  de  isto  materiae  pro- 
lapsu sentiendum  est;  certe  is,  de  quo  retulimus,  senex 
simul  peripneumonia  et  fractis  a soporosa  affectione  viri- 
bus periit.  Sic  enim , ut  copiose  alibi  -)  ostendam , tumi- 

1)  In  Coae,  pracnot.  Dureto  interpr.  Lib.  I.  n.  145. 

2)  Epist.  XX.  et  XXI. 

dus  et  densatus  et  durus  et'  gravis  pulmo  a peripneumo- 
nia  est,  quae  solvi  non  possit;  quapropter  et  in  novissima 
V.ylsaia  ae  historia  ex  indurato  post  thoracis  dolores  in- 
vento pulmone,  Tuijus  inflammationem  intellexi1 2 3 4).  Solvi 
autem  in  sene  infirmo  et  semisopito  non  potuit,  quippe  qui 
mobilem  adhuc  strepentemque  in  bronchiis  materiam  ex- 
pectorare nec  valebat,  nec  conabatur.  Itaque  dolorem 
primum,  mox  et  stertorem  desiisse  non  placebat  nobis  con- 
jicientibus, quantum  mali  sub  ea  quietis  specie  facile  deli- 
tesceret. Quod  eo  magis  auctum  est,  quia  multa  erat  in 
effoeto  sanguine  materia  ad  concrescendum,  ubi  quiesceret, 
prona,  sicuti  polyposae  post  mortem  concretiones  tot  tan- 
taeque  docuerunt.  Nec  tamen  a concretione  sub  tenui  me- 
ninge illud  repetendum  erat  quasi  mucosum;  namque  in 
speciem  erat  gelatina,  revera  aqua  fluida,  et  quidquid  mu- 
cosi apparebat,  ad  divulsas  distractasve  meningis  particu- 
las librasque  spectabat.  Quam  speciem  et  mihi  et  aliis 
imposuisse  interdum  non  dubito:  quamquam  suspicionem 
injicere  debuisset  W epeerus,  qui,  cum  gelalinam  ibidem 
conspexisset  non  semel"),  annotavit,  hac , cultello  sauciata, 
aquam  exstillasse.  Non  annotavit  quidem,  unde  illa  exi- 
steret  species.  Sed  neque  ego  cum,  unde  existeret,  anim- 
adverti , de  vera  illius  sede  solicitus  fui : quod  diserte  hic 
tibi  significandum  esse  censui,  ut,  quandocunque  in  his 
epistolis  aquam  sub  tenui  meninge  offendisse  me  scribam, 
aut  eandem  meningem  in  iis  quidem  locis  nominabo,  in 
quibus  natura  ab  ea  non  disjunxit  arachnoidem,  uno  eo- 
demque  nomine , veterum  uiore,  utramque  comprehensam 
intelligas,  et  memor  tot  nexuum  fibrosorum , per  quos  Ruy- 
schius  ’)  docuit  ambas  inter  se  connasci,  possis  cum  re- 
centibus anatomicis  in  laxatorum  eorum  nexuum  interstitiis 
aquam  congestam  existimare.  Aqua  autem  ea  copia  fuit 
intra  cranium  propositi  senis  , tum  quia  illiusmodi  sanguis 
lente  meabat,  tum  quia  in  ea  aetate  sero  abundat,  et  ca- 
put, ut  vires  ostendunt  languidae,  infirmius  est.  Quod 
igitur  in  eo  legitur  libro,  qui  inter  Uippocraticos  circum- 
fertur, inscriptus  de  hominis  structura  H) , cum  cerebrum 
frigidis  humoribus  repletum  fuerit , hinc  passionem,  quae  le- 

1)  Supra,  n.  11. 

2)  Sepulchr.  Lib.  1.  8.  2.  ob9.  47.  et  9.  15.  obs.  3. 

3)  Respous.  ad  epist.  problem.  IX. 

4)  N.  3. 

thargu»  appellatur , hominem  occupare , id,  si  latius  ali- 
quanto accipias,  hac  ceterisque,  ut  diximus,  in  hac  epi- 
stola dissectionibus  oonlirmatum  vides,  duabusque  prae- 
terea aliis  ad  soporosas  quoque  affectiones  pertinentibus, 
quae  dissectiones  in  1.  ')  et  II.  2)  ad  te  epistolas  conjectae 
sunt,  et  fortasse  aliis  etiam  videbis,  ut  certe  ea,  ad  quam 
tibi  describendam  transeo,  quando  in  superioribus  literis  3), 
quod  habebam  dicere  de  corpusculis  duris  in  pineali  glan- 
dula non  ita  raro  occurrentibus,  dictum  est. 

14.  Vir  exterus,  isque,  ut  videbatur,  quinquagena- 
rius in  nosocomio  Patavino  e pulmonum  inflammatione 
cum  soporoso  per  quatuor  dies  affectu , mortuus  erat 
mense  martio  a.  1717. 

A cadavere  amputatum  caput  et  detracta  genitalia,  ad 
me , tum  forte  quaedam  de  utrorumque  structura  recogno- 
scere cupientem,  afferenda,  ut  solebant,  curarunt  viri  cla- 
rissimi , qui  tum  mihi  in  plerisque  sectionibus  adjutrices 
praebebant  manus  , in  publicorum  professorum  numerum 
postea  meritissime  adlecti , Junius  Ponteijera  et  Jo.  Ba- 
ptista V lupies.  De  thoracis  visceribus,  quoniam  ma- 
nifestissima pulmonum  inflammatio  fuerat,  nec  ego  tunc 
erani  solicitus,  nec  ipsi  fuerunt.  E genitalibus,  quem- 
admodum ex  iis,  quae  peculiaria  habebant,  alibi  a me 
descripta  aliasque  proferenda,  cognosces,  proclive  erat 
intelligere,  nullam  ei  viro  notam  veneris  voluptatem  fuisse. 
In  cerebro  autem,  etsi  aliud  agebam,  haec,  quae  ad 
rem  praesentem  attinent,  annotavi,  videlicet  in  ventriculis 
aquam , et  sub  tenui  meninge  passim  et  inultam  et  fla- 
vam : in  vasis  autem,  sanguine  distentis,  polyposas  hic 
illic  concretiones. 

15.  In  hujus  quoque  cranio,  ut  ante  indicavimus, 
fuisse  aquam  vides.  Sed  erat  haec  flava,  ut  in  comatosa 
etiam  puella,  in  sartore,  quem  profundus  somnus  subinde 
prehendebat,  et  in  puero  lethargico,  quorum  sectiones  ha- 
bes in  Sepulchreto  •*).  Eo  tamen  noli  statim  decurrere,  ut 
illud  improbes,  quod  c Caroi.o  Pisone  ibidem  5)  profer- 

1)  N.  2. 

2)  \.  20. 

3)  N.  12. 

4)  Sect.  liac  111.  obs.  12.  et  43.,  et  ia  addit,  obs.  1. 

5)  Sect.  cad,  obs,  8.  iu  scliol. 

tur,  serum  sanguinis  soporosum  esse,  si  excremento  cerebri 
mucoso  vel  aliis  humoribus  ( praeter  bilem ) commisceatur. 
Nam  in  illa  puella  epilepticus  insultus , in  eo  puero  ingens 
capitis  dolor  praecesserant , sartorem  autem  non  hic  modo, 
sed  subinde  vigiliae,  subinde  somnus  male  habebant,  nec 
fortasse  aliquid  ejusmodi , si  quis  diligentius  quaesivisset, 
in  viro  deerat , cujus  modo  historiam  proposui.  Nec  me 
tamen  fugit,  quod  in  idem  quoque  volumen  l 2)  relatum  est, 
a Fraxcisco  Syi.vio  in  ipsa  bile,  quippe  non  secus  ac 
opium , impense  amara , vehementiorem  narcosin  positam 
esse,  et  praeter  aquam  alia  in  veternosorum  capitibus, 
praesertim  vero  sanguine  distenta  vasa  non  raro  inveniri; 
imo  in  quibusdam  '-)  cerebrum  satis  exsuccum,  ac  hydrope 
aut  colluvie  serosa,  quibus  lethargici  plerumque  afficiuntur , 
prorsus  immune  deprehendi.  Quorum  ego  nihil  inficior : 
quin  ultro  addo,  audivisse  me,  somnolentos  a deglutito 
opio  canes  arteriosa  omnia  cerebri  vasa  ostendisse  sanguine 
vehementer  turgida.  Sed  illud  ajo,  utile  quidem  esse  scire, 
soporosas  affectiones  in  aliis  aliter  fieri  ab  alia  causa;  illud 
vero  utilius , nosse  quid  plerumque  ex  aliorum  quoque  con- 
fessione post  affectiones  illas  soleat  inveniri.  » 

16.  Nunc  tamen  quoniam  de  sero , quod  utplurimum 
reperitur,  satis  dictum  est,  de  vasorum  quoque  distentione 
(quam  et  ipse  in  eo  soporoso  affectu  esse  censui,  in  quo 
magna  cum  utilitate  occipitales  venas  incidi  jussi  3 4),  et 
non  raro,  fateor,  simul  cum  aqua  inventam  esse,  velut 
acta  quoque  caesareae  academiae  ‘5)  et  nostrae  aliae  ob- 
servationes s)  confirmant)  de  illa,  inquam,  aliquid  dica- 
mus, praesertim  cum  in  viro,  de  quo  loquimur,  non  de- 
fuerit. Huic  quanto  plus  sanguinis  inerat,  et  quanto  mi- 
nus per  inflammatos  pulmones  trajici  poterat,  tanto  plus 
crediderim  in  venis,  quae  intra  cranium  sunt,  restitasse. 
Hae  enim  venae,  cum  circumjectorum  musculorum  carent 
adjumento,  tum  sanguinem  ab  iis  arteriis  accipiunt,  quae, 
ut  tenuioribus  tunicis  sunt,  ita  non  magnopere  illum  com- 
pellere , nec  a tergo  valde  urgere  possunt.  Quanto  autem 
magis  restitat  sanguis,  tanto  plus  seri,  si  nihil  prohibeat, 

1)  Ibid.  in  schol.  ad  obs.  13. 

2)  Obs.  30. 

3)  Advers.  VI.  animadv.  83. 

4)  Volum.  I.  obs.  152.  et  IV.  obs.  39. 

5)  Epist.  X.  n.  17. 

ab  eo  secedit,  tantoque  magis  ab  utroque  premitur  cere- 
brum : porro  quanto  major  haec  pressio  est,  tanto  gravior 
est  sopor,  ut  illa  vel  magis  aucta,  in  apoplexiam  hic  dege- 
neret. Itaque  Sexnkluus  ‘),  si  adeo  carus  ingravescat, 
ut  respiratio  quoque  laedatur,  tum  apoplexiam  in  propin- 
quo esse  monet.  Quin  Boekhaaviu$  j)  diserte,  carum 
esse  apoplexiam  levem,  scribit,  lethargum  autem  leviorem 
apoplexiae  speciem.  Quae  commemoro , ne  mireris , si, 
quas  inter  apoplexiae  causas  posui , easdem  nunc  esse 
agnoscam  soporosorum  affectuum  causas.  Cur  autem  eae- 
dem in  quorundam  capitibus,  qui  ex  bis  affectibus  periere, 
majores  interdum  esse  videantur  quam  in  aliorum,  quos 
interemit  apoplexia,  satis  ex  iis,  quae  in  IV.  epistola  3) 
indicata  sunt,  per  te  conjicies;  ego,  ut  initio  dixi,  nolo 
in  hac  quoque  prolixius  conjecturis  indulgere.  Id  optimum 
in  partem  accipies,  et  valebis. 


EPISTOLA  ANATOMICO  - MEDICA  VII. 

Sermo  est  de  phrenitide , p ar  ap  /tr  e nitide  et 

delirio. 


Cur  duae,  quae  soporosos  affectus  in  Sepulchreto  conse- 
quuntur, sectiones  sint  a nobis  praetereundae,  facile  ex 
iis  intelligis  causis,  quas  sub  initium  attigimus  epistolae 
superioris.  Eaedem  autem  ferme  sunt  causae,  quare  et 
sectionem,  quae  duas  illas  proxime  excipit,  de  vigiliis  prae- 
ter naturam  inscriptam , praetereamus.  Nam  hae  quoque 
non  solae  sunt , cum  interimunt,  sed  cum  gravioribus  mor- 
bis conjunctae.  Itaque  nullum  invenies  exemplum , in  quo 
vigiliae  duntaxat  proponantur,  ex  iis  omnibus,  quae  ibi 
proferuntur,  quae  tamen  octo,  haud  amplius  sunt;  imo  ne 
octo  quidem.  Observatio  enim  VII.  eadem  ac  IV.  est,  quod 
unum  magis  miror  intra  tam  paucas  lineas  animadversum 
non  fuisse,  quam  plures  in  longiore  insequente  sectione 


1)  Medie,  p 

2)  Aphor.  d 

3)  \.  31. 


ract.  Lil).  I.  p.  2.  c.  32 
e coguosc.  morbis  §.  1045.  et  1047. 

VII.  iterationes:  siquidem  observatio  XXXV.  non  alia  est 
ac  XXIII.,  nec  XXXIV.  alia  ac  XXIX.  Atque  utinam  in 
superioribus  tribus  sectionibus  eadem  non  obvia  esset  in- 
curia. Certe  in  I.  facile  animadverti  potuisset,  observatio- 
nem XXXII.  non  differre  a XVI.,  nec  XXXIV.  a XIX  , 
nec  LXI1I.  a XXXV.,  nec  LXXXV.  a XUV.,  nec  CIII.  a 
XCV.  Neque  in  II.  sectione  obs.  XXVIII.  a XXIV.,  aut 
XXII.  ab  ea,  quae  in  additamentis  est  11.  Neque  in  III. 
sectione  obs.  XXIII.  a XX.,  aut  XXXVIII.  a XL1V.  Quod 
si  haec  nobis  occurrerunt  aliud  agentibus , credibile  est, 
plura  deprehensuros  esse , qui  diligenter  quaerant.  Sed 
haec  et  cetera  ejuscemodi  viderint,  qui  eos  libros  tertium 
vulgabunt.  Nos,  ut  ad  propositum  revertamur,  vigiliarum 
exempla  cum  aliis  morbis  relaturi,  jam  ad  istam  VII. , quam 
insequi  diximus,  sectionem  transimus.  Ea  est  de  phreni- 
tide, paraphrenitide  et  delirio.  Historias  autem , quae  huc 
attineant,  praecipue  has  quatuor  in  Valsalvae  scriptis 
invenimus. 

2.  Adolescens  annos  circiter  viginti  natus,  in  Bo- 
noniensi S.  Mariae  de  Morte  nosocomio  decumbebat.  Len- 
ta erat  febris  cum  siti  quidem , sed  urina  et  pulsibus  qua- 
dantenus  sanorum  similibus , ut  levis  videretur  morbus.  At 
circa  octavum  diem  delirium  ingens  accessit,  quod  septem 
dies  perduravit.  Hoc  cessante  aeger  tamen  quasi  amens 
jacebat,  nisi  quod  nonnunquam  paulisper  sapere  videbatur. 
Tandem  moritur. 

Cadaver  exterius  ad  lividum  aliquantum  vergebat, 
praesertim  sub  manuum  unguibus,  et  musculosa  etiam  caro 
ad  subfuscum  potius  quam  ad  nativum  rubicundum  colo- 
rem. Sanguis  quoque  nigricans  erat  et  crassior;  fluidus 
tamen.  In  ventre  et  thorace  sana  omnia;  nisi  quod 
aquae  in  pericardio  vestigium  nullum.  Cranio  sublato, 
gelatinosa  quaedam  concretio  animadversa  est,  quae  vasa 
sanguifera,  per  tenuem  meningem  reptantia,  a lateribus 
comitabatur.  Ea  meninge  ad  basin  cerebri  lacerata,  copia 
aquae  exivit  colore  et  crassitie  vaccinum  serum  referentis. 
Ceterum  totum  cerebrum  erat  sanum. 

3.  Malignam,  ut  vocant,  hanc  febrem,  delirium  au- 
tem, quod  ad  ipsam  accessit,  phrenitidem  fuisse,  manife- 
stum est.  Sed  cur  in  meningibus  nulla  inflammatio?  nulla 
vasorum  distentio?  Num  hanc  credes,  cum  phrenitis  in 

amentiam  mutata  est,  solutam  fuisse,  antea  autem  non 
defuisse,  eoquc  tempore  ob  lentum  in  distentis  rasis  san- 
guinis motum,  eam  aquae  copiam  secretam  esse?  At  neque 
in  duabus  proximis  observationibus  quidquam  leges  de  va- 
sorum in  meningibus  distentione. 

4.  Vir  annorum  circiter  triginta  quinque  dolore  cor- 
ripitur in  thorace  cum  febre.  Dolore  abeunte , accedit 
ad  febrem  delirium,  quod,  febre  magis  semper  augescente, 
ad  mortem  usque  perdurat,  quae  circa  diem  undecimum 
accidit. 

Thorace  recluso,  pulmonum  posteriora  dura  ali- 
quantum et  rubra  inveniuntur.  In  utroque  cordis  ventri- 
culo polyposa  concretio,  in  sinistro  autem  propemodum 
major,  mirante  Vai.sat.va,  ut  qui  ad  id  tempus  majorem 
semper  in  dextero  animadvertisset.  Dum  e cranio  cere- 
brum eximebatur , paululum  seri  e meningibus  emanavit. 
In  durae  singulis  majoribus  sinubus  singulae  erant  concre- 
tiones polyposae.  Molle  fuit  cerebrum  totum , in  sinistro 
autem  ejus  ventriculo  plexus  choroides  multum,  varicum 
instar,  turgebat. 

5.  De  polyposarum  concretionum  causis,  illarumquc 
discriminibus  non  est  hic  locus  verba  faciendi.  Sed  quae 
causa  peripneumoniam  facere  inceperat,  ea  videbatur  in 
hoc  viro  ad  caput  translata,  ibique  perstans  ad  mortem  us- 
que, conspicuam  meningum  inflammationem  facere  debuis- 
se. Nec  fecerat  tamen:  istaequc  in  altero  duntaxat  plexu 
choroide  quasi  varices  antiquum  facile  vitium  erant. 

6.  Bajulus  febre  ardenti  laborans,  ingenti  capitis 
dolore,  cui  delirium  successit,  vexabatur. 

Mortuus  inter  utramque  meningem  paucum  serum 
ostendit,  cujus  pars  inter  sanguifera  Tasa  in  gelatinae  mo- 
dum concreverat;  in  sinu  autem  falcis  tenuem  longamque 
concretionem.  Ceterum  totum  cerebrum  secundum  natu- 
ram se  habebat. 

7.  ^ i r autem  annos  natus  triginta  quinque,  in  ma- 
gnam incidit  febrem;  delirat,  oculi  lucent,  pulsus  est  ve- 
hemens. Denique  moritur. 

Cerebrum  est  bene  constitutum,  nisi  quod  valde 
turgent  sanguine  ejus  vasa,  ventriculi  autem  seri  habent 

aliquantum.  Praeter  nonnullas  in  corde  polyposas  concre- 
tiones , omnis  in  hoc  cadavere  sanguis  est  fluidus. 

8.  Ne  mireris,  uno  hoc  excepto,  in  reliquis,  de  qui- 
bus dictum  est,  delirantibus  Vaesacvam  distenta  cerebri 
vasa  non  vidisse,  relege  omnia  delirantium  exempla,  quae 
ex  ipso  retuli  in  epistolis  superioribus  ’)  (nam  et  delirium 
ex  iis  affectionibus  est,  quae,  tametsi  interdum,  vel  a gra- 
vioribus aliis  sejunctae,  possint  occidere,  saepius  tamen 
cum  aliis  copulantur);  nullum  reperies,  in  quo  distentio- 
nem vasorum  cerebri  animadvertit,  plura,  in  quibus  aquam. 
Illud  verum  est,  haud  talia  plerumque  fuisse  ea  deliria, 
qualia  creduntur  conjunctam  meningum  inflammationem 
habere.  Sed  tamen  etiam  in  Sepulchreto  quaedam  exstant 
observationes2),  in  quibus,  cum  vel  maxime  credibilis  es- 
set, nulla  fuit  vera  inflammatio,  et,  si  vasa  distenta  erant, 
aquoso  et  pituitoso  sanguine  turgebant.  Quin  Wileisii  dis- 
sectiones et  sententia  3 4)  proferuntur,  censentis,  a menin- 
gum inflammatione,  soporosos  potius  affectus  induci  quam 
phrenitidem,  cerebro  videlicet  a restitante  sanguine  com- 
presso, aut  si  illa  post  phrenitidem  inveniatur,  tunc  inve- 
niri , cum  phrenitis  denique  in  carum  aut  lethargum  mu- 
tata est.  Contra  in  plerisque  earum  observationum,  quae 
de  phreneticis  aut  delirantibus  in  hanc  Sepulchreti  sectio- 
nem relatae  sunt,  videbis  meningum  inflammationem  aut 
saltem  earum  vasorum  distentionem  commemorari , quam- 
vis ante  mortem  sopore  occupati  non  fuissent.  Sunt  vero 
docti  viri,  qui  hactenus  Wii.lisilm  sequuntur,  ut  a menin- 
gum inflammatione  phrenitidem  non  semper  fieri  agno- 
scant; ipsi  autem  uegari  non  posse  credunt,  cerebrum  aut 
saltem  cerebri  corticem  semper  in  phrenitide  esse  inflam- 
matum. Quod  tamen  diserte  negabat  Henricus  Meibo- 
mius,  anatomicus  praestantissimus,  cum  hanc  thesin  propo- 
suit l);  In  phrenitide  ipsa  cerebri  substantia  non  inflamma- 
tur. Ego  vero  non  modo  aliquando  inflammari  non  nego; 
sed  ad  eas , quae  in  Sepulchreto  sunt , observationes  ad- 
dere alias  possum,  ut  Lanzoni  5),  qui  in  adolescente  ex 
maligna  febri  delirante  cerebrum  maculis  nigris  undequaque 

1)  I.  n.  2.  et  4.  V.  n.  2.  et  4.  VI.  n.  2. 

2)  F.x.  gr.  13.,  14.,  16.  hujus  septimae  sect. 

3)  lbiil.  oba.  1.  cum  scliol.  _ , 

4)  Coroll.  IV.  in  calce  exerc.  de  observ.  rariorib. 

5)  Epii.  nat.  cur.  Dec.  III.  a.  9.  oba.  113. 

conspersum  cum  membranis  lividis  invenit,  praegressae  in- 
flammationis haud  ita  obscuris  indiciis,  et  Mogmngii  ]), 
qui  phrenetici  cerebrum  secundum  membranas  undique  in- 
flammatum et  parte  aliqua  sphacelatum  vidit  cum  ventriculis 
multo  sero  repletis.  Sed  cum  lias  aliasque  addidero,  tot 
illas  dissimulare  non  potero,  in  quibus  nulla  usquam  in  ce- 
rebro reperta  est  inflammatio , quae  , ne  a Sepulchreto 
discedam,  eae  fere  omnes  sunt,  quas  proferri  video  ad 
ostendendum,  sine  meningum  inflammatione  fuisse  phreni- 
tidem.  Quas  inter,  eam  potissimum  attendas  velim,  in 
qua  egregius  anatomicus  Coiterus  -)  nullam , inquit,  nec 
in  membranis  nec  in  cerebri  substantia  deprehendere  quivi 
inflammationem:  huc  autem  adjungas,  quae  solers  alter 
prosector  observavit,  potius  quam  in  Sepulchreto  apud 
Rhodium  ipsum 1 2  3)  legenda.  Rhodius  enim  cum  repertam 
in  nno  phrenetico  meningum  et  cerebri  inflammationem 
proposuisset,  at  Fabricius  R yrtoi.etus,  vir  diligens  ac  in- 
genuus, mihi  fassus  est,  inquit,  se  in  plurimis  phreneticorum 
cadaveribus  invenisse  piam  matrem  sine  omni  cerebri  noxa 
inflammatam.  Quod  si  haud  facile  credis,  tunc  corticem  sal- 
tem cerebri  noxae  aliquid  a contigua  meninge  non  contra- 
xisse; cave  tamen  putes,  cum  cerebri  cortex  est  inflam- 
matus, semper  tunc  esse  phrenitidem.  Nam  Widlisiub 
idem,  qui  saepius  hanc  abesse  vidit,  cum  essent  meninges 
inflammatae,  docuit  ibidem  4 5),  tunc  etiam  abfuisse  non- 
nunquam , cum  cerebri  exteriorem  ambitum  offendit  tumore 
phlcgmonode  obsessum.  Nec  aliae  desunt,  quae  id  confir- 
ment, observationes,  in  hisque  ea,  quae  exstat  Sepulchreti 
libro  IV.  :'J  Tenuis  enim  meninx  erat  et  ipsa  rubicunda, 
ac  sub  ipsa  pus  crassiusculum  et  subrufum ; nequaquam  ta- 
men aeger  deliravit.  Quid  ergo  est?  Cum  omnia,  quae 
dicta  sunt,  attenderis,  huc  redeas  necesse  est,  ut  aliae 
alias  causae  esse  horum  deliriorum  videantur,  eaeque  pro 
varia  sanguinis  humorumque  natura,  aut  cerebri  affecta 
parte , aut  hujus  a primordiis  morbisve  praegressis  consti- 
tutione, aut  ejusmodi  aliis,  aut  diversa  modo  plurium 
modo  horum  omnium  conjunctione , aliter  in  aliis  agentes, 

1)  Earund.  ceiit.  VI.  obs.  22. 

2)  Sect.  hac  VII.  Sepulchr.  obs.  16. 

3)  Ceut.  1.  obs.  med.  40. 

4)  Obs.  1.  cit. 

5)  Sect.  111.  obs.  10.  §.  7. 

ut  alias  hunc,  alias  alium  efficiant  morbum.  Erit  igitur  in 
nonnullis  cerebri,  in  pluribus  meningum  inflammatio  aut 
certe  vasorum  illa  distentio , sed  non  tanta,  ut  magis  com- 
primat, quam  irritet;  in  aliis  effusa  aqua,  sed  irritans 
haec  quoque;  probo  enim  Ho  netum  ')  aut  quemcunque 
alium  scribentem:  purum  putum  serum,  acrimoniae  expers, 
delirium  excitare  non  valere;  in  multis  denique,  ut  alias 
omittam  causas , utraque  simul  earum , quae  modo  dictae 
sunt.  Quo  spectant  et  observationes  quaedam  in  Sepul- 
chreto 1  2)  legendae  et  complures  meae,  quarum  alias  in  aliis 
literis  ad  te  scripsi3),  aut  scripturus  sum,  quinque  autem 
in  his  continuo  subjiciam. 

9.  Senex  annum  agens  octogesimum,  ob  varia,  sed 
levia  valetudinis  incommoda  admissus  in  Bononiense  S. 
Mariae  de  Morte  nosocomium,  cum  ibi  esset,  pulsu  factus 
est  non  modo  crebriore  et  celeriore,  verum  etiam  turgi- 
diore, quam  ejus  aetati  videretur  convenire.  Ad  haec 
delirare  coepit,  saepe  item,  quasi  e convulsione,  maxilla 
inferiore  et  artubus  tremere.  Tunc  interrogatus,  quas  in 
capite  molestias  perciperet,  pondus  diserte  dixit,  cetera 
negavit.  Porro  cum  delirare  pergeret  ac  tremere  ita,  uti 
dictum  est,  ad  quindecim  aut  sedecim  dies,  tandem  pul- 
sus, qui  nonnunquam  humilis  animadversus  fuerat,  humi- 
lior est  factus;  indeque  intra  biduum,  stertore  superve- 
niente , simul  delirandi  et  vivendi  finem  fecit. 

Ventre  ac  thorace  quarta  decima  ab  obitfi  hora 
apertis , viscera  sunt  animadversa  etiam  tum  calentia, 
quamvis  toto  illo  temporis  spatio  cadaver  sub  dio  aeri  fri- 
gido , quippe  sub  initium  a.  1706.  expositum  fuisset.  Inte- 
stina, qua  inter  se  contingebant  et  inferiore  quoque  facie 
rubebant  nonnihil,  limbus  autem  hepatis  livebat;  lienis  de- 
nique multum  flaccidi  membrana,  qua  convexam  faciem  ve- 
stiebat, valde  crassa  facta  erat  et  quasi  cartilaginea.  Haec 
in  ventre.  In  thorace  autem  dexter  pulmo  inferiore  la- 
tere cum  pleura  cohaerebat,  in  summo  parvam  quandam 
portionem  duram  habebat,  in  qua  dissecta,  vasa  omnia 
pulmonis  obstructa  et  sicca  videbantur,  ut  vitii  antiqui 
vestigium  crediderim.  Pulmonis  vero  utriusque  inferiores, 

1)  Sect.  hac  VII.  L.  I.  in  schol.  ad  ob9.  27. 

2)  Sect.  ead.  obs.16.,  et  iu  addit,  obs.  1. 

3)  I.  n.  14. 

et  praesertim  posteriores  partes  non  modo  nigrae  erant, 
ut  solent,  verum  etiam  subdurae.  Pericardium  vix  aliquid 
aquae , cor  autem  concretiones  duas  habuit  polyposas , al- 
teram in  ventriculo  dextero  subflavam  et  viscidam , quae 
in  auricula  et  prope  pulmonaris  arteriae  orificium , quod 
tamen  non  subibat , alba  fiebat  duriorque ; alteram  albam 
et  duram  in  sinistro  ventriculo  et  initio  arteriae  magnae. 
Hujus  valvulae  et  mitrales  hic  illic  durae,  necdum  tamen 
osseae.  Ipsius  autem  arteriae  truncus,  si  exterius  inspi- 
ceres, qua  secundum  vertebras  descendit,  sanguifera,  qui- 
bus ornatur,  vascula  ostendebat  multum  distenta;  si  vero 
interius , squamulas  passim  duriores  multisque  in  locis  jam 
osseas,  hasque  etiam,  qua  is  truncus  in  ventrem  pertine- 
bat, et  in  superiore  aliquo  ejus  ramo,  sed  prope  cor  minus 
duras  : praeterea  inter  squamulas  , quibusdam  in  locis  , in- 
terior tunica  desiderabatur , ibique  exulcerata  et  corrosa 
videbatur  tunica  proxima,  et  in  rubrae  putridaeque  sub- 
stantiae frustula , quae  prodibant , conversa.  Cranium 
exsecturi,  dum  temporales  musculos  amovemus,  valde  stri- 
gosos animadvertimus , credo , quia  jam  diu  minus  valide 
se  contenderant,  utpote  in  sene  propemodum  omnino 
edentulo.  Dum  vero  caput  a summa  spina  amputabatur, 
ex  hujus  tubo  non  multum  , e majori  autem  ossis  occipitis 
foramine  magna  vis  aquae  prodiit.  Quamobrem  crassa  me- 
ninx  mox  valde  corrugata  deprehensa  est.  Sub  tenui  ta- 
men in  cerebri  anfractibus  aqua  supererat  ejus  similis , in 
qua  caro  recens  lota  sit,  cujusmodi  aquae  portio  aliqua  et 
in  lateralibus  ventriculis  fuit,  quorum  tamen  vasa  non  pal- 
lebant. Quin  plura  videram  per  tenuem  meningem  vasa, 
nigro  concretoque  sanguine  pleniora:  in  sinu  autem  falcis 
polyposam  concretionem  exilem  et  longam.  Ceterum  etsi 
cranium  et  cerebrum  hoc  nescio  quid  ingrati  olebant,  cere- 
bri et  cerebelli  substantiam  invenimus  sanam;  nisi  quod  in 
illo  non  adeo , in  hoc  vero  multum  laxa  erat. 

10.  Vel  in  sene  id  aetatis,  ut  passim  magna  arteria 
ossea  fieret,  in  delirio  autem  perpetuo  quidem,  sed  mini- 
me feroci , vides  tamen , cum  aqua , vasorum  distentionem 
in  meninge  tenui  fuisse.  Jam  vero  ab  hoc,  unde  consulto 
incepimus,  ad  senem  alterum,  sed  non  ita  grandem  natu, 
et  ad  delirium  miqus  quietum  transeamus , quando  cetera, 
quae  in  prioris  corpore  inventa  sunt,  habebimus  alias  com- 
modiorem attendendi  locum. 

11.  Figulus,  annos  natus  septuaginta,  natura  hilaris, 
potor  strenuus,  post  animi  curas  laborcmque  in  arte  sua 
majorem,  quam  soleret  eaque  aetate  ferre  posset,  simul 
in  febrem  incidit  et  dolorem  sinistri  lateris  vehementem. 
Quare,  circiter  nonas  apriles  a.  eodem  1/06.  tum  in  idem 
nosocomium  statim  exceptus  est,  tum  sanguis  statim  de 
sinistro  cubito  emissus.  Quarto  die  febris  se  valde  inten- 
dit. Sexto  autem  delirium  accessit  tantum , ut  vincire  ne- 
cesse  fuerit,  ne  lecto  desiliret.  Pulsus  erat  frequens,  sed 
aequalis;  respiratio  difficilis;  nulla  expectoratio.  Itaque 
etsi  eo  die  missus  est  sanguis  e talo,  omnibus  tamen  in 
pejus  ruentibus,  postridie,  stertens,  supinus  totoque  cor- 
pore sudore  madens , est  mortuus. 

Cadaveris  facies,  humeri  et  brachia  non  secus  atque 
in  ictericis  flavebant,  cetera  quoque,  sed  minus;  ilia  au- 
tem erant  sublivida.  Ventre  aperto , animadvertimus 
omentum  brevissimum  sursumque  retractum , lienis  tuni- 
cam, qua  imum  gibbae  faciei  vestiebat,  praeduram,  hepar 
vero  cum  diaphragmate  tota  convexa  facie  connatum , si 
limbum  ejusque  viciniam  excipias.  Ilie  ad  aliquem  tra- 
ctum , faciei  autem  cavae  magna  pars  livore  inficiebatur 
cum  substantia  proxima  ad  lineas  duas;  reliqua  pallida  et 
marmoris  instar  variegata,  tota  autem  duriuscula.  Bilis 
in  vesicula  erat  pauca,  eaque  corrupti  sanguinis  similis 
aut  aquae  turbidae,  in  qua  caro  lota  sit.  Nihil  obstabat, 
quo  minus  in  duodenum  intestinum  descenderet;  descen- 
disse autem  color  ostendebat  eorum , quae  intestinis  conti- 
nebantur. Haec  aere  turgebant,  iisque  adhaerens  pingue- 
do flava  erat,  ut  perpauca  etiam  aqua,  quae  in  ima  ventris 
pelvi  fuit.  Quae  autem  pars  tenuium  intestinorum  in  pelvi 
erat,  illa  e fusco  subrubebat,  ut  vicina  quoque  ureterum 
portio.  At  vesica  et  lotium,  quo  distentam  invenimus, 
utrumque  flavebat;  sanguifera  autem  vascula  cervicem  ver- 
sus in  posteriori  interiorique  illius  parte  turgebant.  In  hu- 
jus vesicae  parietibus  illas  cellulas  et  quasi  hernias  vidi, 
quae,  quoniam  in  adversariis  ‘)  nec  sine  conjectura  de  ea- 
rum causa  descriptae  sunt,  hic  iterum  describantur  non 
oportet,  praesertim  postquam  apud  amicum  quoque  opti- 
mum virumque  experientissimum  HeisterUM  '-')  multo  plu- 

1)  III.  animadv.  36. 

2)  Instit.  cbirurg.  Tab.  XXXII.  Fig.  1.  ct  2. 

res  \idere  potes  delineatas.  Hic  unum  addam;  cum  e\  hu- 
jus  tiguli  domesticis  atque  intimis  familiaribus  quaerendum 
curassem,  num  quid  scirent  de  ullo  unquam  vesicae  incom- 
modo questum  esse,  diserte  negasse,  sicut  etiam  de  hernia 
varicosa,  quam  ad  hunc  modum  se  habentem  conspexi. 
Multiplices  venae,  dilatatae  et  crassae  factae,  totum  un- 
dique testiculum  amplectabantur , cujus  substantia  ita  erat 
compacta,  ut  in  canaliculos,  quemadmodum  alias  proclive 
est  facere,  dissolvi  non  posset.  Erat  praeterea  infra  te- 
stem corpusculum  exiguum  osseum.  JIaec  omnia  vaginalis 
tunica  comprehendebat,  undique  adnata,  nisi  desuper,  ubi 
vesiculae  erant  duae  aqua  flava  plenae.  Alteri  quoque  te- 
sticulo vaginalis  tunica  erat  adnata,  nisi  qua  epididymidis 
corpus  intercedebat;  ibi  enim  erat  spatium  ejusdemmodi 
aqua  plenum.  Tunc  deflexis  ad  penem  oculis,  neque  in 
glande  neque  in  praeputio  quidquam  de  frenulo  animad- 
verti : laevia  ibi  omnia,  vix  albidum  quasi  vestigium,  ubi 
frenum  esse  debuerat,  aut  olim  fuerat.  Aperta  ab  initio 
ad  finem  urethra , nihil  dignum  vidi , quod  hic  annotetur, 
nisi  minuta  quaedam  quasi  tabacci  granula,  quae  utrinque 
erant  ad  latera  carunculae  seminalis,  et  carunculae  quoque 
ipsi  agglutinata  esse  videbantur.  Tunc  prostata  glandula 
dissecta,  intra  hanc  eadem  granula  cum  in  parte  sinistra, 
tum  praesertim  in  dextera  fere  tota,  quoquoversus  seca- 
rem, deprehendi.  Thoracem  jam  aggredientibus  occur- 
rerunt primum  cartilagines,  per  quas  legitimae  costae  in- 
i feriores  cum  sterno  committuntur,  extrorsum  a dextero 
latere  protuberantes,  quasi  aliquid  interius  subessct,  quod 
impulisset  ad  exteriora.  Nihil  autem  ejusmodi  suberat: 
i itaque  conjeci,  acceptum  id  esse  referendum  nimiis  in  pue- 
rili aetate  musculi  pectoralis  dexteri  contentionibus  et  co- 
natibus, quos  rudimenta -fortasse  illius  artis  exigerent. 
In  reclusi  thoracis  cavo  dextero  sana  omnia.  At  in  sinistro 
multa  aqua  subflava,  qua  exhausta,  apparuerunt  per  faciem 
pulmonis  strata  quasi  frusta  crassae  cujusdam,  ut  videba- 
! tur,  membranae  flavae  et  facillime  lacerabilis;  ut,  quamvis 
reticulare  quoddam  opus  in  se  intextum  repraesentaret, 
concretionem  esse  censuerim  crassiorum  particularum  in 
ea  flava  aqua  natantium.  Erant  ejusmodi  ampla  frusta  per 
faciem  praesertim  inferiorem  lobi  pulmonis  inferioris,  item- 
que  inter  lobum  et  lobum.  Lobus  autem  is  inferior  durus 
erat  ferine  totus  et  gravis,  dissectusque  e densa  inventus 
Morgacm  dc sed.  ct  caus.  morb.  T.  I.  8 

est  substantia  compactus,  non  pulmonaris  sed  hepaticae 
simili,  ut,  vel  me  tacente,  ex  iis,  quae  superiore  episto- 
la s)  tradidi,  peripneumonia  affectum  intelliges.  Videba- 
tur autem  inflammatio  transire  in  suppurationem  coepisse. 
Albida  enim  erat  ea  substantia,  non  rubra , et  crassa,  alba 
materia  passim  e quibusdam  orificiis,  bronchiorum  opi- 
nor sectionibus  , exprimebatur.  Lobus  autem  superior  in 
suprema  quidem  parte,  sero  turgidus  spumoso , ibidcmque 
niger  et  durus  erat;  sed  ita  durus  , ut  vetus  potius  vitium 
quam  recens  existimares,  parte  autem  reliqua  ferm e ex- 
succus, nec  multum  dissimilis  sani.  Ceterum  ad  pleuram 
a latere  atque  anterius  nectebatur  per  plures  inter  se  di- 
visos quasi  lacertos  rubros  et  crassos , sed  membraneos. 
Nusquam  autem  arctius  pleurae  adhaerebat  quam  ad  su- 
premam illam  partem , eratque  ibi  pleura  crassior  et  facile 
a costis  avellenda,  id  quod  proclive  erat  facere  etiam,  qua 
lobo  inferiori  suberat , ubi  erat  crassiuscula  et  rubicun- 
dior. Pericardii  facies  exterior,  sinistra  tantum , a vascu- 
lis minimis  sanguine  turgidulis  rubebat.  Intus  pauca  erat 
aqua , eaque  flava.  In  auricula  dextera  , crassa  concretio 
polyposa;  in  pulmonari  arteria  ejusque  ramis  teres  altera; 
teres  quoque  in  arteria  magna ; nec  talia  in  sinistris  auri- 
cula et  ventriculo  prorsus  deerant.  Harum  omnium  con- 
cretionum substantia  secundum  longitudinem  spectata, 
partim  erat  sinuosa  et  flava , partim  fibrosa  et  subrubra. 
Supra  magnae  arteriae  valvulas , sub  ipsa  tunica  intima, 
lamellae  erant  osseae;  quin  etiam  primorum  bronchiorum, 
non  modo  trunci  asperae  arteriae,  semiannulos  animad- 
verti anterius,  id  est  in  media  cujusque  parte,  osseos  fa- 
ctos, ut  parum  essent  flexiles  et,  si  disrumperes,  aliquid 
ostenderent  in  media  illa  parte,  quod  medullae  inchoamen- 
tum  videri  posset.  Ad  cerebri  denique  sectionem  pro- 
gressus, in  sinubus  laterali  sinistro  et  quarto,  itemque  in 
primo  et  in  venis  aliquot  cum  hoc  communicantibus  poly- 
posam concretionem  albidam,  firmam,  exilem  conspexi. 
Vasa  autem  reliqua  per  omnem  tenuem  meningem  repentia, 
etiam  qua  cerebellum  convestit,  adeo  sanguine  distenta, 
ut  trunculi  turgerent,  minimi  autem  ramyli  essent  lucu- 
lenter conspicui.  Haec  vero  in  sinistra  duntaxat  parte  ad 
hunc  modum  se  habebant.  Sed  nec  vascula  per  medulla- 


1)  N.  12.  et  13. 

rem  cerebri  substantiam  traducta,  nec  ea,  quae  parietes 
lateralium  ventriculorum  perreptant , turgere  videbantur. 
Plexus  tamen  choroides  non  decolores,  quamvis  in  ipsis  hy- 
datides , et  in  ventriculis  omnino  serum  non  deesset.  Mul- 
tum autem  exterius  fuerat  in  cerebri  anfractibus,  unde  per 
tenuem  meningem  translucens, gelatinam  mentiebatur;  sed 
haec  revera  nusquam,  fluxile  duntaxat  serum  fuit. 

12.  Noli  exspectare,  ut  tam  longae  historiae  longa 
quoque  respondeat  explicatio.  Alia  nimirum  alio  attinent, 
quae  suo  quodque  loco  in  aliis  literis  non  negligemus ; hic 
autem  omitti  non  debuerant,  ne  mutila  esset  historia.  Pe- 
ripneujnoniae  atque  adeo  pleuropneumoniae  accessisse  de- 
lirium vides,  quod  et  in  aliis  saepe  ')  contigit,  quorum 
casus  in  alias  rejicio  epistolas.  Hunc  vero  producere  ma- 
lui in  praesenti,  quoniam  vehementius  fuit  delirium,  et 
quod  phrenitidem  continuo  appelles  malam,  ut  Hippocra- 
tes -)  docuit,  a pulmonis  inflammatione.  Quin  certior  fa- 
ctus sum,  hic  in  quibusdam  quasi  epidemicis  pulmonum 
inflammationibus,  et  speciatim  hieme  a.  1754.  quibuscun- 
que ad  has  delirium  accessit,  pluribus  autem  accessit,  eo- 
rum neminem  evasisse.  Quo  dignior  fuit,  quae  literis  man- 
daretur feminae,  utroque  morbo  implicitae,  felix  sanatio  3), 
non  quod  alii  non  serventur  aliquando,  sed  quod,  cum  ve- 
hemens uterque  esset  pessimisque  signis  comitatus,  solutus 
est  tamen  per  multa,  quae  ultra  quatriduum  alvus  effudit 
gravissime  olentia  et  ex  atro  rubescentia.  Porro , ut  ad 
ligulum  redeam,  sicut  pulmo  et  pleura  et  pericardium  in- 
flammata erant  a sinistris,  ita  et  meninx  tenuis  inflammata 
erat  ab  eodem  latere,  exemplo,  haud  scio  an  ab  abis  an- 
notato , sed  tamen  fortasse  non  dissimili  ratione  explican- 
do, ac  major  in  ea  mala  rubor,  quae  vitiato  ab  eodem  la- 
tere pulmoni  respondet,  aliaque  ejusmodi,  quae  y.ar  igiv 
fiunt,  ut  Hippocratis  loquuntur  interpretes,  et  in  his  Du- 
ketls  '*),  ubi  illius  exponit  locum : quibus  peripneumonicis 
tota  lingua  fit  alba  et  aspera;  pulmonis  ambae  partes  in- 
flammantur: quibus  autem  dimidia;  tantum  illa  pars,  quae 
spectatur.  Illa  autem  explicandi  ratio,  etsi  tam  difficilis 
et  retrusa,  aut  certe,  si  ad  nervos  etiam  confugias,  ambi- 

1)  Vid.  et  Jacotii  commeat,  in  Coae.  Sect.  2.  1.  1.  apii.  21. 

2)  Scct.  VII.  aph.  12. 

3)  Act,  nat.  cur.  Tom.  VIII.  obs.  63. 

4)  In  Coae.  L.  II.  c.  16.  n.  31. 

gua  sit,  quam  ex  eorum  scriptis,  qui  eam  cum  antea,  tum 
aetate  hac  nostra  excogitare  conati  sunt,  proclive  est  exi- 
stimare; nonnunquam  tamen  aliquanto  minus  difficultatis 
habere  potest,  velut  hic,  si  illam  pulmonis  sinistri  supre^ 
mam  partem  non  solum  duritie  sua  antiqua,  sed  nova  ad- 
dita tum  a spumoso  sero  turgentia,  tum  a pleura,  ibi  cras- 
siore facta,  compressione,  nonnihil  urgere  potuisse  opi- 
nemur, sinistram  subclaviam  venam  et,  quod  consequitur, 
reditum  sanguinis  a parte  capitis  sinistra,  quae  praeterea 
infirmior  quam  dextera  creditur,  remorari.  Utcunque  id 
est  (nam  quae  possint  objici,  non  ignoro;  sed  quantu- 
lumcunque concedas , in  re  hujusmodi  satis  habeo)  illud 
certe , quod  proposueram  de  vasorum  meningis  tenuis  dis- 
tentione cum  sero  effuso  conjuncta,  verum  in  hoc  quoque 
phrenetico  fuisse  vides.  Nunc  in  paraphrenetico  illam 
distentionem  vel  majorem  nec  sine  aqua  fuisse  ostendam. 

IS.  Vir  procerus  et  macilentus  e cannabis  carmi- 
natione, quae  ars  ejus  erat,  thoracis  iuflammationibus  ob- 
noxius, a quibus  sexies  antea  aut  septies  vexatum  se  fuisse 
narrabat,  cum  biliosae  et  viridis  materiae  vomitu  in  una, 
cum  delirio  in  altera,  non  ita  pridem  a pulvere  inter  car- 
minandum excepto  cum  vocis  organa  laesisset,  ut  clangere 
potius,  quam  loqui  videretur;  propterea  minus  pulverulen- 
tam cannabim  seligens,  eamque  seorsum  a sociis  depectens, 
pristinam  jam  propemodum  vocem  recuperaverat,  quando 
ab  onere  ferendo  lassus,  febrili  frigore  et  pungente  ad  lae- 
vam mamillam  dolore  correptus  est.  Quamobrem,  eodem 
quo  duo  priores  anno , circa  medium  februarium,  in  idem 
est  nosocomium  illatus.  Cum  domi  oleum  sumsisset  e 
dulcium  amj-gdalarum  nucleis  recens  expressum , et  san- 
guis e sinistro  brachio  detractus  esset,  iterum  e brachio 
altero  emissus  est.  Difficile  enim  respirabat,  nihil  expe- 
ctorabat. In  latus  affectum  saepius  decumbebat.  Biliosa 
et  viridia  vomuerat.  Quinto  die  phrenitis  ingruit  laeta, 
seria,  interdum  ferox,  hactenus  tamen  ut  accedentium  ora 
consputaret.  Medicus  e crure  juxta  talum  mitti  sangui- 
nem jussit,  et  raso  capiti  quoddam  cataplasma  imponi, 
quod  quale  esset,  commodius,  cum  de  maniacis  scribam  '), 
docebo.  Interea  convulsivi  motus  coepti  sunt  annotari  le- 


1)  Epist.  VIII.  n.  7. 

ves  primum,  ut  in  tendinum  carpi  subsultibus,  deinde  ma- 
jores. Novissime  nec  difiicilis  respiratio  erat,  et,  si  quae- 
reres, ullum  se  usquam  dolorem  aut  molestiam  percipere 
negabat.  Sed  clamabat  interim,  atque  inscius  culcitam 
permingebat.  Tandem  pulsu  debiliore  facto,  sed  nunquam 
inaequali , obiit  paulo  post  finem  diei  septimi. 

In  cadavere  latus  colli  dexterum  livebat.  Sic,  ven- 
tre aperto,  jecinoris  etiam  limbus  ad  aliquem  tractum, 
sed  ad  exiguam  altitudinem.  Vesicula  contracta,  pauca 
intus  bile,  quae  dilutum  tabacci  colorem  referebat.  Ven- 
triculus sanus.  Pancreas  crassius  et  subdurum.  In  tho- 
race nihil  erat  seri  effusi.  Pulmo  dexter  pleurae  undique 
per  interjectas  membranas  arctissime  alligabatur  tum  ad 
costas , tum  ad  septum  transversum ; sinister  contra  pau- 
cis in  locis,  idque  ad  anteriora.  Sed  vicissim  dexter  qui- 
dem secundum  naturam  se  habuit;  sinistri  autem  pars 
multo  major  morbida  erat.  Nam  primum  superior  lobus, 
alioquin  sic  satis  sanus,  tum  strigosus  erat,  tum  in  sum- 
mo, quasi  intra  tuberculum , pus  album  continebat,  quae 
tamen , ut  et  illae  tot  tamque  arctae  pulmonis  dexteri  alli- 
gationes , praeteritis  inflammationibus  videbantur  impu- 
tanda. Verum  lobus  inferior  rubens , durus,  gravis,  ejus- 
que  densata  substantia  et  in  superiore  parte  pus  aut 
puri  similis  materia  per  bronchiorum  sectiones  effluens, 
praesentem,  quae  suppurare  inciperet,  commonstrabant 
inflammationem.  Pleura  quoque  ab  eodem  sinistro  latere 
ferme  tota  inflammata  videbatur,  cum  sanguifera  sua  vas- 
cula nimis  conspicua  haberet,  ac  tota  facillime  a costis 
una  tractione  avelleretur.  Diaphragma  autem  in  ea  dun- 
taxat  sui  tendinei  centri,  ut  vocitant,  parte,  quae  sinistro 
pulmoni  subjiciebatur,  Aasa  habebat,  etiam  minima,  adeo 
distenta,  ut  ibi  inflammatum  esse  non  dubitares.  In  pe- 
ricardio aliquantum  seri  subrubri  et  turbidi.  Per  omnia 
cordis  orificia  concretiones  polyposae  trajiciebantur,  in 
ventnculis  ortae,  in  vasa  productae , e solidiore  substan- 
tia omnes,  si  initium  excipias  illius,  quae  pulmonarem 
peragrabat  arteriam , crassissimum  quidem  in  ventriculo 
dextero  , sed  e subflava  et  quasi  mucosa  substantia.  Dum 
caput  abscindebatur,  longae  portiones  concreti  sanguinis 
eductae  sunt  e venis  jugularibus,  velut  enses  e vaginis. 
Meningum  vasa  fuerunt  sanguine  quam  maxime  distenta. 
Kt  concretio  quidem  polyposa , albida  compactaeque  stru- 

cturae , non  modo  sinum  falcis  tenebat , sed  et  in  pleras- 
que  pergebat  venas  cum  eo  sinu  communicantes.  In  tribus 
reliquis  majoribus  sinubus  crassae  meningis  erat  sanguis 
concretus.  Tenuis  autem  meninx  omnia  vel  minima  vas- 
cula adeo  sanguine  habebat  turgida,  ut  valde  ruberet  uni- 
versa. Serum  in  cerebri  anfractibus  suberat.  In  laterali- 
bus quoque  ventriculis  serum  fuit  subrubrum , sed  pau- 
cum. Plures  nec  parvae  hydatides  in  posteriore  sede 
plexuum  choroidum.  Ceterum  sanguine  erant  distenta,  co- 
que multo,  quam  soleant,  manifestiora  non  tantum  vasa, 
quae  per  lateralium  ventriculorum  superficiem  ducuntur; 
sed  si  corpora  striata,  si  thalamos  opticorum  nervorum  le- 
viter abraderes,  aut  si  profundius  tum  ipsa,  tum  quam- 
eunque  velles  medullaris  cerebri  substantiae  partem  seca- 
res , vasa  proportione  ad  eundem  modum  ubique  plena  et 
manifesta  occurrebant.  In  cerebri  autem  et  cerebelli  dis- 
secto cortice  vix  ulla  internoscere  licebat. 

14.  Quam  noxius  sit  pulvis , qui  ex  cannabe  inter  car- 
minandum elatus  in  arteriam  asperam  et  pulmones  attra- 
hitur, Ramazzintjs  noster  ‘)  docuit,  tussim  inde  assiduam 
saepe  et  asthmaticam  passionem  operarum  deducens.  Sed 
et  acutis  indidem  pulmonum  morbis  pro  sanguinis  condi- 
tione occasionem  praeberi,  qui  chronicos  alios  post  se  re<. 
linquant , aut  tandem  ipsi  vitam  adimant , ex  proposita  hi- 
storia manifestum  est.  Nam  postquam  homo  ex  prima 
evasit  pulmonis  inflammatione,  non  sivit  ejus  opificium 
id  viscus  omnino  convalescere:  itaque  in  alias  deinceps  at- 
que alias  incidit,  donec  aliqua  non  bene  expurgata,  quasi 
initium  phthisis  relinqueret,  ut  macies,  clangor  et  illa 
praesertim  puris  collectio , velut  intra  tuberculum , osten- 
derunt. Cui  novissima  denique  pleuropneumonia  accessit, 
et  huic  phrenitis  atque  adeo  paraphrenitis , quae  hominem 
enecarunt.  Paraphrenitidem  autem  dico,  non  ita  accipiens, 
ut  fortasse  est  a gravissima  diaphragmatis  inflammatione, 
symptomatibus,  quae  Boerha.wius 1  2 3)  describit,  illis  atro- 
cibus stipata ; quamobrem  neque  iis  controversiis  me  im- 
plico, quae  erudite  sunt  in  commercio  literario  ) agitatae. 
Satis  mihi  est , hoc  vocabulo  nunc  a te  accipi  affectionem, 


1)  Diatrib.  de  morb.  artif.  c.  XXVI. 

2)  Aphor.  de  cognosc.  morb.  §.  909. 

3)  A.  1736.  hebd.  XXII.  u.  2.  hebd.  XLI.  u.  1. 
a.  1737.  hebd.  XVI.  u.  1. 

quam  possis  ad  paraphrenitidem  quadantenus  referre.  Sive 
enim  paraphrenitidis  nomine  ')  delirium  intelligas,  quod,  ca- 
pite non  primario  affecto,  contingit,  certe  hic  praecesse- 
rat pleurae  et  pulmonis  inflammatio : sive  delirium  ex  in- 
flammatione septi  transversi , hoc  quoque  inflammatum  de- 
prehendimus. Noli  tamen  credere  me  cum  septi  ejusdem 
vitio  et  inflammatione  delirium  necessario  conjungere.  No- 
vi enim  Ferxelii  -)  adversantem  observationem,  vetustio- 
rem istis,  quae  in  Sepulchreto 1 2  3 4 5 6)  proponuntur,  W illisii. 
Quin  etiam  cum  eorum  neuter  inflammationem  diserte  me- 
moret ejus  praesertim  septi  partis,  quam  unam  maxime  at- 

I tendunt,  qui  delirium  a diaphragmatis  inflammatione  re- 
petunt, tendinei  videlicet  ejus  centri,  sed  uterque  carnosae 
partis  vitia  proferat;  conspexi  ego  tendineam  quoque  ejus 
partem  inflammatam , cum  vix  confusa  et  subdelira  morbi 
extremo  tempore  mens  fuisset,  quemadmodum  de  peripneu- 
monia  scribens  3)  indicabo.  Verumtamen  in  Sepulchreto 
observationes  duae  sunt  r’),  altera  Blasii,  Laelii  a Fonte 
altera,  quorum  hic  diaphragma  suppuratum  vidit  post  de- 
lirium, ille  vero  graviter  inflammatum  post  phrenitidem. 
Quorum  utrumque  cum  motus  etiam  convulsivos,  a me  pa- 
riter annotatos,  commemorare  viderem,  meminissem  au- 
tem, a Galeno  °)  scribi,  quibus  inflammatum  est  septum 
transversum,  hos  convulsionibus  esse  opportunos , tum  vero 
a Blasio  animadverterem,  non  modo  inferioris  partis  he- 
patis inflammationem , sed  et  concretionem  polyposam  in 
eodem  atque  a me  crassioris  meningis  sinu,  et  in  easdem 
propagatam  venas  fuisse  conspectam;  non  prorsus  inutile 
fore  credidi , si  in  ipsis  utriusque  libris  eas  perlegerem  ob- 
servationes. Sed  quaerendi  labor  propter  ambiguam  notam, 
qua  Blasii  pars  VI.  designatur,  et  fallacem  consuit.  Lae- 
lii numerum , 132.  pro  130.  indicantem  sane  major,  quam 
utilitas  fuit;  quamquam  in  descripta  alterius  observatione 
aliquid  emendandum,  alterius  addendum  inveni.  Certior 
tamen  factus  sum,  Blasium,  qui  caput  aperuit  (nam  Lae- 
lius non  attigit),  tenuis  meningis  inflammationem  revera 


1)  Yid.  Senncrt.  med.  pract.  Lib.  I.  p.  2.  c 6. 

2)  Pathol.  Lib.  V.  c.  11. 

3)  Sect.  hac  VII.  obs.  1. 

4)  Epist.  XXI.  n.  35. 

5)  Sect.  cit.  obs.  15.  et  37.,  quae  fusius  L.  II.  s.  4.  obs.  19. 

6)  De  puls.  ad.  tyr.  c.  XI. 

non  memorasse,  ut  paraphrenitidis  exemplum  habeas  in 
ejus  observatione  luculentius,  quam  in  nostra,  in  qua  vi- 
delicet, si  non  primum,  at  certe  postea  adeo  inflammata 
ea  meninx  fuit , ut  nunquam  magis  vidisse  meminerimus. 
Verum  utcunque  haec  sunt;  cum  crassioris  quoque  menin- 
gis inflammatione,  aut  certe  affectu  ad  inflammationem  ac- 
cedente conjunctum  delirium  ostendamus. 

15.  Mulier  ex  ictu  capitis  jam  pridem  in  Patavino 
nosocomio  decubuerat,  et  sana  facta  discesserat.  Postea 
in  febrem  incidit,  deliravit,  mortua  est. 

Capite  tantummodo,  sub  finem  publicae  anatomes, 
quam  anno  habebam  1736.,  in  gymnasium  illato,  cerebrum 
a me  sua  in  sede  diligenter  consectum  est.  Nullum  us- 
quam peculiare  illius  ictus  indicium.  Crassa  meninx  sub- 
lata interiorem  faciem  ostendit  crebris  coccineis  maculis, 
quasi  guttis  sanguinis  distinctam.  Tenuis  autem  vasa  san- 
guine turgida,  sub  eaque  alicubi  serum,  quod  in  ventricu- 
lis non  fuit.  In  plexuum  choroidum  posteriore  parte  ve- 
siculae. Ante  glandulam  pinealem  subflavae  materiae  pau- 
xillum. Cetera  sana,  nisi  quod  cerebellum  fuit  laxissimum. 
Nullo  in  vase  quidquam  polyposae  concretionis  depre- 
hendi. 

16.  In  gravibus  deliriis,  crassae  quoque  meningis  non 
vasa  modo  admodum  turgentia,  ut  Slkvogtius  •)  ait,  sed 
et  ejus  substantiam  inflammatam  haud  raro  inveniri  con- 
stat, quo  istas  ejusdem  poteris  coccineas  maculas  referre. 
Ceterum  ne  in  hac  quidem  muliere  praeter  vasorum  pleni- 
tudinem sub  tenui  meninge  aqua  defuit.  Ubi  nec  in  viro 
defuit,  de  quo  Valentinus 1  2)  febrem  et  deliria  gravia  per- 
pesso, siquidem  cum  venis  in  toto  cerebro  valde  turgenti- 
bus , stativi  sub  pia  matre  mullum  pituitae  et  aquae  flave- 
scentis, gelatinae  instar  condensatae,  repertum  fuit.  Sed  et 
ventriculos  multo  sero  plenos  supra  3)  ex  Mogeixgio  re- 
tuli , ut  alia  aquae  in  delirantium  cerebro  exempla  omit- 
tam. Ea  nunc  in  memoriam  redigunt  conjecturam  quan- 
dam  meam,  de  qua,  ut  judicare  facilius  possis,  paulo  altius 
ordiar  necesse  est.  A.  1711.,  februario  mense  ineunte, 
coeperunt  moris  pessimi  febres  in  mea  patria  vagari,  l*ul- 

1)  Dissert.  de  dura  matre  §.  29. 

2)  Eph.  nat.  cur.  Cent.  X.  obs.  94. 

sus  in  omnibus,  etiam  robustissimis  adolescentibus,  quam 
exiles  et  quam  imbecilli,  obscuri  et  confusi,  in  plerisque 
ad  carpos  plurimi  subsultus  convulsivi,  et  soporosa  alle- 
ctio: in  quibusdam  singultus  denique,  et  extrema  dejectio 
virium  cum  faciei  et  digitorum  livore  aliisque  ejusdemmodi. 
Primus  omnium  has  febres  animadverti,  et  vel  post  ea 
omnia,  quae  dixi,  Superis  bene  juvantibus,  aegros  pro 
deploratis  jam  habitos  felicissime  servavi,  ex  quibus,  annis 
superioribus  virebant  adhuc  Cornelius  Dentius,  Air  patri- 
cius, qui  multa  et  diu  emissa  urina,  et  Ignatius  Garavi- 
nius  ingeniosus  opifex,  qui  alvo  etiam  soluta,  convalue- 
runt. Circiter  februarii  linem  subsultus  quidem  convulsivi 
et  singultus  et  livor  ab  iis  febribus  aberant;  sed  accedere 
deliria  inceperant,  non  tamen  vehementia,  et  tunc  solum 
cum  febris  augesceret.  Sic  etiam  affecti  evaserunt  tamen, 
in  his  patricii  ordinis  sacerdos  Tullius  Castellinus,  quem 
memini,  cum  ab  iis  evacuationum  generibus,  a quibus  illi, 
et  praeterea  a longo  cutis  madore  nihil  esset  adjutus,  mi- 
nus male  habere  tandem  coepisse  postquam  ore  lumbricum 
ejecisset  rubicundum,  teretem,  longiorem  spithama  et  ca- 
lamo, quo  scribimus,  crassiorem.  Sed  martio  demum 
mense,  etsi  febres  erant  cum  minus  atrocibus  in  speciem 
malis  conjunctae,  quin  pulsus  et  lingua  contra  atque  in 
illis  prioribus,  spem  afferre  videbantur,  gravioribus  tamen 
atque  aliter  ac  antea  deliriis  post  dolorem  capitis  ingruen- 
tibus , jam  minus  feliciter  res  cedebat.  Atque  ut  Hippo- 
craticam  simplicitatem  in  utramque  partem  imitemur,  a 
senioribus  medicis  in  media  curatione  advocati,  aegros 
duos  minime  servare  potuimus , Vincentium  Mengazzinium 
honestum  juvenem  et  Hieronymum  Gnocchium  patricium 
virum  et  sacerdotem.  Priori  autem  vehementem  phreniti- 
dem  instare  praesensimus  ex  iis  notis,  quas  majores  do- 
cuere, inter  quas  illam  praesertim  annotavimus,  quod  sibi 
aeger  pneumatica  organa,  quorum  usus  est  in  sacris  aedi- 
bus, jugiter  audire  videbatur,  cujusdam  similis,  qui  ulti- 
mis letalis  febris  diebus  melodium , seu  concentum  r/uendam 
suavissimum,  cui  tandem  successit  delirium,  perpetuo  se 
audire,  collectoribus  dicebat  bibliothecae  anatomicae  *). 
In  Gnoechio  id  visum  est  annotatione  dignum  , quod  de- 
liria tunc  solum,  et  quidem  illico  adveniebant,  cum  toto 

1)  Tom.  II.  in  annot.  ad  Du  Verney  tract.  dc  audit,  org.  p.  3. 

corpore  sudaverat.  Quae  res  tametsi  inde  quoque  possit 
repeti , quod  per  sudorem  multo  sero  sanguini  ademto, 
quae  hujus  restabant  partes , ut  minus  dilutae , ita  acres 
magis  et  ad  irritandum  idoneae  fierent ; nihil  tamen  for- 
tasse impedit,  quo  minus  ex  eo  deducamus,  unde  videmur 
divertisse,  ex  aqua  nimirum  acri  in  illis  prioribus,  ut  tunc 
praefrigida  tempestas  ferebat,  copiose  adeo  per  renes,  in 
hoc  vero  sub  meninge  tenui  eodem  tempore,  quo  sudor, 
eandemque  ob  causam  a sanguine  secreta.  Sed  quoniam 
per  dissectionem  haud  licuit,  utra  conjectura  videri  posset 
Aerior,  inquirere;  eo  potius  transibo,  ut  simul  leve  deli- 
rium, ubi  vix  aquae  vestigia  inveni,  sive  ratione  sive  ca- 
su id  factum  est,  fuisse  ostendam,  simul  levioris  delirii, 
id  est  paraphorae,  ut  hanc  vocem  medici  nonnunquam  ac- 
cipiunt, postquam  phrenitidis,  paraphrenitidis  et  gravio- 
rum deliriorum  protuli,  exemplum  afferam. 

17.  Anus  leviore  febri  correpta,  quam  Peruviano 
cortice  medicus  pervincere  se  posse  sperabat,  hac  non 
modo  non  cedente,  sed  in  acutam  cum  vaniloquio  degene- 
rante, confecta  est. 

Ventris  et  thoracis  nonnulla  viscera,  praeter 
caput,  in  theatrum  illata , non  multis  antequam  superioris 
mulieris  cerebrum  diebus  consecuimus.  Quaedam  praeter 
solitum  quidem , sed  non  omnino  praeter  naturam  in  rene 
dextero  et  in  ipso  corde  se  obtulerunt , quae , ut  tunc  non 
indigna  visa  sunt,  quae  omnibus  ostenderentur,  ita  nunc 
non  videntur,  quae  apud  te  sileantur.  Nam  ex  eo  rene 
ureteres  bini  existebant,  superior  e simpliciore  pelvi  et 
tenuior;  inferior  autem  aliquanto  crassior,  quippe  ex  pelvi, 
quam  multiplices  tubuli  in  eam  confluentes  majorem  effi- 
ciebant, et  magis  exstantem.  Singulorum  ureterum  ut  or- 
tus , sic  progressus  et  linis  divisus,  transversi  digiti  inter- 
vallo inter  utriusque  orificia  interjecto , oblonga  ambo  et 
in  eadem  obliqua  linea,  qua  debebant,  in  vesicam  patentia 
sic,  ut  alterum  altero  superius  esset.  In  corde  autem,  pro 
venae  coronariae  valvula  reticulum  deprehendi  haud  ali- 
ter factum,  ac  inter  ejus  valvulae  varietates  penultimo  loco 
in  epistolis  anatomicis  *)  a me  descriptum  videbis.  "Ve- 
rum haec , ut  dixi , non  omnino  praeter  naturam , ut  quae 

1)  Epist.  XV.  n,  20. 

in  magna  arteria,  praesertim  vero  in  matrice  conspexi.. 
In  illa  enim  tum  paulo  supra  valvulas  semilunares,  tum  ad 
lumborum  vertebras  alba  intus  vidi  ossium  inchoamenta. 
Sed,  utero  aperto,  reperi  in  posteriore,  eademque  supe- 
riore fundi  parte  excrescentiam , circuli  ambitu,  colore  ex- 
terius cruento , a dexteris  sinistrorsum  porrectam , cujus 
orae  pars  quasi  tertia,  inferior  et  sinisterior  ab  utero  se- 
juncta erat,  ut  specillo  subjecto  attolli  posset,  reliquum 
cum  uteri  substantia  arctissime  annexum  atque  adeo  ex 
eadem  factum , nisi  quod  secando , magis  alba , compacta 
et  dura  in  excrescentia  tota  deprehendebatur.  Nempe 
scirrhus  seu  mavis  cancri  erat  initium , occulti  etiam 
tum,  humillimi,  plani,  laevis  nec  majoris,  quam  ut  ex- 
tensi pollicis  apice  obtegeres.  Si  proximae  cervicis  super- 
liciei  structuram  et  hymenis  annulum , exiguae  quidem  al- 
titudinis , sed  nusquam  dilaceratum  spectares , vix  ullam, 
aut  nullam  viri  notitiam  mulierem  hanc  habuisse  intelli- 
geres.  Cranio  tandem  exsecto  et  cerebro  diligenter  lu- 
strato, nihil  uspiam  se  mihi  obtulit  annotatione  dignum, 
nisi  vasa  tenuis  meningis  sanguine  distenta  et  ipsa  facilli- 
me, undecunque  velles,  trahentis  digitos  sequens,  ut  tam- 
etsi aquam  vix  ullam  viderim,  non  prorsus  tamen  defuis- 
se , vel  ex  hoc  indicio  conjecerim. 

18.  Si  forte  exspectas , ut  priusquam  finem  scribendi 
faciam,  indicare  aggrediar,  qua  in  cerebri  ipsius  parte  et 
qua  ratione  et  qui  motus  fiant,  cum  deliria  excitantur, 
me  non  satis  adhuc  videris  novisse.  Vix  quaedam  genera- 
lia possem,  eoque  tibi  et  ceteris  perquam  nota,  atque  illa 
ipsa  timide  ac  pedetentim  dicere.  Cetera  ei  tempori  con- 
donanda censeo , quo  medici  laude  dignum  putabant  omnia 
non  modo  abstrusa,  sed  vel  supra  captum  nostrum  posita 
sic  inquirere,  ut  cum  invenire  non  possent,  comminisci 
non  dubitarent.  Quibus  utinam  in  Sepulchreti  seholiis  tan- 
tum loci  datum  non  esset,  quantum  ipsae  historiae  morbo- 
rum capitis,  vel  multae  simul,  saepe  non  occupant,  mul- 
toque minus  in  uno  interdum  eodenique  scholio  J)  fuissent 
eadem  iterata,  talia  praesertim,  ut  a verisimilitudine  ab- 
horrere, ex  pene  omnibus  dissectionibus  intelligi  possit, 
quas  proximis  literis  perscribam.  Vale, 

1)  Ad  obs.  1.  sect.  6.  1.  I. 

De  mania , melancholia  et  hydrophobia  verba 
fiunt. 

Sequuntur  in  Sepulchreto  sectiones  duae,  quarum  altera 
de  mania  et  rabie  seu  hydrophobia , altera  de  melancholia 
et  affectione  hypochondriaca  inscripta  est.  De  hac  postre- 
ma seorsum  agere  non  est  animus  cogitanti,  hanc  ad  in- 
teritum non  perducere , nisi  aliis  gravioribus  adscitis  mor- 
bis, ut  vel  ea  docent,  quae  in  Sepulchreto  producuntur, 
exempla:  itaque  simul  cum  iis  morbis,  quod  ad  ipsam  at- 
tinet, pertractabitur.  Melancholiae  autem  mania,  ut  Wil- 
lisii  utar  verbis  in  volumine  eodem  1 ) prolatis,  in  tantum 
affinis  est,  ut  hi  affectus  saepe  vices  commutent,  et  alteruter 
in  alterum  transeat:  quin  saepius  dubitantes  medicos  vi- 
deas , hinc  taciturnitate  et  metu , hinc  loquacitate  et  au- 
dacia in  eodem  aegro  subinde  alternatis,  melancholicum 
an  maniacum  pronuntient.  Quo  facilius  tuli  cum  stulto- 
rum capita  dissecarem  atque,  utro  laborassent  delirio, 
quaererem,  responsiones  persaepe  ambiguas,  nonnunquam 
inter  se  pugnantes,  veras  tamen  fortasse  in  longo  delirii 
cursu.  Quamobrem  etsi  in  dissectionibus  ad  te  scribendis 
cum,  utram  in  partem  magis  inclinaverit  aeger,  sciam,  id 
indicabo ; tamen,  quia  plerumque  id  facere  non  potero,  ma- 
lui his  unis  literis,  quae  ad  utrumque  attinent  delirium 
comprehendere,  et  postremo  quae  ad  hydrophobiam  spe- 
ctant adjicere,  praesertim  cum  de  his  cunctis  deliriorum 
generibus  vix  unam  Vxlsal  vae  historiam  habeam:  aqua, 
ut  soleo,  initium  ducam. 


2.  Virgini  annorum  amplius  viginti,  inter  sacras 
virgines  se  recipere  maximopere  cupienti,  cum  id  negatum 
esset , illico  ab  audito  repulsae  nuntio  labare  mens  coepit, 
statimque  incongrua  ratiocinari , idque  in  dies  etiam  ma- 
gis, ut  cibum  quoque  saepius  respueret.  Sic  aliquot  ex- 
actis mensibus,  quo  tempore,  praeter  febrem , quae  erra- 
tico recursu  multoties  invasit , violentior  sine  febre  insania 


1)  In  schol.  ad  obs.  1.  sect.  8.  ejusd.  lib. 

accessit,  ut  assidentes  impetere  conaretur,  labentibus 
sensim  viribus , mortua  est. 

Cranio  exsecto,  ad  latera  sinus  falcis  exterius  in 
dura  meninge  exigua  quaedam  corpora  albida  conspecta 
sunt,  quorum  nonnulla  rotunda,  alia  oblonga,  quaedam 
abnormi  ligura  erant,  mollia  tamen  omnia,  quae  ex  con- 
i creto  humore  orta  Valsylva  existimavit  propterea,  quia 
in  mortuis  e capitis  vulneribus  similes  e stagnante  circa 
eandem  meningem  pure  concretiones  viderat.  In  illo  au- 
tem sinu  tenuis  polyposa  concretio  per  totam  longitudi- 
nem se  extendebat.  Cerebrum  erat  humidum,  et  in  ven- 
triculis ejus  majoribus  serum  inerat,  sed  paucum,  in  plexu 
autem  choroide  glandulae  quatuor  majores  extuberabant, 
quae  in  corpus  induruerant  solidum,  luteum  et  forma  ad 
sphaericam  accedens. 

3.  Praeter  hanc  virginem,  cujus  delirium  e melan- 
cholico in  maniacum  degeneraverat,  si  stultos  alios,  ut 
saepe  viventes  curandi  habuit,  sic  et  mortuos  dissecandi 
Vai.sauva  occasionem  habuisset,  non  dubito,  quin  facile 
ipse  quoque  in  eorum  cerebro  eam , quam  ego  hactenus 
in  omnibus,  duritiem  fuisset  annotaturus.  Quod  vero  ad 
corpora  illa  tumentia  in  plexu  choroide  et  ad  ista  attinet, 
quae  in  dura  meninge  ad  latera  sinus  falcis  descripsit  cor- 
puscula, extuberantiam  in  eo  plexu,  opinor,  majorem, 
neque  tamen  in  stulto,  alias  ')  tibi  commemora' i ; haec 
autem  e dura  meninge  se  attollentia  corpuscula  de  eorum 
fortasse  genere  fuisse  suspicor,  quae  postea  a Pacchiono 
glandulae  sunt  appellata,  iis  ipsis  in  locis  interdum  minus, 
nonnunquam  maxime  conspicua.  Sed  quamquam  haec  ne- 
que praeter  naturam  sunt,  ut  saepe  insculptae  in  cranio 
foveae  ad  eorum  massulas  excipiendas  ostendunt,  nec  vel 
ante  duo  secula  anatomicis,  post  Vesai.ium  -)  lias  tuber- 
cula  vocitantem , fuerunt  incognita,  imo  pro  novis  paulo 
antequam  Valsalva  nasceretur,  iterum  proposita  sunt; 
eo  tamen,  quo  istam  observationem  scripsisse  videtur, 
tempore  rursus  quadantenus  obsoleverant.  Verum  haec 
alias  omnia  fusius  demonstrabo,  nec  mea  circa  eorum  cor- 
pusculorum naturam  tentamina  reticebo.  Nunc  eam  prae- 
stat, quam  mihi  in  maniacorum  et  melancholicorum  cerebro 


1) 


Epist.  IV. 


ii.  32. 

semper  obviam  fuisse  dixi,  singularem  duritiem  sex  sep- 
temve  prolatis  dissectionibus  confirmare. 

4.  Juvenem  procerum  et  robustum  mania  prehen- 
derat a.  1729.  Huic  medici  sub  finem  junii  sanguinem  e 
temporali  arteria  educi  jusserant  ad  libram  unam.  Horula 
vix  erat,  ex  quo  id  chirurgus  praestiterat,  cum  juvenis  in- 
ventus est  mortuus,  exserta  lingua.  Ne  in  auxilii  genus, 
veteribus  et  recentioribus  usitatum , et  M.  Aurelii  Seve- 
rixi  J)  (pro  quo  IIildanum  perperam  a pluribus  laudari 
video)  aliorumque  '-)  felicibus  et  nonnunquam,  ut  in  ro- 
busta virgine,  extemporaneis  curationibus  comprobatum, 
neve  in  immerentes  medicos,  ut  vulgus  solet,  aut  in  chi- 
rurgum culpam  conferas,  tum  ut  de  quibusdam  eorum, 
quae  in  cadavere  annotata  sunt,  aptius  ferre  judicium 
queas,  illud  celandus  non  es,  quod  satis  occulere  is,  qui 
admiserat,  non  potuit,  cum  aeger,  impellente  insania, 
quae  modo  vulneratae  arteriae  imposita  fuerant,  dimovis- 
set , eaque  stat  i m , perpauco  effuso  sanguine , reposita  es- 
sent, indignatum  nescio  quem,  cujus  erat  custodiae  com- 
missus, cum  in  ventrem  et  ad  imam  frontem  pugnos  mi- 
sero impegisse,  tum  insano  ipso  insaniorem,  arctissimo 
cervicibus  injecto  v inculo , discessisse. 

Cadaver  postridie  inspiciens,  minime  ob  ea,  quae 
dixi,  miratus  sum,  faciem  ex  atro  purpureo  livere,  et  ad 
nasalium  ossium  sedem,  quae  digito  tentans  fracta  esse 
cognovi,  ferme  nigricare , aut  ventrem  turgidum  alicubi 
e viridi  livescentem.  Quin  thorace  hactenus  lustrato, 
ut  pulmones  modice  tumidos,  in  aspera  arteria  spumam, 
nec  tamen  multam , inultum  autem  sanguinem , eurnque 
fluidum  in  pulmonari  vena,  et  valvulas  denique  pulmona- 
ris arteriae  aequo  duriores  animadv  erterim,  cum  cetera  se- 
cundum naturam  constituta  viderentur;  confestim  ad  ce- 
rebrum diligentius  contemplandum  transivi.  Utriusque 
meningis  vasa  ater  et  fluidus  sanguis  distendebat,  ut  illa 
pariter,  quae  per  septi  lucidi  latera  ceterosque  ventriculi 
dexteri  et  sinistri  parietes  repebant.  Quos  ventriculos 
multa  aqua  turbida  occupabat.  Plexus  tamen  choroides 
rubebant,  eorumque  posteriore  parte  plures  insidebant  ve- 

1)  De  cflic.  medie.  L.  I.  p.  2.  ubi  dc  arteriot. 

2)  Eph.  nat.  cur.  Cent.  111.  obs.  bO. 

siculae,  aqua  plenae,  interque  lias  aliqua  mediocrem  ae- 
quans uvae  acinum , per  cujus  vesiculae  tunicam  vascula 
aeque  crassa  et  ad  eundem  modum  ferebantur  ac  per  a i- 
cinam  plexus  membranam.  Ceterum  nihil  magis  annota- 
tione dignum  occurrit,  quam  cerebri  durities.  Sive  enim 
medullarem  hujus  substantiam  sive  corticalem  incideres, 
non  modice  duras  percipiebas,  quando  cerebelli  substantia 
saltem  corticalis  vel  magis,  quam  solet,  mollis  erat. 

5.  In  continendi s audacioribus  insanis  plagas  quoque 
adhiberi  Celsus  1 ) admonuit ; non  modo  eos , qui  violen- 
tius se  gerunt,  vinciri,  ne  vel  sibi  vel  alteri  noceant.  Sed 
haec  omnia  intra  modum  atque  instar  parentis,  qui  coer- 
ceat liberos,  non  lictoris,  qui  in  damnatos  desaeviat. 
Valsalvam  memini , cum  phreneticos  aut  maniacos  cura- 
ret, quorum  brachiis  vincula  injicere  conveniret,  solicite 
inculcare  domesticis  et  custodibus  solitum,  viderent,  ne 
quid  illi  hinc  detrimenti  caperent : tirma  quidem  vincula 
esse  oportere , sed  neque  arctiora  neque  dura , ut  loris 
subsui  molliorem  pannum  aut  linteum  vellet 1  2).  Quoniam 
maniacos  a Valsalva  curatos  semel  atque  iterum  memo- 
ravi, quaeres  fortasse,  ecquid  in  eorum  curatione  pecu- 
liare haberet?  Ille  vero,  quae  plerique  solent  auxilia,  in 
usum  trahebat,  sed,  ut  optimum  medicum  decet,  in  aliis 
alia , in  omnibus  autem  quanto  pauciora  poterat  et  faci- 
liora. Sic  quosdam  memoria  teneo  ne  sanguine  quidem 
misso,  per  solas  e melonum  seminibus  emulsiones  resti- 
tuisse, quibus  nec  papaveris  semina  addiderat,  nec,  quem 
adversus  vigilias  illis  eflicaciorem  ipse  quoque  expertus 
erat,  syrupum  de  papavere:  adeo  interdum  id  levia  prae- 
stant, quod  vehementia  non  possunt!  Spectatae  fidei  me- 
dicus mihi  non  semel  affirmavit,  cum  forte  in  phrenitide 
insuperabili  quinque  aut  sex  opii  grana  dissolvi  imperas- 
set  in  iis  aquis,  quae  linteo  exceptae  fronti  erant  adhi- 
bendae , hae  autem  aquae  per  assidentium  errorem  aegro 
essent  potui  datae,  nihil  inde  effectum  vidisse.  Quam  in 
rem  singularis  erat  opinio  Francisci  Spoleti,  primarii 
olim  in  hoc  gymnasio  rei  medicae  professoris , qui  Byzan- 
tio redux,  ubi  feliciter  vel  in  regio  illo  gynaeceo  medici- 
nam aliquando  fecerat,  cum  ea  nobis  confirmaret,  quae  de 

1)  Dc  meilic.  Lib.  III.  c.  18. 

2)  Vid,  epist.  LX1.  n.  13. 

opio  legimus  multo  illic  quam  apud  nos  puriore  atque  ef- 
ticaciore , quippe  colore  ad  cinnamomi  colorem  vergente, 
odore  autem  maxime,  ut  nostri  loquuntur,  narcotico,  ibi- 
que  tamen  a pluribus , ei  rei  assuetis , non  ut  dormiant, 
sed  ut  laeti  vigilent,  sumto,  eoque  ad  drachmam  unam 
aut  saltem,  quod  chemicus,  qui  cum  eo  fuerat,  amicus  no- 
ster viderat,  ad  scrupulum  unum;  subjecit,  hujus  tanti 
inter  nos  atque  illos  discriminis  causam  se  in  eo  positam 
suspicari , quod  medicamentorum  quorundam  pondus  mul- 
to majus  contrarios  effectus  praestare  debeat  ac  mini- 
mum, non  secus  atque,  ajebat,  si  fibrae  circumjectum 
filum  modice  adstringas  , fibram  premes ; at  si  vi  multo 
majore , fibram  disrumpes , non  premes : quasi  vero  ante- 
quam disrumpas,  non  maxime  premas!  Sed  hoc  volebat 
potius,  quod  inverso  ostendam  exemplo:  si  levior  ventulus 
agitet,  flammulam  augeri;  si  vehemens,  extingui;  quam- 
quam ne  sic  quidem  intelligitur,  cur  id  ibi  assueti  possint, 
inassueti,  ut  hic,  non  possint,  id  est  vegeti  a sumto  opii 
scrupulo  vigilare.  Neque  enim  quaero,  cur  ibi  non  dor- 
miant , aut  cur  non  vigilent  hebetes  et  ebriorum  instar ; 
sed  cur  vegeti  plerique  vigilent?  non  ignarus,  et  alibi  et 
apud  nos  fuisse  nonnullos , quibus  paulatim  assuescentibus 
opii  scrupulus  aut  plus  eo  non  modo  esset  innoxium,  sed 
etiam  utile  adversus  dolores,  et  esse  inter  Tureas,  qui  mul- 
to plus  opii,  quam  dicebat  Spoletus , devorent  quidem, 
sed  inde  temulenti  fiant,  ut  qui  maxime.  Verum  haec 
longius  nos  ab  historiis  nostris  abducunt,  ad  quas  censeo 
redeamus. 

6.  Lanius  quartum  decimum  jam  mensem  stultus  a 
poculo,  ut  ajebant,  amatorio,  denique  ineunte  a.  1719. 
>i,  ut  credebatur,  frigidissimae  tempestatis,  a qua  sibi 
minime  caverat,  mortuus  est. 

Ventrem  et  thoracem  perlustrans,  nihil  annota- 
tione dignum  animadverti,  si  in  hoc  cor  excipias  undique 
pericardio  annexum ; sub  illo  autem  levia  praeputii  ulcus- 
cula, urethrae 'cicatrices,  canaliculos  nostros  perpaucos. 
Quod  ad  caput  attinet,  quamvis  aquam  sub  tenui  me- 
ninge effusam  invenerim , tamen  ea  firmitudine  cerebrum 
fuit , ut  durius  ad  id  tempus  a me  dissectum  esse  non  me- 
minissem. Porro  in  superiore  eademque  posteriore  callosi 

corporis  facie  non  illos  exstantes  duos,  ut  Lancisius  ') 
vocabat,  nervulos  longitudinales , sed  eorum  loco  sulcos 
duos  reperi  non  parum  profundos.  Fornice  autem  , qui  et 
ipse  durus  erat,  haud  procul  ab  ejus,  quam  appellant,  basi 
inciso , et  cum  plexibus  choroidibus  retrorsum  revoluto, 
per  singulas  ejusdem  basis  radices  singulos  repere  pollu- 
centes quasi  lymphaeductus  conspexi,  qui  utrinque  perge- 
bant per  tractus  illos  medullares,  quibus  ornantur  summae 
orae  ventriculi  tertii  ( processus  Lancisius 1  2 3 4)  seu  nervulos 
a pinealis  glandulae  basi  prodeuntes  appellitabat),  per  eos- 
que  tractus  rependo , paulo  manifestius  et  lympham  conti- 
nere, et  nodulis  distingui  videbantur,  et  denique  illam  ver- 
sus glandulam  se  inflectere,  cui  ab  anteriore  parte  annexa 
erat  parva  congeries  materiae  flavae,  in  minuta  grana 
conformatae.  Vehementer  autem  mihi  displicuit  et  ei, 
qui  aderat,  cl.  Vulpio,  illam,  quae  ut  tibi  descripsi , ita 
nobis  apparuit,  speciem  vasculorum  pellucentium , variis, 
ut  ibi  ab  imparatis  potuit , te n tatam  modis,  ante  evanuis- 
se, quam  pro  certo,  quid  rei  esset,  constituere  possemus : 
quamquam  illam  molestiam  minuit  inusitata  cerebri  firmi- 
tudo, qua  allectus,  plura  intra  ejus  et  medullae  oblonga- 
tae substantiam  facilius  quaesivi  et  dilucidius  cognovi;  ut 
istiusmodi  insanorum  cerebrum  aptissimum  censeam  ad 
persequendum  interius  nervorum  origines  et  tractuum  du- 
ctum et  alia  ejusdemmodi,  quorum  in  molliori,  ut  sae- 
pius est,  cerebro  multo  difficilior  et  obscurior  est  indaga- 
tio; modo  tamen  postea  in  minus  molli  aliquo  sani  homi- 
nis cerebro  sic  satis  eadem  confirmentur. 

7.  Maniam  a philtro  quoque  induci  certum  est  5). 
Sed  an  maniacus  is  homo  fuerit,  incertum,  praesertim  si 
frigoris  vi  periit,  cujus  solent  ejusmodi  aegri  esse  impune 
patientissimi.  Quo  indicio  adducor,  ut  suspicer,  nec  mu- 
lieres duas,  quarum  mox  historias  subjiciam,  mania  deten- 
tas fuisse  tunc  saltem,  cum  rigente  hieme  altera  anginam, 
altera  thoracis  inflammationem  contraxit.  Quoniam  tamen 
illud  plerumque,  non  semper  neque  in  omnibus  verum 
est  •*),  rem  in  medio  relinquemus.  Sed  quale  id  cunque 
delirium  fuerit,  illud  videri  potuisset  confirmare  Lancisii 

1)  Dissert.  var.  VII.  lig.  1.  litt.  ilii. 

2)  lbid.  lig.  4.  litt.  gg. 

3)  \ul.  I‘.  Bnrell.  Iiist.  Cent.  I.  obs.  65. 

4)  Yid.  Ettiuuller.  prax.  Lib.  11.  s.  3.  c.  4.  art.  2.  m.  3. 

sententiam  ile  sede  animae  cogitantis  quod  a nobis  in 
calloso  corpore  hujus  stulti  conspectum  est,  si  in  ceteris 
quoque  aliquid  ejusmodi  vidissemus  Verum  quid  raro, 
quid  saepe,  quid  semper  invenerimus,  cum  ad  harum  dis- 
sectionum postremam  *)  ventum  erit,  cognosces.  Interea, 
quae  de  pervulgatis  quibusdam  internis  maniae  et  phreni- 
tidis remediis  ad  superiorem  historiam  attigi,  in  memo- 
riam mihi  redegerunt,  quod  tibi  de  externo  quodam  adver- 
sus utrumque  morbum  auxilio  superioribus  literis  ■J)  me 
sum  pollicitus  esse  scripturum.  Noli  exspectare,  ut  hic 
memorem  quod  Vai.sa.lvak  amicus  quidam  medicus,  me 
audiente , conlirmabat,  se  notum  utrique  eorum  maniacum 
non  antea  persanare  potuisse,  quam  caput  toties  radendum 
curasset , quoties  capilli  ad  digiti  altitudinem  crescerent, 
quod  dum  primum  fieret,  multo  plus  sordium  cuti  adhae- 
rentium et  male  olentium  animadversum  esse,  quam  quis 
putasset:  neque  ut  proferam  peregrinum  aliquod  remedium 
extrinsecus  adhibitum  ad  somnum  opportune  concilian- 
dum ; quamquam  Ramazzinus  noster  mihi  testabatur, 
opium  quoque  ipsum  in  vino  dissolutum , quo  in  pertinaci- 
bus vigiliis  aut  tempora  madefieri,  aut  penicillos  in  nares 
immittendos  intingi  jusserat,  vix  levem  soporem  fecisse. 
Parabile  erat  auxilium  et  Samoxici  versibus  dignum,  quo 
adversus  phrenitidem  et  maniam  uti  consueverat  medicus, 
quem , si  nihil  aliud , longa  certe  aetas  atque  exercitatio 
commendare  videbantur.  Is  igitur  caseum  secundarium  re- 
centem cum  oleo  violarum  miscebat,  rasoque  vertici  im- 
ponebat, ter  quotidie  mutandum.  Quaeres,  num  utiliter? 
Dicam  quod  vidi.  Robustus  vir,  ferrarius  faber,  a puero 
e terrore  tum  incubo  tum  vertigini  obnoxius,  hiberno 
tempore  cecidit  repente , et  confusis  verbis  de  interno  tho- 
racis malo  questus  est.  Continuo  in  nosocomium  illatus, 
nil  ferme  interrogantibus  respondebat;  clausis  oculis,  lo- 
dice caput  operiebat,  amentis  instar;  calebat  simul,  tre- 
mebatque;  neque  ebrietas  neque  ulla  alia  ejuscemodi  cau- 
sa suberat,  et  febris  aberat.  Postridie  de  lecto  prosilire, 
clamare,  minari,  ferire  etiam;  ut  manifestus  maniae,  vin- 
culis coerceri  debuerit.  Continenter  et  vehementius  cla- 

1)  Dissert.  VII.  paulo  ante  cit. 

2)  Vld.  epist.  LXI.  u.  6. 

3)  N.  13. 

i)  N.  13. 

mabat,  simulque  totum  corpus  convulsivis  motibus  adita- 
batur. Tum  medicus,  vena  juxta  talum  incisa,  sanguinem 
ad  libram  detrahi  et  id,  quod  dixi,  raso  vertici  imponi  jus- 
sit. Quid  quaeris?  vSic  intra  horas  duodecim  omnino  sanus 
factus  est,  constantique  jugiter  mente,  post  aliquot  dies 
domum  rediit,  casune,  an  ob  missum  sanguinem,  an  ex- 
terius quoque  adhibito  auxilio  opis  aliquid  conferente  1 Qui 
insanientium  caput  lacte  fovent , non  difficile  postremum 
hoc  credent.  Tu  sive  nihil  in  re  medica  negligendum  cen- 
ses, sive  in  iis,  quae  ad  te  scripsi,  nihil  obscurum  relin- 
qui cupis,  a me  tibi  satis  esse  factum  intelliges.  Sed 
nihilne  , inquies  , de  tuo  ? Sine  me , quaeso  , duarum , de 
quibus  paulo  ante  indicatum  est,  mulierum  dissectiones 
proferre.  Tum,  ut  tibi  obsequar,  ineptire  fortasse  per- 
gam ; sed  sive  levia  sive  gravia , tamen  non  nisi  certa, 
proponere. 

8.  Mulierem  stultam,  annos  natam  ad  quadragin- 
ta, angina  sustulerat. 

Cadaver  in  gymnasium  illatum  est  ante  medium  fe- 
bruarium a.  1719.,  cum  publice  anatomen  docerem.  Cum 
ad  ea,  quae  vellem,  minime  esset  idoneum  propterea,  quia 
non  ita  multis  a morte  horis  abdominis  musculi  jam  vire- 
bant, neque  intestina,  quae  distenta  erant,  inflammatione 
omnino  carebant ; vix  utero  inspecto , cujus  parvitas  indi- 
cio fuit,  nunquam  mulierem  peperisse,  idem  continuanti- 
bus mammis,  quae,  etsi  lactei  seri  aliquid  habebant,  ta- 
men ipsae  quoque  perparvae  erant,  nihil  in  iis  angustiis 
temporis,  nisi  cerebrum  dissecandum  suscepi.  Quod 
non  secus  ac  paulo  ante  in  lanio  praedurum  inventum  est. 

9.  Femina  altera,  quam  anno  superiore  peperisse 
constabat,  neque  eo  saniorem  esse  factam,  per  vias,  ut 
antea,  nisi  quis  prohiberet,  discurrere  pergebat,  nemini, 
quod  scire  potuerim , nocens.  Ante  no\  em  ferme  annos 
insanire  coeperat  oh.  occisum  pridie  quam  nuberet , quem 
amabat,  virum.  Tandem  a thoracis  inflammatione  con- 
fecta est,  ineunte  decembri  a.  1725. 

Caput  duntaxat  dissecui.  Sub  tenui  meninge  aqua 
erat  non  sine  aereis  hic  illic  bullis,  quas  et  alicubi  in  qui- 
busdam vasculis  confertissimas  vidi,  ut  haec  replerent. 
Nulla  vero  aqua  in  ventriculis  lateralibus,  in  quibus  vasa  et 

plexus  rubebant.  Basi  pinealis  glandulae  anterius  adhae- 
rebat pauca  materia  ex  albo  subflava,  quae  aggeries  cal- 
culorum videbatur ; sed  tactu  explorata,  neque  calculosa 
inventa  est  et  vix  subdura.  Cerebrum  assulatim  secando, 
medullarem  substantiam  non  adeo  candidam  animadverti, 
subfusca  enim  erat,  idquc  hic  fortasse  ob  s angui  fera  vas- 
cula pleniora;  nam  quo  longius  a corticali  substantia  de- 
scendebam , eo  minus  fuscam  medullam  conspiciebam.  Il- 
lud certissimum,  hanc  eandem  substantiam  in  toto  cerebro 
in  ej usque  particulis,  quae  intra  ventriculos  spectantur, 
insolita  fuisse  duritie,  nervosque  ipsos  intra  cranium  lir- 
miores  minusque  humidos  inter  secandum  apparuisse. 
Cum  autem  in  cerebro  corticalis  quoque  substantia  satis 
firma  esset,  in  cerebello  fuit  mollissima,  quamvis  pedun- 
culi, et  his  vicina  cerebelli  interior  medulla  essent  utique 
firmiores. 


10.  Nunc  quid  ego  in  ejusmodi  feminis  virisve  Sine 
febre  delirantibus  non  inutile  sim  expertus , si  dicam, 
actum  agere  videbor.  Nam  quod  inter  prima  morbi  initia, 
praesertim  cum  melancholia  esset  hypochondriaca,  aut 
locus  objectumve  certum  ineunti  morbo  occasionem  prae- 
beret, nil  melius  invenerim,  quam  ut  continuo  ingrederen- 
tur longum  iter,  comitantibus  amicis  gratis  atque  pruden- 
tibus, aut  quod,  cum  minime  id  liceret,  saccharum , ut 
vocant,  saturni  quibusdam  caute  datum  nonnihil  opis  af- 
ferre viderim,  balneum  aliis,  non  paucis  autem  longe  plus 
quam  auxilia  omnia  ipsam  temporis  diuturnitatem;  haec, 
inquam  , et  similia  cum  dixero,  nihil,  quod  non  saepe  le- 
geris, dixero.  Praestat  quam  paucioribus  verbis  possim  in 
re  longa  et  varia,  perspicue  tamen  et  diligenter  peculia- 
rem describere  successionem  morborum , quorum  postre- 
mus mania  fuit,  eaque  brevi  percurata.  Cum  a.  1711.  Lu- 
dovico  Albertino,  Foroliviensis  ecclesiae  archidiacono  me- 
ritissimo, in  difficilluno  casu,  propitiis  superis,  felicissime 
mederer,  erat  ei  inter  ceteros  servus  a pedibus  viginti  tres 
annos  natus,  gracilis,  non  bono  colore,  quem  laboribus 
fessum  corripuerat  febris,  ineunte  septembri,  assidua,  et 
quae,  licet  ad  duplicem  tertianam  accedere  videretur,  ab- 
normis tamen  erat  et  varia,  nec  minus  variantibus  stipata 
incommodis.  .Nam  modo  lumborum,  dorsi,  capitis  dolor 

calorque , modo  vigiliae , alias  hebetudo , vix  ut  interro- 
ganti responderet,  interdum  caloris  interni  sensus  et  an- 
xietas inexplicabilis , nonnunquam  sitis,  vaniloquium,  pe- 
dum frigus  ingruebant ; sed  alias  alia , nulloque  ordine. 
Illud  plerumque  perstabat,  parvitas  et  imbecillitas  pulsuum. 
Sanguis,  intra  octo  primos  dies  bis  de  brachio  emissus, 
sero  fuit  croceo,  parte  reliqua  dura  cum  primum  tum  ma- 
gis postea,  tuncque  insuper  crusta  insidebat  non  tenuis, 
eaque  lividula.  Urinae  crassae  primum  et  rufae,  deinde 
tenues,  et  quamvis  copia  respondebant  potui,  ac  saepe 
etiam  superabant,  et  denique  innatantia  quaedam  ostende- 
bant, nunquam  tamen  haec  ad  imum  demittebant.  Alvus 
semel  reddidit  liquida  multa,  alias  fere  qualia  sani  solent, 
sed  flava  interdum , semel  duobus  cum  vermibus.  Sudor 
bis  toto  corpore  prorupit,  saepius  non  nisi  e fronte,  liinc- 
que  interdum  frigidus.  Sanguis  e naribus  semel  fluxit  non 
multus.  Quin  etiam  dolor  circa  aurem  et  manuum  digitos 
obortus,  visus  aliquando  est  naturae  conatum  indicare  ali- 
quid ad  eas  partes  deponendi.  Per  haec  ventum  erat  ad 
quartum  decimum  diem,  cum  motus  apparuerunt  convul- 
sivi  tum  eo  tum  diebus  aliquot  proximis,  lisdemque  ta- 
men diebus  aeger  alacrior  et  meliore  aspectu ; nam  facie 
paulo  ante  fuerat  subtumida  atque  sublivida.  lisque  desi- 
nentibus motibus,  cutis  paulo  post  humerorum  et  pectoris 
leviter  rubra  ac'  subaspera  facta  est : atque  ut  intelligeres, 
non  inutilem  quidem  hunc  esse  naturae  conatum  , sed  ta- 
men non  satis  utilem , jam  neque  vigiliae  neque  sitis  ne- 
que aliud  ejuscemodi  incommodum  amplius  restabat,  quin 
etiam  pulsus  ad  naturae  normam  valde  accedebat.  Verum 
neque  stomachus  vigebat,  et  facile  e naribus  vix  emunctis 
sanguis  destillabat,  et  mox  post  ventris  dolores  fluida  de- 
jecta sunt  colore  tabacci,  et  diebus  post  paucis  non  sine 
frigore  aucta  est  febris.  Itaque  etsi  totum  propemodum 
septembrem  naturam  adjuvare  conatus  sum,  ut  res  poscere 
videbantur,  nihil  magis  cavens  quani  ne  aut  ejus  motus 
impedirem,  aut  aegri  vires  attererem;  non  modo  hic  non 
convalescebat,  sed  morbus  e morbo  oriebatur.  Nam  po- 
stridie quam  febris,  uti  dictum  est,  nonnihil  se  intenderat, 
assiduae  de  siti  querelae , et  facies  ac  pedes  tumentes , et 
venter  supra  umbilicum  aequali  tumore  se  attollens,  simul 
instare  hydropem,  simul  adesse  ostenderunt.  Qui  porro 
adeo  confestim  increvit,  ut,  quamquam  urinae,  me  quoque 

leniter  adjuvante,  non  paucae  erant,  et  mox  vel  inanis 
profluebant,  tamen  non  modo  siti  semper  vehementiore 
iacta  et  aquoso  tumore  sub  universam  cutem  sese  exten- 
dente, sed  et  sicca  tussi,  eoque  infestiore,  quod  decolor 
sanguis  vel  per  se  de  naribus  saepe  prodibat,  et  diflicili  re- 
spiratione cum  stertore  viriumque  ac  pulsus  infirmitate 
aegrum  urgente,  eo  res  intra  quinque,  haud  amplius,  dies 
deducta  esset,  ut  loquendi  etiam  facultate  amissa,  pro  de- 
posito et  jam  jam  morituro  ab  omnibus  haberetur.  Mihi 
vero  quantulumcunque  in  praecipiti  casu  liceret  neque  an- 
tea neque  tunc  omittenti , urinarum , quae  fluere  perge- 
bant, copia  aliquid  speculae  relinquebat,  quani  mox  non- 
nihil auxere  animadversae  perminutae  quasi  arenulae,  quae 
confertissimae  universa  vitrearum  matularum  interna  la- 
tera propemodum  operiebant;  hoc  enim  mihi  in  aegris  plu- 
ribus annotatum  felicis  morborum  solutionis  indicium , ut 
fusius  alias  ‘)  ad  te  scribam,  nunquam  fallax  ad  id  tem- 
pus deprehenderam.  Et  sane  aeger  paulo  minus  male  ha- 
bere, et  jam  loqui  , moxque  universi  corporis  tumor  et  si- 
tis decrescere,  nec  sanguis  amplius  de  naribus  prodire. 
Stertor  tum  etiam  perstabat  tamen.  Sed  triduo  vix  elapso, 
ex  quo  mors  instare  visa  fuerat , nulla  jam  ferme  supere- 
rat ducendi  spiritus  difficultas,  duobusque  additis  diebus, 
nullum  usquam  hydropis  vestigium,  ut,  quos  intra  dies  in- 
creverat, intra  totidem  evanuerit.  Vix  tussis  recurrebat 
aliquando , quae  semel  nonnihil  sanguinis  , sed  bene  colo- 
rati, e naribus  excussit,  et  nonnunquam  jam  faciles  somnos 
turbavit.  Cui  non  difficile  fuit  occurrere , ut  alvum  quo- 
que tunc  nimis  adstrictam  solvere,  simulque  detergere. 
Itaque  post  longum  fastidium  cupiditas  cibi  oborta  est, 
pulsusque,  jam  antea  haud  amplius  imbecilli,  sed  frequen- 
tes, nunc  minus  crebri  esse  coeperunt,  et  alvus  quotidie 
per  se  respondere , et  vires  paulatim  restitui , ut  jam  in 
lecto  sedere  diu  sine  detrimento  aeger  posset.  Jam  res  in 
vado  esse  videbatur , nisi  quod  urinae , quarum  copia , vel 
post  hydropis  solutionem , aliquot  perstiterat  dies , cum 
sensim  ad  justum  modum  redirent;  nunquam  tamen  ea, 
quae  descendere  ad  imum  solent  inspectanti  mihi , qualia 
optabam  ostenderunt.  Itaque  cum  huc  aliquis , ut  postea 
novi,  in  cibo  et  potione  error  accessisset , urinaeque  non 


1)  Epist.  XLIX.  n.  21. 

modo  pauciores,  sed  crassae  rufaeque  apparerent,  continuo 
biliosa  multa  nec  sine  torminibus  dejici  coepta  sunt  de- 
cimo, ex  quo  hydrops  omnino  solutus  fuerat,  die.  Ego 
vero  non  inscius  I 2) , in  morbis  cum  alter  alteri  succedit , 
plerumque  occidere,  etsi  verebar,  ne  crebra  et  copiosa  et 
cum  doloribus  conjuncta  dejectio  hominem , tot  et  tam 
gravia,  quam  descripsi,  incommoda  quinquaginta  jam  dies 
perpessum  , affligeret  adeo , ut  rursus  erigere  non  possem  ; 
principio  tamen  paulisper  exspectare  constitui,  et  hacte- 
nus mederi,  ne  torminibus  acrius  discruciaretur.  Non  to- 
tum biduum  exspectaveram  , cum  ecce  noctu  hominem  in- 
vadit quartus  morbus , tertio  adhuc  perstante , mania  vide- 
licet, cujus  gratia  hanc  ad  te  longiorem,  quam  initio  pu- 
taveram , descriptionem  institui.  Et  primum  quidem  exi- 
stimabam, esse  phrenitidem;  nam  simul  cum  febre  visa 
est  semel  atque  iterum  invalescere.  Sed  posteaquam , vel 
febri  absente,  animadverti  furorem  non  abire,  ut  assiden- 
tibus non  tutum  esset  ad  aegrum , vinculis  solutum , acce- 
dere , quin  mania  esset , non  dubitavi , didicique , hoc  in- 
saniae genus  post  autumnalem  diuturnam  febrem  posse  ex- 
citari; tametsi  haec  non  fuerit  de  genere  intermittentium, 
quas  interdum  excipi  a peculiari  quadam  mania,  Sydenha- 
m rus  '-)  admonuerat  et,  qui  hunc  in  eo  sequitur,  confir- 
mavit IIof.rh  v.vvius  3 * 5 6).  Sed  et  aliis  nonnunquam  febribus 
hoc  delirii  genus  succedere,  observatio  docet  apud  Borel- 
lum  t>) , item  que  altera  ab  Ettmuei.i.ero  s)  laudata.  Haec 
autem  mea  maniam  exhibet,  quae  febri  quidem,  sed  hy- 
dropi magis  successit,  a quo  alioquin  maniam  solvi,  aut 
saltem  imminui  solitam  esse,  Hippocratis  aphorismus  °), 
dubitante  tamen  cl.  Pasta  7 8),  indicat:  a furore  difficultas 
intestinorum,  aut  hydrops,  aut ecstasis , bonum.  Qua  cum 
sententia  Jacotius  “)  alteram  Hippocratis  conferens:  in 
affectionibus  hydropicorum  comitiales  morbi  incidentes  leta- 
les, haec  adseripsit:  quamobrem , si  quae  juvare  debent , 
■non  modo  non  juvant,  sed  etiam  in  contrariam  naturam 

1)  Hippocr.  L.  dc  afTcction.  n.  23. 

2)  Obs.  med.  circa  niorb.  acut.  S.  1.  C.  5- 

3)  Aphor.  de  cogn.  inurb.  §.  1125. 

41  Cent.  IV.  obs.  42. 

5)  Membr.  III.  cit.  supra  ad  n.  7. 

6)  5.  Hcct.  VII. 

7)  Not.  ad  eum  aphor. 

8)  Commeat,  Lib.  VI.  in  Coae.  s.  2.  a.  30. 

transeunt,  ut  videlicet  hydropi  superveniat  gravis  aliquis  ca- 
pitis affectus;  ....  id  pessimum  esse  multis  de  causis  con- 
stat. Verum  haec  de  affectu  superveniente,  non  aeque  de 
succedente  accipienda  sunt.  Itaque  non  sine  spe  aliqua, 
mei  insani  curationem  aggressus  sum,  tametsi  ob  ea,  quae 
ante  pertulerat,  neque  illam  imitari  licebat,  quae  est  apud 
laudatum  Borellum  , ut  balneo  aquae  dulcis  aut  venae- 
sectionibus  uterer,  praesertim  cum  oculi  et  facies  hic  non 
ruberent,  nec  arteriae  valde  essent  concitatae;  neque  al- 
teram a Sydenhamio  propositam,  ut  calidioribus  auxiliis 
pugnarem,  alvumque  adstrictam  servarem ; biliosa  enim, 
quamvis  non  ita  crebro  neque  amplius  cum  torminibus 
dejiciebantur,  quae  nec  obesse  videbam,  et  secundum  il- 
lum ipsum  , quem  supra  memoravi , aphorismum  profutura 
sperabam.  Igitur  pro  venaescctione  cucurbitulas  sine  ferro 
in  artubus  inferioribus  defigi  avellique  jussi,  et  deraso  ca- 
piti, quae  sedare  somnumque  promovere  dicuntur,  imponi, 
et  quae  idem  faciunt,  interdum  sub  noctem  dari,  intra 
eum  tamen  modum,  ut  et  virium  et  dejectionum,  quas 
servandas  esse  statueram  , rationem  haberem.  Per  haec 
cum  vigilias  interrumpi,  et  nonnunquam  mitescere  deli- 
rium viderem,  illud  unum  insequentibus  diebus  displicuit, 
alvum  conquievisse.  Aut  enim  hac  via  spes  erat , posse 
tandem  aliquando  id  prorsus  ejici,  quod  morbum  adeo  diu- 
turnum ac  multiformem  servaverat;  aut  quando  viae  ce- 
terae incassum  antea  tentatae  fuerant,  reliquum  erat , ut 
novam  aliquam,  excitato  ulcere,  pararem,  si  forte  per 
hanc  demum  expelli  posset,  quod  per  ceteras  non  potuis- 
set, ut  puta  nescio  quae  vis  maligna  et  virus  quoddam;  id 
enim,  si  Bvli.onio  1 ) credimus,  declarat  subita  mutatio  et 
transitus  morbi  in  alium.  Itaque  cum  ducta  alvus  non  ul- 
tra unum  diem  flueret,  posteaque  non  alia  redderet,  quam 
quae  in  sanis  solet,  urina  autem  non  pauca  et  crassa  nihil 
proficeret,  viam  illam  novam  in  altero  brachio  aperui  me- 
dicamento adurente  imposito , qua  via  cito  frequens  humor 
ferri  coepit,  processitque  aliquot  dies,  quibus  aeger  quie- 
tior fuit,  ut  surgere  et  per  aedes  ambulare  sine  sui  aut  al- 
terius noxa  jam  posset.  Minus  tamen  resipuerat  quam 
ipsi  opus  esset;  nam  quod  diutius  servandum  ulcus  fuerat, 
nullo  pacto  a chirurgo  amplius  attingi  voluit.  Cum  pro- 

1)  Epidem.  Lib.  II.  ad  ver  n.  1578. 

pterca  ulcus  sanesceret,  neque  mens  adhuc  satis  constaret, 
auxilium,  quod  antea  optaveram,  natura  tulit.  15 iliosis  enim 
pluribus  per  alvum  fluentibus,  simul  insania  reliqua,  simul 
novi  morbi  periculo  solutus  est  post  primos  novembris  dies. 
Nam  quamvis  paulo  post  sui  juris  facto  eoque  plus,  quam 
oporteret,  edenti  atque  ambulanti  crura  iterum  intumuis- 
sent; facile  evanuit  tumor  statim  ac  sibi  in  re  utraque  tem- 
peravit. llabes  quantum  junior  animadvertere,  agere  et 
autumare  tunc  potui  in  singulari  exemplo  ad  morborum 
successiones  spectante,  ad  argumentum  videlicet  medicis 
perutile,  eoque  a Bacluo  ')  primis  quasi  lineis  adum- 
bratum, nec  minus  tamen  ab  ipso,  a Reusnero2),  ab 
aliis  desideratum,  putantibus  ad  suum  usque  tempus  fuisse 
neminem , qui  illud  tractare  aggressus  esset.  Aggressum 
tamen  fuisse  Prosperum  nostrum  Alpinum,  haec  Boer- 
ha xvii  verba  indicant  3 4) : „ U linam  possideremus  ejusdem 

Altini  librum  de  variis  permutationibus  morborum.1*  Ste- 
phanum  autem  Rodericum  Castrensem  de  hoc  argumento 
| opusculum  edidisse  inscriptum  Quae  ex  quibus  , admonuit 
clariss.  Gianella  noster  •*),  qui  non  propterea  sibi  prae- 

Itermittendum  censuit,  quin  eandem  materiam  docte  ac 
partite  tractaret,  praesertim  cum  illud  Castrensis  opus- 
culum (ut  in  Lindeno  reno\ato  videbis,  in  quatuor  li- 
bros divisum  et  quater  superiore  seculo  typis  descriptum) 
difficile  ipsi  adeo  inventu  fuerit,  ut  omni  diligentia  frustra 
quaesiverit.  In  illud  ego  his  diebus  forte  incidi.  Sed  ne 
hic  tibi  quidquam  de  eo  addant , prolixior  narratio  facit  de 
juvene,  qui  post  tot  morbos  maniacus  tandem  redditus, 
brevi  pristinam  sanitatem  recuperavit,  ut  jam  tempus  sit 
ad  eorum,  qui  insani  obierunt,  dissectiones  redeundi. 

t 

11.  Viri  a longo  tempore  jam  stulti  et  febre  non 
brevi  i u nosocomio  Patavino  sublati  collum  duntaxat  et 
[ caput  diligenter  persecui  sub  finem  anni  1723.  Qua  ex  dis- 
sectione ea  tantummodo , quae  huc  attinent,  in  praesentia 
< memorabo. 

In  collo  arterias  carotides  et  venas  jugulares  inter- 
nas latiores  offendi.  Cranii  fornice  ablato,  etsi  aqua  sub 

1)  Specim.  trium  reliquor,  libror,  de  fibra  motr.  C.  I. 

2)  Eph.  nat.  cur.  Ccnt.  V.  obs.  8. 

3)  Praelect.  iu  instit.  §.  942. 

4)  De  successione  morbor.  L.  1.  c.  1. 

Morgagni  de  sed.  et  caus.  morb.  T.  I. 

meningibus  fuit,  nec  in  lateralibus  ventriculis  atque  adeo 
inter  duas  septi,  quo  dirimuntur,  lamellas  defuit;  cere- 
brum tamen  durum  inveni  quinto  jam  aut  sexto  ab  interitu 
die.  Cerebellum  contra  molle  erat  et  flaccidum. 

12.  Stulti  alterius  viri  easdem  partes  habuimus  in 
publico  dissecandas  a.  1734. 

In  collo  res  animadversa  est,  quae  tametsi  ad  prae- 
sens institutum  non  spectat,  tamen  ob  raritatem  digna  est, 
quae  minime  praetereatur.  Musculus  uterque  sternothy- 
reoideus  omnino  defuit,  quam  ob  rem  hyothyreoidei  non  in- 
teriore tantum  latere , sed  etiam  exteriore  ad  basin  usque 
scutiformis  cartilaginis  se  extendebant,  illud  videlicet  spa- 
tium occupantes , quod  a suprema  contractaque  sterno- 
thyreoideorum  parte  in  ejus,  quam  dixi,  cartilaginis  facie, 
ut  alias  ‘)  exposui  ac  pinxi,  obtineri  solet.  Quam  ego  fa- 
ciem cum,  sublatis  musculis,  attente  spectarem,  et  cum 
aliis , quae  ibi  non  deerant , laryngibus  conferrem , multo 
minus  quam  has  prominere  vidi , quo  loco  memorati  qua- 
tuor  musculi  desinere  consueverunt.  Praeter  haec  discri- 
mina, aliud  ullum  in  musculis  et  cartilaginibus  reliquis  ad 
laryngem  adjunctumque  asperae  arteriae  truncum  attinen- 
tibus, videre  non  potui.  Nam  etsi  cricothyreoideos  et  ster- 
nohyoideos musculos,  quibus,  haec,  quae  dixi,  in  theatro 
ostendens , supplendi  munus  quadantenus  attribui , validi 
et  magni  erant,  non  tamen  proportione  validiores  majoresve 
visi  sunt.  Num  vero  in  laryngis  motibus  aliquid  , dum  is 
homo  viveret,  animadversum  fuerit  peculiari  annotatione 
dignum,  scire  non  potui,  ut  neque,  quo  tandem  morbo  con- 
fectus esset.  In  cerebro,  quod  ad  novissimum  etiam 
morbum  facile  attineret,  distenta  vasa  conspexi.  Quod 
vero  ad  insaniam , cerebri  ipsius  substantiam  duram , cum 
interiores  particulae  quaedam , et  in  his  fornix  ac  pinealis 
glandula  essent  laxissimae.  Erat  praeterea  haec  glandula 
valde  strigosa  et  e fusco  leviter  subflava.  Ceterum,  quod 
aquam  sub  tenui  meninge  non  defuisse  indicabat,  nullo 
ipsa  negotio  a cerebro , cerebello  et  oblongata  medulla  de- 
trahi potuit. 

13.  Has  sex  nostras  insanorum  dissectiones  si  cum  ea 
conjunxeris,  quam  tibi  descripsimus  epistola  I.  2),  omnes- 

1)  Advers.  Lib.  1.  u.  6.  et  tab.  I.  ad  lit.  q dexteram. 

2)  N.  10. 

que  cum  illis , quae  aut  in  Sepulchreto  aut  aliis  in  libris 
habentur,  comparaveris;  continuo  intelliges , ex  iis,  quae 
ceteri  annotarunt,  nonnulla  nunquam , aliqua  raro  , quae- 
dam saepq,  alia  sempcr  a nobis  quidem  inventa  esse.  Nam 
quod  tenuem  meningem , exempli  causa , ne  in  eo  quidem 
homine,  qui  a philtro  pariter  factus  esse  credebatur  insa- 
nus, intra  cerebri  anfractu s,  ut  solet,  non  se  insinuantem  1 ) 
deprehenderim , meum  hac  de  re  silentium  ostendit  in  la- 
nii historia  2).  Quod  autem  vermes  non  modo  in  cere- 
bro non  viderim  , sed  nec  me  visurum  speraverim , satis 
prima  ostendit  epistola  3)  ; quo  gravius  fero,  id,  quod  Rio- 
lano  4 *)  exciderat,  relatum  fuisse  in  Sepulchretum  s) , vi- 
delicet: Vermis,  qui  generatur  in  cerebro  et  maniam  indu- 
cit equo , an  a putredine  humoris  ? an  ab  apophysi  cere- 
belli (!)  vermiformi  in  vermem  degenerante?  Sed  nec  alia 
vidi  certe  digniora,  quae  Sepulchreto  addantur.  Bagt.i- 
yus  6)  se  maniacos  duos  secuisse  Neapoli  affirmat,  duram- 
que  matrem  adinstar  tabulae  duram  ac  pene  exsiccatam  de- 
texisse. Etsi  ibi  non  oportebat  Wiulisium  arguere  his  ver- 
bis: debuerat  investigare  et  examinare  in  stultis  illis  statum 
meningum , nam  differentiam  invenisset;  in  iis  enim,  quos 
ego  secui,  certo  scio,  non  fuisse,  neque  enim,  quod  epi- 
stola I.  7)  descripsi  in  dura  meninge,  huc,  opinor,  attine- 
bat, et  certo  modicoque  spatio  continebatur;  tamen 
utramque  meningem  postea  viri  duo  experientissimi  Lit- 
trius  8)  et  Geouroyus  9)  singuli  in  singulis  maniacis  al- 
ter duriorem  magisque  compactam,  alter  crassiorem  et  fir- 
miorem invenere,  ne  de  falce  dicam,  quem  processum 
Geoeeroyus  simul  conspexit  pene  ubique  osseis  laminis 
obductum.  Hanc  firmitudinem  crassitudinemve  alterius 
aut  utriusque  maniacorum  meningis , ab  aliis  praeterea, 
ut  apud  Alexandrum  Camerarium  10 11)  et  cel.  Swietenum  1 ‘) 
leges,  inventam,  post  violentiora  aut  longiora  illorum  de- 

1)  Sepulchr.  Lib.  I.  s.  9.  in  addit,  obs.  1. 

2)  Supra,  n.  6. 

3)  IV.  8.  et  9. 

4)  Authropogr.  L.  IV.  c.  2. 

6)  Lib.  I.  s.  8.  obs.  5.  §.  3. 

6)  Specim.  L.  I.  dc  libra  motr.  c.  5.  Coroll.  10. 

7)  ?T.  cit.  10. 

8)  Mem.  de  1’aoad.  roy.  des  sc.  a.  1705.  et  1706. 

9)  lbid. 

10)  Disp.  dc  apospasm.  piae  raatr. 

11)  Coinra.  in  lioerh.  aphor.  §.  1121. 

liria  accedere  fortasse  crederem,  nisi  a Wepff.ro  ')  con- 
spectam esse  scirem  etiam  post  melancholica  deliria,  a 
Kingio  2)  post  fatuitatem,  ab  aliis  autem  3)  atque  adeo 
a me  ipso  4)  in  iis  repertam , quorum  sana  utique  mens 
fuerat.  In  mania  tamen  minus  raram  esse  video,  quam 
grandiores  illas  glandulas  in  cerebri  adjutis  c Varsalvae 
observatione  descriptas  5);  quamquam  in  melancholicis 
duabus  °)  similia  quadantenus  iisdem  in  locis  reperta  scio. 
Neque  illa  mihi  se  obtulerunt,  quae  Santorino  7)  in  seni- 
bus duobus,  sed  altero  fatuo,  altero  leviter  stulto,  nimi- 
rum foveolae  lympha  refertae  aut  subluteum  corpusculum 
in  cerebri  meditullio,  multoque  minus,  quod  in  fatuis  aliis 
Wirrisius  8),  Kerckrinoius  9)  etJviXGius10)  conspexere, 
aequo  minor  cerebri  moles. 

14.  Raro  autem,  atque  adeo  semel  in  stultis  vidi  pro- 
fundos illos  sulcos  in  corpore  calloso , aereas  bullulas  in 
sanguiferis  cerebri  vasis  et  fuscam  hujus  medullarem  sub- 
stantiam “),  quae  fortuito  in  ejusmodi  morbis  fuisse  ple- 
raque existimo , et  certe  in  aliis  tibi  descripsi  praeter 
insanos,  neque  in  his  a ceteris  annotata  fuisse  video: 
quin  Lancisius  12)  in  fatuo,  ut  quaedam  aliter  in  calloso 
corpore  observavit,  sic  albidiorem  fuisse  cerebri  substan- 
tiam animadverterit.  Contra , saepe  vasa  cerebri  disten- 
ta sanguine , saepius  aquam  sub  meningibus  aut  in  ven- 
triculis conspexi , nec  raro  fortasse  in  lienem  magnum  aut 
scirrhosum  incidissem , si  quorum  insanorum  cerebrum, 
eorum  quoque  reliqua  viscera  semper  tempus  habuissem 
spectandi.  Quae  simul  omnia  in  maniaco  vidit  cl.  Hoye- 
rus  i3);  distenta  autem  vasa,  et  piceo  quidem  nigerrimo 
sanguine,  praecl.  Swietenus  l4)  in  melancholica;  ut  ple- 


1)  Auct.  hiat.  apopl.  bi9t.  XV. 

2)  Act.  Lipa.  a.  1688.  in.  maj. 

3)  Vid.  Sepulckr.  L.  I.  s.  1.  obs.  1. 

4)  Epist.  V.  n.  6.  ct  epi9t.  XL1X.  n.  16. 

5)  Supra,  n.  2. 

6)  Wepfer.  hiat.  cit.  XV.  et  bistoire  de  1’acad.  roy.  des  sc.  a.  1/00. 

7)  Oba.  anat.  c.  III.  §.  5. 

8)  Sepulchr.  Lib.  1.  s.  10.  oba.  3,  9,  10. 

9)  Ibid.  obs.  6. 

10)  Act.  Lipa.  a.  et  m.  cit. 

11)  Supra  n.  6.  et  9. 

12)  Dias.  var.  VII. 

13)  Act.  nat.  cur.  Vol.  IV.  oba.  39. 

14)  Comm.  cit.  ad  §.  1010.  2.  vera.  fin. 

xum  choroidem  turgidum  et  inflatum  saepe  reperit  in  ma- 
niacis solertissimus  anatomicus  Puil.  Co\r.  Fabricius  ‘); 
aquae  effusae  copiam  , non  modo  in  fatuo  Kingius  2)  alii- 
que, sed  et  in  melancholica  Wepferus  3),  in  maniacis  au- 
tem etiam  ii , qui  apud  SwiETENUM  4)  laudantur , hinc 
aphorismum , quem  supra  s)  memoravimus , exponentem, 
si  maniae  hydrops  superveniat,  bonum,  resorpta  videlicet 
e cerebro  aqua  alioque  transvecta : et  lienes  denique 
scirrhosos  cum  laudatus  Hoykrus  6)  in  quibusdam  post  fe- 
bres intermittentes  ab  se  inventos  scribit,  talia  subjecta , 
inquit , plerumque  antea  gravia  deliria  melancholica  . . . ex- 
perta erant.  Non  sum  tamen  nescius,  in  tribus,  adeo  ex 
melancholia  delirantibus , ut  se  occiderint,  neque  durum 
ueque  magnum,  imo  in  uno  multo  minorem,  quam  aequum 
esset,  lienem  fuisse7),  et  praestantissimum  Heisterum  8), 
qui  duo  ex  illis  secuit,  pancreatis  potius  et  bilis  vitia 
animadvertisse.  Quae  observationes,  etsi  dignae  sunt 
omnes,  quae  in  Sepulchretum  referantur;  velim  tamen 
animadvertas , quot  fere  contineant  aliis  quoque  morbis 
communia.  Quo  magis  mirari  subit,  in  iis  maniacorum  et 
melancholicorum  historiis,  quae  in  Sepulchreto  9)  propo- 
nuntur, cum  saepe  vitia  ex  his  pleraque  atque  alia  vel 
communiora  recenseantur,  vix  semel  commemorari  illa  duo, 
quorum  alterum  persaepe,  alterum  semper  nobis  quidem 
in  stultorum  cerebro  obvium  fuit.  Nam  quater  bactenus  l0) 
pinealis  glandulae  vitia;  septies  autem,  id  est  semper  du- 
ritiem cerebri  deprehendimus.  Quod  ne  casu  quodam  ac- 
cidisse suspiceris,  protinus  aliam  adjiciemus  historiam, 
nobiscum  a Mediavia  nostro  a.  1729.  postridie  cal.  janua- 
rii  communicatam.  Quo  die  aliis  occupationibus  distenti, 
cum  ipsi  adesse  non  possemus , sectionem  totam  spectatae 
ejus  diligentiae  commendavimus. 

15.  Vir  sine  febre  delirans,  noctu,  imprudentibus 

1)  Idea  anat.  pract.  scct.  IV. 

2)  Locis  cit. 

3)  Ibid. 

4)  Coinm.  cit.  ad  §.  1124. 

6)  N.  10. 

6)  Act.  nat.  cur.  Vol.  V.  obs.  68. 

7)  Eph.  nat.  cur.  Cent.  VII.  ob«.  60. 
v 8)  Earuml.  Ceut.  VI.  obs.  28. 

9)  Cit.  sect.  8.  et  9. 

10)  Vid.  etiam,  epist.  I.  n.  10. 

iis,  qui  plurimos  jam  dies  attente  custodierant,  ita  e cu- 
bili desilivit,  ut,  capite  ad  pavimentum  an  ad  parietem  ve- 
hementer alliso , continuo  ibi  mortuus  sit. 

Cranium  et  cerebrum  nullum  peculiare  ostenderunt 
ictus  indicium.  Aqua  inter  meninges  pauca;  in  ventriculis 
dextero  sinistroque  non  pauca  sic,  ut  semipleni  essent. 
Quae  in  his  erat,  ea  ex  flavo  rubescebat.  Plexus  choroi- 
des  rubicundi;  quin  et  vasa  cetera  pleniora  sanguine,  ar- 
teriosa autem  firmioribus  tunicis  fuerunt.  Dura  meninx 
revera  crassior,  quam  soleat.  Ad  anteriorem  pinealis  glan- 
dulae basin  corpuscula  illa  subdura.  Sed  quod  maxime 
visum  est  dignum  annotatione , cum  cerebelli  corticalis 
substantia  mirum  in  modum  laxa  esset,  cerebri  autem 
ipsius  paulo,  quam  soleat,  mollior,  et  dura  quidem,  sed 
non  adeo , medullaris  portio , quae  in  cerebello  conditur, 
ut  etiam  protuberantia  annularis ; durius  fuit  spinalis  me- 
dullae initium,  tota  autem  cerebri  medullaris  substantia 
ipsa  vero  durissima  inventa  est. 

16.  Auctam  durae  meningis  crassitudinem  ad  aliorum 
paulo  ante  *)  memoratas  observationes  adjicito,  pinealis 
autem  glandulae  vitium  et  cerebri  duritiem  ad  nostras,  imo 
et  ad  quorundam  doctorum  virorum.  Et  de  pineali  qui- 
dem glandula  in  praesentia  perpauci  occurrunt.  Quin  Die- 
merbroeckils  2),  cum  plurimas  indicet  arenularum  et 
calculorum  in  ea  glandula  ab  aliis  habitas  observationes, 
ab  his  tamen  pariter  observatum  legisse  se  negat,  in 
quibus  illa  reperta  sunt,  iis  quidquam  incommodi  circa  ani- 
males actiones  contigisse:  nec  vero  eos,  in  quibus  ipse 
conspexi,  fuisse  omnes  stultos  contra  ac  superiores  docent 
epistolae  3)  contendo.  Sed  haec  ajo,  primum  etsi  hujus- 
modi concretiones  nusquam  non  inveniri , ut  Saxtorinls  4) 
dicebat,  apud  anatomicos  jam  est  manifestum ; in  nulla  ta- 
men alia  cerebri  particula,  id  quod  ipsi  fuerat  animadver- 
tendum, saepe  adeo  inveniri:  deinde,  cum  saepe  in  hac 
inveniantur,  saepius  nobis  quidem  accidisse,  ut  in  stultis 
quam  in  conflictatis  uno  alio  aliquo  morbi  genere  conspi- 
ceremus , et  fatuus  certe  erat  is , in  quo  Edmundus  Kix- 
cius  5),  et  e mira  oblivione  stupidus,  in  quo  Derlixgerils 

1)  N.  13. 

2)  Auatom.  Lib.  III.  c.  6. 

8)  V.  n.  11.  et  VI.  n.  12. 

4)  Obs.  anat.  c.  III.  n.  8. 

5)  Loc.  cit.  supra,  ad  n.  13. 

Oipseus  J)  lapideam  factam  invenere:  novissime,  praeter 
id  alia  esse  vitia  hujus  glandulae  et  ea  quoque  in  quibus- 
dam stultis  deprehensa,  alterum,  quod  in  eodem  fatuo,  de 
quo  supra1 2)  indicatum  est,  animadvertit  Lancisius,  tan- 
tam videlicet  exilitatem,  ut  in  viro,  trigesimum  sextum  an- 
num agente,  cannabinum  semen  vix  aequaret,  cujus  dissi- 
milis non  erat  illa,  quam  tibi  antea  3)  in  stulto  viro  valde 
strigosam  at  simul  laxissimam  descripsi  ; alterum  autem 
vitium , quod  ab  hoc  diversum , atque  adeo , si  illam  sum- 
mam laxitatem  spectes,  plane  oppositum,  in  maniaco  a 
Theodoro  Zwingf.ro  annotatum , ut  prorsus  ruberet  ea 
glandula  et  solidior  esset  solito , habes  etiam  in  Sepul- 
chreto  4). 

17.  In  quo  tametsi , ut  pariter  supra  indicavi , una, 
haud  amplius , ejus  quoque  rei,  quae  mihi  semper  in  stultis 
deprehensa  est,  observatio  exstat  5)  Henrici  ab  Heer, 
a quo  videlicet  in  eo,  qui  maniacus  fuerat,  cerebrum  in- 
ventum est  durum;  non  aliae  tamen  desunt,  quae  merito 
adjiciantur.  Nam  primum  laudati  ex  regia  scientiarum  Pa- 
risiensi  academia  viri6 7)  Littrius  et  Geoffroyus  in  duobus 
iisdem  maniacis,  de  quibus  supra  dictum  est,  cerebri  quo- 
que substantiam  multo  firmiorem,  quam  soleat,  cum  cere- 
bellum sua  ferine  naturali  mollitie  esset,  compcrerunt.  Tum 
in  illo  ipso  fatuo , quem  semel  atque  iterum  memoravi- 
mus ’),  Lancisius  universam  cerebri  substantiam  solito  com- 
pacliorem  ipsumque  callosum  corpus  similiter  duriusculum 
animadvertit.  Addendus  his  S ancoranus  8),  qui  in  sene 
fatuo  tum  alia  tum  cerebrum  mullo  firmius  invenit , atque 
pars  haec  esse  consuevit;  ut  in  eo,  quod  et  nos  propterea 
antea9)  feceramus,  et  alias  fecimus,  nonnulla  perspicue 
magis  ac  commode  et  disquirere  et  dignoscere  prae  majore 
ejusdem  firmitate  potuerit.  Et  Boerhaavius  10)  fortasse 
alias  sibi  notas  attendebat  historias , cum  anatomica  se- 
ctione constitisse,  scripsit,  maniacorum  cerebrum  siccum, 

1)  Apud  Coutuluin  de  lapid.  podagr.  ctc.  c.  5. 

2)  N.  14. 

S)  N.  12. 

4)  Obs.  1.  8cct.  cit.  9.  in  addit. 

5)  I.  iu  sect.  8.,  quae  5.  est  in  sect.  4. 

6)  Loc.  cit.  supra  ad  u.  13. 

7)  N.  14  et  16. 

8)  C.  cit.  n.  6. 

9)  Supra,  n.  6. 

10)  Aillior.  de  coguosc.  morb.  §.  1121. 

durum , friabile , in  suo  cortice  flavum  fuisse.  Sed  quam- 
quam etiam  Geoefroyus  ')  magnam  cerebri  siccitatem  de- 
scribit; tamen  ista  universa  illa  duntaxat  e mihi  cognitis 
observatio  complectitur,  quam,  ut  unam  de  cerebri  duritie 
in  Sepulchreto  esse  dixi,  ita  unam  ex  omnibus,  quas  le- 
gisse meminerim  , animadverto , non  inutiliter  docere , il- 
lud tamen  ipsum  cerebrum  circa  ventriculos  et  basin  mol- 
lius et  huinidius  fuisse.  Neque  enim  in  omnibus  stultis 
omnes  cerebri  partes  aequali  duritie  inveniri , imo  nonnul- 
las interdum  magis,  quam  deberent,  esse  molles,  inter  se 
collatae , quas  tibi  descripsimus,  sectiones  ostendunt. 

18.  Ceterum  etsi  minus  verisimile  est,  casu  factum 
esse , ut  in  iis  stultis , quos  laudati  viri  secuerunt , in  iis- 
que omnibus,  qui  incisi  a me  sunt,  ista  esset  cerebri  duri- 
ties aut  universi  aut  certe,  ut  a me  semper  compertum 
est,  medullaris  saltem  ejus  hemisphaeriorum  substantiae; 
tamen  ut  rem  minime  negligendam  sic  non  tanti  demum 
faciendam  arbitror , ut  ex  ea  duntaxat , stultitiae  causam 
speciosis,  quae  minime  deessent,  explicationibus  repeta- 
mus, primum  videlicet  inquirentes, an  eam  duritiem  efficiat 
siccitas,  id  est  minor  copia  humoris,  intime  substantiam 
illam  irrigantis,  an  austerus  aliquis  et  adstringens  succus; 
deinde  vero  utrum,  quacunque  ex  causa  inducta,  ista  duri- 
ties sapientiae  obsit,  vias  quasdam  tenuissimas  arctando, 
an  fibras  ita  contendendo  , ut  ad  leviorem  quemque  motum 
multo  magis,  quam  aequum  sit,  contremiscant,  an  minus 
flexiles  efficiendo , ut  non  nisi  ad  certos  quosdam  motus 
et  tum  semper  ad  eundem  modum  agitentur:  in  quos 
aliosque  ejusdemmodi  inextricabiles  disputationum  quasi 
laqueos  ne  me  induerem,  ideo  quaecunque  alia  potius  quam 
conjecturas  ad  propositas  historias  annotavi.  Atque  ut 
intelligas,  cur  eam  duritiem  tanti  non  faciam,  scias  velim, 
in  quibusdam  pariter,  qui  minime  stulti  erant,  cerebrum 
me  non  minus  durum  invenisse.  Sic  in  mortuo  ex  thora- 
cis inflammatione.  Sic  in  altero , qui  ex  femoris  fractura 
obierat.  Sic  in  quodam  grandi  natu,  quem  ipsa  aetas  ma- 
gis ferme  quam  morbus  ad  mortem  sensim  perduxerat. 
Sed  quoniam  anatomicus  eximius  Hallerus 1  2)  cerebra  se- 
num, vel  cultro  judice,  duriora  esse,  indeque  mentis  et  me- 

1)  Loc.  cit. 

2)  Ad  praelect.  Boerh.  §.  475.  not.  g. 

moriae  debilitatem  repetendam  esse  tradidit;  grandaevo 
isto  seposito , ipse  recordari  potes , cum  ad  te  apoplectico- 
rum  sectiones  scriberem,  in  ea  femina,  quae  tredecim 
utrinque  costas  habebat , mira  cerebrum  duritie  esse  me- 
moratum '),  itemquc  duritie  valde  notabili  in  stabulario  -), 
in  quo  tanta  profecto  fuit,  ut,  cum  ejus  cerebrum  diebus 
non  ita  multis  inciderem  postquam  cerebrum  dissecueram 
illius  alterius  insanae  feminae,  quae  supra 1 2  3)  descripta  est, 
facile  animadverterim  id , quod  diserte  in  adversariis  tunc 
annotavi,  duritie  eadem  ac  hujus  fuerat,  stabularii  quoque 
cerebrum  fuisse.  Eorum  tamen  apoplecticorum  neuter  de- 
crepitus erat.  Sed  et  aliis  interdum  in  multo  minori  aetate 
non  dissimilia  se  obtulerunt.  Satis  sit  duos  tresve  nomi- 
nasse, Phil.  Conr.  Fabricium,  Littrium  et  Fantonum 
patrem.  Fabricius  4 5)  in  femina  mediae  aetatis , cum  be- 
ne valere  videretur,  repente  mortua,  substantiam  cerebri 
tam  firmam  et  siccam  repcrit,  ut  id  annotatione  dignum 
censuerit.  Littrius  s)  cerebri , cerebelli  et  medullae  ob- 
longatae substantiam  visus  et  tactus  judicio  densiorem  et 
compactiorem,  quam  soleat,  in  damnato  juvene  invenit,  qui, 
ut  se  supplicio  subtraheret,  capite  ad  parietem,  in  quem 
valentissime  incurrit  alliso,  continuo  se  haud  secus  occi- 
derat ac  is  insanus,  de  quo  in  novissima  historia  retuli- 
mus &);  cujus  mortis  internam  causam  non  multo  magis 
quam  in  damnato  illo  aspectui  occurrentem  , ex  ea  posses, 
quam  Littrius  proponit,  conjicere,  si  eadem  utrobique 
animadversa  essent,  nec  ille  ex  densitate  ista,  tanquam  ab 
ictu  producta,  repeteret.  Fantonus  autem  vel  in  tenero 
infante7),  quem  convulsiones  interemerant,  cerebri  sub- 
stantiam medullarem  et  oblongatam  medullam  durissimam 
deprehendit;  de  cujus  rei  causis,  quas  conjecturas  et 
quam  caute  modesteque  protulerit  clariss.  filius , non  erit 
omnino  ab  re  praesenti,  si  e scholio  addiscas,  quod  cum 
primum  tum  secundis  etiam  curis  expolitum  paternae  ob- 
servationi subjecit.  Satis  igitur  intelligis,  cerebrum  durum 

1)  Epist.  V.  n.  6. 

2)  Epist.  IV.  n.  19. 

3)  N.  9. 

4)  Propemptic.  ad  diss.  J.  B.  HofTmanu. 

5)  Hist.  de  l’acad.  roy.  des  ac.  A.  1705. 

6)  Supra,  n.  15. 

7)  Observ.  anat.  med.  XX. 

9 * * 

esse  posse  sine  stultitia.  Adde  nunc,  et  stultitiam  esse 
posse  sine  cerebri  duritie.  Neque  enim  in  fatuis  solum , a 
Tulpio  *),  Kerckringio  2),  Kinuio  3),  Schkidio  4)  dis- 
sectis, flaccidum  laxumque  cerebrum  fuit;  sed  hic  postre- 
mus id  mente  captis  utplurimum,  inquit,  familiare  esse 
solet,  sicut  haud  raro  in  maniacis  deprehendimus.  Quod, 
etsi  ab  nostris  discrepat  observationibus,  secundum  quas 
duritiem  cerebri  in  hoc  morbi  genere  negligendam  non  pu- 
tamus; facit  tamen  ut  nos  minime  poeniteat,  non  ipsam 
unice  aut  praecipue  spectandam  esse  censuisse  5). 


19.  Jam  vero,  quae  ad  hydrophobiam  attinent, 
ut  initio  polliciti  sumus,  adjiciamus.  Etsi  postquam  Sa- 
lius  °)  , Caesadpinus  7)  , Codroxchius  8)  , Aromata* 
rius  ?)  confirmarunt,  multos  sine  delirio  esse  hydropho- 
bos , plures  passini  historiae,  praeter  eas,  quas  ipse  pro- 
feram 10),  exstiterunt,  quae  observationes  comprobarunt 
medicorum  illorum  longe  praestantium , atque  adeo  Theo- 
dorus Zwingerus  1J)  hydrophobiam  a rabie  sic  distinxit, 
ut  non  modo  illam  sine  hac  esse  posse , quod  verum  est, 
sed  hanc  sine  illa,  quod  haud  pariter  est  verum,  esse  non 
posse  docuerit;  tamen  quia  Bonetus,  qui  ceteroquin  ali- 
quam hydrophobiae  salvo  judicio  exhibet  observatio- 
nem l2),  sequi  eos  maluit,  qui  morbum  hunc  olim  inter 
maniae  species  reposuerant , et  maniacorum  dissectionibus 
dissectiones  addidit  hydrophoborum , nolo  ab  ejus  ordine 
hic  recedere,  praesertim  cum  hydrophobiae  fatear  delirium 
saepenuinero  adjungi  aut  melancholicum,  aut  ex  hoc  et 
maniaco  mistum,  aut  maniacum  adeo,  ut,  quod  medicus 
illustris  Meadius  13)  confirmat,  musculorum  vires  ad  pro- 

1)  Sepulchrct.  Lib.  I.  8.  10.  obs.  16, 

2)  Ibid.  obs.  5. 

3)  Ubi  supra  ad  n.  13. 

4)  De  duob.  ossicul.  et  c.  qtl.  4. 

5)  Vid.  etiam,  epist.  LXI.  n.  8. 

6)  De  affect.  particularib.  c.  19. 

7)  Art.  med.  Lib.  III.  c.  34. 

8)  De  rabie  Lib.  I.  c.  1. 

9)  Disp.  de  rab.  P.  II.  partic.  1. 

10)  Infra,  n.  22,  23.  . . , . 

11)  Eph.  nat.  cur.  Dec.  III.  a.  2.  obs.  104.  »u  schol.  addita  postea 
extra  ord.  Scnulchr.  Lib.  I.  s.  13.  iu  liu. 

12)  8.  in  s.  S.  I.  ejusd.  1. 

13)  Tract.  de  vciien.  Tent.  II. 

digiutn  usque  magnae  sint,  videritque  ipse  virum  in  lectu 
fortibus  funibus  deligatum  rumpere  uno  omnes  nisu.  Sed 
et  alii  ‘)  retulerunt  adolescentulum  ab  hoc  morbo  per  vi- 
ces ita  furentem,  ut  a quatuor  viris  coerceri  vix  posset; 
alii 1  2 3)  quinquennem  puerum,  cujus  furori  coercendo  ne 
fortior  quidem  vir  par  erat.  Haec  autem  attigi , ut  intelli- 
geres,  posse,  imo  debere  inter  hydrophoboruni  dissectio- 
nes magna  discrimina  intercedere  pro  eorum,  quibus  ve- 
xati fuerint  morborum  varietate;  siquidem  ne  febris  qui- 
dem ulla , ut  e laudatorum  virorum  fere  omnium  alio- 
rumque observationibus  constat,  est  in  hydrophobia  non 
paucis,  nedum  ullum  delirium.  Noli  enim  existimare,  hoc 
ipsum,  quod  aquam  sitientes  horreant,  delirium  esse;  ne- 
que enim  horrent  omnes , imo  aliqui  ad  se  afferri  jubent, 
et  bibere  conantur.  Non  bibunt  tamen  pleriquc  omnes, 
idque  non  sine  magna  ratione.  Nam  conati  quidam  vel  exi- 
guam humoris  portionem  et  sensim  deglutire,  non  levi 
cum  incommodo  et  dolore  fecerunt,  ut  puer,  de  quo  ad 
regiam  Londinensem  societatem  retulit  Meadils  h) , alii 
vero  aut  cum  jam  pejus  haberent,  aut  cum  plus  bibissent, 
hinc  aut  obortis  vehementissimis  convulsionibus  aut  suf- 
focatione ingruente  mortui,  sunt.  Quorum  illud  accidit 
virgini  Mutinensi,  de  qua  infra  4)  commemorabimus,  hoc 
iis,  de  quibus  Avicenna  indicavit,  haec  de  hydrophobo  et 
aqua  scribens  5 6):  et  quandoque  sorbet  ex  ea,  quare  strangu- 
latur per  eam,  et  moritur.  Ceteri  autem,  qui,  cum  rationis 
essent  compotes,  sunt,  cur  non  biberent,  interrogati,  re- 
sponderunt ob  faucium  gulaeve  magnam  angustiam  et  con- 
strictionem, ut  Samus  °)  testatur,  et  Aromatarius  7)  con- 
firmat. Et  sane  iis  in  partibus  reapse  habere  videntur  ali- 
quid, a quo  potionis  deglutitio  prohibeatur,  ut  Caesalpi- 
nls  8)  comparaverit  cum  quibusdam  anginosis , quibus  po- 
tus per  nares  effluit,  putaveritque,  iis  convelli  gulam.  Quae 
cum  legisset  Aromatarius  9)  per  ipsi  mirum  visum  est, 

1)  Apud  Swieten.  comm.  in  Bocrh.  aph.  §.  1137. 

2)  Eph.  nat.  cur.  Cent.  VI 1.  obs.  54. 

3)  Sagffio  dclle  trausaz.  filos.  P.  11.  c.'8.  n.  3. 

4)  N.  29. 

5)  Canon.  Lib.  IV.  f.  6.  tr.  4.  c.  7. 

6)  C.  19.  cit. 

7)  P.  cit.  partic.  7. 

8)  C.  cit.  - , . 

9)  Partic.  cad.  7. 

neque  Salium  neque  Caesalpinum  inde  id,  quod  sibi  sta- 
tuendum omnino  censuit,  minime  deduxisse,  hunc  mor- 
bum nihil  aliud,  quam  anginam  quandam  esse. 

20.  Ab  illo  ad  hoc  tempus  multo  plures  morbi  quam 
cadaverum  observationes  editae  sunt.  In  his  quaedam 
videntur  favere  Aromatarii  sententiae,  ut  quam  habuit 
Th.  Zwingerus  *),  qui  interstitia  membranosa  cartilagineo- 
rum asperae  arteriae  circulorum  vidit  intensissime  rubentia, 
et  magis  illa,  quam  chirurgus  Meadio 1  2)  retulit  faucium 
valde  inflammatarum , et  quam  Tauvryus  in  regia  scient. 
Parisiensi  academia  3)  narravit  gulae  inflammatae  et  non- 
nihil etiam  asperae  arteriae : quamquam  duo  priores  pul- 
monem quoque  memorarunt,  in  parte  aut  omnino  effusi 
in  vesiculas  sanguinis  plenum  , quem  Zwingerus  sangui- 
nem in  corde  quoque  vasisque  magnis  huic  proximis  con- 
cretum fuisse , et  praeterea  intestina  et  magis  ventricu- 
lum rubicundis  maculis  distincta  scripsit;  Tauvryus  autem 
ut  nihil  horum,  sic  cetera  illa  fere  omnia  annotavit,  quae 
cum  horum  parte  apud  Boerhaavium  4 5 6)  recensita  videre 
poteris.  Contra,  adversus Aromatarium  dissectio  est,  quam 
in  puero,  de  quo  supra  ■’)  dixi,  habuit  Meadius;  nam  gu- 
la , cerebro , thorace  et  ventriculo  examinatis , nihil  us- 
quam praeter  solitum  invenit,  nisi  magnam  in  hoc  bilis 
copiam  viscidae  ac  virentis.  Eae  quoque  adversari  videri 
possunt,  quas  invenies  in  Sepulchreto  °)  indicatas  et  di- 
serte magni  nominis  medico  (Aromatario  videlicet,  ut  pu- 
to) oppositas , qui  hunc  morbum  referebat  ad  inflammatio- 
nem faucium  et  conjunctam  anginae  speciem.  Sed  aperta 
cadavera,  quod  Holkinckius  , iis  fretus  observationibus, 
eontinuo  subjicit,  nulla  inflammationis  vestigia  ostendere. 
Attamen  Aromatarius  7),  ut  erat  in  veterum  medicorum 
lectione  non  mediocriter  versatus , complura  ex  iis,  quae 
sibi  objici  possent , eorum  auctoritate  declinare  studuerat, 
anginam  contendens  eam  quoque  esse,  quae  fit  in  quacun- 
que parte  aut  gulae  aut  trunci  asperae . arteriae,  et  quae 
interdum  acuta  non  est,  imo  sine  febre,  quippe  cum  in 

1)  Obs.  cit.  104. 

2)  N.  3.  cit. 

3)  Hist.  a.  1699. 

4)  Aphor.  de  cogu.  morb.  §.  1140. 

5)  N.  19. 

6)  Lib.  I.  s.  8.  obs.  10. 

7)  Disp.  cit.  1\  111.  partic.  1.  ct  4. 

viarum  illarum  aliqua  angustia  vel  obstructione  consistat, 
ut  quae  fit  a convulsione  duntaxat  atque,  ut  alia  sciens 
omittam,  a phlegmate,  vias  tantum  occupante,  nulla  exi- 
stente  inflammatione : et  quamquam,  sicut  in  eodem  Se- 
pulchreto  ')  vides,  aut  hanc  ultimam  anginae  speciem  aut 
eam,  quae  laryngem  occupat,  videtur  in  hydrophobis  con- 
stituere; tamen  vel  re  ita  accepta , satis  Roi.finckij  ob- 
servationes declinat.  Quod  si  rem  ita  non  contrahas,  fa- 
vere quoque  credes,  quam  in  Sepulchreto 1  2)  mox  habes,  ob- 
servationem Brechtfeldii  , qui  totum  oesophagum  angu- 
stum valde  et  quasi  constrictum  invenit. 

21.  Sed  quamquam  illud  in  Aromatyrio  3)  a primo 
videri  potest  non  esse  improbandum  , quod  ex  uno  inter 
hydrophobiae  signa  maxime  obvio  naturam  ipsius  et  sedem 
sibi  indagandam  proposuit;  noli  tamen  credere,  me  fa- 
cile in  ejus  sententiam  ire.  Neque  id  eo  dico,  quod  hac 
posita,  non  intelligatur , cur  cibum  plerique  hydrophobi 
levi  cum  difficultate,  non  pauci  quoque,  ut  Caes  alpinus  4 ) 
aliique  viderunt,  bene  sumant,  sive,  ut  laudatus  Hrecht- 
feedius  loquitur,  solida  quaecunque  promte  per  gulam  de- 
mittant: namque  huic  dubitationi,  quae  et  extra  hunc  mor- 
bum in  quibusdam  deglutiendi  difficultatibus  locum  habet, 
plures  occurrerunt  praeter  Samum  ipsum  5 *)  et  Aromata- 
rium  °).  Qb  alia  igitur  potius  dico,  quae  hic  quoque  vi- 
dit, sed  non  satis  dissolvit,  inprimisque  ob  admirabilem 
illam  vim , quae  cum  hydrophobia  conjuncta  est , se  per 
contagionem,  longo  etiam  intermisso  tempore,  propagan- 
di. Constat  enim,  id  quod  Samus  7 * 9 10)  cum  eoque  alii  non 
credebant,  vel  sine  morsu  saevissimam  esse  ortam  hydro- 
phobiam a. saliva  tantummodo  in  nudam  cutem  decidente  a). 
Constat  quoque,  hoc  certae  corporis  parti  virus  inditum 
saepe  diu,  nonnunquam  ipsos  fortasse  viginti  annos  °),  ne 
dicam  quadraginta  “’),  latere  sine  ulla  noxa,  donec  ab  ali- 

1)  Addit,  ad  S.  cit.  VIII.  obs.  1. 

2)  Ibid.  obs.  2. 

3)  Disp.  cit.  P.  II.  partic.  6. 

4)  C.  cit. 

6)  O.  cit. 

Ii)  Disp.  cit.  P.  IV.  partic.  2. 

7)  C.  iit. 

a Eph.  uat.  cur.  Dec.  I.  a.  6.  ct  7.  obs.  142.  Vid.  ct  epist.  LX1. 

9)  Dcc.  ead.  a.  9.  ct  10.  obs.  43. 

10)  Vid.  Gasp.  a Ileies  elys.  jucuud.  quaest.  camp.  Qu.  LXI.  n.  11. 

qua,  quaecunque  ea  sit,  causa  excitetur,  erumpensquc  ex 
illa  ipsa  fortasse  parte  in  alias  atque  alias  ad  perniciem 
teratur:  in  ea  enim  ipsa  parte  latere,  signum  illud  indicare 
videtur  mox  se  prodituri  morbi,  quod  omnibus  ignotum  Sa- 
mus ')  olim  praecipuum  et  infallibile  animadvertit,  dolor 
videlicet  quidam  in  loco  jam  commorso  et  sanato  obortus, 
qui  inde  incipiens  per  partem  post  partem  brevi  ad  cere- 
brum, ut  ipse  annotavit,  aut  certe  sursum,  puta  a manu 
axillam  et  thoracem  versus,  ut  Zwinoerus 1  2)  et  Scara- 
muccius  3),  se  extendit.  Quis  vero  unquam  ab  anginosi 
saliva  in  cutem  assidentium  decidua  anginam  ullam  vidit 
communicatam,  nedum  ejus  fomitem,  si  forte  communi- 
catus esset , diu  certa  in  parte  latentem  atque  ex  hac  de- 
mum se  exserentem  ? Impotentia  enim  deglutiendae  potio- 
nis nequaquam  proprium  hydrophobiae  indicium  est,  nisi 
cum  aliis  , et  praesertim  cum  vi  conjuncta  se  propagandi. 
At  enim  hydrophobia  peculiaris  quaedam  angina  est,  et  a 
certo  quodam  et  peculiari  veneno  orta.  Hujus  igitur  ve- 
neni naturam  is  inveniat  oportet,  qui  hydrophobiae  natu- 
ram se  comperisse  profiteatur.  Sed  neque  hujus  morbi 
sedem  comprobatam  esse  video.  Nam  etsi  Aromata- 
ruis  4)  ait,  quam  ipse  proposuit,  per  sectionejn  facillime 
patere  posse,  nullum  tamen  prorsus  ejus  rei  anatomicum 
exemplum  producit  suum;  aliorum  vero  non  poterat,  quan- 
do ad  ejus  usque  aetatem  nulla  exstabat,  quod  sciam,  hy- 
drophobi  dissectio  praeter  eam,  quam  e Capivaccio  no- 
stro in  Sepulchretum  5)  relatam  vides.  Postea  autem, 
quae  habitae  fuerunt , eae  nempe  sunt , quas  supra  indica- 
vimus, quae,  num  et  quatenus  ipsi  faveant,  vides,  si  an- 
ginae acceptionem  contrahas ; sin  autem  quam  latissime 
patei’e  sinas,  vereor,  ne  tam  generalis  doctrinae  minor  uti- 
litas sit,  quam  ut  proposito  satisfaciat. 

22.  Quid  ergo  est  ? Ego  quidem  pro  tam  retrusa  atro- 
cissimi  alioquin  morbi  natura,  fortasse  pauciores  adhuc 
habitas  esse  dissectiones  addubito  6),  atque  aegre  fero, 
nondum  licuisse  mihi,  hydrophobum,  nedum  plures , ut 


1)  C.  cit. 

2)  Schol.  cit. 

3)  E|>h.  nat.  cur.  Dec.  III.  a’.  9.  ct  10.  in  append.  n.  6. 

4)  Disp.  cit.  P.  IV.  partic.  2. 

5)  S.  cit.  VIII.  obs.  7. 

6)  Vid.  tamen  alias  infra  n.  31.  et  epist.  LXI.  n.  9. 

opus  fuisset,  hydrophobos  persecare,  vel  quod  ejus  rei 
copia  non  lieret,  vel  quod,  si  fieret,  tum  vero  quasi  fato 
quodam  gravissimis  occupationibus  aut  valetudine  minus 
commoda  distinerer.  Nam  primum  Bononiae  puerum  vidi 
duodecim  circiter  annos  natum , qui  post  dies  amplius 
quadraginta,  ex  quo  ejus  partem  illam,  unde  aliis  longe 
celerius  pernicies  orta  est,  faciem  videlicet,  eamque  in 
bucca  momorderat  canis , miserrimo  hoc  morbo  occupatus, 
anxius,  clamans,  facie  rubens,  stare  loco  nesciens  furen- 
tique  prorsus  similis,  sed  mente  constans,  coque  neminem 
laedens,  patrem  frustra  manu  retinentem  secum  per  ur- 
bem circumducebat:  quodsi  quis  aquam  offerret,  omni 
conatu  renuebat,  se  inde  suffocatum  iri,  ut  ajebat,  pro 
certo  habens.  Is  postquam  morbus  se  prodidit,  ultra  vi- 
ginti  quatuor  horas  non  vixit,  cadaveris  autem  incidendi 
facultas  non  est  data,  ut  neque  hic  alterius  pueri,  quem 
ne  horas  quidem  viginti  superstitem  fuisse  accepi,  ex  quo 
potum  coeperat  aversari.  Huic  ante  quinque  menses  crus 
a cane  morsum  fuerat,  incertum  an  rabioso,  quo  minor  in 
curatione  vulneris,  egregii  alioquin  coloris,  cautio  fuit; 
itaque  ad  cicatricem  perductum  est.  Cumque , non  brevi 
interjecto  tempore,  in  illa  ipsa  cruris  parte  ulcus  iterum 
apparuisset,  ratio  iterum  non  defuit,  cur  aliam  ad  causam 
referretur,  quippe  cum  puer,  scabie  et  tinea  foedus,  pravis 
humoribus  abundaret,  atque  etiam  propterea  multo  citius, 
si  Pai.mario  1 ),  imo  Aetio  2)  lides  habenda  erat,  prehen- 
di hydrophobia  debuisset.  Interim  ex  improviso  inquietu- 
do et  mox  aquae  metus  ad  vesperam.  Mane  labra  nigra 
pulsusque  jam  fere  nulli.  Ad  meridiem  mors.  Vicissim 
totidem  hydrophobos  secandi  copia  facta  est.  Quod  cum 
mihi,  ut  dictum  est,  non  liceret;  petii  aMEDUVU  nostro, 
ut  ipse  incideret  et , quae  animadvertisset , referret. 
Utramque  historiam  subjiciam , tertiamque  addam,  Koma 
e nosocomio  S.  Joannis  in  Laterano  ab  eo,  qui  aegrum 
pro  officio  saepe  inviserat,  et  mortuum  dissecuerat,  ad  me 
missam,  Jacobo  de  Machy  Parisiensi,  attento  et  cordato 
viro,  qui  postquam  hic  meus  annos  aliquot  auditor  fuerat, 
eo  digressus  nec  secus  absentem  amans , quam  praesen- 
tem observaverat , ibi  ante  diem  tabe  consuintus , triste 
mihi  sui  desiderium  reliquit. 

1)  L.  de  mors,  canis  rab.  c.  II. 

2)  '1'etrabibl.  II.  serui.  2.  c.  2i. 

23.  Viro,  quem  ante  aliquot  menses  rabiosus  canis 
momorderat,  manifesta  denique  hydrophobia  correpto, 
datis  antidotis , aqua  in  caput  conjecta  est.  Hinc  cum 
melius  aliquanto  se  habere  videretur,  in  balneum  ire  jus* 
sus,  homo,  qui  non  deliraret  et,  quaecunque  fierent,  auxi- 
liandi causa  fieri  agnosceret,  continuo  illuc  ire  coepit, 
hoc  unum  petens , ne  sponte  ingressurum  vi  mergerent. 
Sed  ubi  eo  ventum  est,  cunctari,  et  se  minime  id  posse 
dicere.  Itaque  in  aquam  miserunt  deprimentes  sic,  ut  bi- 
beret. Flagitantem  deinde  ut  se  extraherent,  extraxerunt, 
in  lectoque  collocarunt  quietiorem.  Non  multo  post  ta- 
men frigidus  fieri  coepit,  proximaque  nocte  est  mortuus. 

Cadaver  etsi  decima  sexta  a morte  hora , non  tar- 
dius, incisum  est,  et  tempestas  magis  ad  frigus  vergeret, 
quam  eo  tempore  hic  soleat,  erat  enim  medius  september 
a.  1723.,  jam  tamen  adeo  male  olebat,  ut  festinare  secan- 
tem cogeret,  et,  animadversa  in  sua  vesicula  bile  nigerrima, 
amputatum  caput  et  detracta  thoracis  viscera  in  apertum 
locum  asportare , ubi  diligentius  inspicerentur.  Pulmones 
et  ipsi  grave  olebant,  nigrique  erant.  Cordis  auricula  dex- 
tera valde  erat,  quamvis  non  ab  iis,  quae  contineret,  di- 
latata; sinistra  arctissima;  in  ventriculis  polyposae  tenues 
concretiones.  Cerebri  dura  meninx  suis  in  sinubus  con- 
cretiones habuit  ejusdem  generis,  sed  facile  dissolvendas 
et  quasi  adiposas.  Sub  ea  meninge  bullae  aereae.  Vasa 
omnia  cerebri  sanguine  plena,  ut  choroides  plexus  nigrica- 
rent. Nihil  seri  effusum.  Cerebri  et  cerebelli  substantia 
sicca  potius  quam  humida.  Aliae  praeter  has  partes  ob 
eam  causam,  quae  dicta  est,  inspectae  non  fueruijt.  Illud 
universe  annotatum  est,  sanguinem  fuisse  ejusmodi,  ut 
ad  concretionem  potius  quam  ad  solutionem  inclinaret; 

24.  Quod  medici  caput  hydrophobi  multa  aqua  per- 
fundi jusserunt,  quasdam  fortasse  curationes  non  infelices 
spectarunt , quae  ferine  ad  eundem  modum  in  regia  scien- 
tiarum academia  Parisiensi  J)  fuerant  commemoratae. 
Quod  hydrophobus  ad  balneum  accesserit  sciens  voleus- 
que,  minus  mirum  est,  quam  illum  Mkvdii 1  2)  puerum, 
in  aquam  demersum,  negasse,  aquam  se  timere , in  eaque 
paulisper  acquievisse.  Quod  denique  cordis  auricula  dex- 

1)  Hist.  a.  1699. 

2)  Supra,  n.  19.  et  20. 

tera  valde  inventa  sit  dilatata,  nec  ab  iis  tamen,  quae  con- 
tineret; facile  sic  accipio,  ut  ab  aere,  qui  nimirum  con- 
spici non  potest,  distenta,  sicuti  in  aliis  J)  interdum  acci- 
dit, servaretur,  cum  aer  in  tanta  humorum  corruptione, 
quantam  gravissimus  ille  odor  et  pulmonum  nigredo  osten- 
debant, se  ab  illis  evolvere  non  difficile  posset  2) , quod 
bullae  aereae,  sub  crassa  cerebri  meninge  animadversae, 
confirmant.  Ad  eundemque  fortasse  modum  illa  intelli- 
genda  sunt,  quae  in  sectione  hydrophobi  a Brkciitfki,- 
mo  3)  scripta  legeris:  cordis  dextera  auricula  insigniter 
tumebat,  dexter  ventriculus  sanguine  grumoso  plenus,  in 
sinistro  sanguis  plane  fluidus;  cur  enim,  quae  ventriculi  non 
tumidi  continebant,  diceret,  quae  adeo  distenta  auricula, 
non  diceret?  De  ceteris,  quae  in  eo  cadavere  conspecta 
descripsi,  post  4_)  videbo. 

25.  Virum  ante  mensem  a rabido  cane  demorsum 
evidens  hydrophobia  jam  tenebat.  Hic  vero  delirabat,  ju- 
giter clamabat , febricitabat.  Semel  in  aquam , serius  for- 
tasse et  jam  debilior,  immersus,  vix  inde  exemtus  fue- 
rat, cum  miserrimam  alioquin  amisit  vitam. 

.Cadaver  hominis , gravius  adeo  morbo  vexati , vel 
po§t  horas  amplius  viginti  quatuor  et  tempore  anni  fer- 
ventissimo , id  est  ante  quintilis  finem  a.  1739.  non  valde 
foetebat,  iit  facies  quidem  videbatur  hominis  quasi  tabe 
consumti ; at  corpus  reliquum  erat  omne  satis  carnosum  et 
nutritum.  Collum  eo  livore  infectum,  ut,  vel  postquam  in- 
ter dissecandum  multum  sanguinis  effluxerat,  liveret  ta- 
men. Tumidus  venter,  nempe  ab  intestinis  et  ventri- 
culo aere  turgidis ; quae  viscera  etsi  ceteroquin  secundum 
naturam  se  habere  videbantur,  vasa  tamen,  quae  per  ven- 
triculum repunt,  non  secus  atque  ab  injecto  liquore  aliquo 
videmus,  sanguine  distenta  erant.  In  ipso  ventriculo  prae- 
ter aerem  aqua  ex  flavo  virens.  Magna  jecinoris  pars  livi- 
da, ejus  autem  vesicula  plenissima  bilis,  non  nigricantis 
quidem,  sed  fuscae.  Septum  transversum  non  prorsus 
carebat  inflammatione.  Pulmones  tota  posteriore  parte 
non  modo  nigricabant,  sed  tumebant  etiam,  u restitante, 

ut  videbatur,  sanguine;  duri  certe  non  erant.  Sanguis 
ater  in  hoc  cadavere,  non  polyposus  quidem  , sed  nec^so- 
lutus.  Gula  in  thorace  inlimoque  collo  erat  sana.  At  su- 
prema pars  gulae,  quae  jam  pharyngi  vicina  est,  et  pha- 
rynx universa  et  larynx  et  aspera  arteria  interiore  facie 
ex  rubro  nigricabant,  ut  non  inflammatae  modo,  sed  gan- 
graenae esse  proximae  viderentur.  Nec  tumidae  erant  ta- 
men; quin  uvula  perpusilla  spectabatur,  etsi  lingua  erat 
crassior.  Pharynx  autem  usque  ad  nasi  posteriora  fora- 
mina, suumque  ipsum  fornicem  plena  erat  spumae  ex  flavo 
virentis.  Denique  in  meningibus  vasa  sanguine  valde 
distenta,  et  substantia  interior  cerebri  punctis  ubique  et 
quasi  filamentis  sanguineis  distincta.  In  lateralibus  ventri- 
culis serum  non  multum , idque  rubellum. 

26.  Quod  adversus  hunc  atrocissimum  morbum  unicum 
esse  remedium  a Celso  j)  olim  scriptum  est,  aegrum  in 
piscinam  projicere , non  tam  crebro  medicis  respondit, 
quam  forsan  crederes , tot  eorum  videns  in  hanc  rem  lau- 
dari apud  Ettmuellerum 1  2).  Nam  Foresti  et  Tulpii,  ad 
quorum  experientiam  provocatur,  si  productas  observatio- 
nes legeris , non  ad  curationem  attinere,  ad  quam  ista  spe- 
ctat, a Celso  proposita,  in  piscinam  projectio,  sed  tan- 
tummodo ad  praes ervatio nem , deprehendes.  Eodemque 
redire  agnoscas,  si  unum  de  utcunque  rabido  mulo  exci- 
pias, plura  illa  exempla  sic  curatarum  rabierum,  quae 
apud  ScheSckicm  exstare  dicuntur:]  quin  ab  hoc  illud  3) 
Andreae  Bachii  proferri , unde  non  curatum , ne  dicam 
auctum,  ea  ratione  morbum  intelligas.  In  eo  demum,  quod 
indicatur,  Paraei  capite  4)  tantum  abest,  ut  felix  successus 
comprobetur,  remedii  inutilitas  confirmatur,  et  quamquam 
capite  superiore  5 6)  narrare  Aetius  dicitur  de  philosopho, 
qui  cum  se  in  balneum  demersisset , et  de  aqua  intrepide 
hausisset,  sanus  evaserit;  tamen  si  Aetium  °)  inspexeris, 
bibisse  quidem  invenies,  se  autem  in  balneum  mersisse 
non  invenies.  Unus  igitur  de  tot,  qui  laudantur,  auctori- 
bus restat  Helmontius  7),  qui  senem  jam  hydrophobum, 

1)  De  medie.  Lib.  V.  c.  27.  n.  2. 

2)  Prax.  Lib.  II.  9.  3.  c.  4.  art.  4.  m.  1. 

3)  Vid.  Schenck.  Lib.  VII.  obs.  med.  22. 

4)  14.  Lib.  XX. 

5)  13. 

6)  C.  XXIV.  cit.  supra,  ad  n.  22. 

7)  Deineua  idea  u.  47. 

per  ternam  in  mare  demersionem  rabie  viderit  liberatum, 
cui  exemplo  et  puellae  illius  curationem  addes,  quam  in 
historia  legeris  regiae  scientiarum  acadeiniae  Parisiensis  *)• 
Pluribus  tamen  contra  cesserit,  necesse  est,  quando  prae- 
ter Bach^um  et  eum,  quem  Paraeus 1  2)  indicavit,  cardina- 
lem Ponzetturn  , non  tantum  Salies  3)  se  quoque  aliquan- 
do expertum,  nullam  in  eo  auxilio  utilitatem  invenisse, 
scripsit;  sed  et  Coelius  Aurelianus4)  diserte,  ut  noxium 
improbaverat.  Julius  autem  Palmarius  5 6 7)  admonuit,  istam 
curationem  infeliciter  cessisse,  multorum  experientia  com- 
pertum esse.  Et  ne  forte  credas , id  propterea  accidisse, 
quod  non  piscina,  sed  mari,  ut  Palmarius  indicat,  usi 
essent;  certe Aromatarius  s)  de  mari  non  loquebatur,  cum 
hoc  Celsi  periculosissimum,  ait,  esse  remedium;  veluti 
quod  facillime  strangulare  solet.  Quid  ergo  est?  Sum  mi- 
nus feliciter  res  successit,  quod,  ne  infirmum  corpus,  in 
aqua  frigida  vexatum,  nervorum  distentio  absumeret,  ca- 
vere ita,  uti  Celsus  docuit , neglexerunt,  videlicet  a pi- 
scina protinus  in  oleum  calidum  demittendo , quod,  hieme 
praesertim,  necessarium  censent  nonnulli;  quamquam  il- 
lum Meadii  :)  puerum  video  in  ipsa  aqua  calida  cito  con- 
vulsionibus fuisse  prehensum.  An  quod  alterum  Celsi 
praeceptum  non  servarunt,  nec  opinantem  in  piscinam  non 
ante  ei  provisam  projicientes ? quod  Ettmuellerus  8)  in- 
culcat, tum  Ridleyi  observatio  9)  videtur  signilicare.  An 
quod  serius,  id  est  siti  et  aquae  metu  jam  oppressos  demer- 
serunt? quamquam  his  ipsis  id  remedium  Celsus  propo- 
suit. An  quod  illa  neglexerunt,  quae  Boerhaavius  10) 
ante  facienda  esse  censuit?  quae  si  non  omnibus  et  omni- 
no, at  pluribus  certe  et  quadantenus  valde  convenire  posse 
credo.  An,  quando  in  sene  illo  in  illaque  puella  nihil  ho- 
rum magnopere  observatum  videtur;  quin  certe  ille  in  ma- 
re, haec  in  salsam  aquam  nec  inscii  et  oppressi  jam 


1)  A.  cit.  1699. 

2)  Cit.  c.  14. 

3)  De  aifcct.  particularib.  c.  XIX. 

4)  Acutar.  pass.  Lib.  III.  c.  16. 

6)  C.  111.  1.  cit.  supra,  n.  22. 

6)  Disp.  de  rabie.  Part.  V.  partic.  3. 

7)  Supra,  n.  24. 

8)  Art.  et  in.  cit. 

9)  Act.  erud.  Lips.  a.  1705.  m.  mart. 

10)  Aplior.  de  cogu.  niorb.  §.  1144. 


2 12  IAber  I.  De  morbis  capitis. 

morbo  demersi  sunt,  neque  postmodum  in  oleum  calidum 
demissi;  an  veri,  inquam,  forte  similius  est,  ut  alii  hy- 
drophobi  aliter  affecti  et  viventes  et  mortui  conspiciuntur, 
ita  non  item  omnibus  aeque  posse  auxilium  prodesse  1 
Quo  magis  praeservationi  opera  danda  est ; quamquam 
non  dubito , quin  alia  quoque  ejus  ratio  in  aliis  servanda 
sit.  Atque  utinam  in  omnibus  signum  illud,  quod  primum 
a Salio  annotatum  fuisse  dixi  J),  se  offerret,  neque  in  eo, 
quod  inde  videtur  consequi , dubitationis  quidquam  super- 
esset;  non  adeo  difficilis,  ni  partis  conditio  interdum  ob- 
staret, esset  praeservatio  vel  ab  imminente  jam  morbo  , si 
cum  primulum  dolores  aut  pruritus,  ut  aliquando  etiam 
contigit , aliaeve  mutationes  in  sanata  carne  oborirentur, 
confestim  paulo  plus  de  hac  abscinderetur,  quam  olim  fue- 
rat demorsum,  aut  alte  eadem  inureretur,  aut  saltem  id 
fieret,  quod  e Gilberto  Anglico,  huc  spectante,  Fore- 
stus 1  2)  retulit:  Primum  consilium  est,  ut  non  claudatur 
vulnus,  et,  si  clausum  fuerit,  statim  aperiatur,  ut  putredo 
et  sanies  effluat;  quia  solet  latere  venenum  per  multa  tem- 
pora, etc.  Sed  de  praeservatione  aliquid  rursus  infra  3) 
attingetur.  Nunc  vero,  ut  id,  quod  paulo  ante  dixi,  ma- 
gis pateat,  hydrophobos  alios  aliter  constitutos  tum  in 
morbo  tum  in  dissectione  inveniri,  tertiam,  quam  polli- 
citus sum , historiam  sic  habe. 

27.  Senex  annorum  sexaginta,  robustus  ac  nervo- 
sus , temperamento  cholerico-sanguineo , a rabioso  cane 
morsus  fuerat  in  sinistro  metacarpo  ante  menses  tres. 
Cum  vulnus  esset  ad  cicatricem  perductum,  ne  hoc  quidem 
persanato,  ullum  senex  hydrophobiae  indicium  praebebat, 
nisi  vigesimo  ante  mortem  die  atrocibus  minis  gravibus* 
que  verberibus  a quodam  exceptus , ex  eo  tempore  coepis- 
set miro  atque  insolenti  praeter  rationem  timore  agitari, 
ut  non  modo,  quidquid  increparet,  semper  contremisceret, 
sed  et,  quicunque  ignotus  occurreret,  proditorem  continuo 
putaret  et , si  quo  posset , aufugeret  ac  latebras  quaereret. 
Ad  haec  luminis  et  aquae  horror  accesserat,  cum  in  noso- 
comium importatus  est,  in  quo  biduum  vixit.  Ibi  aquam 
z jussus  bibere,  tarde  et  coacti  instar  se  contorquens,  bi- 

1)  Supra,  n.  21. 

2)  Lib.  X.  obs.  medie.  27. 

3)  IX.  29. 

bere  tamen  conabatur,  et  sane  cum  difficultate  et  molestia 
deglutire  incipiebat;  sed  prima  potionis  parte  hausta,  re-  ' 
liquam  haud  difficile  deglutiebat.  Nunquam  spuma  ad  os 
animadversa  est ; spuebat  quidem,  sed  liquida  erat  saliva. 
Ad  mortem  usque  tum  incredibilis  ille  pavor  tum  ea  aquae 
aversatio  et  ejus  deglutiendi  initio  molestia  ac  difficultas 
perstiterunt. 

Ventre  aperto,  intestina  omnia  conspecta  sunt  aere 
maxime  distenta,  praeter  quem  nihil  ferme  aliud  contine- 
bant. in  ventriculo  humor  crassiusculus  non  multus  nec 
viscidus , colore  cinereo.  Pauca  in  sua  vesicula  bilis, 
omnino  crocea  croceoque  colore  duodenum  intestinum  in- 
ficiens  et  proximam  vesiculae  jecinoris  partem.  Iliacae 
venae  sanguine  erant  adeo  turgidae,  ut  naturalem  gracilis 
intestini  diametrum  aequarent;  at  sociae  arteriae  prorsus 
inanes.  In  thorace  pulmones,  ut  Hoerhaaaii  ')  ver- 
bis utamur,  coacervato  omni  fere  cruore  incredibiliter  pleni ; 
posteriore  autem  parte  vel  gangraena  allecti  dici  poterant. 
In  pericardio  subflava  aqua  ad  uncias  fortasse  tres : in  cor- 
de sanguis  non  multus  , isque  nigrae  picis  similis  semili- 
quatae.  Vena  sine  pari  exiguam  continebat  sanguinis  co- 
piam: omnino  autem  inanes  erant  per  collum  tam  caroti- 
des arteriae  quam  venae  internae  jugulares.  Deglutiendi 
organa  sine  ullo  inflammationis  indicio,  nisi  quod  ad 
pharyngis  summum  levis  quidam  cernebatur  rubor:  mem- 
brana autem  epiglottidem  cartilaginem  vestiens , crispata. 
Meningum  vasa  tum  venosa  tum  arteriosa  praeter  modum 
sanguine  plena,  eoque , ut  ubique,  pernigro.  Nervi  opti- 
ci solito  crassiores,  sed  laxiores  et  flaccidiores.  Nec 
vero  cerebrum , cerebellum , spinalis  medulla  sicciora  fue- 
runt, quam  soleant,  ut  neque  ventris  thoracisque  viscera 
et  musculi.  In  cerebri  ventriculis  subflava  aqua  ad  uncias 
tres.  Habita  haec  sectio  est  XII.  cal.  junii  a.  1727. 

28.  Etsi  mortis  metus , minis  et  verberibus  incussus, 
simul  videtur  latens  hydrophobiae  virus  excitasse,  simul 
ejus  temperasse  effectus;  negari  tamen  haud  potest,  affe- 
ctionem hanc  ad  hydrophobiam  attinuisse , quippe  cum  et 
rabiosi  canis  morsus  praecesserit,  et  aquae  horror  sit  con- 
secutus : nisi  forte  cum  Andreae  sectatoribus  fuisse  mal- 
les pantaphobiam.  Illi  enim,  ut  est  apud  Coelium  Aurk- 


1)  Aplior.  cit.  §.  1140. 

liiAXUM  ') , memorabant,  esse  pantaphobos , quos  nos  omni- 
panos  dicere  poterimus , siquidem  omnia  timere  dicantur: 
quem  morbum,  si  vere  tamen  esse  posset,  hinc  discerni  Coe- 
LIUS  voluisset , quod  non  solius  potus,  sed  omnium  rerum 
timorem  faceret.  Verum  si  illam  qualemcunque  deglutien- 
di  potus,  quae  in  proposito  sene  erat,  difficultatem,  mul- 
toque magis  si  praecedentem  rabiosi  canis  morsum  specta- 
bimus ; nihil  esse  causae  intelligemus , cur  propter  alios 
fortuito  adjunctos  timores,  ejus  morbum  alium  ab  hydro- 
phobia statuamus.  Nam  si  forte  non  omnia,  sed  aliqua 
duntaxat,  ut  lucem  exempli  gratia  praeter  aquam  ti- 
muisset, num  propterea  alium  morbum  esse  diceremus? 
eos  imitantes,  de  quibus  pariter  Coeeius 1  2)  meminit,  qui 
aerophobiam  vocavissent,  aeris  videlicet  timorem,  nisi 'hic 
generaliter  phreneticis  adseriberetur , nam  horum  quidam 
aerem  lucidum  extimescunt,  quidam  obscurum.  Verum 
communia  et  per  varios  morbos  vagantia  a propriis  sunt 
secernenda , quamquam  saepe  accidit  hydropbobis , ut  ae- 
rem timeant.  Neque  id  eo  dico,  quod,  imminente  morbo, 
soleat  in  ipsis  animadverti,  ut  Coelius  quidem  3)  tradidit, 
insueta  querela  aeris,  t an  quam  austrini,  quamvis  serena 
fuerit  quies.  Sedeo  dico,  quod,  praesente  jam  hydropho- 
bia , plures  agitatum  aerem  metuant.  Sic  ille , de  quo 
Zw  ingeres  4) , non  secus  liberum  aerem  atque  liquida  hor- 
rebat, et  sane  si  fenestrae,  si  fores  aperiebantur , sympto- 
mata statim  vehementiora  reddebantur.  Quae  alius , ut  in 
Sepulchreto  5 6)  leges,  diligentissime  claudi  curabat,  sono, 
quem  sibi  videbatur  audire,  fulminei  vetiti  perterrefactus. 
Is  vero , de  quo  Prvmxus  °)  retulit  ad  regiam  anglicam  so- 
cietatem , vel  ab  levissimo  vento  sibi  videbatur  suffocari. 
In  suffocationis  autem  periculum  ab  eadem  causa  incidebat 
mulier,  cujus  historiam  scripsit  Pgaterus  7),  quamquam 
haec  non  a rabido  animali  hydrophobiam  contraxerat,  ut 
alii  praeterea,  quorum  non  pauca  prostant  exempla;  nisi 
forte  cum  quibusdam  suspiceris,  quoniam  aliquando  8)  et 

1)  Acut.  pass.  Lib.IIl.  c.  12. 

2)  Ibid. 

3)  L.  cit.  c.  11. 

4)  Viil.  obs.  cit.  supra,  ad  n.  19. 

6)  Lib.  I.  scct.  8.  append.  §.  2. 

6)  Saggio  delle  transaz.  P.  II.  c.  8.  n.  4. 

7)  Obs.  Lib.  I. 

8)  Vid.  supra  n.  21. 

facillime  ex  contagione  id  virus  contrahitur,  et  contractum 
latet  longissimo  tempore,  a contagione,  aut  minime  anim- 
adversa aut  e memoria  prorsus  elapsa,  hos  omnes  aquam 
metuisse;  tametsi  vicissim  suspicari  quis  potest,  in  spu- 
mam ejectam  aut  in  vulnus  olim  inflictum  a non  rabida 
fortasse  bestia  immerito,  si  non  semper,  at  nonnunquam 
conferri,  quod  veneno  ejusdemmodi  intus  genito  acceptum 
potius  sit  referendum.  Sed  ne  harum  suspicionum  discus- 
sio nunc  longius  nos  ab  instituto  sermone  abducat,  de  hoc 
postea  J)  videbimus. 

29.  Ilie  vero  ad  quatuor  exempla  hydrophobiae,  cum 
aeris  timore  conjunctae,  quintum  addemus , promissam1 2) 
Mutinensis  virginis  historiam  subjicientes,  ne  forte 
pereat  cum  illa  italica,  in  qua  olim  Rononiae  legimus,  ma- 
nu exarata  3)  responsione , quam  R amazzinus  noster  ante 
hos  propemodum  octoginta  annos  scripserat,  sed  vulgare 
prohibitus  est,  adversus  quartam  Jo.  Andr.  Monigliae 
censuram.  Quinquagesimus  erat  dies  e quo  ei  virgini  la- 
brum catulus  momorderat  suus,  cum  illa  egregie  valens 
et  nihil  minus  suspicans  quam  se  mox  hydrophobam  fore, 
dum  amniculum  que  udam  forte  transiret,  hydrophobani 
manifesto  se  ostendit.  Inter  cetera , quibus  vexabatur, 
incommoda  sensus  erat  venti  tenuissimi,  caput  ferientis, 
quam  ob  rem  etiam  atque  etiam  orabat , ut  fenestra  atque 
ostia  accurate  clauderentur,  et  ad  quemvis  motum  vel  mi- 
nimum, qui  in  cubiculo  accideret,  clamabat ; si  quis  autem 
stragula  excuteret , aut  flabellum  offerret,  tum  vero  horre- 
scebat, et  atrocissimis  convulsionibus  prehendebatur.  Fuit 
qui  cogeret  aquam  tantopere  invisam  potare,  eamque  mul- 
tam. Quo  facto,  amissa  loquendi  facultate  et  saevissimis 
convulsionibus  cruciata,  paulo  post  vivere  desiit.  Dum 
animam  jamjam  ageret,  cum  forte  crustulum  quispiam  al- 
tera parte  vino  madefactum  illi  ad  os  admovisset,  abnuit; 
tunc  idem,  qua  parte  erat  siccum,  oblatum  est,  ipsa  vero 
accepit , nec  mandere  recusavit,  llaec  ferme  sunt,  quae 
memini  legere  in  ea  Ramazzini  observatione,  ex  qua  aliis- 
que ipse  quoque  colligebat , neque  acutam  febrem , neque 

1)  N.  31. 

2)  Supra,  n.  19. 

3)  Nuper  interea,  cum  tota  illa  controversia  typis  Mutinensibus 

ut  audio,  edita.  „ ’ 

delirium  semper  hydrophobiam  comitari ; cogere  autem  eo 
morbo  affectos  ut  bibant,  aut  in  aquam  demergere,  exi- 
tium ipsis  accelerare:  neque  enim  praeter  rationem  aquam 
horrere,  quippe  qua  non  mentis  sed  deglutitionis  vitio 
correpti , facile  suffocationis  periculum  vereantur.  Ego 
vero  hanc  observationem  retuli  non  ad  id  modo,  quod  pro- 
posueram , metum  videlicet  agitati  aeris  crebro  cum  hy- 
drophobia copulari,  sed  ad  alia  quoque  confirmanda.  Sci- 
licet faciet  haec  observatio  cum  ea  conjuncta,  quae  ex  Fo- 
resto  mox  producetur,  et  vel  magis  cum  ea,  quae  de 
Baldo  J.  C.  legitur  apud  Matthiolum  "),  faciet,  inquam, 
ut  id  comprobatum  habeas,  quod  supra  2)  in  puero  a me 
visum  esse  dixi,  quamvis  a rabioso  cane  ibi  admorsa  fue- 
rit facies,  ubi  venenum  facile  potest  cum  saliva  communica- 
ri ; non  celerrime  tamen , ut  in  aliis  ab  earundem  partium 
morsu,  sed  post  quadraginta  dies  ortam  esse  hydropho- 
biam. Faciet  praeterea,  ne  illorum  prorsus  obliviscamur, 
quae  Palmarius  3)  addidit  postquam  admonuit,  etsi  bal- 
neum praecautionis  gratia  plerisque  profuit  demorsis;  non 
huic  tamen  remedio  omnino  fidendum  esse,  multorum  mor- 
tes ostendisse.  In  plerisque  enim,  inquit,  aquae  compe- 
ctus hydrophobiam,  veneno  in  corpore  commoto,  celerius 
exsuscitat , quod  alioquin  sine  ullo  aegri  incommodo  diutius 
delitescere , et  alexipliarmaco  exlingui  domarique  potuisset. 
Sic  monacho  accidisse  video  , cui,  duobus  prope  mensibus, 
ex  quo  catulus,  quem  in  sinu  habebat,  genas  et  labra  mo- 
morderat, Forestus  a)  narrat,  aquae  metum  obortum  antea 
non  esse,  quam  perfossam,  baculo  ligneo  innixus  per  tabulam 
ligneam  transiret;  aquam  enim  videntem,  metu  percussum, 
transire  noti  potuisse,  nisi  cum  ingenti  horrore  ac  metu; 
hinc  ei  hydrophobiae  primam  originem  fuisse.  Sic  virgini, 
de  qua  dictum  est,  accidit,  cujus  mali  cum  exterior  causa 
tum  prima  quoque  manifestatio  ad  eundem  prorsus  mo- 
dum se  habuit;  tametsi  reliqua  incommoda  longe  alia  fue- 
runt. Noli  tamen  credere,  me  externum  aquae  usum,  sive 
balneo  sive  improvisa  demersione  uti  velis,  pro  noxio 
aut  inutili  ad  praeservandum  habere,  dummodo  satis,  et 
mature  instituatur,  quamquam  Meadius  s)  balneum,  suo 

1)  Oomm.  in  Dioscor.  Lib.  VI.  c.  36. 

2)  N.  22. 

3)  L.  de  mors.  can.  rab.  C.  111. 

4)  Lib.  X.  Obs.  med-.  27.  in  schoi. 

5)  Tract.  de  venen.  Tentam.  II. 

tamen  cum  remedio  conjunctum,  affirmat  vel  sero  admo- 
dum in  usum  tractum  aeque  interdum  profuisse;  de  immer- 
sionis autem,  quae  apud  liatavos  inprimis  est  usitata,  fe- 
lici successu  valde  inter  se  discrepant  duo  non  ignobiles 
eorum  medici  Tulpius  ‘)  et  Stalpartius  -).  Certe  enim 
cum  Tui. pius  et  Meamus  negent,  post  tot  experimenta 
novisse  quemquam,  cui  suae  istiusmodi  praeservandi  ratio- 
nes, cito  satisque  adhibitae,  non  fuerint  salutares;  ae- 
quum est  pro  certo  habere , sic  plerosque  saltem  fuisse 
servatos.  At  si  plerosque,  non  erit  profecto  aequum  cre- 
dere, hos  omnes  ideo  evasisse,  quod  veneno  aut  nihil 
aut  leviter  infecti  fuerint.  Nec  me  fugit,  quid  interesse  pos- 
sit inter  morsum  et  morsum,  vel  quod  incruentus  sit,  vel 
quod  nimis  cruentus  (tametsi  ad  funesta  utriuslibet  mor- 
sus exempla  alia  sint  in  promtu , quae  addi  possint 3) ), 
vel  quod  mordens  canis  necdum  plane  rabidus  sit,  aut,  si 
etiam  sit,  omnem  modo  salivam  defixis  in  alios  aut  in 
multiplices  vestes  dentibus  absterserit,  aut  si  qua  sunt 
alia  istiusmodi.  Illud  tamen  in  tanto  servatorum  numero 
difficile  in  animum  induxerim , ita  illos  omnes  fuisse  mor- 
sos, ut  nihil  aut  vix  quidquam  veneni  contraherent,  aut 
eorum,  qui  revera  contraxerint,  neminem  inter  innumeros 
illos  fuisse,  de  quibus  Tuupius  aut  Meadius  loquuntur. 
Quin  multo  verisimilius  est  spectantibus  quid  plerumque 
iis  accidat,  qui  post  morsum  nulla  praeservante  curatione 
utuntur,  inulto,  inquam, verisimilius  est,  ex  innumeris,  qui 
curatione  alterutra  usi  hydrophobiam  effugerunt,  plerosque 
hac  corripiendos  fuisse,  ni  per  curationem  avertissent.  Cete- 
rum illis  etiam , quae  commemoratae  sunt , in  morsu  va- 
rietatibus, non  modo  variis  duntaxat  in  mordente  cane 
morsoque  homine  fluidarum  firmarumque  partium  disposi- 
tionibus ego  quidem  libenter  tot  illa  tribuerim,  quibus  hy- 
drophobi  differunt  inter  se,  ut  citius  alii,  alii  serius  erum- 
pente morbo  opprimantur  , et  ex  utrisque  alii  aliter.  Sunt 
enim,  qui  vehementer  delirent,  et  sunt,  qui  ad  extremum 
usque  mentis  sint  compotes.  Sunt,  qui  lucida  et  candida, 
aut  qui  vel  levissimum  aeris  motum  ferre  non  possint,  et 
sunt,  qui  possint.  Ac  ne  omnia,  quae  supra  narravi  aut 

1)  Obs.  med.  Lib.  I.  c.  20. 

2)  Obs.  rar.  Cent.  1.  in  schol.  ad  obs.  100. 

3)  Ut  eph.  nat.  cur.  Cent.  IX.  obs.  37.  et  act.  corund.  Vol.  V. 
obs.  5. 

Morgagni  desed.etcaus.  morb.  T.  I. 

retuli,  hic  repetam , nedum  alia  addam ; sunt,  qui  potiones 
cujusquemodi  usque  adeo  horrent,  ut  non  modo  si  vide- 
rint , sed  si  nominari  duntaxat  audiant , exclament , tre- 
mant, convellantur,  animoque  deficiant.  Quae  tametsi  in 
pluribus  fiant,  tamen  tantum  abest,  ut  fiant  in  omnibus, 
quemadmodum  illi  videntur  c-redere,  qui  id  esse  conten- 
dunt hydrophobiae  signum  pathognomonicuvi , ut  minime 
desint  hydrophobi,  qui  vinum  bibant,  nec  qui  ad  aquae 
mentionem  non  solum  non  cohorreant,  sed  in  balneum  ire 
jussi,  continuo  illuc  ire  incipiant  vel  morbo  jam  multum 
provecto  '),  nec  dentum  qui  aquam,  prima  deglutionis  dif- 
ficultate superata,  haud  dilliculter  potent 1  2). 

30.  Sed  ut  multa  sint,  in  quibus  hydrophobi,  dum  vi- 
vunt, differunt  inter  se,  non  minus  multa  sunt,  atque 
adeo  plura  sunt,  in  quibus  cadavera  eorum  differunt.  Quod 
statim  intelliges , si  octo  antea  vulgatas  horum  observatio- 
nes partirn  in  Sepulchreto,  partim  apud  suum  quamque  au- 
ctorem, quem  supra  3)  indicavimus,  plenius  legendas,  tres- 
que  insuper , quas  nunc  primum  addidimus , inter  se  con- 
feras. Namque  ut  ab  exterioribus  ad  interiora  procedas, 
in  tribus  livorem  huncque  ipsum  aut  in  digitis  aut  in  hu- 
mero et  dorso  aut  in  collo  annotatum  comperies;  semel 
corpus  omne,  quasi  ut  in  hectico,  vehementer  extenuatum, 
semel  faciem  solam;  semel  omnes  musculos  sicciores  multo, 
quam  par  sit , id  quod  alias  non  memoratum , imo  semel 
diserte  negatum ; ventre  autem  et  thorace  reclusis,  semel, 
quod  de  musculis  modo  dicebam,  tum  memoratum  tum 
negatum;  semel  omentum  penitus  absumtum  et  mesente- 
rii glandulas  et  pancreas  prorsus  extenuata ; semel  ventri- 
culum aere  turgidum  et  sanguine  distenta  ejus  vasa;  se- 
mel internam  ejus  tunicam  corruptam  ceterasque  rubris 
maculis  distinctas ; quinquies  humorem  quidem  in  eo  anim- 
adversum, at  semel  multum,  ter  paucum,  semel  subfla- 
vum , semel  viridem , semel  e flavo  virentem , semel  valde 
fuscum,  semel  cinereum,  bis  viscidum,  semel  non  visci- 
dum;  intestina  ter  aere  distenta,  semel  nequaquam,  sed 
rubris  disjectis  maculis  infecta ; hepar  semel  flavum  et  du- 
rum , semel  magna  ex  parte  inflammatum  et  gangraenae 
proximum,  semel  jam  lividum;  ejus  autem  vesiculam  semel 

1)  Supra,  n.  23. 

2)  N.  27. 

S)  N.  20. 

plenam , bis  plenissimam  bile , quae  ter  aut  nigerrima  fuit, 
aut  ad  nigrum  accessit,  semel  viridiuscula,  semel  crocea 
et  tunc  pauca.  Haec  in  ventre.  In  thorace  vero  hu- 
jus tota  reliqua  interna  facies  e rubro  livida , at  diaphrag- 
matis duntaxat  ad  ambitum  uno  in  cadavere ; in  altero  dia- 
phragma quoque  non  omnino  expers  fuit  inflammationis; 
pulmones  in  uno  atque  altero  aridi  et  exsucci , in  uno 
cum  vesicis  hic  illic  in  superficie;  in  quinque  nigri  ex  toto 
aut  magna  ex  parte;  in  quatuor  magna  item  ex  parte  san- 
guine pleni ; pericardium  in  uno  parte  aliqua  ferme  fria- 
bile; in  duobus  sine  ullo  humore,  in  uno  paucissimum  ha- 
bens, in  uno  autem  subflavam  aquam  ad  uncias  tres;  cor- 
dis auricula  dextera  in  duobus  aere  dilatata ; ipsum  autem 
cor  in  totidem  siccum;  in  uno  flaccidum  et  extenuatum; 
ventriculis  in  uno  prorsus  sanguine  carentibus ; in  uno  po- 
lyposas tenues  concretiones  habentibus;  in  tribus  autem 
sanguinem  , sed  in  uno  haud  multum  et  picis  similem  ni- 
grae ac  semiliquatae , in  altero  concretum  sine  ullo  prope- 
modum  sero,  in  tertio  autem  sic,  ut  dexter  quidem  san- 
guine plenus  esset  grumoso , cum  sinister  plane  fluidum 
contineret.  Quod  ad  collum  et  fauces  attinet,  unius 
gula,  ut  in  thorace,  ita  ibi  quoque  angusta  et  quasi  con- 
stricta erat;  unius  intus  inflammata;  pharynx  autem  in 
tribus  et  aspera  arteria  in  totidem  aut  levi  aut  magna 
aut  in  gangraenam  jam  vergente  inflammatione  correptae; 
unius  vero  sana  gula;  quorundam  fauces  sine  ullo  inflam- 
mationis vestigio  fuerunt ; unius  membrana  epiglottidis  cri- 
spata ; unius  larynx  e rubro  lividus,  in  quo  et  lingua  cras- 
sior inventa  est,  et  pharynx  spuma  ex  flavo  viridi  omnino 
repletus. 

Porro  cerebrum  unius  et  cerebellum  ad  siccitatem  in- 
clinabant; unius  cum  initio  spinalis  medullae  multo  sic- 
ciora ; unius  vero  nihil  horum  magis  siccum,  quam  soleat, 
quin  optici  nervi  laxiores  ; unius  denique  aut  alterius  cere- 
brum nihil  habuit  annotandum.  Et  rursus  in  duorum  ven- 
triculis aqua  effusa,  sed  in  eorum  altero  subflava  nec 
pauca,  in  altero  pauca  et  rubella;  in  alio  autem  de  ea  ni- 
hil usquam.  In  uno  aereae  bullae  sub  dura  meninge , in 
ejusdemque  sinubus  laxae  concretiones  polyposae.  In  tri- 
bus vasa  omnia  cerebri  valde  sanguine  distenta.  Et  quod 
ad  sanguinem  universe  attinet,  unius  arteriae  sanguine 
plenissimae,  venae  propemodum  inanes;  alterius  autem 

10  * 

vena  quidem  sine  pari  ferme  vacua,  sed  iliacae  maxime  dis- 
tentae , arteriae  autem  sociae  inanes  , aeque  autem  inanes 
per  collum  et  jugulares  internae  venae  et  carotides  arte- 
riae , ut  aeque  plenae  intra  cranium  cum  arteriae  tum  ve- 
nae , quod  et  in  aliis  duobus , ut  modo  indicavi , annota- 
tum est.  In  uno  pariter  nihil  usquam  sanguinis  concreti, 
sed  omnis  sanguis  maxime  liquidus  et  minime  ad  frigidum 
aerem  concrescens.  Verum  in  altera  concretus  potius 
quam  solutus;  in  altero  non  polyposus,  sed  nec  solutus. 
Quin  vasa  ad  cor  magna  in  uno  prorsus  concretum  habue- 
runt, in  ipso  autem  corde  qualis  inventus  sit,  supra  dictum 
est.  Denique  in  duobus  aut  tribus  ater  fuit  annotatus. 
Et  ne  omittamus  quidquam  ex  iis,  quae  universe  spectan- 
tur, duo  male  oluisse  cadavera  annotatum  est;  sed  id 
minus,  quod  pejus  debuisse  videri  poterat. 

31.  Nec  minorem  sane  varietatem  in  aliis  hydropho- 
borum  dissectionibus  inveni,  quas  antequam  haec  relege- 
rem, a viris  doctis  esse  editas  aut  memoratas  novi,  Kt- 
ch.vkdo  Meadto  ‘),  de  quo  jam  supra,  Jano  Planco 1  2 3 4), 
Laurentio  Cajetano  Fabbri  5 6),  Dominico  Brogiani 
aliisque  praeterea  nonnullis  5) , quorum  ad  me  libri  non 
sunt  allati.  Quas  observationes  ut  cum  iis  conferam,  quae 
modo  productae  sunt,  eodem  ordine  conservato,  ab  alia 
quadam  incipiam  oportet  cl.  Phil.  Eberh.  Dillenii  °),  qui, 
cadaver  incidere  prohibitus , externos  livores  et  quasi  su- 
gillationes hic  illic  et  potissimum  circa  pectus  annotavit. 
E ceteris  est,  qui  semel  abdominis  musculos  inflam- 
matos memoret , semel  autem  musculos  universe  tu- 
midos ac  robustos.  Est,  qui,  tredecim  inspectis  cada- 
veribus, scribat,  pinguedinem  utplurimum  ferme  nullam, 
quin  et  omentum  quasi  consumtum  fuisse ; inter  frequen- 
tiora  autem  plurimam  in  primis  viis  inflammationem,  lace- 
rationem, gangraenam.  Alius  in  aliquo  leviter,  in  aliquo 
multum  inflammata  omnia  ventris  viscera.  Singillatim  ve- 
ro in  quibusdam  ventriculi  cavum  foetida  nigraque  bile 
sordidum,  aliquando  sanguineis  veluti  punctis  hic  illic  dis- 
tinctum. Intestina  in  quopiam  cuncta  cum  mesenterio  le- 

1)  Tract.  ile  venen.  tentam.  II. 

2)  Apud  Simon.  Oosmopolit.  Epist.  apolog,  pro  Planco,  et  alibi. 

3)  Dissert.  III.  intorno  ad  alcnne  malattie  u.  62. 

4)  Tract.  de  venen.  animal.  I’.  II. 

5)  Apud  Swieten.  in  comm.  in  Boerh.  aphor.  §.  1140. 

6)  Eph.  nat.  cur.  Ceut.  VII.  obs.  54. 

vi  inflammatione;  in  alio  tumida  aliquantum  et  inflamma- 
ta; in  quibusdam  autem  ileum  praesertim.  Jecur  non  raro 
tensum,  turgidum,  subfuscum,  ejusque  vesiculam  alias 
ferme  inanem,  alias  atrae  bilis  glutine  distentam.  Urina- 
riam vesicam  in  tribus  simulque  penem  inflammatione 
correpta:  cujusmodi  observationibus  suspectum  reddi  can- 
tharidum usum  intelligis,  remedii  alioquin  adversus  hunc 
morbum  non  modo  ab  Arabibus  olim  commendati  aut  in 
arcanis  quibusdam  contra  eundem  pulveribus  a Sc.\R.\- 
mlccio ‘)  ab  aliisque  latere  crediti,  sed  diserte,  quantum 
video,  aetate  hac  nostra  non  unam  apud  gentem  laudati, 
imo  apud  Ungaricam  -)  pro  specifico  infallibili  habiti  in 
summa  etiam  hydrophobia  curanda,  quamquam  ne  ad  prae- 
cavendam quidem  facile  inter  nostrates  exhibebit  is  , cui 
minus  ignota  sint  tot  alia  ad  hanc  rem  dilaudata  remedia 
ex  eorum  numero,  quae  non  adeo  acria  sunt,  et  urinam 
cient.  Ut  ad  thoracem  transeamus,  inflammatum  in 
nonnullis  septum  transversum  inventum  est;  inflammato- 
rum autem  pulmonum  frequentissima  indicia;  faciles  hic 
illic,  ut  in  ventre  quoque,  viscerum  adhaesiones ; sine  hu- 
more in  aliquibus  pericardium ; cordis  ventriculus  sinister 
in  uno  prorsus  vacuus,  cum  dexter  nigerrimum  sangui- 
nem contineret,  sed  in  altero  coccinei  et  fluidi  sanguinis 
uterque  plenus,  non  secus  ac  arteria  pulmonaris  et  vena 
cava.  Ex  iis  vero  partibus  quae  thoracem  inter  et  cere- 
brum sunt,  larynx  quidem  rarius  minusque  inflammatus; 
in  aliquo  tamen  inflammati  ejus  omnes  musculi  et  ossis 
hyoidis  et  linguae,  cujus  papillae  aliquando  tumentes, 
et  in  uno  exigua  quaedam  ad  illius  radicem  tubercula, 
quorum  aliqua  suppurata  apparebant.  Sed  pharyngis 
inflammatio  ut  saepe  nulla,  ita  utplurimum  conspecta  est 
magna,  praecipue  linguam  versus.  Quod  et  ea,  quae  de 
pulmonibus,  intestinis  et  ventriculo  dicta  sunt,  si  confe- 
ras cum  iis,  quae  in  iisdem  partibus  deprehendit  cl.  Koch- 
lerus 1 2  3) , cum  generosi  viri  cadaver  incideret , quem, 
nullo  praevio  rabidi  animalis  morsu,  hydrophobia  sustule- 
rat ; quam  inter  se  conveniant , miraberis.  Ejusdemmodi 
hydrophobiam  iu  milite  quoque  et  ab  eadem  externa 

1)  In  appentl.  cit.  supra  ad  n.  21. 

2)  Commere.  Iit.  A.  1735.  hebd.  XI.  n.  3. 

3)  Commere.  lit.*A.  1743.  hebd.  V.  u.  2. 


222 


Liber  J.  De  morbis  capitis. 

causa  observaverat  l),  nempe  a frigidissimo  potu,  cum 
uterque  aestuaret ; sed  militem , aliis  distentus  occupa- 
tionibus, dissecare  non  potuerat.  Ab  eadem  tamen  causa 
hydrophobiam  ortam  viderat  cl.  Genselius  2),  qui  ruben- 
tes quidem  pharyngis  musculos  et  glandulas , sed  ventri- 
culum totum  quasi  exsiccatum,  reliqua  autem  viscera,  et 
in  his  pulmones,  offendit  recte  se  habentia.  Hic  autem 
hydropbobus  etsi  ad  lucis  alborumque  linteorum  conspe- 
ctum tremebat,  et  humores  quoslibet  ne  aspicere  quidem 
poterat;  non  tamen,  ut  priores  illi  duo,  a potionibus  vel 
procul  oblatis,  aut  ab  harum  mentione  vehementissime 
angebatur,  aut  animo  deliciebat.  Quae  idcirco  memoro, 
ut,  qui  in  iis  pathognomonicum  hydrophobiae  signum  po- 
nunt, nec  eadem  facile  videntur  credere  sine  rabiosi  ani- 
malis morsu  posse  existere,  his  duabus  historiis  ad  tot 
alias,  quae  alibi  et  praesertim  apud  Schenckium  3)  pro- 
stant, adjunctis,  veram  illam  suam  hydrophobiam  etiam 
sine  contagione  heri  posse  agnoscant;  quamquam,  ut  agno- 
scerent, satis  esse  debebant  ex  antiquis  illis  eae  dunta- 
xat,  quas  memoriae  prodidit  Marcellus  Donatus4): 
quis  enim  credat,  de  quinque  aegris,  quos  unus  idemque 
medicus  intra  paucos  annos  vidit  istiusmodi  hydrophobia 
correptos,  neminem  fuisse,  qui  se  ab  rabido  animali  in- 
fectum aut  animadvertisset,  aut  meminisset;  sed  omnes 
pariter  cunctosque  eorum  domesticos  sic  fuisse  aut  stu- 
pidos aut  obliviosos , ut  ne  minima  quidem  contractae 
labis  suspicio  in  eorum  animis  remaneret?  Verum  ad  re- 
liqua susceptae  comparationis  capita  redeamus.  Fuerunt, 
in  quibus  crassa  et  in  quibus  utraque  meninx  magis  mi- 
nusve  inflammata  et  turgidis  nigro  sanguine  vasis  reperta 
est,  nec  sine  parva  quadam  in  uno  ad  verticem  suppura- 
tione; imo  in  cane  rabido  non  sine  ulceribus.  Cerebrum 
ipsum  aliquando  inflammatum  aut  ejus  cortex,  sed  hic 
leviter  et  magis  fuscus,  aut  ejus  medulla  sanguineis  pun- 
ctis conspersa;  ventriculi  autem  in  uno  aut  altero  mini- 
me huniidi  apparuere.  Spinalis  medulla  solito  siccior. 
Sed  et  corpus  omne  in  uno  aridum  et  inflammatum;  in 
altero  superficie  tenus  ab  inflammatione  violaceum.  Quin 

1)  In  eod.  cominerc.  A.  1740.  hcbd.  XXXVI.  n.  1. 

2)  Enh.  nat.  cur.  Ceut.  III.  obs.  50. 

S)  Obs.  med.  Lib.  VII.,  ubi  de  vcnen.  cx  quaurup.  obs.  1/. 

4)  De  mcd.  liist.  mirabili  Lib.  \1.  c.  1. 

fuit  ab  alio  inter  frequentiores  observationes  annotata 
singularis  solidarum  partium,  membranearum  praecipue 
ferme  omnium , ariditas  et  tensio.  De  sanguine  autem, 
quo  plenissimas  fuisse  arterias,  alii  scribunt,  eoque  flui- 
dissimo et  vix  in  aperto  aere  coituro,  non  desunt,  qui 
in  uno  doceant,  arterias  quidem  eo  plenas,  sed  et  venam 
cavam  fuisse ; in  altero  autem  sanguinem  omnem  fuisse 
in  venis,  eumque  sero  caruisse.  Imo  est,  qui  confirmet, 
in  tredecim  cadaveribus  sanguine,  non  raro  alioquin  flui- 
diore, venas  semper  a se  risas  esse  refertas,  arterias 
autem  inanes.  Quocum  in  hoc  quidem  faciat,  sed  in  aliis, 
ut  puta  in  solidarum  partium  ariditate,  discrepet  necesse 
est,  qui  in  cadaveribus  quatuor  se  quidquam  eorum  vi- 
disse negat,  quae  ex  aliorum  dissectionibus  plerumque 
esse  posuit  Boerhaavius  ').  Denique  hydrophobae  cor- 
pus legi  intra  quindecim  a morte  horas  totum  vel  media 
hieme  computruisse. 

32.  Cum  igitur  huc  ferme  redeat  eorum  summa,  quae 
ex  comparatis  omnibus , mihi  quidem  notis  hycLrophobo- 
rum  dissectionibus  colligi  possunt;  praeclare  intelligis, 
multo  magis  differre  inter  se  mortuos,  quam  viventes. 
Dum  enim  vivunt,  certe  in  eo  conveniunt  omnes,  ut 
aquam  sine  difficultate  et  plerique  sine  magno  etiam  hor- 
rore et  detrimento  potare  nequeant.  Qua  autem  pecu- 
liari in  re  omnia  cadavera  eorum  conveniant , non  video. 
Nam  quod  olim  et  nunc  quoque  a pluribus  evidens  sic- 
citas in  iis  reperiri  dicebatur,  profecto  neque  reperitur  in 
omnibus,  nec,  in  quibus  reperitur,  fortasse  adeo  atten- 
denda est,  cum  remediis  potius  sit  aliisve  causis  haud 
raro  accepta  referenda,  quae  magnas  evacuationes  aut 
sub  sensum  cadentes  aut  hunc,  ut  saepius,  effugientes 
fecerunt;  quo  multa  spectant  alexipharmaca  et  acutae 
haud  raro  febres  et  assidui  saepe  clamores  et  violentae 
corporis  agitationes , praesertim  cum  aut  nihil  aut  mini- 
mum bibatur:  quamobrem  videre  potuisti  in  sene  illo 1  2), 
qui  et  bibebat , nec  maniaco  agitabatur  furore , sed  me- 
lancholico potius  pavore  detinebatur,  non  modo  siccita- 
tem nullam  fuisse,  sed  et  pericardium  et  cerebri  ventri- 
culos non  parum  aquae  continuisse.  Nec  vero  magis  quam 

1)  Aphor.  de  copruosc.  morb.  §.  1140. 

2)  Supra,  n.  27. 

ariditas  illa  commune  est  hydrophobis  cunctis  quidquam 
eorum , quae  secando  diximus  esse  deprehensa.  Ita  enim 
in  aliis  alia  sunt,  ut,  si  spectes  singulos,  veras  esse  cre- 
das non  modo  singulas,  quas  de  hujus  morbi  sede  et  na- 
tura Coemus  *)  recensuit , antiquorum  sententias  , sed  et 
plerasque  alias , quae  postea  prodiere : at  si  spectes  uni- 
versos, nullam  certam,  unam  esse  verisimiliorem  intelli- 
gas.  Praepati  quidem  eam  partem,  quae  morsu  fuerit  ve- 
xata, ex  eaque  in  alias  morbum  progredi  nemo  negat, 
ut  Coelius  ait;  et  ex  quo  Salius 1  2)  illud  evidens  ali- 
quando ejus  progressionis  diutius  dilatae  signum  indica- 
vit, ne  tum  quidem  inde  progredi,  saltem  ex  parte,  ne- 
gandum est.  E doloris  autem  sursum  versus  progres- 
sione, ex  iisque,  in  quas  Samus  hanc  desinere  animad- 
vertit, confusione  quasi  quadam  mentis  et  vertigine  et 
titubatione,  non  per  venas,  sed  per  nervos  id  virus  pro- 
gredi videtur  ad  horum  origines.  Quibus  in  partibus  aut 
in  motibus , qui  in  iis  fiunt , certa  quadam , sed  inexpli- 
cabili, mutatione  inducta,  quae  pro  alia  in  aliis  disposi- 
tione major  aut  minor  magisque  aut  minus  diffusa  sit, 
nihil  jam  hydrophobis  accidet,  quod  inde  potissimum  non 
liceat  deducere.  Quosdam,  ut  in  congenitis  antipathiis 
alios  alia,  sed  hos  magis,  illos  minus  aversari  videmus, 
aquae  capiet  aversatio  tanta , ut  ejus  vel  nomen , non 
modo  aspectum,  de  improviso  horrere  incipiant;  alii,  non 
nisi  periculo  facto  et  ejus  deglutiendae  difficultate  per- 
cepta, illam  bibere  se  posse  negabunt.  Delirabunt  alii, 
quidam  sapient.  Hos  inflammationes  corripient  magnae, 
istos  nullae.  Sed  ut  his  in  rebus  in  aliisque  varient  inter 
se,  tamen  convulsio  interior  exteriorve  facile  erit  in  omni- 
bus, et  pro  hujus  potissimum  et  dispositionis  varietate, 
tanta  illa  varietas  in  viventibus  mortuisque  animadverte- 
tur. Intelligis , nobis  eorum  conjecturam  verisimiliorem 
videri,  qui  cum  Democrito  et  Gajo,  Herophim  sectato- 
re 3),  nervos  et  cerebrum  principem  hujus  morbi  sedem 
esse  rebantur,  a quorum  opinione  haud  abfuisse  praeci- 
puos hujus  aevi  medicos  nosti.  Et  huc  quoque  illud  spe- 
ctare vir  gravis  censebat,  quod  narrabat  mihi  adolescen- 
ti, cum  Bononiae  studiis  medicinae  operam  darem,  de 

1)  Acut.  morb.  Lib.  III.  c.  14. 

2)  Supra,  u.  31. 

3)  Apud  Coelium  ibidem. 


225 


Epist.  anat.  medica  VIII.  art.  32. 

Alberto  Fabbri  , medicorum  in  ea  doctissima  civitate 
paulo  ante  meam  memoriam  facile  principe.  Hic  enim 
cum  hydrophobi  arteriam  tangeret,  ab  eo  manu  altera  ar- 
reptus et  valide  retentus,  mox  in  tristitiam  inciderat  tan- 
tam, ut  sui  jam  pene  impotem  mentem  interdum  se  ipsum 
interficiendi  subiret  cogitatio.  Cum  propterea  septem  jam 
dies  frequentiam  fugeret;  accidit,  ut  in  sua  perpetua  moe- 
stitia  defixus,  maximo  antea  imbre  perfunderetur,  quam 
imminere  sentiret.  JLocus  erat  solus  et  a tectis  longe  re- 
motus, ut  ad  haec  non  nisi  totus  aqua  madidus  pervenire 
potuerit.  Sed  omni  prorsus  tristitia  abstersa  pervenit. 
Quid  ipse  crediderit,  nescio.  Plures  quidem  initium  fuis- 
se illud  hydrophobiae,  quo  cerebrum  primum  tentaretur, 
arbitrabantur.  Veri  autem  similius  est,  doctum  medicum, 
memorem  fortasse  eorum,  quae  in  Dioscoride1)  legisset, 
ne  idem  sibi,  quod  Themisoni,  amicum  hydrophobum  cu- 
ranti, accideret,  non  mediocriter  pertimuisse,  praesertim 
ei  eorum  veniret  in  mentem,  quae  de  morbo  hoc,  vel  si- 
ne morsibus  contracto,  non  pauci  tradiderunt  scriptores, 
atque,  ut  solent  multi  in  suo  periculo,  omnia  pro  veris 
haberet,  (nam  et  Stalpartium  2),  qui  nihil  eorum  crede- 
ret, videmus  tamen,  postquam  illorum,  qui  se  hydropho- 
bos  fore  suspicabantur,  arterias  tetigerat,  lavisse  manus), 
ob  vehementiorem  autem  metum  in  melancholicum  quasi 
delirium  incidisse , quod  repentina  aquae  perfusio,  quippe 
recentissimum , tanto  facilius  sustulerit,  si  ejus  generis 
auxilii  adversus  hydrophobiam  recordatio  imaginationem, 
quae  morbum  fecerat,  ad  tollendum  adjuvit.  Sed  haec 
ut  volueris,  ita  accipies.  Quod  vero  de  convulsione  dixi 
facile  in  hydrophobis  omnibus  conjicienda,  vel  una  aquae 
deglutiendae  difficultas  videtur  satis  probabiliter  indicare. 
Sive  enim  est  nulla  faucium  gulaeve  inflammatio;  jam 
supra3)  vidisti,  ut  ad  illam  explicandam  difficultatem 
Caesarpinus  olim  et  Aromatarius  earum  partium  convul- 
sionem posuerint,  Ridleyo  4 5)  atque  aliis  inter  recentiores 
Sequentibus.  Sive  eae  partes  sunt  inflammatae;  videre 
potes,  ut  cel.  Swietenus  s)  hanc  inflammationem  a cre- 

t 

1)  De  med.  mat.  Lib.  VI.  c.  33. 

2)  Schol.  cit.  supra  ad  u.  29. 

3)  N.  19.  et  20. 

4)  \id.  act.  Lips.  cit.  supra  ad  n.  26. 

5)  Comm.  iu  Boerh.  aplior.  §.  1140. 

bra  convulsione,  ut  effectum  a causa,  deducat,  indeque 
etiam  verisimilem  rationem  eliciat,  cur  citius  ab  hydro- 
phobia confectus  puer  sine  illa  fuerit  inflammatione,  se- 
rius autem  mortuus  juvenis  sine  illa  non  fuerit.  Sic  aliae 
etiam  partes  et  viscera  cur  in  aliis  hydrophobis  valde  in- 
flammata, in  aliis  minime  reperiantur,  a magis  quoque 
minusve  crebra  aut  violenta  eorum  nervorum,  qui  ad  illa 
pertinent,  convulsione  deduces.  Quin  etiam  nimiam  illam 
tensionem  et  siccitatem  nervosarum  membranarum , e qua 
Meadius  ')  scite  illud  repetebat,  ut  acutius  quam  natura 
sua  in  hydrophobis  sentiant,  sicque  solitae  objectorum 
impressiones  non  gratum  amplius  sensum,  sed  dolorem  et 
molestiam  faciant,  illam,  inquam,  tensionem,  si  a sicci- 
tate tota  non  est,  ut  primis  diebus  morbi  esse  non  vide- 
tur, a convulsionibus  deducas,  quarum  hic  effectus,  si 
non  in  omnibus,  in  pluribus  certe  cadaveribus  superstes 
re  ipsa  est  ab  solertissimo  Bkogiano 1  2)  deprehensus.  Mitto 
cetera,  quae  a pluribus  sunt  in  medium  adducta,  ut  hy- 
drophobiam convulsivum  esse  affectum  probarent.  Si  igi- 
tur hoc  in  morbo  tantum  est  convulsionibus  tribuendum, 
neque  earum  causa,  quippe  invisibilis  in  cerebro  nervis- 
que mutatio,  sed  earum  duntaxat  effectus,  iique  pro  va- 
ria ipsorum  vehementia  varioque  tempore  discrepantes,  in 
demortuis  sub  sensum  cadunt;  praeclare  intelligis,  ad  haec 
ipsa,  quae  diximus  et  nunc  dicimus  aut  comprobanda 
aut  infirmanda,  pauciores  adhuc  esse  habitas  dissectiones. 
Paucae  enim  in  tanto  numero  sunt,  quas  historia  prae- 
cedat satis  accurata,  non  aetatis  solum  et  constitutionis 
illius  hominis , sed  et  modi  et  temporis,  tum  quo  virus  et 
unde  contractum  fuerit,  tum  quo  perstiterit,  et  qua 
symptomatum  omnium  et  quo  die  ingruentium  majori 
minorive  assiduitate  et  saevitia,  tum  deinde  omnium,  quo- 
ad fieri  potest , quae  in  universis  et  singulis  cadaveris 
ejusdem  hominis  partibus  praeter  naturam  reperta  sint: 
ne  si  qua  forte  praetermittatur,  certa  quaedam  alia  non 
tam  abfuisse,  quam  non  satis  quaesita  fuisse  existimentur. 

33.  In  his  tamen  ne  facile  putes,  vermes  fuisse,  qui- 
bus cerebrum  scateret;  tametsi  in  Sepulchreto  3)  leges, 
conspectos  esse  in  rabiosi  canis  cerebro,  et  Ar.omat.y- 

1)  Tentam,  cit.  supra  ad  n.  31. 

2)  P.  II.  ibid.  cit. 

3)  Lib.  I.  s.  8.  iu  addit,  obs.  3. 

ricjs  l 2)  scripserit,  observatum  fuisse , generari  quandoque 
vermem  in  anteriore  parte  capitis,  tam  in  cane  rabido 
quam  in  homine.  Hoc  eniru  accipiendum  credo  non  de 
cranii  cavea,  sed  de  nasi  aut  sinus  alicujus , cum  hoc 
communicantis,  recessibus,  ut  alias  -)  tibi  significavi.  Ne- 
que alia  ratione  intelligo,  quae  paulo  superius  in  SepuI- 
chreto  3)  ex  epistolis,  non  ex  observ. , Barthomxi  pro- 
ducuntur de  vermibus,  quos  in  equis  , bobus  et  ovibus  ca- 
piti inesse  rustici  dicuntur  observasse,  in  phrenitide  ta- 
men et  vertigine,  non  in  ea,  qua  de  agitur  rabie,  quo 
uno  vocabulo  quam  variae  affectiones  designentur,  lauda- 
tus docet  Aromatarius  4 5).  Per  haec  illis  quoque  occur- 
res, quae  in  scholio  adduntur  ad  observationem,  primo 
loco  a me  in  Sepulchreto  nunc  indicatam  s).  Ea  vermi- 
culos quidem  proponit  in  rabidi,  ut  dicitur,  canis  cerebro, 
vel  potius  in  majoribus  bullis  e viscoso  putrique  cerebri  li- 
quore elevatis,  vel  e motu  interiori  animadversos.  Sed 
nuni  cranium  satis  examinatum  fuerit,  ne  qua  via  forte 
ex  morbo  alio  pateret,  per  quam  vermiculi  subiissent ; num 
satis  quaesitum,  verine  illi  essent  vermiculi,  numve  in  eo 
gramine  antea  non  essent,  in  quod  prolapsum  cerebrum 
longe  diffluxerat,  ipsa  per  se  observatio  indicabit.  Equi- 
dem vereor,  ne,  si  Reysius,  ut  auctor  optabat,  adstitis- 
set,  non  ita  facile  expuncturus  fuisset,  quod  scripserat  6) 
famam , a Jacobo  de  partibus  commemoratam , quasi  ca- 
nina rabies  a verme  in  canis  cerebro  nato  prodiret,  esse 
merum  figmentum,  a nemine,  quod  sciret,  confirmatum. 
Noli  tamen  credere,  si  illa  eadem  observatio  accuratius 
habita  fuisset,  me  nihilominus  assensum  fuisse  cohibitu- 
rum, quasi  nullo  modo  fieri  unquam  posse  existimarem, 
ut  vermiculi  rabiem,  de  qua  loquimur,  in  cane  cierent; 
quando  Zwixoerus  7)  de  cane  refert  adeo  rabido,  utpuer, 
quem  momorderat,  ante  diem  quadragesimum,  hydropho- 
bia atrocissima  correptus , perierit ; qui  tamen  canis  a ra- 
bie prorsus  curatus  est,  postquam  herus  levem  ei  in  pede 
tumorem,  quem  jugiter  sibi  mordebat,  inde,  quasi  in  iram 

1)  Disp.  de  rabie  P.  IV.  partic.  7. 

2)  Epist.  I.  n.  8.  et  9. 

3)  S.  cit.  VIII.  obs.  11. 

4)  Disp.  cit.  P.  I.  partic.  2. 

5)  Obs.  3.  cit. 

6)  Elys.  jucund.  quaest.  camp.  qu.  LXI.  n.  1. 

7)  Eph.  aat.  cur.  Dec.  111.  a.  2.  obs.  105. 

et  rabiem  actus,  circumcurrens,  aperuit,  vermemque  vi- 
vum, album,  crassiusculum  eduxit.  Canem  quidem  rabi- 
dum fuisse  Zwingerus  sciebat,  qui  puero  illi  hydrophobo 
medicus  fuerat.  Canem  quoque  ea  ratione  curatum  esse 
quippe  vicinus,  haud  ignorabat.  Maluissem  tamen,  illum 
ipse  vermem  examinasset,  ut  certius  sciremus,  verum  ex 
eo  tumore  vermem,  non  vermiforme  aliquid  exiisse. 

34.  Saepe  enim  vermes  facile  creduntur,  qui  non  sunt. 
De  cane  rabido  vulgo  affirmatur,  inquit  Etmuellerus  j), 
sub  lingua  ejus  latere  vermem  quendam  oblongum,  quem 
alii  a se  ipsis  visum  testantur , quo  mature  demto , nullus 
canis  rabidum  fiat,  eodem  vero  increscente,  rabiem  neces- 
sario supervenire;  unde  quidam  ad  praecautionem  solent 
extrahere  hunc  vermiculum:  quidam  existimant , non  esse 
vermiculum,  sed  pro  sanguinis  congrumati  particula  in  ve- 
nis raninis  sub  lingua  collecti  et  stagnantis  habent.  Rem 
hanc  ceu  nondum  sufficienter  exploratam  in  medio  relinquo. 
Viri  hujus  prudentiam  laudo , quam  si  alii  imitarentur, 
pauciores  fabulas  haberemus.  Hanc  inde  ortam  esse  non 
dubito,  quod  Pi.inius  2)  scripserat:  Est  vermiculus  in 
lingua  canum,  qui  vocatur  a Graecis  lijtta  ("al.  lyssa),  quo 
exemto  infantibus  catulis,  nec  rabidi  fiunt,  nec  fastidium 
sentiunt.  Plinio  autem,  ut  ceteros  nunc  omittam,  qua- 
dantenus  adstipulatum  esse  Sextum  Philosophum,  Aro- 
ma.ta.rius  3)  censet,  quem  in  suo  de  medicina  animalium 
cap.  9.  testatum  ait,  sub  lingua  canis  rabidi  reperiri  ver- 
mes. Quod  ego  de  Constantinopolitano  Demetrio  4)  non 
ausim  dicere , si  in  ejus  linguae  inferiore  parte  non  ver- 
miculum , sed  vermiculi  effigiem  et  nervi  albi  similitudinem 
esse  scripsit;  nec  de  Fracastorio  5),  quamquam  aliam 
ob  causam,  vulnificum  enim  vermem  revera  ponit,  sed, 
quantum  intelligo,  non  sub  lingua,  ibique  ut  poeta,  opi- 
nor, loquitur;  namque  ubi  °)  ut  medicus  rabientium  ca- 
num signa  proponit,  de  verme  in  lingua  aut  ad  linguam 
ne  verbum  quidem.  Haud  equidem  inficias  iverim,  veros 
ibi  aliquando  vermes  reperiri ; sed  eum , quem  Plinius  in 
cunctis , ut  videtur , canibus  quasi  secundum  naturam  po- 
li Art.  et  m.  cit.  supra  ad  n.  19. 

2)  Natur,  hist.  Lib.  XXIX.  c._  5. 

8)  Disp.  de  rabie  P.  II.  partic.  5. 

4)  L.  ae  cura  et  inedic.  canum , Gillio  intcrpr. 

5)  In  Alcon,  extremo. 

6)  De  contag.  etc.  Lib.  II.  c.  10. 

suit,  ct  quem  eximebant,  vermem  esse  diserte  nego. 
Quod  et  Codronchils  0 l)rae  ceteris  olim  negaverat. 
Sciendum  est,  inquit,  illam  partem,  quam  eximunt,  non 
esse  vermiculum,  sed  nervum,  vermis  teretis  figura.  Eodem 
autem  anno,  quo  id  Codronchils  scribebat  1609.,  editum 
est  Casser.ii  nostri  Pentaestheseion,  in  quo  :)  inferiorem 
caninae  linguae  faciem  pingens,  vermiforme  in  ea  corpus- 
culum ostendit,  quod  et  seorsum  delineat,  posteriore  ex- 
tremo in  longissimam  caudam  recta  productum,  quae  sen- 
sim in  tenuitatem  incredibilem  sese  contrahit.  Aitque, 
musculum  esse , quo  canes  lingunt , sive  ad  lingendum  fa- 
ctum, eumque  in  medio  apicis  linguae  occultari,  qui  se 
inventorem  habeat,  quippe  aliis  ad  id  usque  tempus  igno- 
tum. 

35.  Fugit  autem  Casserilm  locus  ille  Plinii,  ut  me 
ejus  et  Couronchi!  fugerant , cum  idem  corpusculum  in 
canum  lingua  olim  animadverti,  et  saepius  deinde  ad  exa- 
men revocavi,  quod,  an  alii  anatomici  intra  hos  centum 
et  quinquaginta  annos  descripserint  aut  delineaverint,  ne- 
scio. Ego  vero  non  ob  hanc  potissimum  causam  plura 
de  eo  corpusculo  verba  faciam ; sed  potius  ne  cui  docto 
homini,  quod  hac  ipsa  aetate  accidisse  suspicor , pro  ver- 
me amplius  imponat.  Credo  autem  hic  a vulgo  nonnullis 
canibus  adhuc  eximi;  cum  enim  in  quindecim  cujuscunque 
promiscue  et  generis  et  magnitudinis  et  aetatis  quaesi- 
verim, in  quatuordecim  inveni;  unus  modo  ex  iis,  quibus 
laniones  utuntur,  maximus  omnium,  ut  multo  majus  ha- 
bere debuisset,  omnino  non  habuit;  quod  si  tunc  Plinii 
verba  memoriae  occurrissent,  diligenter  cicatricis  vesti- 
gium quaesivissem , quae  tamen  luculenta  non  fuerit , ne- 
cesse  est,  nam  per  se  in  oculos  incurrisset.  Et  in  altero 
quidem  cane,  qui  magnus  erat,  parvum  id  corpus  pro 
canis  magnitudine  fuisse  memini;  non  sic  tamen  in  aliis 
vel  aeque  grandibus.  Imo  in  magno  quodam  inveni  tres 
digitos  transversos  longum,  cum  in  mediocribus  raro  su- 
peraverit duos , saepius  aequaverit.  Itemque  in  alio  po- 
tius magno  quam  parvo,  cum  lingua  esset  longitudine 
digitorum  octo , trium  ipsum  aut  eo  amplius  .fuit  vel  si- 
ne tenuissima  caudae  parte.  Cum  enim  hoc  teree  corpus 

1)  De  rabie  Lib.  II.  c.  10. 

Z)  Lib.  II.  tab.  5.  iig.  i.  et  5. 

nihil  magis,  si  figuram  tantummodo  spectes,  quam  fusum 
referat,  sic  utrinque  extenuatur,  ut  anterius  extremum, 
quod  ad  ipsam  ultimam  apicis  linguae  oram  saepius,  non- 
nunquam  proxime  ipsam  extenditur,  sit  minus  et  acutum 
et  longum;  posterius  non  modo  sensim  magis  magisque 
se  contrahit , sed  uhi  non  ita  breve  spatium  emensum 
est,  repente  in  filum  abit  quasi  tendineum,  pertenue  et 
albicans,  quod  corporis,  unde  prodiit,  longitudinem  saepe 
aequans,  raro  ea  minus,  non  raro  majus,  et  semel,  si 
non  triplum , at  certe  plus  quam  duplum  a me  deprehen- 
sum, per  medium  illud  musculorum,  qui  hinc  et  hinc  sub 
lingua  prominent,  interstitium  pergit  ad  posteriora,  alte 
inter  illos  se  condens.  In  eodem  autem  interstitio  ad  an- 
teriora producto  et  posterius  extremum  et  corpus  reli- 
quum locatum  est,  sed  hoc  tanto  exterius,  ut  linguae 
membranam  ipsam  contingat  protuberans,  per  eamque 
transspiciatur.  Quae  ubi  leviter  incisa,  et  simul  cum  iis 
duobus  musculis  sic  satis  diducta  est,  tum  vero  illud  cu- 
jusdam  lumbrici  instar  apparet ; nam  ad  figuram  albedo 
et  levitas  accedunt.  At  si  cultri  aut  digitorum  ope  ab 
lingua  dividas,  id  quod  nullo  negotio  fit;  laeve  quidem  ea 
quoque  facie  conspicis,  quae  latebat,  sed  rubellum.  Ita- 
que hujus  pars  corporis,  quae  crassior  est,  e duabus  con- 
stat substantiis  inter  se  arctissime  nexis,  altera  candida, 
subrubra  altera,  et  quam  facile  carneam  credas , ut  illam 
alteram,  quae  ad  extrema  etiam  pertinet,  tendineam.  Ve- 
rum nec  rubella  ex  manifestis  efficitur  fibris,  et  candida 
durior  est  quam  tendinea,  ut  media  inter  ligamentum  et 
tendinem  esse  videatur;  quin  digitis  tractata,  hic  illic 
non  semel  mihi  visa  est  quasi  ad  cartilagineam  naturam 
propius  accedere,  nec  raro  non  perpetua,  sed  quasi  di- 
visa in  frustula  eaque  inaequaliter  distributa.  Quoties- 
cunque  autem  medium  hoc  corpus  in  transversum  disse- 
cui , ipsa  quidem  sectio  circuli  ferme  aream  semper  retu- 
lit; sed  alba  substantia  fere  semper,  rarissime  subrubra 
majus  illius  areae  segmentum  occupavit.  Nec  totius  areae 
diameter  usquam  magna  est;  imo,  vel  ubi  ab  extremis  ma- 
xime distat,  perparva.  Nec  anterius  extremum  fissuram 
habet  aut  aliud,  quod  os  referat,  nec  corpus  quidquam 
intus  mollis  aut  cavi.  Etsi  vero  proximorum  musculorum 
fibrae  huic  corpori  adhaerent,  non  tamen  in  ipsum  ab- 
eunt, neque  continuantur;  quin  ab  iis  musculis  est  per 

tenuem  interjectam  membranam  divisum , ut  facile  pro- 
pterea,  uti  dixi,  et  laevi  undique  servata  superficie , evol- 
vatur: quod  si  in  mortuis  succedit,  quanto  facilius  suc- 
cedere credemus  in  vivis?  Quae  cum  ita  sint,  ut  proclive 
est  intelligere,  hoc  illud  esse,  quod,  licet  vermis  non  sit, 
pro  verme  tamen  e canum  lingua  demebatur,  sic  pariter 
intelligitur , neque  esse  nervum,  ut  Codronchio  et  aliis 
visum , neque  ullius  vicini  musculi  partem.  Num  vero 
ipsum  musculus  sit,  quod  Casserius  credebat,  et  ad  lin- 
gendum datus,  an  potius  mistum  e multiplici  substantiae 
genere  peculiare  corpus,  quo  pro  longitudine  tenuior  ca- 
num lingua  firmetur,  suisque  in  motibus  adjuvetur,  nunc 
quidem  in  medio  relinquo,  praesertim  cum  ignorem  hactenus, 
num  aliis  pariter  certis  animantibus  tributum  sit,  et  quid 
discriminis  in  linguae  motibus  inter  eos  canes,  quibus  est 
exemtum , et  ceteros  intercedat. 

36.  Etsi  vero  in  calce  sectionis  hujus  ‘),  quae  de  ma- 
nia et  rabie  est,  adduntur  in  Sepulchreto  observationes 
duae  de  furore  uterino , et  post  sectionem , de  qua  simul 
egimus,  proximam  de  melancholia  inscriptam,  sectio  al- 
tera de  imaginatione,  ratiocinatione  et  memoria  depravatis 
et  abolitis;  tu  noli  tamen  exspectare,  ut  huic  ego  longis- 
simae epistolae  alia  adjiciam.  Nam  neque  Valsalvae 
neque  mihi  accidit,  ut  furore  uterino  absumtas  incidere- 
mus, et  alia  fortasse  praeter  miram  ovarii  magnitudinem, 
quam  in  pluribus  vidi  eo  morbo  non  laborantibus,  intus 
vitiosa  deprehenderemus;  quando  in  caesarcae  academiae 
observationibus  praeter  illam,  quae  fere  semper  z),  et 
clitoridis 1 2  3),  quae  nonnunquam  inventa  est,  magnitudi- 
nem, alia  interdum  et  in  his  uteri  inflammationem  re- 
perta legimus  4 ).  Quas  observationes  versantibus,  ut  exem- 
pla occurrerunt 5 6)  aliquot  juvencularum , quae  sibi  ipsae 
mortem  consciscentes,  funestam  memoriam  Milesiarum 
virginum  et  Lugdunensium  mulierum  renovarunt,  ita 
se  obtulerunt  alia,  unde  communis  illius  feminei  furoris 
causa  cum  pestilentiae  quasi  cujusdam  causa  comparari 

1)  8.  Lib.  I. 

2)  Cent.  IV.  obs.  142.  et  Cent.VIII.  obs.  3.  et  act.  tom.  VII.  obs.  30. 

8)  Ibid. 

4)  lbid.  et  Dec.  III.  a.  5.  obs.  124. 

5)  Cit.  3.  obs.  cent.  VIII. 

6)  Apud  Schcuckium  obs.  med.  Lib.  1.,  ubi  de  mauia  et  ex  ea  mor- 
tuis obs.  1. 

posse  rideatur.  In  non  magno  enim  comitatus  unius  tra- 
ctu *)  aestate  a.  1698.  tot  simul  feminae  uterino  furore 
laborarunt,  ut  medicus  aegras,  quas  inviseret,  unus  ha- 
beret duodeviginti,  quae  res  morbum  esse  epidemicum 
ostendebat:  in  iisdem  autem  aedibus  saepe  duae,  tres 
pluresque  mulieres  eodem  correptae  morbo  comperieban- 
tur, quae  res  aliaeque  contagiosum  esse  indicabant.  De 
illarum  autem  mentis  facultatum , quae  paulo  ante  nomi- 
natae sunt,  vitiis,  quae  poteramus  in  has  ipsas  literas 
aliasque1  2)  contulimus,  quae  repetere  non  placet,  quemad- 
modum in  Sepulchreto  factum  videbis , ubi  de  viginti  ob- 
servationibus, ad  memoratas  facultates  spectantibus,  quas 
sectio  decima  proponit , primum  tredecim  videbis  diserte 
indicari  in  aliis  sectionibus  fusius  descriptas  fuisse;  dein- 
de, si  paulo  diligentius  consideres,  facile  deprehendes , in 
illa  ipsa  sectione  decima  quasdam  semel  atque  iterum  po- 
ni. Sic  X.  observatio  eadem  videtur  ac  III.;  XIII.  vero 
eandem  esse  prorsus  ac  VII.,  XV.  ac  I.,  XVII.  ac  VIII. 
demonstrabit  observatio  XLIV.  sect.  I.  libri  quarti;  et 
XVI.  sect.  XVI.  libri  I.,  et  V.  sect.  IV.  libri  ejusdem; 
ne  in  alias  modo  inquiram,  nec  dicam,  IX.,  quod  et  in 
scholio  sic  satis  agnoscitur,  nihil  ad  rem  attinere.  Sed 
haec  hactenus.  Vale. 

De  epilepsia  sermo  habetur. 

Vertigo,  de  qua  in  Sepulchreto  proxima  sectione  XI. 
agitur,  haud  raro  in  apoplexiam  et  soporosas  affectiones 
degenerat,  e quibus  plures  denique  intereunt  vertiginosi. 
Quod  cum  productae  in  ea  sectione  observationes  diser- 
teque  I.  et  XI.  ostendunt,  tum  propositae  in  epistolis  su- 
perioribus 3)  aliae  confirmant.  Quae  cum  ita  sint,  prae- 
stare arbitramur,  ut  iis  hic  minime  repetitis,  transeamus 


1)  Decur.  III.  nat.  cur.  a.  7.  iu  appcnd.  ad  n.  8. 

2)  Enist.  I.  n.  10.  et  II.  n.  13.  ' 

3)  Epist.  II.  n.  9,  22.  III.  n.  16.  IV.  u.  11.  VI.  u. 


2,  6. 

protinus  ad  sectionem  XII.,  quae  de  morbo  est,  in  quem 
etiam  saepe  vertigo  abit,  epilepsia.  Vertigines  enim,  ut 
recte  Galenus  *)  docuit,  proximae  sunt  morbis  comitiali- 
bus et  iis,  quos  apoplexias  nominant , sic  ut  praecedant 
epilepsiam  et  apoplexiam.  Epilepsiae  autem  per  se , ut 
visa  est,  mortiferae  unam , haud  amplius , \ alsalva  reli- 
quit observationem  eamque  perbrevem , quae  ad  hunc 
modum  se  habet. 

2.  Vir  sexagenarius,  epilepsiae,  obnoxius,  febre  cor- 
ripitur. Huic  ex  improviso  supervenit  epilepsia,  ex  qua 
moritur. 

Inter  crassam  tenuem  que  meninge  m,  praeter 
seri  ubique  copiam , portio  etiam  effusi  sanguinis  ad  latus 
invenitur;  item  ventriculi  sero  oppleti,  in  iisque  turgidae 
glandulae  plexus  choroidis. 

3.  Si  istam  sanguinis  effusi  portionem  , novissimis, 
ut  verisimilius  est , epilepticis  convulsionibus  tribuis , quae 
a febre  turgentia  vasa  constringendo,  horum,  ubi  laxiora 
erant,  disruptionem  aliquam  effecerint,  quam  statim  sint, 
ut  credibile  est,  et  apoplexia  et  mors  consecutae;  serum 
videlicet  i-estabit,  cui  comitiales  insultus  aut  saltem 
postremum  hunc  possis  fortasse  tribuere.  Ilabes  sane 
vel  in  ista  ipsa,  circa  quam  versamur,  sectione  in  ejus- 
que  additamentis  non  absimiles  intra  epilepticorum  cal- 
varias redundantis  seri  historias,  quarum  antiquissima  est 
XVI.  illa  Hippocratis,  ab  ovibus  ac  praesertim  a ca- 
pris, quae  f requentissime  hoc  morbo  prehenduntur ) ad  ho- 
mines ipsos  ti-aducta,  quae  historiae  etsi  multae  sunt, 
(quamquam  eandem  esse  V.  cognosces  ac  illam , quae  ver- 
sa pagina  profertur  sub  nunx.  X) , tamen  fore  tibi  haud 
ingratum  existimo,  si  alias  addam,  unam  ad  seculunx  XVI. 
reliquas  ad  hoc  nostrum  attinentes.  Illa  est  Micuaelis 
Gavassetii , Novellariensis,  medici  quidem,  sed  non  pro- 
fessoris , ut  quidam,  scriptores  vocant,  Patavini.  Memini, 
inquit  me  vidisse  illustr.  card.  Commendonum  sexaginta 
motus  epilepticos  spatio  viginti  quatuor  horarum  sustinuis- 
se, atque  tandem  natura  debilitata  succubuisse : quo  mortuo 
statim  detracta  calvaria,  hydrocephalica  passione  laborasse 

1)  In  aphor.  commeat.  III,  17. 

2)  Do  iudic.  curat.  C.  XXXIX. 

comperi.  Dc  tribus  autem,  quas  vir  cl.  Bai.tius.  Wal- 
thierius  ad  me  postremo  die  martii  a.  1727.  Venetiis 
misit,  duas  potissimum  commemorabo,  quae  ad  proposi- 
tam e Valsalva  magis  accedunt.  Eadem  enim,  vel  eo 
majori  aetate  vetulae  duae,  altera  epilepsiae  jam  diu  ob- 
noxia, altera  cum  anasarca  laboraret,  tribus  eodem,  quo 
obiit,  die  horrendis  epilepticis  paroxysmis  correpta,  am- 
bae quidem  inter  meningem  tenuem  et  cerebrum  itemque 
in  ventriculis  aquam  habuerunt,  ambae  quoque  plurimas 
in  plexibus  choroidibus  vesiculas  aqua  tumentes , sed  pri- 
ma haec  omnia  multo  magis  quam  secunda;  ut,  cum 
hujus  laterales  ventriculi  eo  sero  essent  ferme  pleni,  in 
illa  eodem  omnes  ad  crepaluram  usque  distenderentur; 
itaque  vix  attacti  ingentem  ejus  copiam  profuderunt.  Lon- 
ge minori  tamen  copia  saepe  in  epilepticorum  cranio  aqua 
deprehenditur  vel  ipsorum  quoque  infantium , in  quibus 
plurimam  alias  inveniri , baec  eadem  Sepulchreti  sectio  *) 
docet.  Observatione  enim  exempli  causa  VII.  in  anni- 
cula puella  fuisse  vides  ad  libras  quinque ; cum  in  puero 
aliquanto  majori  vix  fuerit  ad  uncias  duas,  ut  mihi  Bo- 
noniae etiam  tum  studiorum  causa  degenti  in  hunc  mo- 
dum narravit  diligens  observator  idemque  celeberrimus 
medicus  Hippolytls  Franciscus  Albertinus. 

4.  Puer  menses  natus  XVII.  primogenitus  nobilissi- 
morum parentum , inter  animi  perturbationes  conceptus, 
patre  etiam  a nervis  minus  valente , capite  erat  aequo 
grandiore  eoque  graviore , oculis  tristibus , altera  thora- 
cis parte  depressa,  cruribus  non  satis  firmis,  carnibus 
flaccidis.  Hic  jam  antea,  cum  vix  annum  complevisset, 
iis  correptus  incommodis , ut  unciae  duae  sanguinis  mit- 
tendae fuerint,  mox,  ab  his  liber,  epileptici  aliquid  ob 
dentitionem  passus,  novissime,  dum  alter  e caninis  denti- 
bus superioribus  prodire  inciperet,  verum  esse  ostendit 
Hippocratis  aphorismum  -) , febres  pueris  et  convulsio- 
nes minantur  maxime  cum  caninos  edunt  dentes.  Nam  fe- 
bre primum,  tum  repentina  gravissima  epilepsia  prehen- 
sus , jam  stertens  et  sine  ullo  propemodum  pulsus  indicio 
ab  accersitis  medicis  inventus  est.  Qui  cum  in  ejusmodi 

angustiis  succino  oleo  nucham,  tempora,  nares  inunxis- 
sent, his  salis  ammoniaci  non  spiritum  quidem,  sed  le- 
vem spiritus  odorem  subjecissent,  ad  pedes  columbas  dis- 
sectas applicuissent,  paulum  remittente  se  morbo  arteriis- 
que micantibus,  sanguinem  detrahere  ad  tres  uncias  non 
dubitarunt.  Unde  respiratio  quidem  minus  difficilis  facta 
est , puerque , quasi  ad  se  rediens , sublato  brachiolo  fron- 
tem perfricuit.  Sed  nihilominus,  cum  vi  morbi  oppressum 
caput  minime  relevaretur;  quin  medicorum  digitis  expe- 
riendi causa  propius  oculos  admotis,  hi,  quippe  jam  ni- 
hil cernentes,  perstarent  aperti;  intellectum  est,  servari 
puerum  non  posse,  qui  sexta  ab  insultus  initio  hora  vi- 
vere desiit. 

Cranio  a medico  doctissimo  Petro  Molinetxio  re- 
cluso, non  plus  aquae  inventum  est,  quam  ante  dixi,  ejus- 
que,  a sectione  fortasse,  subcruentae  tum  in  cerebro, 
quod  erat  mollius , tum  circa  ipsum  undique , sed  prae- 
sertim ad  basin.  Thorax  ea  in  parte,  qua  angustior 
fuerat,  aliquid  habuit  etfusi  sanguinis,  sedesque,  unde  hic 
e pulmone  exierat,  quasi  erosa  et  corrupta  videbatur. 

5.  Quaeres,  an  tantillum  aquae  credam  posse  tantas 
turbas  ciere,  quando  vel  e Sepulchreto  ipso  ‘)  intelligis, 
Fernelium  et  Krastum  admonuisse,  ne  a multa  qui- 
dem saepe  fieri  epilepsiam,  sed  soporosos  potius  affectus, 
quod  et  nostrae  superiores  confirmant  epistolae:  quin 

‘WiMjIsium  2)  et  multo  ante  W nausum  Hf.nricum  Pe- 
traeum 3)  a subita  epilepsiae  tum  invasione  tum  solu- 
tione argumenta  repetiisse , ex  quibus  apparere  cense- 
bant, ne  posse  quidem  ab  aqua  lieri,  quod  in  iis  casi- 
bus non  videtur  negandum,  in  quibus  nihil  omnino  inva- 
sionem praecedit  et  solutionem  subsequitur,  quod  cere- 
brum minus  valere  ostendat.  Non  hic  tamen  sequitur, 
haud  posse  comitiales  insultus  in  aliis  casibus  ab  aqua 
fieri,  eaque  etiam  modica,  ut  infra  declarabimus,  si  prius 
exempla  aliquot  illorum  attulerimus,  neque  uno  modo  in- 
ter se  discrepantium,  in  quibus  nihil  facile  fuisse  aquae, 
nos  quoque  ultro  libenterque  agnoscamus.  Nam  primum 
de  Patavino  viro  patricio  annos  nato  sexaginta  quatuor 
olim  audivimus,  se  cum  annum  ageret  alterum  et  quadra- 

1)  Scct.  hac  XII.  obs.  2.  in  schol.  et  obs.  14.  §.  2. 

2)  Obs.  1.  in  schol. 

3)  Obs.  14.  in  schol. 

gesimum , vehementi  ira  et  simul  propemodum  prima 
epilepsia  correptum  ex  improviso  cecidisse  , post  multum- 
que interjectum  tempus,  cum  eundem  illum,  cui  iratus 
erat,  forte  vidisset,  iterum  cecidisse,  deinde  autem  vel 
eo  non  viso , idem  sibi  et  saepe  quidem  accidisse , donec 
duobus  illis  an  tribus  postremis  annis  non  nisi  quibus- 
dam mentis  quasi  obscurationibus  nonnunquam  tentaretur, 
sive  morbi  vim  longum  tempus  jam  magna  ex  parte  fre- 
gisset, sive  morbi  causas  Nicotianae  herbae  pulvis,  quem 
naribus,  ut  fit,  attrahere  coeperat,  minuisset,  sic  enim 
multum  sane  humoris  per  eam  viam  effluebat.  Quem  ut 
credas  ad  primam  epilepsiae  causam  accessisse,  non  pu- 
tes certe  tunc  fecisse,  cum  semel  atque  iterum  invisi  ho- 
minis conspectus  repente  prostravit  sanissimum  virum. 

6.  Cum  autem  eum,  quem  supra  laudavi,  clarum  in 
medendo  magistrum  sectarer  Hippoi..  Franc.  Albertinum, 
memini  generosissimum  inter  Bononienses  adolescentu- 
lum , nunc  senatorem  amplissimum , e terrore  epilepsia 
prehensum,  quae  saepissime  revertebatur,  ob  eamque 
aqua  utentem,  in  qua  herbae  Betonica,  Primula  veris, 
Melissa  et  Carduus  benedictus  coctae  fuerant,  adjectis 
guttulis  spiritus  sanguinis  humani  admodum  paucis,  uri- 
nam non  solum  supra  potionum  modum,  sed  ad  uncias 
nonaginta  quotidie  reddere  coepisse.  Cum  vero  neque 
tanta  urinae  vis  neque  alvus  saepius  per  se  fusior  in- 
sultuum numerum  aut  vehementiam  minuerent;  conversus 
ad  me  Ai.bertinus  , huic,  inquit,  si  vel  omne  serum  ars 
exhauriret,  frustra  foret,  quando  sic  nihil  proficit  ipsa 
natura. 

Igitur  hic  intelligis , serum  neque  a primo  neque 
postea  hunc  morbum  fecisse.  Quod  et  curatio  confirma- 
vit. Neque  enim  aquam  educendo,  quod  ne  initio  quidem 
spectatum  fuerat,  sed  tumultuarios  motus  sedando,  intra 
diem  quadragesimum  absoluta  est.  Bis  quidem  singulis 
diebus  per  alvum  oleum  infundebatur,  sed  simplex,  ut 
nihil  nisi  distentos  nervos  remittere , laxosque  servare 
posset.  Nam  per  eas  accessiones  multo  magis  quam  ce- 
rebrum interni  vexabantur  nervi  atque  externi,  comper- 
tumque  fuerat,  juvari  aegrum,  dum  morbo  concutiebatur, 
si  spina  universa  fricaretur  molli  palma  oleoque  uncta  ex 
dulcibus  amygdalis  recens  expresso , in  quo  ten-estres 
lumbrici  incocti  adjectumque  esset  suocini  oleum.  Ad  ea 

autem , quae  aeger  sumebat , remedia  opium  utiliter  ad- 
ditum est.  Erant  illa  ex  iis,  quae  propria  adversus  ner- 
vorum morbos  censentur , in  vulgus  notis ; neque  enim 
arcanis  multum  tribuebat  Albertinus  , quorum  utinam 
pauciora , sed  certiora  circumferrentur.  In  quibus  vel 
nuper  extolli  audivi  lapillum,  qui  in  eo  innascitur  animal- 
culo  , cui  nomen  est  apud  Italos  Lumacojie  ignudo,  sic 
quidem  ut  non  omnes  epilepticos  liberet;  quin  eos  insul- 
tus, qui  a terrore,  velut  ii,  de  quibus  nunc  sermo  est, 
originem  habuerant,  multo  rariores  factos  accepi,  ex  quo 
calida  sorberi  coepta  est  Verbasci  floribus,  Gallo  homine 
monstrante,  theae  instar  medicata;  persaepe  tamen,  quae 
sympathicam  aliquam  epilepsiam  sustulerunt,  ad  idiopa- 
thicam quoque  tollendam  non  minus  frustra  quam  temere 
et  inscite  praedicantur,  hineque  inutiliter  arcanorum  ex- 
crescit numerus.  Sed  Albertini  remedia  in  proposito 
casu , illo , quod  lotium  nimis  ciebat , intermisso , ad  hu- 
manum cranium  non  vetustum  redibant,  cujus  radi  par- 
ticulas, in  mortario  teri,  aqua  cerasorum  nigrorum  hu- 
mectari,  denique  siccari  in  umbra  jubebat,  iilque  toties, 
donec  in  pollinem  abirent  (magisteria  enim,  quae  vocant, 
merito  improbabat);  ex  eo  autem  polline  tabellae  conficie- 
bantur, opio  ea  cura  addito  ac  distributo,  ut  vix  amplius 
grano  uno  inesset  universis , quae  per  intervalla  unum 
intra  diem  capiendae  'forent.  Quaeres  fortasse,  an  san- 
guinem miseriti  Ille  vero  jam  miserat  statim  ac  primus 
insultus  linitus  est,  missurus  vel  si  gravem  illum  terrorem 
nulla  esset  epilepsia  consecuta.  Sic  enim  solebat,  credo 
quia  post  Mai.pighium  suum  ‘)  idem,  quod  nos  quoque 
aliquando,  animadverterat,  ab  ejusmodi  animi  affectu  san- 
guinem pronum  fieri  ad  concrescendum,  qua  ex  re  varii 
et  multiplices  pronascuntur  morbi-,  tum  etiam  quia,  si 
qua  forte,  ut  saepe  lit,  conceptae  inde  in  cerebro  pravae 
dispositionis  restent  vestigia,  quae  timoribus  praeter  ra- 
tionem terrifieisque  insomniis  produntur,  ut  illi  sanguinis 
concretioni , ita  his  quasi  convulsivis  cerebri  incommodis 
venae  sectio  adversatur.  Mirabatur  autem  si  quando  au- 
diebat, esse,  qui  contra  Coelii  -)  monita,  epilepticis  ster- 
nutationem moverent  ambigua  spe  aut  spirituum  motus  in 

1)  Dissert.  de  polypo  cord. 

2)  Morbor.  chron.'  Lib.  I.  c.  4. 

meliorem  mutandi,  aut  restitantis  in  cerebri  vasis  san- 
guinis promovendi..  Illum  enim  motum,  quem  sedari  prae- 
staret, quis  spondeat,  sic  pejorem  non  fieri?  Sanguinem 
vero,  quem  in  ejuscemodi  morbo  a convulsis  fibris  retar- 
dari verisimile  est,  num  his  magis  irritatis  expediri  cre- 
demus? Itaque  ad  apoplexias  potius  illas,  in  quibus  ob 
resolutas  fibras  sanguis  subsistit,  aptius  id  auxilium  exi- 
stimabat, quamquam  hoc  ejiismodi  esse  in  universum  cen- 
sebat, ut  raro  ad  ipsum  a peritis  quidem  medicis  sit  de- 
currendum. Nec  facile  ipse,  praeter  oleum  succini,  quid- 
quam epilepticorum  naribus  subjiciebat;  spiritus  autem, 
qui  appellantur,  ad  illius  generis,  cujus  modo  dicebam, 
apoplexias  aliasque  ejuscemodi  affectiones  rejiciebat,  ob 
inde  animadversas  noxas  in  calidis,  quae  veteres  dicebant, 
corporibus  et  e causa  calida  laborantibus,  hystericarum 
praesertim , quibus  epilepsia  prehensis  ejusmodi  odora- 
menta, si  non  aliud,  capitis  plenitudinem  relinquere  ex- 
pertus erat.  Aegri  autem  caput,  ingruente  hoc  morbo, 
sublimius,  quoad  ejus  fieri  posset,  locari  ac  servari  ma- 
lebat; sic  enim  in  illo  minus  acervari  humores,  et  spiri- 
tum facilius  duci,  reponebat  iis,  qui  forte  objicerent,  ita 
ex  ore  difficilius  spumam  excidere,  quippe  quae,  minus 
gravato  capite  et  pulmone,  parcius  proveniret,  nec  sem- 
per,  ut,  Pechlino  *)  refragante , plerique  putant,  e pul- 
monibus existeret,  sed  ex  agitata  potius  in  ore  saliva 
fieret;  nam  hujus  minime  spumosae  quosdam  quasi  rivu- 
los animadverterat  ex  ore  epilepticorum  nonnunquam  de- 
fluere, capite  in  alterum  latus  forte  inclinato.  Sed  ni- 
mirum, dum  meo  erga  praeceptorem  grato  animo  et  tuo, 
mihi  perspecto,  desiderio  obsequor,  ejus  in  medendo  con- 
suetudines rationesque  persequendo,  longius  a proposito 
abductus  sum. 

7.  Ad  quod  ut  redeam,  perstringam  paucis,  quantum 
potero,  quae  multa  ac  diu  in  cive  meo  Anastasio  Poggio, 
gravi  proboque  sacerdote  animadverti.  Agebat  is  annum 
duodeseptuagesimum,  subpingui  habitu  et  florido  colore 
praeditus,  cum  primum  comitiali  morbo  correptus  est, 
qui  summam  pulsuum  raritatem  itemque  corporis  perfri- 
gerationem  post  se  reliquit.  Sed  haec  intra  horas  septem 
victa  est,  nec,  saepius  redeunte  morbo,  amplius  rediit; 


1)  De  aeris  et  alira.  def.  C.  VII. 

illa  usque  perstitit.  Prima  epilepsia  dolori  successerat 
hypochondrii  dexteri,  per  biliosas  dejectiones  soluto,  ce- 
terae, quae  leviores  erant,  fere  succedebant  sensui  cujus- 
dam  quasi  fumi  ad  caput  ascendentis  ex  hypochondriis, 
quorum  turgentia  assidue  aegro  molesta  erat,  et  facile 
ab  assumtis,  liquidis  praesertim,  augebatur.  Cum  haec 
ita  essent,  dolor  autem  capitis  omnesque  hujus  per  se 
affecti  notae  abessent,  seniores  medici,  qui  me  sibi  so- 
cium in  refractarii  morbi  curatione  haud  minus  quam  ae- 
ger optaverant , quin  ex  hypochondriorum  esset  irrita- 
tione, minime  dubitabant.  Et  sane,  ut  in  hac  quoque 
habes  Sepulchreti  sectione x) , exstat  apud  Galenum  hi- 
storia illa  grammatici , qui,  cum  diutius  a cibo  abstineret, 
epilepticus  Jiebat,  non  aliam  oh  causam  quam  bilem;  et 
pervulgata  exempla  sunt  adultorum  2),  non  puerorum  mo- 
do ’) , epilepsia  vexatorum  a lumbricis  intestina  obsiden- 
tibus ; eodemque  observatio  Spigei.ii  attinet  4)  in  catello 
a lumbricis  sic  interemto , cujus  nostra  haud  ita  dissi- 
milis est,  ad  Valmsnf.rium  olim  scripta  ab  eodemque  5) 
vulgata.  Sed  et  ab  aliis  male  affectis  ventris  visceribus 
hunc  morbum  oriri  nosti,  quod  et  laudata  sectio  b)  con- 
firmat. Verum  etsi  Poggio  nostro  ea  curatio , me  adsti- 
pulante,  adhibebatur,  quae  reserandis , emundandis,  le- 
niendis hypochondriis  conveniret;  tamen  accessiones  ni- 
hilominus frequentes  redibant,  ut  jam  vereri  inciperemus, 
ne  caput  quoque  ipsum  noxam  contraheret,  praesertim 
cum  ad  hujus  celeriorem  conversionem  illae  nunc  rever- 
terentur , et  sensum  in  capite  ponderis  cum  hebetudine 
relinquerent , nec  raro  cum  mucis  aliquid  sanguinis  emun- 
geretur. Itaque  cum  jam  inde  ab  initio  ad  minuendam 
plenitudinem  sanguinem  a brachio  semel  atque  iterum 
eduxissent,  nec  ea,  quae  capiti  auxiliari  solent,  dare 
omisissent , auctor  fui , ut  sanguis  ex  iis  quoque  venis, 
quae  sunt  ad  anum,  detraheretur,  et  alia  atque  alia,  quae 
adversus  id  morbi  ut  maxime  propria  ab  nobilissimis  lau- 
dantur medicis,  exhiberentur;  quorum  haec  nulli  usui  fue- 
runt, illa  autem  sanguinis  detractio  seu  caput,  sive  ea 

1)  Sect.  XII.  in  schol.  ad  qbs.  19. 

2)  Ibid.  schol  ad  obs.  41. 

3)  Obs.  ead.  §.  2.  et  schol.  ad  obs.  15.  iu  additam 

4)  lbid.  obs.  41.  §.  1. 

6)  Consideraz.  iut.  alia  gener,  de’  vermi. 

6)  Obs.  39.  cum  schol. 

potius  viscera  levarit,  quibus  vena  portarum  inservit,  hac- 
tenus profuit,  ut  breve  ad  tempus  insultus  quieverint. 
Cum  iterum  frequentius  recurrerent , saepe  ex  usu  fuit 
aegrum  ad  sedendum  erigere , artusque  inferiores  modo 
fricare,  modo  alterne  vinculis  injectis  adstringere,  modo 
cucurbitulis  sine  ferro  affixis  et  mox  detractis  vexare; 
sic  enim  illi  diutius  intermittere  videbantur.  Certior  quo- 
que factus  sum , cum  aliquando  vel  multo  saepius  ingrue- 
rent, arcuisse  ipsos,  imo  jam  quasi  inchoatos  suppres- 
sisse spiritum  salis  ammoniaci  ad  nares  admotum , etsi 
aeger  carebat  olfaciendi  facultate.  Erant  ii  plerumque 
perbreves,  sed  minime  leves.  Oculorum  enim  distorsiones, 
et  artuum  agitationes  semper  et  interceptio  sensuum 
omnium , saepe  strangulatio  eaque  interdum  cum  sterto- 
re , nonnunquam  urinae  effluxio  comitabatur.  Pessime 
autem  habuit  eo  die,  in  quem  solstitium  incidit,  eoque 
pariter,  in  quem  defectus  solis.  Sed  ut  casu  id  factum 
- credas;  non  tamen  credes,  fortuito,  accidisse,  ut  accessio- 
nes non  modo  non  leviores,  sed  graviores  saepius  ingrue- 
rent, quando  urina  sive  naturae  sive  artis  ope  aucta 
erat  ‘).  Nam  et  hoc  curare  aliquando  debuimus,  cum 
aegrum  dormire  incipientem  subita  difficultas  spirandi  ex- 
citaret, ac  sedere  cogeret;  quae  res  nimirum  hydropis 
thoracis  suspicionem  eo  magis  ingerebat,  quod  aeger  nar- 
rabat , jamdiu  crus  dexterum  sibi  plerumque  humore  sub- 
tumidum  esse  consuevisse,  nunc  vero,  id  quod  admoniti 
conspiciebamus , tumorem  jam  per  femur  ascendere.  Fa- 
cile autem  fuit  obviis  innoxiisque  remediis  urinas  augere, 
eoque  hunc  tumorem  illamque  suspicionem,  quae  et  postea 
omnino  sublata  est,  minuere;  non  sic  insultuum  vim,  quae, 
urinis  fluentibus  his  que  per  se  opacis  nonnunquam  et 
nigricantibus,  adeo  non  minuebatur,  ut  contra  etiam, 
quemadmodum  dicebam , invalesceret.  Cum  haec  atque 
alia,  quae  promissae  brevitatis  gratia  praetereo,  adversus 
comitialis  morbi  incursus  nihil  valerent,  neque  ea,  quae 
ad  hos  retardandos  supprimendosque  profuisse  aliquando 
dixi,  praestare  id  pergerent;  unum  fuit  quod  constanter 
prodesset,  opium,  datum  sub  noctis  initium  pondere  dimi- 
diati grani.  Insultuum  enim  frequentia  et  vis  et  ad  has 
adjectae  vigiliae  ita  aegrum  alioquin  debilitabant,  ut  in- 


1)  Vid.  infra,  n.  11. 

duciac  nobis  quovis  pacto  quaerendae  fuerint.  Sic  autem 
nocturna  quies  et  somnus  conciliabantur,  tantumque  ab- 
erat, ut  inde  caput  grave  aut  hebes  fieret,  gravitas  at- 
que hebetudo,  quas  diurni  insultus  reliquerant,  tolleban- 
tur; quae  ceteroquin,  cum  opii  usus  intermittebatur,  per- 
stabant, et  pristinae  inquietae  vigiliae  urgebant.  Quin  post 
noctem  quandam  ejusmodi,  longe  prae  ceteris  molestio- 
rem, cum  ad  eam,  de  qua  initio  dictum  est,  summam  pul- 
suum raritatem  inaequalitas  repente  accessisset  sic,  ut 
persaepe  vel  multo  rariores,  deinde  non  magis,  quam  so- 
lerent, mox  rariores  multo  perciperentur,  eaque  res  nos 
magis  solicitos  haberet  propterea,  quod  tunc  morbus  so- 
lebat pulsus  primum  omnino  obscurare,  et  deinde  continuo 
invadere,  cumque  frustra,  quae  ad  solvendum  sanguinem 
promovendumque  laudantur,  experti  essemus ; opio  iterum 
dato,  iterum  quieta  nox  rediit,  eamque  pulsuum  inaequa- 
litatem minuit,  quam  continuatus  quotidie  sub  noctem  opii 
usus  omnino  sustulit,  et  priorem  raritatem  etiam  imminuit. 
Pulsuum  autem  raritas  an  ab  epilepsia  in  hypochondriacis 
non  rarissime  relinquatur,  suspiceris  fortasse  cum  hanc 
nostram  et  cl.  Gerbezm  j)  observationem  contuleris,  pul- 
sum describentis  in  robusto  viro  hypochondriaco,  subinde 
leviter  insultibus  epilepticis  obnoxio,  cuni  sanus  esset,  adeo 
tardum , ut  priusquam  subsequens  pulsus  consequeretur  an- 
tecedentem, facile  apud  alium  sanum  tres  pulsationes  prae- 
terirent. Sed  ad  nostrum  ut  redeam;  postquam,  nulla 
jam  accessione  per  dies  tredecim  redeunte,  opii  intermis- 
sus est  usus,  nocte  quidem  prima  non  mala,  sed  inse- 
quentibus,  ob  vigilias  eamque  tandem,  de  qua  supra  di- 
ctum est , spirandi  difficultatem  , valde  molestis , nihil  nisi 
opium  quietas  noctes  restituebat.  Atque  ut  multa  in  pau- 
ca contraham,  quod  morbi  aggressiones  de  frequentissi- 
mis,  ut  erant  quotidie  mense  junio,  eo  redierint,  ut  una 
quintili , una  aut  altera  sextili , nec  plures  septembri  fue- 
rint, nullae  deinde  proximis  saltem  duobus  mensibus  et 
quod  excurrit,  donec  ad  medicinam  publice  profitendam 
discessi,  opio  tribuendum  eensuimus  opportune  dato  mo- 
do singulis  noctibus,  interdum  alternis,  denique  pluribus 
intermissis.  Eo  enim  tumultuarios  motus,  qui  ab  hypo- 
chondriis manifesto  haud  raro  sensu  ad  thoracem  caput- 

1)  Epii.  nat.  cur.  Cent.  VII.  in  appeud. 

Mokuagm  de  sed.  et  caus.  morb.  T.  I.  11 

que  pergebant,  compescere,  et  inducias  naturae  atque 
arti  conciliare  potuimus  ad  hypochondriorum  viscera,  ut 
initio  statutum  fuerat,  sed  incassum  inter  primas  illas 
assiduas  turbas  tentatum , satis  emundanda  et  conlirman- 
da,  a quibus  duntaxat,  non  a cerebro  aqua  redundante, 
ipsas  fuisse  repetendas  historia  haec , aut  ego  quidem  fal- 
lor, praeclare  ostendit. 

8.  Quodsi  alia  praeterea  exempla  cupis  epilepsiae 
aut  ab  animi  affectibus  in  homine  sano  repente  exortae, 
aut  aliunde  quam  a cerebro  initium  capientis ; complura 
inter  ea  invenies,  quae  a Sciienckio  x)  collecta  sunt, 
quamquam  antiqua  adeo  est  observatio  incipientis  aul  a 
latere  aut  a manu  aut  pede , ut  ipsius,  tamquam  facilius 
tunc  curandae,  mentio  diserte  fiat  libro  II.  praedictionum  x), 
qui  si  Hippocratis  non  est,  at  tam  veteris  tantoque  in 
pretio  habiti  scriptoris  certe  est , ut  ille  hujus  locus  a 
Cerso 1 2  3)  fuerit  in  sua  scripta  ad  hunc  modum  translatus: 
in  quo  ab  tina  parte  corporis  venientis  accessionis  (morbi 
comitialis)  sensus  incipit,  optimum  est  a manibus  pedibus- 
que initium  fieri,  deinde  a lateribus,  pessimum  inter  haec 
a capite.  Cujus  vetustissimae  praedictionis  vim  non  satis 
fortasse  attendit  Widiisius , qui  illas  ipsas , quae  aliunde 
quam  a capite  videntur  incipere , epilepsias  non  raro  a 
cerebro  oriri  contendit,  ut  habes  in  Sepulchreto  4).  Quod 
ut  aliquando  fiat , multo  tamen  rarius  , quam  ipse  existi- 
mat, fieri,  cum  memorata  et  a medicis  confirmata  prae- 
dictio docet,  tum  frequentissimae  comprobant,  si  recte 
attendantur,  observationes.  Quas  ne  aliunde  quam  a Se- 
pulchreto accipiamus,  vide,  quaeso,  Tulpianam  illam  5) 
comitialis  morbi,  qui  excitabatur  pressa  vel  solo  digito  re- 
gione lienis,  tum  alteram6)  et  tertiam  quoque  7)  ejusdem 
morbi  sic  incipientis  a pedis  aut  planta  aut  pollice,  ut,  si 
tempestive  arctum  cruri  vinculum  injiceretur,  morbus  non 
pergeret ; sin  minus , suum  inde  ad  superiora  et  per  uni- 
versum corpus  absolveret  cursum.  Sed  et  vetusta,  quae 

1)  01)8.  medie.  Lib.  I. , ubi  de  epilepsia. 

2)  IV.  16. 

3)  De  medie.  Lib.  II.  c.  8. 

4)  Sect.  hac  XII.  in  schol.  ad  obs.  44. 

5)  Ibidem  in  schol.  ad  obs.  39. 

6)  Obs.  44.  in  append. 

7)  ln  addit,  obs.  5.  iu  line. 

apud  Galenum  est,  in  Sepulchreto  pariter  ')  memoratur 
historia,  quamquam  non  ille  a •pollice  pedis,  ut  ibi  et 
apud  Saxoniam-)  leges,  sed  e tibia  initium  morbi  fuisse 
tradidit,  subjeeitque,  id  quod  huc  facit,  in  Sepulchreto 
autem  omittitur,  accessionem,  quae  invadere  quotidie 
consueverat,  reverti  prohibitam,  post  alia  a medicis  im- 
perata , ligato  in  medio  membro , supra  eam  videlicet  par- 
tem , (piae  primaria  dispositione  erat  affecta.  Alias  prae- 
tereo , quas  ne  forte  paucas  esse  credas , sic  habeto  , vel 
unum  medicum  Ramazzinum  quondam  nostrum,  ut  de  supe- 
riore loco , cum  forte  ipse  quoque  adessem,  docebat,  epi- 
lepticos plures  vidisse,  quorum  insultus  a pede  ascendens, 
fascia  tibiae  injecta,  cohibebatur.  In  his  omnibus  in  aliis- 
que ejusmodi  exemplis  num  W illisii  explicationi  locum 
non  raro  fuisse  credes,  cum  videas  inter  certam  illam 
partem  et  cerebrum,  commercio  tempestive  intercepto,  pro- 
hibitum esse  exorientem  morbum,  illo  autem  non  inter- 
cepto, neque  hunc  fuisse  prohibitum  ? Si  enim  a cerebro 
exoriebatur,  cur  semper  illam  partem  primum  adibat?  aut 
si  hanc  ob  injectum  vinculum  adire  non  poterat,  cur  aliam 
aliquam  non  adiisset?  Nevero  dubitationis  superesse  quid- 
quam possit,  cur,  ex  illa  parte  si  quis  morbi  causam  de- 
mat, morbus  amplius  non  revertitur?  Prostant  ejusmodi 
curationum  exempla  in  veterum  et  recentium  medicorum 
libris.  Satis  esto  ex  illis  indicare  Marcum  Gatinariam 1 2  3 4 5), 
id  non  praecipientem  modo,  sed  et  sua  producta  observa- 
tione confirmantem ; ex  his  autem  medicum , de  quo  me- 
minit celeberr.  Swietexus  •*),  casus  internoscere  diserte 
docens  s),  in  quibus  Willisium  sequi  liceat,  ab  iis,  in 
quibus  non  liceat,  cum  sint  certe,  in  quibus  epilepsiae 
initium  neutiquam  in  cerebro  credi  potest,  nempe  tot  illi 
in  hoc  quidem  genere  multo  frequentiores , quos  produxi- 
mus, in  quibus,  ut  ejus  utamur  verbis,  semper  signa  in- 
cipientis paroxysmi  in  eadem  corporis  parte  observantur,  non 
in  variis,  sive  in  aliis  alias.  Si  igitur  non  in  cerebro  initium, 
nec  ab  aqua  deduci  poterit  in  cerebro  stagnante.  Verum 

1)  Iu  schol.  cit.  ad  obs.  39. 

2)  Praelcct.  P.  I.  c.  lb'. 

3)  De  cura  aegri  tud.,  ubi  de  epilepsia. 

4)  Cmnm.  in  Hoerh.  upk.  §.  1084. 

5)  Ibid.  ad  §.  1078. 


11* 


244 


Liber  I.  De  morbis  capitis. 

ut  non  modo  candide  agnovi,  sed  et  multo  fusius,  quam 
opus  esset,  nisi  ad  te  scriberem,  qui  a me  haec  specia- 
tim  requiris,  confirmavi,  multos  esse  casus,  in  quibus 
comitialis  morbus  ab  aqua  intra  cranium  effusa  non  fieri, 
nec  fieri  videatur  posse,  ita  vicissim  mihi  dandum  esse, 
arbitror,  esse  casus,  in  quibus  contra  vel  a pauca  aqua 
fieri  queat;  id  quod  post  proximam  observationem  osten- 
dam. 

9.  Adolescens  annos  natus  duodeviginti,  cum  vi- 
veret in  palustribus  locis,  unde  ulvam  caedebat,  qua  do- 
liarii utuntur  ad  rimas  explendas , facile  in  hydropem  in- 
cidit, huncque  universalem.  Cum  Patavium  in  nosoco- 
mium venisset,  sumtis,  quae  urinam  movent,  nonnihil  de- 
tumuerat, cum  epilepsia,  qua  nunquam  tentatus  fuerat 
antea , prehendi  coepit , saepius  recurrente  novissimis  se- 
ptem diebus,  cui  desipientia  et  proclivitas  ad  somnum, 
his  autem  acuta  febris  se  adjunxit.  Tot  morbis  simul  ur- 
gentibus par  esse  non  potuit. 

Caput  duntaxat,  cujus  facies  ab  aqua  intercute  erat 
praetumida,  sectioni  subjectum  est  ibidem  XV.  cal.  apri- 
les  a.  1741.  Calvaria  avulsa  et  luci  objecta  suturarum 
omnium  legitimarum  sedem  universam  ostendit  pellucidam 
ad  semidigiti  latitudinem.  Quaecunque  intra  cranium  sunt 
vasa  parum  sanguinis  habuerunt , si  laterales  sinus  exci- 
pias , atrum  sanguinem  continentes.  Sub  tenui  meninge 
aliquid  instar  gelatinae  cum  aereis  bullulis  esse  videbatur. 
Cerebrum,  non  ita  cerebellum,  aequo  durius  inventum  est. 
Laxus  tamen  fornix,  et  plexus  choroides,  qui  pallidi  erant, 
multo  laxiores,  ut  membrana,  inter  dexterum  sinistrum- 
que interjecta,  solo  attactu  laceraretur.  Corporis  striati 
sinistri  pars  anterior,  qua  respicit  dexterum,  cum  ea, 
quae  in  hoc  ipsi  respondebat,  comparata,  magis  protube- 
rans vel  primo  oculorum  obtutu  deprehendebatur,  neque 
ullum  in  re  hac  erroris  periculum  suberat,  cum  cerebrum, 
ut  solemus  saepius,  in  sua  sede  dissecaretur.  Sana  tamen 
exterius  pars  illa,  et,  quantum  judicare  potui,  etiam  in- 
terius , quamquam  reticere  non  debeo , Medi  aviae  meo 
visam  esse  cineream  substantiam,  quae  albis  striis  inter- 
ponitur, quasi  nonnihil  porosam.  ^ec  septum  lucidum 
nec  pinealis  glandula  neque  ulla  usquam  alia  pars  cere- 
bri, quod  diligenter  persectum  est,  quidquam  praeterea 

vitii  ostendit , nisi  quod  pauca  aqua  eaque  subflava  in 
lateralium  ventriculorum  cavo  deprehensa  est. 

10.  Habes  historiam,  qualem  protinus,  sic  enim  so- 
leo , cum  domum  redii , chartis  commisi.  Memoriae  enim 
meae  ejusmodi  in  rebus  diflido,  itaque  cave,  credas  me  fa- 
cile ab  hac  deceptum,  si  quando  aliquam  forte  mearum  ob- 
servationum a me  paulo  aliter  propositam  legas,  ac  ab 
nonnemine  eorum,  qui  interfuerint,  relata  sit;  quod  huic 
cur  acciderit,  mirari  magis  possum  quam  scire.  Ceterum 
a me  causas  omnes  tot  morborum  atque  adeo  mortis  hu- 
jus adolescentis  te  exspectare  minime  puto,  qui  animad- 
verteris, nihil  mihi,  nisi  caput,  quod  secaretur,  oblatum 
esse,  et  si  totum  corpus  persectum  fuisset,  inter  eos  ta- 
men morbos  non  minus  saltem  quam  ceteri , exitialis, 
acutae  videlicet  febris,  causam  anatomicorum  oculos  per- 
saepe effugere  consuevisse.  Restat  igitur , ut  ex  iis,  quae 
in  capite  deprehendi , quaeramus , an  quidquam  sit , quod 
causa  epilepsiae,  cui  se  desipientia  et  proclivitas  ad  so- 
mnum adjunxit,  non  ab  re  fortasse  possit  existimari.  Exi- 
stimari, inquam,  fortasse  possit;  nam  reapse  causam 
fuisse  aut  non  fuisse , neque  meum  neque  tuum  neque 
ullius  hominis  est  in  istiusmodi  casibus  pronunciare.  Ita- 
que seposita  cranii  pelluciditate  ad  sedem  suturarum  (lon- 
ge enim  aliae  fuerunt  harum  constitutiones,  quae  ab  non- 
nullis ‘)  epilepsiae  causa  creditae  sunt;  animadversa  au- 
tem a nobis  minus  fortasse  in  adolescente  attendenda  est), 
in  ceteris  fere  omnibus,  quae  annotata  sunt,  si  non  cau- 
sam, at  vim  saltem,  quae  ad  juvandam  causam  valeret 
ejus,  de  qua  loquimur,  epilepsiae,  inquiri  et  conjici  posse 
suspicor;  causam  autem  praecipuam  posse  in  aqua  poni, 
quae  in  ventriculis  inventa  est , sive  ea  multa  in  vivo 
seu  pauca  fuerit.  Fuisse  autem  multam  in  hydropico  ve- 
risimile est,  quod  videtur  confirmare,  Wii.i.tsii  quoque3) 
judicio,  plexuum  choroidum  pallor  eorumque  et  fornicis 
laxitas  et  illa  quasi  gelatinae  species  sub  tenui  meninge. 
Nec  vero  illud  obstat , quod  pauca  aqua  intra  cranium 
mortui  reperta  sit.  Facile  enim  potuit,  cum  a cervicibus 
caput  abscinderent , multo  maxima  aquae  pars  per  tubum 
vertebrarum  effluere.  Quodsi  multa  igitur  fuit , tanto 

1)  Scct.  hac  Sepulchr.  XII.  in  append.  ad  obs.  32.  ct  in  additam, 
obs.  4. 

2)  Sect.  proxima  XIII.  obs.  7. 

magis  premebat  laxum  fornicem,  quanto  magis  reliqua 
cerebri  substantia,  quippe  aequo  durior,  resistebat,  quan- 
toque minus  in  ventriculorum  cavo , quod  ceteroquin  se- 
cundum naturam,  si  non,  quod  aliqui  contendunt,  nullum, 
at  certe  exiguum  revera  est,  quanto.,  inquam,  minus  in 
eo  cavo  erat  spatii  ob  majorem  alterius  striati  corporis 
protuberantiam,  sive  haec  a primordiis  fuerat,  sive  postea 
propter  illos  poros,  intus  additos,  sic  excreverat;  ventri- 
culorum autem  cerebri  in  epileptico  nimis  angustorum  ali- 
quam potes  in  Sepulchreto  observationem  ')  inspicere. 
Sed  si  mavis,  aquae  nihil  e cranio  defluxisse,  et  vel  in 
vivente  paucam  fuisse,  hac  quoque  ratione  causa  esse 
praecipua  potuit  istius  epilepsiae,  quae  nempe  esset  cum 
proclivitate  ad  somnum,  et  cum  ea,  quae  hanc  fere  con- 
sequitur, desipientia  aut  specie  saltem  desipientiae  con- 
juncta sic  ferme,  ut  in  somnolentis  videmus.  Nam  ut 
pauca  aqua  fornicem  minus  premeret,  jam  laxum  tamen 
magis  laxabat,  eoque  hominem  somniculosum  facere  pote- 
rat. Qui  ? inquies.  Nimirum  quia,  cum  usus  fornicis  la- 
teat, nihil  suspicari  vetat,  esse  ejusmodi,  ut  si  laxior  sit, 
dormitare  oporteat.  Hic  jocari  me  forte  credes.  Atqui 
ita  jocor,  ut  contendam,  neminem  tamen  esse,  qui  possit 
meam  reipsa  falsam  esse  suspicionem  demonstrare.  Sed 
auferamus  haec ; quando  et  dormitatio  repeti  fortasse  pot- 
est ab  illa,  quam  fuisse  vidimus  in  vasis  cerebri,  sangui- 
nis paucitate,  et  satis  hic  est,  explicata  jam  alibi  a nobis 
dormitatione,  illud  ostendere,  quod  unum  in  nosocomio 
quoque  tunc  ostendendum  suscepimus  , ab  ista  sive  multa 
seu  pauca  aqua  epilepsiam  potuisse  excitari. 

11.  Cum  enim  ea,  quae  supra  memorata  sunt,  mul- 
tae, quae  praefuisset,  aquae  indicia  enumerassem,  et  cau- 
sa exempli,  quomodo  secundum  Bellini  2)  dogmata  ab 
nimia  humoris  copia,  modo  hos  modo  illos  nervos  aut 
contrahente  aut  laxante,  repeti  possit  epilepsia,  vel  nulla 
posita  vi  stimuli,  indicassem;  illud  alterum,  prohibentibus 
temporis  angustiis  vix  attigi,  nimirum  vi  tamen  etiam 
stimuli  excitari  posse,  et  in  proposito  adolescente  potuis- 
se , praesertim  cum  indicium  stimuli  non  deesset , quod 
et  ibi  dixi,  subflavus  videlicet  aquae  color.  Et  sane  in- 
ii Scct.  hac  XII.  obs.  28.  et  29. 

2)  Dc  morb.  capit. 

ter  illos  etiam  medicos,  qui  ante  recentiores  floruerunt, 
in  eadem  hac  fuit  sententia  prae  ceteris  Saxonia  noster1). 
Qui  cum  epilepticam  convulsionem  ex  irritamento  dedu- 
ceret membranae  tenuis , cerebri  ventriculos  succingentis, 
illuc  processit,  ut  scriberet,  aquam,  dummodo  non  sit 
permista  cum  succo  bilioso , et  propterea  non  sit  coloris 
flavi  aut  viridis  , non  facere  epilepsiam.  A erum  est  qui- 
dem, non  raro  in  epilepticorum  capitibus  reperiri  stagnan- 
tes aquas  cilrinas,  serum  flavum  et  acre,  lympham  subf ul- 
vam, salis  more  ferientem  linguam,  serum  citrinum,  ut 
potes  vel  e nostra  hac  Sepulchreti  sectione  2)  intelligere. 
Sed  tamen  Saxonia  scire  debuisset,  Coiterum  anatomi- 
cum sane  praestantissimum  in  epilepticis  multoties  vidisse 
aquam  similem  ejus,  quam  in  aliis  e capite  laborantibus 
invenerat,  hoc  est  limpidam,  tenuem  et  puram,  hancque 
pluries  quam  flavam  vel  bili  colore  similem , quod  et  in 
eadem  sectione3)  habes,  ut  illis  opponas,  quae  paulo 
post  e Saxonia  sequuntur  obs.  XIX.  et  praesertim  ejus 
pronunciato,  quod  paulo  ante  produximus,  et  in  subjectis 
illi  observationi  scholiis  pariter  leges.  E colore  igitur 
flavescente,  cum  aquae  inest,  stimulum  quidem  huic  in- 
esse  conjicimus;  sed  non  omnes,  quibus  stimulare  pos- 
sit, rationes  ad  illum  unum  colorem  contrahimus.  Nam 
id  acre,  id  salis  more  feriens  linguam,  quod  modo  memo- 
rabamus, vel  in  aqua  limpida  latere  posse,  quis  dubitet? 
Vides  certe  in  hujus  sectionis  observatione  XV.  morbum 
comitialem  ab  humore  limpido , calido  et  salso,  aquae  for- 
tis aurificum  aemulo  nonnunquam  ortum,  neque  in  XIII. 
observatione  Mangoi.tus , aut  in  XVI.  Hippocrates  co- 
lore infectam  aquam  memorant , quae  fecerit  epilepsiam ; 
sed  hic  quidem  pituitam  in  male  olente  cerebro  eroden- 
tem et  colliquantem , ille  vero  seri  saporem  acrem,  subaci- 
dum et  salsum  et  parum  exedentem  repertum  scribit.  Ita- 
que cum  Slevogtum  4)  leges  in  cane  epileptico  aquam 
citrinam  atque  turbidam  ad  cerebri  ventriculos  reperisse, 
aut  in  caesareae  acadcmiae  ephemeridibus  5)  in  epilepticis 
puero  et  viro  multum  seri  flavescentis  intra  aut  circa 
cerebrum  occurrisse;  non  magis  in  his  esse  potuisse  sti- 


1)  C.  XVI.  cit.  supra  ad  n.  8. 

2)  Obs.  10.  §.  2.  et  in  addit,  obs.  7,  8,  16. 

3)  Sect.  hac  XII.  obs.  6. 

4)  Disseri,  de  processib.  maminillar.  §.  33. 

6)  Dec.  111.  a.  6.  obs.  181.  et  Cent.  X.  obs.  94. 

mulum  credito,  quam  ubi  ex  iisdem  ephemeridibus  ')  scies, 
intra  cerebrum  juvenis  itemque  puellae  et  infantis  plu- 
rimum lymphae  fuisse  inventum,  quippe  quae,  si  non 
procul  dubio,  ut  Gerbezius  ibidem  censuit,  at  non  sine 
magna  verisimilitudine  acris  fuit.  . Quid,  si  aqua  vel  sola 
copia  irritare  potest?  Sed  sive  multa  sit  sive  pauca,  mo- 
do aut  mora  aut  stimulantibus  cujusquemodi  particulis 
additis  subinde  pluribus  aut  paucioribus  proportione  ad 
aquae  copiam,  quae  tunc  est,  et  ad  membranarum  magis 
minusve  tensarum  sensum  irritans  fiat ; satis , aut  ego 
quidem  plurimum  fallor,  intelligi  licebit,  qua  ratione  tunc 
possit  comitialem  morbum  excitare,  illudquc  etiam  for- 
tassis, qui  factum  sit,  ut  proposito  adolescenti  cum  urina 
mota  est,  tunc  primum  acciderit  epilepsia  non  secus  ac 
Poggio  -)  simul  lotium,  simul  insultuum  vis  augebatur: 
subducto  videlicet  humore,  quo  stimulantia  corpuscula, 
quaecunque  aut  ubicunque  ea  essent,  diluebantur,  quanto 
ille  magis  decrescebat,  tanto  horum  vires  magis  videban- 
tur increscere.  Certe  autem  causa  tanti  morbi  non  e 
mole , sed  e vi  aestimanda  est.  Sic  Fernei.ius  •’_)  alias 
circa  meningee,  alias  in  cerebri  substantia  putridam  (pian- 
dam et  glutinosam  saniem  fabae  quantitate  deprehendit, 
quae  crudelis  hujus  et  immanis  affectus  fomes  fuerit.  Ad 
haec  tamen  duo  posse  dici  non  ignoro,  alterum,  esse, 
qui  observationibus  et  experimentis  freti  pernegent,  a 
membranarum  cerebri  irritatione  convulsiones  oriri ; alte- 
rum, aquam  istam,  quam  nos  harum  esse  causam  conji- 
cimus , effectum  fortasse  esse  posse.  Quorum  illud  erit 
infra 1 2 *  4)  expendendi  locus ; hoc  vero  minime  necesse  est 
ut  ad  discutiendum  aggrediar,  sive  quia  non  ut  convul- 
siones semper,  ita  semper  aqua,  quod  vel  ista  Sepulchreti 
sectio  5)  docet,  est  in  epilepticis,  sive  aliis  etiam  ratio- 
nibus; cum  satis  hic  quidem  sit  illud  unum  regerere,  me 
aquam  interdum  epilepsiae  esse  causam  non  pro  certo 
affirmare,  sed  suspicari  duntaxat  ac  conjicere,  minime 
autem  aequum  esse,  suspicionem,  altera  objecta  suspicione, 
funditus  convelli  posse  existimare.  Sed  ad  reliquas,  in 

1)  dent.  III.  obs.  14.  n.  2.  et  Cent.  VII.  in  append. 

2)  Supra , n.  7. 

8)  In  addit,  ad  hanc  sect.  obs.  1. 

4)  IN.  21. 

5)  Obs.  34,  36,  38.  ctc. 

quibus  aqua  interdum  fuit,  interdum  non  fuit,  nostras 
aut  amicorum  observationes  pergamus. 

12.  Vir,  qui  coquinariam  exercebat,  morbis  urinaria- 
rum partium  antea  obnoxius , ob  assiduam  nec  levem, 
qua  prehensus  fuerat , febrem  in  Bononiensi  S.  Mariae 
de  Vita  nosocomio  decumbebat.  Vidi  sanguinem,  quem 
miserant,  ita  in  vitreo  vase  concrevisse,  ut  hujus  undi- 
que parietibus  adhaerens,  serum  omne  supra  se  extrusis- 
set, quod  paucum  erat  et  cruentum.  Pejus  habere  per- 
gebat, praesertim  vespere.  Die  ab  initio  febris  circiter 
duodecimo  epilepticus  mortuus  est.  Hujus  ut  morbum 
non  multum  sane  observaveram , ita  dissectioni  non  in- 
terfui, quam  peregit  idem,  qui  mihi  postmodum  narravit, 
Sebast.  Ant.  Trombellius , studiosus  tunc  juvenis,  no- 
bilis postea  Bononiae  medicus  et  chirurgiis. 

Venter  nihil  aliud  spectabile  habuit , quam  renes, 
quorum  alter  rotundus  et  carcinoma  quadantenus  refe- 
rens, calculos  continebat;  alter  vero,  credo,  quod  illius 
quoque  suppleret  officium,  erat  pene  duplo  major,  quam 
par  esset.  Thorax  praeter  pleuram  inflammatam,  cor 
et  vasa  majora  turgida  exhibuit  nigerrimo  et  valde  fluido 
sanguine  et  decima  a morte  hora  calente.  Caput  de- 
nique vascula  omnia,  quaecunque  per  cerebri  superficiem 
repunt,  rubicunda  valde  et  turgida  ostendit;  in  ventri- 
culis autem  cerebri  aquam  paucam  eanique  lymphae  in- 
star limpidam. 

13.  Si  aquam  hic  accusare  non  placet,  referas  licet 
epilepsiam  ad  cerebri  vascula  universa,  quae  sanguine 
ejusmodi,  a febre  quoque  agitato  et  comminuto , adeo  tu- 
mida, cum  tenuem,  cui  intexta  sunt,  meningem  distra- 
herent , non  irritare  non  poterant.  Quodsi  non  omnibus, 
quibus  ea  turgent  vascula , morbus  comitialis  oboritur ; 
fortasse  in  ea  minus  tensa  meninge  discriminis  causa  quae- 
renda est.  i\on  paucos  profecto,  distentis  iis  vasis,  in  eum 
morbum  incidisse,  Sepulchreti  eadem,  circa  quani  versa- 
mur, sectio  indicat.  Namque,  ut  XX.  observationem  imit- 
tamus , quae  et  sub  num.  XXXIII.  iterum  proposita  est, 
in  additamentis  observatio  11.,  quae  ipsa  quoque  rursus 
pari  inconsiderantia  sub  nuni.  XI.  affertur,  inflammatam 
exhibet  cerebri  partem , VI.  autem  ea  vasa  tensa  et  turgi- 
da , et  XV.  turgidissima.  At  enim , inquis , his  omnibus 

11** 

non  vasorum  turgentia  solum,  sed  et  effusus  intra  calva- 
riam sanguis  fuit.  Fateor;  sed  in  his  omnibus  non  epi- 
lepsia tantum,  verum  insuper  apoplexia,  si  diligenter  at- 
tendas, gravissima  fuit,  quae  epilepsiam  excepit,  ut  pro- 
clive sit  conjicere,  donec  vasa  turgida  duntaxat  et  ru- 
ptioni proxima  tenuem  meningem  distrahebant,  epilepsiam, 
cum  vero  jam  rupta  sanguinem  effuderunt,  apoplexiam 
attulisse.  Quod  ne  forte  a me  temere  dictum  putes,  hanc 
etiam,  quam  mecum  Nicolaus  Mediavia  communicavit, 
perbrevem  legito  observationem. 

14.  Bajulus  annorum  circiter  quadraginta,  cum  per 
eos  dies,  videlicet  circa  medium  sextilem  a.  1729.  multis 
se,  vel  supra  quam  solebat,  tum  laboribus  exercuisset,  tum 
cibis  inprimisque  fructibus  implevisset;  in  comitialem  in- 
cidit morbum,  quo  nunquam  antea  vexatus  fuerat,  eoque 
paucos  intra  dies  in  nosocomio  confectus  est. 

Caput,  quod  solum  dissectum  fuit,  nihil  quidquam 
habuit  attendendum  , si  vasorum  cerebri  turgentianv  exci- 
pias. 

15.  Casum  Apellaei  Larissaei , quem  in  extremo  scho- 
lio  ad  XIX.  sectionis  hujus  observationem  memorari  vi- 
des, si  in  ipso  V.  epidemiorum  libro  *)  perlegeris;  pro- 
positi similem  in  eo  cognosces,  quod  ille  hujusmodi  mor- 
bo interemtus  est,  cum  esset  valde  vorax  multi  cibi  et 
multum  luctatus.  Simul  fateberis  ad  praecavendas  hujus 
praesertim  generis  epilepsias,  sanguinem  neque  nimis  per 
magnos  labores  aestate  praecipue  exagitandum,  neque 
multis  cibis,  fermentescentibus  praesertim,  augendum  et, 
si  forte  auctus  sit,  opportunis  detractionibus  esse  minuen- 
dum secundum  ea  medicorum  felicia  exempla,  quae  in 
scholiis  ad  observationem  XXXV.  tertio  loco  invenies  com- 
memorata. Unde  intelligas  licet,  tametsi  turgentia  intra 
cranium  sanguifera  vasa  non  essent  ipsa,  ut  in  certa  me- 
ningum aut  cerebri  dispositione  conjicimus,  causa  epile- 
psiae; non  fore  tamen  inutile  rem  novisse,  quae  causae 
vires  fovere  saltem  et  augere  possit.  Quod  et  de  aliis 
quibusdam  rebus  dictum  puta,  quas  in  cerebro  non  epi- 
lepticorum duntaxat  conspectas  esse  a nobis,  superiores 
cum  his  collatac  ostendunt  epistolae.  Quidquid  enim  in 


1)  N.  11. 

quocunque  cadavere  praeter  naturam  deprehendimus,  non 
reticemus , et  an  morbi  praegressi  causa  aut  per  se  aut 
cum  aliis  conjunctum  potuerit  esse  perquirimus  , conji- 
cientes quidem  saepius,  raro  statuentes.  Neque  enim 
praeterit,  (ieri  posse , vera  ut  causa  nostros  sensus  omni- 
no fugiat  cum  in  aliis  morbis  pluribus , tum  in  his  prae- 
sertim, qui  ad  cerebrum  attinent;  itaque  nihil  usquam 
vitii  a perspicacissimis  viris  aliquando  post  epilepsiam, 
vel  idiopathicam , fuisse  repertum , ut  observationes  do- 
cent quaedam  in  Sepulchretum  ')  relatae;  quamquam  du- 
bitare licet,  an  omnes  habitae  fuerint  post  epilepsiam  idio- 
pathicam, et  prudenter  fecit  Sai.tzmannus , cum  in  earum 
prima  conjicit,  feminam,  quae  epileptica  dicebatur,  et  vi- 
tiosi nihil  in  cerebro  ostendit,  aut  epilepsia  non  laborasse, 
aul  epilepsiam  fuisse  per  consensum.  Et  sane  Thomas  quo- 
que Bartholinus -) , epilepsia  per  inferiorum  partium  con- 
sensum raro,  inquit,  sui  in  cerebro  relinquit  vestigium. 
Sed  nos  ad  vitia  cerebri  ipsius  peculiaria  et  manifesta 
veniamus. 

16.  Mulier  annos  nata  ad  sexaginta,  jam  ferme  a 
biennio  epilepsiae  obnoxia,  ante  mensem  denique,  cum 
ab  ea  concidens  caput  allisisset,  in  hoc  nosocomium  ex- 
cepta est.  Non  apparebant  a primo  externa  signa  laesi 
cranii;  sed  neque  interna  laesi  cerebri.  Illud  postea  in- 
tellectum est,  allisum  fuisse  ad  medium  ossis  verticis  sini- 
stri, quamquam  ibi,  cum  os  retexissent,  nihil  apparuit 
mali.  Ad  cerebrum  autem  nihil  omnino  attinebat,  nisi 
epilepsia,  sed  haec  consueta,  cujus  accessiones  saepe  ad 
hunc  modum  recurrebant.  Leviter  primum  tremebat,  dein, 
quasi  rigida,  immobilis  et  taciturna  jacebat,  donec  ad  se 
rediret.  Tunc  semel  quidem  videri  potuit  delirasse;  nisi 
quod  credita  est  potius , quippe  quae  ab  accessione  modo 
emerserat,  ob  relictam  ab  hac  quandam  quasi  stupidita- 
tem, minus  apta  respondisse.  Novissime  autem  delirium 
evidens  fuit,  et  cum  acuta  febre  conjunctum,  leve  tamen 
neque  ullo  praeterea  alio  affecti  cerebri  indicio  stipatum. 
Quin  tres,  an  quatuor  postremos  dies,  debilitato  jam  pulsu, 
mente  iterum  constitit,  donec  vivendi  lineni  fecit  circa 
medium  decembrem  a.  1741. 

1)  Scct.  hac  XII.  obs.  36  , 38.  §.  praesertim  2. 

2)  Ceut.  II.  hist.  auat.  92. 

Cadaveris  urinarias  et  genitales  duntaxat  par- 
tes praeter  caput  dissecuimus.  In  illis  nihil  non  secundum 
naturam  esse  visum  est,  si  fundum  excipias  uteri,  cujus 
interiorem  faciem  totam  invenimus  e colore  cruento  sub- 
nigram, sic  tamen,  ut  hic  color  parum  alte  in  uteri  sub- 
stantiam descenderet.  Id  ad  menstruum  sanguinem  non 
attinuisse,  cum  mulieris  indicabat  aetas,  tum  frustra  ten- 
tata  subjectis  digitis  uteri  pressio  confirmavit;  nihil  enim 
sanguinis  prodiit.  Cranium  diligenter  inspectum  a facie 
quidem  interiore  non  obtulit  quidpiam  annotatione  di- 
gnum ; quamvis  exterius  ea  ruberet  ossis  sedes , quae  su- 
pra indicata  est.  Quin  etiam  cum  posterior  ossis  utrius- 
que  sincipitis  externa  facies  quasi  depressa  appareret,  ni- 
hil in  ea,  quae  intus  respondebat,  quod  esset  praeter  con- 
suetudinem inventum  est.  Meninges  ubique  integrae,  ut 
ne  vasa  quidem  turgida  haberent.  Sed  vix  dura  detracta 
fuerat,  cum  animadversum  est,  in  cerebri  hemisphaerio 
sinistro  tertiani  anteriorem  partem  multo  humiliorem  esse 
sua  compari  multoque  molliorem,  neque  in  summo  tan- 
tum, sed  ubique  penitus,  ne  basi  quidem  excepta.  Scilicet 
ob  eani  mollitiem  ita  subsederat;  quae  mollities  cum  in 
corticali  substantia  erat,  tum  multo  magis  in  medullari. 
Haec  enim  potissimum  in  quandam  quasi  gvlatinam  ma- 
gna ex  parte  mutata  erat,  e cinereo  subfuscam,  et  ta- 
men ferme  pellucidam ; quod  vitium  priorem  quoque  late- 
ralis ventriculi  portionem  comprehenderat,  quae  intra  pro- 
positam hemisphaerii  illius  partem  continebatur.  Nusquam 
gravis  odor,  nusquam  pus  aut  sanguinolenti  aliquid  in 
ea  gelatina,  ut  peculiaris  generis  esset  id  vitium.  Sana 
omnia  in  reliquo  cerebro  et  cerebello , vix  ut  aquae,  for- 
tasse a sectione  rubescentis,  tantum  esset  in  singulis  pa- 
riter lateralibus  ventriculis,  quantum  cochleari  uno  capi 
posset.  Aquae  etiam  aliquid,  dum  cranium  circumsecare- 
tur, effluxerat. 

17.  Permirum  omnibus,  qui  aderant,  videbatur,  cum 
tantae  partis  cerebri  vitio  tanto  tamdiu  mulierem  ita  vi- 
xisse, uti  supra  expositum  est,  sive  id  vitium  ante  capitis 
allisionem  inceperat,  sive  post  eam  denique  inchoatum 
erat.  Quorum  hoc  indicare  videtur  vitii  sedes  in  eodem 
latere,  in  quo  caput  allisum  fuerat.  Illud  tamen,  siqui- 
dem epilepsiae  causa  erat,  morbus , qui  tanto  antea  infe- 
staverat, plane  requirit;  nec  alia  mihi  desunt  exempla 

ejusdemmodi  ferine  corruptionis  cerebri,  nullo  ictu  praedio, 
quorum  unum,  si  epistolam  relegas  V.  '),  in  altera  mu- 
liere facile  agnoscas;  quamquam  medullaris  illa  quasi  col- 
liquataet  inodora  cerebri  substantia  habebat  aliquid  cruenti 
admistum,  et  apoplexiam  fecerat  cum  resolutione  in  oppo- 
sito corporis  latere,  non  epilepsiam,  tametsi  multo  minus 
spatii  occuparet;  quod  discrimen  sedi  illi,  quam  tenebat, 
maxime  attendendae,  ad  thalami  nervi  optici  latus,  est 
fortasse  tribuendum , quantum  tamen  sinit  exemplum  al- 
terum, quod  ita  se  habet. 

18.  Vir  brevi  statura,  gracili  habitu,  comitiali,  quo 
prehendi  solitus  erat,  morbo  gravius  recurrente,  intra 
paucissimos  dies  sublatus  fuerat. 

Cadaveris  plerasque  partes  cum  diligenter  scrutarer 
aprili  mense  a.  1722.,  in  ventre  animadverti  renem  dex- 
terum  majorem  sinistro.  In  thorace  exigua  hic  illic  os- 
sis inchoamenta  in  arcu  magnae  arteriae.  In  capite 
praeter  alterius  vertebralis  arteriae  ejusque,  in  quam  in- 
fluit (arteriam  basilarem  vocitat  cel.  WinsloWIUS  2)),  in- 
aequales nonnullis  in  locis  dilatationes,  nihil  quidem  in 
vasis  ceteris  annotandum  fuit,  quae  neque  inania  erant, 
neque  sanguine  praeter  naturae  modum  distenta.  Nec 
aqua  fuit  usquam  effusa.  Verum  ad  extremam  partem 
utriusque  thalami  nervorum  opticorum  color  e fulvo  ni- 
gricans indicium  fecit  vitii  subjectae  medullae;  et  sane 
quantum  hujus  substantiae  alte  eo  descendente  colore  in- 
ficiebatur, tantum  et  aequo  mollius  fuit,  ot  veluti  semi- 
corruptum  aspicientibus  apparuit. 

19.  An  huc  attinet  ea  macula,  de  qua  in  Sepulchreto  3) 
affertur  locus  IIf.xkici  Petraei?  In  sectione  epilepsia  de- 
functorum nullum  obstructionis  vestigium  apparet , sed  mo- 
do macula  modo  humor  ater  et  spumosus  modo  nihil 
prorsus.  Macula  certe  in  utroque  producto  exemplo  4) 
mihi  indicio  fuit  latentis  proxime  vitii , quod  altius  se- 
cando se  prodidit.  Ceterum  ad  hoc  peculiare  corruptio- 
nis cerebri  genus  referendum  videtur,  quod  in  eximio  viro 
Alexandro  Marchetti , post  duos  epilepticos  insultus,  non 
multis  interjectis  diebus,  forti  apoplexia  sublatu , animad- 

1)  N.  6. 

2)  Expos.  auat.  tr.  des  arter,  n.  .99.  ct  seqq. 

3)  Sect.  hac  AII.  obs.  14. 

4)  N.  17.  ct  18. 

versum  est  ').  Substantia  enim  corticalis  cerebri  admodum 
tenera  erat , ut  etiam  leni  attactu  in  fluidam  substantiam 
converteretur,  quasi  nunquam  cohaesisset.  Eodemque  refe- 
renda est,  nisi  quod  longe  profundior  fuit,  ea  corruptio, 
quam  Ernestus  Gottl.  Schmidtius  -)  et  Carolus  Cur- 
tius.1 2 3 4 5), hic  in  juvene  muliere  post  apoplexiam,  ille  in 
milite  post  gravissimos  dolores  et  mala  alia  capitis,  hu- 
jus ictum  consecuta,  viderunt.  Primus  enim  non  modo 
totius  hemisphaerii  dexteri  transmutationem  deprehendit 
ita,  ut  ejus  substantia  gelatinae  cuidam  liquidiori,  sive  col- 
liquamento  potius  similis  esset,  levissimoque  contactu  dif- 
flueret, sed  et  eandem  transmutationem  ad  hemisphaerium 
quoque  sinistrum  variis  locis  itidem  progressam.  Alter 
vero  dexterum  totum  hemisphaerium  et  ejus  meninges 
quoque  offendit  in  mucosam  substantiam  mutatas,  ut  cul- 
tri mucronem  attollentem  sequens,  in  fili  modum  ducere- 
tur. Sed  in  apostema  evidentius,  aut  non  hujus  generis 
transierat  anterius  hemisphaerii  utriusque  extremum  in 
ignoto  viro,  quem  mortuum  in  via  publica  inventum  se- 
cuit cl.  Kaavius  ').  Erat  enim  in  mucum  flavum  foetidum 
versus  cerebri  cortex,  ut  vascula  piae  matris  libera  in  illo 
fluctuarent.  Poetor  autem  in  nulla  alia  est  e propositis 
observationibus  memoratus,  imo  in  aliqua  diserte  negatus, 
et  defuit  certe  in  quatuor  nostris,  quarum  ultimam  in  qua“ 
dam  anu,  post  apoplexiam  mortua,  habuimus,  et  alias  s) 
ad  te  mittemus.  Verum , ut  ad  feminam  redeamus , quae 
caput  alliserat  6) , an  quod  ejus  in  cerebro  vitium  inveni- 
mus, ita  ortum  sit,  ut  in  tribus  aliis  per  nos  dissectis 
itemque  in  Marchetto  et  Curtii  muliere,  an  illam  potius 
allisionem,  ut  in  milite  cl.  Schmiijth,  sit  consecuta,  ju- 
dicium tuum  facimus,  et  vel  multo  magis  in  uno  atque 
altero , de  quibus  jam  scribemus. 

20.  Virum,  crasso  ligno  in  caput  incidente  percus- 
sum, epilepticae  affectiones,  quibus  etiam  antea  obnoxius 
fuisse  dicebatur,  multo  saepius  per  eos,  quibus  postea 
vixit,  menses  et  certe  ultimis  hebdomadis  corripiebant. 

1)  Eiili.  nat.  cur.  Cent.  VII.  in  append. 

2)  01)9.  chir.  tetr.  obs.  3. 

S)  Discussioni  di  uu  raro  morbo  cutan.  etc.  in  una  nota. 

4)  IV ov.  coinm.  acad.  sc.  Pctropol.  T.  I.  obs.  auat.  3. 

5)  Epist.  LVII.  n.  14.  vid.  et  epist.  LX.  u.  4. 

6)  Supra,  u.  16. 

Praeterea  tremore  assiduo  quatiebatur  tanto,  ut  per  vin- 
cula cavere  debuerint,  ne  e lectulo  excideret.  Amaurosis 
quoque  supervenerat;  nihil  enim  jam  cernebat,  quamvis 
nullum  in  oculis  appareret  vitium  praeter  dilatationem 
pupillarum.  Ceterum,  quod  ad  reliquas  attinebat  actiones, 
quae  dicuntur  animales,  neque  ipse  querebatur,  neque 
aliis  laesus  videbatur,  nisi  quod  minus  promtus  erat  ad 
respondendum.  Sic  affectus  sensim  denique  mortuus  est. 

Caput  nobis  dissecandum  cessit  cum  in  gymnasio 
anatomen  doceremus  mense  februario  a.  1728.  Cranii  for- 
nix, si  loca  quaedam  exciperes,  in  quibus  secundum  na- 
turam crassus,  introrsum  protuberabat,  ubique  erat  usque 
adeo  tenuis,  ut  credi  vix  posset.  Quin  certo  in  loco,  qui 
ad  os  attinebat  sincipitis  dexterum,  foramen  habuit  elli- 
psis propemodum  forma  paulo  minus , quam  ut  apicem 
admitteret  digiti  minimi , membrana  occlusum  , nullo  pror- 
sus aut  ad  ejus  oras  aut  usquam  in  cranio  toto  vel  mi- 
nimo cariei  indicio.  Ei  tamen  ita,  ut  dixi,  occluso  fora- 
mini , in  subjecta  dura  meninge  foraminulum  respondebat, 
ex  quo  serum  colore  fusco  prodibat.  Foraminulum  com- 
municabat cum  cavea,  magni  ovi  capace  plenaque  sero 
ejusmodi  fusco,  in  quo  sanguis  concretus  non  multus 
subsidebat.  Erat  ea  cavea  abnormi  forma  et  inaequali 
intus  superficie,  cui,  quae  partes  cerebri  circum  proximae 
erant,  eae  pravo  colore,  qui  semicorruptam  substantiam 
indicaret,  fusco  obsoleto  inficiebantur,  praesertim  vero 
basis  cerebri  ea  pars,  quae  regioni  posteriori  imposita  est 
orbitae  dexterae,  et  corporis  striati  item  dexteri  pars  an- 
terior, quae  insuper  subsidebat.  Sed  et  nervi  optici  ejus- 
dem lateris  thalamus,  quamvis  a cavea  remotior,  strigosus 
videbatur.  Nervus  tamen  uterque  opticus  intra  cranium 
extraque  inspectus , uti  etiam  utriusque  oculi  particulae, 
diligenter  a me  dissectae,  nihil  usquam  vitii,  quod  quidem 
sub  sensus  caderet , ostenderunt , sive  colorem  sive  ma- 
gnitudinem firmitudinemque  sive  structuram  spectarem. 
Ceterum  etsi  hemisphaerium  sinistrum  cerebri  nihil  habuit 
eorum,  quae  in  dextero  annotata  sunt;  in  laterali  tamen 
sinistro  ventriculo  multa  erat  aqua  pellucida,  choroides 
autem  plexus  decolor,  cum  paucis  parvisque  vesiculis , tum 
cerebrum  universum  subflavo  obsoleto  colore  et  vasis 
nigro  sanguine  valde  turgentibus.  Pituitaria  denique  glan- 
dula plurimum  depressa  et  parva;  non  tamen  dura. 

21.  De  amaurosi  in  utroque  oculo  oborta,  quamvis 
esset  cerebrum  ab  altera  duntaxat  parte  vitiatum,  non  est 
hic  scribendi  locus  '),  ut  neque  de  tremore  illo  assiduo 
seu,  mavis,  motibus  eonvulsivis.  De  abscessu  autem  epi- 
lepsiam in  eodem  viro  saltem  multo  saepius  ciente,  con- 
feras velim  indicatam  supra  -)  Alexandri  Marchetti  disse- 
ctionem; in  ejus  enim  cerebro  praeter  id,  quod  ibi  dictum 
est-,  abscessus  quoque  non  ita  dissimilis  fuit.  Habes  prae- 
terea in  Sepulchreto 1 2  3)  observationes  Fernelii  et  Smetii, 
quarum  illas,  etsi  etiam  alio  loco  repetitas  videbis,  malo 
tamen  in  primo  legas,  ubi  se,  ait,  comitialis,  qui  in  ce- 
rebro lit,  morbi  causam  interdum  deprehendisse  cerebri  ab- 
scessum esse,  interdum  corruptam  tnetiingis  portionem  cal- 
vae adhaerentem.  In  proposita  enim  a me  histotia  utram- 
que habes  causam  et  cerebri  abscessum  et  meningis,,  par- 
vam quantumvis,  utriusque  tamen  corruptionem  a perfo- 
rante pessimo  humore  inductam.  At  enim  Willisius,  in- 
quies , hanc  causam  alteram  non  accipit , quippe  qui , ut 
in  Sepulchreto  quoque  4)  legeris,  neque  ex  abscessu  in 
crassa  meninge  excitato,  neque  ex  pure  inde  foetidissimo 
alteram  quoque  meningem  exedente,  neque  ex  magna  il- 
lius per  terebelluni  imperiti  chirurgi  dilaceratione  quid- 
quam viderit  epileptici  accidisse.  Ego  vero  praeter  haec 
Hidleyanum  illud  5)  minime  ignoro  experimentum,  in  cane 
habitum,  qui  ex  perforatione  durae  meningis  convulsionis 
cujusvis  expers  fuit.  Nihil  horum  negare  ausint.  Discri- 
minis potius  causam  quaeram  inter  haec  et  contrarias 
aliorum  observationes  contrariaque  experimenta.  Atque 
ut  de  multis  ad  pauca  sermonem  contraham,  legisti  certe 
in  historia  regiae  scientiarum  academiae  Parisiensis  6)  de- 
prehensam in  adolescente  causam  diuturnae  et  progressu 
temporis  vi  et  accessionum  numero  crescentis  epilepsiae; 
minima  videlicet  ossicula,  quae  basin  in  crassa  habebant, 
acutissimos  autem  apices  sic  contra  tenuem  meningem 
conversos,  ut  hanc  non  compungere  eoque  magis,  quo 
magis  crescebant,  non  possent.  Vidisti  quoque,  ut  nunc 

1)  Vid.  epist.  XIII.  n.  6. 

2)  N.  19. 

8)  Sect.  hac  XII.  obs.  2.  et  21.  n.  1.  et  2. 

4)  Ibid.  iu  srhol.  ad  obs.  1. 

5)  Act.  erudit.  Lips.  in.  maj. 

t)5  A.  1711.  obs.  auut.  6. 

alia  Italorum  experimenta  praeteream,  vidisti,  inquam,  in 
Bononiensis  scient,  academiae  commentariis  ‘)>  cum  vir 
cl.  Pf.trus  Pa.ui.us  Momneluus  retectam  in  parte  vivo 
cani  duram  matrem  iterum  et  saepius  pungeret,  observasse, 
canem  convulsionibus  torqueri  variis,  praesertim  cum  ea 
pars  durae  matris  pungeretur , quae  maxime  ad  os  adhae- 
rebat. An  igitur  causam  ejus,  quod  apparet,  discriminis 
ab  hac  ultima  experimenti  parte  repetemus,  conjicientes 
id,  quod  ratio  quoque  ipsa  continuat,  nisi  aeque  tensae 
meninges  sint,  aequales  ab  earum  irritatione  etfectus  non 
esse  exspectandos.  Quod  vero  magis  sint  tensae,  non  so- 
lum adhaesio  ad  eos,  sed  et  alia,  ut  vasorum  distentio 
in  utraque  et  justo  major  durities  cerebri  in  tenui,  quae 
proxime  ipsum  convestit,  possunt  edicere.  Quae  duo,  fac 
memineris,  fuisse  a nubis  in  quibusdam,  de  quibus  supra2) 
dictum  est,  cadaveribus  et  in  hoc  praesertim,  quo  de 
loquimur,  si  non  conjunctini , at  certe  seorsum  annotata. 
Sic  enim  facilius  conjecturas  accipies,  quas  in  aegris  illis 
proposuimus  de  membranarum  cerebri  irritatione.  Ad 
eundemque  modum  intelligere  etiam  poteris,  quod  alibi  in 
laudatae  regiae  academiae  historia  3)  relatum  est  de  par- 
vorum ossiculorum  aculeis  ex  altero  latere  sinus  falcis  su- 
perioris exstantibus,  epilepticas  accessiones  cientibus,  nul- 
lo levamine,  nisi  ex  magnis  sanguinis  detractionibus.  Con- 
tra in  illo  Ridueyi  cane  durae  meningis  perforationem 
haemorrhagia  praecesserat,  quae,  si  levior  fuisset,  non 
esset  ab  experimenti  auctore  memorata.  Unde  laxitas 
tanto  facilius  esse  potuit,  quod  ea  pars  meningis,  quae 
perforata  est , ossi  amplius  non  adhaerebat.  Nihil  autem 
prohibet  in  uiia  aut  altera  a W iumsio  inter  plurimas 
fortasse  de  industria  selecta  exesionis  et  perforationis 
meningum  observatione,  laxitatis  causas,  si  non  ejusdem- 
modi, at  aliquas  suspicari:  quae  laxitas  si  in  juvene,  item- 
que  in  duce  illo  fuisset,  de  quorum  altero  habes  in  hac 
Sepulehreti  sectione  observatione  IV. , de  altero  autem  ob- 
servatione XXV II.  et  fusius  in  sectione  prima,  observa- 
tione LX1X.  perperam  a typographo  inscripta  XL1X. ; non 
illi,  credo,  pustulis  erosa  dura  meninx  epilepsiam  attulisset, 
neque  huic  sat  magnum  os  ad  instar  lapidis  stellati  acutum, 

1)  Tom.  I.,  ubi  anatomica. 

2)  N.  9,  12,  14. 

3)  A.  1734.  obs.  auat.  2. 

suo  acumine  membranae  durae  inflammationi  atque  corru- 
ptioni aeque  facile  dedisset  occasionem , cum  hcrculeo  mor- 
bo conjunctae. 

22.  Illud  autem  acutum  os  in  medio  cerebro  deprehen- 
sum , cum  meningem  crassam  acumine  laeserit  suo,  facit, 
ut  inter  utrumque  hemisphaerium  ipsum  positum  fuisse 
conjiciam  sic,  ut  ad  falcem  proximasque  meningum  par- 
tes, non  ad  cerebri  substantiam  attineret,  praesertim 
cum  observationis  auctor,  ut  omnem  amoveret  suspicio- 
"nem  ossis  a proximo  forte  diffracto  olim  cranio  illuc  de- 
lapsi , nequaquam  dixerit  id , quod  inculcare  non  omisis- 
set, nunquam  praefuisse  vulneratae  illius  substantiae  gra- 
via constantiaque  symptomata;  sed  tantum  addiderit,  nul- 
lum animadversum  esse  signum  quondam  disrupti  cranii 
aut  cicatricis  relictae.  Quae  verba  me  admonent,  ut  oc- 
curram dubitationi  tuae.  Quaerere  enim  potes , num  in 
eo,  de  quo  agimus,  viro  animadversum  calvariae  foramen 
ablato  inde  a chirurgo  post  ictum,  an  exeso  olim  ossi 
credam  esse  tribuendum  ? Neutram  ego  causam  hic  posse 
agnoscere  mihi  videor,  quando  nullam  post  ictum  adhi- 
bitae chirurgiae  factam  fuisse  mentionem  scio,  nullum- 
que cicatricis  aut  supra  aut  infra  foramen  vestigium  con- 
spexi , neque  ullum  cariei , quae  cranium  affecisset , indi- 
cium; ut  non  secus  ac  Lancisius  j)  de  non  dissimili  eo- 
dem in  osse  viri  apoplectici  reperto  foramine,  interdum 
potius  cogitaverim,  in  tenuissimo  alioquin  cranio  imper- 
fectam illam  neque  osse  expletam  particulam  a primor- 
diis relictam  esse.  Verumtamen  cum  vicissim  recordor, 
descripti  in  cerebro  abscessus  caveam  ei  foramini  subje- 
ctam ibique  utramque  meningem  foraminulo , cum  cavea 
communicante,  pertusam  fuisse,  non  parum  sane  haerere 
me  fateor.  Itaque  observationem  huc  potius  adjungam 
Nicolai  Mediaviae  , quam  conferre  cum  hac  possis;  si- 
mul enim  cum  certis  cranii  exesionibus  abscessus  cerebri 
et  comitialis  morbus  conjuncti  fuerant. 

23.  Mulieri  in  superiore  frontis  parte  tumores  duo 
renerei  exstabant  ex  iis , qui  gummata  vocitantur.  Ob 
eos,  dato  hydrargyro,  saliva  evocata  est.  Itaque  sinister 
excidit,  dexter  mansit.  Unde  ille  exciderat,  prominentia 

1)  De  subit,  mortib.  obs.  1.  mortuor. 

apparuit  pulsans.  Constabat,  mulierem,  antequam  hydrar- 
gyro  uteretur,  epilepsiae  obnoxiam  fuisse:  et  sane  in  me- 
dia quoque  curatione  semel,  hac  autem  absoluta,  iterum 
agitata'  est  convulsionibus,  spumis  ore  profluentibus.  De- 
nique, nulla  parte  corporis  resoluta,  sopore  quasi  quo- 
dam, ut  raro  loqueretur,  jam  dies  aliquot  allecta,  interiit 
circa  medium  octobrem  a.  1739. 

Cranio  et  cerebro  diligenter  perlustratis,  inventum 
est,  illam,  quam  memoravi,  prominentiam  membrana  qua- 
dam obtegi  non  tenuiore  quam  crassior  charta,  ab  nostra- 
tibus dicta  eartoiic ; sed  flaccida,  ut  inter  digitos  contri- 
ta facile  disrumperetur.  Ka  membrana  utriusque  ibi  me- 
ningis tenebat  locum ; suberat  enim  corticalis  cerebri  sub- 
stantia, inde  usque  ad  medullarem  aequo  durior,  non  mi- 
nus videlicet,  quam  hepatica  est.  Sed  hemisphaerium  re- 
liquum sinistrum , si  posteriorem  partem  excipias,  contra 
erat  multo  mollius,  quam  par  sit.  In  eodemque  cavea  erat, 
parvae  nucis  juglandis  magnitudine,  lividis  moliisimisque 
ex  medullari  substantia  parietibus  comprehensa,  ex  qua, 
in  summo  aperta,  humor  primum  nigricans,  tum  seri  ha- 
bitu et  colore,  quo  filamenta  quasi  quaedam  innatabant, 
effluxit  sine  ulla  graveolentia.  Imminebat  haec  cavea  an- 
teriori parti  lateralis  ventriculi,  quocum  minime  commu- 
nicabat, ut  neque  cum  illa,  quae  descripta  est,  promi- 
nentia, quin  ab  hac  distabat  digitos  transversos  circiter 
duos.  Ceterum  ei  prominentiae  respondebat  in  cranio  fo- 
ramen ellipsis  forma  oris  undique  aequalibus , non  secus 
ac  si  lima  essent  laevigatae.  Haec  a sinistris.  A dexte- 
ris autem  nihil  in  cerebro  annotatione  dignum  fuit.  Quod 
ad  cranium  attinet , tumor  ille , qui  non  exciderat , dex- 
ter necdum  ad  interiorem  cranii  faciem  exedendo  perve- 
nerat. Alio  tamen  loco , quo  loco  os  prorsus  deerat, 
crassa  quaedam  membrana  suberat;  an  quod  tumor  inde 
alter,  dato  hydrargyro,  alias  excidisset? 

24.  Dissectionem  hanc  si  cum  iis  paucis  compares, 
quae  ad  veneream  cranii  cariem  et  gummata  spectant  in 
ea,  circa  quam  versamur,  Sepulchreti  sectione  de  epile- 
psia1), pluris  fortasse  facies,  quia,  gummata  quid  in  cra- 
nio et  proximo  cerebro  consecutum  sit,  docet.  Ceterum 
apostema  ad  gummata  pertinuisse,  non  protinus,  ut  opi- 


1)  Obs.  3.  et  io  additam,  obs.  3. 

nor,  existimabis  l),  sicuti  ex  adverso  attinuisse  censebis 
duritiem  illam,  quae  in  subjecta  ipsi  gummati  corticali 
cerebri  portione  relicta  est.  Et  illud  tamen  et  hanc  in 
epilepticis  aliquando  inveniri  certum  est.  Quod  de  apo- 
stemate cum  vel  e pluribus  sectionis  ejusdem  observa- 
tionibus 2)  pateat,  nonnullas  de  ipsa  duritie  indicabo. 
Omissis  igitur , quae  ad  cerebri  universi  firmitudinem  at- 
tinent aequo  majorem,  qualis  una  est  in  sectione  ea- 
dem 3),  altera  in  historia  regiae  scientiarum  academiae 
Parisiensis  4) , tertia  a me  supra  5)  descripta  est;  certae 
partis  duritiem  animadvertisse  memineris  Axtoxiim  Pac- 
ohiontjm6),  qui  in  epileptico  cardinali  cerebri  corticem, 
qua  insigni  hydatidi  respondebat,  ad  eam  resistentem 
consistendam  devenisse  invenit,  quae  plane  scirrhosa  vide- 
retur ; cel.  autem  virum  Joannem  Fantovlm  7)  in  pueri 
capite,  quem  epilepsia  sustulerat,  praeduram  portionem 
callosi  corporis  cerebri  et  nihil  praeterea  morbosum  repe- 
risse.  Huc  adde  cl.  viros  Abii.  Kaayium  8)  et  Balthasa- 
rem  Wai.thikrium.  Ille  enim  in  classiario  milite,  epile- 
pticis insultibus  diu  obnoxio  et  in  horum  postremo,  qui 
longe  violentissimus  fuit,  repente  mortuo , cum  alia  tum 
cerebri  corticem  non  modo  ubique  multum  induratum,  sed 
multis  in  locis  scirrhosnm,  in  aliis  quasi  cartilagineum, 
praesertim  quo  propior  erat  vertici,  deprehendit.  YV  vr.- 
thieriuS  autem  ad  me  cum  aliis,  de  quibus  antea  9)  com- 
memoravi, observationibus  hanc  quoque  misit,  cujus  sum- 
mam continuo  adscribam. 

25.  Vir  annorum  triginta  quinque,  habitus  gracilis, 
dolore  capitis  frontem  versus  cum  sensu  ponderis  corre- 
ptus, bene  multis,  quae  intra  biennium  celeberrimi  im- 
peraverant medici , frustra  peractis,  incidit  in  cursum 
sanguinis  e naribus , qui , postquam  magna  copia  erupit, 
per  se  dein  fluere  desiit.  Post  id,  orbatus  olfaciendi  fa- 

1)  Vid.  tamen  epist.  LVIII.  n.  9. 

2)  Obs.  2,  20,  21.  §.  2.  et  in  addit.  ob9.  5. 

3)  In  addit,  obs.  8. 

4)  A.  1705.  obs.  anat.  1. 

5)  N.  9. 

6)  Epist.  ad  Schroeck. 

7)  In  Pacchion.  animadv.  22. 

8)  In  coininenl.  cit.  supra  ad  u.  19.  obs.  anat.  l. 

9)  N.  3. 

cultate,  deinde  epilepticis  prehensus  insultibus,  his  sae- 
pius ad  annos  duos  conflictatus,  novissime  obierat. 

Calvaria  reclusa,  nihil  a natura  alienum  inventum 
est , nisi  ad  cerebri  anteriora , ubi  in  sinistro  quidem  la- 
tere aliqua  sanguinis  copia  effusa,  a dexteris  autem  ver- 
sus eum  processum,  quem  cristam  galli  anatomici  vocant, 
cerebrum  ipsum  durum  atque  callosum  arctissimeque  con- 
nexum cum  dura  meninge  deprehensum  fuit. 

26.  Verisimile  est,  spiritus  animales  in  tumultuarios 
motus  reflecti,  quotiescunque,  aliqua  de  causa  velocius  acti, 
ad  certa  quaedam  loca  pervenerint  cerebri  ob  callosam 
duritiem  aut  ob  interpositum  apostema  prorsus  imper- 
via; quamquam  et  apostema  videtur  posse,  aliquid  e se 
in  vicinam  emittendo,  turbas  ciere.  IJtut  est,  si  a cere- 
bri duritie,  si  ab  apostemate,  si  a sui  generis  abscessu, 
si  a vasorum  distentione , si  ab  aqua  aut  multa  aut  pau- 
ca, aut  flava  aut  limpida,  si  ab  aliis  praeterea  causis 
epilepsiam  fleri , aut  si  harum  aliquas  pro  effectibus  ha- 
bere mavis,  at  foveri  saltem,  servari,  augeri  posse  non 
negas ; vides  profecto , quam  difficilis  sit  aliquando  ipsius 
curatio,  atque  adeo,  ut  vires  artis  excedat. 

Vides  simul,  cum  has  non  excedit,  quam  varia  cura- 
tio esse  debeat,  tunc  quoque  cum  epilepsiae  causa  intra 
cranium  est,  non  modo  cum  extra  ipsum,  cujus  etiam 
epilepsiae  variaeque  ejus  curationis  aliquot  supra  exem- 
pla protulimus.  Quamobrem  nonnunquam  immerito,  saepe 
merito  accusantur  medici,  iique  praesertim,  qui  una  omnes 
epilepsias  ratione  ac  modo  aggrediuntur.  Verum  haec  per 
alios  quoque  morbos  late  patens  necessitas  variae  ac  mul- 
tiplicis curationis  summam  facit  in  recte  medendo  diffi- 
cultatem, quam,  ut  anatomici,  varias  unius  morbi  causas 
retegendo,  magis  semper  magisque  demonstrant;  sic  uti- 
nam  medici,  varia  variarum  causarum  signa  annotando, 
possent  pariter  magis  magisque  extenuare.  Quod  quidem 
desperandum  usquequaque  non  est,  modo  utrique,  illi  qui- 
dem accurate  secando,  hi  vero  diligenter  observando,  una- 
nimes , ut  par  est , in  re  tanti  momenti  suas  quique  par- 
tes agant.  Quarum  utrasque  aut  certe  alterutras  susci- 
pe, quaeso,  vel  potius  tuere,  ut  facis,  si  me  deserere 
non  vides  meas.  Vale. 

Agitur  de  convulsione  et  motibus  convulsivis. 

Affectiones  hae,  quae  sectione  XIII.  in  Sepulchreto  pro- 
ponuntur, saepe  adeo  se  aliis  adjungunt,  ut  in  plerisque 
observationibus  diserte  admoneat  Boxetus,  ipsas  ad  se- 
ctiones alias  sui  operis  attinere.  Nostrae  autem  consue- 
tudinis cum  minime  sit  non  modo  in  una,  id  quod  sub- 
inde illi , atque  adeo  in  sectione  hac  quoque excidit, 
sed  ne  in  variis  quidem  suscepti  operis  partibus  easdem 
observationes  repetere , noli  hic  plurimas  non  infrequentis 
alioquin  mali  a nobis  exspectare;  sed  si  plures  cupis,  in 
iis  quaeres  epistolis,  quas  alias,  ad  vulnera  praesertim 
spectantes,  mittemus,  aut  in  plerisque  etiam  earum,  quas 
antea  misimus,  et  praeter  ceteras  in  postrema.  Neque 
enim  sine  convulsivis  agitationibus  vera  esse  potest  epi- 
lepsia, quamvis  illae  possint,  ut  saepius  videmus,  sine 
hac.  Cujus  discriminis  causam,  cum  illae  a cerebro  sunt, 
certam  quidem  et  exploratam  ab  eo  requires,  qui  scire 
se  credat,  qua  in  cerebri  parte,  qui  motus  fiant,  senti- 
mus , aut  cum  ullo  modo  cogitamus.  Ego , qui  nihil  nisi 
conjecturas  dare  possim , historias  malo  quam  conjectu- 
ras proferre,  quae  si  rem  debeant  quoquo  modo  definire, 
hic  quidem  prorsus  commentitiae  sint,  oportet;  si  veri- 
similitudinem sequi , nimis  generatim  universeque  excogi- 
tatae. His  tamen  potius  quam  illis  utor,  quandocunque 
uti  necesse  est,  quippe  quae  longe  minus  esse  videntur 
erroribus  obnoxiae,  multoque  paucioribus  tum  verbis  egent 
tum  postulatis  , imo  his  adeo  facilibus  atque  perspicuis, 
ut  ponantur  saepius,  quam  exprimantur:  velut  si  dicam, 
irritationem,  quae  convulsiones  facit,  si  ejusmodi  sit,  ut 
aut  vi  aut  modo  aut  loco  aut  i-atione  alia  aliqua  inter- 
cipere , aut  omnino  pervertere  simul  possit  ad  tempus  ali- 
quod eos  motus , qui  ad  sentiendum  cogitandumve  in 
cerebro  fiunt,  tunc  non  convulsiones  modo,  sed  epile- 
psiam ipsam  esse  facturam.  Sed  ad  histoidas  V vesaevae 
primum,  tum  deinde  et  nostras  veniamus. 

1)  Coufer.  obs.  7.  cum  22.  §.  1.,  obs,  13.  cum  33. , obs.  19.  §.  2.  cum 
§•  4. 

2.  Juveni  viginti  sex  circiter  annorum  primum  fau- 
ces nonnihil  intumuerant;  appetitus  autem  dejectus  erat. 
His  post  aliquot  dies  accessit  convulsio  brachii  sinistri, 
ut  totum  immobile  esset  atque  inflexibile , deinde  autem 
universo  corpori  idem  accidit  repente,  quod  brachio  acci- 
derat, ut  nullo  modo  jam  aeger  posset  in  ullam  partem 
se  movere,  sed  recto,  ut  jacebat,  corpore  immobilis  ri- 
gidusque  perstaret , nisi  quod  postea  manus  duntaxat  et 
pedes  movere  nonnihil  potuit.  Illatus  autem  fuerat  in  Bo- 
noniense S.  Mariae  de  Vita  nosocomium , ubi  et  febris  et 
convulsio,  qua  tenebatur,  agnita  est,  quam  videlicet  r i- 
ravov  appellant  Graeci.  A primo,  quo  hac  toto  corpore 
prehensus  est,  die  ad  mortem  usque  multum  sudavit. 
Mors  autem,  die  quinto  ineunte,  novam  contractionem, 
quae  corpus  in  latus  curvavit,  secuta  est. 

In  cadaveris  cute  inultae  rubrae  maculae ; in  cere- 
bro autem  nihil  annotatione  dignum  occurrit  praeter  per- 
paucum serum,  idque  salsum,  in  sinistro  ventriculo.  Tho- 
race aperto,  in  sinistro  ejus  cavo  aquae  unciae  aliquot 
i repertae  sunt;  pulmo  autem  uterque  multum  rubens,  ad 
dorsum  praesertim ; pericardium  sero  omnino  plenum. 
Sanguis  parum  a naturali  fluore  recesserat. 

' 3.  Affectioni  huic  non  adeo  frequenti  illud  insuper 

accessit,  quod  Mercuriali  meo  *)  visum  fuisset  longe  ra- 
rissimum , ut  corpus  in  alterutrum  latus  per  convulsionem 
flecteretur.  Nunquam , inquit , videbitis  convulsos  in  alias 
paries  contrahi  et  in  alias  figuras  quam  in  tres  enume- 
ratas , videlicet  ut  aut  recti  sint,  aut  antrorsum  curvati, 
; aut  retrorsum  flexi;  nunquam  autem  dextrorsum  aut  si- 
nistrorsum. Quod  autem  hunc  tetanum  per  aliquot  dies 
faucium  praecessit  incommodum,  num  sub  eo  latuit  ipsius 
tetani  initium?  Sic  enim  hunc  aliquoties  animadvertit 
Wepferus,  ut  in  sectione  hac2)  Sepulchreti  leges,  in 
\ principio  gulae  incipientem  cum  quadam  deglutiendi  diffi- 
cultate , quam  tertio  die  manifestus  excipiebat  tetanus. 
Porro  multus  sudor,  qui  perpetuo  profluxit  in  eo  juvene, 
num  id  levaminis  attulit,  ut  manus  pedesque  nonnihil  mo- 
veri coeperint?  Sane  Bo.vnua,  quod  in  eadem  sectione3) 
videas,  experientia  edoctus  apud  Indos,  quos  inter,  hu- 

1)  Praelect.  Patav.  Lib.  I.  c.  25. 

2)  In  addit,  obs.  2.  ct  iu  scliol. 

3)  Obs.  15.  iu  scliol. 

jus  generis  malum  aeque  familiare  est  ac  alibi  rarum, 
inter  cetera  commendat,  quae  sudorem  moveant.  Sed  hic 
fortasse  utilior  est,  cum  affectio  frigori  successit,  cui  te- 
mere calefactum  corpus  expositum  fuerit,  ut  in  milite, 
quem  memorat  r)  per  integram  noctem  ebrium  in  solo  de- 
cubuisse, in  tribusque  aliis,  quos  Patavii  scio,  cum  mero 
calentes  frigidae  se  aurae  commisissent,  pariter  rigidos 
esse  factos , pariterque  intra  quatuor  dies,  aegre  uno  eva- 
dente, periisse,  quemadmodum  per  supervenientem  ma- 
lignam febrem  is  puer  evasit,  quem  ibidem  -)  videbis  e 
suppresso  sudore  in  paroxysmo  febrili  in  tetanum  plerarum- 
que  partium  incidisse.  Scilicet  Hippocratis  praedictio- 
nem 1 2 3 4 5 6)  hi  duo  non  secus  ac  illi  et  ferme  etiam  juvenis, 
quo  de  loquimur,  quamquam  abi  abter,  comprobarunt, 
quam  Cornelius  Celsus  “)  ad  hunc  modum  reddidit:  Ea 
mala  saepe  intra  quartum  diem  tollunt:  si  hunc  evaserunt, 
sine  periculo  sunt.  Alibi  tamen  hujus  morbi  finem  longius 
Hippocratem  distulisse  animadvertit  doctissimus  Swie- 
tenus  s),  qui  dilationem  hanc  nonnuuquam  accidere  ac- 
curate scripta  et  in  nonnullis  cum  hac  Valsalvae  con- 
ferenda tetani  observatione  confirmavit. 

4.  Rubras  autem  maculas , quae  multae  cadaveris  cu- 
tem foedabant  , an  secundum  Boerhaavii  °)  placita  ex  eo 
deduces,  quod  musculi  nimis  rigidi  sanguinem  excludebant, 
isque  propterea  sub  cutem,  qua  minus  resistit  cellulosa 
tunica,  sese  effundebat?  nam  pulmonum  rubor,  isque  ad 
dorsum  magis,  praesertim  cum  sanguis  etiam  post  mor- 
tem suum  conservat  fluorem , minus  habet  admirationis. 
Ob  ejus  autem,  a musculis  exclusi,  moram  hic  illic  majo- 
rem minoremve  faciliorem  aqueae  partis  secretionem  fa- 
ctam intelliges,  unde  plurimus  ille  sudor  et  in  cava  haec 
aut  illa  seri  effusio ; nisi  hoc  mavis  ibi  collectum  credere 
viis,  per  quas  recedere  debuisset,  convulsione  contractis. 
Quodsi  haud  alias  fuisse  causas  suspicaris,  ob  quas  se- 
rum sit  in  cerebro  quoque  animadversum , ideoque  pro 
tetani  effectu,  non  pro  causa  habendum  videri,  praeser- 
tim cum  perpaucum  fuerit,  et  in  altero  duntaxat  ventri- 

1)  Obs.  ead. 

2)  Obs.  32.  in  schol. 

3)  Sect.  V.  aph.  6. 

4)  De  medie.  Lib.  IV.  c.  3. 

5)  Conun.  in  Boerh.  aph.  §.  712. 

6)  Praelect.  acad.  ia  nied.  iust.  §.  732. 

culo  deprehensum;  fac  simul  in  mentem  veniat,  hoc  ta- 
men fuisse  salsum,  quae  res  de  pericardii  et  thoracis  sero 
minime  a Valsalva  annotata  est,  et  majorem  aut  certe 
extremam  hujus  convulsionis  vim  in  altero  potissimum 
corporis  latere  apparuisse. 

5.  Virgo  eadem  ferme  aetate  ac  juvenis,  de  quo  di- 
ctum est,  febre  acuta  laborans,  convulsione  circa  diem 
septimum  corripitur,  ut  interrogata  rideat  sardonio  risu; 
motus  autem  convulsivi  sunt  adeo  vehementes , ut  vincu- 
lis in  lecto  debeat  retineri.  Hos  motus  comitatur  deli- 
rium. Omnia  haec  tamen  una  ante  mortem  hora  quieve- 
runt, quae,  aucto  semper  laborioso  respirandi  conatu, 
die  nono  contigit. 

E cadaveris  aure  dextera  paulum  seri  emanasse 
animadversum  est.  Cerebrum  autem  omnino  sanum  fuit; 
neque  aliud  annotatum  est,  nisi,  dum  crassa  meninx  qui- 
busdam locis  a calvaria  avellendo  lacerabatur,  nonnullas 
seri  erupisse  guttas , et  e quibusdam  minimis , quae  forte 
disrumpebantur , vasis  sanguinem  multo  dilutum  sero  ef- 
fluxisse. In  thoracis  cavo  dextero,  cujus  pulmo  sterno 
et  costis  a latere  adhaerebat,  octo  aut  novem  seri  un- 
ciae stagnabant;  quin  eidem  pulmoni,  qua  claviculam  spe- 
ctabat, exterius  quaedam  materia  accreverat,  mediae  inter 
pinguedinem  et  gelatinosam  concretionem  naturae,  qualis 
interdum  in  hydropicorum  aqua  natat , ut  suspicio  esset, 
aliqua  fortasse  ante  hunc  morbum  thoracis  affectione 
virginem  laborasse.  Polyposae  concretiones  , quasi  muci 
j instar,  singulae  singulis  cordis  ventriculis  inerant;  major 
tamen  dextero  quam  sinistro. 

6.  Etsi  non  difliteor,  tam  vehementium  convulsionum 
causam  prorsus  latere  potuisse;  nec  illud  tamen  negave- 
rim , potuisse  nonnullas  illas  seri  guttas  ea  natura  esse, 
ut  duram  meningem  vehementer  irritarent.  Neque  enim 
e mole,  sed  e vi  irritamenta  aestimanda  esse  literis 
superioribus  ')  ostensum  est.  Nec  sane  commentitium 
est,  serum  in  hujus  generis  aegrotantium  cerebro  depre- 
hensum ejusmodi  esse,  ut  queat  irritare;  quando  salsum 

i inventum  esse,  cum  exploratum  gustando  est,  et  praece- 
: dens  docet  historia,  et  illae  confirmant,  qua»  habes  in  Se- 


t)  N.  11. 

Mokg  vgni  de  sed.  et  caus.  morb.  T.  1. 

pulchreto  ')  seri  salsi  indicia  proferentes,  imo  repertum  -) 
serum  acre  et  salsugineum 1 2  3 4) , serum  salsum*),  humorem 
serosum,  qui  acriter  linguam  mordebat.  Huc  adde,  quam 
Jo annes  Saltzmannus  5)  edidit,  juvenis,  qui  convulsioni- 
bus gravissimis  confectus,  notabilem  serosi  humoris  copiam 
sub  dura  matre,  solito  tenuiore,  habuit  ea  acredine,  ut  il- 
lam meni ngem  subjectamque  ipsi  interiorem  additamenti 
ossis  occipitis  laminam  exedere,  imo  inferiorem  quoque 
perforare  potuerit,  sicque  exitum  sibi  e cranii  cavea  pa: 
rare.  Acris  igitur  irritantisve  naturae  eam  quoque  lym- 
pham fuisse  , cujus  insignem  in  ventriculis  cerebri  quanti- 
tatem Michael  Bern.  Valeat inus  6)  deprehendit  in  puello 
horrendis  convulsionibus  tandem  denato,  ejusdemque  generis 
illud  pariter  serum  fuisse,  quod  a me  tibi  in  proposita  et 
subsequentibus  observationibus  memoratur , satis , ut  opi- 
nor, verisimile  est. 

7.  Puella  quinquemestris  febre  et  alvi  fluxu  corri- 
pitur. Postridie  febris  duntaxat  permanet.  Tertio  die 
magna  ingruit  superiorum  artuum  clonica  convulsio,  quae 
ad  thoracis  quoque  posteriores  musculos  extendebatur,  sed 
leviter,  levissime  autem  ad  glutaeos.  Ad  quinti  diei  fi- 
nem remissa  convulsio  est , per  intervalla  tantum , nullo 
autem  modo,  cum  puella  dormiebat,  se  prodens,  succe- 
dente interim  per  universum  corpus  morbo  regio. 

Mortuae  cutis  ubique , sed  praesertim  in  dorso , ma- 
culis erat  distincta  e subatro  rubentibus.  In  ventre 
nihil  annotatione  dignum  praeter  rectum  intestinum  atra 
nigredine  infectum.  In  thorace  pericardium  plenum 
erat  aqua,  eaque  flava,  cordis  autem  ventriculus  dexter 
concretionem  habebat  polyposam  in  pulmonarem  arteriam 
pertinentem,  concreti »01001  instar.  Sanguis  reliquus  erat 
omnino  fluidus;  tamen  aeri  expositus  post  aliquod  tem- 
pus concrescebat.  Intra  cranium  denique  omnia  con- 
specta sunt  secundum  naturam  se  habentia,  nisi  quod  in- 
ter crassam  tenuemque  meningem  serosus  inventus  est 

1)  Sect.  liac  XIII.  obs.  1. 

2)  Obs.  3. 

3)  Obs.  4. 

4)  Iu  additam,  obs.  3. 

5)  Act.  nat.  cur.  Tom.  II.  obs.  98. 

6)  Eph.  nat.  cur.  Ceut.  111.  obs.  1. 

humor,  qui  circa  sanguifcra  vasa  gelatinae  in  modum  con- 
creverat. 

8.  An  convulsio,  dormiente  puella,  ideo  quiescebat, 
quod  haec  dormiret?  an  potius  ideo  haec  dormiebat,  quod 
illa  quiesceret,  dormientem  alioquin  excitatura?  Hoc  certe 
et  verisimilius  est,  et  in  memoriam  redigit,  quem  me- 
cum  annis  superioribus  sermonem  habuit  medicus  doctis- 
simus idemque  humanissimus  Fr.vnciscus  Skraxs,  cum  do 
vesicantis,  ut  hic  vocitant,  medicamenti  vel  in  convulsio- 
nibus interdum  utilitate  loqueremur.  Narrabat  is,  quin- 
quennem puerum  fuisse  Neapoli , qui  ante  unum  aut  al- 
terum annum  in  epilepticas  convulsiones  inciderat,  toties 
recurrentes,  quoties  puer  dormire  incipiebat,  unde  hebes 
factus  et  cruribus  resolutis , ut  his  insistere  amplius  non 
posset,  cum  frustra  innumeris  usus  esset  remediis,  illo 
uno  est  persanatus,  imposito,  ut  ipse  imperaverat,  circa 
posterius  extremum  sagittalis  suturae.  Cito  enim  insul- 
tus antea  innumerabiles  pauciores  fieri  coepisse , intra 
quindecim  autem  dies  prorsus  desiisse , redeunte  simul 
insistendi  cruribus  ambulandique  facultate.  Confirmabat- 
que  vir  cl.  non  eo  duntaxat  in  casu,  sed  et  alias  in  aliis 
vesicantia  sibi  adversus  convulsiones  respondisse;  ut  me- 
rito fecerit  Hippocr  ates  '),  cum  docuit,  convulsionem  fie- 
ri vel  e repletione,  vel  ex  inanitione,  quas  duas  causas 
Gai.ENUS  quoque  praecipuas  posuit,  etsi  illam  nonnunquam 
addidit2),  quae  plerisque  postea  ita  placuit,  ut  priores 
duas  abjecerint,  nimirum  quae  ex  mordente  et  tenui  hu- 
more petitur,  qui  nervosa  corpora  rodat,  videlicet  irrita- 
tio , nostris  tamen  etiam  temporibus  a doctis  quibusdam 
viris  ad  repletionem  relata.  Utcunque  id  est,  certe  cum 
a repletione , ut  in  eo  puero,  convulsiones  fiunt,  non  nisi 
ablata  illa  materia  tolli , quae  aut  gravando  aut  distra- 
hendo eas  facit.  Haec  ferme  ilje.  Quod  vero  ad  reliqua 
t attinet,  quae  in  historia  proposuimus,  morbus  regius  an 
ob  eam  causam  se  prodidit,  quia  convulsio  bilarios  etiam 
ductus  constrinxerat,  per  quos  bilis,  salubrem  fortasse 
fluxum  factura,  prodire  jam  coeperat?  An  bilis  in  sangui- 
ne retenta  inter  causas  fuit,  quae  hunc  fluidum  serva- 
runt? nam  et  alias  fuisse  causas  indicio  est  ipsius  aeri 
expositi  secuta  concretio,  sive  quod  aqueae  particulae, 

1)  Sect.  VI.  aph.  39. 

2)  Mcth.  mcd.  Lib.  XII.  in  fine. 

sire  quod  aliae  intestinum  motum  cientes  in  auras  abie- 
rint. An  convulsioni  atra  quoque  illa  nigredo  recti  inte- 
stini debebatur,  sive  canales  venarum  adstricti,  sangui- 
nem duntaxat  morando , sive  ad  gangraenam  usque  reti- 
nendo eam  nigredinem  effecerint?  Nam  de  rubris  in  cute 
maculis  et  de  aquae  copia  in  pericardio  satis  indicatum 
est  antea  *).  Postremo  quod  non  serum,  sed  gelatinae 
instar  ad  meninges  inventum  est,  noli  sic  accipere,  quasi 
ibi  serum  defuisset,  eorum  memor,  quae  alibi  2)  scripsi- 
mus de  cellulosis  tenuissimis  pellucidisque  lamellis  ita 
serum  intercipientibus , ut  ob  earum  interjectum , gelati- 
nae speciem  mentiatur. 

9.  Puellus,  matre  genitus  valetudinaria,  et  quae, 
praesertim  cum  ipsum  utero  gereret,  variis  et  complicatis 
obnoxia  morbis,  crebrius,  ut  hos  sedaret,  muliebri  con- 
silio generosi  vini  potionibus  usa  fuerat,  achoribus  pri- 
mum , dein  scabie  affectus , cum  pustulae  non  maderent 
amplius,  febribus  correptus  est.  His,  cum  iterum  pustu- 
lae ichore  scaterent,  abeuntibus,  gravius  saevire  scabies 
coepit,  infansque  macescere.  Denique  multis  interjectis 
diebus,  siccatis  rursus  pustulis,  alvi  fluxu  et  convulsivis 
motibus  crebro  intra  octiduum  vexatus,  circa  mensis  octa- 
vi finem,  cum  incisores  dentes  superiores  jam  essent  eru- 
pturi , vivere  desiit. 

Ventris  sana  omnia  erant  viscera,  ipsiusque  hepa- 
tis magnitudo  ceteris  proportione  respondebat.  In  tho- 
race pulmo  dexter  undique  pleurae  tenaciter  adhaerebat, 
et  dexter  tamen  et  sinister  nullis  distincti  erant  maculis 
et  omnino  illaesi.  Cor  nullam  polyposam  concretionem 
habebat.  Inter  cerebri  meninges  mediocris  seri  stagna- 
bat copia.  Cerebri  autem  ipsius  posterior  pars  non  ro- 
tundata ad  cubicam  potius  formam  videbatur  accedere. 

10.  Apparet  ex  hac  historia , quanti  referat  primum, 
matres,  cum  uterum  ferunt,  valere,  nec  meraciore  vino 
abuti,  deinde  infantium  achores  et  scabiem  intempestive 
non  siccari.  Nam  dentitio  quidem , ut  alias  scripsi  3), 
tum  nervorum  distentiones  tum  simul  opem  laturos , si 
intra  modum  sint,  alvi  fluxus  inducit;  sed  hi  minus,  illae 

1)  N.  4. 

2)  Epist.  VI.  n.  12,  13.  et  epist.  VII.  u.  11. 

3)  Epist.  IX.  u.  4.  et  epist.  in  Samouic.  I. 

plus  valent,  si  quando  sanguis  irritantium  particularum, 
quae  alia  via  ejici  consuessent,  tunc  redundet  copia,  ve- 
lut  hic.  Figuram  autem  externam  cerebri,  quae  cranii 
formam  sequi  solet,  posse,  cum  naturalis  non  est,  indi- 
care aliquid  in  structura  quoque  interna,  quod  a naturas 
instituto  pariter  abhorreat,  et  pronius  illud  ad  morbos 
faciat , non  videtur  omnino  negandum. 

Hactenus  Valsalvae  observationes  proposui;  nunc 
ad  meas  transeo,  initio  a duabus  capto,  quas  olim  cura 
ipso  habui , chartaeque , id  quod  ipse  facile  non  potuit, 
quippe  occupationibus  tunc  maxime  distentus,  commisi. 

11.  Barthol  omaeus  Manzolius,  marchio  et  se- 
nator Bononiensis  gravissimus,  is,  quem  Val.sai.va  *)  et 
ego 1  2)  ob  colores  quosdam  mirasque  alias  species  ejus 
oculis  obversantes  memoravimus,  ceteris,  quae  tum  pres- 
se et  leviter  attigimus,  incommodis  ad  hunc  modum  est 
conAictatus.  Jam  olim,  cum  aetas  vigeret,  ea  expectora- 
verat,  iisque  simul  affectibus  correptus  fuerat,  ut  medici 
duo  nobilissimi  Fabbrius  et  Malpighius  phthisicum  cre- 
derent. Evasit  tamen.  Calculis  deinde  obnoxius  erat.  Ita 
senior  factus  vertiginosis  aliisque  id  genus  capitis  affe- 
ctionibus sexto  ante  mortem  anno  tentatus  est.  Intra  no- 
vissimum autem,  quem  vixit,  annum  leviter  quidem,  sed 
frequenter  tum  convulsivis  tum  paralyticis  insultibus  pre- 
hendebatur, torpore  praesertim  lateris  totius  modo  dex- 
teri  modo  sinistri , plerumque  autem  sinistri ; quem  tor- 
porem, cum  majoris  aliquando  mali  incuteret  metum,  san- 
guis e brachio  opposito  missus  illico  levavit.  Difficul- 
tate quoque  spirandi  interdum  vexabatur.  Postea  intume- 
scere coeperunt  crura,  et  denique  exulcerari,  et  aquam 
emittere.  Verum  uno  ferme  ante  obitum  mense  detumue- 
rant, quo  tempore  urina  quoque  imminuta  est.  Assidua 
jam  erat  spiritus  diAicultas,  in  eaque  difficultate  molestus 
quidam  sensus , cujus  sedem  ad  tres  supra  umbilicum  di- 
gitos , sed  interius  aeger  designabat , unde  quoque , aje- 
bat,  affectionem  incipere,  et  sursum  quasi  efferri,  quoties- 
cunque  gravioris  respirationis  accessio  jamjam  immineret. 
Nulla  tamen  sitis,  nullus  in  thorace  ponderis  aut  rei  al- 
terius sensus,  unde  aeger  crederet,  aquam  sibi  ia  illius 

1)  Disscrt.  anat.  II.  n.  9. 

2)  Epist.  anat.  XVIII.  u.  6. 

cavo  collectam  esse  ut  medicis  id  suspicantibus  se  as- 
sentiri  posse  negaret,  sed  convulsivos  mallet  incusare 
ventriculi  affectus,  quibus  etiam  interdum  obnoxius  fue- 
rat. Interea  abdomen  intumescebat ; et  convulsiones  cum 
balbutie  exercebant , ultimis  praesertim  diebus.  Quin  bi- 
duum extremum  balbutientem  et  aliena  fere  loquentem 
et  caput  subinde,  quasi  amplius  sustinere  non  posset,  de- 
mittentem acriores,  quae  cum  distorsione  oris  demum 
ingruerant,  convulsiones  virum  nobilissimum  sustulerunt. 

Venter  etsi  in  mortuo  quoque  tumebat,  subjectique 
coli  involucra  aquosus  tumor  distendebat',  neque  inter  in- 
guinum integumenta  aqua  deerat ; nihil  tamen  ille  aut 
certe  perparum  effusi  habuit  humoris.  Scilicet  aere  tu- 
mida intestina  extuberans  abdomen  effecerant.  Hepar  et 
colore  et  firmitudine  erat  extra  naturae  modum,  sed  le- 
viter. ltenis  autem  utriusque  pelvis  calculos  granosos  et 
subflavos  continebat.  Nec  plura  in  ventre  annotavimus. 
Thorax  vero  maxima  aquae  vi  utrinque  plenus  fuit,  et 
in  hac  pulmones  e purpureo  nigrescentes , nusquam  ta- 
men duri  aut  cicatricosi  et  vix  parte  aliqua,  eaque  mo- 
dica , pleurae  annexi.  In  pericardio  serum  multum  in 
eoque  cor  laxius  ac  latius,  et  ad  hujus  ventriculum  dex- 
terum  concretio  exigua  polyposa.  Calvaria  denique 
reclusa,  multa  inter  meninges  aqua,  non  pauca  in  cere- 
bri anfractibus,  ubi  paulo  glutinosior  videbatur,  nonnulla 
etiam  copia  ad  basin,  nonnulla  in  ventriculis.  Choroides 
plexus  palliduli  in  iisque  vesiculae  aliquot  tumentes.  Ce- 
rebrum ipsum  laxius. 

12.  lis , quae  in  hoc  cadavere  annotata  sunt,  conspe- 
ctis et  cum  morbi  historia  collatis,  adeo  Valsalva  non 
dubitabat,  multo  antea  in  capite,  quam  in  thorace,  effu- 
sam aquam  fuisse,  ut  crederet,  tunc  demum  in  hoc  ef- 
fundi coepisse,  cum  illud  jam  plus  admittere  non  posset, 
videlicet  haud  multo  secus,  quam,  capitis  vulneribus  puris 
copia  redundantibus,  hujus  pars  alio  et  interdum  ad  tho- 
racem ipsum  transfertur.  Mihi  illud  saltem  minime  ne- 
gandum videtur , tunc  potissimum  in  thorace  aquam  con- 
gestam esse,  cum,  detumescentibus  cruribus  et  urina  im- 
minuta, assidua  facta  est  spirandi  difficultas;  quamquam 
ad  hanc  subinde  graviorem  efficiendam  convulsiones  quo- 
que videri  possunt  convenisse,  indicante  illo  sensu  inci- 
pientis ad  tres  supra  umbilicum  digitos,  sed  interius,  af- 

fectionis  indeque  ad  thoracem  ascendentis  , fortasse  ma- 
gno mesenterii  nervorum  plexui  earum  quidem  convulsio- 
num causam  insedisse.  Verum  ea  res  aliter  a Val.sal.va 
explicabatur,  nimirum,  praegravato  atque  irritato  ab  aqua 
septo  transverso,  hujus  appendices  aflici  debuisse;  sibi 
enim  alias  quoque  in  sacerdote  similem  eodem  in  loco 
molestiae  sensum  esse  annotatum , nec  tamen  quidquam 
post  mortem  usquam  inventum,  quod  praeter  naturam  es- 
set, nisi  aquam  in  thorace.  Utut  est,  certe  utraque  ex- 
plicatio partes  respicit,  anteriori  lumbarium  vertebrarum 
faciei  aut  proximas  aut  insidentes.  Quam  sedem  nc  forte 
credas  nimis  posteriorem  esse,  ut  ab  aegro  spina  potius 
debuerit  quam  abdomen  designari,  fac  memineris,  quan- 
tum illa  vertebrarum  facies  ab  extremis  distet  suorum 
processuum  posteriorum,  quantumque  in  anteriora  recur- 
vetur, atque  extuberet  intra  ventris  cavum,  ut  non  aegris 
modo , sed  et  medicis  minus  anatomes  gnaris  viderim, 
nec  semel , imposuisse  duritiem , in  macilentis  praeser- 
tim , insignem  mihi  in  mesenterio , si  Superis  placet , in- 
j culcantibus,  quam,  manu  admota,  nihil  esse,  nisi  eam, 
de  qua  loquimur,  spinae  faciem  deprehendi;  qua  de  rc 
cum  celebrem  olim  medicum  seorsum  abductum  (sic  enim 
soleo)  admonuissem,  memini,  ipsum,  anatomes  contem- 
toribus  valere  jussis,  magnas  mihi  gratias  egisse. 

13.  Viro  annos  supra  quadraginta  nato,  qui  canna- 
bem  carminabat , pallido  , sed  tamen , ut  videbatur , bene 
valenti  ante  biennium  attolli  coeperat  pars  ima  pectoris 
prope  cartilaginem  ensiformem;  quae  res,  etsi  nihil  ipsi 
afferebat  incommodi,  displicebat  tamen.  Quapropter  mul- 
ta, alia  ab  aliis  indicata,  imponebat  remedia,  sed  incas- 
sum; nam  magis  magisque,  quantumvis  sensim,  tumor 
crescebat,  ut  nonnihil  jam  in  ducendo  spiritu  incommo- 
daret. Accesserat  ante  quinquaginta  dies  in  thoracis  ver- 
tebris inferioribus  dolor  quasi  a re  gravante  simul  et  pun- 
gente, qui  dolor  interdum  hinc  ad  lumbos,  inde  ad  sca- 
pulas extendebatur;  cum  his  erat  lassitudo  et  totius  cor- 
poris inlirmitas.  Ante  undecim  autem  dies  totus  artus 
inferior  dexter  stupore  prehenditur  et  mox,  priusquam  ali- 
quid afferri  possit  auxilii,  nervorum  resolutione,  sic  ta- 
men , ut  movendi  magis  quam  sentiendi  facultas  inter- 
cipiatur. Triduo  post  urina  reddi  non  poterat , ut  manu 

emoliri  necesse  fuerit,  quod  primis  quidem  successit  die- 
bus; sed  postea  aut  nihil  omnino  educebatur,  aut,  si  quan- 
do lotium  per  argenteam  fistulam  profluere  cum  impetu 
inceperat,  protinus,  quasi  re  aliqua  opposita,  subsistebat, 
et  sane  extremum  fistulae  cavum  animadvertebatur  mucoso 
quodam  et  ferme  purulento  humore  impeditum.  Animad- 
versa quoque  fuerant  duo , cum  primum  fistula  immissa 
est , alterum , esse  aliquid  prope  vesicam , quod  fistulae 
nonnihil  obstaret,  alterum,  abdomen  universum  tumere, 
incertumque  erat  quanto  antea.  Sitiebat  aeger,  et  cum 
jam  prae  dorsi  dolore  jacere  non  posset , si  jacere  cona- 
retur, multo  majori  cum  difficultate  spirabat;  crura  tamen 
et  pedes  nihil  tumebant.  Inter  haec  torquere  coeperunt 
superiorum  artuum  et  trunci  ipsius  tonicae  convulsiones, 
quae  per  intervalla  recurrebant,  ad  quadrantem  horae 
perstantes , eodemque  tempore  tum  vomitum  flavi  humoris 
ciebant,  tum  menti,  quae  alias  vigebat,  quasi  quasdam 
offundebant  tenebras.  Jam  vero  sinister  quoque  artus  in- 
ferior non  secus  ac  dexter  resolutione  captus  fuerat.  De- 
nique cum  pridie,  quam  obiret,  male  adeo  se  haberet,  ut 
pulsus  amplius  non  perciperentur , hi  rursus  paucis  ante 
mortem  horis  redierunt , aegerque  meliusculus  esse  vide- 
batur diutiusque  tracturus.  Sed  (quod  cautos  facere  de- 
bet medicos,  praesertim  ubi  convulsiones  subinde  redeunt) 
his  de  improviso  mox  revertentibus , ereptus  est. 

In  ventre  multam  aquam  vidimus  eamque  turbi- 
dam; intestina  autem  nonnullis  in  locis  per  quasdam  flac- 
cidas quasi  membranas  inter  se  conjuncta.  Lien,  sanus 
alioquin , exterius  albicabat.  Eodem  colore  erat  jecur, 
nisi  quod  in  medio  faciei  convexae  nigra  macula  appare- 
bat circuli  forma  nec  major,  quam  ut  obolo  operiri  pos- 
set; sub  ea  erat  cavea  non  ita  profunda,  quam  semicon- 
cretus  sanguis  implebat.  Ren  sinister  intus  haud  procul 
a pelvis  initiis  nonnihil  albi  puris  ostendit.  Lotium,  non 
maxima  tamen  copia,  vesica  continebat,  cujus  erant  mem- 
branae crassiores  factae  interiorque  facies  distincta  va- 
sis , quae  restitans  sanguis  valde  conspicua  reddebat.  In 
urethra  quaesitum  inventumque  est , quid  prope  vesicam 
argenteae  fistulae  nonnihil  resisteret , quaedam  videlicet 
quasi  carneae  fibrillae,  quas  alias  quoque  vidisse  memini, 
hinc  et  hinc  a lateribus  seminalis  carunculae  obliquo  de- 
cursu et  inter  se  parallelo  descendentes  ibique  per  in- 

ternam  urethrae  faciem  exstantes.  Testes  iisquc  circum- 
jectae tunicae  ipsuinque  adeo  scrotum  ab  inflammatione 
iu  gangraenam  vergebant.  Pectoris  tumor  priusquam 
scalpello  attingeretur,  a me  diligenter  tractatus  omnino 
visus  est  fieri  ab  imo  sterni  osse  et  ab  annexis  dextera- 
rum costarum  cartilaginibus  extrorsum , quaecunque  im- 
pulisset causa  plus,  quam  deceret,  curvatis.  Nec  me  fal- 
sum dissectio  ostendit,  quae  et  ejus  curvaturae  causam 
docuit  non  illi  fuisse  ossi  iisque  cartilaginibus  continuo 
subjectam,  sed  procul  sitam  in  ipsa  thoracis  spina,  quip- 
pe cujus  non  esse  naturalem  figuram  conspeximus.  Sed 
prius  in  thorace  haec  duntaxat  annotatione  digna  depre- 
hendimus, in  pericardio  turbidam  aquam  non  paucam,  ad 
singula  cordis  ostia  polyposas  concretiones,  albas  majo- 
resque in  auriculis,  exiles  in  arteriis;  per  aortae  interio- 
rem faciem  disjecta  hic  illic  parva,  albida,  subrotunda, 
nondum  tamen  dura  ossis  inchoamenta  eo  crebriora, 
quovcordi  propior  erat  arteria;  septi  transversi  vasa  vel 
minima  non  secus  atque  ab  anatomica  injectione  a san- 
guine in  iis  remorante  conspicua.  Cranii  fornice  et  sub- 
jecta crassa  meninge  ademtis,  paucae  effusi  sanguinis  gut- 
tae supra  tenuem  meningem  sub  vertice  conspectae  sunt 
prope  latus  sinistrum  longitudinalis  sinus ; vasa  autem, 
quae  per  eandem  hanc  meningem  hemisphaerium  cerebri 
dexterum  convestientem  reptabant,  valde  erant  sanguine 
distenta  et  nigricantia.  In  anfractibus  cerebri  totius  sta- 
gnabat aqua  ferme  limpida.  In  ventriculis  aquae  vix  ali- 
quid. At  multa  ad  magnum  occipitis  foramen  sic,  ut  pro- 
num esset  intelligere,  illae  in  spinae  tubum  non  defluere 
non  potuisse,  ex  quo  reapse  mox  effluxit,  cum  spina  ad 
imam  thoracis  partem  dissecta  est.  Ibi  alba  et  sana, 
quantum  judicari  poterat  oculis,  medulla  erat.  Habita 
haec  sectio  est  circa  medium  quintilem  a.  1705.  in  Bono- 
niensi incurabilium  nosocomio , consecante  (ut  fere  in 
plerisque  aliis,  quas  ibidem  a nobis  habitas  memorabimus) 
amico  nostro  et  in  dissectionibus  alumno , viro  cl.  Lau- 
rentio Box.azomo  , qui  tunc  adolescens  munere  ibi  assi- 
stentis medici  fungebatur,  postea  autem,  quoad  vixit,  eo 
functus  est,  et  merito  quidem,  in  celeberrimo  illo  gymna- 
sio, quod  Valsalva  secando  atque  ostendendo  sustinuerat. 

14.  Perlinet  historia  haec  ad  morbos  plures.  Primum 
ad  gibber,  non  ita  saepe  ea  se  aetate  ostendere  incipiens, 

quae  causa,  opinor,  fuit,  cur  illa  pectoris  intumescentia 
multis  imposuerit,  unde  orta  esset,  non  agnoscentibus 
atque  adeo  ne  suspicantibus  quidem.  Spinae  autem  in 
latus  flexionem , si  non  tunc  ortam , at  certe  fuisse  tunc 
auctam,  ea  pectoris  curvatura,  quae  antea  non  erat,  sa- 
tis probat.  Num  vero  ab  ictu,  a casu,  a conatu  aliquo 
potius  quam  a causa  interna  repetendum  fuerit  ejus  fle- 
xionis initium  aut  incrementum,  incertum  est.  Pertinet 
deinde  historia  ad  dorsi  dolorem,  in  flexionem  illam  jam 
nimis  auctam  rejiciendum,  fortasse  et  in  aquam  illam,  si- 
cuti  in  simili  dolore  Wepferus1)  censuit,  quae  in  spinae 
tubo  crescebat.  Cui  aquae  facile  artuum  inferiorum  pa- 
ralysis , ut  paralysi  nervos  quoque  afficienti  tum,  qui  cax*- 
neae  vesicae  membranae,  tum  deinde  et  eos  fortasse,  qui 
renibus  ex  parte  inserviunt,  gemina  ischuria  accepta  re- 
ferenda est , vesicae  videlicet  primum , postea  et  renum ; 
hi  namque  si  suum  plane  munus  exsequi  diebus  ultimis 
perrexissent,  longe  major  urinae  vis  in  vesica  reperta  es- 
set. Ad  eas  igitur  ischurias  quoque  et  ad  paralysin  hic 
attinet  casus.  Sed  praeterea  attinet  ad  ascitem,  cui  ma- 
teriam facile  sufficiebat  hominis  sanguis,  non  tam  fortas- 
se a natura  quam  a sua  arte  pallentis,  quae,  quantum 
obesse  possit  respirationi  et,  quod  consequitur,  sanguini 
perficiendo,  haud  difficile  est  intelligere , et  alibi2 3)  in 
parte  indicatum  est.  Attinet  denique  ad  convulsiones, 
quae  cum  hominem  confecerint,  idcirco  malui  ad  has  po- 
tissimum historiam  referre. 

15.  Erant  hae  non  externae  modo,  sed  etiam,  id  quod 
conjuncti  vomitus  ostendebant,  internae.  Humor  autem, 
qui  per  hos  ejiciebatur,  non  erat  ejusmodi,  ut  convulsio- 
nes inducere  posse  videretur,  velut  is  fuscus  aut  porri 
succo  similis,  quem  convulsionum  fuisse  causam  inde  Ga- 
lenus ) intellexit,  quod,  ipso  rejecto,  illae  protinus  con- 
quievere; cujusmodi  sane  aeruginoso  et  atro  humore  ple- 
num totum  ventriculi  fundum  hic  repertum  fuisse  scribit 
Mercurialis  4)  in  llergamensi  studioso , quem  immanis- 
simae convulsiones  intra  viginti  quatuor  horas  sustulerant. 
In  proposito  autem  viro  credibile  est,  excitatas  esse  ab 

1)  Vid.  Sepulchr.  T.  I.  s.  15.  in  schol.  ail  obs.  3. 

2)  Epist.  VII.  u.  14. 

3)  De  loc.  aff.  Lib.  V.  c.  6. 

4)  Praelect.  ad  Hippocr.  aphor.  1.  libri  V. 

aqua  tum  spinalis  medullae  tum  cerebri  meningea  irri- 
tante tunc  demum,  cum  retineri  coepit  in  sanguine  urinae 
portio , unde  aqua  salsa  fieret.  Quodsi  nervi  omnes,  qui 
musculos  artuum  inferiorum  adeunt,  jam  penitus  resoluti 
non  fuissent,  credibile  est,  si  non  aeque  ac  artus  supe- 
riores ipseque  adeo  truncus,  at  convulsione  certe  aliqua 
prehendi  inferiores  quoque  potuisse.  Habes  in  Sepulclire- 
to  *)  indicatam  historiam  celebrem  e libro  primo  Epide- 
miorum,  in  qua  mulieri,  quae  statim  inceperat  et  ipsa  do- 
lore lumbis  extenso  ad  collum  et  caput  dolore,  dextra  ma- 
nus languit,  cum  convulsione,  apoplectico  modo.  Agnoscunt 
enarratores  et  paralysin  et  convulsionem  ejusdem  manus. 
Sed  Vallesius,  ut  ibidem  vides,  non  eodem  tempore; 
Duretus  2)  eodem  quidem  tempore,  sed  paralysin  in  ner- 
vo, convulsionem  in  musculo;  Martjanls  3)  ab  utroque 
discrepans  et  eodem  tempore  et  eodem  in  nervo.  Si 
post  tantos  viros  licet  aliquid  subjicere,  eodem  quidem 
tempore  et  in  eadem  parte  utrumque  affectum  esse  pos- 
se non  videtur  negandum , praesertim  cum  Martianl'8 
luculentam  suam  proferat  in  hanc  rem  observationem ; sed 
tamen  aliis  potius  nervis  quam  iisdem  dissimiles  adeo 
affectus  esse  imputandos.  Propterea  dixi , si  in  viro , de 
quo  loquimur,  non  omnes  illi  nervi  fuissent  penitus  re- 
soluti, id  est,  si  aliqui  eorum,  qui  inferiores  musculos 
quospiam  movent , vel  exiliores  potius  aliquas  musculi 
unius  partes  , quae  sint  movendo  membro  per  se  impares, 
si  illi  igitur  saltem  fuissent  integri,  potuisse,  magna  in- 
gruente vi  convulsionis , aliquo  modo  aliquam  artuum  in- 
feriorum partem  contrahere.  Certe  ipsa  Coacarum  verba, 
quae  exemplo  Duretus  explicat  illius  mulieris , Marciano 
videntur,  non  modo,  ut  D creto  quoque,  non  absolutam 
paralysin,  sed  neque  aliam  convulsionem  significare,  quam 
motus  convuhificos  leves.  In  artubus  autem  superioribus 
hujus  viri  cum  paralytici  nihil  esset,  id  est,  cum  paterent 
nervi  omnes  vi  convellenti,  non  mirum  est,  si  gravissimae 
et  ad  quadrantem  horae  perstantes  convulsiones  tonicae 
saepe  ingruebant.  Quarum  et  clonicarum  videlicet  con- 
vulsivorum  motuum , cum  eadem  causa  sit , hoc  uno  ma- 
xime videtur  differre,  quod  in  his  post  brevissima  inter- 

1)  Sect.  hac  XIII,  in  schol.  ad  obs.  8. 

2)  In  Coae.  Lib.  II.  c.  12.  n.  9. 

S)  Iu  Epidem.  Lib.  I.  sect.  3.  et  in  Coae.  scct.  2.  vers.  104. 

ralla  et  quasi  alterne , in  illis  continenter  agat , quam- 
quam in  utrisque  continenter  agere  fortasse  crediderim; 
sed  in  clonicis , quippe  levius  agentem , alterne  ab  natu- 
rali partium  seu  vi  seu  pondere  superari , in  tonicis  au- 
tem vehementissime  agere,  ut  ejus  effectus,  nisi  quid 
aliud  interpellet,  persistat  porro,  nec  morte  ipsa  aliquan- 
do tolli  omnino  posse  videatur.  Neque  enim  perpetuum 
est,  quod  ponit  C aes  ALPINUS  *),  cadavera  eorum,  qui  ex 
convulsione  perierunt , nequaquam  tensa  conspici,  sed  re- 
laxata. Interdum  enim  id  accidit,  quod  aliquando  memi- 
nerat se  vidisse  Vesalius  2),  alterum  latus  etiam  post 
mortem  remansisse  convulsum  in  quodam , qui  in  capite 
fuerat  vulneratus ; atque,  ut  alia  omittamus  exempla,  cel. 
Heisterus  3)  dum  hominis  in  nosocomio  Norimbergensi 
ex  convulsionibus  mortui  cadaver  inAltorfino  theatro,  post 
demonstratas  operationes  chirurgicas,  jam  intus  esset  per-  ' 
scrutaturus,  abdominis  musculos  ita  introrsum  tractos 
etiam  tum  reperit,  ut  linea  alba  proxime  incumberet  ver- 
tebris lumborum. 

16.  Quid  autem  illud  sit,  quod  praesentis  causae  actio- 
nem , ut  dicebamus,  interpellet,  ut  non  nisi  post  longa 
intervalla  membra  iterum  contrahantur,  plerumque  adeo 
obscurum  est,  ut  nullis  fere  nisi  ejusmodi  conjecturis  lo- 
cum relinquat,  a quibus  nos  diximus  alienos  esse.  Verum 
si  quid  iu  convulsione  perdifficiles  habet  explicatus  , non- 
nulla certe  habent  longe  difficillimos  in  historia,  quam 
nisi  Val.sai.va  suis  in  schedis  annotasset,  nec  facile  cre- 
derem, neque  hic  tibi  descriptam  darem. 

Puer  duodeccnnis , diu  sed  per  intervalla  dolori- 
bus ventris  obnoxius,  his  novissime  redeuntibus  cum  mer- 
curium, ut  vocant,  dulcem  ab  empirico  quidem,  sed  con- 
grua tamen  dosi,  praescriptum  sumsisset,  paulo  post  utro- 
que oculo  coccus  fit,  artusque  superior  atque  inferior  et 
caput  a dexteris  convelluntur,  flexaque  permanent.  Post 
aliquot  dies  videndi  facultas  restituitur,  tempore  autem 
interjecto  etiam  capitis  motus.  Postremo  dum  conatur 
incedere,  artus  inferior  is,  qui  convulsus  erat,  vehemen- 
ter dolet;  sed  tamen  naturalem  motum  recuperat.  Tunc 
autem  continuo  artus  superior  dexter,  quem  pariter  con- 
ii Quaest.  med.  Lib.  II.  c.  16. 

2)  Chirurg.  inagn.  Lib.  III.  c.  5. 

3)  Eph.  nat.  cur.  Cent.  II.  obs.  98.  n.  2. 

rulsum  fuisse  diximus,  multo  magis,  praesertim  ad  cu- 
biti flexuram,  convellitur;  sed  haec  quoque  convulsio  il- 
lico  remittitur,  et  sola  manus  extrema  convulsa  restat. 
Quodsi  nunc  aliquis  universos  hujus  manus  digitos  cone- 
tur  extendere,  tunc  continuo  sana  manus  convulsione  cor- 
ripitur valideque  constringitur;  at  si  unum  quemlibet  di- 
gitum, illico  in  sana  manu  respondens  convellitur  digitus, 
convulsione  tamdiu  durante,  quamdiu  violenta  alterius  il- 
lius durat  extensio.  Ceterum  e quo  puer  convulsionibus 
est  captus,  ventris  dolores  nunquam  rediere. 

17.  Juvenem  aetate  unius  et  viginti  annorum,  arte 
lanarium  febias  corripuerat,  cui  delirium  accessit,  ut  vin- 
cire necesse  fuerit.  Remisso  delirio , in  nosocomium  hoc 
tulerunt,  ubi  statim  sunt  artuum  superiorum  convulsi)’ i 
motus  tendinumque  in  carpis  subsultus  animadversi ; in 
sanguine  autem  misso  nulla  quidem  crusta,  sed  ipsius 
densa  compactaque  substantia.  Soporosa  gravis  se  adjun- 
xit affectio , ut  tres  novissimos  dies  nihil  locutus  de- 
cessexnt. 

Cadavere  hoc  cum  usurus  essem  ad  quaedam  non  in- 
tra cranium  duntaxat,  sed  et  intra  superiorem  spinae  par- 
tem discipulis  ostendenda,  thorace  primum  aperto,  nul- 
laque iu  eo  re  annotatione  digna  praeter  unum  praedu- 
rum pulmonum  lobum  animadversa,  hisque  aliisque  vis- 
ceribus et  partibus,  quae  amovenda  erant,  amotis,  dum 
quinta  thoracis  vertebra  a sexta  disjungeretur,  multa  aqua 
e spinae  tubo  defluxit.  Nonnulla  quoque  de  cranio  exiit, 
cum  mox  circumsecaretur.  Cujus  fornice  subjectaque 
huic  crassa  meninge  demtis  , vasa  per  tenuem  reptantia, 
ad  posteriorem  partem  sinistri  cerebri  hemisphaerii  nigro 
sanguine  distenta  conspeximus  (qualis  multum  , cum  vasa 
colli  secarentur,  defluxerat),  ibique  sub  eadem  tenui  me- 
ninge quibusdam  in  locis  quasi  gelalinae  speciem,  non 
sine  aereis  bullulis,  quamquam  nulla  erat  usquam  graveo- 
lentia, neque  id  anni  tempus,  nimirum  circiter  medium 
martium  a.  1745.,  ut  vix  triduo  a morte  putrescere  cada- 
ver deberet.  Dissectum  cerebrum,  quod  erat  praedurum, 
puncta  passim  per  medullarem  substantiam  ostendit  san- 
guinea, quae  mox  in  sanguineas  guttas  se  dilatabant, 
multi  fluidique  sanguinis  indicia.  Sed  in  lateralibus  ven- 
triculis, qui  aquae  aliquid  vix  retinebant,  choroides  ple- 

xus  e rubro  propemodum  nigricabant.  Ceterum  ii  ven- 
triculi aequo  erant  breviores.  Verum  id  a natura,  hoc 
autem,  quod  dicam , a morbo  partim  acuto  et  novissimo, 
partim  lento  et  diuturno.  Nam  acuti  morbi  fuit,  quod 
pinealis  glandula  colore  erat  roseo ; diuturni , quod  facie- 
bus  non  esset  anteriore  et  posteriore , ut  videre  consue- 
vi , depressis , sed  turgentibus , aut  si  hoc  etiam  ab  acu- 
to , at  certe  ab  lento , quod  duritie  erat  ejusmodi,  ut,  ea 
percepta,  et  suspicatus  sim,  et  reapse  intra  glandulam  in- 
cisam plures  exiguos  quasi  calculos  deprehenderim;  in 
quibus  unum  milii  grani  mole  formaque,  ossea  autem  du- 
ritie, fortasse  et  natura,  quantum  nidor  admotae  flam- 
mulae subindicavit.  Denique  spinali  medulla  a cra- 
nio ad  quintam  usque  thoracis  vertebram  diligenter  in- 
specta , vasa  sanguifera  vidi  quaecunque  per  ejus  tenuem 
meningem  discurrunt,  sanguinis  adeo  plena,  in  facie  prae- 
cipue posteriore,  quasi  ab  injecta  rubicunda  materia  fuis- 
sent praeter  modum  distenta.  Sed  et  sanguifera  vascula 
ex  iis , quae  spinales  nervos , praesertim  quosdam , stipa- 
bant, turgidiora  sanguine  animadverti.  Ventrem  non  attigi. 

18.  Quod  pulmonum  lobus  praedurus  fuerit,  nihil  ad 
novissimum  attinet  morbum , in  quo  nulla  vitiati  ejus 
visceris  indicia  sunt  animadversa.  Scilicet  alterius  morbi, 
et  quidem  gravis  aut  reliquiae  illae  erant  aut  fundamen- 
ta minime  in  lanario  miranda,  lloc  enim  opificum  ge- 
nus e pulmonibus  plerumque  laborare,  atque  adeo  inde 
mori  saepenumero,  videmus;  quippe  qui  oleo  sordidi  gra- 
vemque  hujus  halitum  inter  respirandum  excipientes , in 
hypocaustis  vitam  fere  nudi  degunt,  ex  iisque  subinde  ca- 
lentes exeunt,  et  seminudi  in  publicum  prodeunt.  Nec 
vero  magis  ad  ultimam  aegrotationem  attinuerunt  corpus- 
cula intra  glandulam  pinealem  reperta,  sive  illa  calculi 
seu  potius,  in  hac  quidem,  ossicula  fuerunt  secundum 
alias  ')  memoratam  Scheidii  sententiam.  Roseus  autem 
ejusdem  glandulae  color  ab  eadem  videtur  fuisse  causa, 
a qua  in  tenui  meninge , imo  in  proximo  annexoque  plexu 
choroide  novissime  sanguis  restitit.  Quae  causa  an  con- 
vulsio fuit,  quae  tenui  crispata  meninge  sanguifera  vasa 
hic  illic  arctaverit,  ut  ibi,  sanguinis  cursu  tardato,  pro- 
ximi vasorum  rami  distenderentur?  vides  enim,  idem  ac- 


1)  Epist.  V.  n.  12. 

cidisse  circa  medullam  spinalem,  qua  parte  nervis,  qui 
convellebantur,  brachialibus  certe  prospicit:  imo  vides,  in 
superiore  quoque  viro  ')  eandem  vasorum  distentionem 
circum  alterum  cerebri  hemisphaerium  fuisse;  quod  me- 
moro, ne  in  hoc  juvene  ad  id,  quod  praecesserat,  deli- 
rium duntaxat  referas.  Attamen  cum  minime  constet,  an- 
te delirium  fuisse  convulsionem,  possintque  vasa  a mo- 
lientis et  mortui  decubitu  ac  positu  in  certis  quibusdam 
partibus  potius  quam  in  aliis  a fluido  sanguine  distendi, 
hic,  opinor,  praestabit  ponere  id,  quod  multus  sanguis 
indicat , qui  ex  colli  vasis  defluxerat , et  rubra  illa  pun- 
cta, quae,  ubicunque  cerebri  albam  substantiam  secares, 
apparebant,  et  mox  in  sanguineas  guttas  se  dilatabant, 
videlicet  omnia  cerebri  vasa,  quaecunque  id  causa  fecis- 
set, fuisse  sanguine  distenta.  Qui,  dum  sibi  per  tenuissi- 
ma illa  vascula  amplificare  hic  illic  vias  incepit,  turbato 
in  proximis  medullaribus  fibris  spirituum  motu  delirium 
videtur  excitasse ; postea  vero  quam  ea  copia  aggestus 
est,  ut  fibras  illas  premendo  gravandove  magis  magisque 
constringeret,  soporem  et  denique  mortem  attulisse. 
Fuisse  autem  simul  aquam  multam  praesertim  circa  me- 
dullam spinalem , constat,  fortasse  ob  sanguinem  sua  sibi 
copia  moram  injicientem,  Tei  ab  initio  congestionis  effu- 
sam, in  qua,  secundum  memorata  antea2)  exempla,  vim 
meninges  vellicandi  , leviorem  tamen  quam  in  viro , de 
quo  ante  dictum  est,  suspicari  nihil  vetat,  et  ea,  quae 
supra  3)  indicata  est , ratione , qui  convulsivi  flerent  mo- 
tus, conjicere. 

19.  Bajulus  senex,  certe  canus,  in  idem  nosoco- 
mium illatus  fuerat  calendis  februariis  anno  eodem  1745. 
jam  sine  loquela  et  propemodum  sine  pulsibus,  at  non 
sine  motibus  convulsivis.  Itaque  eodem  die  mortuus  est. 
Nec  plura  de  ejus  morbo  scire  licuit  propterea,  quod  nul- 
lus eum  domi  inviserat  chirurgus  aut  medicus  praeter 
unum , qui  paulo  ante  ad  ipsum  adductus  sic  invenerat, 
ut  modo  dictum  est. 

Cadaver  in  gymnasium  importarunt,  quippe,  nisi  quod 
palmas  habebat  oedemate  subtumidas , summum  autem 


1)  N.  13. 

2)  N.  6. 

3)  N.  15. 

pectus  minus  altum  a sinistris  quam  a dexteris,  cetera 
idoneum  visum  est  ad  anatomen , quam  tum  docebam, 
magnum  praesertim  et  lacertosum.  Haec  tamen,  quae 
dicam , a naturae  modo  plus  minusve  recedebant.  In 
ventre  jecur  duriusculum,  intus  extraque  ex  subalbo  et 
obsolete  llavo  variegatum,  vesicula  plena  bilis  e viridi 
flavescentis.  Lien  magnus  turgidusque;  cujus  membrana 
in  facie  convexa  squamas  habuit  osseas  duas,  quarum  al- 
tera non  ita  parva,  at  substantia,  quamvis  solito  colore, 
nimis  tamen  laxa  et  pultis  instar.  Renum  alter  meliori 
jure,  quam  alias  a non  paucis  fleri  solet,  figura  poterat 
cum  folio  Asari  comparari;  multo  enim  erat  altero  bre- 
vior magisque  in  se  contractus  atque  curvatus.  Habe- 
bat praeterea  non  modo  parvam  in  summo  hydatidem, 
sed  etiam  sub  propria  sua  membrana  ad  extremum  alte- 
rum duas  caveas  non  parvas  humoris  plenas,  quales  ego 
in  adversariis  ')  descripsi,  et  Wir.r.isius  quoque,  ut  in  ista 
ipsa  Sepulchreti  sectione  2)  vides.  Vesica  dum  inflata  es- 
set , figuram  quidem  ostendit  a me  3)  animadversam , at 
parvitatem  simul,  in  tanto  corpore  admirandam,  nisi  in- 
cidendo valde  crassis  parietibus  eoque  non  ita  facile  ex- 
tendendis reperissem , ut , quamvis  cetera  sana  esset,  vi- 
tio aliquo  ad  urinam  attinente  laborasse  hominem,  ex 
his,  quae  dicta  sunt,  intelligerem.  Pectore  integumen- 
tis et  musculis  exuto  , manifestum  fuit,  summum  sternum 
a sinistris  minus  alte  produci  quam  a dexteris,  sinistram- 
que claviculam  inferius  propterea  quam  dexteram  cum 
sterno  committi ; ut  sic  potius  ab  utero  fuisse  crederes, 
quam  ex  eo  , quod  puer  sinistrum  humerum  gravioribus 
subjecisset  oneribus.  Pulmones  a tergo  non  rubentes 
modo,  quod  solent,  sed  et  duriores  fuerunt,  hactenus 
tamen,  ut  praeteriti  olim  morbi  indicium,  certe  non  ul- 
timi hujus  facerent.  Eos  dum  a fronte  contuebar,  rem 
animadverti,  quam  nunquam  antea.  Inter  dexteros  enim 
lobos  superiorem  atque  inferiorem  corpus  erat  interje- 
ctum , latum  sesquidigitum , longum  tres  digitos  quatuor- 
ve,  album,  quasi  ex  pinguedine  constaret,  membranis  qui- 
busdam intercepta.  Sed  diligentius  perscrutando  cum  ra- 
mos intus  perspicerem  e solitis  cartilagineis  frustis  com- 

1)  III.  animadv.  83. 

2)  XIII.  obs.  1. 

3)  Epist.  anat.  I.  n.  61. 

pactos  et  dextero  bronchio  demum  annexos , atque  adeo 
continuatos;  plane  intellexi,  fuisse  olim  tertium  illum  par- 
vum sive  medium  dexteri  pulmonis  lobum , qui  postea, 
quaecunque  fuisset  causa,  quasi  effoetus  atque  emortuus, 
ita  substantiam  vasaque  sua  contraxisset , ut  neque  co- 
lore neque  mollitie  neque  structura  pulmonem  amplius 
referret.  Intra  pericardium  durius,  quam  soleat,  cor  erat 
pinguedine  opertum , cujus  valvulae  tricuspides  et  mitra- 
les oras  imas  habebant,  ut  saepe  alias  vidi,  crassiores, 
duriores  et  leviter  hic  illic  quasi  glandulis  tuberosas;  se- 
milunares autem  non  solum  hic  illic  erant  durae,  sed  et 
quibusdam  locis  osseae,  ut  minus  postea  mirum  fuerit, 
in  facie  interna  arteriae  magnae  tum  proxima  tum  longe 
remota,  videlicet  in  iliacis  usque,  albidas  maculas  huc 
illuc  disjectas  occurrisse , futurae  olim  ossificationis  indi- 
cia. Septum  transversum,  utra  liberet  facie  inspiceres 
sive  in  sua  sede  sive  ex  hac  detractum , omnino  habebat 
foramen,  per  quod  gula  trajicitur,  multo,  quam  soleat,  bre- 
vius, ut  nunquam  sic  vidisse  meminerim.  Cranium  de- 
nique cum  circumsecarent,  aqua,  sed  non  adeo  multa, 
ex  ejus  cavo  defluxerat.  Cerebrum  inspiciens,  gelatinae 
speciem  vidi  sub  tenui  meninge,  vasa  autem,  quae  per  la- 
teralium ventriculorum  parietes  reptant,  sanguine  tumi- 
diora; sed  nihil  praeterea  persecando  annotatione  dignum. 

20.  Omissis  ceteris , quae  ad  historiam  absolvendam 
scripsi,  quamvis  alia  alio  pertineant ; postrema  haec  pau- 
ca restant,  quae  ad  convulsivorum  motuum  causam  videri 
possint  attinere.  Quodsi  in  hoc  homine  aliter  reni  con- 
jicere forte  malueris,  non  repugnabo.  Erat  enim  maxi- 
me debilis  et  morti  jam  proximus , cum  in  eo  sunt  illi 
motus  animadversi.  In  maxima  autem  debilitate  spasmi, 
inquit  Boerhaavius  1 2 ) , et  in  animale  moribundo  solent 
praecedere  convulsiones ; non  quod  aucta  sit  vis  musculo- 
rum se  contrahentium,  sed  quod  imminuta  sit  vis  eorum 
antagonistarum,  ut  in  paralysi.  Quo  sunt,  qui  referunt 
illa  Hippocratis:  Convulsio  ex  haemorrhagia  letalis,  in 
Aphor.  V.  n.  2.  Convulsio  ex  helleborismo  letalis,  ibid.  n.  1. 
Qui  etsi  memoria  ex  parte  labuntur,  tu  a vero  tamen  non 
adeo  fortasse  aberrabis,  si  convulsiouem , quam  mox  J) 

1)  Praelect.  in  instit.  §.  401. 

2)  Scct.  V.  apii.  3.  et  4. 

Hippocrates  malam  pronunciat,  nimiae  sive  haemorrha- 
giae sive  purgationi  supervenientem  interdum  saltem 
inopiae  adscripseris  sanguinis  et  spirituum  tantae,  ut,  cum 
in  omnes  aeque  musculos  influere  non  possint,  horum  illi 
cedant,  in  quos  minus,  illi  autem  superent,  in  quos  plus 
infertur,  quod , si  persistat,  convulsionem  tonicam  reprae- 
sentat; sed  si  illae  vices,  sicut  in  ea  summa  rerum  per- 
turbatione facile  est,  mox  aliter  atque  aliter  comnfuten- 
tur,  subsultus  nimirum  et  clonicae  convulsionis  imago 
existit.  Neque  enim  revera  et  proprie  ibi  est  convulsio, 
ubi  musculi  ob  resolutionem  antagonistarum  se  contra- 
hunt, contractique  possunt  facile  et  sine  dolore  admotis 
manibus  extendi.  In  hoc  igitur  homine  si  imaginem  po- 
tius quandam  convulsivorum  motuum  quam  hos  ipsos 
fuisse  volueris;  ob  ejus  summam  debilitatem  non  perti- 
naciter refragabor. 

21.  Veras  autem  et  proprie  dictas  convulsiones,  nulla 
interveniente  paralysi,  ut  e nervorum  puncturis  et  velli- 
cationibus cum  in  vulneratis  hominibus  tum  in  bestiis 
praesertim  experiendi  causa , excitari  notissimum  est  at- 
que inter  omnes  pervulgatum.  Quod  et  dolor  confirmat, 
cum  tonica  convulsione  tunc  praecipue  conjunctus,  cum 
musculos  contractos,  ut  paulo  ante  indicabam,  manu  quis 
extendere  conatur , membrumque  in  oppositam  figuram 
reducere.  Sed  et  curatio  comprobat  ejusmodi  certe,  quae 
in  paralysi  noceret.  Memini,  de  Albertino  me  audire, 
fuisse  nefarium  chemicum  , qui  plus  laboris  atque  artis 
quam  alii  ad  remedia  insumeret  ipse  ad  venenum  paran- 
dum praesentissimum,  et  quod,  si  perficere  potuisset,  spe- 
rabat halitu  necaturum.  Cum  ergo  multa  et  varia,  quae 
reticere  satius  est  (plura  enim  de  hoc  genere  imprudenter 
medici  praesertim  quidam  chartis  mandarunt,  quae  uti- 
nam  possent  aboleri),  scelestus  ille  in  vitreum  vas  conje- 
cisset , longoque  tempore  ac  magno  multiplicique  arti- 
ficio de  malis  jam  multo  pejora  reddidisset,  meritum  sce- 
leris fructum  cepit.  Cum  enim  vas  inter  transferendum 
prolapsus  perfregisset,  impensarum,  temporis,  laborum 
perditorum  dolore  propemodum  insanus,  quidquid  potuit 
effusi  liquoris  spongia  continuo  excipere,  inque  aliud  vas 
exprimere  ausus  est.  Ecce  autem  convulsionibus  prehen- 
ditur tam  vehementibus , ut  raptim  in  cubile  delatus,  mox 
earum  vi  in  humum  dejectus  sit,  ubi,  cito  interea  accer- 

situs,  Albertinus  interveniens  hominem  invenit  serpentis 
instar  se  contorquentem  atque  oculis  exstantibus  exser- 
taque  lingua  horrendum  in  modum  mugientem.  Cum  in 
gravissimo  casu  pluribus  auxiliis  usus  esset,  nihil  aeque 
profuit  ac  demittere  totum  hominem  in  tepidum  oleum; 
sic  enim  convulsiones  quievere.  Antonius  autem  V.vr,- 
IjISNEriub  narrabat,  cum  vir  patricius  convulsivis  affectio- 
nibus jam  annum  laboraret,  nec  cetera  juvissent,  succes- 
sisse sibi  curationem  nihil  aliud  imperanti  nisi , ut  loco 
coenae  uncias  duas  sumere  assuesceret  olei  ex  dulcibus 
amygdalis  recens  expressi.  Verum  in  re  obvia  satis  sit 
duo  haec  exempla,  a clarissimis  duobus  viris  accepta,  al- 
terum acuti,  alterum  diuturni  morbi  commemorasse.  Hac- 
tenus de  convulsione.  De  paralysi  autem  proximis  lite- 
ris scribemus.  Vale. 

; 

Agitur  de  paralysi. 

Ut  ad  epilepsiam  convulsio  se  habet,  de  qua  superiori- 
bus literis  scriptum  est , ita  ad  apoplexiam  paralysis , de 
qua  protinus  scribemus.  Nam  quod  proxime  in  Sepul- 
cbreto  succedit  sectio  de  stupore,  torpore,  tremore,  hor- 
rore, rigore,  anxietate,  nimirum  intelligis,  harum  affe- 
ctionum alias  ad  paralysin,  alias  ad  convulsionem,  alias 
alio  attinere,  quod  et  observationes  indicant  in  eam  se- 
ctionem collatae,  quippe  quae,  si  de  multis  praecipuas 
excipias,  aliae  ex  aliis,  ut  videbis,  sectionibus  deprom- 
tae  sunt.  Quin  sectio  ipsa  XV'. , quae  inscribitur  de  pa- 
ralysi, non  paucas  habet  aliunde  pariter  repetitas.  Nos 
vero  .consuetudinem  tuebimur  nostram , nullasque  huc  e 
superioribus,  quae  de  apoplexia  sunt,  epistolis,  aut  ex 
aliis,  quas  olim  accipies,  ad  ictus  et  vulnera  pertinenti- 
bus , paralysis  observationes  referemus.  Itaque  tres  haud 
amplius  dabimus  e Va.ls.vi.vae  schedis,  quatuor  e no- 
stris. 

2.  Sexagenarius  senex  alvi  fluxu  cum  torminibus 
et  assiduis  praeterea  vigiliis  vexatus  Cydoniorum  oleo 
abdomen  inungit.  Et  quamquam  fluxus  ad  mortem  usque 
perduravit,  insequenti  tamen  nocte,  nullo  alio  capitis  prae- 
vio symptomate,  ex  improviso  corripitur  homiplexia,  ut 
totam  corporis  partem  dexteram  immobilem  habeat.  At 
primo  quidem  die  a venaesectionis  sensu  et  ab  irrita- 
mentis plantarum  pedum  nonnihil  et  manum  et  pedem 
movere  potuit;  postridie  tamen  nihil  omnino  potuit.  Quod 
ad  reliqua  attinet:  dexter  oculus  erat  semiocclusus,  ma- 
lae rubebant,  vix  loquebatur,  et  loquens  balbutiebat;  nu- 
tibus tamen  sic  interrogantibus  respondebat,  ut  sensus 
internos  vigere  intelligeres.  Facilis  initio  erat  respiratio ; 
sed  difficilis  reddita  est  uno  aut  altero  ante  mortem  die, 
quae  contigit  ineunte  die  quarto. 

Dum  e cranio  cerebrum  eximitur,  et  praesertim  dum 
infundibulum  a glandula  pituitaria  dividitur,  limpidum  se- 
rum et  fluidus  sanguis  erumpit.  A sinistris  ad  latera 
sanguiferorum  meningum  vasorum,  paululum  materiae 
animadversum  est  gelatinam  referentis.  A sinistris  pari- 
ter sub  tenui  meninge,  ipsa  cerebri  substantia  duobus  in 
locis  erat  nonnihil  erosa;  id  quod  in  ejusdem  lateris  ven- 
triculo manifestius  fuit.  Nam  striatum  corpus  ob  erosio- 
nem a sero , quod  in  ventriculis  stagnabat , fortasse  fa- 
ctam a reliquo  cerebro  omnino  separatum  inventum  est. 

3.  Quaecunque  demum  causa  fuerit  istius  separationis 
corporis  striati;  quam  saepe  soleat  ab  eorum  alterutrius 
aut  ejus  viciniae  laesione  fieri  hemiplexia,  a nobis  est 
tertia  ad  te  epistola  ‘)  satis  ostensum.  Huc  adde,  quod 
Sepulchretum 1  2)  docet,  Willisium  quoque  inspectis  ali- 
quoties cadaveribus  a longa  paralysi  et  gravissima  nervo- 
rum resolutione  defunctorum , deprehendisse  semper  haec 
corpora  prae  aliis  in  cerebro  minus  firma , instar  amurcae 
discolorata , et  striis  multum  obliteratis. 

4.  Senex  alter  eadem  aetate  repente  cadit,  simul- 
que  dextera  parte  corporis  sentiendi  movendique  faculta- 
tem amittit;  interrogatus  vix  respondet,  idque  balbu- 
tiens. Toto  , quo  superstes  fuit , tempore  parum  minxit, 

1)  TV.  18. 

2)  Sect.  hac  XV.  obi.  1. 

alvum  autem  nunquam , nisi  ope  enematum , exoneravit. 
Denique  initio  diei  vigesimi  primi,  difficili  accedente  su- 
perexspiratione  moritur. 

Thorace  aperto,  pulmones,  et  praesertim  dexter, 
in  posteriore  parte  phlegmone  correpti  inveniuntur.  Sin- 
guli ventriculi  cordis  singulas,  mediocres,  polyposas  con- 
cretiones habebant,  in  proxima  vasa  productas.  In  cra- 
nii sectione,  crassiore  meninge  laesa,  aqua  limpida  erum- 
pit. Eadem  in  dextero  cerebri  ventriculo  reperitur;  in 
sinistro  autem  aeruginis  colore  infecta,  quae  in  ejus  basi 
ulcerosam  cavitatem  effecerat. 

5.  Basin  lateralis  ventriculi  facit,  ut  nosti,  corpus 
striatum  non  parva  ex  parte.  Ejus  aut  viciniae  laesio 
minor  minusve  acuta  quam  in  priore  sinere  potuit  ho- 
minem diutius  vitam  trahere.  Ceterum  aqua  aeruginosa 
an  ulcus  ipsa  induxit?  an  ab  ulcere  producta  est?  Cum 
limpida  esset  in  ventriculo  dextero , in  sinistro  videtur 
ab  ulcere  infecta  esse  eo  colore,  quem  sibi  favere  eXi- 
stimasset  Wili.isius,  quippe  paralysis  ejusmodi  semper 
esse  causam  credens,  materiem  extraneam  et  quasi  vitrio - 
licam , id  quod  in  Sepulchreto  quoque  ')  commemoratur. 
Quid  autem  ulcus  istud  fuisse  putemus,  posterius 1  2)  in- 
dicabimus. 

6.  Senex  annos  septuaginta  natus,  qui  valde  edax 
fuerat,  apoplexia  multo  antea  prehensus  et  post  hanc 
paralysi  tota  corporis  parte  dextera,  parte  altera  saepius 
convulsivis  motibus  agitabatur;  mente  non  constabat;  cal- 
culos interdum  cum  lotio  reddebat. 

Mortui  ventre  aperto,  conspectum  est  omentum  co 
retractum,  ut  totam  ventriculi  anteriorem  partem  obte- 
geret. Hepatis  autem  sinister  lobus , qui  ventriculi  par- 
tem solet  obducere,  vix  hunc  tangebat,  quippe  abductus 
a diaphragmate,  cui  firmiter  annexus  erat.  Porro  ven- 
triculus, etsi  erat  corrugatus,  tamen,  postquam  extensus 
fuit,  inventus  est  amplior,  quam  plerumque  solet.  l,ien 
autem  manifeste  erat  duplo  major,  quam  par  esset,  colore 
autem  perobscuro,  in  rene  sinistro  calculi  deprehensi  sunt 
quatuor , unus  castaneae  magnitudine,  reliqui  minores. 

1)  Schol.  ad  huius  sect.  obs.  2. 

2)  N.  8. 

Thorax  reclusus  non  est.  Dum  cerebrum  c cranio 
eximitur,  serum,  quod  inter  crassam  et  tenuem  menin^em 
continebatur , emanat.  In  ventriculo  sinistro  plexus  cho- 
roidea habebat  corpus  phaseoli  magnitudine  ex  variis 
constans  hydatidibus,  sub  eodemque  ventriculo  sinus  erat, 
cujus  parietes  substantia  cerebri  faciebat  flava  ac  flaccida, 
quae  corrupta  videbatur. 

7.  Senex  hic  tertius,  quippe  ceteris  aetate  provectior 
ac  praeterea,  quod  ventriculi  ipsa  amplitudo  confirmabat, 
edacior , non  hemiplexia  tantum,  ut  illi,  correptus  fuerat, 
sed  et  renum  passionibus  atque  apoplexia,  quas  ceteroquin 
Hippocrates  ')  inter  senum  morbos  connumeravit,  ad 
haec  desipientia  denique  et  motibus  convulsivis  in  sinistra 
corporis  parte  a sero,  ut  opinor,  salso,  quod,  ut  inter 
meninges  erat,  sic  utrinque  irritando  dexteram  quoque 
convulsisset,  nisi  haec  antea  resoluta  esset.  Resolutionis 
autem  causam  hic  etiam  vides  sub  laterali  ventriculo,  hoc 
est  sub  corpore  striato  ejusve  vicinia.  Quod  vero  viciniam 
quoque  comprehendimus , tum  observationes  alias  propo- 
sitae tum  illa  etiam  facit,  qua  Christianus  Vaterus  -j 
post  alterius  brachii  paralysin  ossiculum  vel  concretum 
gypseum  durissimum  in  opposito  nervorum  thalamo  de- 
prehendit. 

8.  Eandem  autem  illam  , quam  hoc  in  sene  ultimo 
loco  descripsi,  cerebri  laesionem,  ut  diuturnae  hemiplexiae, 
sic  antiquae  etiam  apoplexiae  causam  fuisse  non  dubito, 
eorum  memor , quae  secundum  Brunneri  observationem 
et  judicium  ad  te  alias  3)  scripsi.  Nimirum  quem  Yal- 
salva  sinum  appellavit,  cujus  parietes  corrupta  faceret 
substantia  cerebri , mediocrem  oliin  cavernam  repente 
productam  fuisse  censeo  ea  ratione , qua  alia  ad  te  epi- 
stola 4)  declaravi,  quae  arte  deinde,  et  praesertim  natura 
adjuvante,  se  contraxerit  in  sinus  modum.  Sic  eodem 
spectasse  minorem  illam  cavernam  credidi , semisiccato 
muco  plenam,  quam  cum  longe  ampliore  sanguine  refer- 
ta in  apoplectica  muliere  descripsi  s).  Nec  multum  for- 
tasse a recto  aberrarem,  si  ejusdem  pene  fuisse  generis 

1)  Scct.  III.  aph.  31. 

2)  Epii.  nat.  cur.  Dec.  III.  a.  9.  ct  10.  obs.  165. 

3)  Epist.  II.  n.  16. 

4)  Epist.  111.  n.  3,  8,  9. 

5.  ibid.  n.  6. 

illas  quoque  duas  cavernas  dicerem , quas  de  epilepsia 
scribens1)  in  viro  itemque  in  muliere  memoravi,  mino- 
rem in  hac  et  sero  plenam,  quod  ex  parte  nigricabat,  et 
lila  quasi  quaedam  habebat,  majorem  in  illo  et  cum  se- 
ro sanguinis  portionem  intra  inaequales  parietes  conti- 
nentem; quamquam  ibi  malui  apostematis  abscessusve  no- 
mine complecti , cum  videri  possent  illa  quidem  ab  ictu, 
haec  vero  ab  lue  venerea  sensim  productae,  quae  res,  ne 
dc  utriusque  sede  quidquam  dicamus , fortasse  fecit , ne 
ad  cetera  incommoda  apoplexia  accesserit  aut  artuum  re- 
solutio , quae  neque  ad  vertiginem  vituli  accessisse  legi- 
mus , cujus  in  cerebri  ipsa  substantia  tres  hydatides,  ovi 
columbini  magnitudine  humore  limpido  plenas  deprehendit 
Biujnnerls  2).  Tamen  quod  sensim  et  a sero  magis 
quam  a sanguine  cavernae  quaedam  producantur , non 
ideo  ex  erosis  aut  e disrnptis  vasculorum  cerebri  tuni- 
cis iieri  non  possent.  Imo  possunt,  modo  levis  adeo  sit 
erosio  illa  aut  disruptio , ut  lente  exsudet  potius,  quam 
erumpat  sanguinis  portio , eaque  serosa  magis  quam  cras- 
sa ; quo  facit  sanguinis  ipsius  in  quibusdam  corporibus 
natura  magis  aquosa,  copia  minor,  motus  segnior.  Quod- 
si  hae  cavernae  disrumpantur ; non  multo  secus  ac  illae, 
quae  sanguinis  plenae  sunt  3),  nihil  aliud  quam  ulcera 
fuisse  in  cadaveribus  videri  possunt,  idque  in  eo,  qui 
supra4 *)  descriptus  est,  secundo  sene  accidit,  ut  opinor, 
unde  aqua  infecta  sit  aeruginis  colore.  Nam  in  primo  s) 
fluidus , qui  cum  sero  limpido  eruperat , sanguis  cavernam 
indicat , quae  striatum  corpus  a reliquo  cerebro  separa- 
verat, ad  eas  magis  accessisse,  quae  minus  lente  liunt,  et 
tertia  epistola  6 7)  expositae  sunt. 

9.  Quae  omnia  cum  bene  perpenderis , tum  legas  ve- 
lim in  Sepulchreto  ’)  illam  Wepferi  observationem,  in 
qua  anatomen  describens  hemiplecticae  virginis,  duas  in 
dextero  cerebri  ventriculo  proponit  cavernas,  alteram  ovi 
gallinacei  magnitudine  nondum  apertam,  alteram,  quam, 

1)  F.pist.  IX.  n.  20.  et  23. 

2)  Sepulchr.  Lib.  I.  s.  16.  in  addit,  scliol.  ad  obs.  12. 

3)  Epist.  III.  u.  8. 

4)  IV.  4. 

6)  N.  2. 

6)  N.  3,  8,  9. 

7)  Sect.  huc  XV.  obs.  4. 

etsi  in  recludendo  ventriculo  forte  disruperat , tamen  e 
copia  effusae  aquae  turbidae,  qualem  in  prima  quoque  in- 
venit, non  multo  hac  minorem  fuisse  in  subjectis  scholiis 
existimat,  praeterea  autem  ait , in  fundo  et  ad  latera  ven- 
triculi corpora  striata  et  portionem  corporis  callosi  exul- 
cerata , inaequalia  et  quasi  lacera  apparuisse.  Verum  si 
diligentius  omnia  attendas,  proclive  erit  intelligere,  su- 
perficiem hanc,  quae  inaequalis  et  quasi  exesa  et  exulce- 
rata apparuit , non  extra  disruptam  cavernam , sed  intra 
ipsam  fuisse.  Si  enim  caverna  haec  fuisset,  ut  illa,  in- 
tegra, peculiari  tunica  crassitie  pennae  columbinae  ve- 
stita, aut  certe,  si,  ut  illa,  folliculo  inclusa,  ut  videtur 
indicare,  cum  ambas  folliculos  vocat;  profecto  et  hujus 
tunicam  et  sedem,  ut  illius,  descripsisset,  neque  magni- 
tudinem e sola  aquae  copia  divinare  coactus  esset.  Igi- 
tur nullo  folliculo  hanc  quidem  proprie  comprehensam 
crediderim;  sed  ejus  parietes  illam  ipsam  fuisse  substan- 
tiam , quae , postquam  caverna  disrupta  est , quasi  exesa 
et  exulcerata  apparuit. 

10.  Ceterum  laudatam  alias  ')  Vat.salvae  doctrinam 
haud  secus  ac  triplex  propositorum  senum  dissectio,  haec 
quoque  YVepfeki  comprobat  observatio.  Fuerat  enim  he- 
miplexia  in  latere  corporis  sinistro,  cum  laesio,  ut  vidi- 
mus, in  ventriculo  esset  cerebri  dextero;  id  quod,  ante- 
quam hanc  Sepulchreti  sectionem  diligentius  versarem, 
nunquam  attenderam,  ut  neque  in  observatione,  quae  ibi- 
dem est,  altera  2)  Joannis  Bauhini,  in  illo  eodem  sinistro 
latere  paralysin,  apostema  autem  fuisse  in  cerebri  parte 
dextera.  Sed  nimirum  non  tam  mirandum  est,  haec  me 
fugisse,  quam  NVepferum,  qui  rem  semel  iterumque  jam 
viderat  8),  parvi  adeo  fecisse.  Non  equidem  nego,  in- 
quit 4),  tumores  istos  ventriculi  dexteri  ad  hemiplegiam  si- 
nistri lateris  symbolum  suum  contulisse,  nam  ipsemet  cum 
plurimis  aliis  observavi,  uno  latere  affecto  oppositum  pa- 
ralysi correptum  fuisse ; verum  sociam  et  forsan  primariam 
causam  hemiplegiae  serum  exstitisse  arbitror,  illud  vide- 
licet , quo  postea  cerebri  porulos  obstructos  fuisse  exi- 
stimabat. Nisi  dixisset , id  se  cum  plurimis  aliis  obser- 


289 


Epist.  anat.  medica  XI.  art.  10,  lt. 

vavisse , suspicari  aliquis  posset,  idem  quod  Valsai.va 
postea,  id  est  ab  interna  causa  factum  in  longa  dissectio- 
num serie  animadvertisse.  Nunc  idem  intelligimus,  quod 
plurimi  alii  antea,  id  est  ab  ictibus  et  vulneribus  We- 
p ferum  vidisse.  1’orro  non  his  tumoribus  solum  parum 
tribuit , partem  cerebri  dexteram  in  ejusmodi  loco  tamdiu 
comprimentibus,  et,  quod  consequitur,  spirituum  influxum 
in  spinalis  medullae  sinistram  partem  longo  tempore  mi- 
nuentibus; ne  huic  quidem  medullae  parti,  quae  propterea 
fortasse  dextera  minor  videbatur , plus  censuit  tribuendum. 
Neque  mullum,  inquit,  ad  hujus  rei  demonstrationem  con- 
fert medulla  spinalis  sinistra  minor  dextera;  si  enim  prae- 
teruntur ale  quidpiam  fuisset , aeque  pes  ac  brachium  ad  mo- 
tum impotens  permansisset ; quasi  vero  hoc  discrimen  ple- 
rumque in  hemiplecticis  non  occurreret,  nec  ipse  paulo 
ante  discriminis  causam  indicasset  in  labe  adversus  reme- 
dia pertinaciori  nervorum  axillarium , qui  graciliores  et 
teneriores  sunt  nervis  ex  osse  sacro  ad  femora  et  pedes  de- 
scendentibus. Nam  quod  profuisse  ait  curationem , quae 
peragebatur  serum  discutientibus,  absorbentibus  et  evacuan- 
tibus; scilicet  profuit  serum  deducendo  atque  avertendo, 
quo  tumores  antea  magis,  opinor,  distendebantur,  natura 
primum  adjuvante  per  creberrimam  copiosamque  mictionem, 
tum  aliis  etiam  morbis , ascite  videlicet  ac  late  fuso  oe- 
demate et  flavae  aquae  copia  intra  meninges  redundante, 
in  quam  illa  rejici  possunt,  quae  alioqui  tumores  illos  au- 
geri videbantur  indicare.  Quae  omnia  tamen  sic  velim 
accipias,  ut  dicta  intelligas,  non  ut  Wkpfero  ipse  ad- 
verser, cujus  memoriam  et  egregia  merita  quanti  faciam 
non  ignoras;  sed  ne  te  quidquam  celem  de  conjecturis, 
quales  eae  cunque  sint,  circa  has  res  meis,  quibus  non 
plus  tribues,  quam  volueris.  Sed  historiis  Valsalvae  expo- 
sitis ad  meas  veniamus. 

11.  Agricola  annos  natus,  ut  videbatur,  ad  qua- 
draginta in  llononiensi  S.  Mariae  de  Morte  nosocomio 
decumbebat.  Is  primum  in  thorace  correptus  fuerat  do- 
lore vago  cum  punctionis  sensu;  tum  linguae  deinde  et 
dexterorum  artuum  resolutione,  ut  tamen  movere  nonni- 
hil posset.  Inter  haec  notos  agnoscere  et  intelligere  vi- 
debatur, mox  nihil.  Vehemens  erat  pulsus  et  frequens, 
Morgagni  dused.  eteaus.  inorb.  T.  1.  13 

sed  aequalis.  Respiratio , si  ultimum  vitae  tempus  exci- 
pias, non  mala. 

Mortui  venter  maximum  eorum,  quos  ad  id  tempus 
videram,  lienem  ostendit,  cetera,  sensuum  judicio,  sa- 
num; jecinoris  autem  limbum  inferiorem  livescentem. 
1 liorax  utraque  in  parte  mediocrem  sanguinolentae  aquae 
copiam  habuit,  tum  pulmones  pleurae  adhaerentes  poste- 
riore facie,  ceterum,  etsi  intus  extraque  ibi  rubebant, 
non  duros.  In  pericardio  aqua  crassa,  sed  pauca  eique 
similis,  in  qua  caro  recens  lota  est.  Cor  flaccidum  non 
secus  ac  ceteri  musculi,  in  ejusque  dextera  auricula  et 
ventriculo  magna  polyposa  concretio,  muci  instar  subflavi. 
Hac  firmior  erat  altera,  quae  pulmonarem  venam  tene- 
bat, ascendens  quasi  a quadam  basi,  ab  excrescentia,  cui 
annectebatur,  coloris  cinerei,  valvulis  mitralibus  innata. 
Dum  e cranio  cerebrum  educebatur,  aqua  erupit,  quae 
inter  crassam  fuerat  tenuemque  meningem , imo  inter 
hanc  quoque  et  cerebrum , a quo  haec  propterea  nullo 
negotio  separabatur.  Vasorum  trunculi,  qui  per  ejusdem 
meningis  superiora  feruntur,  sanguine  erant  distenti.  Sub- 
stantia cerebri  laxa.  Lateralibus  apertis  ventriculis,  nati- 
busque et  testibus  cum  pineali  glandula  retectis,  hanc 
pene  totam  e flava  et  duriuscula,  friabili  tamen,  materia 
constare  inveni,  quatuor  autem  illarum  protuberantiarum 
colorem  ad  flavum  vergere.  Dextero  et  sinistro  ventri- 
culo aliquid  aquae  inerat  ejus  similis,  nisi  quod  crassa 
non  erat,  quae  in  pericardio  descripta  est.  Et  superficies 
quidem  utriusque  ventriculi  minus  erat  laevis,  quam  so- 
let; sed  in  sinistro  fuit  praeterea  vitium,  quod  magis  in 
oculos  incurreret.  Nam  praeterquam  quod  flavus  et  quasi 
diffluens  erat  ille  medullaris  tractus,  qui  interjicitur  inter 
optici  nervi  thalamum  et  corpus  striatum,  hoc  ipsum  cor- 
pus, si  cum  dextero  comparares,  multo  strigosius  quasi  a 
tabe  quadam  factum  subsidebat,  et  ex  ejus  medio  tu- 
berculum prominebat  maximae  fabae  magnitudine  et  figu- 
ra, colore  autem  rubro,  qualis  in  cute  conspicitur  cum 
recens  sugillata  est.  Quod  sectum  nihil  peculiare  osten- 
dit praeter  eandem  rubedinem , cum  reliquum  striatum 
corpus  totum  flavesceret , eaque  esset  laxitate , ut  quasi 
difflueret. 

12.  Historiae  hujus  alias  partes  considerabimus  alio 
tempore.  Nunc  illud,  propter  quod  hic  potissimum  scripta 


291 


Episf.  anat.  medica  XI.  ari.  12,  13. 

est,  vides,  ut  non  minus,  quam  quae  supra  aut  proposi- 
tae aut  commemoratae  sunt,  \V n.rusit  et  Valsai-vae  do- 
ctrinas confirmet;  hujus , quia  vitium  in  latere  fuit  cere- 
bri opposito  ei  corporis  lateri,  quod  erat  resolutum,  il- 
lius '),  quia  in  resolutione  etiam  nec  diuturna  nec  gra- 
vi vitium  fuit  non  modo  in  vicinia  striati  corporis,  sed 
in  hoc  ipso,  et  sane  ejusmodi,  ut  decolor  esset  ac  mi- 
nus firmum,  ilaec  poteris  ad  illa  addere,  quae  scripsi- 
mus epistola  111.  -)  de  gravissimis  utplurimum  inter  omnes 
partes  cerebri  corporis  striati  aut  ejus  viciniae  laesioni- 
bus: et  si  licet  non  ejusdem  generis  vitia  conferre  inter 
se,  vereri  magis  poteris,  ne  casui  imputandum  sit,  quod 
ex  illis  observationibus  pene  omnes  vitium  exhibeant  a 
dexteris , quando  hactenus  in  his  literis  descriptae  tres 
c Vai.sat.vae  schedis , una  ex  nostris , omnes  proponunt 
a sinistris.  Nostrae  hujus  est,  nisi  quod  vicissim  vitium 
proponit  a dexteris , in  eo  persimilis  observatio  Peyro- 
mi  *),  quod  in  medio  ferme  striati  corporis  durum  tuber- 
culum, fabae  multum  depressae  crassitudine,  profert  ex 
adolescente,  cui  latus  oppositum  coeperat  paralysi  labo- 
rare, Nunc  postquam  tot  a nobis  hac  aliisque  epistolis 
tum  proposita  tum  memorata  legisti  exempla  noxarum 
gravium , quae  striatorum  corporum  laesiones  sunt  con- 
secutae, jam  tanto  libentius  probabis,  quod  cl.  Langhan- 
SIUS  "’) , spectatis  observationibus  nostrarum  similibus, 
scripsit , has  striatas  protuberantias  esse  partes  cerebri 
nobilissimas , nec  mirandum , cum  maximam  ejus  crurum 
portionem  faciant,  et,  quod  consequitur,  medullae  trunco 
originem  praebeant,  si  laesis  ipsis  et  cerebrum  et  reli- 
quum corpus  magnis,  ut  ostensum  est,  morbis  saepius- 
que  funestis  afficiatur. 

13.  Senex,  qui  ex  apoplexia  hemiplecticus  tota  cor- 
poris parte  dextera,  si  caput,  quod  valebat,  excipias,  ne- 
que sentiendi  neque  movendi  ullam  facultatem  retinuerat, 
in  Bononiense,  incurabilium  nosocomium  admissus  est.  Ibi 
febre  correptus  et  spirandi  dillicultate,  quam  tamen  ne- 
que ponderis  neque  doloris  ullius  sensus  in  thorace  co- 
li Vid.  supra,  u.  3. 

2)  N.  18. 

8)  Miim.  dc  1’acad.  roy.  des  ac.  A.  1741.  quatrieine  ebserv. 

4)  Dias,  de  consensu  part.  corp.  huiu.  §.  88. 

mitabatur;  imbecillo  ultimis  diebus  pulsu  et  penis  gan- 
graena accedente  mortuus  est  a.  1704. 

Venter  nihil  praeter  intestina  aere  turgida  prae- 
buit annotandum.  Thoracis  sinistra  cavea  aquam  ha- 
buit, sed  paucam,  dextera  superiorem  pulmonis  lobum  e 
nigro  purpureum , durum  compactaque  substantia.  Nihil 
aquae  in  pericardio,  cor  autem  adeo  flaccidum,  ut  nun- 
quam antea  sic  vidissem.;  in  se  enim  ita  conciderat,  vix 
ut  digiti  crassitudinem  aequaret.  Sed  et  musculi  alii  la- 
xissimi. E cranio  inter  secandum  aqua  defluxit  non 
pauca , quae  mox  et  ad  cerebri  basin  et  in  vertebrarum 
tubo  conspecta  est.  In  lateralibus  etiam  ventriculis  ali- 
qua ejus  portio  fuit,  major  autem  fuerat,  ut  opinor,  sub 
tenui  meninge;  haec  certe,  qua  sulcis  inter  anfractus  ce- 
rebri interjectis  respondebat,  propemodum  albicabat.  Prae- 
ter haec  nihil  in  cerebro  aut  cerebello  annotatione  di- 
gnum , nisi  quod  in  plexu  choroide , saltem  a sinistris, 
vesiculae  erant  aqua  turgidae. 

14.  Senis  hujus,  quem  pulmonis  sustulit  inflammatio, 
hemiplexiae  causam  noli  credere  a me  facile  in  iis  statui 
vesiculis,  quae  in  parte  resolutae  opposita  turgebant;  sic 
enim  saepius  vel  sine  ulla  paralysi  invenire  consuevimus. 
Multo  autem  minus  in  aqua  statuo  intra  cranium  reper- 
ta, quippe  quae  non  sinistram  magis  cerebri  partem  pre- 
mebat quam  dexteram.  Quod  miror  quosdam  , et  in  his 
WIL.LISIUM,  ut  in  sectione  ista  Sepulchreti  XV.'1 2 3)  vides 
(nisi  quid  forte  Lugdunensis,  nedum  Genevensis  typogra- 
phi  incuria  deest),  non  attendisse;  neque  enim  ab  illuvie 
serosa  et  sanguinea,  anteriorem  cerebri  cavitatem  implen- 
te, unius  potius  quam  alterius  corporis  striati  compres- 
sionem laterisque  resolutionem  deduxisset.  Quid  ergo 
est?  Mox,  postquam  aliam  subjecero  observationem,  con- 
jiciam -).  Neque  enim  tam  dirticile  id  puto,  quam  si  ex 
me  quaereres,  cum  generosissimus  senex  •’)  simul  hemi- 
plexia  simul  ictero  correptus  esset , qui  Jieri  potuerit, 
ut  intra  idem  latus  dexterum , quod  erat  resolutum,  se 
accurate  adeo  contineret  aurigo , ut  etiam  nasi  dexterum 
latus  icteriliuni  esset,  sinistrum  vero  colorem  naturalem  re- 
tineret, quando  idem  flavum  sanguinis  serum  non  minus 

1)  Obs.  9.  cum  schol. 

2)  N.  17. 

3)  Epii.  nat.  cur.  Ccnl.  111.  obs. 

circumibat  per  sinistrum  latus  quam  per  dexterum;  nisi 
forte  credas,  ,per  laxiores  hujus  libras  lentius  promotum 
magis  inficere  potuisse. 

15.  Anicula  ex  apoplexia  jam  tres  annos  hemiple- 
ctica,  sic  tamen,  ut  sentiendi  facultatem  retineret,  acce- 
dente ob  decubitum , an  aliam  ob  causam  clunis  gangrae- 
na, octo  ante  diebus  in  idem  fuerat,  in  quod  senem  dixi- 
mus , nosocomium  excepta.  Ubi  intra  paucos  dies  vehe- 
menti dolore  correpta  est  primum  resoluti  humeri , mox 
etiam  linguae;  quae  inspectae  partes  nihil,  quod  sub  sen- 
sum caderet,  vitii  ostendebant.  Dolorem  aphonia  exce- 
pit, hanc  mors,  quae  sensim  tamen  et  sine  ullo  resolu- 
tionis incremento  accessit. 

Caput  et  collum  duntaxat  hujus  mulieris  dissecta 
sunt.  In  collo  id  glandulae  thyreoideae  vitium  deprehen- 
di, quod  alibi  ')  descriptum  hic  iterare  minus  attinet; 
praeterea  in  quodam  arteriae  vicinae  trunculo  concretio- 
nem inter  tunicas  e flava  materia  media  inter  mollem 
atque  friabilem , parvam  illam  quidem , sed  ita  introrsum 
extuberantem,  ut  trunculi  cavum  angustius  faceret;  de- 
nique in  altera  parotide  parva  frusta  ex  materia  quasi 
tartarea,  quae  mora  postea  in  osseam  duritiem  transivit. 
Verum  antequam  collum  et  caput  attingerem,  dum  illud 
a thorace  dividerent,  tantam  vim  aquae  ex  vertebrarum 
canali  tum  superiore  tum  inferiore  erupisse  testati  sunt, 
quantum  vinarium  vas,  quod  hoccale  vocitant,  impleri 
posse  existimarent.  Itaque  pauca  circa  cerebrum,  pau- 
ca in  ejus  ventriculis  superfuit,  praeter  quam  nihil  aliud, 
quod  annotatione  dignum  esset,  invenimus. 

16.  E gangraena  quidem  pessimi  generis  particulas 
in  alveum  sanguinis  relatas  cum  linguae  nervos,  tum 
alios  aliquos  invasisse  eorum  potissimum , qui  ob  trien- 
nem humeri  quietem  minus  fortasse  resistebant,  dolores- 
que illos  intulisse,  non  difficile  est  explicatu.  Sed  non 
propterea  intelligitur , quomodo  tanta  aquae  copia  intra 
cranium  et  vertebrarum  tubum  congesta  sit,  et  cum  sit, 
aphoniam  quidem  et  mortem,  sed  non  simul  reliqua  apo- 
plexiae legitimae  symptomata  invexerit.  \uni  quod  pau- 
latim  ad  tantam  illam  copiam  pervenerit?  2)  Et  credere 

1)  Epist.  auat.  IX.  n.  38. 

2)  Vul.  epist.  IV.  u.  29. 

quidem  possumus,  jam  tum  ab  hemiplegiae  initio  multum 
aquae  in  eo  tubo  sire,  ut  vocant,  in  sacra  fistula  fuisse. 
Sic  enim  saepe  in  paralyticis  invenitur,  ut  Coite  rus  prae- 
monstravit, cujus  habes  in  Sepulchreto  observationes  ‘), 
tum  deinde  Wepferus,  qui  ad  id  facile  inquirendum, 
omnibus  jam  e cranio  detractis,  tum  statuere  hoc  humi- 
lius solebat,  ut  per  sacrae  fistulae  ostium  declivem  ab  ea 
egressum  haberet  humor,  quod  a plerisque  aliis  in  certo- 
rum quorundam  cadaverum  sectionibus  neglectum , nos 
certe  aut  eadem  aut  alia  ratione  saepe  inquirere  non 
omisimus,  ut  e superiore  etiam  epistola 1  2)  intelligere 
potuisti.  Wepferi  autem  observationes  non  in  hac  modo 
sectione  3),  sed  in  secunda  quoque  4)  videas,  praesertim 
in  quibus  multum  aut  plurimum  seri  ex  ostio  illo  exire 
conspexit.  Nam  in  qua  ad  unciam  vidit  effluere,  ea  mi- 
noris facienda  est,  si,  quod  ipsi  et  Coitero  videtur  fuis- 
se incognitum,  secundum  naturam  quidem  humoris  aliqua 
copia  in  ima  sacra  fistula  est  agnoscenda,  qua  de  re,  quid 
nobis  exploratum  sit,  erit  alibi  dicendi  locus;  neque  enim 
difficile  est,  ut  in  cadaveris  gestatione  aut  multiplici,  ut 
saepius  lit,  volutatione  ejus  naturalis  humoris  portio  ab 
imo  ad  summum  fistulae  transeat.  Verum  cum  aut  copia 
multo  majori  aut  alia,  ac  debeat,  natura  est,  intelligere 
quidem  licet,  quemadmodum  aut  hac  alia  natura  laedat, 
aut  ea  multo  majori  copia  non  jam  nervos  illos  infimos 
caudae  equinae , sed  ipsum  longe  teneriorem , quem  cir- 
cumfundat, spinalis  medullae  truncum  aut  magis  premen- 
do aut  laxando  inferat  artuum  resolutionem ; sed  qui 
fiat,  ut  cum  illum  undique  circumfundit,  tamen  a dextero 
magis  latere  quam  a sinistro , aut  a sinistro  magis  quam 
a dextero  premat  laxetve,  ut  lateris  illius  non  hujus,  aut 
hujus  non  illius  paralysin  faciat,  intelligere  non  licet.  Igi- 
tur, quae  nos  difficultas  circa  aquam  in  cranio  tenebat5), 
eadem  in  pacra  quoque  fistula  detinet,  nisi  aliquid  prae- 
terea huc  adjiciamus. 

17.  Id  autem  repetendum  videtur  a praecedente  alte- 
rius partis  aut  cerebri  aut  spinalis  medullae  dispositione, 

1)  Sect.  hac  XV.  obs.  6.  et  7. 

2)  N.  13. 

S)  Obs.  3. 

4)  Obs.  40.  et  47. 

5)  N.  14. 

sive  hacc  a natura  sit,  sive  a morbo:  ut,  si  minus  firmam 
quam  altera  intimam  habeat  structuram , aut  si,  velut  in 
ea  apoplexia,  quam  alias  ')  a meningum  convulsione  lieri 
proposuimus,  alterum  cerebri  hemisphaerium  a vehemen- 
tiori  suae  meningis  convulsione  magis  quam  alterum  con- 
strictum fuerit.  Jam  vero  si  ad  nativam,  aut  si  ad  reli- 
ctam a morbo  in  altero  latere  imbecillitatem  ejusmodi, 
quae  per  se  quidem  obesse  vix  posset,  si  ad  eam,  inquam, 
undique  circumjectae  vis  aquae  accedat,  nimirum  intelli- 
gis , cui  vi  firmius  latus  cerebri  resistat  aut  medullae,  ei- 
dem infirmius  non  posse  resistere. 

18.  Quod  autem  de  cerebro  ejusque  appendice  me- 
dulla spinali  per  suarum  meningum  convulsiones  laesis  di- 
cebam , idem  quoque  de  nervis  ab  illo  aut  ab  hac  pro- 
ficiscentibus et  alias  2)  dixi,  et  nunc  etiam  tanto  liben- 
tius dico,  quanto  facilius  est  intelligere,  non  tenuem  mo- 
do , sjed  et  crassam  meningcm  circum  eos,  quos  conve- 
stiunt, nervos  undique  posse  contrahi,  quam  circa  alte- 
rum cerebri  aut  spinalis  medullae  latus.  Sic  in  adole- 
scente3), qui  ex  vermibus  intestina  irritantibus  linguae 
paralysi  corripiebatur,  intra  aliquot  dies  solvenda,  sed 
cum  ventris  torminibus  recurrente  singulis  mensibus,  rem 
ego  ex  convulsione  explicabo  per  consensum  quendam  ad 
meninges,  quae  linguae  nervos  cingunt,  producta,  levi 
quidem,  ut  facile  paralysis  solvebatur,  sed  cum  intesti- 
norum convulsiones  redibant,  ipsa  quoque  redeunte.  Igi- 
tur si  nervos  quoslibet,  non  e durioribus  tamen,  con- 
vulsae aut  meninges  suae  aut  contiguae  musculosae  librae 
constringant,  aut  si  non  valde  constrictos  et  mox  sic  sa- 
tis restitutos  circumfusa  aqua  premat  aut  laxet,  resol- 
ventur partes,  quibus  ii  nervi  prospiciunt;  atque  hinc 
quoque  habebis, unde  intelligas  quibusdam  in  casibus,  quare, 
cum  eadem  aqua  omnes  interdum  circumfundat,  qui  aut 
e cerebro  aut  e spinali  medulla  proveniunt,  nervos,  non 
omnes  tamen  laxentur. 

19.  Facile  autem  ad  spinales  alterius  lateris  nervos, 
suarum  meningum  convulsione  certo  tempore,  nec  tamen 
arctius  circumpressos , attinebat  casus  non  vulgaris,  qui 
Bononiae  a.  1705.  in  eodem,  quod  semel  atque  iterum 

1)  Aclvers.  VI.  auim.  84.  et  epist.  anat.  XIII.  n.  27. 

2)  Ibid. 

3)  Act.  nat.  cur.  Tom.  II.  obs.  160. 

supra  memoravi , nosocomio  diebus  circiter  octo  specta- 
tus est.  Virgo  erat  annorum,  ut  mihi  visa  est,  quadra- 
ginta, quae  post  diuturnum  dolorem  capitis  altero  sen- 
sim resoluta  erat  corporis  latere  sic,  ut  tandem  neque  ad 
motum  neque  ad  sensum  hoc  uti  posset.  Ita  affectae 
sanum  quoque  alterum  latus  similis  paralysis  quotidie  ve- 
spertino tempore  corripiebat,  matutino  autem  adventante 
integram  omnino  relinquebat.  Quod  postquam  septies  aut 
octies  contigit  eadem  semper,  aut  si  quando  non  eadem, 
una,  ut  summum,  hora  citius  aut  serius;  tum  vero  tho- 
racis inflammatio  continuo  accessit,  eaque  virginem  sustu- 
lit, cujus  dissectio  cadaveris  invitis  nobis  omissa  est. 
Sed  resolutionum  ab  ejusdemmodi  causa  alia  quoque  exem- 
pla a me  alibi  indicata  sunt. 

20.  Indicata  sunt  etiam  exempla  earum,  quae  a con- 
vulsis circa  nervos  musculosis  fibris  videntur  accidere. 
Nec  vero  negaverim , posse  interdum  ea  quoque  ratione 
explicari,  quae  sic  a Koerhaavio  *)  proposita  est:  con- 
vulsi musculi  duritas  si  nimia  fuerit ,'  destruit  musculum, 
et  relinquit  paralyticum , uti  saepe  post  convulsiones  con- 
tingit feri;  quamquam,  ubi  simul  cum  motu  sensus  tolli- 
tur, non  tam  muscularis  fabricae  destructionem  quam 
compressi  tunc  nervi,  modo  ex  durioribus  non  sit,  con- 
strictionem praestat  incusare,  a qua  una  repeti  utrumque 
potest.  Quod  autem  eidem  placuit 1  2),  paralyses  membro- 
rum , ubi  nullum  subest  cerebri  vitium,  ideoque  auscultan- 
tes medicamentis  externis,  eas,  inquam,  sedetn  habere  in 
tela  cellulosa,  qua  omnia  nervorum  vasa  cinguntur,  haec 
quoque  explicatio  sua  laude  digna  est,  si  quis  apte  nec 
sine  aliquo  additamento  utatur.  Nam  ceteroquin  haud  se- 
cus ac  aliae  suis  ipsa  quoque  difficultatibus  videtur  pre- 
mi. Vide  enim  in  Sepulchreto  3),  vel  potius  in  eo  ipso 
libro  4),  qui  ibi  negligentius  descriptus  est,  quae  W effe- 
rus in  hydropicis,  motu  et  sensu  viscerum  atque  artuum 
inferiorum  pollentibus,  animadvertit,  scilicet  in  abdomine 
nervos  et  plexus  nervosos , non  solum  sero  copioso  inunda- 
tos , sed  etiam  illos  ipsos,  aqua  tenui  membrana  coercita, 
veluti  gelatina , incrustatos , in  pedibus  vero  a planta  ad 

1)  Praelect.  in  Instit.  ad  §.  401. 

2)  lbid.  ad  §.  282. 

3)  Scct.  hac  XV.  append.  ad  obs.  5. 

4)  Auct.  kist.  apopl.  hiat.  XIII.  iu  schol.  n.  2. 

coxam  ipsosque  Iambos  oedematosis,  culem,  pinguedinem, 
membranas , imo  ipsos  musculos  instar  spongiae  aqua  tur- 
gidissimae maduisse;  ut  dubitandum  non  videatur,  quin 
cellulosae  illae  telae,  quibus  nervorum  vasa  cinguntur, 
ipsae  etiam  aqua  distentae  fuerint,  et  in  aliis  sint,  quos 
pene  quotidie  et  sine  ulla  quidem  resolutione  videmus, 
hydropicis. 

21.  Sed  etsi  quod  de  nervorum  affectionibus  in  libro 
habemus  de  locis  in  homine  *);  si  tamen  de  iis  nervis  ibi 
sermo  est,  de  quibus  hic  loquimur,  morbum  videlicet,  qui 
in  ipsos  pervenerit , quiescere  in  eodem  loco,  et  difficile  es- 
se ipsum  educere;  etsi,  inquam,  id  utplurimum  verum 
est,  minus  tamen  est,  cum  morbi  causa  in  cellulosis  con- 
sistit eorum  telis , ubi  externis  parere  medicamentis , ut 
paulo  ante  indicabamus,  expertus  est  Boerhaavils.  Quin 
aliquando  vel  citius  paret , quam  aegro  opus  esset , ut 
cum  recens  resoluta  membra,  corpore  necdum  satis  prae- 
parato , thermarum  balneis  aut  lutis  praepropere  commit- 
tuntur; serum  namque  niorbidum  ex  ignobilibus  sedibus 
alio  abductum,  in  nobiliores  facile  irruit,  ut  in  cranii  ca- 
vum aut  sacram  fistulam , cerebrum  aut  medullam  spina- 
lem , praesertim  ubi  ad  apoplexiam  aut  ad  paraplegiam 
dispositio  est,  male  multaturum.  Quo  WH.uisa1 2)  obser- 
vationes ex  parte  refero,  cum  ex  usu,  aliis  paralyticis 
utilissimo,  thermarum  Bathoniensium,  quorundam  membra 
plura  atque  prius  affecta,  gravius  resoluta  animadvertit. 
Eodemque  facile  spectat  locus  T.  Livii  3 4):  Cn.  Cornelius 
consul  c monte  Albano  rediens  concidit,  et,  parte  mem- 
brorum captus , ad  aquas  Cumanas  profectus  ingravescente 
morbo  Cumis  decessit.  Quem  locum  etsi  ab  iis,  qui  de 
thermis  Cumanis  proximisve  Bajanis  earumque  usu  scripse- 
runt, animadversum  esse  non  memini;  tamen  quali  de 
casu  in  eo  sermo  liat,  idem  Livii  significat  loquendi  mo- 
dus alias  productus  et  explicatus  de  Attalo  inter  cOn- 
cionandum  obmutescente  et  cadente:  concidit  ....  parte 
membrorum  captus.  Verum  ad  historias  nostras  redea- 
mus, atque  adeo  ad  ultimam  ipsarum  veniamus. 

1)  N.  9. 

2)  De  anima  brut.  P.  II.  c.  9. 

3)  Hist.  Lib.  XLI. 

4)  Epist.  111.  u.  17. 

22.  Mulierem,  quam  semel  prehenderat  apoplexia, 
rursus  corripuit,  stupidamque  et  semiparalyticam  reliquit. 
Uno  aut  altero  interjecto  mense  febris  invadit  non  me- 
diocris , ut  pulsus  sitisque  commonstrant , eaque  in  Bo- 
noniensi S.  Mariae  de  Vita  mulierem  conlicit. 

Cerebri  vasa  nigro  sanguine  turgidula;  ipsum  vero 
laxum  adeo,  ut  crassam,  quam  detrahebamus,  meningem 
quibusdam  in  locis  cum  tenui  corticalis  quoque  substan- 
tia sequeretur.  Ceterum  aqua  pauca  in  tertio  ventriculo. 
Reliqua  autem  viscera  sana.  Quae  dum  rimamur  et  e 
sinistro  cordis  thalamo  concretionem  polyposam  extra- 
himus, interveniens  forte  Valsalva,  alteram,  inquit,  re- 
perietis  a dexteris.  Quam,  dextera  incisa  auricula,  mox 
vidimus  inde  in  venam  cavam  suis  ramis  pertinentem.  Si- 
nistra tamen,  non  minus  ramosa,  firmiorem  habuit  trun- 
cum, substantiam  intus  compactae  carnis  referentem, 
quam  corpus  quoddam  quasi  nerveum  cingebat. 

23.  De  polyposis  concretionibus  erit  aptior  alibi  I 2) 
scribendi  locus.  Hic  satis  a laxo  adeo  cerebro  stuporem 
mulieris  et  semiparalysin  deducere.  Neque  enim  satis 
spirituum  secernere  poterat,  et  ad  membra  mittere.  Qua 
de  re,  ut  maxime  obvia,  non  attinet  multa  verba  facere; 
tametsi  ad  id  comprobandum  vides  in  Sepulchreto  -)  unam 
eandemque  semel  atque  iterum  observationem  proferri  tam 
paucis  interjectis,  ut  minus  mirum  sit,  duas  ferme  ex 
Wii.lisio  3)  paginas  in  scholiis  ad  observationem  111.  de- 
scriptas, iterum  pro  scholio  ad  observationem  XXX.  eas- 
dem describi.  Ceterum  hujusmodi  inprimis  sunt  paraly- 
ses, in  quibus  frustra  ad  tollendam  causam  resolutis 
partibus  adhibentur  remedia.  Ad  tollendam  causam,  in- 
quam. Nam  VAL.SAr.VA  ad  fibrarum  tonum  aliqua  ratione 
adversus  majorem  laxitatem  servandum  se  dicebat  ad- 
hibere; eandemque  ob  causam,  cum  ad  avertendas  apople- 
xiae minas  sanguinem  c semiresolutis  jam  diu  manibus 
aliquando  mitti  imperaret,  imperabat  simul,  ut  aquae 
loco  vinum  calefieret,  in  eoque  manus,  ut  tum  fieri  so- 
let, mergeretur.  Quae,  cum  Val.sal.vae  consuetudines 
scire  cupias,  nolui  reticere.  Porro  aliae,  extra  cranium 

1)  Epist.  XXIV.  n.  26.  ct  seqq. 

2)  Sert.  cit.  obs.  8.  et  13. 

3)  C.  cit. 

quoque,  paralysis  causae  sunt,  ad  quas  inutilis  usus  est 
externorum  remediorum.  Harum  selecta  quaedam  exem- 
pla satis  erit  e Cowpero  ‘)  et  Saltzmanno  2)  commemo- 
rare. Uterque  partium  inferiorum  resolutionem  accidisse 
deprehendit,  Cowperus  ab  interno  tumore,  qui  duarum 
dorsi  vertebrarum  corpora  ita  exederat,  ut  per  eorum 
cariem  foramen  aditum  praeberet  digito  ad  medullam 
ipsam  spinalem  immittendo;  S.altzmannus autem  ab  eadem 
medulla,  non  pravo  ejusmodi  humore  laesa,  imo  plane 
exsucca  in  superioribus  lumborum  vertebris ; quod  vitii, 
cum  in  altero,  ajat,  in  omnibus  lumborum  vertebris  habuis- 
se, perspicuum  est,  non  medullam  modo,  intra  supremas 
earum  desinentem,  sed  et  equinae,  ut  vocitant',  caudae 
partem  non  parvam  (quae  utinam  Saltzmannus  diligen- 
tius aut  certe  dilucidius  proposuisset)  idem  vitium  occu- 
passe. Signa  autem , quae  latentes  has  paralysis  sedes 
quadantenus  in  vivis  indicarent,  his  perlectis  utriusque 
auctoris  observationibus  poteris  existimare. 

24.  Denique  ne  mireris,  quod  febris,  quae  secundum 
alias  Jlippodraticas  praedictiones  apoplexiam  excipiens 
solvit,  feminam,  quam  proposui,  perdiderit;  Martianum  3) 
vide,  febrium  conditiones  distinguentem,  iliisque  praedi- 
ctionibus hanc  e Coacis  opponentem : apoplecticae  affe- 
ctiones derepente  exolutorio  modo  jient  es , febre  temporis 
progressu  accedente,  perniciosae.  Haec  vero  febris,  ut 
alia  mittam,  sane  uno  aut  altero  post  mense  accessit. 
Satis  de  paralysi.  Vale. 

t 

1)  Ac t.  Lips.  A.  1699.  m.  febr.  ad  tab.  93. 

2)  Act.  nat.  cur.  Tom.  II.  oba.  102. 

3)  Aunot.  in  Hippocr.  lib.  II.  de  inorb.  9.  2.  v.  67. 

EPISTOLA  ANATOMICO  - MEDICA  XII. 

Sermo  est  de  hydroceplialo  et  de  aqueis  spinae 
tumoribus. 

Hydrocephali  nomen  etsi  unum  est,  plures  tamen,  ut 
nosti,  et  sede  et  effectibus  inter  se  discrepantes  affe- 
ctiones significat,  primum  quidem,  ut  rem  in  paucissima 
contraham,  aquae  congestionem  inter  cranium  ejusque 
integumenta;  deinde  intra  cranii  cavum, "idque  aut  ossi- 
bus, quod  fere  in  fetibus  fit  et  pueris,  diductis  amplifi- 
catum, aut  minime  diductis  ad  eum  modum  perstans,  ad 
quem  consistente  aetate  videmus : quamquam  hoc  ultimum 
genus  ne  ii  quidem , qui  hydropem  cerebri  appellant,  hy- 
drocephalum  omnes  vocant.  Primum  illud  atque  exterius 
hydrocephalum  etsi  in  viventibus  conspeximus , et  prae- 
sertim in  nobili  infante,  quem  cum  aliis  medicis  consulti 
sine  chirurgi  ferro  sanavimus;  in  mortuis  tamen  exami- 
nandi occasionem  nec  Val.sax.va  nec  ipsi  habuimus,  in- 
terni autem  primum  genus,  saltem  postquam  aqua  exie- 
rat, iis  in  fetibus  vidisse  me  credo,  quos  cerebro  ca- 
rentes dissecui,  velut  postea  declarabo.  Alterius  vero  ge- 
neris crebras  tum  Val.sal.vae  tum  mihi  esse  observatio- 
nes, e superioribus  epistolis  non  una  ostendit.  Quarum 
nullas  in  animo  est  hic  iterare;  sed  unam  potius  profer- 
re, cui  locum  in  iis  epistolis  aptum  non  fuisse  cognosces. 
Eam  cum  protulero,  tum  commemorabo,  quae  vidi,  ad 
primum,  ut  puto,  interni  hydrocephali  genus  attinentia; 
nec  alia  de  spina,  ut  vocant,  bifida,  sive  de  aqueis  hujus 
tumoribus  reticebo. 

2.  Anus,  postquam  antiqua  artuum  ulcera,  minus  jam 
in  dies  minusque  manantia,  novissime  arida  apparuerant, 
sensim,  quasi  a senectute  confecta,  mortua  est. 

Cadaver  gymnasio  huic  cessit,  cum  altera,  quae  a. 
1725.  habebatur,  anatome  jam  ad  finem  spectaret.  Igitur 
viscera  pleraque  omnia  ipse  perscrutatus,  jecur  et  sple- 
nem animadverti  magnitudine  excedere  aliquantum  natu- 
ralem modum,  nec  substantia  ipsa  omnino  esse  secundum 
naturam.  Multo  autem  erant  aequo  ampliores  tum  ure- 

teres  tum  renum  pelves,  indicio  non  obscuro,  fuisse  olim 
mulierem  calculis  aut  aliis  renum  vitiis  obnoxiam,  quo  et 
parvitatem  censui  attinere  renis  dexteri , dimidio  minoris 
quam  sinister.  Tuba  sinistra  Fallopiana,  fimbriis  inter- 
jectoque  his  orificio  omnino  deletis,  in  unum  corpus  ex- 
tremo illo  coaluerat  cum  ovario.  Fundo  uteri  aperto, 
conspecta  est  in  ipso  hujus  latere  sinistro  excrescentia, 
quae  magnitudine  et  forma  dimidiatum  referebat  lupinum, 
basi  duntaxat  utero  annexa,  facie  autem  utraque  soluta 
et  laevi,  nec  secus  ac  fundi  universa  interior  facies  ru- 
bicunda. Cranii  et,  quod  consequitur,  cerebri  figura  erat 
abnormis,  ut  epistola  I.  ‘)  descripsi;  haec  enim  illa  fe- 
mina est,  de  qua  ibi  in  extrema  quadam,  ex  parte  huic 
simili,  historia  mentionem  injeci,  reliqua  alibi  pollicitus, 
quod  hic  videlicet  praesto.  Laterales  ventriculi  plenissi- 
mi erant  aqua  turbida.  Choroides  plexus  albescebant. 
Cqrpora  striata,  quocunque  cultrum  assulatim  secando 
dirigeres,  e cinerea  ubique  substantia  mirantibus,  qui 
aderant,  nusquam  medullares  strias,  sed  disjecta  solum- 
modo medullaria  puncta  apparere.  Cerebellum,  ut  me- 
dulla quoque  oblongata,  flaccidum  fuit.  Denique  pituita- 
riam glandulam  cum  valde  humilem  ac  subsidentem  anim- 
advertissem , diligenter  extraxi,  et  primum  sine  appen- 
dice esse  vidi,  in  adversariis  VI. 1  2)  descripta  et  delineata, 
tum  ejus  corpus  e fusco  flavere  et  in  se  contractum  at- 
que strigosum,  praesertim  quod  ad  altitudinem  attinebat, 
multo  minus,  quam  soleat,  sursum  protuberasse. 

3.  Si  antiqua  et  novissima  hujus  feminae  incommo- 
da accurate  aliquis  annotasset,  ex  quo  inquirendo  cogno- 
scere potuissem;  cum  plura,  quae  dissecando  perspexi, 
hic  perpendere  non  omitterem , tum  certe  alio  potius 
quam  huc  observationem  hanc  retulissem,  Quod  fieri 
poterat  de  quibusdam  in  hanc  Sepulchreti  XVI.  sectionem 
collatis,  praesertim  vero  de  ea,  quae  sub  num.  6.,  et  de 
prima  atque  altera , quae  sub  num.  7.  in  additamentis 
proponuntur;  neque  enim,  quod  etiam  supra  indicavi,  pic- 
risque placet,  ubi  caput  non  tumet,  ibi  hydrocephalum 
, agnoscere.  Non  est  tamen  dubitandum,  quin,  cum  multa 
intra  cranium  aqua  sensim  magis  magisque  congeritur,  si 


1)  N.  14.  iu  fine. 

2)  Auint.  25.  ei  tab.  I.  lig.  4. 

huic  cedere,  ut  in  tenellis,  ossa  possent,  tumor  capitis 
esset  oriturus:  et  quin  aliquae  ex  iis  causis,  propter  quas 
in  illorum  cranio  aqua  congeritur,  eaedem  sint,  ob  quas 
congeritur  etiam  in  adultorum  , ut  puta  praeter  hydati- 
des , de  quibus  infra  ')  dicemus,  in  plexu  choroide  aut 
alibi  intra  cranium  disruptas ; ut  puta,  inquam,  aut  ea 
glandulae  pituitariae  constitutio,  quae  nullam  aquam  trans- 
mittat, ut  in  Anglo  illo  -),  cujus  cerebri  ventriculis  sero 
plenis  haec  suberat  glandula  parte  altera  praedura,  altera 
absumta,  aut  ea  aquae  natura,  quae  ad  hanc  aut  per 
hanc  glandulam  transmitti  non  possit,  quorum  illud  veri- 
simile est,  cum  aqua  duntaxat  limpida,  hoc  vero,  cum 
turbida  ventriculos  cerebri  distendit , qualis  in  viro  prin- 
cipe a Brijnnkro 1 2  3 4)  animadversa  est,  a nobis  autem  in 
ea,  quae  proposita  est,  femina.  In  hac  enim  cum  is 
ichor,  qui  per  artuum  ulcera  amandari  consueverat,  in 
eos  ventriculos  divertisset,  impedire  ipsa  sibi  irritando 
et  corrugando  infundibuli  extremos  tubulos  viam  potuit 
in  glandulam  pituitariam,  quae  propterea,  ut  eae  partes 
solent,  quae  ab  officio  cessant  humores  excipiendi,  sub- 
sederit  ac  strigosa  facta  sit.  Quodsi  crassum  nec  ir- 
ritans serum  in  eam  glandulam  se  intrudat,  exire  autem 
nequeat;  illud,  quod  e ventriculis  eodem  illabi  perget,  glan- 
dulam quidem  vehementer,  ut  Peyronius  ')  vidit,  tumi- 
dam reddet,  sed  reliquo  demum  sero  illuc  aditum  prae- 
cludet. Ceterum  in  aliis  aliunde  esse  possunt  causae, 
propter  quas  vel  tenui  aquae  iter  non  pateat  per  eam 
glandulam.  Esse  autem  e naturae  instituto  tenuem  in 
ventriculis  aquam  et  limpidam,  sed  vix  plus,  quam  ut  ea 
ventriculi  madeant,  negandum  non  credo.  Quodsi  plus 
forte  in  catulis  illis  invenit  Littrius  5),  quibus  uno  ictu 
absciderat  caput;  at  illi  etiam  tum  lactentes  erant,  est 
autem  in  cavis  omnibus  fetuum  et  recens  natorum  ani- 
malium aquae  plus  quam  in  adultis,  itaque  optandum  fue- 
rat, ut  quod  periculum  in  lactentibus  fecit,  idem  fecisset 
in  adultis.  In  his  enim  aquam  tum  demum  abundare  cre- 
dibile est,  cum  aut  plus  aequo  secernitur,  aut  cum  aliqua 

1)  N.  6. 

2)  Act.  Lips.  A.  1688.  m.  maj. 

8)  Eph.  nat.  cur.  Cent.  VI.  obs.  1.  in  line. 

4)  Mem.  de  l’acad.  roy.  des  sc.  A.  1741. 

5)  llist.  de  la  niOme  acad.  A.  1711.  obs.  anat.  VII. 

causa  est,  quae  illi  iter  ad  pituitariam  glandulam  inter- 
cludat, aut  minuat.  Quae  autem  de  glandula  hac  dico, 
eadem  simul  de  ceteris  quoque  latentibus  viis  dicta  volo, 
per  quas  aquae  exitum  a natura  paratum  credo  secundum 
ca,  quae  fusius  alias  l)  ad  te  scripta  hic  minime  necesse 
est  iterare. 

4.  Illud  potius,  quod  tunc  me  fugit,  addendum  est, 
in  sectione  hac  Sepulchreti  XVI.  tres  unius  hydrocephali 
proponi  historias,  singulas  a singulis  descriptas,  sub  num. 
7.  a C11MM107  sub  8.  a Paisenio,  denique  sub  5.  in  addi- 
tamentis a Pechlino.  Hi  enim  omnes  aderant,  cum  ab 
Horxio  infantis  illius  cadaver  Lugduni  Batavorum  a.  166S. 
dissectum  est.  Cum  igitur  primi  duo  in  ephemer.  nat. 
cur.  dec.  I.,  alter  a.  I.  2) , alter  a.  IV.  et  V.  J)  suam 
quisque  descriptionem  edidissent;  Pechlixus  tandem  in 
observat,  phys.  med.  4)  suam  addidit,  non  obscure  signi- 
ficans , historiam  illam  non  satis  accurate  ab  aliis  tradi- 
tam esse.  Eam  ego,  inquit,  quod  rara  sit  minusque  pro 
sui  pretio  descripta,  curiosius  exponam.  Et  magna  sane 
vel  in  aquae  pondere  sunt  discrimina,  cum  Pechlixus,  a 
quo  in  hoc  quidem  vix  discrepat  Paisenius  , uncias  ponat 
CLX1II,  quas  Cummius  dixerat  triginta  sex.  Cetera  ipse 
conferens  intelliges,  illudque  inprimis , quod  ad  rem  prae- 
sentem facit,  cum  Paisemus  ajat,  glandulam  pituitariam 
jlaccidam  et  satis  magnam  fuisse,  Cummius  autem  contra 
neget,  de  glandula  pituitaria  ullum  apparuisse  vestigium  ; 
de  hac  glandula  Pechlixum  silere,  ut  suspicari  quis  pos- 
set, a singulis  singulas  hydrocepluilorum  trium  ab  iloa- 
nio  anno  eodem  sectorum  observationes  describi,  nisi 
ejusmodi  observationem  raram  esse,  ut  sane  est,  admo- 
neret Pechlinus,  et  tot  alia  unam  eandemque  fuisse  sa- 
tis ostenderent.  Cui  potius  igitur  de  tribus  credemus? 
Brunnerus  5),  qui  singulos  legisse  poterat,  Cummio  certe 
in  eo  credidit,  quod  glandula  pituitaria  plane  defuerit; 
neque  enim  aliam,  quam  Cummii  designare  potest  descri- 
ptionem; tametsi  in  anno  error  est  vel  in  exemplari  6), 
quod  in  Sepulchreto  describitur:  neque  enim  semper  liu- 

1)  Epist.  IV.  u.  36. 

2)  o!)s.  47.  ~ 

8)  Obs.  196. 

4)  Lib.  I.  obs.  61. 

6)  Sect.  hac  XVI.  in  schol.  ad  obs.  12.  in  addit,  ad  fui. 

6)  Eph.  uat.  cur.  J)cc.  111.  a.  1.  obs.  152.  Lu  schol.  ad  fin. 

jus  typographis,  qui  alioquin  saepius  erravere,  imputan- 
dus est,  ut  neque  obscuritas  illa  tanta  primae  in  sectione 
hac  observationis,  siquidem  ad  eundem  modum  legitur  in 
opusculo  Bartholini  '),  cujus  tamen  nomen  scholiis  quo- 
que in  eam  observationem  fuerat  subjiciendum.  Sed  ut 
illuc  redeam , ego  singulis  in  eo  credam , in  quo  inter  se 
conveniunt;  ubi  discrepant  aut  haerebo,  aut  si  peritiae, 
diligentiae,  temporis,  quo  scripsit,  habenda  est  ratio,  cre- 
dam Pechlino.  Verum  utinam  in  Sepulchreto  de  tribus 
illis  observationibus  haec  injecta  esset  dubitatio.  Habes 
quid  modo  censeam  de  duabus  illis  observationibus,  quas 
primo  loco , cum  alias  de  pituitariae  glandulae  officio  ad 
te  scriberem 1  2),  in  Sepulchreto  indicavi. 

5.  Nunc  iis  in  fetibus,  quos  ab  interno  hydrocephalo 
enectos  puto,  quid  a me  sit  observatum,  commemorabo. 
Commemorabo,  inquam,  neque  enim  hic  repetere  oportet, 
quae  alias  edidi;  satis  est  indicare,  et  si  quid  forte  illu- 
strationis gratia  addendum  est,  addere.  Igitur  primum 
omnium  relegas  velim,  quae  de  fetu  sine  cerebro  nato, 
et  a me  Forolivii  dissecto,  in  epistolis  anatomicis  3)  pro- 
posita sunt,  illudque  inprimis , cerebrum  facile  a primor- 
diis non  defuisse ; sed  hydrocephalo  extenuatum  et  in 
aquam  resolutum,  per  foramen,  quod  in  summa  erat  spi- 
na, abscessisse.  Quod  tunc  facere,  sicut  ibi  sum  fassus, 
non  vacabat,  ut  plerasque  aliorum  hujus  generis  observa- 
tiones expenderem , et  cum  hoc  nostro , sic  enim  putabam, 
cogitato  conferrem,  cum  post  libri  editionem,  otii  aliquid 
nactus,  mox  facere  coepissem,  gavisus  sum  incidens  pri- 
mum in  cl.  Marcotii  commentarium  4),  e quo  intellexi, 
non  aliter  ipsi  fuisse  visum  ac  mihi.  Qui  cum  postea 
observationes  ceteras,  quas  Wep ferus  5)  et  Stalpar- 
tius  6 7)  olim  collegerant,  et  iis  recentiores,  quas  cl.  Bri- 
nils  ")  memoravit,  aliasque  annotassem,  ut  singulas  huc 
magis  attinentes  seligerem,  et,  quandocunque  possem,  con- 
ferrem ; tot  alias,  interca  novis  prodeuntibus  libris,  vidi 
a doctissimis  viris  indicari,  ut  satis  otii  futurum  mihi  dil- 

1)  Oonsil.  med.  de  comet. 

2)  Epist.  IV.  n.  36. 

S)  XX.  u.  56,  57. 

4)  Mera,  de  1’acad.  roy.  des  sc.  A.  1716. 

5)  Eph.  liat.  cur.  Dec.  I.  a.  3.  obs.  129. 

6)  Cent.  I.  rar.  obs.  2.  - 

7)  Inquis.  de  spirit.  animal,  n.  35.  et  seqq. 

fiderem  ad  cunctas,  non  dico  perpendendas,  sed  ne  apud 
auctores  quidem  reperiendas ; tanta  saepe  operarum  in- 
curia plerorumque  sunt  aut  nomina  proposita,  aut  loca 
designata! 

6.  Igitur  collatione  hac  aliis  relicta,  nunc  satis  mihi 
est , in  non  paucis  saltem  eorum  casuum  , quos  perpen- 
dere licuit,  intellexisse,  cum  cerebrum  revera  defuit,  ob 
eam  causam  potuisse  ad  eundemque  modum  deesse,  de 
quibus  paulo  ante  indicatum  est.  Quodsi  meum  aliud 
aliquod  plenius  propositum,  aut  si  amicorum  ineditum  ad- 
huc exemplum  optas;  vide  sis  quod  suum  meumque  V.vi,- 
msnerius ')  memoravit,  in  adversariis ’)  a me  descriptum, 
ut  unum  duntaxat  hic  oporteat  addere,  quod  certius  me- 
mini, videlicet  cranii  nihil  praeter  hujus  basin  fuisse,  ne- 
que hanc  totam  ; nam  quidquid  de  ipsa  esse  solet  post 
magnum  occipitis  foramen,  desiderabatur.  Paucis  autem, 
antequam  eam  puellam  secarem , mensibus , hoc  est  sub 
finem  a.  1711.,  cum  forte  Yenetias  petiissem,  ab  amicis 
acceperam,  et  nominatim  ab  eo,  quem  alias 1 2  3)  tibi  lau- 
davi, Alexandro  Bonis,  docto  medico  et  diligenti,  ad- 
fuisse se  non  ita  pridem,  cum  Santorinus  ipse  quoque  de- 
scriptae a me  similem  puellam  incideret,  (saepius  enim, 
etsi  in  maribus  haec  etiam  accidunt,  in  sequioris  sexus 
fetibus  videor  novisse:  certe  ille  quoque,  de  quo  paulo 
ante  dictum  est,  Foroliviensis  femineus  fuit  4)),  vidisse 
igitur  corpus  optime  nutritum  eaque  magnitudine,  quae 
conveniret  justo , ut  haec,  quae  statim  a partu  mortua 
erat,  partus  tempore  in  lucem  editae;  summum  duntaxat 
caput  valde  fuisse  depressum , a quo  cum  sublata  esset 
membrana  crassa,  capillatae  cuti  penitus  connata,  non 
cranii  fornicem,  non  cerebrum,  quae  nusquam  erant,  sed 
quandam  quasi  vesicam  conspexisse,  in  qua  nihil  nisi  aqua 
flava,  ab  hac  autem  vesica,  quae  anteriora  tenebat,  pror- 
sus sejunctam,  in  cranii  basi,  atque  adeo  in  ipsa  oblon- 
gatae medullae  sede  particulam,  nucleo  amygdalae  non 
majorem,  quae  cerebelli  loco  esse  posset,  lntelligis,  hic 
ab  hydrocephalo , cujus  aqua  necdum  universa  effluxerat, 
destructum  cerebrum,  medullam  oblongatam  et  cerebelli 


1)  Ist.  ilella  gencraz.  P.  II.  c.  17.  n.  6.  ad  lit.  b. 

2)  II.  aniinadv.  35. 

3)  Epist.  III.  n.  17.  et  epi>t.  V.  n.  11. 

maximam  partem , quod  omnino  una  cum  ceteris  destru- 
ctum , simul  cum  aqua  effluxisse  videtur  in  iis  fetibus 
duobus,  quos  a me  dissectos  commemoravi.  Nec  sane 
aliter  ejusmodi  casus  esse  explicandos  censuit  ipse  quo- 
que illustris  Ha.IjLER.us  cum  alibi , tum  in  opusculis  ana- 
tomicis1), quibus  pro  eximia  sua  erga  me  humanitate 
meum,  quale  id  cunque  est,  honestare  voluit  nomen,  cum 
et  suam  hujus  generis  in  femineo  pariter  fetu  accura- 
tissimam , ut  solet , observationem  proposuit  et  alienas 
plurimas,  qua  summa  pollet  eruditione,  in  liisque  expo- 
sitarum simillimas  memoravit.  Cerebrum  igitur  a primor- 
diis in  suo  fetu  non  defuisse  confirmat  2)  iis  rationibus, 
quae  non  secus  ac  pleraeque  a cl.  Laufkero  3 4)  productae, 
transferri  possunt  ad  alios  fetus  hujusce  generis.  Acces- 
sisse postea  causam , quae  aperiret  vias  , per  quas  cere- 
brum e sua  theca  effunderetur.  Et  sane  manifestas  in 
pluribus  fuisse  vides,  ut  foramen  in  Monspfeliensi  *‘)  et 
Foroliviensi  nostro  et  in  nostro  altero  Patavino  5),  in 
quo  necdum  effluxerat  totum.  Hiatus  autem  in  nonnullis 
fuerunt , per  quos  totum  prodierat.  Sic  in  eo , de  quo 
Gum.m.vnnus  6),  occiput  apertum  lego  cum  pericranii  ex- 
tensione magna,  in  qua  tota  cerebri  ?noles  erat  inclusa.  Cu- 
jusmodi  sive  pericranii  sive  crassae  meningis  sive  potius 
utri  usque  herniarum,  ut  sic  loquar,  cerebrum  includen- 
tium exempla  alia  dabit  H vi.leiujs  7).  lntelligis  autem, 
quam  facile  possint  distentae  distractaeque  eo  pondere 
membranae  disrumpi  tandem  , inclusumque  pondus  emit- 
tere. Quodsi  cerebrum  sit  hydrocephali  aqua  dissolutum; 
haec  et  pondus  augebit,  et  per  foramina  interdum  etiam 
exigua  ut  sensim  elabatur  efficiet.  Qua  autem  ratione 
aqua  tum  accedat , tum  cerebrum  dissolvat,  illud  primum 
supra  8),  quomodo  propter  impeditas  pituitariae  glandulae 
aliasque  vias  contingat,  satis  dictum  est;  ob  disruptas 
autem  hydatides  posse  etiam  fieri,  est  indicatum.  Has, 
nec  mediocri  magnitudine,  haud  ita  raro  intra  cranium, 


1)  Opusc.  IX. 

2)  N.  9. 

3)  Diss.  qua  infans  sine  cerebro  etc.  §.  3.  et  seqq. 

4)  Marcot.  cit.  supra  ad  n.  5. 

5)  Epist.  ibid.  indic,  n.  78. 


307 


Epist.  anui,  medica  XII.  art.  6, 

imo  intra  cerebrum  bestiarum  increvisse  observationes, 
alias  l 2)  a me  ex  Sepulchreto  indicatae,  satis  ostendunt, 
quas  si  perlegas,  idem  hominibus  quoque  nonnunquam  ac- 
cidisse cognosces.  llumanis  autem  fetibus  aut  hydro- 
cephalo  laborantibus,  aut  sine  cerebro  editis,  ut  saepe 
hydatides  in  meningibus  fuerint,  is,  qui  a d.  Jo.  Kui>. 
Zwingero  ■)  descriptus  est,  et  memorati  Monspeliensis, 
Foroliviensis  aliique  commonstrant.  Quo  etiam  pertinere 
facile  credes  totam  illam  notissimam  ex  innumeris  com- 
pactam vesiculis,  limpidissima  aqua  plenis,  Wepferi  3) 
molem;  nisi  cum  iis  facere  malis,  qui  ad  cerebri  ipsius 
substantiam  spectasse  existimarunt.  Certe  autem  Hae- 
eerus  4)  cum  observationem  indicat  cl.  Spoereim  hyda- 
tidum  loco  cerebri  inventarum , tum  alibi  pluscula  exem- 
pla hujus  fabricae  haberi  admonet.  Illae  igitur  aut  hae 
vesiculae,  si  vel  a sua  ipsae  distentione  forte  dissiliant, 
aquam  intra  cranium  pro  sua  magnitudine  et  numero  ef- 
fundent ; hae  autem , quae  intra  substantiam  increverint 
cerebri,  ut  in  eam  alterna  arteriarum  pulsatione  adigun- 
tur, sic  prius  etiam,  quam  dissiliant,  quantum  possint  ad 
comminuendam  dissolvendamque  mollissimam  circumjectam 
medullam,  excogitavit  Lalfeerus  5 6).  Verum  quacunque 
ratione  et  quocunque  ex  fonte  intra  cerebri  thecam  aqua 
praeter  naturam  congeratur;  sane  poterit,  si  necdum  il- 
lud concreverit,  ejus  concretionem  suo  interjectu  prohi- 
bere, aut,  si  jam  concreverit,  inter  ejus  particulas  se  in- 
sinuando has  sensim  magis  magisque  disjungere,  donec 
ad  minimas  ventum  sit,  facile  cum  aqua  permiscendas 
neque  ab  ea  amplius  internoscendas.  Cujus  sensim  pro- 
gredientis sed  necdum  perfectae  disjunctionis  luculentum 
habes  exemplum  in  hydrocephalo  recens  nato,  quem  dis- 
secans Christianus  Vatercs  fc)  hemisphaeria  cerebri  con- 
spexit ab  aqua  expansa  et  in  modum  brassicae  capitatae 
excavata,  ubi  nulli  ventriculi  nullique  anfractus , fibrae 
vero  albicantes  et  a copia  seri  valde  turgidae  e basi  et 
trunco  medullae  spinalis  per  totam  cerebri  compagem,  vel- 

1)  Epist.  I.  n.  6. 

2)  Act.  Helvetie.  T.  1.  c.  1. 

3)  Obs.  129.  cit.  supra  ad  n.  5. 

4)  Not.  cit.  3. 

5)  Diss.  cit.  34. 

6)  Eph.  uat.  -cur.  Dec.  III.  a.  9.  obs.  166. 

ut  vasa  lactea  per  mesenterium , densissime  ad  corticem 
distributae  et  in  via  multis  vicibus  invicem,  quoad  ramos, 
unitae  ac  complicatae  apparebant.  In  altero  autem  hy- 
drocephalo , ut  perfectae  disjunctionis  atque  adeo  disso- 
lutionis exempla  hic  omittam  ex  infra  J)  memorandis 
Kerckringii,  Tombini,  Laufferi  observationibus,  in  al- 
tero, inquam,  hydrocephalo , quem  pariter  recens  editum 
incidit  Rombergius -),  non  solum  disjunctionem  propemo- 
dum  perfectam,  sed  disjunctarum  particularum  cum  aqua 
perniistionem  ipsa  indicabit  aqua  loturae  carnium  similis, 
praeter  quam  et  crassam  meningem  nihil  distincti  in  dif- 
fluente cerebro  videre  licuit.  Nec  mirum;  aqua  enim,  quae 
jam  ad  mensuras  quatuor  hic  creverat,  quanta  vi  egisset, 
ostendit,  tum  ad  primam  cultri  impressionem  cum  impetu 
prorumpens,  tum  ossibus  cunctis,  quae  calvariae  fornicem 
faciunt,  ita  diductis,  ut  magno  inter  se  hiatu  distarent, 
et  hinc  inde  facili  modo  flecti  possent,  cum  in  priore  in- 
fante essent  tantummodo , ut  fere  in  hoc  morbo  solent, 
divulsa. 

7.  Scilicet  aquae  in  hydrocephalo  sensim  congestae, 
si  tener  praesertim  sit  fetus,  vis  urgens  manifesta  est, 
eoque  magis,  quo  citius  agere  incipit  in  minus  resisten- 
tes cranii  partes.  Hinc  hujus  ossium  impeditus  non  ac- 
cessus modo , sed  et  ipsum  alias  pauciorum , alias  plero- 
rumque  incrementum , ut  prorsus  deesse  videantur.  Ve- 
rum insuper  nonnunquam  accidit,  ut  universa  tumoris  mo- 
les non  cranium  tantummodo , sed  et  corporis  ossa  reli- 
qua sic  premat,  ut  fetus  facies  et  corpus  in  transversum 
magis  quam  secundum  longitudinem  augeantur.  Cujus 
rei  exemplum  eo  libentius  subjiciam,  quod  perlectis  pluri- 
mis hydrocepbalorum  observationibus , nusquam  memini 
legisse.  Sceleton  est  apud  me  ante  annos  quadraginta 
aut  eo  plures  consectum,  ut  vix  id  meminerim,  ab  eo, 
qui  dono  dedit,  audivisse  feminei  fetus  esse,  a magno 
interno  hydrocephalo  in  matris  utero  enecti.  Et  sane 
cranii  cavum  vel  nunc  habet  triplo  facile  capacius  quam 
fetus  novimestris , etsi , ubi  pleraque  toto  corpore  ossa 
spectes,  minorem  septimestri  facile  agnoscas;  ubi  vero 
demto  capite  altitudinem , vix  quinquemestri  majorem 

1)  N.  13. 

2)  Epii.  nat.  cur.  a.  modo  cit.  obs.  111. 

invenias.  Nempe  oblonga  artuum  ossa  omnia  quanto  cras- 
siora aequo  sunt,  tanto  sunt  etiam  breviora;  ut  quae 
causa  obstitit,  ne  in  longitudinem  crescerent,  ea,  ut  in 
transversum  magis  augerentur,  effecisse  videatur.  Sed  et 
costae  latiores  omnes  erassioresque  sunt,  faciei  autem 
praecipue  quantum  de  longitudine  demtum  est,  tantum  de 
latitudine  est  additum.  Namque  hydrocephalum  cum  ma- 
ximam ademerit  longitudinis  partem  geminum  frontis  os 
non  modo  crescere  prohibendo,  sed  ita  in  orbitas  inter- 
que  eas  deprimendo,  ut  de  nasalibus  ossibus  nihil  appa- 
reat, faciem  in  transversum  valde  amplificavit,  idque  sin- 
gulari prorsus  modo.  Sphenoidis  enim  ossis  processum, 
quem  praecl.  Winsuowius  vocat  temporalem,  huicque  an- 
nexam squamosam  temporalis  ossis  portionem  utroque  in 
latere  extrorsuni  antrorsumque  impulit,  hanc  vero  simul 
ita  deorsum , ut  ejus  processus  zygomaticus , qui  secun- 
dum horizontem  esse  deberet,  a posterioribus  antrorsum 
ascendat.  Addidit  huc  insignem  protuberandam,  quae  fa- 
ciem utrinque  in  transversum  augeret,  completa  per  cras- 
sam meningem,  ossa,  quae  diximus  modo,  cum  totidem, 
quae  mox  dicemus,  ita  jungentem  , ut  cavum  non  modi- 
cum cranii  cavo  sic  adjiciatur  jam  satis  magno  tum  per 
se,  tum  per  ossis  ethmoidis,  tum  multo  magis  per  sphe- 
noidis insolitam  depressionem,  ut  nihil  dicamus  de  osseo 
externo  orbitarum  pariete  in  ipsas  compulso.  Jam  vero 
ut  reliqua  intelligas , sic  habeto,  cranium,  de  quo  loqui- 
mur, e duobus  dimidiatis  craniis  coaluisse,  quorum  po- 
sterius eo,  de  quo  hactenus  diximus,  est  multo  majus. 
Postea  enim  quam  anterioris  hujus  os  occipitis  a suo 
magno  foramine  ad  transversum  pollicem  retrorsum  ascen- 
dit, alterum  amplius  foramen  videre  est  pariter  in  media 
basi , non  in  vertebrarum  tubum , ut  prius  illud  , ducens, 
sed  in  parem  sibi  sibique  continuatum  canalem  osseum, 
minimi  transversi  digiti  apice  non  longiorem  et,  prius- 
quam desinat,  membrana  occlusum.  Ab  hoc  foramine  suum 
ascendit  os  occipitis  longius , quam  in  novimestri  fetu, 
sed  angustius.  Sincipitis  enim  ossa  partem  utrinque  oc- 
cupant debitae  illi  sedis,  ut  quae  sicut  ab  anterioribus 
citius  incipiunt,  quam  solent,  ita  a tergo  serius  finiuntur. 
Huic  tamen  latitudini  altitudo  non  respondet;  sed  medio- 
cris est  adeo,  ut  non  modo  ad  verticem  nusquam  perve- 
niant, sed  ab  eo  singula  distent  transversos  digitos  mini- 

muni  tres;  intervallum  namque  utrique  interjectum  cum 
teneat  crassa  meninx,  calvariae  fornicem  ab  occipitis  osse 
pene  ad  orbitam  usque  conficiens,  haec,  quamvis  resic- 
cata  est,  latitudinem  ibi  aequat  digitorum  circiter  septem, 
ut  longitudine  superat  novem.  Ossibus  autem  sincipitis, 
quippe  utrique  cranio  communibus,  ut  a fronte,  quemad- 
modum proposui , sphenoidis  ossis  processus  temporalis 
et  squamosa  temporalis  ossis  portio  anterioris  cranii  utrin- 
que  subjiciuntur,  sic  quoque  a tergo  eadem  ossa,  quae 
ad  posterius  attinent  cranium,  ad  eum  modum  subjecta 
sunt , ut  extrorsum  retrorsumque  compulsa  et  per  haud ' 
parvulam  crassae  meningis  partem  utraque  inter  se  juncta 
insignem  illam  exterius  convexam,  interius  cavam  protu- 
berantiam  utroque  in  latere  efficiant,  qua  faciei  latitudi- 
nem et  cranii  capacitatem  non  parum  augeri  diximus.  De- 
nique squamosis  singulis  temporalis  ossis  portionibus  pe- 
trosae quoque  portiones  respondent  suae;  sed  quamquam 
ossa  temporum  cranio  posteriori  majora  contigerint,  ta- 
men in  duobus  duntaxat  anterioribus  membrana  tympani 
cum  suo  annulo  apparet.  Habes  descriptionem  haud  vul- 
garis monstri,  sed  monstri  hvdrocephali ; ut,  postquam 
monstrosae  constitutioni  tot  assignaveris,  quot  volueris, 
plura  tamen  supersint,  in  cranii  ossium  aliorum  incre- 
mento prohibito,  aliorum  depressione,  aliorum  in  latus 
impulsione  et  diductione,  quae  urgenti  vi  aquae  tribuere 
debeas. 

8.  Quodsi  aqua  sensim  in  hydrocephalo  congesta  vel 
in  ipsa  fetus  ossa  tantum  potest,  quanto  plus  poterit  in 
mollissimum  et  pene  diffluens  ejusdem  cerebrum!  Nam  si 
in  puero  septem  aut  octo  annorum,  quem  Hunauldius  ') 
secuit,  non  modo  in  trienni,  quem,  ut  habes  in  Sepul- 
chreto 1  2),  Hildanus,  ita  cerebrum  extenderat,  ut  circum- 
volutiones et  gyri  non  conspicerentur , qui  in  ejus  alioquin 
superficie  profundi  sunt,  unde  haec  tunc  possit,  quantum 
cranii  angustiae  permittunt,  amplificari;  quid  non  aget 
in  fetus  cerebrum,  in  quo  nondum  gyri  illiusmodi  et 
circumvolutiones  sunt,  quae  explicari  queant,  secus  ac 
Paisenius  3 4)  atque  Pechmnls  ’)  in  eo,  cujus  caput  jam 

1)  Mcm.  dc  1’acad.  voy.  des  sc.  A.  1740. 

2)  Scct.  hac  XVI  obs.  16. 

3)  Obs.  cit.  supra  ad  n.  4. 

4)  Ibid. 

inde  a nativitate  ex  hydrocephalo  tumuerat , videntur  exi- 
stimasse. Et  si  parietum  lateralium  ventriculorum  crassi- 
tudo vi  aquae  fuerat  in  quinquenni  illo  Tui.rn  h) , non 
modo  in  trienni  Hiedani  -)  aut  bienni  \ esal.ii  ),  superne 
et  ad  latera  usque  adeo  extenuata,  ut  prima  inspectione 
nulla  esse  videretur,  cum  instar  alicujus  crassioris  mem- 
branae adhaeresceret  undique  arcuatae  dissolutorum  ossium 
circumferentiae ; nihil  dubii  est,  quin  tanto  tenuiores  mol- 
lioresque  in  fetu  parietes  sic  possit  aqua  distendere,  ut 
denique  aut  prorsus,  aut  propemodum  deleat,  saepiusque 
per  eos  , et  in  unum  cum  ipsis  tum  conjuncta  et  cerebri 
et  cranii  extensa  laxaque  integumenta  via  sibi,  qua  minus 
resistunt,  aperta,  aut  in  utero,  aut  dum  per  hujus  angu- 
stias in  partu  expellitur  fetus , cum  dissoluto  aut  semi- 
soluto  cerebro  erumpat.  Quod  autem  diximus  de  supe- 
rioribus et  lateralibus  dexteri  sinistrique  ventriculi  parie- 
tibus, idem  inferioribus  quoque,  totique  ndeo  medullae 
oblongatae  et  cerebello  et  medullae  spinali  accidere  pot- 
erit; quamquam  aliquanto  difficilius.  Et  sane  cl.  Pitsche- 
lius  ‘) , cum  in  hydrocephalo,  qui  duodeviginti  menses 
vixerat,  quantum  cerebri  colliquatum  esset  oblongatae- 
que  etiam  medullae,  perscribit,  nullam  hujus  trunci,  nul- 
lam cerebelli  dissolutionem  memorat.  Quin  certe  Vesa- 
ijius 1 2 3 4  5 6)  in  sua  illa  bienni  hydrocephala  cerebellum  vidit, 
cerebrique  universam  basin  secundum  naturam  habere,  et 
Hieuanus  ,J)  in  suo  trienni  cerebellum  in  tanta  cerebri  at- 
tenuatione excepit,  et  reliqua  in  cerebri  basi.  Pecheinus 
quoque  7 8)  in  septimestri  Hornii  cerebellum  conspexit  pla- 
ne integrum.  Sed  in  eodem  videbis  tamen,  radicem  ce- 
rebri jam  in  libras  diffluxisse;  ut  intelligas,  in  teneriori- 
bus , et  multo  magis  in  fetibus  ea  quoque  in  cerebro  vi 
aquae  dissolvi  denique  et  absumi,  quae  magis  resistunt, 
quia  in  illius  formatione,  ut  Steno  d),  de  observatis  in 
suo  vitulo  hydrocephalo  verba  faciens,  animadvertit,  stru- 
ctura et  nexuram  sunt  perfecta,  quando  cetera,  ut  late- 

1)  Sect.  cit.  obs.  14. 

2)  Obs.  cit.  16.  , J 

3)  Ibid.  obs.  6. 

4)  Epist.  ad  Kulmum  de  hydroceph.  interno. 

5)  Obs.  modo  citatis. 

6)  Ibid. 

7)  Obs.  cit. 

8)  Act.  Halii.  Vol.  I.  obs.  131. 

rales  partes,  sua  adhuc  capiutit  incrementa.  Nos  vero 
post  tot  alios,  nihil  in  duobus,  de  quibus  supra  ')  indica- 
tum est,  fetibus,  Patavino  primo  et  Forolitiensi , aut 
cerebri  aut  cerebelli  aut  medullae  oblongatae  fuisse  sci- 
mus: quin  et  spinalis  in  altero  2)  potius  rudimentum  quasi 
quoddam  pertenue  atque  membraneum,  quam  medullam 
ipsam  deprehendimus.  Hanc  autem  omnino  simul  cum 
cerebro  defuisse,  non  modo  aetate  nostra,  sed  et  antea 
observatum  est.  Wepferus  3)  namque  Fontanum  memor 
rat  infantem  vidisse,  loco  cerebri  et  spinalis  medullae 
aquam  limpidissimam  habentem : tum  refert , abortum , de 
quo  Mauritius  Hoffmannus,  ut  est  apud  Velschium,  ad 
Vesmnguum  scripsit  Norimbergae  16il.,  editum  esse  sine 
cerebro  et  spinali  medulla  ....  in  cervice  perforatum,  ita  ut 
digitus  in  cavitatem  vertebrarum  thoracis  immitti  posset: 
item  Hornium  a.  1655.  fetum  septimestrem  dissecuisse, 
in  quo  nulla  interna  cavitas  cranii,  ut  quod  totum  erat 
osseum  solidumque , uti  nec  ullum  cerebri  vel  cerebelli  ve- 
stigium , spinalis  autem  medullae  ne  ypi  quidem  apparuit, 
quippe  cujus  in  solida  spina  tubus  omnino  desiderabatur: 
denique  Kerckringianam  4 5 6)  observationem  indicat  XXIII. 
monstrosi  fetus,  cujus  cranium  nec  cerebrum  nec  cavi- 
tatem ullam  habebat,  spina  autem  superius  bilida  nullam 
continebat  medullam  spinalem.  Quibus  observationibus 
suas  hoc  seculo  addiderunt  Littrius  :>),  Fauvki.ius  c), 
Meryus  7),  Sueus  8 9 10)  aliique  fortasse  ,J) , primus  in  fetu 
octimestri,  ultimus  in  semestri,  reliqui  in  novimestribus 
duobus,  quorum  alter  nec  sine  aliquo  sentiendi  indicio 
duas  vixit  horas,  alter  unam  et  viginti  nec  sine  aliqua 
alimenti  sumtione.  Kx  his  octo  observationibus  nullam 
video,  si  tertiam  excipias  et  in  parte  quartam,  quae  per 
capitis  spinaeque  hydropem  nequeat  explicari,  praesertim 
cum  in  prima  etiam  tum  aqua  esset  in  cavo  utroque , in 
secunda  autem  perforatio , sicut  a me  Forolivii  1 °)  con- 

1)  X.  5.  et  6. 

2)  Vid.  epist.  anat.  XX.  n.  56. 

S)  Ad  obs.  129.  cit.  supra  ad  u.  5. 

4)  Spicileg.  anat. 

5)  Mein.  de  1’acad.  roy.  des  sc.  A.  1701. 

6)  Hist.  de  la  induie  acad.  A.  1711.  obs.  auat.  S. 

7)  Et  A.  1712.  obs.  auat.  6. 

8)  Et  A.  1746.  obs.  anat.  6. 

9)  Quin  vid.  etiam  epist.  XLVII1.  n.  49.  et  seqq. 

10)  Vid.  epist.  anat.  cit.  XX.  n.  56. 

specta  sit,  spinalis  tubi  in  cervice,  in  quarta  porro  et 
octava  hic  idem  tubus  ad  tractum  multo  longiorem,  in 
quinta  denique  ab  imo  ad  summum  esset  apertus. 

9.  In  hunc  autem  spinae  tubum  congeri  aqua  potest, 
tum  quae  a cranii  cavo  descendat,  tum  quae  intra  illum 
secernatur,  ut  modo  sit  utriusque  simul  hydrops,  modo 
alterius,  nec  secus  in  fetibus  et  pueris  quam  in  adultis; 
sed  in  illis  multo  magis,  ut  in  quibus  haud  aliter  quam 
cranii  vertebrarum  ossa  et  facile  posse  et  revera  ce- 
dere compertum  est:  itaque  dehiscentibus  alias  aliquot, 
alias  omnibus  vertebris , et  aqua  urgente  involucra  spi- 
nalis medullae,  alias  minor,  alias  major  in  spinae  poste- 
riore facie  tumor  existit,  qui  hydrocephalo  est  analogus. 
Dehiscunt  autem  vertebrarum  ossa  ibi  potissimum,  ubi 
sedes  futura  est  processuum , quos  spinas  vocant , non 
tantum,  ut  credunt,  quia  ibi  tunc  ossa  disjuncta  sunt; 
nam  sunt  etiam  a lateribus  sejuncta,  qua  ad  vertebrarum 
corpora  annectuntur;  sed  insuper,  ut  ego  arbitror,  quia 
longe  minor  ad  spinarum  sedem  quam  a lateribus  resi- 
stentia est  impositorum  musculorum  et  tendinum.  Cur 
vero  is  tumor  rarissime  occurrat  in  inferiore  et  exteriore 
parte  ossis  sacri,  ut  experientissimus  animadvertit  Rly- 
schius  1 ) miratus 1  2),  non  esse  frequentioretu  in  dicta  par- 
te, ut  quae  scmper  in  naturali  statu  hiat , causam  esse, 
opinor,  quod  crassioris  meningis  tubus,  equinam,  ut  vo- 
cant, medullae  caudam  cum  aquae,  de  qua  alibi  3 4 5)  dictum 
est,  copia  aliqua  vel  secundum  naturam  continens  ad 
illam  usque  intimam  hiantemque  partem  non  descendit. 
Aliquando  tamen  morbidae  aquae  vi  deorsum  urgente,  il- 
luc pervenire,  et  distentus  extrorsum  ejusdemmodi  facere 
tumorem  potest ; itaque  ibi  etiam  semel  Ruyschius  ‘)  vi- 
dit, et  nos  annis  superioribus  non  hinc  longe  in  quodam 
infante  visum  esse  scimus,  sed  Gfnga  praesertim  vidit, 
et  rarissima  nec  facile  speranda  in  his  tumoribus  felici- 
tate aperuit  in  eo  casu , quem  summus , dum  viveret , vir 
LaScisilts  cl.  Fantono  descripsit,  apud  quem  s)  non  una 
de  causa  relegas  velim,  sed  ob  hanc  potissimum,  ut  com- 

1)  Obs.  anat.  cliir.  34. 

2)  lbid.  obs.  35. 

3)  Epist.  11.  u.  16. 

4)  Obs.  cit.  35. 

5)  lu  Paccliiou.  animadv.  VI. 

Mouuacm  dcsed.  etcaus.  rnorb.  T.l. 

munem  cranii  et  spinae  cavo  hydropem  fuisse , et  ex  illo 
in  hoc  aquam  descendisse  intelligas.  Cum  enim  contu- 
sioni capitis  hydrocephalum , huic  vero  is  post  mensem 
tumor  ad  coccygem  supervenisset,  credo  quia  in  puer 
quadrimulo  minus  facile  vertebrarum  ossa  laxari  quam 
integumenta  ad  hiantem,  de  qua  dictum  est,  sacri  ossis 
partem  potuissent;  non  modo  ex  aperto  hoc  imo  tumore 
multa  diu  aqua  egrediente , caput  paulatim  detumuerat, 
sed  cum  Genga.  ex  parte  superstes,  in  occipite  hydro- 
cephalum manu  comprimeret,  statim,  quod  vidit  Laxci- 
sius,  ex  aperto  in  coccyge  foramine  ichor  subpallidus  pro- 
siliebat. Porro  a cranio  in  vertebrarum  tubum  videtur 
aqua  in  aliis  etiam  observationibus  descendisse.  In  illo 
enim  infante  hydrocephalo , quem  describit  Mvyercs  ‘), 
e tumore  hujus  naturae,  qui  ad  medium  os  sacrum  ex- 
stabat, paulo  ante  mortem  disrupto,  lympha  turbida  sub- 
salsa effluxit;  stylo  autem  post  obitum  per  tumorem  et 
spinam  ad  cerebrum  usque  demisso , ex  hoc  pariter  liquor 
turbidus  promanabat.  Quoniam  tamen,  quae  intra  cerebri 
meninges  plurima  inventa  est  aqua,  subsalsa  quidem  ipsa 
quoque  erat,  sed  limpida,  malo  eam  observationem  atten- 
das, quae  a Brunnkro  cum  XII.  conjuncta  est  earum, 
quae  sunt  in  additamentis  ad  hanc  Sepulohreti  sectionem. 
Nani  tumore  hujus  generis  in  dorso  supra  os  sacrum  in- 
feliciter, ut  solet,  exciso,  unde  plus  libra  aquae  limpi- 
dissimae effluxit,  caput  infantis  considere  statim  et  mole 
minui  observatum  fuit.  In  ipsa  autem  observatione  XII. 
idem  a contrario  videtur  probari.  Cum  enim  tumor  ejus- 
demmodi in  dorso  compunctus  fuisset,  unde  aqua  prosi- 
luit limpidissima,  quae  sexies  diebus  insequentibus  effluxit 
qualibet  vice  ad  uncias  tres,  quam  primum  inducta  cica- 
trice nihil  seri  amplius  exstillavit,  puellae  caput  attolli 
coepit,  et  brevi  liydrocephalus  vastae  molis  emersit.  Sic 
etiam  in  quarta  ibidem  observatione  Lechelils,  cum  in- 
fantem describat  natum  cum  tumore  ejusdem  naturae  ab 
tiltima  thoracis  vertebra  ad  coccygem  usque  pertinente, 
diebus  insequentibus,  narrat,  interea  caput  sensim  seitsim - 
que  in  molem  praeternaturalem  extensum  fuisse ; ut  videa- 
tur aqua,  cui  locus  in  spinae  cavo  non  amplius  superes- 
set , in  cranii  cavo  subsistendo,  hoc  ad  eum  modum  am- 


1)  Eph.  nat.  cur.  Ccnt.  I.  et  II.  oba.  127. 

plificasse.  Quae  hactenus  scripsi  cum  perpenderis  et  for- 
tasse non  improbaveris,  si  forte  in  Hippocratis  locum 
incideris,  qui  sic  habet  ’):  Alius  morbus  oritur  e deflu- 
xione capitis  per  venas  in  spinalem  medullam.  Inde  autem 
in  sacrum  os  impetum  facit,  quo  medulla  ipsa  fluxionem 
perducit;  tanto  facilius  idem  tibi  forsitan,  quod  docto  viro, 
veniet  in  mentem,  his  verbis  morbum,  de  quo  loquimur, 
descriptum  videri,  quanto  magis  eorum  omnium,  quae 
modo  dicta  sunt,  recordaberis.  Verum  neque  ad  hunc 
neque  ad  infantium  morbos  eum  locum  attinere  cogno- 
sces, si  ea  perlegeris,  quae  continuo  sequuntur,  et  in 
coxendicum  acetabula  sive  juncturas  deponit,  et,  si  tabem 
fecerit,  homo  marcescit,  atque  hoc  modo  contabescit  et  vi- 
vere non  expetit;  stativi  enim  scapulae  dolent,  amboque 
pedes  ac  crura  consequuntur , et  semper  tandem  pereunt 
inulto  tempore  curati.  Quomodo  enim  infantes  vivere  ex- 
petunt aut  non  expetunt  ? atque  ut  alia  praeteream,  quo- 
modo hic  morbus  esse  multi  temporis  curationem  sinit? 
Quin  etiam,  si  quis  forte  in  duabus  novissime  commemo- 
ratis observationibus  putet,  non  aquam  e cranio  in  spinae 
tubum  defluxisse,  imo  contra  in  spinae  tubo  a principio 
congestam,  postquam  ad  eam  pervenit  copiam,  ut  intra 
hunc  vel  dilatatum  contineri  amplius  non  posset,  tum 
demum  in  cranium  redundasse,  ejusmodi  cogitato  etsi 
non  ita  favent,  quae  in  dissectione  utriusque  infantis  ob- 
servata proponuntur;  tamen  nonnullis  aliis  in  casibus  sa- 
ne haud  video  , quid  magnopere  adversetur. 

10.  Neque  enim  omnes,  qui  spinae,  iidem,  ut  quibus- 
dam placet,  capitis  quoque  hydrope  tenentur;  certe  in 
suis,  quos  supra  designavi,  Kuvschils  non  meminit  2), 
neque,  ut  alios  sciens  omittam,  Tulpius,  cujus  tres  hu- 
jus generis  observationes  non  in  sectionem  hanc  Sepul- 
ohreti,  sed  in  secunda  libri  quarti3)  relatas  leges;  quam- 
quam , ut  in  anatomica  sanarum  partium  descriptione  spi- 
nalem medullam  a cerebro,  cui  natura  continuavit,  non 
disjungimus,  sic  in  morbidarum,  atque  adeo  in  morborum 
ipsorum  tractatione  illius  hydrops  ab  hujus  hydrope  non 
videtur  sejungendus,  nec  tumores,  qui  utrumque  hydro- 
pem sequuntur,  inter  externos  ceteros  collocandi  haud 

1)  L.  de  glandulis  u.  10.  apud  Marinell. 

'2)  Obs.  imt.  34,  35,  ut  neque  36. 

3 ) Sub  obs.  13.  etiam  ia  schol. 

magis,  quam  qui  interna  aneurysmata,  disruptis  extror- 
sumque  compulsis  costis  et  pectoris  integumentis , con- 
sequuntur. Quodsi , ad  inceptum  sermonem  ut  redeam, 
ad  eos,  quos  hic  tractamus , tumores  duo  illi  attinent, 
qui  in  eadem  sectione  II.  alter  sub  observatione  XIII.  ‘) 
e Caspyro  Bauhino  , alter  in  additamentis  observatione 
V.,  cujus  auctoris  non  adscribitur  nomen,  proponuntur, 
neque  in  his  ullam  hydrocephali  mentionem  videbis.  At- 
tinere autem  huc  utrumque  illum  tumorem  credes,  mol- 
lem et  vesicae  instar,  humore  plenum,  in  lumbari  spinae 
tractu , e quo  factam  seri  effusionem  mors , nec  multo 
post,  e convulsionibus  secuta  est.  Nam  quod  serum  pu- 
rulentum ac  foetidum  aut  sanguinis  colore  nonnihil  tin- 
ctum prodierit;  neque  hoc  mirandum  est,  ubi  inter  ver- 
tebram lumborum  antepenultimam  et  ultimam  ex  erosione 
foramen  fuit  in  ventrem  pertinens , neque  illud , cum  duae 
vertebrae  lumborum  desiderarentur , integris  reliquis;  nam- 
que et  in  iis,  de  quibus  agimus,  aquosis  tumoribus  mul- 
tum de  vertebris  interdum  absumi,  docet  Jo.  Ludovicus 
Apinus 1  2 3),  et  corruptione  ipsos  ac  gangraena  facile  cor- 
ripi, exemplo  quoque  ejus,  quem  dat  pictum,  confirmat 
Bidloous  j):  nec  quia  ex  ejuscemodi,  quos  descripserunt, 
tumoribus  ichor  exierit  purulentus  aut  materia  aquosa, 
foetida  ac  purulenta;  idcirco  Jo.  David  Mauchartus  4 5)  et 
Jo.  Henricus  Linckius  s)  dubitarunt,  quin  ad  hoc  genus 
attinerent.  Si  mecum  igitur  idem  censeas  de  tumoribus 
illis  duobus,  de  quibus  dicere  coeperamus,  duo  conse- 
quentur:  alterum,  observationem  illam  B au  hin  i fortasse 
primam  fuisse  tumorum  hujus  generis;  nam  quae  apucl 
Forestum  6)  legitur  fortasse  et  ipsa  suo  in  genere  pri- 
ma , potest  ad  tumores  spectasse , non  dissimilis  quidem 
naturae  et  periculi,  sed  tamen  cum  cranio  magis  quam 
cum  spina  communicantes,  quales  in  viventibus  infanti- 
bus a nobis  et  antea  a lll/YScmo  visos , alibi  7)  comme- 
moravimus: alterum,  id  quod  proposuimus,  non  semper 
in  quo  hydrorrhachitis  est,  in  eodem  hydroccphalum  esse 

1)  §•  1.  ' 

21  Eph.  nat.  cur.  Dec.  III.  a.  9.  obs.  180. 

3)  Dec.  II.  exerc.  anat.  chir.  7. 

4)  Eph.  nat.  cur.  Cent.  IX.  obs.  38. 

5)  Act.  nat.  cur.  Tom.  I.  obs.  74. 

6)  Lib.  III.  obs.  chir.  7. 

7)  Epist.  anat.  XX.  n.>57. 

debere,  qua  de  re,  cum  haec  relegeremus,  libenter  vidi- 
mus, non  aliter  ac  nos  sensisse  virum  praecl.  Tkewium  j). 
Huc  adde  aquam,  de  qua  etiam  supra 1  2)  indicatum  est, 
intra  imum  durae  spinalis  meningis  cavum  secretam,  quae, 
si  naturalem  modum  superet,  ipsa  per  se  bydrorrhachitin 
facere  potest.  Hanc  autem  aquam  nonnihil  viscidulam, 
cave  confundas,  ut  nonnulli,  cum  viscoso  illo  humore, 
sicut  veteres,  a me  in  adversariis3)  indicati,  vocitabant, 
quo  vertebrae  intus  obliniuntur;  is  enim  neque  aqua  est, 
neque  interiore  usquam  neque  inferiore  duntaxat  parte 
inbaeret  crassae  meningis,  vehit  haec,  quam  video  a cl. 
quoque  Huueko  4)  secundum  naturam  agnosci,  imo,  quan- 
tum quidem  ipse  tradit,  etiam  a bono  Mvopicmo  in  posth. 
p.  39.  et  cum  eo  a Hku.ino  in  Lemmatibus  opusculis  suis 
praemissis , qui  tamen  pro  liquido  nervo  habuerint , errore 
certe,  quem  recensere  fere  pudet.  Verum  num  de  ista,  de 
qua  nos,  aqua  locuti  sint,  ipse  videris,  itemque  5)  num 
revera  nullam  invenire  possis  observationem , medullae  spi- 
nalis defectum  indicantem  praesente  cerebro  vel  cerebello. 
Mihi  enim  e binis  Caroli  Raygeri  6)  observationibus 
bene  pensitatis  videtur  in  duobus  maturis  fetibus  cerebrum 
quidem  maxime  deformatum , sed  non  destructum  fuisse, 
cum  in  utroque  spinalis  medulla  esset  nulla,  aut  certe  nil 
nisi  sanguis  concretus,  aut  sanguini  concreto  simile. 

11.  Verum  sive  aqua  illa,  qua  spinales  hi  tumores 
distenduntur,  inde  sit,  unde  modo  indicabamus,  sive  e 
cranio  defluat,  sive  utrinque  proveniat;  adeo  similes  veri 
hae  illius  origines  sunt,  ut  non  fuerit  aliunde  ordinario 
quidem  repetenda.  Namque  errorem,  olim  utcunque  fe- 
rendum, existimantium,  in  tumorem,  qualem  descripsit 
Balhinus  7 8),  urinae  portionem  e vesica  deferri  , quis,  post- 
quam magis  magisque  innotuit  mali  natura,  jam  ferat? 
Et  tamen  vel  pejus  erravit  chirurgus  ille , queni  merito 
explosit  eruditissimus  Platnerus  a) , cogitantem , eo  ve- 
sicam urinariam  pertinuisse,  quae  infanti  vel  duplex  con- 

1)  Commere.  Iit.  A.  1741.  hebd.  21.  n.  1. 

2)  IV.  9. 

3)  11.  animadv.  23.  et  29. 

1)  De  med.  spina. I.  n.  6. 

5)  lbid.  n.  4. 

6)  280.  in  Eph.  nat.  cur.  Dcc.  I.  a.  3.  et  64.  a.  8. 

7)  Obs.  13.  num.  super,  cit. 

8)  l*rogr.  m.  uov.  a.  1754. 

tigisset,  vel  justo  capacior:  quod  ego  erratum  hic  non  at- 
tingerem, nisi  scirem,  eandem  opinionem  haud  multis  ante 
annis  alterius  non  ignobilis  in  Italia  chirurgi  fuisse;  ut 
jam  tertio  *),  qui  humor  ex  his  tumoribus  effluxit,  urina 
sit  existimatus.  Sapientius,  sed  minus  necessario,  ex  hy- 
drope interioris  corticis  medullae  spinalis  aquam  hanc  vir 
magni  nominis  deduxit,  qui  cortex,  dmn  eo  turget,  me- 
dullam spinalem  ejusque  thecam  dividat.  Credibile  est, 
eorum  traditionem  secutum,  qui 1  2)  in  hoc  affectu  ver- 
tebras ita  esse  bifurcatas  voluere,  quasi  totaliter  in  duas 
partes  essent  divisae,  ut  laniones  facere  assolent,  atque 
adeo  ipsam  quoque  medullam ; praesertim  cum  Tulpium 
citet,  qui  3)  dispescebatur , inquit,  vitiata  haec  spina  in 
duas  aequales  partes  ab  ultima  thoracis  vertebra  usque  in 
latera  ossis  innominati , tegente  hiulcum  hunc  hiatum  peri- 
tonaeo. Quae  verba  idcirco  protuli,  quia  in  Sepulchreto, 
quo  dixi  4)  lias  Tulpii  observationes  relatas,  incassum 
quaereres,  multoque  minus  eas,  quibus  illas  vertebras  de- 
lineavit, liguras  5 6).  Figurae  enim  ab  ipsis  auctoribus  si- 
mul cum  observatis  suis  editae,  licet  ad  haec  penitus  in- 
telligenda  persaepe  utiles,  interdum  necessariae  sint;  nus- 
quam tamen,  ubi  poterant,  imo  debebant,  in  Sepulchreto 
proponuntur.  Sane  Turpius  inprimis  hunc  affectum  il- 
lusti’avit;  sed  cum  diligentius  quaesivit,  in  rem  videtur 
incidisse  rariorem , si  cum  ceteris  , et  praesertim  cum 
Ruyschio  °),  qui  multo  saepius  vidit,  conferatur;  hic  enim 
diserte  ait,  nunquam  sic  vidisse,  atque  aliam  propterea 
iconem  7)  subjicit,  qua  diductas  solum  a tergo  vertebras, 
ut  invenerat,  non  etiam  a fronte  ostendit,  quarum  cor- 
pora per  sulcum  profundum  divisa  conspexit  quidem  Theo- 
dorus Zwingejrus  8) , sed , ut  in  monstroso  fetu,  poste- 
riorem sedem  obtinentia,  nec  sine  integra  medulla  spi- 
nali. Quod  vero  ad  medullae  ipsius  divisionem  attinet, 
Brunneri  quidem  observationem9)  legi,  quae  hydropi 

1)  Huc  adde  et  quarto  e n.  16.  infra. 

it)  Apud  Iluysch.  obs.  auat.  ehir.  84. 

8)  Obs.  med.  Lib.  III.  c.  30. 

4)  Num.  superiore. 

5)  Tab.  XI. 

6)  Obs.  cit.  34. 

7)  Fig.  37. 

8)  Eph.  nat.  cur.  Cent.  VII.  obs.  29. 

9)  12.  in  addit,  ad  sect,  hauc  Sepulchr,  XVI. 

corticalis  illius  meditullii  favere  videntur.  Inventa  enim 
est  spinalis  medulla  in  meditullio  perforata  et  aqua  refer- 
ta, cuniculo  illuc  versus  tendente,  ubi  vertebrae  hiabant, 
et  aquosus , ante  hydrocephalum , in  dorso  tumor  fuerat. 
Non  tamen  memini  bipartitam  hydropis  vi  medullam  le- 
gisse. Nam  quod  ad  alium  ejusdemmodi  tumorem  nervos 
plurimos  idem  auctor  ')  tendentes  vidit  e spina,  indidem- 
que  vasa  sanguifera  emergentia  eodem  appellare , ut  sub- 
tus membrana  spinalem  medullam  alias  involvens  appareret 
inanis  adeo,  ut  vel  omnis  medulla  spinalis  hac  exorbitans 
in  dictum  tumorem  terminari  visa  fuerit ; cave  putes , in 
tot  nerviformes  partes  medullam  aquae  vi  fuisse  divisam. 
Erat  enim  hic  tumor  in  dorso  supra  os  sacrum  , hoc  est 
in  lumbari  spinae  tractu,  in  quo  medullam  ipsa  natura 
in  equinam  caudam,  id  est  in  tot  nervos  divisit,  quos 
cum  sanguiferis  vasis  illuc,  ubi  minor  resistentia  erat,  ab 
aqua  in  tumorem  fuisse  compulsos , non  est  mirandum. 
Eodem  in  tractu  erant  tumores  a Tui. pio  , a Leche- 
i.io  3),  ab  Apixo  •')  descripti.  Itaque  primus  vidit  in  tri- 
bus illis  infantibus  nervos  spinalis  medullae  per  tumorem 
passim  dispersos  ....,  ex  Iraque  orbitam  suam  delatos:  alter, 
aperto  tumore,  nihil  spinalis  medullae  reperit,  filamenta 
quaedam  alba  et  tenuissima  si  excipias,  quae  rudera  po- 
tius membranae  investientis  spinalem  medullam  quam  ner- 
vorum ipse  quidem  existimavit:  tertius  denique  ipsam  me- 
dullam spinalem , e cavitate  secundae  adhuc  integrae  ver- 
tebrae lumbaris  prodeuntem , insertam  conspexit,  saltem 
quoad  alteram  medietatem  suam,  medio  tumoris  vertici. 
Quae  quidem  medulla  cum  secundum  naturam  ex  ea  ver- 
tebra prodire  ipsa  nequeat,  utpote  quae  tota  jam  sit  in 
nervos  divisa;  haesitasse  in  hac  Apixi  observatione  me 
fateor,  non  secus  atque  in  altera  quadam  Schraderi  5), 
(ut  de  illa  Bruxneri  sileam,  quae  supra  6)  indicata  est), 
quamquam  contraria  prorsus  de  causa.  Schraderus  enim 
in  ejusdemmodi  tumore  eademque  in  sede  animadverten- 
dum credidit , medullam  hactenus  integram , cum  ad  hia- 

1)  12.  in  aihlit.  ail  scct.  hanc  Sepulchr.  XVI. 

2)  Obs.  citatis  hoc  u.  ct  9.  et  10. 

3)  lbiil. 

4)  lbiil. 

6)  Dec.  11.  obs.  anat.  mcd.  2. 

6)  N.  9.  primo  loco. 

tum  vertebrarum  perveniebat,  ibi  evanescere  et  nil  nisi 
membranosa  involucra  relinquere,  sic  tamen,  ut  in  lateri- 
bus sparsim , sed  ordine,  se  se  offerrent  nervorum  ex  ipsa 
emergentium  initia.  Atqui  res  videtur  secundum  naturam 
sic  habuisse.  Medullae  enim  truncus,  uti  dicebam,  ultra 
secundam  lumborum  vertebram  non  descendit;  sed  orti 
jam  ex  ipsa  nervi  in  latera  ordine  se  demittunt.  Atta- 
men cum  tumorem  fuisse  ajfit  circa  principium  verte- 
brarum lumbarium ; fieri  potest,  ut  pars  medullae  infima 
aut  liquata  esset,  aut  sursum  retracta.  In  Apini  autem 
infante  res  contra  se  habebat,  medulla  infra  illam  secun- 
dam vertebram  non  solum  descendente,  sed  extrorsum  se 
vertente  et  in  mediam  internam  faciem  tumoris,  qui  in 
regione  erat  ultimarum  vertebrarum  lumbarium,  se  inseren- 
te, quemadmodum  ex  iconibus  plane  intelliges,  longe  cla- 
rius exhibitis  in  ea  Carou  Frid.  Hoechstetteri  disser- 
tatione J),  qua  haec  ipsa  praeceptoris  Apini  historia  ex- 
posita est.  Cum  rem  mirarer,  incidi  in  Mvuchvrti 1  2) 
observationem,  quae  in  lumborum  inferiori  parte,  quippe 
ex  dehiscentibus  duabus  infimis  eorum  vertebris,  tumorem 
proponit,  et  in  hujus  medio  prominentem  medullam  spina- 
lem in  membranam  tumoris  intimam,  quae  sub  crassa  me- 
ninge occurrebat,  se  per  fibrillas  tenuissimas  circumcirca 
extendentem  et  plane  desinentem.  Denique  cum  reperta  a 
solertissimo  Trewio  3)  in  tumore,  qui  hiatui  responde- 
bat trium  inferiorum  vertebrarum  lumbarium  et  omnium 
sacri  ossis,  novissime  perlegerem,  adjectasque  icones  4) 
prius  inspicerem  et  inter  se  compararem;  credideram 
quidem  e forma  primum  terete,  deinde  quasi  in  acumen 
sensim  desinente,  corpusculum  albicans  c,  d,  e medullam 
esse  extremam  infra  omnes  lumborum  vertebras  intra  os 
sacrum  se  demittentem.  Et  sane  auctor  quoque  illud  ma- 
nifesto vidit  plurimis  fibris  sparsis  cohaerere  cum  partibus 
subjacentibus , ipsumque  nil  aliud  esse,  quam  medullae  spi- 
nalis extremum,  quod  caudam  sic  dictam  equinam  consti- 
tuit, hic  extra  canalem  suum  foras , id  est  intpa  tumorem, 
sub  cujus  superficie  transspiciebatur,  productum.  \ erum- 
tamen  cum  postea  scribat,  fuisse  illud  particulam  confor- 

1)  De  spina  bifida. 

2)  Cit.  supra  ad  n.  10. 

3)  Commere,  ibid.  cit.  hebd.  20.  et  21. 

4)  Tab.  I.  lig.  11.  et  12. 

matioiiis  peculiaris , et  sigillalim  cohaesisse  cum  extremi- 
tate medullae  spinalis  ejusque  propaginibus , extremum  vero 
medullae  hic  ad  tertiani  usque  lumborum  vertebram  expor- 
rectum  fuisse , mox  autem  in  particulam  illam  c,  d,  e de- 
siisse, et  nervosas  propagines  sparsisse,  cumque  etiam  af- 
firmet , in  cavo  similis  tumoris  reperiri  tantum  medullae 
spinalis  filamenta  vasis  sanguiferis  intertexta,  iestante  haec 
sua  quoque  observatione;  dubius  haesi,  num  satis  ejus 
mentem  assequerer,  et  an  nervi  solum  equinae  caudae  in 
unum  quasi  corpus  superiori  parte  ab  aqua  compulsi  hic 
proponantur,  ab  iis  autem,  quos  paulo  ante  nominavi, 
sic  pro  ipso  medullae  trunco  forte  sint  habiti , quando, 
ejus,  quod  viderunt,  corporis  quae  interior  fuerit  natura, 
silent,  an  vero,  quod  malim  credere1),  sine  ulla  dece- 
ptione medullam  ipsam  conspexerint.  Est  Ruyschii  locus 
interpretatione  sane  dignus , ubi  de  hoc  genere  tumorum 
loquens2),  infra  eum  tumorem,  inquit,  spinalem  medullam 
saepe  bene  constitutam  invenio.  Si  de  lumbari  tumore  ac- 
cipias, et  idem  vidisse  credas  , quod  alios  malim  vidisse ; 
conjicias  necesse  est,  non  infra,  sed  intra  eum  tumorem 
ab  auctore  scriptum  esse.  Attamen  quia  paulo  ante  dixe- 
rat ejusmodi  tumores  saepe  in  dorso  aut  lumbis  occurre- 
re, verius  fortasse  erit  de  tumore  dorsi  intelligere,  infra 
quem  medullam  videre  potuit,  eamque  bene  se  habentem. 
Sic  certe  vidit  3)  in  inferioribus  vertebris  thoracis  exiguam 
et  sanam  portionem  spinalis  medullae , in  cavitate  autem 
vertebrarum  lumborum  nervos  quoque  bene  constitutos,  cum 
vertebrae  non  modo  omnes  colli , sed  et  e proximis  tho- 
racis totidem,  ut  figurae,  quas  designat,  Kerckrixgii  ■*) 
ostendunt,  postica  parte  bifidae,  nullaque  spinali  medulla 
praeditae,  hoc  morbi  genere  tum  in  cervicibus  tum  in 
dorso  laborasse  fetum  significarent.  Ex  his  habes , quo- 
modo Ruyschii  , a quo  (ut  de  Apixo  5)  sileam)  ejusdem- 
modi tumores  dorsi  in  aliis  quoque  visos  esse  non  du- 
bito, propositum  locum,  in  quo  sunt,  qui  haereant,  inter- 
preteris , et  simul  quomodo  ipsius  et  Kerckrixgii  deseri 
ptiones  ejusdem  fetus  conjungendo,  alteramque  ex  altera, 

1)  Vid.  n.  16.  infra. 

2)  Obs.  34.  cit.  supra  ad  n.  9. 

3)  Thes.  anat.  Vlil.  n.  1. 

4)  Spicileff.  anat.  Tab.  IX. 

* 5)  Apud  Hoeckstcttcrum  u.  9.  diss.  cit.  ad  nura.  super. 

ubi  opus  sit , emendando  illustrandove  unam  perfectam 
atque  absolutam  efficias. 

12.  Sed  si  medulla  spinalis,  ut  paulo  ante  posui,  aut 
certe  ejus  nervi  et  vasa  (non  secus  ac  cerebrum  in  hydro- 
cephalo  cl.  Waltheri  *)  aliorumque,  et  pars  cerebelli  in 
hydrocephalo  Lechel.ii1 2))  extrorsum  intra  tumorem  com- 
pelluntur; quaeres  ex  me,  qua  ratione  igitur  intelligas, 
quod  a viris  doctissimis  indicatum  est,  hunc  spinaq  affe- 
ctum posse  etiam  tribui  aquae  in  cellulis  stagnanti,  quae 
crassam  meningem  plurimae  exterius  ambiunt,  pingue  il- 
lud secundum  naturam  continentes,  quod  viscosum  a ve- 
teribus humorem  vocitatum  esse  dixi  3) ; ut  hic  morbus 
persimilis  sit  hydropi  peritonaei.  Hydrops  enim,  inquies, 
peritonaei  ea,  quae  circumdat,  viscera  introrsum  urget, 
non  extrorsum  trudit;  nec  eae  cellulae  sunt  ab  anteriori, 
sed  a posteriori  maxime  canalis  vertebrarum  parte,  ut,  si 
turgeant,  caudam  equinam  extrorsum  nequeant  compellere. 
At  tu  noli  tamen  credere , huic  etiam  aquarum  tumorum- 
que origini  aliquando  locum  aliquem  esse  non  posse.  Nam 
perraro  quidem,  sed  nonnunquam  tamen,  compunctis  ejus- 
demmodi tumoribus  et  aqua  educta,  sanitas  restituta  est, 
ut  in  illo  infante,  quem  describit  et  pingit  Jo.  Mauritils 
Hoefmannus  4 5 6).  Cujus  aquam  tumoris  si  a cellulis  dedu- 
cas crassae  meningis  exteriorem  faciem  oblinientibus,  in 
partu  distractis,  qui  ei  infanti,  complicato  corpore  ex- 
eunti , difficillimus  nec  sine  summo  rusticae  matris  nisu 
contigerat;  verisimilia  dixisse  videberis:  nihil  enim  aeque 
ac  posterior  illa  pars  spinae,  quae  in  lumbis  est,  distrahi 
potuit  in  eo  infantis  positu;  quare,  salva  reliqua  parte, 
ex  illa  duntaxat  tumor,  qui  primum  non  erat,  post  ali- 
quot dierum  intervallum  oriri  coeperit. 

Fuerunt  etiam,  qui  tumorem,  de  quo  superius  s)  di- 
ctum est,  a Genga  ad  coccygem  sanatum  ab  humore  fa- 
ctum crediderint,  qui  e cranii  cavo  illuc  usque  inter  os- 
sa et  duram  meningem  viam  sibi  per  cuniculos  paravisset. 
Sed  qui  cum  praecl.  Fantono  6 ) rei  difficultatem,  anato- 
me  consulta,  perspexerint,  atque  insuper  promtum  illum 

1)  Partus  monstr.  dcscript. 

2)  Obs.  cit.  supra  u.  9. 

S)  N.  10. 

4)  Epii.  nat.  cur.  Dec.  II.  a.  6.  obs.  208. 

5)  N.  9. 

6)  Animadv.  ibid.  cit. 

eri  ex  tumore  exitum  animadverterint , statim  ac  manu 
occiput  comprimeretur,  non  aliud  mallent  ei  humori  iter 
assignare,  quam  quod  a natura  ipsa  inter  meninges  pa- 
ratum est,  sanationem  magna  ex  parte  quadrienni  illius 
pueri  aetati  et  externae  hic  quoque  non  internae  mali 
causae  tribuentes.  Interna  enim , et  praesertim  nativa 
causa  et  diu  et  penitius  tum  fluidas  partes  tum  solidas 
laedit,  hasque  eo  gravius,  quo  molliores  sunt,  non,  uti 
aucta  jam  aetate,  firmiores.  Huc  illud  accedit,  quod 
equina  medullae  cauda  ad  coccygem  non  pervenit;  quae 
fortasse  causa  fuit,  cur  Ruyschius  *)  inter  omnes,  aut 
certe,  si  ejus  proximam  legas  observationem1 2),  ferme 
inter  omnes,  hujusmodi  correptos  tumoribus,  nullum  vi- 
derit infantem  tam  diu  superstitem,  quam  eum,  qui  ad 
coccygem  habebat.  Sic  enim  tot  nervos  extrorsum  infle- 
cti, extrudi,  laedi,  abrumpi  non  contingit,  e quorum  lae- 
sione oritur  artuum  inferiorum  imbecillitas  et  resolutio, 
quam  in  plerisque  supra  indicatis  lumbarium  tumorum 
exemplis  diserte  memoratam  invenies , atque  in  aliis  prae- 
terea, quae  omittimus,  e quibus  duo  videbis  Jo anxis 
Burgii  in  ephem.  nat.  cur.3);  quin  etiam  interdum  sphin- 
cteris ani  vesicaeque  paralysin  4)  saepius  agnoscendam 
annotandamque,  si  pueri  saepius  cum  hoc  affectu  diu  vi- 
tam trahere  possent.  Non  possunt  autem  cum  ob  alias 
causas , tum  saepenumero  ob  convulsiones,  quae  laesiones 
illas  nervorum  sequuntur,  eoque  citius,  si  hos  tumorem 
aperiendo  aut  compungas,  aut  aeris  injuriis  exponas. 
Quae  convulsiones  cur  in  duobus,  qui  sanati  sunt  pueris 
minime  fuerint,  ut  neque  artuum  inferiorum  resolutiones, 
ex  iis,  quae  de  utroque  dicta  sunt,  intelligitur.  Cum 
haec  autem  omnia  abfuerint,  et  malum  ab  externa  causa 
ortum  esse  constiterit,  tunc  praesertim  observatis  iis 
omnibus,  quae  caute  praecl.  Trewius  5)  admonuit,  ali- 
quid audere  posse  chirurgus  videtur;  si  quando  tamen 
inter  innumera  funesta  exempla  in  fallacissimis  hujus  ge- 
neris morbis  audere  licet. 

1)  Obs.  35.  saepiu9  cit. 

2)  Obs.  36. 

3)  Dec.  II.  a.  6.  obs.  58. 

4)  Eph.  nat.  cur.  Ccnt.  I.  et  II.  obs.  127.  et  scct.  hac  XVI.  Sepulcbr. 
in  addit,  obs.  12.  vers.  fin. 

5)  Commere,  a.  et  hebd.  supra  cit.  ad  u.  10. 

13,  Namque,  ut  ad  hydrocephalum  redeam,  interni 
quidem  veteres  medici  ‘)  duas  agnoscebant  species,  alte- 
ram, cum  aquae  inter  calvariam  et  crassam  meningem, 
alteram,  cum  inter  hanc  meningem  et  tenuem  congerun- 
tur , secundam  speciem  letalem , primam  non  insanabilem 
esse  docentes,  in  qua,  ubi  inter  suturas  distractas  tumor 
apparet,  eminentiorem  locum  secandum  esse  praecepe- 
runt. Paraeus  -)  tamen  diserte  negat , se  quemquam  vi- 
disse, qui  convaluerit;  et  Jo.  Francus 1 2  3 4)  testatur,  vel 
loco  tumidiore  aperto , et  emissa  aqua  limpida  et  pura, 
infantem  post  aliquot  lioras  in  epilepsiam  incidisse , et  paulo 
post  e vita  discessisse;  nec  Grubelio  ‘)  jubente  profuit 
per  foramen  potentiali,  ut  vocitant,  cauterio  paratum,  in- 
cluso penitus  sero  exitum  aperuisse,  eo  quoque  infante 
paucis  diebus  post  mortuo,  quando  ex  iis,  quibus  aqua 
eductq  non  fuit,  aliquos  septem,  novem,  duodeviginti  et 
triginta  menses  vixisse  memoriae  proditum  est  5 ) ; ne  de 
eo  quidquam  dicamus , quem  novit  et  secuit  Riedlixls  6 ), 
annos  solidos  viginti  quatuor  hydrocephalo  laborantem. 
Est  quidem  apud  cl.  Fantonum  7 8 ) Wepfero  adseripta  ob- 
servatio rustici,  qui  impatiens  diuturni  saevissimique  do- 
loris capitis  a sero  inter  cranium  et  meningem  duram 
concluso,  veterinarium  coegit  sibi  sinciput  perterebrare, 
unde  seri  copia  exsiliente  prorsus  convaluerit.  Sed  fac, 
audaciam  hanc  felicissimam  fuisse , fac  esse  chirurgum, 
qui  in  hydrocephalo  infantis  alicujus  ipsam  velit  imitari, 
nec  imitari  solum,  verum  etiam,  si  duram  meningem  in- 
cidere opus  sit,  ut  in  gravissimis  capitis  ictibus  usu  ve- 
nit, superare.  Quibus  tuto  indiciis  notisque  confidet,  ut 
pro  certo  ponat,  nunc  inter  ossa  et  crassam  meningem, 
nunc  inter  hanc  et  tenuem , nunc  tenuem  inter  et  cere- 
brum aquam  esse?  Neque  enim  desunt  triplicis  hujus  se- 
dis exempla,  ut  puta  primae  in  Versii  hydrocephalo, 
in  quo  et  secundae,  hujusque  pariter  in  dissectis  a Lau- 


1)  Aliud.  Fabric.  ab  Aquap.  de  chirurg.  operat.,  ubi  de  hydroceph. 

2)  Oper.  Lib.  VII.  c.  1. 

3)  Apud  Schenck.  obs.  mcd.  Lib.  T.,  ubi  de  hydroceph.  mort. 

4)  Epii.  nat.  cur.  Uec.  11.  a.  10.  ob9.  42. 

6)  Vid.  act.  Helvetie.  Toni.  1.  c.  1.  n.  6. 

0)  Eph.  nat.  cur.  Ceut.  1.  obs.  29. 

7)  Animadv.  cit.  supra  ad  n.  9. 

8)  Disp.  de  mutuo  iutest.  ingress.  P.  II.  obs.  2. 

bio  *)  et  a cl.  Jo.  Rldoi.pho  Zwingero 1  2),  tertiae  autem 
in  Falx.opii  nostri  observatione , quam  habes  in  Sepul- 
chreto  3 4) , in  aliisque  Mayeri  *)  et  Kai/tschmiedii  5).  hac 
tamen,  si  fieri  potest,  haec  quoque  internoscere,  eandem- 
que  sibi  felicitatem,  quam  aliquando  in  adultorum,  eorum- 
que , cum  bene  valerent,  percussorum  ictibus,  in  hydro- 
cephalo  infantium  polliceri  posse  in  meningibus,  si  opus 
est,  incidendis,  ct  deinde,  quamvis  laxae  aut  lacerae 
aut  crassae  factae  sint,  ad  cicatricem  perducendis:  quid  ? 
si  cerebrum  humori  quidem  subsit,  sed  tam  flaccidum, 
vix  ut  in  eo  internoscere  quidquam  liceat  praeter  corti- 
calem et  medullarem  substantiam,  velut  in  modo  laudatis 
Mayeri  et  Zwixgeri  observationibus:  quid?  si  sub  cor- 
ticali medullaris  tota  corrupta  et  in  aquam  conversa  sit, 
ut  in  puero  illo  Tombini  6 7 8 9 10 11),  de  quo  etiam  in  Sepulchreto  ‘) 
relatum  est:  quid?  si  totum  cerebrum  sit  in  aquam  mu- 
cosam aut  in  limpidam  et  sanguine  pauco  tinctam  solutum, 
ut  in  illis  Kerckringii  **)  et  Lalekeri  °) : aut  quoniam 
hoc  rarius  est,  quid?  si  ab  inclusa  ventriculis  aquae  co- 
pia, ut  in  duabus,  quas  Bohnius  10 ) commemorat,  Do- 
dartii  observationibus,  ea  vis  cerebro  allata  sit,  ut  la- 
terales cum  tertio  ventriculo  unam  et  continuam  cavita- 
tem efficiant,  quod  ipsum  tanto  minus  conjici  liceat,  quod 
ex  hydrocephalis  quidam,  ut  duo  illi  infantes,  aliis  mor- 
bis, qui  nullo  modo  capitis  affectus  dici  possunt,  laborent: 
aut  quid?  si  ab  incumbentium  aquarum  pondere,  aut  cir- 
cumpressionc  sit  intima  cerebri  structura  insanabiliter  la- 
befactata; nam  vel  exterior  forma  et  moles  ipsa  aliquando 
minime  resistunt.  Sic  hemisphaeria  cerebri  non  amplius 
convexa,  sed  depressa  adeo,  ut  esset  altitudo  eorundem 
in  eodem  plano  horizonti  parallelo,  in  quo  callosum  corpus 
erat,  conspexit  Vei.sius  *j).  Sic  cerebrum  eo  redactum, 
ut  pilam  palmariam  vix  mole  aequaret , invenit  Pakaels, 

1)  Eph.  nat.  cur.  Ccut.  X.  obs.  83. 

2)  0.  cit.  n.  super. 

8)  2.  in  sect.  hac  XVI. 

4)  Eph.  nat.  cur.  Cent  I.  et  II.  obs.  127. 

6)  Progr.  dc  nervis  optic.  etc. 

6)  Act.  Lips.  m.  nov.  A.  1686. 

7)  Sect.  cit.  in  addit,  obs.  8. 

8)  Sect.  ead.  obs.  11. 

9)  Diss.  cit.  supra  ad  n.  6. 

10)  De  renuue.  vulner.  S.  II.  c.  1. 

11)  Obs.  supra  cit.  2. 

non  satis  accurate  in  Sepulchreto  J)  citatus.  Sic  exi- 
guum instar  oculi  bovini  ad  sescunciam  accedens  vidit  Steg- 
H ANNUS  2),  adde  et  simul  totum  putrefactum  et  corruptum ; 
quae  res  ad  memoriam  reducit  cerebelli  quoque  graves  ab 
hydrocephalo  laesiones,  ut  in  modo  laudata  Velsii,  et 
vel  magis  in  observationibus  Littrii  3)  et  Jo.  David. 
Maucharti  4) , et  in  eadem  Laubii,  quae  paulo  ante  in- 
dicata est.  Sed  plerumque,  tametsi  hanc  speciem  anti- 
quiores non  posuerunt,  hydrocephali  aqua  est  in  ventri- 
culis, ut  Vesalius  5)  inprimis,  tum  deinde  tot  alii  inve- 
nere, ut  puta  Schuuzius  6 7 8),  et  e modo  aut  paulo  ante 
nominatis  Laubius,  Mauch artus,  Riedmnus , Littrius 
praesertim , qui  in  tanta  aquae  copia , quae  ventriculos 
distendebat,  nihil  ejus  inter  calvariam  et  crassam  menin- 
gem , nihil  inter  hanc  et  cerebrum  deprehendit.  Mitto 
alios  plures,  praeter  Brunnerum  tamen 1 ) , et  qui,  ut  ipse, 
extenuationem  substantiae  cerebri , in  hujuscemodi  hydro- 
cephalis  haud  ita  raro  conspectam , memorarunt.  Neque 
enim  haec  eo  tantum  attigi,  ut  ostenderem,  quamvis  chi- 
rurgus sit  audax  adeo,  ut  meninges  hic  perforet,  saepe 
tamen  aut  nihil  aquae,  aut  non  eam,  cujus  major  copia 
sit,  nisi  cerebrum  quoque  perforet,  esse  educturum;  sed 
eo  potissimum  attigi , ut  intelligeres , facile  etiam  posse 
accidere , ut,  dum  nihil  nisi  crassam  meningem  perforare 
se  credit,  cerebrum  perforet.  Velim  igitur  ad  Vesalii 
observationem  illas  quoque  Hir, dani  et  Tulpii  observatio- 
nes adjungas,  quae  a me  ibi  sunt  commemoratae,  ubi 
ostendi  , vi  aquarum  ventriculos  distendentium  horum 
parietes  superiores  praesertim  et  laterales  usque  adeo  in- 
terdum extenuari , et  cum  meningibus  ad  cranii  ossa  aut 
pericranium  adigi,  ut  mirum  esse  non  debeat,  si  qui, 
nihil  praeter  cranium  incidere  existimantes , et  crassam 
et  tenuem  meningem,  et  his  atque  illis  in  membranae  mo- 
dum adhaerentem  cerebri  substantiam  simul  pertuderint. 
Lege  sis  literas  Jo.  Jacobi  Scheuchzeri  ad  Vauuisnerium 

1)  Sect.  hac  obs.  12.  sed  Operum  Lib.  VII.  nou  VIII. 

2)  Sect.  ead.  iu  addit,  obs.  11. 

3)  Hist.  de  1’acad.  roy.  des  sc.  A.  1705. 

4)  Eph.  nat.  cur.  Dec.  111.  a.  4.  obs.  59.  n.  9. 

5)  Sepulchr.  sect.  cit.  obs.  b. 

6)  Apud  Lauder.  in  diss.  cit.  §.  23. 

7)  Sect.  cit.  iu  addit,  obs.  12.  / 

8)  Supra  ad  u.  8. 

nostrum  ‘)  missas.  Hydrocephalum  infantis  videbis  in 
nosocomio  communi  consilio  chirurgi  ferro  incisum  fuis- 
se , cum  judicatum  esset , aquas  haerere  inter  cranium  et 
duram  matrem.  Videbis  simul,  quam  judicium  talis  modi 
in  casibus  sit  difficile.  Cum  enim  convulsiri  vomitus,  qui 
mox  primae  illi  eductioni  aquae  ad  uncias  circiter  tres 
successere,  ad  vitae  usque  finem,  qui  postridie  fuit,  per- 
stantes, indicare  crederentur,  duram  meningem  incisam' 
esse,  anatome  ostendit,  non  pertusam  hanc  duntaxat,  sed 
et  piam  cum  ipso  cerebro.  Fuit  enim  cerebrum  ipsum  ad 
membranae  tenuitatem  fere  extensum  capacitati  internae 
cranii  par , cum  aquae  moles,  quae -octo  ad  minimum  fuit 
librarum  medicarum , delituerit  in  ipsis  ventriculis. 

14.  E tanta  cerebri  extenuatione  et  ad  cranii  for- 
nicem adhaesione  factum  est  videlicet,  ut  in  memorato  -) 
Tulpii  hydrocephalo , effusis  aquis,  plerique  medicorum 
praesentium  sed  praepropere  judicaverint,  esse  illud  ca- 
put sine  cerebro,  itemque  ut  Stf.no  in  suo  illo  vitulo 1 2  3) 
non  parum  temporis  consumeret  quaerendo  cerebrum  in  ipso 
cerebro , jamque  historiis,  antea  sibi  non  creditis,  adhibere 
inciperet  fidem,  homines  nempe  sine  cerebro  fuisse  repertos. 
Et  sane  ad  hunc  fere  modum  et  ipse  credo,  quidquid  veri 
inesse  potest  ejuscemodi  observationibus,  esse  explican- 
dum eorum  inprimis,  qui  Tllpilm  et  S tenon  em  haud 
legerant,  puta  Garneri,  Zacuti  et  si  qui  alii  in  scholiis 
ad  horum  observationes,  quas  in  Sepulchreto  4 5)  habes, 
cerebrum  non  reperisse  scribuntur.  Cum  enim  alius  ce- 
rebri vicem  supplevisse  ajat  membranam  crassiorem , alius, 
pro  ipso  duram  meningem  apparuisse  duplicatam,  aquam 
limpidissimam  in  se  habentem ; facile  intelligis,  quid  mem- 
brana illa  crassior  aut  altera  illa  duplicatae  durae  me- 
ningis lamina  esse  potuerit,  et  quid  latere  sub  specie  illa 
cujusdam  mucositatis  et  phlegmatis  valde  indigesti,  quae 
festinanter  inspicienti  Garnk.ro  intra  meninges  se  obtulit. 
Certe,  ut  ibidem  videbis  Kerckrixgh  observationem  s), 
qui  cerebri  loco  aquam  se  reperisse  mucosam  tradit,  vi- 
debis quoque  in  subjecto  scholio  haud  aliter  de  mucosa 

1)  Opere  Tom.  I.  s.  5.  in  fine. 

2)  Supra  ad  n.  8. 

3)  lbid. 

4)  Lib.  I.  scct.  1.  obs.  86.  et  scct.  hac  16.  obs.  13. 

5)  Scct.  ead.  obs.  11. 

hac  aqua,  aut  de  cerebri  extenuatione  suspicari  Diemer- 
uroeckium  ; et  tamen  Kerckringius  non  modo  T ulpii 
historiam  legerat,  sed  etiam  in  ea  sua  memorabat,  et  de 
hydrocephalo  necdum  semestri  verba  faciebat,  cui  intra 
uterum  inchoata  cerebri  dissolutio  sensim  increvisse  po- 
tuerat , donec  cerebro  prorsus  soluto  vivendi  linem  fece- 
rit. Illud  praeterea  objicit  Diemerbroeckius,  quod  a ple- 
risque  pariter  ejuscemodi  historias  edentibus  omissum  re- 
quiras, cerebellum  et  oblongata  medulla  deessent,  an  non, 
siluisse.  Sed  in  Billotii  1 ) historia,  quae  inter  has  solet 
referri , non  modo  hoc  desideres;  verum  etiam  non  peni- 
tus absumtum  pueri  cerebrum  fuisse  cognoscas,  quando 
ejus  substantiae  portio,  quamvis  exiguum  ovum  mole  vix 
aequans,  reperta  est.  Sic  etiam  in  cane  fatuo,  ut  videtur, 
aut  vertiginoso  Elias  Rld.  Camerarius1 2)  (de  o-ibus  enim 
quae  Kerckringius  3)  aliive  scripserunt,  lanionum  fere 
observatione  et  fide  nituntur)  Camerarius,  inquam,  nul- 
lam  penitus  cerebri  aut  cerebelli  substantiam  vidit  prae- 
ter posterioris  portiunculam  vix  avellanae  medietatem  ae- 
quantem. Quae  etsi  omnia  non  sine  admiratione,  et  quae- 
dam etiam  non  sine  aliqua  diffidentia  legisse  me  fateor, 
tamen  hoc  quoque  adjiciam. 

Memini , cum  adolescens  quotidie  in  Bononiensi  no- 
socomio versarer  S.  Mariae  de  Morte,  audire  non  semel 
Jo.  Marcum  Bigattum  probum  virum  eundemque  ibi  me- 
dicum chirurgum  sua  laude  dignum,  cum  suum  decesso- 
rem Jo.  Galeatium  Manzium  medicum  et  chirurgum  cum 
paucis,  dum  viveret,  comparandum,  id  vidisse  asseveraret, 
quod,  ut  accepi,  sic  tibi  narrabo  nihil  adjiciens,  nihil  de- 
trahens. Cujusdam  vulnus  curabat  Manzius,  quod  ad 
coronariam  suturam  inflictum  in  cranii  cavum  pervenie- 
bat , cum  aeger  circiter  vigesimo  die  duo  pati  coepit,  al- 
terum, ut  quoties  vulnus  retegeretur,  toties  convulsivis 
afficeretur  maxillae  inferioris  motibus ; alterum  autem,  ut 
quotiescunque  interrogaretur,  oculis  quidem  ostenderet, 
se  intellexisse,  et  respondere  jam  velle,  sed  tamen  per  ali- 
quod temporis  intervallum  primum  incipere  non  posset 
verbum , quo  demum  incepto  , cetera  facile  sequebantur. 
Sic  fere  usque  ad  vitae  extremum  mentis  compos  visus, 

1)  Zodiac.  med.  Gall.  a.  1.  m.  dec.  obs.  3. 

2)  Epii.  nat.  cur.  Dec.  I.  a.  3.  obs.  129.  iu  scliol. 

3)  Spicileg.  auat.  obs.  46. 

denique  insultu  quasi  apoplectico  prehensus  occubuit. 
Cranio  reserato,  nihil  intra  hoc,  nisi  humor,  inventum 
est,  si  fibras  aliquot  excipias  rubras  et  quasi  carneas, 
quae  vulneri  subjiciebantur.  Assensum,  ut  ego  audiens 
sustinebam,  sic  tu  legens  sustineas,  per  me  licet.  Et 
sane  haec  sunt  ejuscemodi,  ut  nisi  ipse  videas  , nisi  dili- 
genter etiam  atque  etiam  perscruteris,  vclut  in  hoc  casu 
quid  librae  essent  illae  rubrae  et  quasi  carneae , et  qua 
cum  membrana  fortasse,  aut  quibus  cum  nervis  junctae, 
et  postquam  etiam  scrutatus  fueris,  vix  credere  tamen 
possis.  Agitur  hic  quidem  de  cerebri  absumtione,  ut  in 
Zxcvri,  ut  Biclotii  pueris  vulnus  capitis  consecuta.  Sed 
in  primo  triennii  spatium  inter  vulnus  et  observationem 
fuerat  interjectum,  in  altero  totum  absumtum  non  erat 
cerebrum , in  utroque  cerebellum  fortasse  et  pars  medul- 
lae oblongatae  potuit  superstes  esse,  nec  cerebri  colli- 
quatio  in  secundo  fuit,  sed  ejus  substantiae  ad  nucis  my* 
risticae  magnitudinem  in  quacunque  medicatione  erumpen- 
tis amissio.  At  enim,  inquis,  nullum  in  quinquemestri 
Kerckiuxgii  puero  praecesserat  vulnus , nullum  in  bienni 
Tombixi1),  nullum  in  Nelhoedi  2)  puella  novenni;  et  ta- 
men in  hac  medullaris  cerebri  substantia  tota  velat  in  ge- 
la linam  tenacissimam , in  secundo  autem,  ut  diximus,  in 
aquam  conversa,  in  primo  totum  cerebrum  in  aquam  mu- 
tatum. Mihi  vero  haec  ipsa  mutationum  series  videtur 
ostendere,  tanto  difficilius  contingere  cerebri  dissolutionem, 
quanto  longius  ab  ortu  receditur,  ut  cerebri  substantia 
firmior  sit.  Quodsi  in  viro  tamen  illo  Garneki  peracta 
est;  at  quanta  et  quam  diuturna  pertulerit  videre  potes. 
In  eoque  ipso  ut  singulare  id  fuerit,  inde  licet  intelligi, 
quod  non  facile  sit,  alterum  in  adulto  ejusdemmodi  exem- 
plum apud  probatos  scriptores  invenire.  Quin  mulier,  de 
qua  K.u/fschmiedius  !) , etsi  atrocissimis  capitis  dolori- 
bus iisque  post  gravem  capitis  ictum  misere  adeo  ve- 
xata, ut,  nisi  aquae  copia  per  nares  prodiisset,  tamdiu 
non  fuisset  victura,  cum  decimo  tandem  anno  mortua  es- 
set vi  quidem  seri  distendentis  cerebri  ventriculos , cor- 
pus callosum  sic  extenuatum  ostendit,  ut  ri.c  septi  pellu- 
cidi crassiliem  referret;  cerebri  tamen  in  mucum  dissoluti 

1)  Supra  ad  n.  13. 

2)  Commere,  liter.  Yol.  I.  specim,  22. 

3)  1‘rogr,  cit.  supra  ad  u.  13. 

nihil  habuit.  Cum  igitur  totius  adultorum  cerebri  in  mu- 
cum, nedum  in  aquam  dissolutio  sic  rara  sit,  praesertim 
si,  quidquid  cranio  continetur,  simul  dissolutum  intelliga- 
tur;  vides  profecto,  cur  propositum  casum  audiens  assen- 
sum ego  sustinuerim,  qui  vel  de  puero  eadem,  imo  le- 
viora aliquanto  audiens,  haerere  solitus  sim,  nisi  amen- 
tem simul  fuisse , et  plantae  magis  quam  hominis  vitam 
denique  egisse  adjiciatur.  At  Redius  ')  tamen , cerebro 
testudinibus  exemto , has  vidit , inquis , diu  et  nonnun- 
quam  sex  ipsos  menses  ambulare  potuisse.  Ego  vero  de 
perfectis,  ut  vocant,  animalibus  atque  adeo  de  homine 
hic  verba  facio , et  tu  mihi  testudines  narras,  quas  facere 
motum  vel  corde  ablato  non  ignoravit  Aristotei.es  2). 
Praeterea  ipse  indicare  videtur  Redius,  testudinibus  una 
cum  cerebro  facultatem  cernendi  et,  quod  verisimile  est, 
audiendi  quoque,  olfaciendi,  gustandi  fuisse  sublatam,  et 
Cat.desius  3)  certe  tamdiu  superstitis  motus  satis  proba- 
bilem causam  ostendit,  magnam  videlicet,  si  cum  exiguo 
earum  cerebro  comparetur,  spinalis  medullae  crassitudi- 
nem. Qua  ex  medulla  spiritus  repetere  ii  quoque  solent, 
qui  vitam  fetuum  cerebro  carentium  in  utero  volunt  ex- 
plicare , quos  hactenus  sequi  poteris , ne  cum  quibusdam 
tamen  ponas , aut  in  illis  omnibus  medullam  esse  crassio- 
rem , aut , quia  multo  plures  quam  cerebrum  emittit  ner- 
vos, multo  plus  quoque  spirituum  tunc  etiam  praebere, 
quando  a cerebro,  unde  ipsa  accipere  magna  ex  parte  alio- 
quin  solet,  jam  nullos  certe  potest  accipere,  aut  in  illis 
cunctis  inesse  fetibus,  cum  plures  supra  4)  memoraverim, 
qui  nihil  omnino  nisi  forte  aquam  intra  cranium  et  ver- 
tebras habebant. 

Sed  cerebrum  et  medullam  habuerunt,  inquis,  antea 
videlicet,  quam  utrumque  aut  aqua  dissolveret,  aut  vis 
alia  aliqua  sive  opprimeret , sive  extruderet.  Rectius  hic 
quidem  sentis  quam  explicatores  plures , qui  id  minime 
attenderunt.  Quodsi  ad  primordia  usque  rediens,  nihil 
utrobique  nisi  humorem  unquam  fuisse , contendas , spi- 
ritus vero  a nervorum  gangliis  repetas , aliquid  forsan 
tribuens  suspicioni,  quam  olim  5)  vix  uno  aut  altero  verbo 

1)  Degli  auim.  viv. 

2)  Lib.  de  juvent,  c.  1. 

8)  Osservaz.  iut.  alie  tartarughe. 

4)  N.  8. 

5)  Advers.  auat.  II.  animadv.  34. 

attigi , in  gangliis  furiasse  aliquam  spirituum  fieri  secretio- 
nem ; ego,  tametsi  nuper  praesertim  in  gangliis  adulti  duo- 
bus altero  mediocri,  altero  maxima  crassitudine  praeditis 
inter  eos,  qui  ad  nervos  cervicales  spectant,  mox  brachia- 
les effecturos,  tametsi,  inquam,  iis  in  gangliis  secundum 
longitudinem  dissectis  substantiam  e cinereo  fuscam 
praeclare  viderim  et  ostenderim,  quae  cum  alba  nusquam 
permista  (cujus  erat  multo  major  copia  et  exterior  in 
gangliis  sedes)  horum  axem  sequebatur,  non  ausim  tamen 
illi  suspicioni  pondus  addere,  et  si  auderem,  locum  illi 
fortasse  aliquem  esse  posse  crederem , in  iis  ad  tempus 
aliquod  servandis  fetibus,  quibus  cerebrum  et  medulla  ab- 
scessissent, non  vero  in  iis,  quibus  haec  nunquam  fuis- 
sent. At  si  forte  in  ea  sententia  nihilominus  perstandum 
tibi,  quod  credere  non  possum,  existimaveris,  hoc  unum 
dicam : si  illa  prima  et  reliqua  deinceps  in  utero  vita  cum 
ea  tibi  videtur  conferenda,  quam  adulti  homines,  de  qui- 
bus sermo  susceptus  est,  agunt  sentiendo,  cogitando,  ju- 
dicando, respondendo  atque,  ut  opus  fuerit,  movendo, 
viceris;  sin  contra,  nobiscum  facies. 

15.  Habes  de  hydrocephalo  et  de  aqueis  praesertim 
spinae  tumoribus  eo  plura,  quo  minus  apud  nos  in  vulgus 
sunt  noti.  Perrari  enim  sunt  in  his  regionibus;  non,  sic- 
uti  in  quibusdam  aliis,  adeo  frequentes,  ut  intra  menses 
quatuordecim  Bcrgius  ')  Vratislaviae  tres  viderit.  Quod- 
si  forte  de  utroque  morbo  plura  cupis , de  hydrocephalo 
quidem  tibi  poterit  satisfacere  vir  cl.  Jo.  Rud.  Zwixge- 
rus 1  2),  a quo,  cum  haec  relegerem,  illius  exempla  non 
modo  collecta  vidi,  sed  et  diligenter  ac  distribute  inter 
se  comparata;  de  aqueis  autem  spinae  tumoribus,  praeter 
Geokgium  Frio.  Ortutcm  in  lectu  digna  utiliqufe  disser- 
tatione 3),  quam  praeside  Jo.  Sat.tzmaxxo  ediderat,  viri 
eruditissimi  Poatxerus  4)  et  Trewius5),  quorum  ille, 
Cum  de  iisdem  tumoribus  aliquid  attingeret,  ipse  quoque 
plerorumque  indicavit  nomina,  qui  eorum  historias  con- 
scripserunt, hic  vero  cum  auctores  alios  addidit,  tum 
suas  proposuit  observationes , omnibusque  perpensis  argu- 

1)  Eph.  nat.  cur.  Dec.  II.  a.  6.  olis.  58. 

2)  Act.  Helvetie.  Vol.  I.  c.  1. 

S)  Dc  quibusd.  tumorib.  tunic.  exteruis. 

4)  1’rogr.  cit.  supra  ad  n.  11. 

5)  Commere,  cit.  supra  ad  u.  10.  liebd.  20.  et  21. 

mentum  hoc  partite,  fuse  accurateque,  si  quis  alius,  per- 
tractavit, nec,  quomodo  conjiciat,  curationem  tentari  et 
absolvi  posse,  praetermisit.  Quorum  si  omnium  scripta 
antequam  has  primum  ad  te  literas  mitterem  in  meas  per- 
venissent manus;  dedissem  utique  operam,  ut  nonnullos, 
quibus  adhuc  careo,  libros  nanciscerer.  Pleraque  tamen, 
quae  morbi  utriusque  prostant  exempla,  ut  videre  nunc 
poteris,  commemoravi,  et  quaedam  alia  aut  iis,  quos  lau- 
do , praetervisa , aut  necdum  , cum  illi  scripserunt , edita 
adjunxi,  id  quod  omnibus,  qui  ultimi  scribunt,  facile  est. 
His  interea,  quae  dare  potui,  uteris.  Vale. 

16.  Vix  epistolam  obsignaveram , cum  illud  non  mo- 
do non  speranti,  sed  nec  opinanti  quidem  mirifice  accidit, 
quod  nunquam  antea,  ut  puer  ad  me  consilii  causa  af- 
ferretur ob  tumorem  ad  lumbares  vertebras  exstantem. 
Dum  exuunt,  ut  inspiciam,  quaero,  valeatne  artubus  in- 
ferioribus? et  cum  id  negarent,  pellucidusne  sit  tumor,  ac 
si  aquam  contineret?  quod  continuo  afiirmant , interroga- 
tiones , quae  ad  rem  adeo  facerent , mirantes.  Quod  e 
responsionibus  argueram,  mox  verum  esse  deprehendi. 
Tumor  erat  mollis  sic  satis,  perque  ejus  parietes  pleris- 
que  in  locis  aqua  conclusa  manifestissime  translucebat.  Is 
ab  ortu  exiguus,  intra  decem  menses  ad  magnitudinem 
pugni  excreverat , ut  ea  non  minus  quam  sede  illum 
omnino  referret,  quem  pictum  dedit  Ruyschius  *).  Erat 
puer  magnus , fortis  egregieque  nutritus  artubus  etiam, 
quibus  duntaxat  erat  debilis,  inferioribus  , recte  etiam  con- 
formatus, nisi  quod  aequo  grandius  caput  ceteroquin  sa- 
num in  omnium  oculos  incurrebat,  recte,  inquam,  iis 
quoque  artubus,  quos  modo  dicebam,  conformatus;  ut  e 
novo  hoc  exemplo  ad  plura  alia  addito  falli  intelligerem, 
si  qui  intortis  pedibus  nasci  omnes,  qui  tumoi'e  hujus- 
modi laborant,  propterea  existimant,  quod  horum  aliquot 
sic  natos  esse  animadverterunt,  quos  inter,  an  bene  puel- 
lam feferant  a Stalpartio  -)  propositam,  ipse  judicabis : 
ego  ut  pessime  distortis  pedibus  fuisse  praeclare  video, 
sic  tumorem,  quo  in  lumbis  deformabatur,  ad  eos  atti- 
nuisse , de  quibus  hic  agimus , non  satis  video. 

1)  Obs.  auat.  chirurg.  fig.  36. 

2)  Part.  1.  cent.  2.  obs.  rar.  34. 

Sed  ad  pueram  nostrum  ut  redeam  ; non  ignarus  alie- 
nae saepius  nimiae  credulitatis,  e matre  tamen  quaesivi 
aetate  florente  nec  minus  sana  quam  maritus,  num  pri- 
mogenitum hunc  suum  utero  gerens  in  dorsum  cecidis- 
set, aut  percussa  esset,  aut  quidquam  horruisset  timuis- 
setve , aut  denique  cupidius  optasset  l quae  omnia  tunc 
quidem  diserte  negavit,  quamquam  postea,  ut  mulierculis 
solet,  in  mentem  venit,  ficum  concupiisse.  Ceterum,  quod 
ad  consilium  attinebat , cum  praecise  negassem,  eum  qui- 
dem puerum  sanari  posse,  illud  etiam  atque  etiam  incul- 
cavi, caverent,  ne  quis  tumorem  incideret;  tanto  enim 
citius  puerum  interiturum.  Erant  hbmincs  agricolae, 
quemadmodum  et  parentes  illius  infantis,  queni  supra  1) 
commemoravi,  cui  tumor  ejusdem  naturae  cum  cranii  ma- 
gis quam  cum  spinae  cavo  communicabat.  Sed  illi  sa- 
pientiores,  qui  periculum  a me  praedictum  verentes,  chi- 
rurgis valere  jussis,  infantem  domum  retulerunt,  quoad 
Deus  sineret,  victurum.  Ili  vero  vix  a me  digressi  cum 
in  chirurgum  forte  incidissent , qui  se  quidem  , ut  ceteri 
et  medici  et  chirurgi,  qui  ante  me  puerum  plerique  in- 
spexerant, nunquam  ejuscemodi  tumorem  vidisse,  et,  qua- 
lis esset,  ignorare  fateretur,  sed  tamen,  quod  ceteri  ob 
id  ipsum  ausi  non  fuerant,  se  persanaturum  promitteret; 
hominis  aetate  ac  confidentia  permoti  facile , quod  cupie- 
bant, crediderunt.  Is  igitur,  tametsi  postmodum  certior 
fortuito  factus  fuerat  eorum , quae  ego  respondissem , in 
proposito  constans  suo  , ferrum  medio  tumori  impressit, 
exsiliente  aqua  pellucida,  colore  nonnihil  urinae  simili, 
non  pauca,  at  postremo  instar  ejus,  qua  caro  recens  lota 
est.  Aqua  emissa,  turundam  chirurgus  crassam  indidit, 
qua  educta  novam  quotidie  emittebat  aquam,  quoad  puer 
vixit.  Non  vixit  autem  ad  totum  tertium  ab  inciso  tu- 
more diem.  E quo  enim  hic  incisus  est,  nunquam  Here 
et  clamare  destitit,  qui  antea  hilaris  esset  ac  ridibundus, 
et  mammam  fere  aversari,  cujus  semper  appetens  fuisset. 
Intex-ea  toto  corpore  saepius  tremere,  facies  autem  prius 
nitida  et  bene  colorata  jam  collabi  atque  pallescere ; 
omnia,  ne  multis,  malum  portendere.  Unus  tamen  ille 
chirurgus  bene  sperabat  vel  paucis,  antequam  mors  ingrue- 
ret, horulis,  quae  cum  levi  spirandi  difficultate  sensim 

1)  N.  10. 

advenit  Horum  omnium  denique  admonitus  aegre  tuli, 
temere  hominem  occisum  esse,  et  quod  reliquum  erat,* 
tumoris  interiora  lustrandi  cupidus,  continuo  domum  pe- 
tii, in  quam  parentes  paulo  ante  mortem  puerum  tulerant, 
vicini  et  amici  mei.  Ibi  cum  chirurgum  forte  offendissem, 
idem,  quod  ego,  cupientem,  etsi  hominis  nuperam  confi- 
dentiam tantam  audaciamque  perniciosam  paululo  acrius, 
quam  mea  ferat  natura  et  consuetudo,  hic  omnibus  satis 
superque  spectata,  reprehendere,  pro  eo  ac  debebam,  non 
omisi ; tamen , ut  consideratior  ac  cautior  esset  in  poste- 
rum, jam  docili  atque  id  petenti  continuo  annui,  ac  pol- 
licitus sum,  me  tumorem;  dissecanti  adfuturum,  et,  quae 
contineret,  declaraturum. 

Tumoris  parietes  etsi  erant  collapsi  et  rugosi  et,  ob 
hanc  causam  crassiores ; iis  tamen  pressis  e vulnere  aqua 
exibat  non  pauca,  quae  nonnihil  graveolebat , urinae  pal- 
lidae similis , quae  similitudo  superioribus  etiam  diebus, 
ut  dixi,  animadversa  et  inter  chirurgos  vulgata,  quos- 
dam hic  quoque  ‘)  permoverat,  ut  urinariam  vesicam  cum 
tumore  communicare  suspicarentur.  Parietes  duabus  li- 
neis in  decussim  ductis  incisi  dum  caute,  ut  indicabam, 
diducerentur,  manifesto  apparuit  spinalis  medulla,  tenui 
meninge  convestita,  per  quam,  distentis  vasculis  totam  ru- 
bentem, medullae  corpus  cum  prodeuntibus  nervis  ad  me- 
dium ferme  illorum  parietum  secundum  longitudinem  ar- 
ctius adhaerebat 1  2),  ut  ab  his  ipse  debuerim  leviter  et 
suspensa  manu  sejungere,  evidensque  esset,  ceteras  me- 
dullae tunicas  in  unum  cum  iisdem  parietibus  coaluisse. 
Nec  diffluens  erat  medulla , sed  etiam  tum  satis  firma, 
quod  ego  inter  digitos  premendo  percepi,  et  mox,  in 
transverse  incisa,  substantia  circumcirca  candida,  intima 
cinerea , sic  satis  solida  utraque  confirmavit.  Amplus 
autem  erat  quoquoversus  tumoris  sinus,  osseis  lumbarium 
omnium  vertebrarum  partibus , quae  a tergo  esse  solent, 
in  latera  depressis  absumtisve  ad  earum  usque  corpora, 
quae  tumoris  parietem  anteriorem  faciebant.  Nulla  us- 
quam putredo , nigrities  nulla.  Etsi,  quae  tibi  narravi, 
omnia  tam  certe  perspexi,  quam  quae  certissime;  medullae 
tamen  ipsum  corpus  non  ad  primas  lumborum  subsistens 

1)  Vid.  supra  u.  11. 

2)  Vid.  ibid.  v , 

vertebras,  sed  ad  os  usque  sacrum  propemodum,  ut  ocu- 
lis manibusque  percepi,  productum  erat,  an  ob  peculiarem 
hic  structuram?  an  quia  arcte  inter  initia  posteriori  tu- 
moris parieti  annexum,  ut  hic  sensim  increverat,  extror- 
sumque  se  curvaverat,  sensim  ipsum  quoque  sequi,  auge- 
rive  potuerit?  Id  igitur  cupidum  me  fecerat  superiores 
porro  vertebras  et  caput  denique , magnum  adeo , ape- 
riendi, praesertim  cum  hoc  compresso,  quamquam  mini- 
me cedere  visum  fuerat,  aquae  aliquid  ex  evacuato  tumo- 
re, antequam  a nobis  recluderetur,  casu,  ut  opinor,  ex- 
cidisset; nam  eo  dissecto,  et  tum  iterum  compresso  ca- 
pite, nulla  excidit.  Verum  neque  tempus  neque  locus 
neque  potissimum  reclamatio  parentum , agrestium , ut 
dictum  est , hominum , et  qui  mihi  vix  nec  sine  lacry- 
mis  concesserant,  ut  tumor  persecaretur,  plura  obser- 
vare permiserunt,  llaec,  tibi  pergrata  procul  dubio  fu- 
tura, adseribere  huc  volui  eo  ipso,  quo  inspexi  die,  qui 
fuit  pridie  nonas  septembris  a.  1745.  Iterum  vale. 

Verba  fiunt  pauca  de  catarrho , plura  dc  oculorum 

affectibus. 

cranii  cavo  in  tubum  quidem  vertebrarum  aquam  .de- 
fluere, a me  quoque  proxima  ad  te  data  epistola  confir- 
matum est.  Sed  veteres  non  in  eum  tantummodo  tubum, 
sed  et  in  oculos,  aures,  nares,  os,  thoracem,  ventrem, 
artus,  humores  e calvaria  demitti  non  dubitabant.  Quam 
temporum  potius  quam  hominum  a vero  aberrantem 
doctrinam  convellere,  praecipuum  Boxeti  in  XVII.  sectio- 
ne, quae  inscribitur  de  catarrho,  studium  fuisse  videre- 
tur, nisi  in  proposito  non  satis  constans  quaedam  sub- 
inde interjecisset,  quae  doctrinae  illi  patrocinentur.  Ea 
cum  alibi  tum  in  quodam  prolixo  scholio  invenies,  quod 
c Willisio  acceptum , subjecit  §.  8.  appendicis  ad  ob- 
servationem XVI.,  quasi  ejusdem  scholii  partem  in  sectione 

etiam  superiore  non  exhibuisset  sub  observatione  Vi.  et 
aliis  fortasse  locis,  imo  ex  ejus  scholii  parte  in  hac  ipsa 
sectione  XVII.  non  fecisset  observationem  VII.  Mihi  ve- 
ro, cui  actum  agere  non  placet,  satis  est  admonere,  in 
quamcunque  corporis  sedem  veteres  catarrhum  defluere 
existimabant,  ea  in  sede  suas  non  deesse  glandulas,  e 
quibus  plus  aequo  humores  profluant,  nec  sua  vasa,  e 
quibus  inter  fibras  membranasque  redundent;  ut  minime 
opus  sit  e cerebro  usque  arcessere  et  per  impervia  dedu- 
cere. Manifestum  id  liet  aliis  locis;  hic  autem  in  parte 
intelligi  poterit  primum  quidem  e paucis,  quae  de  ea- 
tarrho , ut  vocant,  suffocativo  attingemus,  tum  deinde 
>'  ex  aliquanto  pluribus,  quae  de  oculorum  affectibus,  de 
quibus  videlicet  est  proxima  sectio  XVIII.,  continuo  adji- 
cientur. 

2.  Catarrhi  suffocativi  aut  praefocativi  nomen  in  mo- 
numentis Graecorum  haud  inveniri , sed  apud  Mesuis  in- 
terpretem denique,  Vai.es cum  de  Taranta,  Savonaro- 
tiAM  aliosque  juniores,  de  Schneidero  cognosces,  qui 
et,  quam  varia  apud  varios  significet,  docebit ; vel  si  tam 
longam  refugis  tortuosamque  lectionem ; ex  parte  indi- 
cabunt observationes  XI.  , XIV.  et  quae  duae  huic  proxi- 
me subjiciuntur  in  proposita  Sepulchreti  sectione  XVII. 
Corruptorum  aliae  pulmonum , aliae  cerebri  flaccidi,  aliae 
polyporum  cordis  aut  cerebri  effectum  designant.  Qua- 
rum ego  aliarumque  causarum,  quaecunque  reapse  valent 
suffocationem  aut  hujus  periculum  repente  afferre,,  effe- 
ctum inon  credo  catarrhi  nomine  aeque  dignum  videri 
posse , ac  effectum  ejus  constitutionis  glandularum  uni- 
versae asperae  arteriae , ut  plurimum  exiguo  tempore  hu- 
morem effundant,  praesertim  si  jam  bronchia  sint  aut 
ejusdemmodi  humore  semiplena,  aut  ob  aliam  quampiam 
causam  magna  ex  parte  conniventia  atque  impedita.  Mul- 
ta enim  ac  repentina  ejus  humoris  defluxio  sive  a laxi- 
tate sive  a plenitudine  sit  earum  glandularum,  magna 
sanguinis  copia  quacunque  de  causa  turgentium , et  in- 
fluentis quasi  a capite  catarrhi  sensum  poterit  afferre,  et 
revera  suffocare.  Inspice  nunc  scholium  ad  observationem 
XIV.  itemque  extremum  scholium  ad  XVI.:  intelliges,  me 
Wii.i. isium  et  Ferneuium  sequi,  hunc  in  eo,  quod  ad 


i)  De  catarrli.  Lib.  V.  s.  2.  c.  4. 

praefocantem  catarrhum  simul  et  pulmonum  infarctum  et 
defluxionem  requiro;  Wilt.isium  autem  in  eo,  quod  de- 
fluxionem a capite  non  deduco,  nec  tamen  a vasis  laryn- 
gis et  reliquae  arteriae  asperae  immediate , sed  per  glan- 
dulas in  utraque  alias  descriptas.  Suffoeativo  autem  ca- 
tarrho  sic  explicato  mortem  imputandam  crediderim  viri 
pietate , nobilitate  ac  dignitate  eminentissimi. 

3.  Joannes  Franciscus  Barbadicus  S.  R.  E. 
cardinalis  et  antistes  Patavinus,  natus  annos  duos  ferme 
et  septuaginta,  cum  esset  catarrhis  obnoxius  facilius 
quam  ceteri,  in  eam  catarrhalem  febrem  incidit,  quae 
omnes  propemodum  arripiebat  januario  mense  a.  1730. , 
sed  cum  sibi  minus  caveret  quam  ceteri , inter  paucos  il- 
los fuit,  qui  ea  correpti  interiere.  Nam  ea  nocte,  quae 
diei  successit  XI.  cal.  februarii,  illo  se  morbo  prehensum 
perceperat.  Surrexit  tamen  postridie,  ut  erat  magno  ani- 
mo, seque  aeris  injuriis  exposuit,  tum  publici  officii  causa 
permotus,  tum  viribus  confisus,  quae,  ut  corporis  color 
et  habitus , postquam  ante  duos  menses  a brevi,  sed  gra- 
vissima febre  ')  convaluerat,  vel  meliores  quam  pristinae 
factae  esse  videbantur.  Quin  et  die  proximo  surrexit  et 
sacrum  fecit;  sed  morbo  interea  ingravescente,  decum- 
bere eodem  die  et  medicos  tunc  primum  arcessere  coactus 
est.  Verum  de  tribus,  qui  in  priore  illa  febre  adfuera- 
mus, Vaxj.isnertus  septem  ante  diebus  obierat,  ego  e{ 
medicus  ejus  ordinarius  e communi  morbo  adhuc  lan- 
guebamus: quod  eo  dictum  puta,  ne  mireris,  si  quaedam 
ad  aegri  incommoda  et  mortem , omnia  autem  ad  mortui 
sectionem  attinentia  ex  aliis , dignis  sane , quibus  crede- 
rem , diligenter  interrogatis  accepisse  me  dixero.  Vix 
enim  cum  semel,  iterum,  tertio  etiam  atque  etiam  advo- 
carer, videre  bis  potui,  non  sine  aliquo  meo  periculo  ad 
virum  amplissimum  et  de  omnibus  egregie  meritum  ve- 
ctus primum  VIII.  cal.  deinde  VII.  et  prima  quidem  e 
quo  decumbere  coeperat,  nocte  dormiisse  accepi,  et  mul- 
ta ac  facile  expectorasse,  quod  et  tunc  faciebat,  crassa, 
ut  vidi,  et  tinctura  quadam  infecta,  ut -e  rubro  flave- 
rent. Naturalis  erat  aspectus  et  color,  facilis  tussis,  fa- 
cilis in  utrum  liberet  latus  decubitus,  nullus  in  thorace 

1)  Yid.  epist.  XLTX.  n.  30. 

ponderis,  doloris,  caloris  sensus,  levis  sitis,  humida  lin- 
gua atque  alba,  alvi  recrementa,  ut  in  sanis  solent.  Uri- 
nae ob  tempestatem  frigidam  jam  turbatae  sed,  quod 
unum  judicare  poteram,  decolores.  Mens  promta;  sed 
verbum  tamen  quoddam  cum  quaereret,  non  provenit. 
Pulsus  nec  debiles  nec  parvi,  imo  validi  et  magni,  non 
duri,  sed  tensi  tamen  nonnihil,  iidemque  frequentissimi. 
Respiratio , quae  his  pulsibus  conveniret,  et  cum  hac  so- 
nus quasi  bullientis  in  pulmonibus  catarrhi.  Manifestum 
erat  omnibus,  non  medicis  modo,  spretum  primis  diebus 
morbum  a sua  natura  degenerasse , gravemque  ac  peri- 
culosum, non  levem  esse,  ut  uni  aegro,  quod  mihi  mi- 
nime placebat,  videbatur.  Multo  autem  magis  postridie 
displicuit  idem  aegri  de  suo  morbo  judicium , cum  audi- 
rem , insomnem  egisse  noctem , et  sputa , meridianis  ho- 
ris facta  jam  pauca  et  ajbida,  tunc  esse  nulla,  viderem 
autem  respirationem  crebriorem  altioremque,  tametsi  pul- 
vinis cervicibus  dorsoque  subjectis  nonnihil  erigere  stu- 
duerant , sitim  auctam , ut  frigidam  cuperet , stomachum 
languidum , ut  vini  pauxillum  posceret.  Quamvis  autem 
cetera  essent,  ut  pridie,  quin  pulsus  essent  molles  mi- 
nusque  frequentes,  iidemque  satis  et  magni  et  validi;  nos 
tamen  valde  solicitos  habebant  cetera,  illudque  inprimis, 
quod,  eadem  tussi  perstante,  nihil  expectoraretur.  Ita- 
que cum  suspenso  animo  atque  adeo  tristi  et , nisi  expe- 
ctoratio  rediret,  pessima  quaeque  ominante  discederem, 
medicis  cum  alia  tum  illud  inprimis  commendavi,  ut  sae- 
pe ipsi,  qui  bene  valerent,  interviserent,  et  pro  re  nata, 
ut  solebant,  et  modo  insuper  constitutum  fuerat,  adju- 
varent. Rediit  ex  illis  unus  paulo  post,  neque  in  pejus 
deprehendit  quidquam.  Redierunt  alii  duo  inter  primam 
atque  alteram  noctis  horam,  et  pulsus  vel  meliores,  sputa 
autem  aliqua  ejici  invenere.  Una,  ex  quo  ipsi  abierant, 
hora  non  erat,  non  multa  autem  temporis  puncta,  ex  quo 
viri  alii , non  medici  quidem  illi , sed  apud  aegros  tamen 
diu  attenteque  versari  soliti , cum  animadverterent  nihil 
novi,  in  proximum  cubiculum  secesserant,  curo  aeger  se 
inclinans,  ut  nescio  quid,  quod  e lecto  exciderat , ex  hu- 
mo tolleret,  neque  id  assecutus,  famulum  a cubiculo  vo- 
cavit. Qui  accurrens,  cum  herum  in  pristinum  situm  re- 
posuisset , hic  autem  in  eo  persistere  se  posse  negaret, 
sed  erigi  vellet,  ut  respirare  melius  posset,  sensit  uter- 

que,  imminere  mortem.  Quam  ob  rem  famulo,  qui  poterat, 
alta  voce  auxilium  implorante,  sacerdos  illico  adfuit,  qui 
morientem  invenit  mentis  adhuc  compotem,  sibi,  ut  pote- 
rat, deficiente  manu  in  crucis  formam  ducta  pectus  tan- 
gentem et  pio  murmure  sacras  subinde  voces  interjicien- 
tem. Ad  hunc  modum  confestini , ut  summopere  optave- 
rat, inter  ejus  manus  vivere  desiit  pontifex  multo  longis- 
sima vita  dignus,  exacto  vix  quarto,  ex  quo  morbus  in- 
ceperat, die. 

Cadavere  ad  condituram  dissecto,  nec  sine  pingue- 
dine invento,  sanum  cerebrum,  sana  omnia  ventris 
viscera  conspecta  sunt,  nisi  quod  jecur  praegrande,  sub- 
fuscum  et  duriusculum  visum  est;  sed  facile  a natura, 
cum  peculiare  vitiati  ejus  visceris  indicium  neque  antea, 
neque  in  hoc  morbo  fuisset  ullum.  Certe  autem  thora- 
cis spina  ad  modum  literae  S jam  inde  a puero  contor- 
ta, alterum  illius  cavum  multo  arctius  faciebat,  multoque 
minorem  continebat  pulmonem.  In  neutrum  tamen  cavum 
humoris  quidquam  erat  effusum.  Nihil  polyposi  in  corde. 
Pulmones  neque  ad  costas  neque  ad  diaphragma,  quod 
sanum  erat,  neque  ullam  ad  partem  superficiem  alligabant 
suam.  Ilaec  autem  erat  albida,  ut  speciem  praeberet 
quasi  oblitae  vernice , ut  vocamus,  quadam,  quae  ad  la- 
cteum colorem  vergeret.  Graves  erant  ipsi  pulmones,  sed 
a catarrhali,  quam  continebant,  materia  multa,  passim  e 
bronchiis,  quacunque  incideres,  erumpente.  Certe  eorum 
omnis  substantia  flaccida,  non  modo  non  densa  aut  com- 
pacta reperta  est. 

4.  Historiam  hanc  si  cum  iis  contuleris,  quae  de  ca- 
tarrho  praefocante  superius  *)  attigimus;  facile  ex  sen- 
tentia explicabis  mea.  Multa  jam , uti  sectio  confirmavit, 
in  omnibus  pulmonum  bronchiis  erat  catarrhalis  materia, 
ut,  per  tenuem  superficiei  membranam  translucens , hanc 
propterea,  ut  opinor,  quasi  albida  vernice  oblitam  reprae- 
sentaret. Nihil  jam  ejus  ejici  poterat  extremo  die  e pul- 
monibus quidem  magis  magisque  flaccescentibus.  Huc  ob 
repentinos  et  incongruos  motus  alia  de  improviso  acces- 
sit, sive  ab  larynge  et  superioribus  asperae  arteriae  par- 
tibus decidua,  shre  etiam  ob  inclinationem  illam  corporis 
ab  altero  pleniore  jam  fortasse  ideoque  inutili  pulmone 

in  alterum  semiplenum,  per  quem  respiratio  adhuc  serva- 
retur, devoluta,  qui  si  forte  fuit  ille  multo  minor;  probe 
intelligis,  quam  facile  et  quam  cito  a materia  vel  pau- 
ca, quae  partim  hoc  modo  incidisset  repente,  partim  su- 
perne defluere  pergeret,  ipse  quoque  inutilis  potuerit  fieri. 
Sic  repentinum  explicabis  interitum,  quem  repetere  ab 
apoplexia , ut  malebant  aliqui  in  principe  quodam  sere- 
nissimo *),  tanto  minus  hic  licet,  quia  praeter  salvos  ad 
extremum  usque  halitum  seimis  et  motus  voluntarios  una 
cum  loquela , quibus  tamquam  certissimis  catarrlium  suf- 
focativum  ab  apoplexia  distinguentibus  signis  medici  ad- 
sensum  praebent  omnes , in  cerebro  nihil  fuit,  quod  cul- 
pares. Erat  in  eo  quoque  principe  spina  dorsi  lilerae  S 
similis,  et  ex  incisis  pulmonibus  prodibat  humor  pituito- 
sus et  subalbidus , quo  spectato , alii , qui  rectius  sentie- 
bant , medici  sententiam  Hfuchkiu  referebat , sigillatim 
hi  catarrho  suffocati  censendi  sunt,  quibus  serum  seu  lym- 
pha sanguinis , quacunque  de  causa  vitiata,  copiosius  re- 
spirationis organa  occupat , et  in  bronchiis  vesiculisque  pul- 
monum pertinacissime  restagnat.  Cordis  autem  polypus, 
quem  cum  aliis  olim  accusasses,  in  nostro  nusquam  fuit; 
quamquam  de  polypis  cordis  quid  sentiam,  alias 1  2)  scri- 
bam , et  satis  in  praesentia  esset  docti  viri 3) , qui  eos 
agnoscit , dissensum  proferre  ab  illis , qui  inde  catarrhos 
suffocativos  deducunt.  Evidenter  satis  in  catarrhis  suffo- 
cativis,  inquit,  causa  exterius  auditu  percipitur,  dum  visce- 
do  in  bronchia  pulmonum  copiose  delata  respirationem  red- 
dit sonoram  ita,  ut  quasi  in  illis  coqui  materia  videatur. 
Deinde  facta  post  mortem  sectione  causa  cqtarrhi  suffo- 
cativi  in  manus  et  oculos  incurrit,  dum  bronchia  fere  in 
totum  viscedine  repleta  reperiuntur.  Fuit  igitur  in  prae- 
sule eminentissimo  catarrhus  suffocat  i vus , pene  dixi  qua- 
lis ille  fuit,  de  quo  cl.  Jo.  Seb.  Aubrechtus  4)  in  alia 
epidemia  catarrhali  de  sexagenaria  femina  verba  faciens 
haec  scripsit:  catarrho  suffocativo,  febri  peripneumonicae 
superveniente , repente  periit.  In  nostro  enim  casu  defuere 
peripneumonicae  febris  tum  signa  quaedam  praecipua,  dum 
aeger  viveret , tura  peculiaris  illa  in  demortui  pulmonibus 

1)  Hiat,  vide  in  appeiid.  Vol.  VII.  Act.  nat.  cur.  n.  10. 

2)  Epist.  XXIV.  . , , „ „ 

3)  Act.  modo  citator.  Yol.  IV.  in  append.  n.  4.  §.  i. 

4)  Commere,  liter.  A.  1743.  Iiebd.  14.  n.  1.  in  line. 

labes,  de  qua  alias  1 ) scribemus.  Ceterum  epidemia 
haec  nostra  catarrhalium  febrium  constitutio  tempestate 
ingruerat  frigida  et  sicca,  coelo  diu  noctuque  sereno, 
quam  paulo  ante  constans  praecesserat  tepida,  austrina, 
pluviosa.  Nosti  autem,  Hippocratem  2),  quamvis  aliis 
anni  temporibus,  hanc  tempestatum  successionem  excipi 
docuisse  variis  morbis,  in  quibus  diserte  senioribus  mina- 
tus est  destillationes , quae  cito  interimunt.  Et  sane  alii 
quidam  senes  tunc  apud  nos  interiere,  sed  pauci.  Cete- 
ros cujuscunque  promiscue  aetatis  homiiles,  occasione, 
ut  apparebat,  frigidi  aeris  pene  viritim  corripiebant  fe- 
bris, tussis,  sputa  catarrhalia;  sed  omnia,  si  non  negli- 
geres,  levia  plerumque,  brevia,  salubria.  Ac  me  quidem 
illa  eadem,  quam  mox  dicam,  facili  ratione  percuravi,  qua 
tunc  solebam,  si  quando  hieme  catarrhalis  febricula  pre- 
henderet, a qua  me  postea  meosque  tunc  etiam,  cum  qua- 
si epidemie  recurrit , plures  jam  annos  servavi , e quo 
in  quotidiana  hiemali  coena  haud  aliis  herbis  ad  acetariam 
utimur  quam  cocta  brassica.  Scilicet  ad  prima  suppres- 
sae insensibilis  perspirationis  et  ineuntis  febris  indicia, 
bene  opertus  decumbebam,  tutissimoque  omnium  remedio 
utebar,  perpauco  alimento,  eoque  fluido,  mane  autem  di- 
luti juris  unum  aut  alterum  vasculum  calidi,  ut  omnia, 
bibebam , quietusque  exspectabam  dum  per  cutem , aut 
per  vesicam,  aut  per  hanc  utramque  prodiret  viam;  tunc 
porro  tertium  et  quartum  addebam.  Sic  febris  cito  se 
remittebat , neque  ita  multo  post  abibat , nisi  forte  in- 
tempestive surgere  auderem , et  corpus  necdum  satis  con- 
tinuatum novis  aeris  injuriis  objicere.  Porro  eandem  con- 
stitutionem eodem  pene  tempore  late  per  Galliam  Ger- 
maniamque  esse  vagatam  audivimus;  ut  de  aliis  ejusce- 
modi  alias  in  medicorum  libris  relatum  legimus.  Quorum 
aliquas  commemoravit  Jo.  Goookr.  Hkrkerus  in  ea  dis- 
sertatione3), quam  olim  sub  avunculo  F ascii io  proposuit, 
videlicet  epidemios  catarrhos,  quales  anno  1675.  per  totam 
fere  Germaniam  saeviere , et  a Foresto  L.  VI.  observ.  3. 
(id  est  a.  1580.  per  llelgium  , Germaniam  et  Galliam)  nec 
nona  Valesco  df.  Taranta Montispessuli  anno  1387.  anno- 
tati sunt,  quo  quidem  anno  in  Aemilia  quoque  mea,  lortgc 

1)  Epist.  XX.  ct  XXI. 

2)  Sect._  III.  apii.  12. 

3)  De  circul.  lymphae  c.  II.  §.  7. 


342 


Liber  I.  De  morbis  capitis. 

adeo  a Gallia  dissita,  januario  mense  epidemiae  tusses 
cum  catarrhis  et  lentis  febribus  vagatae  sunt  ita,  ut  ne- 
mini parcerent,  quamvis  paucos  interemerint,  sicut  hi- 
storica meae  patriae  monumenta  testantur. 


5.  Hactenus  sine  humorum  e cerebro  defluxu  expli- 
catum vidisti  catarrhum , de  quo  sectio  est  Sepulchreti 
XVII.  Nunc  attendes,  num  eo  forte  defluxu  utamur  in 
explicandis  oculorum  aff  ect i b u s, de  quibus  est XVIII., 
in  eoque  praesertim,  ad  quem  primae  attinent  observatio- 
nes, amaurosin  dico,  quam  olim  barbari  appellitabant 
guttam  serenam ; serenam  quidem  ex  eo,  quod  claros  oculos 
tunc  videmus  ac  sine  ullo,  quod  sub  sensum  cadat,  vi- 
tio , si  pupillam  excipias  plerumque  solito  majorem  et  fere 
immobilem;  guttam  vero,  quod  e cerebro  in  nervos  opti- 
cos obstruentem  irruere  humorem  medici  non  dubitabant, 
unde  etiam , quod  repente  hic  affectus  ingrueret , deduce- 
bant. Quorum  neutrum  est  necessarium ; nam  sensim 
quoque  accidere  Brunneri1 2),  Laubii3 4),  Kat.tschmiedii 
observationes  docent  praeter  alias , quarum  duas  habes 
in  Sepulchreto  5),  in  quibus,  si  praeterea  naturam  per- 
penderis illarum  causarum,  quae  amaurosin  fecerunt,  vel 
ea  confirmari  id,  quod  dico,  facile  intelliges:  et  qui  in- 
ter hujus  affectus  causas  velint  aliquando  obstructionem 
agnoscere,  in  iis  possunt  cerebri  sedibus,  unde  spiritus 
in  nervos  opticos  feruntur.  Nec  sane  horum  nervorum  ob- 
structionem, nisi  forte  rarissime,  Peatero  ipsi  et  Spi- 
uei.io  nostro  in  hoc  vitio  accusari  placuisse,  e scholiis 
cognosces  ad  duas  illas,  quas  in  Sepulchreto  modo  indi- 
cabam , observationes.  Quin  etiam  Peaterum  videbis 
amaurosis  causam , convulsiones  graves  et  crebras  haud 
raro  consequentis,  non  ab  humoris  affluxu  deduxisse,  ut 
alii  voluerant,  sed  ab  ipsis  oculorum  convulsionibus  repe- 
tendam esse  docuisse;  simul  enim  cum  aliis  partibus 
tunc  oculos  quoque  contorqueri  saepe,  et  convelli,  admo- 
dumque  exseri,  et  inflecti,  attracto  sic  nimium  et  tenso  ner- 

1)  Marchesi  supplem.  istor.  di  Forli.  Lib.  VI.  ali’  a.  1387. 

2)  Eph.  nat.  cnr.  Ceut.  I.  obs.  69. 

8)  Earund.  Cent.  VII.  ob9.  39. 

4)  Progr.  de  nervis  optic.  etc. 

5)  Obs.  1.  et  5. 

vo  optico  iliis  adnato , illoque  simul  contorto  et  laeso.  Quae 
doctrina  confirmari  posse  ridetur  per  aliam , quam  paulo 
post  leges,  observationem  J),  in  qua  nervi  ambo  optici 
non  obstructi  vel  angustati  inventi  sunt,  sed  intorti,  cum 
amaurosis  a pueritia  incidisset,  qua  nimirum  aetate  con- 
vulsiones juxta  ipsius  Hippocratis  aphorismum2)  maxime 
contingunt.  Verum  ejuscemodi  explicationibus  quid  et 
quando  et  quatenus  tribuendum  esse  arbitremur,  alias  3) 
a nobis  est  declaratum , ubi  plura  quoque  exempla  pro- 
ducta sunt  amaurosis  e convulsionibus  ortae  et  post  has 
abeuntis.  Quorum  hic  nolumus  augere  numerum , cum 
per  te  possis  vel  in  solis  caesareae  academiae  volumini- 
bus 4),  et  praesertim  in  Lentilii  parallelismo  5 6),  alia  be- 
ne multa  invenire.  Illud  ad  ea,  quae  tunc  scripsimus, 
addere  satis  est.  Cum  ibi  <1)  occasione  oblata  a gemina 
hujus  generis  amaurosi  e V.yt.syi.vae  schedis  proposita 
alia  a nobis  in  matrona  quadam  memorata  sit,  leve  in 
speciem  vulnus  consecuta  supra  supercilium,  eademque  per 
laesionem  rami  ophthalmici  e quinto  nervorum  pari  de 
orbita  prodeuntis  et  illae  per  frontem  ascendentis  fuerit 
secundum  ea,  quae  de  convulsiva  nervi  optici  constrictio- 
ne ante  dicta  erant,  explicata;  istiusmodi  explicationem 
posse  magna  ex  parte  ad  illum  quoque  in  Coacis  7)  Hip- 
pocratis locum  accommodari:  tt]v  St  oxpiv  duavQovvrai  etc. 
id  est  at  vero  obscuratur  visus  in  vulneribus , quae  vel  su- 
percilio , vel  paulo  altius  infliguntur,  cujus  amaurosis  cau- 
sam in  ejus  loci  interpretatione  undenam  repetere  conati 
sint  Jacorus  Holi.erius  8),  Desid.  Jacotius  9)  et  Ltuo- 
vicus  Duretus  1 °)  videre  poteris.  An  vero  illi  nostrae 
explicationi  locus  esse  queat  in  ea  quoque  amaurosi,  quae 
ab  Eeia  Camerario  1‘)  proposita  est,  velim  cogites.  Etsi 
enim  historia  illa  plura  habet , quorum  pro  certo  causam 

1)  Obs.  8. 

2)  25.  sect.  III. 

6)  Epist.  anat.  XVIII.  n.  3.  et  seqq. 

4)  Ut  Ceut.  1.  obs.  78.  et  ISO.  Act.  Vol.  III.  obs.  44.  ot  Dec.  III. 
a.  9.  obs.  36. 

5)  Dcc.  ead.  a.  7.  in  appeud.  n.  10.  ad  obs.  50. 

6)  N.  7. 

' 7)  Sect.  III. 

8)  Cowm.  in  Coae.  Lib.  I.  s.  3.  19. 

9)  Ibid. 

tanto  difficilius  intelligas,  quanto  minus  constat,  quo  vul- 
nusculum tandem  pervenerit;  tamen  cum  inflictum  fuerit 
punctim  in  cantho  sinistri  oculi  interno  in  confinio  palpe- 
brae superioris ; vides  certe,  ab  eodem  illo  ophthalmico 
paris  quinti  ramo  nerveos  surculos  in  eum  locum  perve- 
nire, sicuti  praeclare  ostendit  nervorum  omnium  faciei 
tabula,  quam  incomparabili  diligentia  confectam  praestan- 
tissimi  anatomes  professoris  Meckelii,  inclyta  edidit  scien- 
tiarum academia  regia  Berolinensis  ').  Haec  autem  omnia 
tanto  magis  gaudeo  hic  tibi  addidisse,  quod  epistolam 
hanc  recensens  e libris  serius , quam  voluissem , ad  me 
allatis  cognovi,  a celeberrimis  viris , qui  Valsalvae,  imo 
etiam  meam  hujus  generis  amaurosis  observationem  be- 
nigne memorarunt,  et  explicarunt,  Hippocratis  mentionem 
haud  esse  praetermissam.  Neque  enim  unus  id  fecit  illu- 
stris archiater  Nicolaus  Rosen  j),  sed  et  eruditissimus, 
dum  viveret,  auctor  Platnerus  3 j vel  fusius  jam  fecerat 
a.  1741.,  ut  neque  de  observatione  Eliae  Camerarii,  ne- 
que de  tribus  a me  paulo  ante  nominatis  loci  illius  Coa- 
carum  interpretibus  sileret,  addito  insuper  Martiano, 
cujus  ego  ibi  interpretationem,  ubi  esse  deberet,  necdum 
reperi.  Ex  iis  etiam , quas  nuper  legi , dissertationibus 
illa  fuit  Jo.  Bened.  Godofr.  Oehme  4J,  quam  si  tu  per- 
leges , ex  amaurosis  causis , quarum  ego  complures  qui- 
dem , sed  non  omnes , hic  enumerandas  suscepi , alias 
poteris  colligere;  tum  praeterea  dissectionem5),  quam  Se- 
pulchreto  adjicias,  juvenis  post  hunc  morbum  extincti  ab 
Hafhiensi  medico  cum  docto,  qui  tum  vivebat,  professore 
Gunzio  communicatam,  nec  non  observationis  Valsalvae 
illiusque  similium  explicationem  °).  Animadvertas  autem 
velim,  cum  ciliares  nervi  in  consensum  tracti  ad  expli- 
candas amauroses  aut  a Valsalva  aut  a me  observatas 
descriptasve  ponuntur,  non  esse  illos  ut  jam  oculum  in- 
gressos spectandos , quippe  in  quo  nihil  tunc  vitii  ad  iri- 
dem  attinentis  conspiciebatur,  sed  ut  nervi  optici  invo- 
lucra arcte  comitantes,  eaque,  si  distenti  sint,  aut  dis- 

1)  Histoire  a.  1752.  class.  de  philos.  expcriin. 

2)  Dissert.  de  ossib.  calvar.  P.  1.  §.  16.  et  uot.jp. 

3)  Vid.  Act.  erudit.  Lips.  a.  1751.  m.  sept.  P.  fl.  ad  pag  probus. 
167.  et  seqq. 

4)  De  amaurosi. 

6)  §.8. 

tendendo  aut  constringendo  simul  cum  inclusa  nervi  me- 
dulla comprimere  valentes. 

6.  Porro  sunt  aliae  etiam  causae,  quae  nervos  com- 
primant opticos,  coque  amaurosin  inducant,  in  Sepul- 
chreto  commemoratae  et  medicis  quoque  observationibus 
comprobatae  nimia  copia  et  turgentia  sanguinis  arte- 
rias ac  Aenas  tumefacientis,  quae  intus  extrave  comitan- 
tur mollissimam  eorum  nervorum  substantiam.  Qua  ex- 
plicatione recte  utitur  Boerhaavius 1  2)  ad  Aetii  amauro- 
sin exponendam , quae  in  morbis  capitis  fervidissimis  et 
post  phrenitidem  sequitur,  nec  male  uteretur,  ut  opinor, 
qui  sic  explicaret  illa,  quae  Roefinckils  3)  memorat  exem- 
pla feminarum , quae,  quoties  gravidae , obcoecatae  semper 
fuerunt  usque  ad  parius  tempus,  aliave  cum  cel.  Heiste- 
ro  4 5)  ad  idem  genus  referenda.  Huc  addit  Wepkerub  s) 
humorem  ex  iis,  quae  modo  commemoravimus,  vasis  ex- 
stillantem, guttae  serenae  causam  aliquando.  Sed  compres- 
sionis opticorum  nervorum,  e qua  amaurosis  oriatur,  lu- 
culentissima intra  cranium  ipsum  proferri  exempla  quae- 
dam videbis  in  Scpulchreto,  ut  cum  6)  magna  et  gravis 
quasi  struma  in  parte  cerebri  anteriore,  nervorum  eorum 
exortui,  (ilii  videlicet  manifestiori  et  ultro  in  oculos  in- 
currenti) incumbebat , aut  cum  7 8)  insignis  vesica,  aqueae 
materiae  limpidissimae  plena,  eosdem  nervos  occuparat 
circa  crucifixionem,  id  est,  ubi  inter  se  junguntur.  Non 
est  aeque  facilis  declaratu  observatio  illa  , in  qua  coe- 
citatis  causa  repertus  dicitur  lapis  phaseoli  magnitudine 
in  origine  atque  in  ipsa  nervorum  opticorum  substantia, 
nisi  forte  intelligas , utroque  in  latere  similem  fuisse  la- 
pillum ; neque  enim  unus  ea  parvitate  in  amborum  pote- 
rat nervorum  esse  substantia,  amborumque  originem  pre- 
mere, sive  manifestam  illam  accipias,  de  qua  dictum  est, 
sive  alteram  retrusiorem.  Quam  praeclare  intelligo  in  ea 
coecitate  fuisse  compressam,  in  qua  9)  tumor  pugni  ma- 

1)  Appcnd.  ad  obs.  2.  hujus  sect. 

2)  1’raelcct.  instit.  §.  510. 

S)  Disp.  de  gutta  serena  c.  V. 

4)  Diss.  de  amaur.  u.  12. 

5)  In  additam,  ad  hanc  XVI.  scct.  obs.  3. 

* 6)  E.jusd.  sect.  obs.  1.  " 

7)  Obs.  2. 

8)  Iu  addit,  obs.  2. 

9)  Ejusd.  sect.  obs.  10. 

gnitudine  cerebrum  et  cerebellum  inter  jacebat,  ab  eodem- 
que  tumore  quidem , non  ab  eo  lapillo  mortem  quoque 
fuisse  allatam.  Ne  vero  mihi  objicias  forte  observationem 
aliam  '),  in  qua,  etsi  uterque  oculus  patiebatur  visus  di- 
minutionem , tamen  in  dextera  solum  cerebri  parte  ma- 
gnum inventum  est  vitium,  aut  eam  ipsam,  quam  tibi 
alias  -)  descripsi,  in  qua  eadem  cerebri  pars  duntaxat 
non  levem  habebat  noxam,  cum  utrumque  pariter  oculum 
amaurosis  teneret , utramque  relegas  velim  observationem. 
In  illa  enim , ut  fusius  data  est  sectione  II. 1 2  3) , cum  vi- 
deris , in  utroque  oculo  manifesta  suffusionis  exordia  con- 
spici potuisse,  miraberis  fortasse,  cur  mox  potius  inter 
eas,  quae  ad  suffusionem  spectant,  non  fuerit  indicata. 
Mea  autem  ostendit  certe,  in  sinistra  quoque  parte  cere- 
bri suam  labem  non  defuisse,  cum  in  ejus  lateris  ventri- 
culo multa  esset  aqua.  Vides  sane  in  Sepulchreto  4 5) , ut 
compressio  cerebri  ab  aqua  saepe  in  iis  fuerit  animad- 
versa, quos  amaurosis,  amblyopia,  coecitas  affecerat.  Aut 
si  forte  sic  non  satis  tibi  esse  factum  putas,  exspectanti 
fortasse,  ut  semper  ab  aqua  desuper  urgente,  sive  ea 
ventriculos  sive  etiam,  quod  rarum  est,  oblongos  quos- 
dam sacculos  repleat,  subjecti  ii  nervi  adeo  appareant  de- 
pressi , ut  in  amaurosi  ab  ejusmodi  causis  invenere  cl. 
viri  Cheseedenus  s)  et  Kaltschmtedius  6) ; at  crebras  il- 
las epilepticas  convulsiones  attende,  quae  utriusque  pari- 
ter nervi  optici  intimam  illam,  quae  sensum  fugit,  stru- 
cturam facile  pervertere  potuerunt. 

7.  Sed  fortasse  inutilem  operam  sumsisse  me  putas, 
iis,  quae  in  te  cadere  non  possunt,  dubitationibus  occur- 
rentem. Quid  enim  si  cum  illis  facias,  qui  nervos  opticos 
non  modo  inter  se  jungi,  sed  ita  dexterum  sinistrumque 
permisceri  arbitrantur,  ut,  si  alteruter  supra  conjunctio- 
nem prematur,  noxa  pariter  ad  oculum  utrumque  perti- 
neat? Verum  si  hoc  ponis,  qui  factum  dices  in  paulo  ante 
commemorata  observatione7),  ut  gravis  illa  struma,  quae 
cum  in  sinistra  cerebri  sede  orta  esset,  utrique  pariter 

1)  Ibid.  obs.  14. 

2)  Epist.  IX.  n.  20. 

3)  Obs.  18. 

4)  Sect.  hac  XVI  obs.  7,  9,  12,  15. 

5)  Saggio  delle  transaz.  etc.  T.  II.  p.  2. 

6)  Progr.  cit.  supra  ad  n.  5. 

7)  In  hac  sect. 

oculo  obesse  debuerat , sinistro  obfuerit  primum , deinde, 
ut  crescendo  dextrorsum  quoque  se  dilatabat,  et  dextero  ? 
In  oculo  sinistro  visio  obscurari  coepit,  et  post  mensem 
etiam  in  dextero.  Porro,  quae  tandem  necessitas  ejus  per- 
mistionis ; si,  quod  e Bartholino  in  Sepulchreto  ’)  etiam 
habes,  Vesalius,  Aquapendens,  Valverda  aliquando  ob- 
servarunt, toto  ductu  divisos  opticos  nervos  tnansisse , et 
eum  tamen,  in  quo  sic  conspexit  Vesalius,  ut  alibi  ■) 
annotavi,  de  visu  nunquam  conquestum  fuisse,  visuque  prae- 
stanti semper  valuisse?  Nam  Valverda  quidem  de  suis 
certum  videtur  ignorasse;  Fabricius  autem  noster,  cum 
scripsit  3),  quod  ii  nervi  non  decussentur,  anatome  inter- 
dum luculentissimam  fidem  praestitit,  cum  aliquando  sepa- 
rati, non  vincti  reperti  sint;  his  verbis  fortasse  Bartho- 
lino suas  , mihi  non  alias  quam  illorum  videtur  observa- 
tiones designare.  Sed  illa  Vesalii  observatio  ejusmodi 
est,  ut  vel  sola  ostendat,  de  tot  propositis  qualiscunque 
etiam  conjunctionis  utilitatibus , vix  aliquam  inveniri,  quae 
satis  verisimilis  videri  queat,  ut  ibidem  scripsi.  Nec  me 
adhuc  poenitet,  tametsi  cl.  viri  Danielis  Bernoulli  a) 
rationem  valde  probem,  cur  ii  nervi,  postquam  inter  se 
accessere,  tum  diversi  inflectantur;  neque  enim  ea  ut 
conjungantur,  nedum  ut  permisceantur,  necessario  requi- 
rit, neque  adversantem  sed  faventem  habet  eandem  Ve- 
salii observationem , cum , quamvis  sejunctos , ita  pingat 
ac  describat  *)  curvatos,  quasi  non  coalitus  occasione  ner- 
vi congrederentur,  verum  ut  commode  per  suum  foramen 
e calvaria  prociderent , potissimum  cum  etiam  hoc  ductu 
progredientes , in  oculi  posterioris  sedis  medium  non  inse- 
rantur. Tandem,  ut  alia  libens  omittam,  minime  cum 
permistione  illa  conveniunt  quatuor  ibidem  a me  laudatae 
Vesalii,  Caesalpini,  Rolfinckii,  Cheseldeni  observatio- 
nes, quarum  oblitus  videri  potest  Santorinus  *),  cum 
suam,  earum  similem,  ita  proponit,  quasi  tunc  primum 
haec  controversia  dirimeretur  ex  eo,  quod  ad  coeeum  ocu- 
lum pertinens  opticus  nervus,  qualis  in  orbita  erat , talis 
ad  suum  usque  principium  gracilior  ct  discolor  ab  eodem 

1)  Ibiil.  obs.  26. 

2)  Epist.  anat.  XVI.  n.  14. 

3)  De  oculo  P.  III.  c.  11. 

4)  Comment.  acati,  sc.  imn.  Petropol.  T.  I. 

5)  De  corp.  hum.  fabr.  Lio.  IV.  c.  4. 

6)  Obs.  anat.  c.  III.  n.  14. 

semper  latere  permaneret.  Ceterum  in  hac  controversia 
quanti  sint  ponderis  ejuscemodi  observationes,  ostendunt 
ii,  quibus  adversantur,  cum  respondere  conati,  satis  pro- 
cul dubio  non  faciunt,  ut  Caesalpinus  *),  qui,  ne  aliud 
dicam,  id  ponit  in  eo  cerebri  hemisphaerio,  quod  neque 
se  affirmat  vidisse,  nec  ceteri,  quos  nominavi,  viderunt, 
neque,  ut  diversae  fuerunt  causae,  videre  potuerunt ; nam 
quibusdam  e recentioribus  satis  mihi  videor  in  epistola 
anatomica  XV11I. 1  2)  respondisse.  Ibi  tamen  ingenue,  ut 
par  est,  sum  fassus,  me  ejusmodi  observationem  iterandi 
percupidum,  cum  in  homine,  propter  cerebrum  antea  se- 
pultura, non  potuissem,  in  cane  tandem  expertum,  nervi 
ad  coecum  oculum  attinentis  discrimen  ad  conjunctionem 
usque  perspexisse,  inde  vero  superiora  versus  nullum  agno- 
scere potuisse,  hujusque  rei  causam  in  coecitatem  nec- 
dum fortasse  satis  diuturnam  rejecisse.  Verum  cum  ab 
eo  tempore  nullam  rei  pervestigandae  occasionem  praeter- 
miserim , duasque  sim  nactus ; eadem  me  infelicitas  per- 
secuta est,  ut  ex  iis  intelliges,  quas  protinus  subjiciam, 
observationibus.  ' 

8.  Vir  quidam  ex  Etruria,  ingenti  foetidissimoque  cru- 
ris ulcere  pene  confectus,  proptereaque  in  hoc  nosoco- 
mium receptus,  mortuus  est  circa  medium  januarium  a. 
1740. 

Capitis  dissecandi  causa  propter  alias  observatio- 
nes accesseram,  cum  hominem  altero  captum  fuisse  ocu- 
lo animadverti,  sed  unde  et  quamdiu,  quod  esset,  ut  di- 
xi, alienigena,  scire  non  potui;  tu  ex  oculi  descriptione 
conjicies.  Cum  sinister  oculus  esset  sanus,  dexteri,  qui 
pessime  se  habebat , palpebrae  nullum  usquam , ut  neque 
ulla  pars  faciei  et  reliqui  capitis,  praegressi  olim  vulne- 
ris aut  ulceris  vestigium  ostendebant;  plurima  autem  in 
orbita,  ut  solet,  erat  pinguedo  cum  musculis  pallidis  il- 
lis quidem,  sed  minime  strigosis  aut  extenuatis.  Oculus 
vero  in  se  contractus  minor  erat  vel  plus  dimidio  quam 
sinister.  Facies  illius  anterior  alba,  sine  ullo  corneae  ve- 
stigio, sic  in  tres  parvas  prominentias  erat  divisa,  quasi 
olim  trifariam  secta  fuisset.  Eas  et  reliquum  oculi  am- 

1)  Lib.  II.  quaest.  med.  10. 

2)  N.  40. 

bitum , imo  multo  maximam  substantiae  oculi  partem  fa- 
ciebant tunica  sclerotica  durior  et  crassior,  quam  solet, 
quippe  in  se  contracta.  Haec  contractam  pariter  choroi- 
dem  concludebat,  quae  etiam  tum  erat  humida,  nihil  au- 
tem praeterea;  ut  reliquae  omnes  tunicae  cum  humoribus 
cunctis  olim  penitus  absumtae  expressaeve  viderentur. 
Nervis  interea  tum  in  utraque  orbita,  tum  intra  calvariam 
retectis , cum  inter  oculorum  motores  nullum  appareret 
discrimen ; maximum  inter  opticos  statim  se  prodidit.  Cum 
enim  sinister  non  secus  ac  suus  oculus  esset  sanissimus, 
dexter  magnum  ad  tractum  cinereus  erat  et  extenuatus. 
Et  primum  quidem  ab  oculo  ad  transversi  digiti  latitudi- 
nem aut  paulo  amplius  nihil  substantiae  nerveae  conti- 
nebat, sed  humorem  duntaxat  cinereum,  turbidum,  len- 
tum, crassiusculum , quo,  levi  pressione  expresso , inanis 
sedes  relinquebatur,  ut  tunicae  non  jam  nervi,  sed  cana- 
lis alicujus  esse  viderentur ; erant  autem , ut  in  eo  quo- 
que, de  quo  paulo  ante  memini,  homine  *) , factae  cras- 
siores. Inde  vero  continere  incipiebant  substantiam  sic 
satis  firmam,  sed  cinerei  coloris,  quem  colorem  intus  ex- 
> traque,  et  cum  eo  manifestam  gracilitatem  nervus  serva- 
bat illuc  usque,  ut  proxime  abesset  ab  ea  sede,  ubi  cum 
sinistro  conjungebatur.  Repente  autem  omne  inter  utrum- 
que nervum  evanescebat  discrimen,  ut  dexter  sinistri  per- 
similis jam  esset  intus  extraque  antequam  eam  sedem  at- 
tingeret. In  ea  vero  , non  modo  supra  ad  originem  us- 
que , sive  exteriora  diligenter  inspiceres , sive  accurate 
dissecando  nerveam  substantiam,  tum  quae  nervum  utrum- 
que jungebat,  tum  quae  singulos  efficiebat,  attentissime 
contuereris;  nihil  erat  prorsus,  quod  non  secundum  na- 
turam utrinque  pariter  agnosceres.  Quod  mei  non  modo, 
qui  secabam , sed  et  eorum  omnium , qui  aderant , in  his 
Media.vi.ve,  judicium  fuit,  velut  etiam  in  femina,  de  qua 
continuo  dicam , ibidem  insequenti  anno  aprili  mense  dis- 
secta. 

9.  Mulieris,  cujus  novissimum  morbum  et  cetera, 
quae  in  mortua  reperta  sunt  praeter  naturam , opportu- 
niore loco  ad  te  scribam,  caput  cum  inciderem,  si- 

1)  Vid.  epist.  anat.  XVIII.  u.  40. 

2)  Epist.  XV.  n.  8. 

nistrum  oculum  vidi  non  eo  majorem,  quem  a dexteris  in 
viro  descripsi , sed  paulo  minus  labefactatum.  Habebat 
enim  corneam,  eamque  non  prorsus  opacam,  quamquam 
in  medio  ferine,'  ubi  olim  fortasse  ulcus  aut  vulnus  fuerat, 
nam  certum  scire  non  potui,  maculosa  et  fusca  appare- 
bat; quippe  intus  ad  eam  ipsam  corneae  partem  arcte  ad- 
haerebat uveae  portio,  quae  translucens  majus  in  cornea 
vitium , quam  quod  reapse  erat,  mentiebatur.  Reliquum 
oculi  ambitum  complebat  tunica  sclerotica,  in  se  contra- 
cta, eoque  crassior,  choroidem  continens  sibi  plus  aequo 
adhaerentem.  Choroidi  autem  membrana  subjecta  erat 
alba,  crassa,  firma,  quae  retina  olim,  an  vitrea  tunica, 
an  utraque  fuerit  prius,  quam  sic  crassesceret , hinc  exi- 
stimabis, quod  antrorsum  pergebat,  eam  quoque  totam 
obducens  oculi  partem,  ubi  esse  ciliare  corpus  et  humor 
crystallinus  solent.  Solent,  inquam;  neque  enim  usquam 
in  oculo  hoc  quidquam  fuit  illius  humoris,  quod  pro  certo 
agnosci  posset , aut  vitrei ; sed  paucae  duntaxat  guttae 
aquae  turbidae  et  fuscae.  Haud  procul  tamen  a crystal- 
lini humoris  sede  corpusculum  quoddam  inveni  durum, 
magnitudine  et  ambitus  forma  a crystallino  haud  multum 
discrepans,  sed  paulo  majus  et  anteriore  facie  convexa, 
posteriore  cava,  ut  exiguam  quandam  quasi  scutellam  re- 
praesentaret. Factum  erat  magna  ex  parte  e lamina  non 
tenui,  ossea,  sed  non  perpetua,  quam  adhuc  asservo. 
Ejus  corporis  faciei  anteriori  reliquiarum  uveae  pars  ar- 
ctissime adhaerebat ; nam  pars  alia,  ut  antea  dixi,  annexa 
erat  corneae.  Cavam  autem  illius  corporis  faciem  eadem 
illa  alba  convestiebat  membrana,  quae  retina,  an  vitrea, 
an  utraque  esset,  tibi  paulo  ante  existimandum  reliqui. 
Ab  ejusmodi  oculo  nervum  opticum  ad  initium  usque  suum 
persecutus  haec  animadverti.  Gracilior  dextero  et,  cum 
inciderem,  e substantia  magis  compacta  et  subfusca  fuit 
tum  in  orbita  tum  intra  cranium;  cum  dexter  nervus 
crassitudine,  albedine,  substantiae  modo  secundum  natu- 
ram omnino  se  haberet.  Verum  id  discrimen  usque  ad 
conjunctionem  durabat.  In  hac  autem  et  supra  ipsam, 
quacunque  ratione  inquireres , nihil  nisi  sanum  utraque 
pariter  e parte  conspici  poterat. 

10.  Quid  aliud  hic  dicam,  nisi  minus  felices  mihi 
quam  ceteris  obvenisse  occasiones  iterandi  observationes 
Vksalii?  Ter,  si  canem  adjicias,  quaesivi;  nunquam  in 

conjunctione  opticorum  nervorum , nedum  ultra  hanc,  ul- 
lum invenire  discrimen  licuit:  quod  ut  infra  ipsam  prae- 
clare vidimus,  cur  et  supra,  si  luisset,  agnoscere  non  po- 
tuissemus? Tres  certe  oculos,  in  quorum  nervo  perquisivi, 
coecos  fuisse,  quam  qui  maxime,  eorum  descriptio  satis 
ostendit.  At  Caesai.pinus  j),  ut  in  Sepulchreto  etiam  2) 
habes,  vel  in  eo  vidit,  cujus  visus  erat  tantummodo  im- 
becillis; Santorinus  autem  J)  in  eo,  qui,  etsi  coecus  jam 
diu  fuerat,  nullam  tamen  habebat  conspicuam  vitii  notam, 
ut  neque  is,  in  quo  Cheseldenus  4),  de  cujus  coecitate 
scire  nihil  contigit.  Num  coecitas  illis  omnibus  diutur- 
nior quam  nostris?  At  Vesalius  s)  animadvertit  satis  vel 
in  ejus  adolescentis  nervo,  cui  ante  annum  oculus  a car- 
nifice erutus  fuerat.  Num  denique  id  forte  est  dexteri 
duntaxat  oculi  peculiare,  quando  bis  Vesalio,  semel 
Caf.sal.pino,  Santorino,  Chesei.deno  a dexteris  seniper 
videre  id  contigit?  At  praeterquam  quod  non  videtur  il- 
lud verisimile,  nonne  et  is,  de  quo  dixi  6),  Etruscus  dex- 
tero  oculo  captus  erat?  Quin  etiam,  e quo  primum  haec 
ad  te  scripsi,  cum  aliae  se  mihi  obtulerint  ejusmodi  in- 
quisitionum opportunitates,  bis  7)  pariter  contigit,  ut,  cum 
dexter  jam  diu  coecus  fuisset  oculus , inter  opticum  dex- 
terum  sinistrumque  nervum  discriminis  quidquam  ultra 
conjunctionis  locum  internoscere  non  licuerit.  Quod  ta- 
men praeter  eos,  quos  nominavi,  aliis  quoque  video  li- 
cuisse. Nuper  enim  incidi,  cum  aliud  quaererem,  in  lo- 
cum Heilandi  8),  ubi  de  infanticida  haec  scripsit:  erat 
alter  oculorum  videndi  potentia  orbatus,  nervo  optico  et 
flaccidiore  et  justo  minore  existente , observata  hac  diffe- 
rentia etiam  ultra  combinationem  in  sella  turcica  solennem. 
Igitur  dum  feliciorem  et  nos  aliquando  occasionem  ex- 
spectamus , interea  aliorum  observationibus  contenti  si- 
mus. Nostrarum  tamen  nos  omnino  non  poenitet,  primum 
quia  docuerunt,  non  semper,  imo  nec  saepe  adeo  in  alte- 
rius oculi  coecitate  id  accidere,  quod  occurrit  Vesalio: 
deinde  quia  os  intra  oculum  deprehendimus , quam  rem 

1)  Qu.  cit.  supra  ad  n.7. 

2)  Sect.  liac  obs.  17. 

3)  C.  cit.  supra  ad  u.  7. 

4)  Loc.  cit.  supra  ad  n.  6. 

5)  C.  cit.  supra  ad  ii.  7. 

6)  N.  8. 

7)  Vid.  epist.  LII.  n.  50.  ct  epist.  LXIII.  n.  6. 

8)  Eph.  uat.  cur.  Dcc.  111.  a.  7.  obs.  157. 

non  ita  saepe  occurrere  alias  videbimus,  ubi  de  multo 
rariore,  id  est  de  retina  ossea  a nobis  conspecta  scri- 
bemus1); id  autem,  de  qua  modo  dicebamus,  ossiculum, 
quamvis  ita  excavatum  et  majusculum,  an  facies  et  por- 
tio anterior' fuerit  olirn  humoris  crystallini , qui  denique 
magna  ex  parte  ex  fibris  membranulisve  constat  2),  et 
maceratus  amplificatur  3) , an  potius  illius  membrana  ipso 
consumto  antrorsum  compulsa  et  crassior  facta  4),  in 
medio  relinquimus : novissime  quia  sic  varias  coeci  oculi 
a variis  dispositionibus  causisve  constitutiones  aspeximus, 
quas  cum  aliis  conferre  poteris,  sive  quas  alias  aut  pro- 
posuimus 5),  aut  proponemus  6),  sive  quas  alibi  et  potis- 
simum in  Sepulchreto  leges,  ut  puta  cum  in  puero  7) 
omnes  Mnnores  in  sebaceam  materiam  conversi  reperti  sunt, 
aut  cum  in  bestiis  8)  modo  nulli  humores , sed  carne  qua- 
dam callosa  interstitium  inter  corneam  et  crystallinum  op- 
pletum,  modo  crystallinus  plane  cum  cornea  connexus,  mo- 
do albugineus  induratus  apparuit,  praesertim  vero  ubi  coe- 
citas  esset  cum  optici  nervi  extenuatione  conjuncta. 

11.  Cujus  ultimi  generis  illae  observationes  sunt,  qui- 
bus haec  praefixa  sunt  argumenta : Coecitas  ab  exte- 
nuatione nervorum  opticorum  9) , amaurosis  a subsidentia 
ventriculorum  cerebri  et  marcore  nervorum  opticorum  10 ), 
visus  debilitas  in  uno  oculo  ab  extenuatione  nervi  illius  vi- 
sorii 1 1) , oculi  dexteri  marcor  et  extenuatio  ab  aetate  in- 
eunle  ob  nervum  dexterum  tenuiorem  sinistro  ultra  con- 
junctionem 1 - ) , quasi  in  iis,  quae  primo  et  tertio  loco  me- 
moratae sunt,  ultra  conjunctionem  non  fuisset  extenuatio, 
ut  certe  fuit;  sunt  enim  illae  eaedem,  quas  supra13). ex 
Rolfinckio  et  Caesalpino  laudavimus,  ad  quorum  propo- 
situm, aliter  si  fuisset  l4),  neutiquam  profecto  attinuis- 

1)  Epist.  LII.  n.  30,  31. 

2)  Vid.  epist.  anat.  XV  II.  n.  30.  et  seqq. 

3)  lbid.  n.  32. 

4)  Vid.  epist.  anat.  XVIII.  n.  19.  et  seqq.  et  n.  38. 

5)  lbid.  n.  28,  29,  38,  40.  etc. 

6)  Epist.  LII.  n.  30.  et  epist.  LXIII.  n.  2.  et  seqq. 

7)  Sect.  hac  XVIII.  obs.  25. 

8)  Obs.  19. 

9)  Obs.  3. 

10)  Obs.  5. 

' 11)  Obs.  17. 

12)  Obs.  26. 

13)  N.  7. 

14)  Vid.  epist.  anat.  XVI.  n.  14. 

sent.  Sed  et  illuni  oculi  marcorem  quis  pro  certo  affir- 
mat  a nervi  extenuatione  fuisse  repetendum  i Barthoi.i- 
mjs.  At  Vesai.HjS,  cujus  verba,  quasi  alteram  quandani 
Vesai.ii  observationem  is  retulisset,  mox  seorsum  *),  nec 
omnia  tamen,  quae  ad  illam  attinent,  subjiciuntur,  nihil 
ejusmodi.  Quin  Caesai.pixcs  et  Rolfinckils  marcorem 
oculi  ne  memorant  quidem.  Huc  adde  non  dissimile  Roi.- 
finckii 1  2 3)  silentium  in  alia  femina,  cui  dexter  nervus  opti- 
cus tabe  fuerat  consumtus,  ut  ejus  tunicae  coalescerent, 
et  in  illo  oculo  etiam  erat  visus  abolitio , quam  observatio- 
nem Patavii  habuerat.  Imo  adde,  quam  tertio  loco  paulo 
ante  e Sepulchreto  indicavimus,  Patavii  quoque  habitam 
a Sculteto  , et  in  muliere.  Diserte  enim  mihi  videtur 
negare  oculorum  extenuationem.  IV 'ervis  opticis,  inquit, 
sensim  marcescentibus,  ( apparebant  enim  hic  duplo  minores, 
quam  in  aliis  reperiuntur),  amaurosis  seu  gutta  serena,  il- 
laesis undique  oculis  inducta  fuit;  bene  enim  adhuc  nutrie- 
bantur, venis  et  arteriis  rite  constitutis.  Et  nos  pariter  5) 
in  cane,  in  quo  alter  nervus  erat  gracilior,  coecum , qui 
respondebat,  oculum  vidimus  naturali  magnitudine  et  ple- 
nitudine praeditum , qualem  in  hominibus  quoque  amau- 
rosi, ut  videtur,  affectis  Cheseldeno  et  Santoiuno  oc- 
currisse paulo  ante  4)  indicatum  est.  Quid  ? quod  Roi.- 
unckius  •’),  ut  ostendat,  ab  opticis  nervis  minime  oculos 
nutriri:  his,  inquit,  obstructis  , unde  oculi  nutritio  ? Vide- 
mus autem  in  gutta  serena  auctum  potius  oculum  quam 
imminutum.  Quae  omnia  cum  perpenderis , minus  Abr. 
Vatkro  6)  adversaberis  contendenti,  quamvis  ex  una  dun- 
taxat  Cheselpexi  observatione,  manifestum  esse,  atrophiam 
oculi  in  altero  Vesai.ii  exemplo , non  a nervi  optici  .... 
contabescentia,  sed  ex  alia  causa,  originem  traxisse.  Quin 
si  quis  dicat,  ne  coecitatem  quidem  cum  extenuatione 
ejus  nervi  conjunctam  ab  hac  semper  esse  repetendam, 
sed  interdum  potius  hanc  illi  succedere , vel  quia  a suo 
diu  cessans  officio  is  nervus , ut  pleraeque  aliae  partes, 
contabescat,  vel  quia  ex  corrupto  oculo  pravis  humoribus 


1)  Obs.  26.  §.  2. 

2)  Disp.  de  gutta  serena  e.  IV. 

3)  Epist.  auat.  XVIII.  n.  40. 

4)  N.  10. 

5)  Disp.  cit.  c.  III. 

per  vascula,  nervum  ipsum  intus  extraque  comitantia,  red- 
euntibus oblaedatur;  is  sane  refutari  non  poterit.  Nam 
quomodo  aut  simul  cum  oculi  corruptione,  quae  ab  exter- 
nis causis  inceperit,  se  nervi  extenuatio  aliter  conjungat, 
aut  haec  in  adolescente  illo  sic  satis  fuerit  a Vesalio  x) 
animadversa,  cui  oculum  ante  annum  eruerat  carnifex? 
Illud  praetereo,  quod  alias 1  2)  observatione  duplici  osten» 
dam,  nonnunquam  extenuari  nervum  opticum,  nec  respon- 
dentem oculum , quod  mireris  , coecum  lieri.  Saepe  ta- 
men ipsa  nervi  extenuatio , aut  illud  potius  vitium  nervi, 
quod  extenuatio  consequitur,  coecitatis  causa  est,  ut  in 
amaurosi,  de  qua  pauca  restant  huc  subjicienda. 

12.  Atque  ut  illud  omittamus,  sequi  amaurosin,  cum 
optici  nervi  corrumpuntur  (nam  et  per  se  manifestum  est, 
et  cum  aliis  in  Sepulchreto  observationibus  3) , tum  prae- 
sertim XX1I1.  confirmatur),  aut  cum  illi  eorunive  thalami 
puris  acrimonia  percelluntur,  quod  Biujnneri  4)  et  Lau- 
hii  5)  observationes  commonstrant;  amaurosis  etiam  se- 
quitur, cum  aut  nervi  ipsi  distrahuntur,  aut  cerebri  quae- 
dam partes,  quae  ipsis  subserviunt,  vehementer  concu- 
tiuntur. Quod  factum  non  dubitamus  in  duobus,  quos 
ipsi  vidimus,  et  consilio,  quoad  ejus  fieri  potuit,  juvi- 
mus. Utrique  gravis  ictus  capitis  causa  fuerat  malorum 
omnium;  utrique  postea,  nec  post  breve  temporis  inter- 
vallum , repente  amaurosis  utriusque  oculi , cum  Byzantii 
essent,  acciderat,  utrique  demum,  cum,  tempore  inter- 
jecto , in  patriam  alter  Bergamum , alter  Licinianum  se- 
cessissent, vitae  finem  attulit,  id  quod  dicta  confirmat, 
apoplexia.  Alter  is  eques  fuit,  cujus  ab  una  eademque 
paralysi  in  diversis  dexteri  sinistrique  oculi  musculis  effe- 
ctus oppositos  explicavi  6),  Aeneas  Suardus  comes,  alter 
medicus  doctissimus,  quem  tibi  alias  7)  laudavi,  Francis- 
cus  Spoletus  8). 

13.  Praeter  eas,  quas  hactenus  consideravimus,  amau- 
rosis causas,  noli  exspectare,  ut  eam  quoque  hic  perpen- 

1)  Supra,  n.  10. 

2)  Epist.  LVl.  n.  21.  et  epist.  LXIII.  n.  8. 

8)  Sect.  hac  13.  24. 

4)  Eph.  nat.  cur.  Cent.  I.  obs.  69. 

6)  Earund.  Cent.  VII.  oba.  39. 

6)  Epist.  anat.  XV' III.  n.  6. 

7)  Epist.  super.  VIII.  n.  5. 

8)  Vid.  Gioruale  de’  letter.  d’Italia  Tom.  XII.  art.  13. 

damus,  quae  XVI.  observatione  sectionis  hujus  in  Sepul- 
chreto  proposita  est  e Roi.kinckio.  Alibi  '),  quid  ipse  post- 
ea de  sua  illa  observatione,  quid  alii,  quid  nos  consueri- 
mus, indicatum  est,  cum  videlicet  nostras  veteres,  (nam 
et  novam  aliquam  habemus 1  2)),  dissoluti  in  aquam  inventi 
crystallini  et  vitrei  humoris  non  reticuimus.  Ceterum 
quaecunquc  tandem  verae  amaurosis  causa  sit,  cum  in 
hac  debeat  inspectantibus  recte  constitutus  oculus  appa- 
rere , quapropter  ab  aliis,  ut  dicebamus,  gutta  serena, 
ab  aliis,  ut  a Rolkinckio  in  ea  observatione,  cataracta 
nigra  vocitatur;  maxime  opportunum  est  iis,  qui  certis 
de  causis  interdum  audent  morbum  simulare,  hoc  potissi- 
mum correptos  se  lingere,  et  medicis  etiam,  ut  nonnun- 
quam  vidi,  magni  in  vulgus  nominis  imponere.  Attamen 
ubi  fraudis  suspicio  est,  nemo  potest  decipi,  nisi  qui  forte 
nunquam  cum  Plinio  3)  animadverterit,  quam  rari  sint, 
qui  contra  comminationem  aliquam  Jion  conniveant , quan- 
taeque  hoc  difficultatis  sit  homini.  Quin  mihi  in  illiusmo- 
di  simulatore,  cum  suspicionem  augerent  pupillae  nec  di- 
latatae nec  immotae,  memini  satis  fuisse  digitos,  quasi 
per  causam  diligentius  oculum  observandi,  tacite  ad  pal- 
pebras admovere;  has  enim,  antequam  tangerem,  planus 
ille  continuo  occlusit,  suamque  ita  fraudem  invitus  aperuit. 
Quam  facilem  adeo  obviamque  rationem  miror  Jo.  Bapt. 
Silvaticum  in  alioquin  utili  libello  omisisse,  qui  de  iis, 
qui  morbum  simulant,  deprehendendis  inscribitur,  ubi  4 j 
simulata  sensuum  privatio,  qua  ratione  possit  detegi,  osten- 
dit. Nam  oculos  quidem  objicere,  quod  ipse  videtur  in- 
dicare, maximis  splendoribus,  ob  id  ipsum  periculosum  est 
experimentum,  quod  his,  ait,  visum  non  infestari  modo, 
sed  etiam  corrumpi.  Ego  vero  eadem  illa  ratione  depre- 
hendisse praeterea  memini  quendam,  nescio  quas  acces- 
siones lingentem , in  quibus  omni  cum  movendi  tum  sen- 
tiendi facultate  se  privatum  necessariis  postea  medicis- 
que narrabat,  et  aspera  nonnulla  ad  ipsum  excitandum 
auxilia  pertinacissimo  tunc  silentio  ferentem.  Cum  enim 
in  una  ex  suis  illis  accessionibus  apertos  oculos  forte  ser- 
varet , ego  autem  his  digitos  intentarem , illico , prius- 

1)  Epist.  anat. -XVIII.  n.  38,  39. 

2)  Epist.  LX1II.  n.  6. 

3)  Natur,  hist.  Lib.  XI.  c,  37. 

4)  C.  11. 

quam  attingerem,  nictando,  et  videre  se,  et  movere  poBse 
palpebras,  omnibus,  qui  aderant,  patefecit. 

14.  Longum  de  amaurosi  sermonem  habui  sive  de 
cataracta  nigra.  Nunc  paulo  breviorem  de  suffusione 
sive  de  ea  cataracta,  quae  ob  pupillae  in  ipsa  colorem 
longe  alium  ac  niger  ille , qui  est  secundum  naturam,  sim- 
pliciter cataracta  dicitur , paulo  , inquam , breviorem  ha- 
bebo. Nam  quod  hujus  morbi,  quamvis  cataracta  appel- 
lati , causa  non  sit  praeceps  crassi  humoris  in  oculum , a 
cerebro  praesertim,  defluxus,  quemadmodum  Plempii  ver- 
bis in  Sepulchreto  ‘)  contenditur,  et  quid  veri  de  cata- 
ractae sede  et  natura  sit,  aut  non  sit,  cum  in  Plempii 
dictis,  tum  in  iis,  quae  ex  pluribus  in  sectione  ista  pro- 
feruntur, observationibus,  satis  ex  aliorum  scriptis  et 
meis  quoque 1  2)  intelligi  potest.  Sed  et  antea  3)  quaedam 
fuerant  a me  indicata,  e quibus  pateret,  quando  et  qua- 
tenus vel  post  Chalesii  , Pitcarnii  vel  aliorum , si  ma- 
vis, demonstrationes,  habere  locum  possint  ea,  quae  in- 
ter suffusionis  initia  solebant  dictitari , ut  in  Sepulchreto 
etiam  4)  vides:  quamdiu  observantur  culices  et  atomi,  id. 
contingere  a corpusculis  in  humore  aqueo  natantibus; 
quamquam  alias  in  postremis  humoris  vitrei  cellulis  esse 
posse  ea  corpuscula,  alias  in  optico  nervo  et  retina  tu- 
nica eas  laesiones,  quae  pro  culicibus  punctisve  imponant, 
et  qua  ratione  harum  illorumve  sit  varia  sedes  interno- 
scenda, non  reticui:  quas  inter  laesiones,  si  vitia  posueris 
vasculorum,  quae  retinae  intertexta  sunt,  hic  illic  plus  ae- 
quo tumentium , recte  feceris , dummodo  praeter  hanc,  il- 
las quoque  alias  interdum  esse  posse  causas  agnoscas. 
Verba  etiam  illa,  quae  meis  aquei  sub  crystallina  tunica 
humoris  observationibus  quasi  obiter,  nec  plura,  interje- 
ci5), velim  attente  etiam  atque  etiam  perpendas:  credidi, 
hujus  humoris  secretione  prohibita,  crystallinum  siccum  et 
opacum  fieri , fere  ut  in  extracto  exsiccatoque  crystallino 
contingit.  Videorne  tibi  id,  quod  sit  a vero  alienum,  scri- 
psisse ? et  quod  possis  credere,  sicuti  quidam  referunt  de 

1)  Sect.  hac  XVIII.  schol.  ad  obs.  20. 

2)  Epist.  anat.  XVIII.  et  XIX. 

3)  Advers.  anat.  VI.  animadv.  75- 

4)  Sect.  cit.  schol.  ad  obs.  22. 

5)  Advers.  indic,  animadv.  71. 

cataracta  agentes,  de  qua  milii  eo  loco  ne  mentio  quidem 
injecta  est,  fuisse  praesertim  a Petito  medico  refutatum , 
quippe  quem  scias  duodecim  post  me  annis  istud  idem, 
quod  ego,  docuisse ').  „Crystallinus,  inquit,  siccescere 
non  potest  donec  liquore  isto  (aqueo)  humectatur;  sed 
statim  atque  is  illi  dcest,  lit  siccus,  durus  et  opacus.“ 
Profecto  nec  ipse  assequi  poteram,  quomodo,  si  non  se 
simul  refutasset,  in  eo  me  refutare  potuisset.  Quo  liben- 
tius legi  epistolam 1  2),  quae  ad  meas  denique  pervenit  ma- 
nus, adversus  Hecquetum  editam,  in  qua  id  fecisse  di- 
cebatur. Quid  quaeris?  Meam  opinionem  protulit,  de  sua, 
quae  prorsus  fuerat  eadem , siluit ! Sed  quid  tandem  ob- 
jecit? Nempe  ea,  quae,  si  objecta  essent  ipsi,  non  adver- 
sari opinioni  suae  respondisset,  quippe  ibi  propositae, 
ubi  de  cataracta  sermo  non  esset,  quasi  vero  fuisset,  ubi 
proposui  meam.  Qui  si  fuit,  cum  hanc  ejus  consensu  ad- 
dito confirmavi  3) ; at  novem  annis  ab  illa  ejus  edita  epi- 
stola fuit , neque  ut  ille  mox  in  eadem  epistola  de  amau- 
rosis causa,  ita  de  ea  cataractae  causa  universe  pronun- 
ciavi;  sed  cum  inter  plures  hanc  quoque  commemorassem, 
paulo  post  4)  de  omnibus  diserte  professus  sum , me  ni- 
hil affirmare,  sed  aliquid  duntaxat  conjicere.  Non  erat 
tunc  igitur,  cum  eam  epistolam  emisit,  cur  objiceret,  se 
nunquam  in  cadaveribus  humorem  crystallinum  cataracta 
affectum  vidisse,  in  quo  ille  aqueus  ileesset  liquor;  nam 
vere  et  ego , de  cataracta  locutum  me  esse , negare  po- 
tuissem, Hecquetus  autem,  quem  acriter  urgebat,  si  diu- 
tius vixisset , respondere , nec  vascula  sanguifera  in  ullo 
crystallino  humore  ab  illo  conspecta  esse  *) , quae  non 
modo  eximius  anatomicus  \\  ixsloavils  5 6 *)  sic  satis  a se 
visa  indicavit,  sed  tot  alii  illustres  viri  ab  solertissimo 
ZiNNio  ')  , qui  et  ipse  vidit,  laudati  perspexerunt:  contra 
autem  quos  surculos  Petitus  8)  sine  ulla  dubitatione  do- 
cuerat, a sexto  nervorum  pari  ciliaribus  nervis  addi,  et 

1)  Mcm.  de  1’acad  roy.  des  eo.  a.  1730.  Mem.  de  la  cansule  du 
crigtallin. 

2)  Leitre  11.  sur  les  maladies  des  yeux. 

3)  Enist.  anat.  XY1I1.  u.  16. 

4)  Y.  17. 

5)  Meinoir.  cit. 

6)  Expoa.  anat.  tr.  de  la  tdte  n.  301. 

7;  Dcscript.  anat.  ocul;  Inun.  c.  V.  «.  4. 

8)  Mem.  de  l’acad.  roy.  des  sc.  a.  1727. 

oculi  interiora  subire,  nulla  recenliorum  industria,  ut  idem 
eruditissimus  Zunnius  ')  loquitur,  confirmari  potuisse.  Ve- 
rum ut  Hecqueto  seposito  ad  me  unum  redeam ; ne 
tum  quidem , cum  postea  ex  opinione  illa  mea  quandam 
inter  tot  alias  cataractae  causam  elici  posse  conjeci , de 
totali  humoris  illius  aquei  defectu,  sed  de  ejus  tantum  di- 
minutione  conjecturam  proposui : quam  diminutionem  esse 
in  eo  morbo  a se  risam  nec  Petitus  negavit  certe,  nec, 
si  negasset,  jure  negare  potuisset,  quia  vel  in  oculis  sa- 
nis haud  semper  de  eo  humore  tantundem  reperitur,  imo 
non  raro  paucus  est  adeo,  ut  deesse  videatur;  quam  ob  rem, 
sicuti  in  quibusdam  perperam  crederes,  praeter  naturam 
esse  imminutum,  ita  e contrario  in  aliis  imminutum  non 
esse,  male  posses  existimare.  Quid?  quod  Petitus  ipse 
mox  addidit  id,  quod  etiam  alibi1 2)  fassus  fuerat,  non  de- 
esse tamen  cataractas,  in  quibus  crystallinus  humor  ob 
totalem  aquei  illius  laticis  defectum  adeo  siccus  factus  sit, 
ut  in  pulverem  conteri  queat,  sicuti  in  pluribus  cadaveri- 
bus deprehendit;  ut,  si  idem  aliquando  fieri  in  adversariis 
scripsissem,  non  me  potuisset  refutare.  Vides  igitur,  quo 
illius  tandem  redeat  opinionis  meae  refutatio,  ut  prope- 
modum  credam,  id  magis  videri  ipsum  fecisse,  quam  fa- 
cere voluisse.  Verumtamen  cum  in  pervulgatis  non  unius 
viri  docti  scriptis  id  fecisse  dicatur,  et  illud  negasse,  quod 
ab;  ipso  vides  negari  non  potuisse,  respondendum  hic  pro- 
pterea  censui,  ne  forte  crederes,  auctoritatem  a me  negli- 
gi  hominis,  dum  viveret,  bene  adeo  de  re  anatomica  me- 
riti, ut  vel  mortui  memoriam  colere  libenter  pergam.  Sed 
ad  mea  adversaria  ut  redeam ; illud  denique  ad  suffusio- 
nem attinens  non  omiseram  3),  ut  ex  ea  luce,  quam,  pres- 
so oculo , videmus , indicium  deducere  conarer  bene  se 
habentis  retinae  tunicae,  quae  notitia  in  maxima,  quam 
suffusio  aut  occlusio  pupillae  faciat,  coecitate,  ut  ante 
curationem  necessaria  est,  sic  fortasse  absque  illo  expe- 
rimento satis  haberi  non  potest;  qua  de  re  summopere 
optassem  judicium  legere  viri  praestantissimi  Geoiigii  Au- 
gusti Langguth  , cum  in  ea  dissertatione  4),  quam  de  ea- 
dem luce  conscripsit,  mea  cetera  non  modo  humanissimis 

1)  Descr.  cit.  c.  IX.  §.  8. 

3)  Mera.  cit.  a.  1730. 

3)  Atlvers.  VI.  auimadv.  73.  et  74. 

4)  De  luce  ex  pressione  oculi. 

verbis,  sed  et  suis  ipse  experimentis  comprobaverit.  Ilaec 
enim , quae  utrique  nostrum  ad  jeundem  modum  respon- 
derunt , illudque  inprimis,  quod  cum  amico  iterare  voluit, 
si  non  gener  at  im , sed  peculiariter  explicanda  susceperis, 
utrius  sententiae  magis  congruant,  non  difficile  intelliges. 
Quo  tamen  pariter  hic  atque  in  adversariis  seposito , si 
experimentum  solum  attenderis , facile  ab  omnibus  in  se 
capiendum  ; non  dubito,  quin,  si  quis  tibi  curandus  ab  or- 
tu coecus  occurrat,  aut  ob  congenitas  suffusiones,  aut  ob 
pupillarum  privationem,  velis  antea,  ecqua  spes  sit  cura- 
tionis, experimento  promto  adeo  innoxioque  explorare; 
nisi  forte  credas,  in  ejusmodi  oculis,  quamvis  sana  sint 
opticus  nervus  et  retina,  nullum  a pressione  sensum  lucis 
excitari,  quia  curatos  forte  audiveris  negasse,  sibi  an- 
tea ideam  lucis  ullam  fuisse,  cum  tamen  vix  fieri  possit, 
ut  oculi  vel  invitis  pressi  ictive  fuissent  nunquam.  At 
tentare,  ut  dixi,  nihil  prohibet  vel  ob  id,  ut  scias  an  vere 
illud  aut  quatenus  negare  potuerint;  in  ceteris  autem, 
qui  diu  quidem,  sed  non  ab  ortu  sint  coeci,  ne  istam 
quidem  dubitationem  fore  video,  sed  in  utrisque  illam, 
fortasse  unicam,  et  cui  tamen,  ob  rari  morbi  conjunctio- 
nem, non  ita  facile  sit  locus,  quam  postea  in  epistolis 
anatomicis  ipse  indicavi  Sed  ut  illuc  denique,  unde 
hic  noster  incepit  de  cataracta  sermo,  revertamur,  cum 
alibi  possis  non  modo  pleraque  eorum , quae  hic  pressius 
commemoravimus,  sed  et  Valsaf.vak  -)  et  meas  3)  suffu- 
sionis observationes  perlegere,  hic  ea  duntaxat  habebis, 
quae  postea  vidi  ad  eundem  morbum  referenda  in  viro 
primum,  deinde  in  femina. 

15.  Structor  seu  faber,  ut  vocant,  murarius,  an- 
nos natus  ad  sexaginta,  jam  diu  vix  aliquid  cernebat,  id- 
que  a latere  et  in  praeclara  solis  luce.  Mortui  nescio 
ex  quo  morbo , sed  eo  tempore,  cum  anatomen  publice  do- 
cerem februario  mense  a.  1740.,  caput  in  gymnasium  alla- 
tum est.  Cum  omnia  frigore  illo  rigerent  longe  acerrimo, 
cujus  adhuc  facile  memineris,  vix  ut  necessariae  dissectio- 
nes perfici  possent,  ejus  sectio  capitis  dilata  est  bene 
multos  dies  ad  illud  tempus,  quo  sub  mensis  finem  frigus 

1)  Epist.  XIX.  n.  9. 

2)  Dissert.  anat.  II.  n.  15.  ct  seqq. 

3)  Epist.  anat.  XVIII.  et  XIX. 

plurimum  remiserat.  Haec  quare  commemoraverim,  mox 
intelliges. 

Caput  plures  in  sincipitis  et  occipitis  cute  cicatrices 
primum  ostendit;  homo  enim  ab  alto  olim  ceciderat.  Sed 
quamquam,  detractis  omnibus  calvariae  involucris,  hujus 
exterior  facies  sub  cicatricibus  nonnihil  albebat , interior 
tamen,  et  quidquid  ea  continetur,  illaesa  erant;  nisi  quod 
cerebrum  rigidum  penitus  ac  durum,  aquam  autem,  quae 
ejus  ventriculos  laterales  impleverat,  offendi  gelu  adeo 
concretam,  ut  apprehensa  manum  tota  simul  sequeretur, 
ventriculorum  formam  retinens  non  secus  ac  cera,  quae 
liquata  in  cavum  quoddam  injecta,  postquam  refrixit,  exi- 
mitur. Et  tamen  frigus  complures  jam  dies  magis  magis- 
que remiserat,  caput  autem  ipsum  haud  procul  a foco 
semper  fuerat;  quin  antea  non  semel,  cum  videlicet  exi- 
stimarent, mox  esse  dissecandum,  sed  eo  praesertim,  quo 
demum  dissectum  est,  die  multo  propius  ad  ignem  admo- 
verant. Quod  nunquam , nisi  tunc  mihi  contigit  videre, 
hic  volui  Italus  ad  Italum  scribere , quamquam  in  ipsa 
Germania,  et  hieme  quidem  multo,  quam  ibi  soleat,  sae- 
viore, et  in  via,  et  in  pueri  infantis  capite  idem  cerebro, 
et  pauco  humori,  qui  in  ipso  erat,  accidisse,  SchneideruS 
memorare  non  omisit,  ut  in  proxima  Sepulchreti  XVII. 
sectione  jam  videris.  Scripsi  etiam,  ut  scires,  non 
modo  post  plurimos  a morte  dies,  verum  et  post  plures 
a frigore  congelationes  et  a calore  regelationes , oculos 
nos  demum  incidere  non  potuisse,  nisi  jam  flaccidos,  at- 
que adeo  in  se  concidentes.  Unde  illud  quidem  incom- 
modi accidit,  quod  olim  anatomicos,  quippe  solitos  ulti- 
mam omnium  cadaveris  partium  oculum , necessario  flac- 
cidum , consecare,  eo  adduxit,  ut  vitreo  humori  sedem 
multo,  quam  par  sit,  minorem  tribuerint,  crystallinum  in 
centro  fere  oculi  ipsius  collocantes;  sic  enim  et  nobis,  al- 
terum a fronte  oculum  incidentibus  res  se  obtulere,  qua- 
propter alterum  a tergo  incidimus.  Sed  nihil  praeterea, 
ut  opinor,  multum  obfuit  nostrae  observationi.  Nam  pri- 
mum opticos  nervos  tum  intra  calvariam  tum  extra  prae- 
clare vidimus  omnino  inter  se  similes  , et  similes  sanis, 
nisi  quod  intra  orbitas,  cum  transversos  dissecaremus,  cras- 
sioribus uterque  pariter  tunicis  amicti  apparuerunt.  Sa- 


1)  Obs.  1.  §.  ultiin. 

nam  quoque  et  sine  ullo  cicatricis  vestigio  utramque  cor- 
neam et  scleroticam  invenimus.  Ne  multis,  vitium  omne 
est  in  crystallinis  humoribus  animadversum , si  in  vitreis 
excipias  lentorem  quendam,  quo  digitis  adhaerebant,  in 
longa  fila  pituitae  instar  se  formantes  diductosque  digi- 
tos sequentes:  quod,  ne  morae  ceterisque  causis,  quas  an- 
tea commemoravi , omnino  tribuerem,  discrimen  fecit  ma- 
joris in  uno  quam  in  altero  observati  lentoris.  Lentior 
enim  is  fuit , cui  crystallinus  insidebat  colore  flavo  obso- 
leto, sed  minus  in  superficie  flavo,  quae  et  mollior  erat; 
quamquam  nec  durus  nucleus  fuit.  Alter  vero  crystalli- 
nus ex  albida  in  ambitu  fiebat  substantia,  in  meditullio 
autem  e fusca ; haec  a meditullio  ad  medium  faciei  utrius- 
que  perveniebat,  mollior  quam  albida,  quae  tamen  nec 
ipsa  erat  dura.  Praeterea  hic  totus  crystallinus  non  so- 
lum multo  minus  erat  crassus , quam  aequum  sit ; sed 
etiam  ad  unum  latus  quadam  sui  parte  carens , eaque  non 
parvula,  ut  circulari  ambitu  non  esset.  Nec  alia  in  utro- 
vis oculo,  quae  praeter  naturam  se  haberent,  animadver- 
timus. 

16.  Si  pro  certo  scire  licuisset,  exiguum  id,  quod  ho- 
mo a latere,  ut  dictum  est,  videbat,  uti'oque  oculo,  an 
altero,  et  a quo  latere  videret;  proclivius  esset  dicere,  an 
ideo  videret,  quod  alterius  crystallini  humoris  ambitus  es- 
set dilutius  flavus,  an  quod  alterius  pars  illa  opaca  a la- 
tere deesset.  Nunc  re  hac  in  medio  relicta , illud,  quod 
constat,  dicemus,  multo  morbidiorem  eum  crystallinum 
fuisse,  quem  secundo  loco  descripsimus,  quippe  totum 
magis  opacum  et  ibi  molliorem,  ubi  solet,  praesertim  in 
senescentibus,  esse  durior,  aequo  praeterea  tenuiorem  at- 
que insuper  mutilatum.  Hoc  autem,  num  quia  eam,  quae 
deerat,  partem  idem  invasisset  morbus,  sed  acrior,  qui 
partem  mediam  tum  molliorem  fecerat,  quam  par  sit,  tum 
fuscam , id  est  quasi  semicorruptam  ? Nihil  horum  in  cry- 
stallino altero:  flavus  autem,  quo  inficiebatur,  color  saepe 
in  senescentibus , et  ibi  praesertim , ubi  in  hoc  crystalli- 
no, animadvertitur  ‘);  quamquam  hic  fuisse  longe  minus 
dilutum,  visio,  in  hoc  quoque  oculo  ita,  ut  diximus,  im- 
pedita satis  indicat.  Ceterum  duo,  quae  in  priore  anno- 
tavimus, mutilatio  et  fuscus  interius  color,  ejusmodi  sunt, 

5)  Vid.  epist.  anat.  XVIII.  n.  26. 

ut  primae  exemplum  in  observatione  habeas  cl.  Moran- 
131  ‘)>  qui  crystallinum,  quamvis  durissimo  lapide  non  mi- 
nus durum,  superiore  tamen  ambitu  quasi  attritum,  imo, 
ut  icon 1  2)  ostendit,  quodam  praesertim  loco  delicientem 
invenit , idque  non  a chirurgi  acu , quam  semper  homo 
aversatus  non  secus  ac  noster  fuerat:  coloris  autem  intus 
non  solum  fusci  sed  et  nigrescentis  ipse  tibi  alias  3)  ex- 
emplum dabo. 

/ y 

17.  Aniculae,  cujus  dc  morbo  ultimo  et  dissectione 
aliis  literis  4)  scribam,  cum  coecam  fuisse  dicerent,  ocu- 
los eximi  jussi.  Quos  cum  inciderem,  in  altero  nihil  vi- 
tii, nisi  opacitatem  in  parte  corneae  inveni.  Sed  alter, 
etsi  pleraque  bene  habuit  constituta,  humorem  tamen  cry- 
stallinum secundum  omnes  dimensiones  adeo  imminutum 
ostendit , vix  ut  aliquid  de  eo  superesset , idque  album 
et  opacum,  quamvis  interius  etiam  tum  humidum.  Ad- 
haerebat autem  cum  iride  ad  corneam , ubi  haec  magis 
opaca  erat  et  nonnihil  excavata  in  foveolam  ellipsis  am- 
bitu, colore  autem  infectam  flavo  obsoleto : hoc  vitium  ad 
exteriorem  corneae  faciem  non  perveniebat. 

18.  Verisimile  est,  mala  haec  olim  fortasse  prae- 
gressae internae  oculi  inflammationi  fuisse  imputanda. 
Illud  certum,  praeter  opacitatem  crystallini  humoris,  in 
qua  fere  suffusionis  natura  consistit,  consumtionem  quo- 
que magnae  illius  partis,  et  alienam  sedem  ac  immobilem 
ipsi  atque  iridi  contigisse.  Ceterum  neque  hic  neque  in 
fabro,  de  quo  supra  5)  dictum  est,  durities  et  siccitas 
cum  opacitate  crystallini  conjungebantur;  ut  has  omnes 
libenter  Valsalva  6)  fuisset  cataractas  appellaturus.  Ca- 
taractas autem  ejusmodi  ad  veram  maturitatem  tardius 
pervenire  non  dubito:  cujus  generis  de  duabus,  quae  se 
intra  annos  aliquot  manifestarunt  in  illius  feminae  prima- 
riae 7)  oculis,  in  quibus  olim  certas  quasdam  strias  con- 
spexeram, alteram  quidem  fuisse  video,  alteram  autem  et 
antea  censui,  et  adhuc  censeo.  Nam  altera,  ex  quo  in 

1)  Mem.  de  l’acad.  roy.  des  sc.  /i.  1730. 

2)  Plaa.  XXVIII.  Iit.  D. 

3)  Epist.  LXIIl.  u.  6. 

A)  Epist.  XXXV.  n.  12. 

/ 5)  IV.  15. 

6)  Vid.  epist.  anat.  XVIII.  n.  27. 

7)  fbid.  n.  19. 

certa  crystallini  parte  per  albedinem  quandam  sc  prodidit, 
ita  prorsus  sine  ullo  incremento  permanet  jam  annos  plu- 
res.  Alteram  autem,  quae  universum  quidem  crystallinum 
dealbaverat , neque  tamen  longo  jam  temporis  spatio  opa- 
cum, quantum  oportebat,  reddiderat,  cum  ceteri  detur- 
bandam suscipere  non  auderent,  nescio  quis  magnus  pro- 
missor advena,  qui  properaret , ut  ait  Cicero1),  cui  fora 
mulla  restarent , insciis  omnibus,  deturbavit  illico , non 
sic  tamen,  quin  aliquo  interjecto  tempore,  albida  iterum 
pone  pupillam  opacitas  appareret,  non  tanta  quidem  illa, 
quanta  a me  alias  2)  in  nobilissima  virgine  memorata  est; 
sed  ea  tamen , quae  non  satis  felicem  curationem  et  te- 
stetur,  et  faciat.  Non  sic  alteri  matronae  illius  sorori, 
quippe  cui  matura  suffusio  depressa  est.  Nam  sorori  ter- 
tiae, in  qua  idem  advena  depresserat,  multo  citius  fue- 
runt malae  curationis  indicia.  Tres  intelligis,  cum  essent 
sorores,  omnes  eidem  morbo,  cui  nemo  trium  inclytorum 
fratrum,  obnoxias  fuisse.  Sic  alias  •’)  scribam,  una  ex 
matre  surdas  natas  feminas  omnes,  mares  nullos.  Nunc 
virginis  illius  nobilissimae  facta  mentio  ad  memoriam  re- 
digit, quod  de  mea  in  ejus  oculis  observatione  judicium 
fuerit  cl.  viri  Gunzii  in  libello,  multa  utique  laude  digno, 
qui,  ipso  praeside,  Lipsiae  prodiit  a.  1750  4).  Raram 
enim  usque  adeo  censuit,  ut  tot  inter,  quae  eo  opusculo 
memorantur,  una  illa  fretus,  tertium  suffusionis  genus 
constituerit.  Equidem  ego  quoque,  cum  rem  mente  in 
onmes  partes  versarem,  lieri  posse  indicavi  5),  ut  hinc 
etiam  suffusionis  aliqua  species  extra  humorem  crystalli- 
num ejusque  tunicam  esset  agnoscenda.  Sed  neque  raram 
adeo  credidi,  neque  unde  esset,  ut  semel  iterumque  di- 
serte dixi,  quidquam  volui  sine  aliis,  quibus  hactenus  ca- 
rui,  paribus  dissectionum  opportunitatibus  decernere,  cum, 
quidquid  conjicerem,  quibus  obnoxium  esset  dubitationi- 
bus, nec  ipse  nescirem,  nec  lectoribus  reticerem.  Et  spe- 
rabam quidem,  fore  interea,  qui  meas  mihi  dubitationes 
eximerent.  Verum  ut  senex  ille  apud  Terentium  ;) , nunc 
incertior  sum  multo  quam  dudum.  Neque  enim  posui,  sed 

1)  Orat,  pro  Cluent. 

2)  Epist.  modo  indic,  u.  22  , 23. 

3)  Epist.  XLVIIl.  n.  48. 

4)  Animadv.  de  suffusion.  natura  ct  curat,  c.  I.  S.  15. 

5)  Epi9t.  anat.  XVIII.  n.  24  , 25. 

6)  Pfiornt.  act.  II.  sc.  4. 

quaerendum  proposui , an  glutinosam  illam  materiam  cry- 
stallina tunica  forte  secernere  perrexisset,  idque  egomet 
cum  per  alia,  tum  per  ea  ipsa,  quae  mihi  miror  nunc 
objici  '),  impugnavi.  Quaerendum  etiam  dixi,  num  illa 
forte  materia,  per  humorem  aqueum  dispersa,  postea  se 
illi  tunicae  agglutinasset.  De  quo  pariter  cum  dubitan- 
dum esse  admonuissem , praesertim  quia  sic  fieri  non  po- 
tuisset, quin  iridi  quoque  aliisque  partibus  se  agglutinaret, 
nunquam  exspectassem,  inter  cetera  hoc  responsum  iri, 
tunicam  illam  crystallini,  ubi  homo  somnum  capit,  quo 
tempore  viscosae  particulae  quam  maxime  subsidere  possunt, 
inferiorem  utique  oculi  partem  esse ; quasi  vero  tunc  etiam 
iris  non  inferior  esset  maxima  parte  humoris  aquei,  ut  id 
quoque  latus  corneae,  in  quod  forte  inter  dormiendum  ca- 
put vergat.  Neque  solum  dubitationes  sic  non  tolluntur, 
verum  his  insuper  verbis  augentur:  ex  aqueo  humore  illam 
materiam  fuisse  tanto  minus  dubito,  quanto  certius  est,  hu- 
mida  corporis  nostri,  praesertim  quae  non  continuo  per 
vasa  moventur,  persaepe  viscosam  indolem  acquirere.  Ego 
vero  dubito  primum , num  is  humor  per  jugiter  invehentia 
vasa  et  per  creberrimas  iridis  oculique  agitationes  non 
moveatur,  quantum  satis  sit,  ne  viscosam  indolem  acqui- 
rat, deinde  num  hanc  persaepe  acquirat,  quando  certe 
viscosae  in  eo  suffusiones  persaepe  non  inveniuntur.  Quin 
e paucis  hujus  generis , quas  ego  indicaveram , illa  quae 
Wepferi  est,  ab  aqueo  existimatur  ad  humorem  crystal- 
linum transferenda;  quamquam  auctor  mucosam  materiam 
non  intra  hujus  tunicam  fuisse  scripsit,  sed  crj’stallinum 
operuisse,  nec  tamen,  ut  fortuito,  opinor,  refertur,  cir- 
cumcirca. Alia  omitto.  Satis  enim  mihi  esse  debet,  quae 
contra  sine  obtrectatione  dicta  fuerunt,  eane  jure  ac  ra- 
tione dicta  sint,  pro  veri  studio  sine  obtrectatione  per- 
pendisse. Quin  etiam  perlibenter  confirmo , opusculum 
hoc  inter  pauca  esse,  quae  docte,  distribute,  perspicue 
de  suffusione  scripta  sunt:  cujus  exempla  morbi,  quae 
apud  probatos  auctores  exstant,  cum  propemodum  omnia 
hic  memorentur,  nullum  est,  quod  ad  certum  non  modo 
genus,  sed  ad  certam  speciem  non  referatur,  signis,  per 
quae  internoscantur,  non  omissis,  rationis  autem  curandi 
sive  malae  noxis,  sive  bonae  utilitatibus  diligenter  indi- 


l)  C.  I.  cit.  §.  6. 

catis.  Quod  vero  omnia  propemodum  exempla  proferri 
dixi,  si  forte  quaeras  e me,  quaenam  igitur  desideren- 
tur, aliqua  ex  iis,  quae  scribenti  occurrunt,  non  reticebo. 
Vir  praestantiss.  Bcrc.  Dav.  Mauchartus  x)  membrana- 
ceam , solidam , fibrosam , albidam  cataractam  in  utroque 
canis  oculo  a se  repertam  asserit,  cum  aqueus,  per  cu- 
jus ambas  cameras  extendebatur,  ceterique  humores  pel- 
lucidi essent.  Idem  cum  altero  laudatissimo  professore 
Joanne  Zeli.ero  vidit  utrique  mulieris  pupillae  anteposi- 
tam sic,  ut  corneae  prope  hujus  internum  ambitum  firme 
adhaereret,  pelliculam  tenuem  et  subnigram,  nec  sine  iis 
humoris  vitrei  et  crystallini  vitiis,  quae  a cl.  Keckio  -) 
sunt  memorata.  Soleis  anatomicus  Jo.  Christoph.  May 1 2  3 4) 
in  femina,  cui  suffusiones  olim  depressae  fuerant,  altera 
feliciter,  infeliciter  altera,  qualem  et  ubi  invenisset  il- 
lam, proposuit;  pro  hac  vero  crj-stallinae,  ut  censuit,  tu- 
nicae faciem  anteriorem  non,  ut  in  oculo  primo,  pelluci- 
dam recteque  se  habentem,  sed  admodum  crassam  et  opa- 
cam deprehendit.  Cei.  Trewivs  quod  discrimen  fuerit 
inter  crystallinos  humores  grandaevi  hominis,  scripsit,  in 
quorum  altero  incipiens  erat  suffusio,  in  altero  perfecta. 
Nec  dubito,  quin  epistolae  meae  anatomicae  aliud  aliquod 
tibi  sint  exemplum  daturae.  Nam  certe  praeter  tot  illas, 
quae  ex  ipsis  acceptae  sunt,  observationes,  eam  quoque 
habent  5)  paulo  fusius  descriptam  membraneae  mulieris 
cataractae  cl.  Balth.  Wat.thierii,  quae,  ut  ibi  indicavi, 
ab  inclyta  quoque  Londinensi  regia  societate  proposita 
est.  Noli  autem  mirari,  quod  promiscue,  ut  nunc  vene- 
runt in  mentem,  sive  ex  cane  sive  ex  hominibus  exem- 
pla memoraverim ; nam  promiscue  iis  quoque  omnes  uti- 
mur, quae  ex  quadrupedum  genere  sumuntur,  praesertim 
si  peculiare  aliquid  habent,  ut  in  observatione  Mauchar- 
ii,  quae  cataractam  in  prima  etiam  (quod  rarum  est; 
aquei  humoris  camera  exhibet,  cui  propterea  adjungas 
observationem  Sproegelii  6),  ut  quae  uno  quodam  in  ca 
ne,  raro  exemplo,  simul  exsuccos  opacosque  humores  cry- 

1)  Synechiae  §.  8. 

2)  In  pracfat.  ad  diaaert.  snain  dc  ectropio. 

S)  Commere.  Iit.  a.  1733.  hebd.  IV'.  n.  3. 

4)  Ejiisd.  commere,  a.  1745.  hebd.  XXXVI.  n.  S. 

5)  Epiat.  XVIII.  n.  20. 

6)  Eph.  nat.  cur.  Ceut.  VII.  obs.  71. 

stallinos , simul  corrugatos  exsiceatosque  vitreos , simul 
opticos  nervos  ad  fili  mediocris  tenuitatem  redactos  alia- 
que praeterea  peculiaria  commonstrat.  Sed  ne  plura  de 
suffusione  quam  de  amaurosi  verba  liant,  ad  alios  ocu- 
lorum affectus  veniamus. 

.19.  De  myopia  tamen  et  contrario  huic  affectu 
satis  est  admonere,  melius  futurum  fuisse,  nihil  in  Se- 
pulchreto  quam  id,  quod  leges  ‘),  proponi,  jam  olim  reje- 
ctum  a Plempio  -•).  Peateres  quidem  ingeniosus  doctus- 
que , ut  eo  tempore , vir  fuit , et  qui , si  non  verum , ufc 
quidam  judicant,  tum  retiformis  tunicae,  tum  praesertim 
crystallini  humoris  officium  primus  ostendit,  ad  verum 
utique  propius  accessit.  Attamen,  quasi  casu  accessisset, 
in  iis,  quae  postea  scripsit,  non  sibi  satis  constitit,  et 
certe  de  sede  crystallini  in  iis,  qui  vera  myopia  laborant, 
illa  posuit,  quae  contrario  affectui  conveniunt,  et  vicis- 
sim,  itaque  vera  horum  affectuum  causa,  quae  quidem  a 
majori  in  primo , a minori  in  altero  crystallini  et  retinae 
distantia  repetitur,  Pratero,  secus  ac  alii  existimant, 
ignota  fuit.  Quae  vero  causae  aliunde  petuntur,  ut  a 
crystallino  magis  minusve  aut  convexo  aut  denso,  hae  in 
Sepulchrcto  ne  nominantur  quidem,  quamquam  et  his  non 
minus  quam  primae  usu  concavorum  aut  convexorum  spe- 
cillorum medeamur; -ut  mirer,  summo  cuidam  viro  exci- 
disse, haec  vitia,  densioris  videlicet  aut  laxioris  ciystal- 
lini,  medelam  dioplricam  uoji  admittere.  Denique  in  Se- 
pulchreto  , nyctalopi  a e nomine  designatur  oppositus, 
ut  in  multis  senibus  videmus,  myopiae  affectus,  quem 
propterea  Scheidius  recte  censuerat,  vocari  posse  anti- 
myopiam,  in  illa  docta  eruditaque  disputatione,  quae  vi- 
sus vitiatus  inscribitur  ’).  Sed  quamquam  ab  ea  nyctalo- 
pia , quam  juniores  Graeci  intellexerunt  4),  paulo  minus 
distare  videri  potest  is  affectus , qui  opponitur  myopiae, 
ut  ab  ea,  quam  intellexit  Hippocrates5),  ipsa  myopia; 
longe  tamen  alii  ac  hi  affectus  sunt  tum  illa  tum  haec 
nyctalopia,  et  a causis  longe  aliis  proveniunt;  itaque  neu- 

I 

1)  Sect.  hac  XVIII.  appcnd.  2.  post  obs.  83. 

2)  Ophthalmoex.  Lik  IV.  probi.  39. 

3)  Sect.  I.  n.  32. 

4)  Vid.  apudPlerap.  opbthalm.  Lib.  V.  c.  26. 

5)  Jbid. 

tra  dioptricam  illam  admittit  medelam:  quid  enim  con- 
spicilla faciant  aut  ad  primam,  id  est  ad  vespertinam  coe- 
citatem,  quae  a retinae  quadam  quasi  resolutione,  aut 
ad  secundam,  id  est  ad  diurnam  coecitatem,  quae  ab  ejus- 
dem retinae  nimia  tensione  repetenda  videri  potest?  Igi- 
tur ut  hoc  signo,  quod  ab  inutilitate  conspicillorum  de- 
duces, et  nyctalopias  a duobus  illis  affectibus  distingues, 
sic  et  nomine  distinguas  oportet.  Ad  utram  autem  nycta- 
lopiae  causam  causa  quarundam  c vitio  retinae  occurren- 
tium visus  hebetudinum  magis  accedat,  ex  eo  quoque 
conjicies,  quod  his  praeclarum  lumen  incommodum  est; 
illis  autem  opitulatur,  non  secus  ac  surdis  aut  graviter 
audientibus  ob  laxitatem  majores  sonos  fuisse  utiles  tra- 
dunt Hoi.derus  *)  et  Wir.Msius*).  Et  quoniam  cum  aliis 
ex  omnibus,  quae  memoratae  sunt,  affectionibus  pupillae 
dilatatio,  cum  aliis  autem  constrictio  haud  raro,  tamquam 
effectus  cum  sua  causa,  conjungitur;  cave,  ne  tunc  morbi 
causam  in  circumjecta  iride  esse  pronuncies , ut  neque 
cum  inchoatae  aut  crystallini  aut  alterius  humoris  opaci- 
tatis indicia  se  produnt,  sed  cum  omnia,  quae  antecesse- 
runt, aut  comitantur,  accurate  perpenderis,  tunc  de  causa 
eorum  pupillae  affectuum  judicato.  De  morbosa  autem 
sive  ejusdem  dilatatione,  sive  iridis  ad  corneam  adhaesio- 
ne si  legeris,  quae  Ma.uchar.tus  3)  edidit,  non  unum  in- 
venies, quod  tibi  utile  esse  possit  tum  meditanti  tum 
etiam  medenti. 

20.  De  iis  pariter,  quae  de  oculi  aut  dolore  aut 
procidentia  aut  strabismo  in  Sepulchreto  proferun- 
tur, haec  tantum  monebo.  Quod  ad  primum  attinet,  aut 
XXIX.  observationem  praetermitti  debuisse,  aut  XXXV. 
Utramque  enim  eandem  esse  facile  cognosces,  non  secus 
atque  initium  scholiorum  ad  observationis  I.  §.  1.  idem 
esse  ac  pleraque  verba,  quae  mox  in  ejusdem  §.  2.  repe- 
tuntur. De  procidentia  autem,  quod  e Spigelio  nostro, 
dissimulato  ejus  nomine,  totidem  propemodum  verbis  de- 
scripserat Pr.EMPius  4"),  tu  vero  subjectum  leges  observa- 
tioni XXV.,  id  quidem  in  leviore  oculi  prolapsu,  seu  po- 
li Act.  pliilos.  soc.  reg.  in  Angi.  a.  1608.  m.  maj.  n.  1. 

2)  l)e  anima  brutor.  c.  14. 

B)  Dissert.  de  mydriasi,  et  disa.  dc  synechia  CtC. 

4)  Ophth.  Lib.  V.  c.  32. 

tius  non  adeo  immodica  extra  orbitam  prominentia  mini- 
me necessarium  est ; nam  opticus  nervus  non  tensus  in 
orbita  secundum  naturam , sed  ita  laxus  est , ut  oculum 
sine  disruptione,  quatenus  diximus,  sequi  possit.  Quod 
vero  ad  observationem  XXVII.  additur  ex  Hiedano,  pro- 
cidentiam quandam  oculi  explicante , quae  vulnus  super- 
cilio inflictum  et  male  curatum  novissime  secuta  erat,  nisi 
multo  aliter,  ac  ipse  fecit,  res  exponatur,  non  facile  pro- 
bari potest.  Nam  quod  vulnus  in  sinum  frontalem  dexte- 
rum  pervenerit,  credibile  est;  quod  autem  sanguine  in  eo 
sinu  putrefacto  totus  oculus  infectus  sit  ob  naturalia  fo- 
ramina ex  cavitatibus  istis  ad  oculos  penetrantia , quis  con- 
cedat, nisi  qui  illa,  quae  de  ejusmodi  foraminibus  e quo- 
rundam  opinatione  paulo  ante1 2)  attigerat,  nequaquam 
dubitet  cum  anatome  consentire  ? Si,  quem  exitum  id  mali 
habuisset,  aut  ibi  aut  alio,  qui  me  fugit,  loco  scripsisset 
Hildanus;  apparere  posset,  an  non  potius  caries  per  os- 
seum parietem  inter  illum  sinum  et  oculum  interjectum 
sibi  pravisque  ichoribus  viam  in  orbitam  aperuisset.  Stra- 
bismi denique  una,  haud  amplius,  observatio  -)  proponi- 
tur, eaque  unius  oculi,  cum  repetatur  causa  ab  alluente 
cerebrum  humore  inulto,  quo  nervi  oculorum  motores  im- 
buti convellerentur.  Qua  causa  sine  ullo  additamento  po- 
sita, minime  intelligis,  cur  non  ad  utrumque  pariter  ocu- 
lum strabismus  fuerit.  In  addito  scholio  aliae  quidem  me- 
morantur e nostro  Saxonia  strabismi  causae,  mala  vi- 
delicet situatio  vel  pupillae  vel  crystallini.  Sed  plures  aliae 
interea  praetermittuntur.  Nec  vero  internas  duntaxat  di- 
co , ut  si  pupillae  et  crystallino  utrinque  recte  positis 
non  ea  in  altero  oculo  retinae  pars  i-espondeat,  quae  de- 
bet, sed  altera,  multo  propior,  quam  par  sit,  coecae  illi 
secundum  naturam  particulae , cujus  sedes  ad  ipsam  in- 
sertionem est  nervi  optici,  ut,  nisi  musculi  aliquanto  alior- 
sum traherent,  in  eam  particulam  incideret  pars  imagi- 
nis, quae  in  retina  pingitur.  Externas  quoque,  id  est, 
quae  extra  oculum  sint,  alias  dico.  Neque  etiam  a sola 
quorundani  musculorum  oculi  convulsione,  sed  a paralysi 
etiam  esse  strabismus  potest:  quam  causam  diu  ante 
Plempium  auctor  docuerat  finitionum  medicarum , quae 

1)  Vid.  Cent.  V.  obs.  1. 

2)  Obs.  87. 

Galeno  adscribuntur.  Strabismus , inquit,  oculi  muscu- 
lorum noti  omnium  sed  aliquorum  resolutio  est , ob  quam 
causam  vel  sursum  vel  deorsum  vel  in  latera  nutant  oculi. 
Sed  et  aliquo  ex  his  musculis  imbuto  humoribus,  minus 
expedite  per  ipsum  circumeuntibus , strabismus  interdum 
lit,  ut  in  uxore  amici  jurisconsulti  fieri  vidi,  quae  deflu- 
xionibus, ut  vulgus  appellitat,  ad  radicis  nasi  alterum  la- 
tus eamque  viciniam  correpta,  in  illum  oculi  affectum  in- 
cidit, a me  intra  non  longum  tempus,  cum  in  patria  me- 
dicinam facerem,  percuratum.  Defluxionibus  quoque  mo- 
do una  in  gena  modo  in  altera  non  ita  pridem  vexatus 
fuerat  nobilis  sacerdos,  cum  repente  affectus  est  ea  visus 
depravatione,  ut  si  oculos,  ut  fit,  ad  legendum  demitte- 
ret, literae  omnes  aliae  aliis  quasi  decussatim  impositae 
et  inter  se  confusae  apparerent,  quae  confusio  omnino 
tollebatur  statim  atque  alterutrum  claudebat  oculum,  aut 
librum  contra  ambos  oculos  apertos  quidem,  sed  non  de- 
missos, imo,  si  vellet,  etiam  sursum  conversos  statuebat. 
Aliqua  tamen  restabat  confusio , si  librum  ita  statutum 
ad  latus  dexterum  aliquanto  transferretur,  nulla,  si  ad 
sinistrum.  Mihi,  qui  per  literas  consulebar,  cum  ex  hoc, 
quod  novissime  dixi,  vitii  esse  aliquid  in  musculo  abdu- 
ctore dextero  videretur,  cujus  vires  adductori  sinistro 
non  omnino  ex  aequo  responderent,  visum  quoque  est 
idem  vitium  in  depressore  proximo  dextero  vel  magis  esse 
conjiciendum , scilicet  ut  deprimere  non  posset  oculum 
aeque  ac  depressor  sinister,  cum  alioquin  reliqui  oculo- 
rum musculi  naturalibus  pollentes  viribus  utrumque  ae- 
qualiter et  converterent  sinistrorsum,  et  sursum  moverent, 
sicque  literarum  singularum  imagines  in  iis  pingerentur, 
in  quibus  solebant,  hujus  et  illius  retinae  partibus;  in 
alia  autem  alterius  retinae,  si  dextrorsum  deorsumve, 
quippe  inaequaliter,  oculi  agerentur,  unde  literae  quasi 
geminatae,  aliae  aliis  viderentur  impositae.  Levem  igitur 
paralysin,  scilicet  non  graviorem,  quam  quae  ad  leviter 
inaequalem  motum  intelligendum  satis  esset , in  duobus 
musculis  conjiciebam;  in  neutra  enim  retina  poteram,  cum 
singuli  oculi,  in  quamcunque  plagam  verterentur,  egregie 
videntes,  egregie  se  habere  omnes  utriusque  illarum  par- 
tes praeclare  ostenderent.  Paralysin  autem  vel  convul- 
sionem cum  e repentino  affectus  hujus  adventu  culpare 
deberem;  paralysin  potius  esse  credidi  ob  nullum  ad- 

16  ** 

junctum  molestum  sensum,  nullamque  motui  cuiquam  oculi 
resistentiam;  quibus  aliisque  ejusmodi  indiciis  uti  con- 
sueri ad  illas  in  his  aut  aliis  partibus  internoscendas, 
quemadmodum  eo  quoque  , cui  in  recenti  hoc  affectu  lo- 
cus esse  non  poterat,  nimirum  diuturnitate  et  difficultate 
curationis,  quae  plerumque  in  paralysi  quam  in  convul- 
sione sunt  majores.  Accidit  etiam  id,  quod  aliquando  in- 
veni , ut  oculi  musculus  aliquis  ita  cum  proxima  immobili 
parte  coalescat,  ut  ipse  quoque  immobilis  fiat.  Verum 
hae  plures  variaeque,  de  quibus  est  dictum,  externae  cau- 
sae omnes  adventitiae  sunt.  Quid?  si  ab  utero  aliquis 
alterutrius  oculi  musculus  sit  brevior  aut  longior,  vali- 
dior aut  infirmior,  expeditior  aut  impeditior,  quam  ipsi 
conveniat.  Nonne  pro  majori  aut  minori  ejusmodi  vitio 
strabones  aut  paeti  nascentur?  Haec,  ut  nosti,  antea  ad 
te  scripsissem,  prodiit  cl.  Blfkonii  commentarium  *),  iis 
subnixum  experimentis  ad  strabismi  causam  et  facilem 
saepe  curationem  spectantibus , quae  doctrinae,  secundum 
quam  scripseram,  magis  communi  adversentur.  Si  tibi, 
quae  deest  mihi , ea  forte  copia  strabonum  est,  ut  ejus 
possis  experimenta  iterare,  quod  experienti  respondebit, 
id  sequere.  Fac  tamen  animadvertas,  de  strabismo  innato 
et  ab  interna  causa  orto  ipsum  magis  quaesivisse,  quam 
de  adventitio , cujus  externae,  quae  sint  causae,  hic  a 
me  praecipue  quaesitum  est,  ne  ipso  quidem,  si  recte 
memini,  repugnante. 

21.  Antequam  de  laciymalium  viarum  morbis  nonnulla 
attingam,  aequum  est  de  inflammatione  saltem  cor- 
neae tunicae  aliisque  ejus  vitiis  quaedam  subjicere,  quan- 
do internarum  oculi  inflammationum  nullas  in  Sepulchre- 
to  anatomicas  observationes  hic  video , nec  ipse  habeo ; 
nisi  quod  memini  in  cane  coeco  retinam  ipsam  vidisse 
sanguineam  et  ferme  nigricantem,  ut  tanto  facilius  intel- 
ligam , quid  possit  accidere  choroidi,  quae  ob  incredibi- 
lem vasorum  multitudinem  mihi  interdum1 2)  vel  in  sanis 
oculis  apparuit  sanguinolenta,  illique  ejus  parti,  quae  uvea 
dicitur,  de  cujus  inflammationis  et  signis  et  periculo  et 
curatione  multa,  ut  solebat,  paucis  docuit  JBoekhaavils  3). 

1)  Meni,  ile  1’acail.  rny.  des  sc.  A.  1745. 

2)  Vid.  epist.  anat.  XVII.  n.  2. 

S)  Praelect.  in  instit.  §.  841. 

Seil  nos  in  corneae  inflammationibus  subsistamus.  Qua- 
rum causae  quamvis  saepe  inspicientium  oculis  obviae 
sint;  tamen  accidit  nonnunquam,  ut  pro  effectibus  accipian- 
tur. Cujus  rei  duo  a me  visa  proponam  exempla,  alte- 
rum in  nobili  viro , alterum  in  molitore.  Hoc  ad  me  ad- 
ducto, ut,  quid  v itii  in  cornea  ex  gravi  ophthalmia  oriri 
inciperet,  edocerem,  in  illius  medio  exiguam  maculam 
animadverti  circuli  forma,  albidam  ad  ambitum,  in  centro 
subnigram.  Cum  sciscitarer,  quid  causae  dedisset  inflam- 
mationi, ipse  autem  inchoatam  diceret  ex  quo  sibi  molam 
malleo  exasperanti  quaedam  in  oculum  resiliverant , quae 
tamen  continuo  eluisset;  suspicatus  quod  erat,  inlixam 
aliquam  lapidis  vel  potius  ferri  particulam  in  cornea,  ubi 
erat  macula,  restitisse,  indeque  ortam,  quae  male  habe- 
ret, inflammationem,  magnetem  modicarum  virium  semel 
atque  iterum  propius  admovi,  et  subnigrum  illud,  de  quo 
antea  dictum  est,  c macula  jam  nonnihil  exstare  conti- 
nuo intellexi,  propterea  quod  in  claudendo  oculo  superior 
palpebra  asperi  aliquid  eo  in  loco  percipere  incipiebat. 
Sed  sive  illa  ferreae  scoriae  figura  esset,  ut  profundiorem 
partem  haberet  paulo  latiorem,  sive  potius  imbutae  hu- 
moribus turgentesque  corneae  librae,  quam  inter  initia 
remissurae  fuissent,  postea  arctius  complexae  inlixam  par- 
ticulam retinerent;  non  licuit  eo  quidem  die  extrahere, 
imo  cessandum  potius  censui , ex  quo  homo  ait , quoties 
magnes  admoveretur,  toties  oculum  quasi  rapi  magnetem 
versus  non  sine  doloris  incremento  sentire.  Igitur  im- 
peratis, quae  hactenus  omissae  fuerant,  alvi  subductione 
et  sanguinis  detractione , tum , quae  dolorem  mulceudo 
libras  leniter  laxarent,  ocido  adhibitis,  non  ita  multo  post 
simul  cum  lacrymis  excidit  scoria,  qua  elapsa,  facillime 
omnia  evanuere.  I\' isi  autem  per  se  excidisset,  magnetem 
rursus  experiri  in  animo  erat,  lirmato  per  aptum  aliquod 
instrumentum  oculo,  ne  moleste  adeo  simul  cum  scoria 
attraheretur. 

22.  Vides,  ut  e magneticae  attractionis,  sicuti  vo- 
cant, phaenomeno  in  speciem  inutili  apud  eos  quidem  me- 
dicos, qui  si  naturae  opera  paulo  attentius  spectare  te 
videant,  odiosa  percontatione  continuo  quaerunt,  quid 
inde  ad  medicinam  faciendam?  vides,  inquam,  quae  inde 
existere  utilitas  interdum  possit  et  ad  dignoscendam  mor- 
bi causam  et  ad  tollendam.  Nihil  enim  dubii  est , quin 


372 


Liber  I.  Dc  morbis  capitis. 

ejusmodi  scoriae  aut  inter  initia,  cum  fibrae  nondum  con- 
strictae sunt,  aut  postea,  cum  laxantur,  facile  possint  exi- 
mi magnetis  ope , aut  saltem  ita  dimoveri  et  protrahi,  ut, 
nisi  per  se  excidant,  volsellis  queant  apprehendi.  Neque 
haec  in  oculo  tantum  dico,  sed  in  quacunque,  cui  forte 
infixae  fuerint,  parte,  praesertim  cum  aliquando  vix  ap- 
pareant, aut  eo  cum  dolore,  ut  neque  arripere  possis,  si 
velis,  aut  aegri,  inprimisque  pueri,  nolint.  Cum  autem 
scirem,  majores  saepe  emplastris,  quae  ad  extrahendum 
imponerent,  magnetem  in  pulverem  comminutum  admi- 
scuisse, qui  sic  comminutus  alienisque  interceptus  parti- 
culis suam  vim  exserere  non  valeret;  quaerere  coepi  post 
id  tempus,  num  antea  nemini,  id  quod  credibile  non  vi- 
debatur, eadem,  quae  mihi,  utendi  ratio  adeo  obvia  in 
mentem  venisset.  Cum  a novissimis  inciperem  , in  magno 
complurium  silentio  inveni  denique  apud  Kerckrixgium  ‘), 
acum  gutturi  inhaerentem  annos  jam  novem  per  magne- 
tis frustum  extractam.  Etsi  e superioribus , qui  similia 
praestiterit , commemoret  neminem  ; quaerere  tamen  per- 
rexi, donec  ab  Hit.dani  indice  admonitus,  observationem 
ejus  legi 1  2),  qua  docet,  scoria  ferri  adnatae  infixa,  qui- 
bus remediis-  tandem  amota  fuerit.  Casum  equidem  inve- 
ni , quem  perlegas  velim , in  plerisque  tam  meo  similem 
quam  ovum  ovo ; sed  de  magnete  prorsus  nihil.  Tandem, 
quod  index  ille  copiosissimus  non  ostenderat,  sors  obtulit. 
Aliud  enim  perquirens  incidi  in  ejus  alteram  observatio- 
nem 3)  de  scoria  chalybis  corneae  infixa,  ejusdemqxie  in- 
geniosissima curatione.  Haec  vero  , aliis  omnibus  irritis, 
magnetis  ope  felicissime  perfecta  est.  Porro  ut  Kf.rckrin- 
gium  fateri  non  puduit,  quod  tot  chirurgis  in  mentem  non 
venerat,  id  se  a circumforaneo  didicisse,  ita  neque  Hil- 
d.vnu.m  ab  uxore;  est  enim  res,  non  auctor,  spectanda. 
Illud  de  suo  hic  addidit,  videndum  antea  diligenter,  ne 
forte,  qua  facie  magnes  ferrum  repellit,  ab  ea  facie  oculo 
obvertatur.  Quam  vim  etsi  scio  ab  aliis  in  magnetis  al- 
tera facie  adversus  alterum  magnetem , non  adversus  fer- 
rum agnosci , Hii.danum  vero  hoc  a magnete  suo  prae- 
' stari,  et  Matthiofum  4)  idem  a suo  quoque  testatos  in 

1)  Spicileg.  anat.  obs.  44.  > 

2)  Cent.  IV.  obs.  chir.  17. 

3)  Cent.  V.  obs.  21. 

4)  Comineut.  in  Lib.  V.  Dioscor.  c.  105. 

ferrum  inenlissc  credo  magnetis  vi  imbutum , tamen  non 
repugno,  quin  ante  experiaris;  nihil  enim  prohibet,  et 
perfacile  est:  illud  autem  hortor,  ut  modicarum  virium 
magnetem,  eumque  caute  ac  sensim  magis,  ut  licere  in- 
telliges,  magisque  admoveas,  ne  forte  ferrum  arctius  hae- 
rens, necdum  tempestiva  tractione,  ejus,  cui  infixum  est, 
partis  dolores  augeat. 

23.  jVlulto  levior  causa  diuturniorem  et  periculosiorem 
ophthalmiam  attulit  affini  meo,  de  quo  alterum  exemplum 
est,  quod  promisi,  Thomae  Mangellio.  Nemo  enim  fuit 
medicorum  aut  chirurgorum,  quibus  oculum  inspectandum 
homo,  sane  remediorum  non  ita  amans,  tandem  osten- 
dere coactus  est,  quin  procul  dubio  censeret,  inflamma- 
tionis vi  obortum  jam  ulcus  in  cornea  tunica,  ejusque  cu- 
randi causa  alius  aliis  cum  internis  tum  externis  auxiliis 
metu  obtemperantem  jam  aegrum  diu,  sed  incassum,  fa- 
tigaret. Denique  casu  factum  est,  ut  chirurgus  animad- 
verteret, incipere  ex  ulcusculi  fundo , nescio  quid,  nonni- 
hil exstare  squamulae  instar.  Quod , cum  tentantis  spe- 
cillo facile  obsequeretur,  integrum  exemit.  Exemtum  dum 
curiosius  contemplatur,  alam  esse  agnoscit  minoris  mus- 
cae; et  sane  esse,  omnes,  qui  tunc  et  postea  viderunt,  si- 
ne ulla  dubitatione,  ut  in  re  evidentissima,  confirmarunt. 
Tum  enimvero  in  memoriam  rediit  Mangellius,  sibi  in- 
flammationem haud  ante  incepisse,  quam  musca  in  ocu- 
lum forte  involasset,  quam  ibi  inter  palpebras  celerius, 
ut  fit,  injecta  manu  occidisset,  atque  abjecisset.  Totam 
vero  non  abjecerat;  ala  enim  restitans  sic  ad  corneam 
se  applicuerat,  ut  illinc  sine  chirurgi  ope  prorsus  dimo- 
veri et  reglutinari  non  potuerit.  Sua  igitur  adhaesione 
irritando  ejusmodi  moverat  inflammationem,  ut,  circum 
turgentibus  fibrillis  et  minimis  vasculis,  haec  ulceris  la- 
bella, ala  autem  illa  crassiusculo  humore  obsita  per 
ipsumque  fransspecta,  sordidum  ulceris  fundum  mentiretur. 
Certe  ipsa  detracta,  continuo  omnibus  in  melius  versis, 
cito  ac  facile  nulla  relicta  cicatrice  convaluit  oculus. 
Non  sum  nescius,  Fai.lopium  nostrum  ')  scribere:  se  his 
esse  passum  ulcera  oculorum  ex  illapsu  quarundam  musca- 
rum minimarum,  quae  durae  sunt,  inquit,  et,  si  cadant 
vel  illabantur  in  oculum,  statim  ipsum  exulcerant,  et  noctu 


1)  Tract.  de  ulcerib.  c.  5S. 

maxime  mordent.  Illa  tamen  nec  minima  nec  dura  nec 
noctu  nec  mordendo,  sed  tantum  relicta  ala  nocuerat, 
quae  ulcus  ita,  ut  dixi,  omnino  referebat;  nam  me  quo- 
que tunc  peradolescentem  spectasse,  et  ulcus  credidisse 
praeclare  memini.  Sed  fac  etiam  ulcus  fuisse ; ala  illa 
tamen  amota,  statini,  ut  ablata  causa,  omnia  remiserunt. 
Tanti  ergo  interest  primas  morborum  causas  et  occasio- 
nes nihil  negligendo  solicite  et  diligenter  inquirere. 

24.  Nunc  quando  de  corneae  morbis  ita  verba  facere 
instituimus,  ut,  quae  inspectione  quidem,  sed  nulla  ad- 
jecta dissectione  animadvertere  interdum  licuit,  propo- 
suerimus; missa  faciemus,  quae  de  albis  quibusdam,  quae 
in  ipsius  ambitu  esse  videntur,  opacitatibus -non  sine  scal- 
pelli ope  deprehendimus:  si  enim  volueris,  ea  poteris  ali- 
bi J)  legere,  quod  vellem  a Mau  charto  esse  factum, 
ubi  -) , quemadmodum  ostendit , non  exigui  hanc  esse  ob- 
servationem momenti  in  punctionibus  aut  incisionibus  pro- 
pe  ea  loca  instituendis,  ita  miratur,  ejusmodi  opacitates 
earumque  naturam  fuisse  praelervisas.  Hic  igitur  iis  omis- 
sis potius  annotabo,  non  raro  vigente  Ophthalmia  acci- 
disse, ut  medici  chirurgique  mihi  ostenderint  modo  in 
cornea  albugines,  modo  trans  corneam  quasi  pus  aut  pu- 
riformem  materiam , ut  ipsis  mihique  a primo  sane  vide- 
batur. Verum  non  semel  animadverti,  eam  rerum  spe- 
ciem in  quibusdam  nihil  aliud  fuisse,  nisi  exteriora  cor- 
neae ulcuscula,  quae,  si  e regione  inspiceres,  ea,  quae  di- 
xi, omnino  mentirentur ; sed  ubi  ad  latus  recederes,  et  ex 
obliquo  inspectares,  statim  sua  excavatione  se  proderent. 
Facile  enim  in  acribus  adnatae  membranae  inflammatio- 
nibus cornea  exulceratur;  ut  nihil  aeque  metuerim  in  con- 
tumacissima, quae  me  adolescentulum  sub  hujus  initium 
seculi  Bononiae  prehenderat,  ophthalmia  cum  acri  sub- 
inde dolore  conjuncta,  ut  saepius  capere  somnum  non 
possem,  nisi  palpebris  imposita  pulpa  tepida  pomorum 
dulcium.  Multa  commendata  sunt,  multa  adhibui,  frustra 
omnia.  Unum  inconsulto  respui , quod  pluribus  postea 
vidi  plurimum  profuisse,  viroque  praesertim  Bononiensi, 
qui  sic  abacta  dexteri  oculi  inflammatione , cum  mox  si- 


1)  Epist.  anat.  XVI.  n.  28. 

2)  Dissert.  de  maculis  corneae  §.  9. 

nister  eodem  morbo  caperetur,  incassum  adbibitis  ceteris, 
nullo  potuit  nisi  eodem  auxilio  restitui,  cute  videlicet,  quae 
pone  auriculam  est,  impositis  iis,  quae  erodendi  vim  ha- 
bent, exulcerata.  Cum  igitur  omnia  naturae  et  tempori 
commisissem,  et  nonnihil  jam  levatus  essem,  non  sic  ta- 
men, ut  legere  et  scribere  tunc  sine  molestia  adhuc  pos- 
sem, cum  rerum  memoria  magis  quam  praesenti  studio 
fretus  solenme  examen  subii,  et  in  album  doctorum  sum 
relatus;  in  patriam  paulisper  secessi,  ibique  convalui.  Quae 
omnia  eo  dixi,  ut  intelligas,  post  quantum  morbum,  quanta 
mihi  oculorum  sanitas  Dei  praepotentis  beneficentia  con- 
cessa sit,  ut  annos  jam  natus  circiter  duodeoctoginta  si- 
ne conspicillis  aeque  propemodum  videam,  ac  videbam  ante 
illam  inflammationem.  Quam  si  forte  quaeris,  qua  ratione 
diutissime  arcuerim  in  tanta  et  tam  assidua  oculorum 
interdiu  et  noctu  contentione;  non  alia  dicam,  quam  fa- 
ciei et  palpebrarum  lotione  matutina,  ab  eo  tempore  sic 
instituta,  ut  non  temere  quavis  aqua  uterer,  sed  ea  dun- 
taxat,  quae  modo  e puteo  hausta  esset.  Haec  enim  hac- 
tenus frigida  est , ut  sine  iis  periculis , quae  a frigidis- 
sima timet  Hildaxus  ‘),  fibrarum  vim,  quam  praegressa 
ophthalmia  infirmaverat,  et  restituere,  et  servare  potuerit. 
Cujusmodi  aquam  an  velit  cl.  Dethardingius  in  eo  opus- 
culo, quod  de  specifico  prophijlaclico  oculorum  inscriptum 
edidit  llafniae  a.  1745.,  pro  certo  scire  non  possum ; quam- 
quam eruditissimus  Hai.i.Erls 1  2) , e quo  uno  ejus  opus- 
culi notitiam  habeo,  id  specificum  esse,  ait,  lotionem , 
quae  aqua  frigida  Jit.  Sed  hoc  certe  scio,  cum  forte  ejus, 
quam  dixi,  aquae  tandem  omisissem  usum,  inflammatio- 
nem, quae  annos  plus  quadraginta  abfuerat , cito  rediisse, 
primum  quidem  levem  et  palpebras  tantum  afficientem, 
sed  diuturnam , deinde  vero  cum  hic  plerosque  aestate  ar- 
riperet, in  membranam  ipsam  adnatam  graviter  adeo  in- 
cumbentem , ut  in  chemosin  degenerare  jam  inciperet. 
Quae  tamen  sine  venaescctione  ita,  uti  alias  3)  scribam, 
pervicta  est.  Itaque  annos  inde  jam  novem  oculis  ferme 
ut  olim  valeo,  nec  ullo  adhuc  egeo  conspicilli  adjumento. 
Faxit  Deus , ne  magis  magisque  ingravescens  aetas  illo- 
rum mihi  utilitatem  imminuat.  Verum  ab  iis,  quos  ipse 

1)  Ccut.  I.  obs.  27. 

2)  Ad  Bncrh.  medi.  stud.  rned.  P.  XIV. 

3)  Epist.  LV  II.  u.  9. 

pertuli,  ad  eos,  quos  in  aliorum  oculis  exteriores  morbos 
vidi,  redeamus. 

25.  Unguis  oculi,  sic  enim,  quod  nreqvyiov  cum 
Graecis  diceremus,  latine  Celsus  ‘J  vocavit,  idque  novies, 
et  nusquam  (nam  propter  dubitationes  quorundam  in  ma- 
nu aut  aere  descriptis  ejus  libris  quaesivi)  lectione  varian- 
te; igitur  unguis  oculi  frequentiorem  originem  me  in  ad- 
versariis 2)  conjecisse , non  ignoras , e membrana  illa 
semilunari , quam  ad  oculi  angulum  internum , ut  videntur 
quidem  indicare,  proposuerat  Vidus  Vidius  de  anat.  corp. 
hum.  libro  VII.  cap.  4.  ibi,  opinor,  ubi  descripta  carun- 
cula et  lacrymalibus  punctis  glandulam  quoque  interni 
anguli  in  homine  et  cartilaginem,  si  superis  placet,  atque 
hanc  involventem  membranam , commemorat.  Ego  vero 
non  a beluinae  cartilaginis  membrana,  sed  ab  ea,  quam 
ante  carunculam  humanam  descripseram,  unguis  originem 
esse  conjeceram.  Id  attentius  considerandi  annis  supe- 
rioribus occasionem  habui  in  viro  quadragenario  , cui  in 
singulis  oculis  singuli  ungues  jam  inde  ab  adolescentia 
oborti  tandem  usque  ad  corneae  medium  se  extenderant, 
cum  Patavium  ad  experientissimum  chirurgiae  publicum 
professorem  Hieronymum  Vandellium,  a quo  curaretur, 
profectus  ad  consulendum  me  venit.  Esse  autem  vidi  il- 
lam ipsam  membranam,  quae  a lata  basi  procrescens,  in 
trianguli  modum  se  amplificaverat,  adnatae  non  multum 
adhaerens,  imo  ad  longitudinis  medium  ita  disjuncta,  ut 
specillum  mediocri  crassitudine  nullo  negotio  inter  utram- 
que Vandellius  trajiceret,  corneae  autem,  ad  quam  trian- 
guli extremus  vertex  pertinebat,  arctissime  connata,  ut, 
cum  aeger  oculum  ad  ea,  quae  a latere  externo  erant, 
aspicienda  converteret,  totus  necessario  extenderetur  un- 
guis; hincque  etiam  acciderat,  ut  lacrymalis  caruncula 
praefixam  sibi  membranam  sequens , et  multo  longior  es- 
set facta,  et  extra  suam  sedem  protracta.  Quo  basi  pro- 
pior, eo  minus  membrana  ab  sua  natura  recedebat,  a 
vasculis,  quibus  insternebatur,  rubens,  ut  ibi  libentius 
pannum  appellares,  cetera  albida,  ut  unguem  melius  vo- 
care posses , opaca  tamen , quamobrem  non  pauca  radio- 
li De  medie.  Lib.  VII.  c.  7.  n.  4.  et  5. 

2)  VI.  animadv.  44. 

rum  parte  intercepta  aeger  nyctalopia  llippocratica  1 ) 
quadantenus  jam  affici  videri  poterat;  sero  enim  melius 
cernebat  quam  meridie  et  subobscuro  quam  lucido  in  lo- 
co , nimirum  quia  ob  eam  radiorum  interceptionem  se 
iris , credo , dilatationi  assuefecerat.  Ceterum  nullus  ocu- 
lorum dolor,  nullum  magnopere  eorum  motui  impedimen- 
tum. 

26.  Jam  vero  de  morbosa  lacrymatione  scri- 
bendum est.  Quae  de  hac  in  Sepulchreto  legeius , aut 
omissa  aut  non  ita  explicata  essent,  si,  quae  de  naturali 
lacrymatione  in  eodem  2)  proponuntur  ex  parte  vera,  con- 
stanter retineri,  neque  cum  falsis,  quae  admista  sunt, 
confundi  potuissent.  Nunc  de  quatuor  observationibus 
ad  lacrymarum  auctam  effusionem  attinentibus , tres  3 4) 
sunt,  quae  ejus  rei  causam  exuberantem  intra  calvariam 
humoris  copiam  obtrudant , quasi  inde  viae  paterent  lacry- 
marum ad  oculos,  quod  tanto  minus  erat  faciendum,  quia 
lacrymarum  illa  ubertas,  in  feminis  praesertim,  aut  a tri- 
stitia aut  a dolore  manifestissime  proveniebat.  Tunc  au- 
tem orbiculari  palpebrarum  musculo , ut  in  flentibus  vide- 
mus fieri,  saepius,  arctius,  diutius  contracto,  tum  glan- 
dula innominata  magis  urgetur,  ut  plus  humoris  secernat, 
et  inter  palpebras  effundat,  tum  simul  tenues  mollesquc 
ejus  humoris  ad  majorem  lacrymalem  ductum  viae  com- 
primuntur, ut  minus  humoris  ejusdem  nasum  versus  ef- 
ferre queant.  In  reliqua  autem  observatione  XXXIII.  cal- 
culus in  glandula,  ut  scribitur,  lacrymali,  ad  oculi  angu- 
lum internum  sita,  occurrens  causa  quidem  esse  potuit 
morbosae  lacrymationis ; sed  non  quia  lotam  glandulam 
receptioni  /tumiditatis  ad  nares  transferendae  ineptam  red- 
deret (neque  enim  haec  glandula  est,  in  quo  adhuc  ali- 
quot errare  miror,  sed 'in  superficie  tantum,  sebaceis 
minimis  glandulis  caruncula  obsita,  neque  illum  in  se  hu- 
morem recipit),  verum  quia  calculus  non  modo  inaetjualis 
valde,  sed  pro  ea  sede  etiam  valde  magnus,  ut  apud  au- 
ctorem inspicienda  delineatio  *)  praeclare  ostendit,  la- 

1)  Vid.  supra , n.  19. 

2)  Scct.  hac  WI1I.  post  obs.  33.  appcnd.  1.  ct  scbol.  ad  ob9  1 ia 

additam.  1 

3)  I.  modo  cit.  et  81.  32. 

4)  Blasii  obs.  incd.  Tub.  IX.  iig.  10. 

ciymalia  puncta  ab  oculi  contactu  et , quod  consequitur, 
ab  ejus  humoris  receptione  arcebat,  et  tenues  canaliculos 
ab  iis  punctis  profectos  praeterea  comprimebat. 

27.  Et  sane  crebriores  diuturnae  lacrymationis  causae 
in  diuturna  viarum  lacrymalium  a palpebris  ad  nasi  inte- 
rioi’a  compressione,  obstructione  coaliture  consistunt. 
Hunc , dum  nasi  interiora  demonstrarem,  non  perraro  ac- 
cidit, ut  invenirem,  semel  videlicet  in  viro  hydropico,  cu- 
jus imum  lacrymalis  ductus  orificium  cum  a dexteris  tan- 
tum deesset,  ipsum  ductum  coaluisse  deprehendi;  iterum 
in  muliere,  quam  febris  sustulerat.  In  hac  vero  cum  in- 
fimum utri  usque  ductus  osculum  exiguum  esset,  nec  spe- 
cillum altius  admitteret;  mirari  desii,  cum  a palpebris  im- 
missurus omnia  quatuor  lacrymalia  puncta  penitus  occlu- 
sa spectavi.  In  altera  autem  femina,  cui  sinistra  oculi  ci- 
lia omnia  propemodum,  nescio  cujus  morbi  vi,  exciderant, 
memini,  olini  lacrymale  alterum  punctum  et,  qui  ab  ipso 
incipere  debebat,  canaliculum  et  reliquum  totum  usque  ad 
nasi  intima  ductum  non  occlusa  modo , sed  coalescentibus 
parietibus  in  solidum  ligamentum  degenerasse;  alterum 
autem  punctum  cum  suo  canaliculo  non  solum  patens  in- 
veni, sed  et  cavum  utriusque  duplo,  quam  soleat,  latius, 
quippe  quod  subiens  quidem  humor,  sed  ibi  subsistere, 
donec  digito  exprimeretur,  coactus,  in  eum  modum  dila- 
taverat. In  alio  autem  non  memini,  ullam  fuisse  dilatatio- 
nem, cui  ductus  uterque  infra  saccum,  ut  vocant,  imper- 
vius omnino  fuit.  Optandum  fuisset,  a quanto  in  singulis 
tempore,  et  num  ab  oculorum,  an  nasi  interni  inflamma- 
tione, suppuratione,  exulceratione  haec  accidissent,  et 
quibus  cum  incommodis  conjuncta,  pernoscere,  id  quod 
in  plebejis,  persaepe  ignotis  nec  de  alio,  nisi  quo  tunc 
urgentur,  morbo  in  nosocomiis  queri  solitis,  frustra  post 
Obitum  inquiritur.  Sed  duo  tamen  certa  sunt,  his  omni- 
bus lacrymationem  necessario  fuisse , ab  altero  quidem 
oculo  secundae  feminae  illique  viro , mulieri  autem  primae 
et  viro  huic  ultimo  ab  utroque;  neque  ulli  horum  lacry- 
males  vias  adeo  coalitas  reserari  potuisse. 

28.  In  illis  autem  lacrymationibus , quarum  causae 
sint  aut  harum  viarum  obstructiones,  aut  si  coalitus,  is 
tamen,  qui  in  summis  imisve  orificiis  duntaxat  contigent, 
compressiones  quoque,  sed  quae  nedum  majorem  coalitum 
intulerint,  arte  autem  possint  amoveri,  ut  puta  si  polypus 

aut  si  caro,  ut  in  observatione  praecl.  jVIoT.Ti4fiLi.lt  '),  e 
proximo  ulcere  excrescens  imam  ductus  partem  compri- 
meret; minime  dubium  est  post  felicia  ingeniosorum  viro- 
rum experimenta,  quin  chirurgia  possit  opitulari.  Mitis- 
sima omnium  est,  quae  levioribus  sufficit  obstructionibus, 
Aneliana,  de  qua  alibi  2)  a nobis  scriptum  fuit.  Hujus 
tamen  illam  partem,  quae  in  tenuis  specilli  per  alterum 
lacrymale  punctum  in  nares  usque  immissione  consistit, 
se  ante  Anelium  administrasse , ct  sic  reserasse  nasalem 
ductum , Valsalva  in  consiliis  a me  perlectis  affirmabat. 

29.  De  tumoribus  autem  cysticis,  in  quos  pal- 
pebrarum glandulae  dilatentur,  dcque  horum  curatione 
cum  ipse  3)  tum  ego  *)  alio  loco  scripsimus.  Reliquum 
est  igitur,  ut  de  vitiis  ciliorum  unam  aut  alteram 
animadversionem  subjiciam.  Leve  illud  videtur  vitium,  quod 
in  albo  eorum  colore  est.  Visioni  tamen  noxium  sit  in 
praeclara  luce,  necesse  est.  Neque  enim  superfluos  satis 
arcere  potest  radios.  Itaque  apud  Casp.  Hofmannim  5) 
exstat  cujusdam  exemplum , qui  cum  cilia  haberet  albida, 
quoties  haec  pingebantur  atramento,  melius  videbat.  In- 
cidi non  semel  in  homines,  quorum  pili  ab  ortu  albi  erant, 
iidemque  omnes  coecutiebant.  Num  ob  colorem  duntaxat 
ciliorum?  Facile  fuisset,  si  tempus  et  locus  denigrare  ci- 
lia permisissent,  experimentum.  Sed  quid  est,  quod  de 
iisdem  audivi , si  capillos  tondeant,  tum  multo  magis  coe- 
cutire?  Longe  graviora  oculis  ct  mala  sunt,  et  pericula 
imminent  ex  iis  ciliorum  vitiis,  quae  trichiasis  ct 
di  sti  chia  sis  appellantur.  Ciliis  enim  aut  ad  ipsos 
oculos  conversis,  aut  pilorum  alio  ordine  sub  ipsis  suc - 
crescente  et  protinus,  ut  Celsus  s)  loquitur,  intus  ad 
oculos  tendente , hi  moleste  adeo  irritantur,  ut  irritatio- 
nem insanabilis,  nisi  ea  tollantur  vitia,  inflammatio  ex- 
cipiat, hanc  autem  facile  coecitas.  Tolli  autem  illa  sic, 
ut  cito  non  redeant,  nequaquam  possunt,  nisi  per  eas 
curationes,  quae  aut  cum  dolore,  vel  potius  cum  tormen- 
to, aut  etiam  cum  palpebrarum  limbi  mutilatione  conjun- 

1)  Comment.  Bonon.  sc.  acad.  T.  II.  p.  1.  in  medicis. 

2)  Adv.  VI.  aninfadv.  62.  et  seqq. 

8)  Tract.  de  aure  hum.  c.  IV.  n.  4. 

4)  Epist.  anat.  XIII.  n.  2. 

5)  Conirn.  in  Gal.  de  usu  part.  Lib.  X.  c.  7. 

6)  De  medie.  Lib.  \ II.  c.  7.  u.  8. 

ctae  sint,  quam,  praeter  deformitatem,  vereor,  ne,  forte 
clausis  postea  per  inductam  cicatricem  extremis  sebacea- 
rum, quae  in  tarsis  sunt,  glandularum  ductibus,  non  unum 
consequatur  aliorum  morborum  genus.  Haec  cum  ita  sint, 
peroptandum  utique  fuisset,  ut  auxilium  saltem  ad  eam 
arcendam  irritationem  a cl.  Erndelio  1)  propositum  pa- 
rem ingenio , quo  excogitatum  est , exitum  haberet.  Sci- 
licet palpebras  inter  et  oculum  nitidum  ac  perpolitum  vi- 
trum interjiciendum  proponebat,  haud  aliter  factum,  quam 
artificialem,  ut  vocant,  oculum  videmus,  nisi  quod  sine 
ulla  pictura  esset;  sic  enim  fore,  ut  pili  quidem,  sed  non 
lucis  radii  excluderentur.  Verum  sive  tenue  adeo  vitrum, 
ut  radios  non  refringeret,  periculosae  oculis  fracturae  me- 
tum incussit,  sive  ne  insensibilis  perspirationis  effluvia 
vitrum  jugiter  infuscarent,  aut  oculos , aestate  praesertim, 
nimio  calore  afficerent,  aut  per  moram  acriora  facta  ir- 
ritarent, aut  molestam  et  periculosam  tenuis  vitri  iden- 
tidem eximendi,  abstergendi,  reponendi  necessitatem  af- 
ferrent, sive  aliae  quaepiam  causae,  quarum  nullae  fere 
cadunt  in  artificialis  oculi  usum,  dehortatae  sint;  nemi- 
nem legere  aut  audire  contigit,  qui  ab  anno  hujus  seculi 
vigesimo  secundo,  quo  id  auxilii  vulgatum  est, ' ad  hoc 
tempus  in  usum  traxerit,  aut  qui  ejus  notitia  excitatus, 
melius  aliquod  excogitare  conatus  sit.  Doctus  idem  vir 
modi  conjecturam  proposuit,  quo  pili  in  distichiasi  non 
suo  loco  prorumpant,  quem  locum  altiorem  videtur  indi- 
care, quam  in  ea  esset  distichiasi,  cujus  ad  me  descri- 
ptionem misit  cl.  Tabarranus  2).  Hic  enim  ex  osculis 
sebacearum  glandularum,  quae  paulo  ante  memoratae 
sunt , erumpentes  vidisse  se  credit.  Ego  pilos,  qui  prae- 
ter naturam  sint,  ut  in  aliis  aliam,  ita  hanc  quoque  pa- 
rare sibi  viam  posse  non  dubito,  per  quam  intra  palpe- 
bras exeant.  Nondum  vero  accidit,  ut  in  vivis,  nedum 
in  mortuis , ut  mallem , occasio  mihi  daretur  haec  dili- 
gentius examinandi.  Nec  mirum.  Nam  si  membra  quae- 
libet humani  corporis  ex  eo  particularum  numero  constant, 
ut  perdifficile  sit  omnes  singularum  morbos  in  cadaveri- 
bus recognoscendi  occasionem  habere,  quanto  id  diffici- 
lius erit  in  oculo?  qui,  cum  sit  e tot,  tam  variis  tamque 


1)  Eph.  nat.  cnr.  Cent.  X.  obs.75. 

2)  Iu  epist.  praefixa  alteri  editioni  suar.  ous.  anat. 

tenuibus  tum  in  se , tum  in  iis , quae  illi  extrinsecus  ad- 
jecta sunt,  particulis  compactus,  praeterea  est  aeris  aliis- 
que injuriis  expositus , et  assiduo , nisi  cum  dormimus, 
usui  addictus;  ut,  cum  propterea  sit  internis  externisque 
innumeris  morbis  obnoxius,  ocularii  medici,  qui  in  iis 
tantummodo  versarentur,  nec  antiquis  temporibus  multi 
defuerint,  neque  hoc  desint.  Satis  igitur  tibi  sit  de  iis, 
quos  videre  ipse  potui,  oculorum  morbis  has  a me  literas 
accepisse.  Proximas  de  aurium  affectibus  habebis.  Vale. 


EPISTOLA  ANATOMICO  - MEDICA  XIV. 

Agitur  de  aurium  et  narium  affectibus.  Aliquid  additur 

de  balbutie. 

Cum  minime  Ignores , vel  plura  de  auribus  quam  de  ocu- 
lis a Valsalva  et  a nobis  edita  esse;  minime  quoque 
miraberis,  si  vel  pauciora  de  aurium  quam  de  oculorum 
affectibus  restent,  quae  hic  tibi  ex  utriusque  nostrum  ob- 
servationibus perscribantur.  Itaque  ad  morbos  aurium  na- 
rium morbos  adjungemus , praesertim  quando  Sepulchreti 
auctor  hos  illosque  duabus  quidem , sed  brevibus  sectio- 
nibus XIX.  et  XX.  complexus  est. 

2.  Sectionis  XIX.  observationi  primae,  facile  cognosces, 
praefixum  esse  argumentum  a vero  alienum : aures  puru- 
lentae ab  abscessu  cerebri.  Nam  contra,  cerebri  absces- 
sus, cujus  nulla  praegressi  indicia  narrantur,  consecutus 
est  suppressionem  ichoris  per  aurem  effluentis.  Sed  ne- 
que altera  observatio,  quae  in  subjecto  scholio  proponi- 
tur, facile  fuerat  alia,  quam  hac  ratione  explicanda,  etiam- 
si post  mortem,  reclusa  calvaria,  sanies,  quae  solebat 
olim  ex  aure  egredi,  intra  illam  reperta  esset.  Quod  cum 
alias  ')  declaraverim,  hic  confirmare  satis  erit  indicatis 
Verneyi  observationibus  in  tertia  parte  tractatus  de  or- 
gano auditus ; quo  ex  tractatu , cum  in  additamentis  ad 
sectionem  hanc  XIX.  et  cae  et  aliae  produci  debuissent. 


1)  Epi8t.  anat.  VII.  n.  8. 

ne  indicatae  quidem  sunt.  Tu,  illis  inspectis,  quam  saepe 
medici  in  ejusmodi  judicio  fallantur,  intelliges,  tunc  quo- 
que, cum  suppresso,  velut  hic,  effluente  per  aurem  pure, 
homines  quasi  repente  moriuntur.  At  enim,  inquies,  se- 
rum, quod  intra  cranium  deprehendit  Verneyus,  non  erat 
ejus  simile,  quae  per  aurem  prodibat,  materiae;  hic  au- 
tem, quae  post  mortem  ex  auribus  et  naribus  plurima  ef- 
fluxit, eadem  ridetur  sanies  fuisse,  quae  ex  aure  olim  ef- 
fluebat. Quasi  vero  non  nisi  e cranii  cavo  in  aures  na- 
resque erumpere  post  mortem  potuisset!  cum  sinus  pitui- 
tarii in  nasi  interiora  pateant,  in  quae  et  Eustachiana 
tuba;  in  illis  autem  sinubus  et  aurium  cavis  retenta  a 
medicis  sanies  secerni , et  coacervari  potuerit.  Sed  vide, 
quam  dispar  tibi  et  mihi  insideat  opinio.  Ego  certe  etsi 
eandem,  quae  per  aurem  exire  solebat,  saniem  non  modo, 
ut  dixi,  vidissem  in  cranii  cavo,  sed  viam  insuper  a carie 
factam,  quae  ab  hoc  in  aurem  pateret;  non  tamen  conti- 
nuo pronuneiassem , a cerebro  ad  aurem  pervenisse , sed 
potius  contra  ab  aure  ad  cerebrum.  Quid  ita?  dicam, 
cum  duas,  quas  subjicio,  perlegeris  observationes. 

3.  Puerum  variofarum  reliquiae  olim  male,  habue- 
rant ad  aurem  dexteram.  Tumor  denique  obortus  est, 
cum  annum  ageret  duodecimum,  pone  eandem  aurem,  quae 
surda  erat,  et  pure  manabat.  Tumoris  integumentis  a chi- 
rurgo secundum  capitis  longitudinem  incisis,  pus  non  pau- 
cum effluxit,  quale  ex  aure  prodibat.  Aliquot  post  eam 
incisionem  horis  convulsiones  puerum  prehenderunt,  ut 
toto  corpore  subsiliret , vocemque  invitus  quandam  inter 
clamorem  et  gemitum  mediani  emittere  cogeretur.  Haec, 
tum  crebro  recurrentia,  facta  deinde  rariora,  ad  mortem 
usque  perstiterunt.  Eodem  autem  illo  die,  quo  primum 
convulsiones  ingruerunt,  accessit  dolor,  qua  integumenta, 
ut  diximus,  incisa  fuerant;  eratque  sectionis  illius  certa 
pars  sensu  adeo  exquisito , ut  ne  levissimum  quidem  ta- 
ctum ferret.  Diebus  insequentibus,  etsi  pus  fluere  perge- 
bat, coepit  aeger  delirare,  viribusque  ac  pulsibus  omnino 
destitui.  Conquievit  postea  delirium,  visusque  puer  non- 
nihil vires  pulsusque  recuperare , vegetis  oculis  aspiciens 
et  loquens.  Sed  quamquam  postremis  ipsis  vitae  diebus 
locutus  est,  spiritumque  semper  facile  duxit ; tamen  iterum 
pejor  factus,  decessit  sub  initium  februarii  a.  1740.  Quam 

cum  mihi  historiam  narrassent,  qui  puerum  curaverant  in 
novissimo  hoc  morbo,  visum  est,  non  a tumoris  incisione 
gravissimas , quae  ipsum  afflixerant  et  sustulerant,  noxas, 
sed  a carie  fuisse  ossis  temporum , quae  simul  tumorem 
excitasset , simul  in  cranii  cavum  pervenisset,  et  sic  de- 
nique in  hoc  etiam,  aditum  purulentae  materiae  aperuis- 
set. Cum  haec  respondissem  in  gymnasio,  quo  allatum 
fuerat  pueri  caput,  experiri  confutuo  placuit,  nuin  me 
conjectura  fefellisset. 

Facies  colore  -etiam  tum  roseo  (quartus  erat  post 
mortem  dies),  pulchra  nec  ullo  modo  cicatricosa;  ut  pro- 
clive esset  intelligere,  variolarum  vim  minus  olim  in  cu- 
tem se  effudisse.  Cranio  aperto,  inspectisque  lateralibus 
sinubus  crassae  meningis  sanguine  plenis , eodemque  tur- 
gidis vasis  per  tenuem  discurrentibus,  primum  ventriculi 
dexter  sinisterque  reclusi  sunt,  et  aqua  in  illo  pauca,  in 
hoc  non  pauca  reperta  est;  credo,  quia  doloris  causa  in 
sinistrum  latus  cubare  malebat,  quam  in  dexterum  et 
sane,  attollendo  sensim  callosum  corpus,  visum  erat  ru- 
ptum certo  in  loco  septum  lucidum,  quamquam  eae  partes 
cerebri  erant  laxissimae.  At  certe  is  decubitus  faciliorem 
introrsum  fecerat  effusionem  puris , quod,  cerebrum  mox 
attollentes,  vidimus  in  cavo  sellae  equinae  et  paulo  post, 
cum  cerebellum  removeremus,  ad  dexterum  quoque  hujus 
latus  sic,  ut  puris  aliquid  descendisse  videretur  ad  initium 
spinalis  medullae.  Aditus  puris 'in  cranii  cavum,  ut  omni- 
bus , qui  aderant , praeclare  ostendimus , in  ea  facie  erat 
petrosi  processus  ossis  temporum  dexteri , quam  faciem, 
cum  alii  posteriorem , alii  internam  et  inferiorem  vocitent;» 
tu  citius  intelliges,  ut  opinor,  si  eam  faciem  dixero,  qua 
petrosi  processus  dexter  et  sinister  respiciunt  inter  se. 
In  ea  enim  facie  ad  illum  ipsum  angulum,  si  recte  memi- 
ni, qui  inter  sinus  duos  lateralem  et  superiorem  ex  adja- 
centibus equinae  sellae  intercipitur,  foramen  fecerat  ca- 
ries forma  propemodum  circuli,  lentis  autem  amplitudine. 
Inde  pus  inter  eam  faciem  crassamque  meningem  effusum, 
hanc  et  tenuem  eroserat,  qua  dexterum  cerebelli  conve- 
stiunt latus,  hocque  insuper  ita  vitiaverat,  ut  superficiei 
pars  viridis  esset  ac  purulenta,  proxima  autem,  quae  ei 
parti  respondebat,  interna  cerebelli  portio  ad  digiti  pol- 
licis crassitudinem  colore  fusco  inficeretur.  Erat  pus 
omne , quod  intra  cranium  conspectum  est,  viride,  nec 

graveolens  tamen;  ut  neque  graviter  olebat  incisi  pone 
aurem  tumoris  cavum ; sed  hujus  parietes  erant  mundi, 
ipsum  autem  cum  osseo  auditorio  meatu  communicabat. 
Cariei  terminis  externo  internoque  perspectis,  interjectos 
inter  utrumque  cuniculos  persequendi  tempus  defuit  in 
publica  anatome  occupatis.  Quod  tamen  ad  causam  atti- 
net exquisiti  illius  sensus , qui  certa  in  parte  labrorum 
vigebat  aperti  tumoris ; tenuem  nervulum  animadverti,  qui 
profectus,  ut  opinor,  a cervicalibus  supra  illam  sectio- 
nem sub  communibus  tegumentis  ascendebat  secundum 
capitis  longitudinem,  ut  pronum  fuerit  conjicere,  ad  ali- 
quam illius  partem  inter  secandum  compunctam  aut  non- 
nihil incisam  id  fuisse  referendum. 

4.  Vides , quam  obnoxii  apud  vulgus  falsis  suspicioni- 
bus sint  chirurgi.  Quorum  ferrum  cunctos  quidem  ner- 
vulos subcutaneos  vitare  non  potest;  sed  neque  solis  in- 
cisis tegumentis  accidere  tamen  potest,  velut  in  hoc  tu- 
more aperiendo,  qui  utinam  citius  apertus  esset,  vel  po- 
tius citius  apparuisset,  nimirum  priusquam  caries  ad  cra- 
nii cavum  pervenisset.  Cujus  rei  conjectura  nostra  e to- 
tius consideratione  historiae  tanto  facilius  ducta  est,  quod 
suam  nobiscum  observationem,  hujus  magna  ex  parte  si- 
milem , vix  quatuor  ante  mensibus  communicaverat  Ni- 
colaus Mediavia  , cariei  videlicet  a fistula  supra  apophy- 
sin  mastoidem  non  modo  in  tympani,  sed  etiam  in  cranii 
ipsius  cavum  progressae.  Cum  autem  cariei  ab  istiusmo- 
di  fistula  vel  in  solum  tympanum  propagationem  vir  ex- 
perientissimus  Verneyus  l)  raram  satis  esse  fassus  sit, 
et  se  unam  dunlaxat  aut  alteram  ejusmodi  observationem 
habere;  non  minus  tibi  fore  gratum  existimo,  quam  mihi 
fuit,  quod  Mediavia  eodem,  quo  viderat,  die  mihi  in  hunc 
modum  narravit. 

5.  Juveni  s antiquam  , ut  videbatur , fistulam  supra 
dexterum  mastoidem  processum  habebat , in  quam  injecta 
redibant  ex  parte  per  aurem  vicinam,  qua  tamen  audie- 
bat. Is  in  nosocomium  exceptus  non  propter  fistulam, 
sed  propter  febrem,  quae  accesserat;  hac  intra  paucos 
dies  augescente , sic  delirans , ut  ad  soporem  inclinaret, 
mortuus  est. 


1)  Parte  cad.  tract.  cit.  supra,  n.  2. 

Cranio  recluso,  vasa  cerebri  omnia  sanguine  turgi- 
da reperta  sunt,  multa  autem  aqua  viridescens  in  ventri- 
culis lateralibus,  in  qua  pus  ejusdem  coloris  subsidebat 
in  ventriculo  quidem  dextero.  Sed  multo  major  ejus  pu- 
ris copia  effusa  erat  inter  meningem  duram  et  eam  faciem 
petrosi  processus  ossis  temporum  , quae  facies  in  supe- 
riore observatione  ')  indicata  est,  sicque  inter  utramque 
sibi  viam  inde  fecerat  in  tubum  usque  vertebrarum.  Ple- 
na erat  quoque  ejusdemmodi  pure  tympani  cavea.  Pro- 
gressa autem  caries  pone  aquaeductum  Fallopii  et  canales 
semicirculares,  eam,  de  qua  dictum  est,  faciem  petrosi 
processus  croserat  ad  modum  rimae  non  angustae  a po- 
steriore latere  ejus  foraminis,  quod  ambas  portiones  ex- 
cipit nervi  auditorii.  Quam  rimam  obtegens  dura  meninx 
ibi  quidem  exesa  conspiciebatur,  sed  ad  longitudinem  mi- 
.norem  quam  rima  erat.  Quamquam  autem  cerebrum  ju- 
stam habebat  firmitudinem , et  postridie  mortis  secaba- 
tur; ea  erat  id  caput  graveolentia,  ut  viam  puris  a rima 
ad  ventriculum  dexterum,  et  num  praeter  membranam 
tympani  alia,  et  quae  laesa  in  aure  essent,  perquirere 
non  licuerit. 

6.  lloc  tantum  graveolentiae  discrimen , quod  inter 
utramque  intercedit  historiam,  in  amu  tempus,  aetatem 
et  humorum  constitutionem  rejicies  in  alio  aliam ; discri- 
mina autem  cetera  in  alias  causas , ut  soporis  in  majorem 
aquae  copiam  in  juvenis  ventriculo  utroque,  pure  etiam 
a dexteris  admisto,  ut  vicissim  surditatis  in  cariem,  quae 
auditus  interna  organa  in  puero  vitiasset  magis,  ut  con- 
vulsionum etiam  iu  laesum  ejusdem  nervum , ut  pulsuum 
viriumque  lapsum  in  labefactatum  quoque  ejusdem  cere- 
bellum. Communia  autem  utrique  incommoda  in  commu- 
nes utrique  laesiones,  ut  inexspectatam  accessionem  ma- 
lorum adeo  gravium  in  repentinam  meningum  ab  affuso 
pure  irritationem,  ut  delirium  in  hanc  ipsam,  quae  san- 
guinem in  vasis  moraretur  propterea  turgentibus,  ut  mor- 
tem denique  in  earundem  meningum  et  cerebelli  aut  ce- 
rebri exesionem.  Sed  illud  maxime  utrique  commune  fuit, 
propter  quod  has  tibi  geminas  descripsi  historias,  ut  per 
cariem  via  inter  aures  pure  manantes  et  cranii  cavum 
pateret,  nec  quisquam  tamen,  cum  intra  hoc  pus  conspi- 

1)  N.  8.  «’ 

ceret  ejusdem  naturae,  suspicari  posset,  illam  \iam  pUri 
fuisse  a cranii  cavo  ad  aurem;  sed  omnes  contra  eorum, 
quae  praecesserant,  ordinem  attendentes,  fuisse  ab  aure 
ad  cranii  cavum  faterentur.  Cum  autem  manifestum  sit, 
multo  aurem  diutius  quam  cerebrum  ct  gignere  pus,  et 
sine  vitae  detrimento  ferre  posse ; manifestum  quoque  est, 
quid  potius  in  ejusdemmodi,  quos  initio  memoravimus, 
casibus  sit  judicandum.  Sunt  igitur  aurium  ulcera  non 
temere  claudenda  non  tam  ob  id,  quod  rarius  est,  ne  sa- 
niei exitus  e cranii  cavea  per  aures  intercludatur,  quam 
ob  id,  quod  longe  frequentius  est,  ne  saniei  ex  ipsis  au- 
ribus intercluso  exitu,  caries  vel  fiat,  vel  augeatur,  sic- 
que  inulto  facilius  et  citius  in  cranii  caveam  perveniat. 
Cum  binis  autem , quas  tibi  descripsi  observationibus  tot- 
idem conjungas  licet,  alteram  Moeguingii  2),  Laubii  3)  al- 
teram. In  utraque  post  fluentem  ex  aure  saniem,  puru- 
lentum circa  aurem  tumorem , tympanum  absumtum , ca- 
riem per  os  petrosum  ad  cranii  cavum  productam , icho- 
rem  aut  pus  intra  boc  cum  funestis  denique  cerebri  malis 
fuisse  leges.  Et  quamquam  in  secunda  aliquid  credere 
jam  inde  ab  initio  conclusum  intra  cerebrum  potes,  unde 
visus  obscuraretur;  tamen  non  antea  adauctum  et  ad  sup- 
purationem perductum  esse  intelliges  , quam  puris  ex  au- 
re fluxu,  qui  visus  obscurationem  minuebat,  desinente, 
amaurosis  primum,  denique  apoplectica  symptomata,  quo- 
rum nullum  ante  apparuerat,  advenerunt,  non  adventura, 
si  tanta  illa  puris  copia,  quae  ter  quaterve  e tumore  ex- 
terno cum  meatu  auditorio  communicante  profluxerat, 
et  quae  certe  intra  cerebrum  tunc  fuisse  non  poterat,  par 
esse  omni  illi  putridae  materiae,  quae  in  aure  et  circa 
aurem  gignebatur , exhauriendae  a cerebroque  avertendae 
potuisset. 

7.  In  aurium  diuturnis  ulceribus  vermiculos  nasci, 
cum  haud  infrequens  apud  medicinae  scriptores , tum  per- 
vetusta observatio  est,  ut  e Dioscoride,  Galeno,  Aetio 
ostendit  Dodonaeus  4) ; quibus  antiquiores  alios  adde,  e 
quibus  Plinius  s)  remedia  accepit  auribus  verminosis  in- 
ii N.  2. 

2)  Eph.  nat.  cur.  Cent.  VI.  obs.  21. 

8)  Earund.  Cent.  VII.  obs.  40. 

4)  Medie,  obs.  exempl.  rar.  in  annot.  ad  Valesc.  i arant. 

5)  Nat.  hi  st.  Lib.  XX.  c.  14.  et  24. 

stillanda  ad  vermiculos  in  his  necandos.  Non  displicebit 
tamen , si,  quanto  graviora  mala  quam  L.ynzonus  ')  et 
Botrius  •)  annotarunt,  ii  vermiculi  cierent  in  juniore 
matrona,  subjecero.  Forte  eram  cum  \ ai. salva  in  ejus 
patria,  cum  illa  hunc  adiit,  narravitque  se,  quae  et  olim 
virgo  sinistra  aure  edidisset  vermem , alterum  ante  sex 
illos  menses  minoris  bombycis  forma  edidisse  post  auris 
illius  dolorem  et  proximae  frontis  ac  temporis,  qui,  ver- 
me cum  pure  ejecto,  desierat;  ab  eo  autem  die  non  se- 
mel per  varia  intervalla  dolore  eodem  correptam , sed 
acriore,  ut  repente  caderet,  sensibus  orbata  ad  horas 
duas , donec  soluto  dolore  ad  se  rediens,  paulo  post  ver- 
miculum excerneret  pari  forma,  sed  minorem,  remanente 
ejus  auris  surditate,  cutis  autem  proximarum  partium  stu- 
pore cum  pruritu  quodam  conjuncto.  Non  dubitavit  Val- 
sat/va , quin  tympanum  esset  exulceratum;  ad  vermes  au- 
tem, si  qui  superessent,  profligandos  aquam  proposuit 
ex  llyperico  destillatam,  in  qua  hydrargyrum  agitassent. 
Tu  alia  apud  alios,  et  praesertim  apud  Verneyum  3)  vi- 
debis auxilia.  Mihi  certe,  ne  innascantur,  neve  alii  post 
primos  abactos  vermiculi  generis  hujusce  renascantur, 
nullum  tutius  videtur  esse  remedium,  quam  interdiu  nun- 
quam aestate  et  autumno  aure,  in  qua  ulcus  est,  non 
obturata  dormire.  Tunc  enim  sanie  et  ulcerosa  carr»'» 
allectae  muscae  illam  subeunt,  et  inscio  homine  aut  ova, 
unde  postea  vermiculi  existunt,  aut,  quae  viviparae  sunt, 
vermiculos  ipsos  deponunt.  Neque  enim  aliunde  sunt 
quam  a muscis,  a quibus  vel  Homerus  ')  olim,  non  a 
putredine,  repetebat,  Achillem  inducens  timentem,  ne 
muscae  in  vulneribus  interfecti  Patrocli  vermes  gignerent. 
Qui  si  in  exulcerato  meatu  auditorio  ut  rodendo  satis 
habent,  unde  crescant,  ita  locum  habere  possent  aptum, 
ubi  plures  illas  mutationes  subirent  a solertissimo  Keau- 
murio  h)  descriptas,  quarum  est  ultima,  ut  muscae  fiant; 
minus  esset  difficile  explicatu,  quod  a Keaumgio  s)  scri- 
ptum est,  bimestres  gravissimas  auris  et  capitis  molestias 
continuo  desiisse,  cum  ex  illa  aure  musca  evolavit,  quam, 

1)  Eph.  nat.  cur.  Cent.  V.  obs.  72. 

2)  Eorund.  act.  Tom.  IV.  obs.  29. 

3)  Parte  cad.  tract.  cit.  supra,  n.  2. 

i)  lliad.  XIX. 

5)  Memoir.  pour  l’liist.  des  insect.  T.  IV.  mem.  7.  et  8. 

6)  Epb.  nat.  cur.  Ceut.  VIII.  obs.  17. 

quod  videtur  credidisse,  eam  muscam  toto  illo  tempore 
inhaesisse  in  auditorio  meatu.  Ceterum  ad  vermiculos  ex 
auris  penetralibus  abigendos  plurimum  fortasse  posset  ido- 
nearum rerum  fumus  sic  ore  prolectus  et  per  Eustachia- 
nam  tubam  in  caveam  tympani  compulsus,  ut  alias  l) 
memoravi;  tametsi  tunc  de  vermibus  ex  illa  cavea  elimi- 
nandis per  membranam  tympani,  jam  ab  ipsis  erosam,  ni- 
hil dixi,  quippe  cum  institutus  ibi  sermo  hanc  ita  illae- 
sam requireret,  ut  posset  resilire,  aeremque  etiam  medi- 
catum, qui  illuc  ex  ore,  labris  naribusque  compressis,  per 
viam  tubae  compelleretur,  mox  per  eandem  viam  retro- 
pellere,  ad  noxiam  congestam  in  tympano  materiam  ex- 
purgandam. Quae  cum  relegeris,  velim  existimes,  quid 
tandem  habeat  novi  eadem,  ut  mihi  quidem  videtur,  me- 
dendi ratio  , quae  in  perbrevi  quodam  medico  - chirurgico 
scripto  octo  post  annis  proposita  est.  Sed  ad  alia  ve- 
niamus. 

8.  Observatio , quae  hic  in  Sepulchreto  est  II.,  perle- 
genda autem  seet.  II.  sub  num.-  Llll. , illa  nempe  est, 
quae  a Verneyo  2)  laudatur.  Et  sane  ipsa  ostendit,  in- 
crescente inter  cerebrum  et  cerebellum  steatomate,  com- 
pressisque  primum  opticis  nervis  ad  originem,  tum  sub- 
jectis acusticis,  denique  aliis,  amaurosin  primum,  dein 
surditatem,  novissime  mortem  sequi  debuisse.  Docet  au- 
tem Vf.rne res  id,  quod  scholii  loco  huic  observationi  in 
nova  Sepulchreti  editione  addendum  fuerat,  qua  ratione, 
etsi  non  quemadmodum  oculos  , sic  intimae  aurium  par- 
tes sub  sensum  cadant,  ut  illaesum  esse  utrobique  orga- 
num aeque  cognoscere  intuendo  possimus;  tamen,  ut  di- 
cebam, docet,  quibus  indiciis  in  aure  quoque  conjicia- 
mus, vitium  omne  in  nervo  consistere.  A quo  sane  veri- 
simile est,  eas  fuisse,  quae  alibi  3)  a nobis  in  muliere  vi- 
roque commemoratae  sunt  tibi,  surditatem  et  auditus  gra- 
vitatem ante  utriusque  apoplexiam. 

9.  Ad  observationem  111.  non  pauca  in  scholiis  de  tin- 
nitus aliorumque  ejusmodi  sonorum  causis  adjiciuntur, 
quorum  loco  alia,  ex  Verneyo  4)  pariter  sumta,  substitui 
poterant  longe  meliora.  In  iis  tamen  scholiis  nonnulla 

1)  Epist.  anat.  VII.  n.  14. 

2)  1'raet.  et  parte  cit.  supra  n.  2. 

3)  Epist.  IV.  n.  8.  et  11. 

4)  Parte  modo  iudicata. 

sunt  minime  contemnenda,  vclut  illud  de  gravi  in  febribus 
quibusdam  auditu , signo  non  semper  pravo , atque  adeo 
interdum  bono,  praesertim  si  cum  iis  conjungatur,  quae 
indicent , peccantem  materiam  ex  auris  interioribus  ejici 
per  tubani  Eustachianam.  Et  sane  Vat.sal.vam  in  surdita- 
tibus, quae  acutis  morbis  superveniunt,  aquam  saepe  in- 
venisse in  tympano  redundantem  alias  ')  a me  tibi  indi- 
catum est.  Quatenus  autem  eam  aquam  aliosve  humores 
liceat,  aut  non,  per  nova  illius  foramina  e cranii  cavea  in 
tympanum,  ut  ipse  faciebat,  deducere,  fusius  mihi  videor 
alibi 1  2 3 4)  disquisivisse,  quam  ut  hic  oporteat  aliud  addere, 
quando  ii,  qui  post  me  de  iisdem  foraminibus  scripsere, 
meam  illam  disquisitionem  perlegisse  non  videntur.  Nam 
vascula  quidem  sanguifera  ego  quoque  transire  per  illa 
vidi;  sed  in  omnibus  non  occurrere , admonui,  sic,  ut  ipsa 
penitus  obstruantur:  et  profecto  arteriolae  quomodo  illa 
tunc  etiam  implere  possunt,  cum  sane  exigua  non  sunt? 
qualia  certe  nec  semel  et  Vai.sat.va  et  ego  deprehendi- 
mus. Sed  actum , ut  dixi , non  agam.  Ad  tinnitum  po- 
tius redibo.  De  quo  in  dissertatione  quadam  cl.  viri  haec 
legi:  Rarissima  est  observatio  , quam  Hiehon.  Mercurialis 
consuit,  med.  toni.  II.  obs.  100.  de  viro,  et  Felix  Plate- 
rus  obs.  lib.  II.  p.  372.  de  femina  commemorat,  in  quibus 
tinnitus  adeo  vehemens  fuit , ut  etiam  ab  adstantibus  audi- 
retur. Sed  primus  id  minime  certum  fuisse  scribit.  In 
alterius  autem  laudato  libro  nihil  ejusmodi  invenire  pos- 
sum; tantum  pag.  371.  purulentae  auris  foctorem  etiam 
adstantibus  fuisse  molestum  lego.  Quodsi  tu  forte  id, 
quod  ego  non  potui,  invenias,  vide,  ne  de  sono  potius 
arteriae,  intra  aurem  pulsantis,  sit  accipiendum,  sicut  in 
matrona  quadam  Vkrxeyus  ')  memorat;  aut  si  revera  si- 
bilus fuit,  ab  aere  fuisse  credito,  qui,  in  tympani  cavea 
coacervatus  et  mox  conclusus,  magna  illinc  vi  repente 
erumperet  per  foramen , quod  in  ipsa  fortasse  membrana 
tympani  aut  ad  supremam  ejus  oram  sibi  posset  ape- 
rire •*). 

10.  Surditatis  a nativitate  causam  in  deficiente  in- 
cude, aut  in  omnibus  ossiculis  tertia  parte  minoribus 

1)  Epist.  VI.  n.  5. 

2)  Epist.  anat.  VII.  u.  5,  6,  7,  8. 

3)  Tract.  parte  saepe  indicata. 

4)  Viti,  epist.  auat.  V.  u.  16.  et  seqq. 

quarta  proponit  observatio.  Sed  in  altero  scholio  subje- 
ctaque appendice  dubitari  video  propterea,  quod  perforata 
membrana  tympani  fractisque  ossiculis  auditum  est.  Quod 
Valsalvae  *)  observatio  confirmat  in  femina,  quae,  cum 
membranam  illam  utrinque  erosam  aut  prorsus  aut  maxi- 
ma ex  parte  haberet,  inde  vero  nihil  ossiculorum  praeter 
stapedis  basin,  hinc  autem  incudem  a stapede  omnino 
disjunctum , non  surda  tamen , sed  gravi  duntaxat  auditu 
jam  diu  fuerat.  Eodemque  facile  attinent  observationes 
Vieussenii 1  2) , qui  in  pluribus,  non  surdis  illis  quidem, 
sed  tantum  difficile  et  imperfecte  audientibus,  idem  in 
eadem  membrana  deprehendit,  praetereaque  male  corruptos 
musculos  ossiculorum , haec  autem  extra  suum  ordinem 
disjecta;  perinde  enim  habendum  est,  ac  si  deessent,  quod 
ita  locata  sint,  ut  suis  muneribus  fungi  non  possint.  Haec 
tamen  velim  tum  de  ossiculis  tum  de  membrana  tympani 
animadvertas.  Si  in  hujus  perruptione  stapes  excidat, 
non  jam  tympanum  duntaxat,  sed  et  mollissimas  labyrin- 
thi membranulas  per  apertam  sic  fenestram  ovalem  inju- 
riis patere;  itaque  ab  nemine,  cui  stapes  totus  excidisset, 
auditum  diu  conservatum  legisse  memini.  Tympani  au- 
tem membranam,  etsi  Valsalva  quoque  3)  diserte  admo- 
nuit, non  esse  omnino  ad  audiendum  necessariam ; tu  noli 
tamen  oblivisci , necessariam  esse  ad  ea  protegenda,  qui- 
bus laesis  audire  non  possumus , labyrinthum  dico , a cu- 
jus fenestris  injurias  arcet  exteriores,  ut,  si  vel  major  vel 
crebrior  harum  violentia  urgeat  membranulas  praesertim, 
quae  minus  ab  ortu  firmae  sint,  vix  fieri  possit,  quin  sal- 
tem longioris  temporis  cursu  praevaleat.  Quod  si  nec  fe- 
minae illi,  de  qua  paulo  ante  indicatum  est,  nec  canibus 
accidit,  in  quibus  Valsalva  experimentum  habuit,  quod 
Holderus  4 5)  et  W illisius  s)  memoraverant;  nempe  citius 
quam  accideret,  natura  in  illa  ex  parte  erosam,  in  cani- 
bus perruptam  membranam  tympani  ita  resarserat,  ut  ab 
eodem  Valsalva  6)  compertum  est.  Nec  mihi  objicias, 
exteriores  tamen  injurias  auditui  eorum  non  officere,  qui- 

1)  Tract.  de  aure  hum.  C.  V.  n.  5. 

2)  Tr.  de  1’oreille  P.  II.  ch.  4. 

S)  N.  5.  cit. 

4)  Act.  philos.  soc.-reg’.  in  Anglia.  A.  1668.  u.  1. 

5)  De  anima  brutor.  c.  14. 

6)  N.  5.  cit. 

bus  in  ea  membrana  foramen  est,  per  quod  ore  prolectum 
Nicotianae  herbae  fumum  extrudunt;  nisi  prius  examen  a 
me  ’)  institutum  perlegeris  plerorumque  auctorum,  qui  id 
vidisse  dicebantur.  Kepcries  enim  primum , quam  pauci 
sint,  a quibus  id  visum  esse  constet;  deinde  neminem 
fortasse,  qui  id,  quod  vidit,  quot  annis  iieri  potuerit,  no- 
bis testetur,  salva  audiendi  facultate;  denique  animadver- 
tes, eam  esse  posse  illius  foraminis  structuram  , ut  exire 
aer  queat , non  ingredi , eas  autem  angustias , ut  parum 
aeris , nihil  vero  pulveris  aliorumque  ejusmodi  subire  per 
se  possit,  qua  non  sine  conatu  impulsus  fumus  prodierit. 
Haec  igitur,  cum  incident  casus  aut  disruptorum  ossicu- 
lorum aut  erosae  pertusaeve  membranae  tympani,  animo 
perpendes.  Nunc  ad  reliquas  in  Sepulchreto  productas 
observationes  redeamus. 

11.  In  quinta  proponitur  auditus  laesio  a causa  ve- 
teribus incognita,  videlicet  a sordibus  aurium  lapidescen- 
tibus. Galenus  quidem  scripserat-):  e numero  eorum , 
quae  auditorium  meatum  obstruunt,  et  sordes  esse,  quae 
in  auribus  colligi  solent,  nec  Apollonii  remedium  ad  au- 
rium sordem 1 2  3)  nec  sua  ad  sordes  aurium  educendas  4) 
reticuerat,  ab  Apollonio,  ut  videtur,  accepta,  unde  et 
sua  Celsum  5)  antea  accepisse  credidero:  quae  cum  iis 
conferre  poteris , quibus  nunc  alios  et  se  quoque  usos 
feliciter  docent  Boerhaavius  °)  et  Dkth akuinc.ils  7 8)  . 
Sed  etsi  Celsus6)  sordium  coitum,  easque  duras  interdum 
emolliendas  et  oriculario  specillo  eximendas  proposuit;  ipse 
tamen  et  ceteri  antiqui  concretos  e cerumine  in  auribus 
calculos,  haud  secus  atque  ex  bile  in  vesicula  fellis,  di- 
serte, quemadmodum  in  hac  observatione  Cassemus  no- 
ster, memorasse  non  videntur.  Nec  sane  frequentes  sunt, 
cum  a Casserii  temporibus,  qui  rarissimos  esse  dixit, 
unam  eorum  videam  Caroli  Joskphi  Muelleri  9)  obser- 
vationem vere  laudari,  quam  et  ipse  longe  arbitratur  ra- 

1)  Epist.  anat.  V.  n.  14. 

2)  De  sympt.  caus.  Lib.  I.  c.  3. 

3)  De  compos,  medie,  scc.  loc.  L.  111.  c.  1. 

4)  De  remecl.  parat,  facil.  C.  10. 

5)  De  medie.  Lib.  VI.  c.  7.  n.  7. 

6)  Praclect.  in  iustit.  §.  551,  698,  850. 

7)  Epii.  nat.  cur.  Ceut.  V.  obs.  81. 

8)  N.  7.  cit. 

9)  Eph.  nat.  cur.  Dec.  II.  a.  6.  obs.  162. 

rissimam.  Quin,  Patavii  saltem,  vel  hoc,  quod  dicam,  ra- 
rum est,  cerumen  hactenus  concretum  invenire,  ut  e mea- 
tu, quem  oppleat  universum,  quasi  gladius  e vagina  aut 
turunda  e fistula,  trahentem  sequatur;  nisi  forte  aures  ab 
altiore  causa  surdae  sint , eoque  neglectae , ut  in  viro,  de 
quo  alibi  ‘)  mentionem  feci,  iterumque  in  anu  vidi,  cui 
facta  erat  ossea  illa  membranula,  quae  cum  ovali  fenestra 
basin  stapedis  connectit.  Alias  autem  esse  regiones , in 
quibus  vel  paulo  magis  induratum  cerumen  frequens  sit 
adeo , ut  inde  ortae  surditatis  curatio  a chirurgis  circula- 
toribus suscipiatur,  facile  credo.  Nam  et  in  Gallia  ceru- 
men instar  gypsi  inspissatum,  totumque  meatum  exacte  op- 
plcns  saepissime  reperiri  e Verneyo  2)  a Valsalva  3) 
antea  laudato  sciebam , sed  eam  tamen  curationem  a pe- 
ritioribus  ibi  chirurgis  administrari ; in  ipso  autem  Bel- 
gio, audiveram,  id  quod  postea  lecta  cl.  Godofr.  du  Bois 
dissertatio  4)  confirmavit,  hanc  surditatis  speciem  raro 
curari,  quia  a paucis  bene  cognita;  ut  non  ab  re  duxe- 
rim 5)  curationis , quam  a se  quoque  primo  fortassis  apud 
nostrates  institutam  Valsalva  g)  scripserat,  exitum  re- 
ferre, exemplumque  addere  surditatis  alterius  ab  acuto 
morbo  decimum  jam  mensem  perstantis  e cerumine,  an 
ex  alia  materia?  ab  eodem  manu  curatae,  eaque  occasio- 
ne, quae  in  ejusmodi  curationibus  agere  soleret,  quam- 
quam cum  aliis,  ut  ibi  diserte  monui,  communia , strictim 
attingere.  Num  vero  eadem  omnino  Verneyus  habeat, 
ipse  videris.  Mihi  certe  illud  omisisse  videor,  quod  Ver- 
neyus ipse  narraverat  ex  observ.  45.  volum.  primi  actorum 
cl.  Bartholini,  hujus  videlicet  conjugem  lapillos  per  mea- 
tum auris  cum  cerumine  excrevisse , quam  nimirum  cum 
cerumine  scirem  extraxisse  arenulas , non  lapillos.  Quod 
reliquum  est  et  ad  propositam  in  Sepulchreto  observatio- 
nem attinet,  si  quando  cerumen  ad  calculi  naturam  ac- 
cessit, certe  accesserat  in  ea  curatione,  quam  Valsai.va 
a se  peractam  memoravit:  quae  res  et  penitior,  in  qua 
annos  jam  duodecim  induruerat,  meatus  sedes  summam 

1)  Epist.  anat.  V.  n.  26. 

2)  Parte  saepius  cit. 

8)  Tract.  de  aure  hum.  C.  I.  o.  12. 

4)  De  auditu  §.  15. 

6)  Epist.  anat,  XIII.  n.  8. 

6)  N.  12.  cit. 

ejus  et  peritiam  et  diligentiam  in  illo  per  partes  subinde, 
ut  nccesse  fuit,  eximendo  apud  omnes  commendavit.  Ne- 
que tamen  aeger  coactus  est  denuo  addiscere  voces  et  lo- 
quelam , etsi  post  multos  annos  auditum  recuperaverat- 
quippe  qui , ut  surdi  passim  facere  solent , in  sua  surdi, 
tate  loqui,  sicut  antea,  perrexerat;  ut  minime  intelligam, 
quomodo  a praestantissimo  viro  potuerit , nisi  lorte  de 
oblivioso  aliquo  nec  dum , cum  surdus  est  factus , satis 
i :qui  docto,  illud  dici,  quod  certe  de  nostris  surdis  acci* 
'lit  nemini.  Quod  vero  bruta  animalia  utpote  manibus 
carentia,  quibus  aures  purgent,  contra  obvia  ligna  lapides- 
que auriculas  confricent , atque,  id  ni  fecerint,  surdescant, 
recte  quidem  is  docuit.  Juvat  tamen  addere,  auricularum 
ob  id  quoque  ipsis  concessam  tantam  illam  mobilitatem, 
ut  vario  motu  undique  facto  excrementa  acria , et  quae- 
cunque negotium  facere  poterant,  ex  auribus  facilius  ex- 
pellerent, ut  praeclare  censuit  Casserius  in  eo  ipso  ca- 
pite, unde  quinta  haec  observatio  descripta  ‘)  est.  Quid? 
si  adjiciam  auriculae  primam  illam  meatus  partem , sive 
illum  tubulum  cartilagineum , in  quo  sordes  aurium  conti- 
nentur 2).  Hunc  certe  si  vel  in  iconibus  ab  eodem  pro- 
positis brutorum  spectaveris,  ipsiusque  tubuli  sedem,  stru- 
cturam, musculos  attenderis;  sane  intelliges,  hoc  quoque 
tubulo  multifariam  tum  simul  cum  auriculis  agitato , tum 
seorsum  producto  contractoque , sordium  exitum  promo- 
veri facilius  posse. 

12.  Observatione  VI.,  quippe  quae  nullam  peculiarem 
aut  nervi  auditorii  aut  ipsius  auris  conspectam  laesionem 
proponit , in  medio  relicta , observationes  sequuntur  ad- 
jectae. Quarum  prima  quatenus  surditatis  insanabilis  cau- 
sam statuit  membranam  tympani  a prima  conformatione 
crassiorem,  siquidem  crassitudo  haec  maxima  sit,  pro- 
banda utique  est:  verum  an  Laurentius  ita  viderit,  in 
certum  est;  certum  autem,  id  scripsisse  non  lib.  IV. 
cap.  18.  sed  lib.  XI.  cap.  13.  historiae  anatomicae,  idem- 
que  in  surdo  alio  a nativitate  ab  Lanzono  z)  fuisse  con- 
spectum. Quae  vero  in  eadem  observatione  ex  Bauhi.no 
subjiciuntur  de  multo  et  crasso  muco  in  cavea  tympani, 
eidem  membranae  saepius,  in  pueris  praesertim,  opposito, 

1)  Pentaesth.  Lib.  IV.  s.  1.  c.  19. 

2)  Declar.  Fig.  II.  tab.  1.  1.  ejusd.  ad  CC. 

3)  Eph.  nat.  cur.  Ceut.  III.  obs.  62. 

ut  Fabricius  noster  animadverterat,  cujus  testimonium 
in  secunda  quoque  observatione  inculcatur,  ejusmodi  cer- 
te sunt,  ut,  ea  persistente  causa,  nullum  dubium  sit  de 
* surditate  aut  magna  auditus  laesione.  Verumtamen  quo- 
usque aliqui  progressi  sint  Fabricii  verbis  abutentes , sa- 
tis a nobis  in  epistola  quadam  anatomica  ‘)  ostensum  est, 
nunquam  propterea  negantibus  id,  quod  alias 1  2)  ad  te 
scribentes  confirmavimus , saniosam  materiam  vi  morbi  in 
tympano  deprehendi,  quo  Schulzii  3 4)  poteris  observatio- 
nem referre.  Porro  in  quinta  anatomica  epistola  ea 
fuse  neque  indiligenter  sunt  agitata,  quae  ad  tertiam  at- 
tinent observationem  a Fabricio  eodem  acceptam.  Mem- 
branam hic  quidem  alteram , membranae  tympani  exterius 
adjectam,  bis  in  puerulis  invenerat  crassissimam  et  robu- 
stissimam eoque  surditatis  causam  futuram.  Quam  tamen 
alii  eandem  fuisse  non  dubitarunt,  quae  post  Kerckrin- 
gium  communis  omnibus  infantibus  tum  a Verneyo,  Val- 
salva,  Cheseldeno  , WaIjThero,  Winslowio,  tum  a 
Ruyschio  , Drakio  doctisque  aliis  viris  comperta  est.  Sed 
cum  hi  cuticulae  expansionem  esse  traderent,  quinque  au- 
tem illi  mucilaginosam,  subalbidam,  mucosam,  quasi  dif- 
fluentem crassamque  describerent;  verum  utrosque,  sed 
aliud  alios  attendisse  deprehendi:  nam  et  tenuis  cuticu- 
lae expansio  in  fetibus  pariter  atque  adultis  extimam  mem- 
branae tympani  lamellam  facit,  et  huic  peculiariter  in  fe- 
tibus et  infantibus  recens  natis  simulatum  e molli  mate- 
ria imponitur  integumentum.  Quam  materiam  cum  ean- 
dem illam  sebaceam  esse  ostenderim,  qua  fetus  cutis  ob- 
linitur, vides,  quam  proclive  sit  intelligere,  siccari  illud 
potius,  atque  excidere,  quam  in  crassissimam  et  robustis- 
simam membranam  in  nonnullis  degenerare,  cui  sane  rei 
longe  minus  inepta  cuticula  est.  Quae  presse  hic  mihi 
attingenda  existimavi,  simul  ut,  quae  mea  de  postrema 
ista  observatione  sententia  esset,  intelligeres , simul  ut, 
si  me  usquam  inter  eos  connumeratum  legeres,  qui  nihil 
aliud  esse  quam  cuticulam  docuerunt  illam  quasi  mem- 
branam, quae  in  recens  natis  membranae  tympani  inveni- 
tur imposita,  indicata  posses  loca  epistolarum  relegere. 

1)  VII.  n.  15.  et  16. 

2)  Epist.  VI.  n.  4. 

8)  Act.  nat.  cur.  Tom.  I.  obs.  223.  , 

4)  IV.  1.  et  seqq.  U9q.  ad  u.  13. 

Quod  et  facias  velim,  ubicunque  aliqua,  ut  supra  ad  ob- 
servationem V.  feci  *),  non  tam  ne  ValSALVAE  aut  mihi, 
quam  ne  vero  ipsi  deessem , rursus  attingere  coactum  me 
senseris. 

13.  De  quarta  in  additamentis  observatione  duplicatae 
membranae  tympani  crustaeve  ex  densato  cerumine  ipsi 
adhaerentis  post  ea,  quae  dicta  sunt,  nihil  attinet  hic 
adjicere;  ut  neque  de  quinta.  Manifestum  enim  est,  si 
caro  excrescens  obturet  meatum , auditum  intercipi , ni 
illam  demas.  Qua  autem  hoc  sit  ratione  praestandum, 
multi  docent,  in  quibus  praeter  equitem  Marchf.ttum 
nostrum  , qui  adolescenti  sic  nato  audiendi  facultatem 
praebuit,  est  inprimis  Verneyus 1 2  3),  qui  et  alia  auditum 
auremque  laedentia,  videlicet  altius  in  meatum  illapsa, 
quemadmodum  eximenda  sint,  tradidit,  non  omissa,  ubi 
necessitas  cogat,  auris  incisione.  Paulus  quidem , ut  est 
apud  nostrum  Fabricium  4),  et  Albucasis  , ut  apud  Mar- 
cellum Donatum  5 * 7),  eandem  oliin,  sed  alio,  ut  videtur, 
loco  proposuerunt,  aptiore  hi  fortasse  ad  inspiciendum  et 
ad  agendum , Verneyus  vero  tutiore.  Quod  autem  Do- 
natus de  siliquarum  semine  subjicit  in  meatum  indito ; 
non  infrequens  hic  esset  in  pueris  casus,  nisi  inter  initia 
occurreretur.  Sed  cum  instrumentis  ad  extrahendum  im- 
missis haud  raro  acciderit , ut  ejusmodi  semina  magis  sint 
introrsum  compulsa ; non  ignotus  mihi  chirurgus,  longe 
aliam  rationem  secutus,  in  pluribus  feliciter  exemit.  Sci- 
licet oleum  dulcium  amygdalarum  aut  lac  per  siphonem 
auricularium  vi  immisit ; sic  enim  simul  cum  iis  humori- 
bus regurgitantibus  vidit  ea  semina  referri,  et  prodire.  Cu- 
jus ego  rationem  cum  a Cf.lso  5)  quidem  praemonstratam 
esse  dicerem , qui  tunc  oriculario  clystere  aquam  vehe- 
menter intus  compellebat , sed  et  monitum  Sculteti  ')  ob- 
jicerem , in  aurium  affectibus  injectionum  violentiam  ve- 
tantis, ne  membrana  tympani  rumpatur;  respondit  ille,  se 
vero  in  nemine  ex  iis  pueris , quibus  ea , qua  dictum  est, 
ratione  eduxerat  illapsa,  quidquam  in  auditu  detrimenti, 

1)  Vi.  11. 

2)  Obs.  med.  chir.  XXVIII. 

3)  Parte  saepius  cit. 

4)  De  chirurg.  operat. 

5)  De  medie,  bist.  mirab.  Lib.  II.  c.  12. 

t>)  De  medie.  Lib.  VI.  c.  7.  in  fine. 

7)  Armam.  chir.  Tab.  XXXVI.  ad  fig.  5. 

rei  tempore  interjecto,  adhuc  animadvertisse.  Verumta- 
men  ad  hujusmodi  suspectas  injectiones  aut  ad  incisio- 
nem a Fabricio  ')  minime  probatam,  ne  quis  nisi  quam 
rarissimis  in  casibus  cogatur  descendere,  cum  alia  atque 
alia  a chirurgis  proposita  erunt  antea  in  usum  trahenda, 
tum  praesertim , ne  illapsa  instrumentis  immissis  ulterius 
urgeantur,  sed  facilius  apprehensa  eximantur,  plurimum 
proderit  ea  facili  ratione,  qua  laudatus  Fabricius  solebat, 
meatum,  quoad  ejus  fieri  potest,  dirigere,  ac  dilatare,  sic 
autem  directum  ac  dilatatum  solis  luce  admissa  maxi- 
me collustrare,  huc  simul  translata  a naribus  Julii  Cae- 
saris Arantii 1  2)  consuetudine,  qui,  cum  solis  aestus,  coelo 
praesertim  calidiore,  aegrotanti,  medico,  ministris  mole- 
stiam adferat ; idcirco  in  lignea  fenestra  clausa  artef  actum 
foramen  ei  muneri  obeundo  aptissimum  excogitavit,  ut  per 
id  sese  insinuans  solis  radius  ad  patientis  internas  nares 
recta  perveniat.  Sed  quoniam  sol  non  semper  apparet; 
ex  usu  quoque,  si  meliora  desint,  esse  poterit  candelae 
lumen  noctu  vel,  si  interdiu,  obscuro  in  loco  per  am- 
pullam crystallinam  aquae  plenam  sic  trajectum,  ut  plu- 
rimi ejus  radii  in  meatum  incidant  auditorium.  Igitur 
alterutra  harum  rationum,  quae  et  ad  alios  illustrandos 
recessus , ut  oris  et  faucium , sunt  interdum,  noctu  prae- 
sertim, commodissimae,  illuminato  a chirurgi  latere  al- 
tero saltem  pariete  ejus  meatus;  sic  enim  et  oppositus 
reflexo  lumine  collustrabitur,  illapsa  melius  percipi,  cer- 
tius apprehendi,  et  felicius  extrorsum  duci,  non  temere 
introrsum  compelli  poterunt. 

14.  De  duabus  reliquis  observationibus  pauca  admo- 
nere satis  est.  In  sexta  proponitur  causa,  cur  a nativi- 
tate plures  sensu  auditus  priventur  quam  ullo  alio,  e 
nervorum  origine,  ut  dicitur,  detecta.  Sed  etsi  Bauhixo, 
ex  quo  ista  describuntur,  daremus  id,  quod  minime  dan- 
dum est,  mollem  auditorii  nervi  portionem  per  Varolii 
pontem  sive  per  annularem  protuberandam  e cerebello 
pronasei;  non  inde  tamen  sequeretur,  illam,  etiamsi  non 
longum  iter  conficiat,  facile  mucosis  excrementis  oppleri. 
Quod  autem  continuo  addit  Bauhinus,  hinc  etiam  fieri, 
quod  semper  a nativitate  ambae  aures  afficiantur , ut  Cas- 

1)  Loco  indicato. 

2)  L.  tle  tumor,  praeter  nat.  c.  21. 

sius  docuit,  cum  e morbo  plerumque  unam  solum  affici 
contingat , nec  Cassils  id , quod  meminerim , usquam  do- 
cuit, et  certe  problemate,  quod  in  Bauhini  opere  citatur, 
17.  longe  alia  ponit;  neque  necessarium  esset,  semper 
ambas  aures  affici  a nativitate , tametsi  ambae  portiones 
molles  e protuberantia  annulari  orirentur,  nisi  constaret, 
non  modo  in  ipsa  origine  contingere  ambas  inter  se , ve- 
rum et  semper  in  eadem  ipsa  origine  vitium  esse.  Quod 
pariter  responderem,  si  quis  nunc  idem  explicaturus, 
utriusque  illius  portionis  veriorem  originem  illi  substituens, 
quae  Bauhini  tempore  proponebatur,  in  nova  hac,  quae 
recentioribus  demum  innotuit,  videri  diceret,  utramque 
portionem  inter  se  contingere,  in  medio  nimirum  calami 
scriptorii.  Ilie  forsan  miraberis,  a me  recentioribus  id 
ipsum  adseribi,  quod  olim  *)  tribueram  Piccoi.momino, 
alii  autem  non  huic  solum  , sed  et  Varoeio,  imo  Gabrie- 
M Zkrbo  nunc  tribuunt.  Verum  si  utriusque  perlegas 
loca  ab  iis  designata,  et  primi  figuram  I.  -)  inspicias,  Va- 
romum  3 4 5)  deducere  videbis  nervos  auditus  e suo  ponte: 
si  Zerbum  ‘*)>  invenies  quidem  scribentem  in  origine  hos 
nervos  concurrere,  et  uniri;  sed  et  consimilem  unionem  ha- 
bere nervos  opticos  in  eorum  origine  praeter  aliam  illam 
circa  medium  descensus,  ut  continuo  intelligas,  non  visas, 
sed  cogitatas  uniones  in  origine  proponi : et  sane  cum 
sup 2ra  i)  de  nervis  opticis  scriberet,  universe  tradidit, 
omnia  nervorum  horum  paria  apud  originem  suam  uniri, 
et  cum  de  acusticis  6),  de  quibus  loquimur,  oriri  a ven- 
triculo anteriori.  Quod  si  ego  ea  Piccolhomini  verba,  in 
quibus  videri  ipsum  adumbrasse  dixi,  quod  postea  indica- 
vit Willisius,  cum  iis  comparassem,  quae  de  aliorum 
quoque  nervorum  origine  scripserat  7),  figuraque  adjecta 
delineaverat ; fecisse  illud  quidem  videri  dixissem , re  au- 
tem vera  non  fecisse.  Tandem  quod  in  septima  observa- 
tione legitur  de  auditus  acutie  profecta  a tergemino  utrin- 
que  nervo  auditorio ; facilius  crederem,  si  aut  peritissimus 
aliquis  anatomicus  nominaretur,  qui  id  conspexisset,  aut 

1)  Advcrs.  anat.  VI.  auimadv.  27. 

2)  Ad  lit.  h et  i. 

3)  I)u  nervis  optic.  epist.  I. 

4)  Anat.  tot.  corp.  hum.,  in  anat.  aur. 

5)  In  anat.  nerv.  optic. 

t>)  In  anat.  nerv.  quinti  par. 

7)  Auat.  praelect.  Lib.  V.  lect. 

si  ipse  ')  minime  animadvertissem,  singulas  ejusdem  ner- 
vi portiones  saepe  in  fibras  attactu  ipso  motuve  dissolvi, 
mollem  autem  facillime  interdum  in  duas  Iresve  crassiores, 
dum  cerebrum  attollitur,  eaeque  portiones  secantur. 

15.  Etsi  plures  laesionum  auditus  causas  hactenus  me- 
moravimus; cav  e credas,  majorem  attigisse  causarum  par- 
tem. Est  enim  organum  auditus,  ut  praeclare  ait  Boer- 
haavius  inter  omnia  sensuum  organa  maxime  composi- 
tum, quam  ob  rem  plurimae  in  eo  partes  et  diversissi- 
mis modis  laedi  queunt;  ut,  quod  alibi  J)  vere  affirmat, 
surditas  morbus  unus  sil  et  millecuplus , id  comprobante 
magno  illo,  quem  ipse1 2 3 4)  aliique  proferunt,  causarum  nu- 
mero auditum  laedentium.  Quem  tamen  numerum  in  dies 
augeri  posse  non  est  dubitandum,  ut  puta,  cum  innume- 
rae membranae  quoquoversum  ductae  et  se  mutuo  inter- 
secantes totam  caveam  tympani  occupant,  quod  in  ea 
aure  inveni  5 6) , qua  hominem  aut  nihil  aut  parum  audi- 
visse indicia  non  deerant;  itemque  cum  musculus  aliquis 
ex  iis,  qui  ossiculorum  in  tympano  motui  inserviunt,  im- 
mobilis et  strigosus  est,  ut  in  altero  deprehendi b) , quem 
viventem,  si  quis  divinare  posset,  de  certis  ejus  auris  in- 
commodis non  frustra,  opinor,  interrogasset.  Sed  et  alios 
communes  omnium  musculorum  morbos  a paucis,  quos 
alibi  laudavi , memoratos , non  mirum  si  in  tanto  numero 
Boerhaavius  omisit,  qui  post  mala  a se  enumerata,  plu- 
rima praeterea  esse  scripsit.  Ab  aliis  quoque  surditatis 
plures  variasque  causas  videbis  productis  exemplis  confir- 
mari, quorum  pleraque  aut  eadem  aut  ejusdem  generis 
sunt  ac  supra  a nobis  commemorata.  Quae  utinam  omnia 
spatium  habuissent  eo,  quo  pollent,  acri  judicio  exami- 
nandi quaerendique , an  ab  auctoribus , quos  laudant,  sin- 
gulis eae  res  visae  fuerint,  et  si  fuerint,  an  eae  ipsae 
fuerint  causae  surditatis.  ~ Id  quaerentes  animadvertissent 
insuper,  nonnulla  aut  non  haberi,  aut  non  ita  haberi  in 
quibusdam  e libris  indicatis.  Valsalva  enim , ut  exem- 
pli causa  de  ipso  tantum  dicam,  non  a musculorum  tubae, 

1)  Epist.  anat.  XII.  n.  28. 

2)  Praelect.  in  instit.  §.  563. 

3)  Aii  §.  698.  850.  et  seqq. 

4)  Epist.  anat.  V.  n.  26. 

5)  Epist.  anat.  VI.  n.  22. 

6)  Epist.  anat.  VII.  n.  15. 

sed  a salpingostaphylinorum  laesione  deduxit  non  surdi- 
tatem, sed  gravitatem  auditus;  quamquam  ego  (id  quod 
ad  istius  causae  examen  attinet)  ne  gravitatem  hanc  qui- 
dem in  eo  fuisse  deprehendi  x),  cui  non  ii  tantum  laesi 
erant  musculi,  sed  molle  palatum  absumtum.  Ceterum  ad 
Boerhaavium  ut  redeam,  egregie  ipse1 2)  surditatis  a lue 
venerea  saepe  causam  esse  censet  tubae  Eustachianae 
concretionem , quae  videlicet  ulcerum  fauces  exedentium 
cicatricem  sequatur.  Ad  paralytica  autem , quae  indicat, 
vitia  3)  membranularum  aut  nervorum  vestibuli,  labyrin- 
thi, cochleae  (pro  qua  typographi  perperam  alibi  4)  spira- 
les caveas  tympani  scripserunt)  ad  illa,  inquam,  aut  ejus- 
cemodi  vitia  referri  videtur  posse  ea  surditas,  qua  vetulus 
et  debilis  canis  jam  triennium  tenebatur,  demum» per  san- 
guinis transfusionem  non  secus  ac  debilitas  illa  sublata  5). 

Hactenus  de  aurium  affectibus. 


16.  De  affectibus  autem  narium  primus  est  in  proxima 
Sepulchreti  XX.  sectione  odoratus  amissio  aut  pri- 
vatio; qua  de  re  sex  proferuntur  observationes,  quam- 
quam in  III.  et  VI. , quae  una  eademque  videntur,  nulla  fit 
hujus  affectus  mentio,  ut  neque  in  milite,  de  quo  in  V. 
Quodsi  forte  velis  conferre  III.  cum  autographo,  non 
plura  invenies;  quaerenda  autem  est  in  Rolfinckii  dissert. 
anat.  lib.  II.  cap.  non  20.  sed  19.  , quemadmodum  et  II. 
in  Schneideri  libro  de  osse  crlbriformi  pag.  non  118.  sed 
518.  Verumtamen  si  absque  ulla  haesitatione  accipienda 
ista  essent,  quae  de  olfactoriorum  nervorum  defectu  in 
tabaccisugis  proponuntur,  qua  de  re  pag.  503.  dubitat 
Schxeiderus  ; proclive  esset  intelligere,  defuisse  quoque 
olfactus  sensum.  Quem  in  asthmatico  a nobis  dissecto, 
minime  dubitamus,  non  aeque  in  utraque  nare  viguisse. 
Erat  enim  ipsi  is  processus  ossis  ethmoidis , qui  crista 
galli  appellitatur,  oblique  adeo  positus  simulque  ita  fa- 
ctus, ut  sedem  foraminulorum , per  quae  olfactoriae  ner- 
veae  fibrae  in  nasum  trajiciuntur,  tanto  angustiorem  al- 

1)  Epist.  anat.  IX.  n.  9.  10. 

2)  Praclect.  cit.  ad  §.  852. 

3)  Ad  §.  850. 

4)  Ad  §.  563. 

5)  Act.  p Iulos,  soc.  rcg.  in  Angi.  A.  1663.  m.  deccmbr.  n.  2. 

tero  in  latere  efficeret,  quanto  in  opposito  latiorem,  ita- 
que multo  minor  foraminulorum  ejusdemmodi  numerus  in- 
de erat  quam  hinc.  Sed  haec  rarior  inaequalis  vis  ol- 
faciendi causa  est;  illa  frequentior,  quod,  ut  olim  *)  quo- 
que annotavimus , septum  nasi  in  alterutrum  latus  nec 
modice  in  quibusdam  curvatur,  ut  illinc  quidem  odori- 
feris corpusculis  altiora  atque  ulteriora  subituris  magna 
ex  parte  se  objiciat.  Quae  res  cum  haud  raro  in  nasi 
anatome  occurrat;  videant  chirurgi,  ne  in  reconditis  ejus 
vitiis  explorandis  curandisve  id  quoque  a praesenti  morbo 
esse  semper  credant,  quod  saepe  aliunde  et  saepius  ab 
ipsa  natura  est,  aut  tantundem  spatii  in  altero  nasi  cavo 
se  habituros,  quantum  in  opposito  invenerint,  ab  iis  de- 
cepti, qui  ejusmodi  varietatem  non  attendentes  absolute 
scribunt : ,, nasum  esse  divisum  in  duas  magnas  caveas  ae- 
quales per  septum  interpositum.*4  Huic  oppositus  est  er- 
ror alter,  eorum  videlicet,  qui  septum  esse  ajunt  sem- 
per , si  pueros  excipias , versus  alterutrum  latus  inclinatum. 
Mihi  quidem  in  hac  anatomes  parte  frequentissime  ver- 
sato , ut  septa  multa  videre  contigit  plus  minus  curva- 
ta, sic  etiam  multa  se  obtulerunt  sine  curvitate  aut  in- 
clinatione in  ipsis  adultorum  corporibus;  ut,  quamquam 
inter  causas  malae  hujus  conformationis  esse,  posse  non 
negem , celerius  prae  ceteris  superioris  maxillae  ossibus 
septi  ipsius  incrementum , unde  se  curvare  cogatur , id 
tamen  in  omnibus  accidere  nec  ratio  nec  observationes 
credere  me  sinant.  Quod  neque  cl.  Lipsiensem  profes- 
sorem Quelmalzium  2)  credidisse  intelligo,  quando  tot 
alias  recensens,  quas  aut  conjecit,  aut  observavit,  incur- 
vationum illarum  causas,  hanc  ne  verbo  quidem  attigit. 
Eas  te  perlegisse  non  poenitebit,  ut  neque  detrimenta, 
molestias,  impedimenta,  quae  inde  repetit.  Illarum  plu- 
res  et  ego  agnosco,  haec  vero,  imo  et  morbos  alios  sive 
capitis  sive  oculi  sive  etiam  viarum  lacrymalium , quos 
ab  aliis  produci  video,  non  solum  fieri  posse  credo, 
dummodo  septi  incurvatio  magna  sit ; verum  insuper  ex 
his  sine  ulla  nota  causa  diutissime  et  pertinacissime  ve- 
xantibus posse,  ajo,  chirurgos  adduci  ad  septi  curvitatem 
in  aegro,  quem  curandum  susceperint,  conjiciendam  et 
indagandam.  Ipsorum  gratia  nec  illud  prorsus  omittendum 

1)  Advers.  anat.  VI.  iu  calce  explic.  jtab.  2. 

2)  Progr.  de  narium  caruinque  septi  incurvatione. 

crediderim , esse  aliquando  ct  hanc  varietatem  posse, 
quam  nuper  animadverti , dum  nasi  interiora  cujusdam 
anus  meis  auditoribus  demonstrarem.  Septum  erat  ipsum 
in  neutram  partem  curvatum  aut  inclinatum.  Sed  infra 
altitudinis  medium,  aliquanto  propius  posteriora  quam  an- 
teriora, pars  ejus  modica  erat  cava  in  facie  altera,  in  al- 
tera autem  convexa,  idque  eo  magis,  quod  ibi  ossea  quae- 
dam quasi  instita,  oblique  ducta,  superficiem  septi  extol- 
lebat, ut  propemodum  superficiem  contingeret  responden- 
tis ossis  turbinati.  Modica  pars  illa  erat,  ut  dixi;  sed 
quae  non  modicum  allatura  esset  chirurgis  impedimentum. 
His  certe  errandi  periculum  creat,  qui  in  iis  partibus, 
quae  minus  oculis  expositae  sunt , omnia  quasi  perpetua 
describit;  utilior  autem  est  is,  qui,  aut  saepe  aut  inter- 
dum quae  variare  possint,  ostendit. 

17.  Jam  vero  omissis  quaestionibus  huc  non  satis 
attinentibus,  quae  observatione  VII.  adjectoque  scholio  in 
Sepulchreto  proponuntur,  an  sinuum  frontalium  membra- 
na olfactui  inserviat,  iiv  iisque  odores  interdum  diutius 
inhaereant,  velut  in  eo  exemplo,  quod  in  laudato  Schxei- 
deri  libro  pagina  leges  non  112.  sed  122.  et  sequentibus, 
ut  certius  scias,  foetorem  quidem  morbidi  corporis,  non 
morbi  tamen,  ut  alibi  legeris,  letalis  in  mercatoris  naribus 
viginti  ipsos  dies  inhaesisse:  his  igitur  omissis,  quod  ad 
polypos  narium  attinet  in  proximis  observationibus  me- 
moratos, optandum  fuisset,  ne  iis  in  scholiis,  quae  nonae 
observationi  subjecta  sunt,  illorum  natura  et  origo  ad  eas 
referretur  concretiones  polyposas , quae  in  durae  menin- 
gis sinubus  haud  raro  conspiciuntur  ; quamquam  illud  tan- 
dem additur,  au  hae  illique  ejusdem  sini  indolis,  ulterius 
esse  disquirendum.  Ceterum  ipsi  narium  polypi  variam 
tum  naturam  tum  originis  sedem  inter  se  habent.  Na- 
turam quidem,  ut  apud  cl.  Pai.hnium  ')  is,  qui  ex  hu- 
morum coacervatione  factus,  nasi  internam  membranam 
ad  magnitudinem  ovi  columbini  distendente,  a summo 
ad  imum  apertus,  atque  ita  curatus  est;  et  apud  Ruy- 
SCHIUM 1  2)  illi,  qui  membrana  involuti,  substantiam  pituito- 
sam et  limosam  nacli  memorantur;  ille  autem  inprimis, 
quem  in  Sepulchreto  animadverti  non  in  hac  quidem  se- 

1)  Anat.  du  corps  hum.  P.  II.  tr.  4.  cli.  14. 

2)  Obs.  anat.  chir.  VI. 

ctione,  sed  in  ea,  quae  inscribitur  de  catarrho  '),  descri- 
ptum instar  vesiculae  oblongae , ....  sero  plenae, mem- 

branosae, ....  saepe  extra  nares  propendentis,  ....  quae 
evacuabatur  subinde  exstillante  sero.  Longe  enim  alia  na- 
tura his  est  ( si  inter  veros  quidem  polypos  sunt  recen- 
sendi) ac  illis  , qui  ex  media  inter  glandulosam  et  carno- 
sam substantia  tiunt.  Dixi  autem,  si  inter  veros  polypos 
sunt  recensendi , propterea  quia  Maucharti  2)  censura 
illa:  membrana  narium  pituitaria  subjectis  phlegmaticis  ali- 
quoties jam  excidisse  ("id  est  prolapsum  passa)  observata 
est,  ut  ignaris  imposuerit  pro  polypo,  in  aliquos  cadit,  si 
non  e modo  propositis , at  certe  ex  horum  non  dissimil- 
limis. Nec  eandem  prorsus  ac  veris  polypis  naturam  fuis- 
se manifestum  est  iis,  quos  Slevogtius  3)  commemo- 
ravit, cartilagineum  videlicet,  vel  successu  temporis  osseum, 
aut  ad  naturam  lapidis  accedentem  et,  si  fidem  meretur, 
ligneum,  visum  a Jobo  van  Meekren.  Profecto  enim  si 
hujus4)  caput  a Seevogtio  indicatum  perlegeris,  non  li- 
gneum fuisse  intelliges,  sed  polyposam  excrescendam  fru- 
stum ligni  in  medio  continentem  ab  aegro,  quippe  trienni 
puello  , clam  intra  nares  adactum , quod  suppurationis  et 
excrescendae  causa  fuerat.  Sic  etiam,  quem  polypum  an- 
tiquus auctor  libri  11.  de  morbis  5 ) inter  alios  ita  descri- 
psit: videtur  quidem  caro  esse,  si  vero  ipsum  attigeris,  stre- 
pitum edit  velut  lapis;  quamquam  Sarius  c)  polypum  can- 
crosum  fuisse  putat,  num  polypum  cancrosum  fuisse 
credes,  ut  Seevogtius  indicasse  videtur,  qui  ad  naturam 
lapidis  tantummodo  accederet?  an  polyposam  excrescen- 
dam potius , quae  calculum  aut  calculos  laxius  complecte- 
retur duriores?  nam  calculos  e naribus  fuisse  excussos 
forma  et  magnitudine  dactylorum,  tradidit  Th.  Bartho- 
uiNUS  7),  ut  minores  plures  opiittam,  ab  aliis  annotatos, 
ut  a Khernio  8)  et  a Riedlino  9) , quorum  ultimos  chi- 
rurgus, qui  in  nares  immisso  instrumento  ad  corpus  du- 
rum quoddam  alliserat,  apprehensos  forcipe,  tam  diu  tra- 


1)  Lfb.  I.  s.  17.  append.  I.  ad  obs.  10. 

2)  Dissert.  de  hernia  incarcer.  C.  II. 

S)  Disp.  de  polypis  capitis  §.  29. 

4)  Obs.  med.  chir.  C.  XIV. 

5)  N.  34.  apud  Marinell. 

6)  Comment.  in  hunc  locum,  qui  ipsi  est  text.  68. 

7)  Cent.  I.  hist.  anat.  33. 

8)  Eph.  nat.  cur.  Dec.  III.  a.  6.  et  6.  obs.  46. 

here  perrexit,  donec  extraxit.  Denique  si  polypus  non 
quodammodo  cartilagineus  vel  successu  temporis  osseus 
fuisse  dicatur;  apud  nostrum  enim  equitem  Marchkt- 
xlm  ‘)  aliosque  legi,  aliquando  polypos  in  osseam  fere  du- 
ritiem occallescere,  Mef.krf.nio  2 3)  autem  scio  cartilagineae 
duritiei  polypum  evellere  conanti , fracturam  passum  esse 
forcipem magni  alias  roboris;  si  igitur,  non  quod  duritie 
ad  os  accedat,  sed  quod  revera  os  sit,  polypus  osseus 
dicatur,  ut  qui  apud  ipsum  Sl.evoc.tilm  i)  erat,  malim 
cum  eodem  4 5 6_)  pro  excrescentia  ossium  nasi , quam  pro 
polypo  habere.  Originis  autem  sedem  aliam  aliis  obtin- 
gere polypis  manifestum  est.  Nam  Ruyschils  s)  non  se- 
mel vidit  intra  maxillarem  sinum  haerentes , e quo  ali- 
quando per  ejus  excretorium  foramen  in  nasi  cavum  pro- 
duci chirurgus  deprehendit  apud  laudatum  Palkimlm  <>), 
qui  jure  censet,  ex  aliis  quoque  sinubus  produci  posse: 
quamquam  mihi  multo  facilius  videtur,  ut  ex  eo  , in  quo 
inventos  dixi,  maxillari  proveniant,  propterea  quod,  cum 
muci  ex  hoc  exitus  difficilior  sit  ob  ipsius  et  foraminis 
excretorii  situm,  mora  addere,  in  quibusdam  praesertim 
corporibus,  eam  muco  acrimoniam  potest,  ut  membranu- 
lam, qua  intus  vestitur  sinus,  erodat,  ex  eaque  excre- 
scentis polypi  initia  praebeat.  Alia  autem  ratione  Bof.r- 
haavius  7)  credidit  e sinubus  pituitariis  existere  poly- 
pos, quasi  inspissato  muco  ut  prodire  non  possit,  totus 
denique  sinus  aliquis  repleatur,  cl  membrana  sinus  in 
pediculum  educta  per  ostium  in  cavitatem  narium  pro- 
pendeat. Quam  ego  rationem  facilius  essem  intellectu- 
rus, si  mucus  inter  ossfeos  sinus  parietes  eamque 
membranam  alicubi  erosione  pertusam , aut  alia  ratione 
aliqua  intrusus  atque  congestus  diceretur,  ut  sic  illam 
tandem  a tergo  urgens  posset  extrudere.  Multo  autem 
ut  crebriores,  ita  etiam  majores  polyporum  origines  sunt 
extra  sinus,  ubi  crassior  et  manifestius  glandulosa  mem- 
brana est  pituitaria.  Ex  hac  enim  oriri , vel  hinc  satis 
intelliges,  quod  inde  etiam,  quo  ipsa  extra  nares  extendi- 

1)  Obs.  med.  chir.  XXVII. 

2)  Obs.  cit.  C.  XII. 

3)  Disp.  cit.  §.  9. 

4)  lbid.  §.  13. 

5)  Obs.  cit.  77. 

6)  Tr.  cit.  ch.  15. 

7)  1’raclect.  cit.  ad  §.  498. 

tur,  pronascuntur.  Sic  in  actis  Helveticis  ‘)  longum  cras- 
sumque  polypum  non  e naribus , sed  e faucibus  enatum 
leges.  Sic  in  commercio  literario  -)  polypum,  qui  homi- 
nem suffocaverat,  inventum  fuisse  ossi  non  modo  vome- 
ris , sed  et  proximo  ossis  occipitis  additamento , id  est 
pharyngis  lacunari,  adhaerentem.  Ex  eadem  vero  mem- 
brana, quae  modo  dictas  partes  convestit,  inde  multo  sae- 
pius existere  polypos , ubi  narium  internos  parietes  aut 
protuberantias  obducit,  cum,  uti  dicebam,  notius  sit,  non 
ut  id  confirmem , sed  potius  ut  scias , quid  Valsalva  et 
ego  viderimus,  nonnullas  subjiciam  observationes. 

18.  Viro  cuidam  in  utraque  nare  polypi  excreve- 
rant. 

Mortui  aperta  penitus  cavea  narium  dextera,  duo  po- 
lypi conspecti  sunt,  singuli  a singulis  spongiosis  sive  tur- 
binatis ossibus  pendentes.  Erat  illorum  origo  e glandu- 
losa horum  ossium  membrana  manifeste  adeo , ut , quo 
huic  erant  propiores,  eo  magis  glandulosam  naturam  osten- 
derent; quo  autem  magis  recedebant,  eo  magis  a glan- 
dulosa natura  degenerarent.  Neque  absimilia  in  sinistro 
narium  cavo  reperta  sunt. 

19.  Ut  observationem  hanc  e Vat.salvae  schedis,  ita 
illud  ex  ipsius  ore  accepi , se,  cum  aliter  certus  esse  non 
posset,  totum  peniths  polypum  suo  ferro  exscindi,  tunc, 
jxe  is  iterum  pullularet,  non  dubitasse  aliquam  simul  ejus, 
qui  adhaereret,  sedis  lamellam  auferre;  naturam  enim 
facile  id  percurasse,  et  rem  e sententia  successisse.  Non 
ignoro,  cum  polypus  Ruyschio  praesente3)  excideretur, 
et  portio  cartilaginea  simul  cum  polypo  sequeretur,  non 
visum  hoc  ipsi  laudabile,  sed  satius  esse  polypum  extra- 
here cum  portione  integumenti  interioris.  Attamen  quid 
contra  Valsalvae  et  visum  sit,  et  successerit,  non  reti- 
cendum existimavi.  Sed  optandum  est,  licere  potius  ra- 
tionem sequi  a celeberrimo  viro  HeistEro  ‘-i)  feliciter  in 
nobili  femina  praemonstratam,  aut,  cum  id  non  licet,  ca- 
vere saltem  funesta  exempla  dilacerati  trunci  nasalis  ar- 
teriae, cujus  sedem  praecipuam  idem5)  propterea  indica- 

1)  Vol.  i. 

2)  A.  1731.  speciin.  XLV.  n.  4. 

3)  Thes.  auat.  III.  n.  80. 

4)  lnstit.  chir.  P.  II.  s.  2.  c.  71.  n.  7. 

5)  Dissert.  de  auat.  maj.  iu  cliir.  ucccss.  C.  I.  n.  2 

vit,  praestantissinms  autem  Halubhus  ')  summa,  ut  ar- 
terias ceteras , diligentia  eum  quoque  truncum  proposuit. 

20.  Ego  vero,  ut  ad  promissas  observationes  redeam, 
semel  initia  polyporum  deprehendi,  eaque  in  naribus  in- 
timis cujusdam  stulti,  de  cujus  cerebro  ad  te  alias  :) 
scripsi.  Jam  nosti , ad  imam  turbinatorum  ossium  oram 
peculiares  quasdam  et  rubicundas  narium  membranae  haud 
infrequenter  crassitudines  a me  alibi  ) annotatas,  et  pro 
glandulosis  esse  habitas.  In  eo  autem  stulto  vidi  eas  cras- 
situdines, qua  ad  postremam  inferiorum  eorum  ossium 
partem  attinebant,  in  laxiores  excrevisse  carunculas,  sin- 
gulas a singulis  iis  ossibus  pendentes.  Quas  cum  in  quam- 
cunque partem  inciderem,  ita  constructas  animadverti, 
ut  intra  album  reticulum,  sive  mavis  intra  albos  cancellos 
rubicundas  areas  complecti  viderentur;  quae  res  simul 
glandulosam  earum  crassitudinum  naturam  confirmabat, 
simul  glandulosam  polyposarum  caruncularum  originem 
ostendebat.  Ad  hanc  fortasse  referenda  sunt,  quae  in 
duobus  aliis  viris , sed  aliis  in  sedibus  et  aliter  se  haben- 
tia animadverti.  In  altero  enim  ad  superiorem  nasi  par- 
tem tres  aut  quatuor  inter  se  vicinae  quasi  sessiles  ver- 
rucae occurrebant,  quarum  substantia,  quantum  in  earum 
exigua  altitudine  judicare  potui,  fungosa  videbatur.  Erant 
hae  in  altera  nasi  cavea  prope  foraminulentam  laminam 
ossis  ethmoidis  in  septo  ipso,  si  recte  memini.  Alterius 
autem  viri,  qui  hydropicus  ille  fuit,  in  quo  dexterum  la- 
crymalem  ductum  coaluisse  annotavi 1 2 *  4),  cum  hujus  ori- 
licium  ductus  frustra  quaererem , animadverti , eam  faciem 
ossis  turbinati  inferioris,  cui  faciei  orificium  illud  objici 
consuevit,  totam  ferme,  praesertim  inferiora  versus,  con- 
sitam tuberculis  confertissimis,  forma  et  magnitudine  gra- 
norum milii,  nisi  quod  partini  erant  paulo  majores,  glan- 
dulas cinereo  colore  et  humore , quem  pressae  non  pau- 
cissimum emittebant,  referentibus.  Erat  is  humor  tenuis 
et  inodorus,  aquae  instar;  tubercula  autem  dissecta,  etsi 
mole  decrescebant , non  tamen  obliterabantur , sed  suam 
magna  ex  parte  conservabant  substantiam,  quae  concolor 
et  persimilis  ejus  erat,  ex  qua  constabat  membrana  pitui- 

1)  Ad  praelcct.  Bocrh.  in  instit.  §.  494.  not.  e. 

2)  Enist.  VIII.  n.  11. 

S)  Advers.  anat.  VI.  anunadv.  88.  in  fine. 

4)  Epist.  XUl.  n.  27. 

taria.  Itaque,  tametsi  conspicua  oscula  nusquam  appare- 
bant, ea  tubercula  nihil' esse  aliud  nisi  auctas  glandulas 
existimavi,  quarum  aliquae,  ut  prae  ceteris  jam  grande- 
scebant, sic,  crescente  illo,  quo  distendebantur  humore, 
facile  in  carunculas  possent  excrescere.  In  neutro  horum 
hominum,  cum  reliquos  omnes  interioris  nasi  parietes  di- 
ligenter inspicerem  , usquam  , nisi  ubi  dixi , verrucae  aut 
tubercula  reperta  sunt. 

21.  Antequam  ab  extremo  nonae  observationis  scholio 
recedamus , in  quo  vas  a Stexoxe  inventum  commemo' 
ratur,  ex  eoque  etiam  stillicidia  narium  repetuntur ; quam 
vellemus,  ut,  quantum  ille  ‘)  in  ovibus,  styli  videlicet  ca- 
pax , proposuit , tantum  in  hominibus  quoque  reperire  alii 
potuissent.  Nec  vero  id  dico  ob  illud  tantummodo , ut 
sic  explicari  facilius  posset  observatio  Saxmcthi,  qui  na- 
res vidit  quemadmodum  aliis  sanguine  stillant,  sic  pituita 
tenui  cuidam  stillare  integrum  triduum,  per  intervalla  ta- 
men, sicut  in  Sepulchreto  ipso 1  2)  legeris;  sed  potissimum 
dico  ob  multo  rarius  'stillicidium  in  lectissima  Veneta  mu- 
liere, pro  quo  a.  1745.  sub  junii  finem  consultus  sum.  Ex 
quo  enim  proxima  hieme  coryza  laboraverat  cum  frequenti 
acri  stillicidio  e nare  duntaxat  sinistra,  post  cetera  bre- 
vi sublata  incommoda,  ab  eodem  jam  plures  menses,  in- 
didem semper,  stillicidio  male  haberi  perrexerat,  tumque 
etiam  pergebat,  nisi  quod  simul  cum  coryza  omnibus 
acredinis  indiciis  abeuntibus  postea  guttae,  instar  aquae 
purissimi  fontis,  excidebant  ea  frequentia,  ut  unciae  di- 
midium singulis  aequarent  horis,  muliere  quidem  non  de- 
cumbente; nam  decumbente  per  nasi  posteriora  foramina 
in  fauces  multo  minori,  quantum  conjicere  licebat,  copia 
divertebant:  jamque  mulieris  habitus,  natura  plenior,  ex- 
tenuari incipiebat , nihil  omnino  proficientibus  auxiliis, 
quae  ad  minuendum  stillicidium  a medicis  praestantissimis 
tum  exhibita  tum  adhibita  fuerant.  Verumtamen  quod 
per  unum  ampliorem  canalem , cujus  orificium  laxatum 
esset,  facilius  intelligi  potuisset,  per  quamplurima  tenuio- 
ra oscula  praeter  modum  patentia  explicatum  est,  quae 
videlicet  humorem  antea  emitterent,  quam  opportuna  mora 
plurimae  aqueae  particulae  aliae  avolarent,  aliae  in  san- 

1)  l)e  glandul.  n.  8. 

2)  Sect.  XVII.  appeiul.  2.  ad  obs.  10. 

guinem  redirent,  commendatisque  primum,  quae  ad  alias 
vias  humorem  avocando  narium  membranam  allevarent, 
tum  deinde , quae  huic  retinendi  vim  sensim  restituerent 
interius,  exteriusque  praesertim  per  idonea  et  caute  ad- 
hibenda sufiumigia;  praescripta  sunt , analogismo  in  ra- 
rissimi affectus  curatione  ab  iis  deducto , quae  adversus 
frequentissimum,  puta  fluorem  uterinum,  opitulantur.  Stil- 
licidium postea  audivi  lente  adeo  imminutum  , ut  plures 
post  menses  duraret , intra  anni  circiter  spatium  denique 
finem  habuisse.  Multo  uberius  quam  hoc  stillicidium , ut 
spatio  viginli  quinque  horarum  circiter  viginli  purissimi 
laticis  unciae  de  narium  dextera  destillaverint , leges  qui- 
dem apud  Broi.oocji  ‘).  Verum,  id  c gravissima  ab  exte- 
riore causa  ejusdem  naris  laesione,  unde  ulcus,  quamvis 
levissimum,  totam  intus  occupaverat,  et  mox  humor  tur- 
bidus factus,  et  turundae  inditae  .pure  conspersae  eductae 
sunt.  Per  quas , immissa  injectaque  medicamenta  cito  co- 
hibitum stillicidium ; aeger  autem  post  vehementia  tum 
initio  tum  postea  conjuncta  mala  intra  septem  aut  octo 
menses  est  mortuus. 

22.  Proximae  sunt  graveolentis  saniosaeve  materiae 
prodeuntis  e naribus  observationes  quatuor  vel  potius 
tres.  Decima  enim  et  Xlll.  una  eademque  sunt  evidenter 
adeo , ut  permirum  sit,  in  tanta  vicinitate  id  minime  esse 
animadversum.  Quod  autem  ejusmodi  excretionum  fomes 
intra  cranium  esset,  credi  olim  poterat;  nunc  vero  non 
potest.  Ceterum  ut  observatione  XI.  praeclare  ostendi- 
tur, quod  pus  e moribundi  naribus  exierat,  illuc  e pul- 
monibus redundasse;  sic  per  XII.  non  constat,  quod  e 
lethargici  pueri  naso  egressum  est , in  hunc  c cerebri  ab- 
scessu descendisse , quod  epistola  quoque  ad  te  VI.  2), 
ubi  cum  alia  alterius  pueri  hujus  etiam  historiam , supe- 
rius in  Sepulchreto  3)  propositahi , ante  oculos  habebam, 
satis  indicatum  est.  Quodsi  alia  forte  requiris  , potes  in 
epistola  V.  4)  relegere,  nihil  puris  intra  ejus  cadaveris 
fuisse,  e cujus  naribus  illud  defluere  conspexeram.  Idem 
admonere  Palfinium  5)  videbis , recteque  e sinubus  pitui- 

1)  Dcc.  II.  exercit.  anat.  cliir.  7. 

2)  N.  5. 

8)  Sect.  III.  obs.  34. 

4)  N.  19. 

5)  Tr.  cit.  sapra  ad  n.  17.  ch.  15. 

tariis  ejusdemmodi  excretiones  deducere.  Indidemquc  aut 
potius  ex  aliis  narium  recessibus,  inteliiges,  deduxisse  Fer- 
nelium  eo  loco,  qui  in  observatione  V.  hujus  sectionis 
profertur  : circum  eas  sedes  abscessus  interdum  fiunt,  nulla 
febre , minimo  dolore , e quibus  ruptis  animadverti  pus  sin- 
cerum per  nares  affatim  profluere,  perinde  atque  c puru- 
lentis auribus,  idque  nullo  incommodo  valetudinis.  Quis 
enim  haec  credat  ejusmodi  virum  de  abscessibus  dixi;-- 
ad  eas  partes  spectantibus,  quas  proxime  nominaverat, 
priores  videlicet  cerebri  ventriculos  et  eas  propagines , iu 
quibus  est  odorandi  sensus  ? Certe  non  iis  in  sedibus  dixit, 
sed  circum  eas  sedes.  Quod  si  Pale i\ius  j),  confirmante 
observatione  Henr.  Alb.  Nicolai 1  2) , praesertim  cum  ab- 
scessum in  frontalibus  sinubus  bis  se  reperisse  dicat , si 
Palfinius,  inquam,  suppuratione,  quae  in  pituitariis  sinu- 
bus contingat,  motum  iri,  ait,  dolorem  intolerabilem : quan- 
to hinc  magis  debere  in  meningibus  moveri  tunc  censuis- 
set  Fernelius,  quarum  altera  propagines  illae  intra  cal- 
variam vestiuntur,  alteri  incumbunt;  nam  illarum  nomine 
easdem  ipse  quoque3)  propagines  intelligebat , quas  nunc 
primum  nervorum  conjugationem  vocamus,  atque,  ut  di- 
lorem praetermittam,  quomodo  nulla  tunc  febris?  nullun 
incommodum  valetudinis?  Sane  vix  haec  de  abscessibus 
credi  possunt,  qui  in  nasi  aliqua  hebetioris  sensus  parte 
liant.  Ceterum  ozaenarum  saniem  non  de  aliis  modo  na- 
rium sedibus , verum  de  ipsis  quoque  sinubus  interdum 
prodire,  et  praesertim  de  maxillaribus,  Drakius4)  osten- 
dit, sed  e Cowperi,  si  recte  memini,  observationibus, 
quae  rem  ipsam,  dignoscendi  ejus  modum , et  quam  facili 
ratione  in  illos  ipsos  sinus  immitti  queant  medicamenta, 
patefecerunt,  non  sine  anatomes,  cui  illa  omnia  deben- 
tur, eximia  laude.  Nam  si  veteres  chirurgi,  ut  est  apud 
Celsum  5),  narem  incidere,  mox  transsuendam,  docebant, 
ut  ad  longe  minus  abditam  ozaenae  sedem  sua  pervenire 
praesidia  possent;  nunc  anatome  multo  expeditiorem  et 
optabiliorem  rationem  docuit,  qua  perveniant  in  abditis- 
simam. An  vero  (id  quod  epistolam  hanc  recensens,  in 

1)  Tr.  cit.  supra  ad  n.  17.  ch.  15. 

2)  Dec.  obs'.  ILI.  anat.  obs.  10. 

3)  Vid.  physiolog.  Lib.  I.  c.  9. 

4)  Anthronol.  Book  II.  ch.  10. 

5>  Do  meuic.  Lib.  VII.  c.  11. 

programmate  quodam  *)  nunc  primum  legi  eruditissimi 
Guenzii)  eandem  curandi  rationem  Jo.  ITenr.  Meibomius 
invenerit,  et  Henricus  quoque  ejus  iilius  in  usum  duxerit, 
alii  videant.  Ipse  enim,  praeter  exitum  per  evulsorum 
dentium  alveolos  e maxillari  sinu  materiae  datum,  cete- 
rorum, quae  a Coavpero  sunt,  nihil,  tamquam  Meiboniis 
"iHriter  notum,  hic  proferri  animadverto:  quin  idem  ex 
^arte  fatetur  Guenzius,  a quo  denique  addita  etiam  alia 
ad  pelliciendam  eam  curationem  attinentia  non  illibenter 
cognosces.  Quem  autem  ad  modum  transferri  priora  illa 
possint  ad  sinus  frontales,  per  te  ipse  intclliges,  si  ho- 
rum sedem  attenderis  et  propositam  in  suppuratione,  quae 
in  ipsis  accidit,  a Paefixio  ) terebrationem,  quae  res 
non  esset  quidem  optanda  adeo,  et  sua,  ut  idem  paulo 
ante  ostendit,  conjuncta  habere  posset  incommoda;  sed 
tamen  longe  majora  et  mortem  denique  ipsam  non  cu- 
rata ozaena  et  caries  saepenumero  attulere.  Ubi  vero 
nasi  ulcus  extra  sinus  esset,  nec  constaret,  ad  quas  omni- 
no partes  et  quatenus  se  extenderet,  Val saevam  memini, 
quidquid  innoxiorum  remediorum  injiceret,  per  fistulam 
injecisse,  cujus  caput  et  summa  latera  undique  foraminu- 
lis  pertuSa  essent,  nulla  ut  pars  aspersione  careret.  Idem 
quoque,  cum  per  ulcus  exedi,  et  subsidere  inciperet  septum 
nasi , simul  internis  externisque  pugnabat  auxiliis , ne  ul- 
cus cresceret,  simul  leves  tubulos  naribus  indebat  ea  for- 
ma et  magnitudine,  ut  concidentes  nasi  alae  minus,  quo- 
ad ejus  lieri  posset,  a naturali  figura  recederent. 

23.  Sequuntur,  quae  ad  haemorrhagiam  narium 
attinent,  observationes.  Earum  aliae  ad  curationem  per- 
tinent, neque  in  mortuorum  corporibus  habitae  sunt;  aliae 
vero  in  his  quidem  sunt  habitae,  sed  non  ubi  maxime  de- 
bebant, in  naso  videlicet.  Itaque  perpauca  duntaxat  sub- 
jiciemus, quae  ad  utrumque  genus  attineant,  a secundo 
incipientes.  Cum  frequentibus  aut  magnis  per  nares  hae- 
morrhagiis  viscerum  labem  conjungi,  jecoris  praesertim 
et  lienis,  observationes  confirmant  XIV.  et  XVI.  praeter 
alias,  quas  addere  potes,  inprimis  unam  Mauricii  Hoff- 
manni  z).  Nec  mirum;  nam  sive  ea  vitia  effusionem  san- 

a.  .1^53. , iu  quo  obs.  ad  ozaenam  maxillar.  pcrt. 

2)  Ch.  15.  cit. 

3)  Eph.  nat.  cur.  Ocnt.  IX.  et  X.  iu  appcnd.  1.  obs.  5. 

Moiigagki  dc  sed.  et  caus.  morb.  T.  I.  18 

guinis  praecedunt,  ita  hujus  distributionem  naturamnue 
pervertunt,  ut,  cum  difficilius  per  ventrem,  facilius  ideo- 
que  copiosius  per  superiora  feratur,  simul  ob  aqueam  aut 
acrem  indolem  exitum  hinc  sibi  aut  inveniat,  aut  paret; 
sive  sanguinis  profusionibus  ea  vitia  succedunt , in  illius 
alveum  ob  imminutam  resistentiam  multa  affatim  confluent, 
quae  ob  id  ipsum  nou  reparent , quod  deest  sanguinis, 
sed,  quod  restat,  obruant,  eumque  inertiorem  crassiorem- 
ve  et  ad  moram  pronum  tanto  facilius  efficiant,  quod  non 
nisi  e bono  sanguine  boni  succi  secerni  possunt  ad  bo- 
num chylum  conficiendum.  Igitur  eorum  viscerum  labes 
interdum  est  causa,  interdum  effectus  hujus  haemorrha- 
giae, et  quamvis  mox,  quae  erat  effectus,  causa  fiat; 
nunquam  tamen  proxima  causa  est,  sed  remota.  Proxi- 
ma quidem  causa  corrosio  illa  esset  vasorum,  quam  in 
XV.  observatione  ait  Boscus,  se  observavisse  in  anatome 
eorum,  qui  sanguinis  fluxu  e naribus  moriuntur,  si  de  va- 
sis, quae  in  caveis* narium  sunt,  locutum  esse  constaret; 
nam  quod  de  initio  venosi  ejus  sinus,  qui  falcis  superior 
dicitur,  videtur  loqui,  id  certe  initium  intra  nares  non  ex- 
tenditur, ut,  quamvis  eadem  causa,  quae  vasa  intra  has 
eroderet,  illud  quoque  interdum  erosisset,  ab  illo  tamen 
effusus  sanguis  e cranio  secundum  naturam  constituto 
descendere  non  potuisset  in  nares,  quemadmodum  e Schnei- 
dero,  cum  in  scholio  illi  observationi  subjecto,  tum  ma- 
xime in  ea,  quae  proxime  praeposita  est,  II.  appendice 
adversus  plures  egregios  alioquin  viros,  qui  narium  hae- 
morrhagiam ex  illo  sinu  deduxere,  plane  demonstratum 
est.  Hi,  qui  fuerint,  atque  alia  perperam  inter  Schnei- 
deri  verba,  ne  suspicante  quidem  lectore,  praetermissa 
aut  oscitanter  descripta  auctore  ipso  inspecto  cognosces. 

24.  Quamvis  autem  Valsarvae  observatio , Bononiae 
etiam  nunc  cum  laude  commemorata , habita  non  sit  in 
corporibus  mortuorum;  non  est  tamen  hic  omittenda, 
quando  etiam  in  Sepulchreto , ut  ante  dixi , observationes 
producuntur,  velut  ea,  quae  in  appendice  est  I.,  ad  cura- 
tionem attinentes. 

Vir  nobilissimus  postquam  ad  confirmandos  ar- 
ticulos lutis  Euganeis  abusus  fuerat,  coepit  esse  obno- 
xius narium  haemorrhagiae  saepe  adeo  redeunti , ut  sin- 
gulis fere  hebdomadis  nunc  miuor  nunc  major  nunc 
tanta  sanguinis  copia  effunderetur , ut  summam  virium  et 

capitis  imbecillitatem  relinqueret.  Quadriennium  eoque 
amplius  res  ita  se  habuerunt;  nam  etsi  eos  annos,  ut 
ipsius  postulabat  munus  (erat  enim  inter  primarios  ma- 
gnae cujusdam  aulae  ministros ),  in  variis  exegit  praeci- 
puisque Europae  civitatibus , ubi  plura  tum  coram  tum 
per  literas  consilia  medicorum  accepit;  omnia  tamen  fue- 
runt irrita.  Tandem  in  patriam  redux,  Val.8al.vam  advo- 
cat eo  tempore,  quo  major  sanguinis  fluebat  copia.  Nota 
jam  antea  Val.sax.vae  erant,  quae  nobilissimo  viro  conti- 
gerant , ut  qui  inter  eos  fuerat  medicos , qui  rogati  sua 
per  literas  consilia  miserant.  Sed  raro  lit,  ut  medici, 
missa  ab  aegrotantibus  scripta  legentes,  idem  inteUigant, 
quod  videntes  intelligerent,  ut  tum  accidit.  Cum  enim 
Val.sal.va  animadvertisset,  quotiescunque  aeger  forte  con- 
trectabat nasum , sanguinis  fluxum , qui  antea  remisisset, 
tunc  iterum  augeri,  et  cum  meminisset,  plerumque  vidis- 
se in  dissectionibus  sanguifera  vasa  intra  nares  valde  tur- 
gida circa  eam  sedem , ubi  alae  nasi  digito  plus  minus 
transverso  ab  imis  naribus  cum  osse  committuntur;  su- 
spicari coepit,  ex  iis  vasis  tum  sanguinem  effluere.  Ita- 
que eam  sedem  immisso  digito  pressit,  et  continuo  san- 
guis fluere  desiit  sic,  ut  neque  ad  fauces  quidquam  san- 
guinis deflueret.  Atque  hoc  facili  remedii  genere,  sem- 
per  postea  respondente,  aeger,  qui  ipsum  didicerat,  in 
usum  vocato,  intra  aliquot  tandem  menses  se  ab  hae- 
morrhagiae recursu  tunc  quidem  liberum  praestitit  '). 

25.  Felix  haec  Val.sal.vae  curatio  indicat,  turundas 
ad  sanguinis  fluxum  coercendum  in  nares  immissas,  non 
tam  adstringentium,  quibus  tinctae  sunt,  medicamentorum 
vi  quam  compressione  ipsa  aliquando  prodesse  posse, 
nempe  cum  sanguis  e vasis  exit  aut  iisdem , aut  iis  certe, 
quae  turundis  premantur.  Memini , ut  de  aliis  sileam, 
viduae  cuidam  pauperculae  sanguinem  e naribus  post  ster- 
nutationem fluere  cum  impetu  incipientem,  horas  ipsas 
novem  profluxisse,  donec,  cum  illae  forte  transirem  ado- 
lescentulus,  a flentibus  mulieribus  rogatus,  ceteris,  quae 
frustra  alii  ante  me  medici,  vena  jam  secta,  nonnulla  de- 
derant, plura  adhibuerant,  laudatis,  unum  mutavi,  nem- 
pe ut  pro  turundis  mollibus,  factae  e contorto  linteolo 
immitterentur,  quo  facto,  sanguis  continuo  substitit. 


1)  Vid.  epist.  XXV.  n.  6. 

Erant  hae  quidem  madefactae  Urticae  succo,  quo  uno  in 
nares  attracto  ipse  quoque  compesci  interdum  videram 
haemorrhagiam,  eoque  commisto  cum  ovi  albumine  et 
fuligine  ab  aheni  fundo  derasa  et  in  pulverem  tenuissi- 
mum contrita.  Sed  et  priores  illae  turundae  medicamen- 
tis illitae  fuerant  glutinandi  adstringendique  vi  praeditis, 
verum  ob  mollitiem  ad  comprimendum  non  aptae.  Utut 
est,  tantum  sanguinis  ex  ejus  viduae  naso  prodierat,  ut 
sexdecim  post  dies  ad  me  venerit , adversus  novum  mor- 
bum consilium  petens,  malum  videlicet  corporis  habitum 
cum  palpitatione  cordis  et  spirandi  difficultate,  ut  saepius 
solet,  conjunctum.  Narrabat  simul,  cum  sanguis  substi- 
tit, anxietatem  quandam  sensisse,  quae  postmodum  eva- 
nuerat, post  aliquot  autem  dies  menstruum  sanguinem  ef- 
fluxisse, pauciorem  sane,  quam  soleret,  ac  nigrum,  et, 
quod  minime  displicuit,  se  plurimam  urinam  excernere. 
Itaque  cum  spe,  non  falsa,  pristinae  sanitatis  dimisi,  mo- 
do eam,  quam  suadebam,  vivendi  normam  servaret,  ac 
nonnullis,  quae  indicavi , remediis  uteretur,  facile  para- 
bilibus. Sed  illuc  ut  redeam  ; cum  v ascula  sanguinem  fun- 
dentia non  semper  sint  in  iis  nasi  sedibus,  quae  turundis 
inditis  comprimi  possint,  aut,  quod  certius  esset,  si  quan- 
do in  ea  parte  septi  essent,  quae  in  conspectum  veniret, 
instrumento  non  valde  illius  dissimili,  quod  praecl.  Tre- 
vvius  *)  alium  in  iinem  excogitavit,  videndum  est  in  gra- 
vissimis casibus,  num  ea  premere  forte  liceat  ratione  illa, 
quam  ad  sanguinem  post  excisionem  polypi  cohibendum 
ccl.  Heistertjs  -)  a cl.  Dranio  acceptam  commemoravit, 
nunc  praesertim , quando  , ut  faciliorem  minusque  incom- 
modam eandem  redderet,  allaboravit  chirurgus  ingeniosis- 
simus Goulardus  3).  Quanto  autem  minus  hujusmodi 
fuerit  auxiliis  locus,  tanto  major  ceterorum  cura  habenda 
erit;  inter  quae,  si  quando  proxima  desperatio  medicum 
co«at  animi  defectionem  tentare , videtur  is  minus  pro- 
bandus, qui  repentino  incusso  metu,  quam  qui  injectis 
circum  artus  vinculis  aegroque  ad  sedendum  erecto  id 
tentet;  sic  enim,  vinculis  illico  solutis,  aegroque  iterum 
jacente  auxiliisque  ad  id  antea  paratis  refocillato,  facilius 
poterit  animi  defectionem  tollere,  quam  si  haec  terrorem 

11  Commere,  liter,  a..  1741.  bebd.  X\  I.  n.  2.  et  tab.  1.  fig.  8,  9. 

2 Instit.  chir.  i>.  II.  s.  2.  c.  71.  n,  10. 

3)  Mem.  de  l’acad.  roy.  dea  sc.  a.  1/40. 

secuta  esset.  Ceterum  quae  ad  servandas  vires  in  contu- 
macibus haemorrhagiis  dare  oportet,  videndum,  ne  ea 
sint,  quae  aut  motum  sanguinis  incitent,  aut  copiam  re- 
pente augeant.  Sic  Vai.sai.va  juscula  cum  oryza  aut  hor- 
deo confecta  dabat,  et  haec  ipsa  parce  et  per  vices  ; quam- 
quam temeritas  aliquando  felix  fuit,  ut  sauciato  illi  siti- 
bundo  juveni  apud  Schneidkiu  .m  ‘)  et  adolescenti  alteri, 
de  quo  scribit  Uovvi  iu  s ) , quorum  uterque  in  immodico 
sanguinis  profluvio  tantum  ille  cercvisiae,  hic  jusculorum 
avide  biberunt,  ut  illi  sanguinis  guttae  prodirent  maxima 
ex  parte  aquosae,  huic  autem  ipsis  jusculis,  quae  toties 
hauserat,  quam  sanguini  similiores.  Utrumque  tamen  ser- 
vatum leges,  imo  adolescentem  postea  in  virum  robustum 
et  quadratum  excrevisse ; ut  intelligas,  ubi  necessitas  adi- 
gat, multo  satius  esse,  jusculis  aliquanto  largius  datis  cir- 
culationem reliqui  saifguinis,  quoad  ejus  fieri  possit,  con- 
servare, quam  eam  sinere  nimia  simul  et  haemorrhagia 
et  abstinentia  finiri.  Quodsi  forte  quaeras,  ubi  compres- 
sioni locus  non  esset,  quibus  Valsat/va  uteretur  externis 
auxiliis,  libenter  dicam.  -Primum  frigidam  per  siphonem 
in  nares  injici  jubebat,  quam  saepe  viderat,  sic  quidem 
immissam,  plus  quam  sperabatur,  praestitisse.  Ubi  vero 
non  satisfecisset , ad  vini  spiritum  confugiebat.  Nec  ta- 
men legisse  poterat  experientissimum  Schi.ichtixgil.u 1 2  3 4), 
scribentem:  vini  alcohol,  specifici  instar  a se  ct  ab  alio 
medico  Amsfclodamcnsi  feliciter  semper  adhibitum  fuisse, 
sensim  sensjmque  naribus  attractum,  quippe  remedium 
non  minus  efficax  ad  hanc  quam  ad  vulnerum  hacmorrha- 
gias  sistendas.  'A  quibus  ad  hanc  narium  VaKSAi.va  trans- 
tulerat, ut  opinor,  expertus  videlicet,  quantum  valeret 
cum  sanguinem  cogendo,  tum  praesertim  incisarum  mino- 
rum arteriarum  ora  contrahendo;  hinc  enim  esse  videtur, 
quod,  dente  evulso,  cohibendo  sanguini  nonnunquam  par 
non  sit,  tunc  nimirum,  cum  arteriolae  disruptae  osculum 
intra  alveoli  cavum  non  prominet,  sed  ipsa  tota  intra  hu- 
jus substantiam  latet,  non  secus  atque  intra  os  tibiae  ar- 
teria illa,  e qua  molestam  haemorrhagiam  animadvertit 
Peti'  rus  •').  Vides  igitur,  aliquando  incidere  posse  casus, 

1)  De  calarrh.  Lib.  III.  c.  3.  • 

2)  Tract.  de  corde  C.  II. 

S)  Act.  uat.  cur.  Tom.  VI.  ob9.  20. 

4)  Mern.  de  l’acad.  roy.  des  so.  a.  1732. 

in  quibus  ne  hoc  quidem  auxilio  sanguinis  per  nares  flu- 
xum coerceas.  Quod  tanto  magis  de  ceteris  credes  tum 
externis  tum  internis  , ubi  ex  utrisque  tot  legeris  frustra 
a medicis  non  raro  adhibita,  et  nominatim  a Lentilio  '), 
qui  prudenter  indicat,  aliam  in  aliis  haemorrhagiae  cau- 
sam esse  spectandam.  Cum  vetera  aliquando  monumenta 
versarem  patriae  et  provinciae  meae,  reperi  a.  1200.  in- 
teritum hominum  ingentem  fuisse  e fluxu  sanguinis  e nari- 
bus spatio  XXIV.  horarum  in  Etruria  et  Romandiola ; et 
sane  ad  eundem  annum , quamvis , unde  flueret  sanguis, 
reticeat,  haec  pariter  habet  Ariminensis  historicus  Cee- 
MENT intus 1  2):  ,, obierunt  Arimini  multi  e sanguinis  fluxu, 
intra  horas  XXIV,  innumeri  autem  Ravennae  in  aliisque 
urbibus  provinciae  nostrae."  Num  censes,  medicos  omnia, 
quae  tdnc  in  usu  erant,  adstringentia  inprimis,  non  ad- 
hibuisse? incassum  tamen,  ut  vides;  quippe  epidemia 
causa  incognita.  De  adstringentibus  autem  ipsis , quae 
admoneat  Lentii.ius  3),  attende,  illudque  praeterea,  num 
sit  verisimile,  cum  assumuntur,  tam  cito  posse  tantisque 
viribus  ad  ea  potissimum,  ad  quae  opus  esset,  vasa,  ne- 
que adstrictis  ceteris , pervenire.  Et  tamen  nunc  plures 
videas , urgente  periculo  ad  fungum  coccineum  Meliten- 
sem decurrere , quem  ne  verum  quidem  fortasse  habent. 
Ego  enim,  ex  quo  me  eques  Melitensis,  civis  meus,  do- 
cuit, quam  exiguo  numero,  quippe  in  angustissimo  sco- 
pulo, ii  fungi  in  singulos  annos  proveniant,  et  qua  cura, 
ut  viris  principibus  dono  mittantur,  servari  soleant;  plu- 
rimum vereor,  ne  ii,  qui  venales  prostant,  ex  alio,  qui 
prope  Drepanum  est,  scopulo  aut  ex  Africa  afferantur, 
similes  quidem  forma  et  quadantenus  etiam  colore,  sed 
longe,  ut  idem  dicebat,  impares  viribus. 

26.  Duae,  quae  omnium  postremae  in  sectione  hac 
producuntur,  observationes,  ambae,  ut  dicitur,  Romae 
habitae,  ejusmodi  sunt,  ut  altera,  quae  de  hirudine  est 
e naribus  ad  cerebri  tunicas  penetrante,  simul  propona- 
tur, simul  jure  ac  merito  rejiciatur;  altera  autem  de  pi- 
store Suburrano  tamquam  certa  exhibeatur,  cui,  cum  vi- 
cesies  quater  sternutassct  continue,  succedens  proxime  ster- 
nutamentum XXV.  exitio  fuit  disruptis  arteriis  et  mem- 

1)  Eph.  nat.  cur.  Dec.  III.  a.  8.  append.  n.  10.  ad  obs.  90. 

2)  Racconto  istor.  della  foud.  di  Rimino.  Lib.  111. 

8)  Ad  cit.  obs.  90. 

branis  cerebrum  circumcingentibus.  De  magnis  a sternu- 
tatione detrimentis  equidem  ipse  non  dubito,  quae  medi- 
cae testantur  historiae ; quin  etiam , si  ab  ea  velis  in  pi- 
store illo  vascula  cerebri  disrupta  esse , non  secus  atque 
in  vidua,  de  qua  paulo  ante  ')  dictum  est,  in  narium  tu- 
nica aperta  fuerant,  non  valde  repugnabo.  Illud  dubium 
est,  an  cerebri  vasa  ct  membranae  revera  in  eo  pistore 
disruptae  sint.  Famujnus  enim  Stryda,  qui  observationis 
quasi  testis  producitur,  in  ea  prolusione,  quae  inscribi- 
tur Pistor  Suburranus  2),  nihil,  quantum  ego  reperire  po- 
tui, de  eo  habet,  nisi  relatum  sibi,  posleaquam  ter  ac 
vicies  continenti  spiritu  sternuisset,  vigesimo  quarto  sternu- 
tamento animam  ef/lasse;  de  causa  autem  mortis  intima, 
nedum  de  cerebri  inspectione,  ne  verbum  quidem.  Sine 
hac  vero  in  ejusmodi  conjecturis , quam  proclive  sit  de- 
cipi, subjecta  observatio  ostendet,  a duobus  non  ignobi- 
libus medicis  Sala.no  et  Bigatto  Bononiae,  cum  ibi  es- 
sem, habita  sub  finem  a.  1705. 

27.  Vir  patricius,  annos  natus  circiter  quadra- 
ginta, praepinguis,  Baccho,  ut  ajebant,  indulgens,  ab  ali- 
quo jam  tempore  spirandi  difficultati  a cibo  et  a scalarum 
ascensu  obnoxius  erat.  Is  crebro  et  vehementer  sternu- 
tare solitus,  post  aliquot  tandem  sternutationes,  magna 
repente  thoracis  angustia  et  respirandi  difficultate  se  cor- 
ripi dicit;  idque  dicens  sternutat  simul,  et  moritur,  ore, 
ut  aliqui  retulerunt,  distorto. 

Venter  apertus  sana  omnia  habuit,  si  magnam  pin- 
guedinis copiam,  in  omento  praesertim,  excipias.  Tho- 
racis cavum  propterea  3)  fortasse  paulo  minus  aequo 
visum  est.  Pulmones  lividuli.  Nullae  in  corde  polyposae 
concretiones.  Denique  in  cerebri  ventriculis  aqua,  sed 
pauca;  vasa  autem  ejus  distenta  et  turgida,  sed  integra. 

28.  Sternutationem,  quae  convulsio  quaedam  est  ex 
instituto  naturae,  si  quando  modum  excedat,  posse  in 
veram  convulsionem  degenerare  facile  intelligis;  ab  hac 
autem  afferri  posse  apoplexiam  alias  ‘)  a nobis  accepi- 
sti: id  vero  in  iis  praesertim  corporibus  accidit,  in  qui- 

bus,  cum  sanguis  ob  vivendi  genus  redundet,  non  potest 
tamen,  obstante  alibi  pinguedine,  alia  magis  vasa  disten- 
dere, quam  quae  cranio  continentur.  Quonam  autem 
modo  narium  membrana  irritata  in  consensum  trahere 
diaphragma  possit , et  in  violentum  sternutationis  motum 
concitare,  mirari  adeo  viros  quosdam  praestantissimos  vi- 
deo , ut  e notissima  hac  inter  diaphragma  et  nares  sym- 
pathia argumentum  petant  adversus  illos,  qui  partium  in- 
ter se  consensum  per  nervos  exponunt.  Nihil  enim  com- 
mercii est,  inquiunt,  nervis  olfactoriis,  qui  ad  primum 
par  cerebri  attinent,  cum  diaphragmatis  nervis,  qui  e 
cervicalibus  proveniunt;  obliti  videlicet  nervorum,  qui  a 
pari  cerebri  quinto  in  narium  membranam  immittuntur, 
aut  nihil  potius  opinantes  idem  par  quintum  ad  interco- 
stales, qui  et  cum  cervicalibus  tot  habent  communicatio- 
nes, et  per  diaphragma  transeunt,  attinere.  Attinet  au- 
tem, si  non  per  duo  illa  filamenta,  quae  a plerisque  an- 
tea ponebantur,  et  diuturnae  controversiae  occasionem  de- 
derant, at  per  ramulum,  quem  diligentissimus  nervorum 
perscrutator  Meckei,ius  *)  aliquanto  inferius  a quinto  in 
eosdem  intercostales  utrinque  perduxit;  ut  non  modo  in- 
ter nares  septumque  transversum  sed  inter  illas  et  ven- 
tris viscera  consensum  jam  liceat  explicare,  velut  eum, 
quem  in  procere  generosissimo , pro  quo  consulebar, 
annis  superioribus  animadverti.  Insultus  enim,  qui- 
bus erat  obnoxius,  de  epilepticorum  genere,  eosque  ex 
hypochondriis  incipientes,  sensus  praecedebat  ipsi  mo- 
lestissimus foetoris  cujusdam,  quem  nemo  adstantium 
percipere  unquam  potuit , ne  oris  quidem  et  narium  hali- 
tum eo  tempore  de  industria  excipientium , quo  ille  ma- 
xime de  foetore  querebatur;  ut  propterea  mihi  videretur, 
ab  irritato  in  hypochondriis  ramo  aliquo  nervorum  inter- 
costalium eum  motum  in  narium  membranam  propagari, 
qui  non  absimilis  ejus  esset,  quem  res  graveolens  excita- 
ret, donec  crescente  intercostalium  nervorum  irritatione, 
multo  perturbatior  motus  cerebrum  et  nervos  omnes  cor- 
riperet. Sed  de  narium  affectibus  satis. 


29.  Sectiones  tres  sequuntur  de  oris,  de  vocis,  de 
faucium  affectionibus.  Ad  quas  si  dixero,  non  es- 

1)  Hist.  de  l’acad.  roy.  des  sc.  de  Berliu  a.  1751.  Class,  de  pliilos. 
experim. 

se  , cur  Vat.sai.vae  aut  meas  observationes  magnopere  ex- 
spectes, fortasse  mireris.  Mirari  tamen  desines,  ubi  anim- 
adverteris, non  esse  meae  consuetudinis  iterare  historias, 
aut,  quae  aptiorem  alibi  sint  locum  habiturae , in  minus 
apto  proponere.  Igitur  quae  huc  ex  parte  aliqua  attine- 
rent, melius  in  aliis  epistolis  leges.  Interea  nonnullas  ad 
sectiones  hasce  animadversiones  habebis , quae  hoc  tibi 
consilium  commendent  meum , aut  aliquid  a me  annota- 
tum ostendant.  Quae  omnia,  cum  possint  haud  ita  mul- 
tis comprehendi , non  visa  sunt  seorsum  scribenda;  sed 
huic  potius  epistolae  conjungenda. 

30.  Sectio  quidem  XXI.  plus  triginta  quinque  exhibet 
observationes.  Sed  praeterquam  quod  observatio  II.  est 
pars  IX.;  XI.  autem  pars  V.;  VI.  vero,  quod  permirum 
est  minime  esse  animadversum,  nihil  est  nisi  compendium 
ejus,  quae  continuo  sequitur,  VII.;  si  totam  sectionem 
perlegas,  nullam  propemodum  invenies  historiam,  quae 
non  ad  graviorem  alterum  morbum  attineat,  interque  alias 
ad  eum  spectantes  non  iteretur,  ldemque  animadvertes 
in  sectione  etiam  XXII.  Huc  adde,  ut  institutum  de  XXI. 
sermonem  absolvam,  observationem  XXXI.  aliasque,  ut 
quae  gemina  appendice  proponuntur,  non  morbi  in  dena- 
tis  observationes,  sed  conjecturas  potius  esse,  in  parte 
etiam  minus  laudabiles.  Quid  vero  de  nonnullis  aliis  ob- 
servationibus dicemus?  In  XIII.  aeger  dicitur  cerebrum 
ipsum  exscreatu  per  os  exspuisse,  quod  etsi  aliquis,  perlecta 
apudFERNEr.iuM  ea,  quae  in  scholiostrictim  narratur,-  histo- 
ria, quadantenus  fieri  potuisse  non  neget,  non  credat  tamen 
facile,  nisi  basis  cranii  ita  perforata  a carie  in  observatione 
proponatur,  ut  ipsius  cerebri  substantiae  corruptam  partem 
illae  revera  in  fauces  transiisse  constet.  Vigesimae  nonae  et 
XXX.  observationibus  argumenta  praefiguntur,  id,  quod  veri- 
simile non  est,  confirmantia.  Quis  enim  credat,  praegres- 
sum olim  dentium  dolorem  in  altera  memoratum  , fuisse 
a sero  flavo  circa  lethargici  corpus  falciforme , imo  intra 
ventriculum  cerebri  sinistrum  contento  ? aut  quis  dentium 
dolorem  et  cariem,  de  quibus  in  prima  sermo  est,  fuisse 
ab  humore  e capite  per  meatum  peculiarem  in  Highmori 
antrum  stillante ? Scilicet  ea  Highmori  hallucinatio  fuit, 
ut  antri  foramen,  quod  conspexit,  et  ligura  adjecta  ') 

1)  Corp.  hum.  «lisqu.  anat.  Tab.XVI.  fig.  3.  ad  lit.  <1. 

delineavit,  non  pro  emissario,  ut  est,  sed  pro  immissario 
haberet  ejusdem  antri.  Denique , ne  longus  sim , a veri 
quidem  similitudine  non  abest,  quod  in  observationis 
XXXII.  argumento  proponitur,  a resecto  dente  prominulo 
convulsiones  et  mors;  sed  dubium  est  tamen,  num,  quod 
Casp.  Bartholinus  in  ea  observatione  ')  scripsit,  statim 
convulsa  et  epileptica  decidit,  mortem  signilicet,  an  epi- 
lepticum duntaxat  insultum. 

31.  Satis  animadversionum,  inquis,  exspectans  vide- 
licet, quae  ipse  annotaverim,  in  iis  praesertim,  quibus 
saepe  adeo  torqueris,  dentium  doloribus.  Verum  ad  ea, 
quae  alias 1  2)  attigi,  vix  habeo,  quod  addam.  Omnino 
aliis,  quantum  annotare  licuit,  aliud  prodest,  imo  eidem 
aliud  alias  , pro  varia  nimirum  causa  rerumque  dispositio- 
ne. In  me  ipso  enim  alias  lac  tepidum  utile  expertus 
sum,  alias  inutile,  utiliorem  autem  vini  spiritum  cam- 
phora  saturatum , alias  neutrum.  Quamquam  autem  ace- 
tum vereor,  statueram  id  quoque  experiri  inter  cetera, 
cujus  saepe  se  fecisse  periculum  testatur  Jo.  Stephanus  3), 
confirmans,  dentium  dolorem  veluti  miraculo  consopiri,  si 
os  colluatur  aceto  decoctionis  tartari.  Sed  multo  melius 
fuit,  non  opus  fuisse  hujusmodi  experimentis,  quando  a 
longo  jam  tempore  me  Deus  his  cruciatibus  carere  voluit. 
Nam  et  alii,  ut  nosti,  eadem,  quae  Stephanus,  polliciti 
fuerant,  ossiculo  adhibito  e bufonis  pede.  Ego  tamen 
novi  doctissimum  medicum,  qui  frustra  periculum  fecerit, 
omnibus  bufonis  tum  mortui  tum  vivi  extractis  ossibus, 
ne  forte  ob  auctorum  discrepantiam  in  certo  ossiculo  de- 
finiendo aliud  pro  alio  sumeret,  singulisque  deinceps  si- 
bi ad  dentem,  an  ad  gingivam  admotis.  Dicet  aliquis  for- 
tasse, aut  idoneo  anni  tempore  illa  ossicula  detracta  non 
esse,  aut  iis  gingivam  non  ita  valide,  ut  oportebat,  con- 
fricatam. Hoc  potius  crediderim , qui  ipse  interdum  leva- 
men aliquod  retuli  e gingivarum  frictione;  sed  cum  digi- 
tos ad  id  meos,  non  ejusmodi  ossiculum  adhibuerim, 
proclive  est  credere,  non  peculiari  bufonis  vi,  sed  frictio- 
ni, quando  huic  locus  est,  istiusmodi  miracula  accepta 
esse  referenda.  Talia  quoque  jactasse  memini  virum  ce- 

1)  Instit.  anat.  libell.  IV.  c.  12. 

2)  Epist.  anat.  XIII.  n.  6,  7. 

3)  Caminent.  in  Hippocr.  de  hom.  struet. 

teroqui  non  indoctum  , si  in  eam  narem  , quae  denti  re- 
sponderet, humol*  attraheretur  stillatitius  e a ini  spiiitu, 
in  quo  nota  sibi  herba  esset  macerata  calefaciens,  amara, 
cujus  dato  pulvere  febres  abegerat , in  locis  proveniens 
tum  planis  tum  montosis,  cujus  humoris  attractionem 
non  maxima  narium  irritatio  sequeretur.  Ego  vero  assen- 
sum sustinui , non  tam  quia  herbae  nomen  sibi  incogni- 
tum esse  ajebat,  quam  quia  suum  hoc  remedium,  quae- 
cunque esset  doloris  causa,  aeque  eflicax  et  praesenta- 
neum esse  sine  ulla  haesitatione  asseverabat. 

32.  De  gustus  autem  privatione  ob  vitiosum 
nervorum  situm  nunquam  apud  Columbum  id  legi,  quod 
in  sectione  ista  XXI.  observatio  exhibet  XXXV.,  quin 
statini  animadverterem , si  nihil  erroris  in  observando 
admissum  sit , supervacuam  esse  disquisitionem  aliam 
omnem  ad  controversiam  dirimendam,  quintum,  an  nonum 
nervorum  par,  cum  utrumque  linguae  subserviat,  illud 
sit,  quod  huic  afferat  gustandi  facultatem,  quando  in  ho- 
mine, facultate  hac  privato,  quintum  erat,  quod  linguam 
non  adibat.  Aegre  autem  fero , quod,  cum  huic  similem, 
quod  ad  nervos  attinet,  observationem,  ut  istic  pariter 
vides,  alio  in  homine  Rolfinckius  habuerit,  pauca  adeo 
in  re  non  levis  momenti  verba  fecerit,  ut,  suus  ille  sar- 
tor gustu  careret,  an  non  careret,  prorsus  reticuerit. 
Hoc  enim  magis  scire  avebam,  quam  utrum  viva  quoque 
animalia,  vitra,  saxa  et  cetera,  quae  Lazarus  ille  Co- 
JjU.'1bi  , voraret.  Nam  cum  alii,  quantumvis  gustu  pollen- 
tes, non  absimilia  aut  iis  nocentiora  devorarunt,  ut  puta 
cultrivorus  ille  Basileensis , cujus  ventris  non  leviter  laesi 
descriptionem,  quam  Columbus  in  Lazaro  omisit,  apud 
Felicem  Pi.aterum  minorem  ')  habemus;  tum  vero  alii, 
quod  nosti,  nervorum  rami'  deglutiendo  conliciendoque 
ingesta  observiunt;  ut  satis  non  faciat  Columbus  miran- 
tibus tantam  hominis  voracitatem,  hac  una  proposita  cau- 
sa, quod  gustu  careret.  Ceterum  non  te  illud  moretur, 
quod  ipse  quintam  nervorum  conjugationem  fuisse  dixe- 
rim , quam  Columbus  et  Rolfinckius  quartam,  ut  diu 
consueverant  anatomici , dixerunt.  Si  enim  utrumque  in- 
spicias,  ubi  quartam  describunt  z) , et  cum  \\  illisio  3) 

1)  Mantiss.  obs.  50. 

2)  De  re  anat.  Lib.  VIII.  c.  3.  Dissert.  anat.  Lib.  IV.  c.  35. 

3)  Cerebr.  anat.  c.  XXII. 

conferas ; praeclare  cognosces , et  me  verum  dicere , et  in 
brevissimam  illam  annotationem,  quae  huic  in  Sepulchre- 
to  observationi  subjicitur,  errores  non  leves  irrepsisse, 
quasi  eam,  quae  Willisii  sexta  est,  indicassent,  et  sex- 
tam hic  ferri  in  palatum  doceret. 

33.  Jam  vero  ad  sectionem  quoque  XXII.  de  vitiis 
vocis  aliquid  annotandum  est.  Observatio  I.  aphoniam 
post  diuturnam  raucedinem  proponit  in  femina , in  qua 
Sspigelius  noster  asperam  arteriam  totam  inflammatam 
parte  interiore  deprehendit,  cum  notabili  nigredine.  Etsi 
inflammatio  in  gangraenam  jam  degenerans  interius  illam 
arteriam  totam  occupabat;  satis  est  tamen  ad  aphoniam 
praegressamque  raucedinem  intelligendam , laryngem  spe- 
ctare, quae  summa  pars  est  et,  quod  ad  vocem  attinet, 
praecipua  totius  arteriae,  imo  glottidem  duntaxat,  quae 
praecipua  laryngis  particula  est.  Nam  si  haec  una  exa- 
speretur, ut  rimula  in  tibia;  continuo  raucedo  fit,  uti 
Schelhamerus  J)  annotavit,  qui  et  Gordonii  prognosti- 
con  explicat:  vocis  raucedinem  per  annum  quae  duravit, 
curationem  7ion  recipere;  ut  illud  etiam:  si  longius  proce- 
dat, vocem  parvatn  efficere,  tandemque  adimere  plane,  quod 
feminae  Spigelianae  accidit.  Sed  minime  nobis  necesse 
est,  omnes  de  his  rebus  sequi  Schelhameri  sententias  et 
explicationes.  Quasdam  tamen  illarum  praeterea  excipi- 
mus , inprimis  quam  Dodartius  -)  maxime  comprobavit, 
vocem  ipsam  tunc  gigni , cum  aer  ad  glottidem  alliditur ; 
augeri  autem , et  modificari  a resonantibus  ceteris , ad 
quas  idem  aer  mox  antequam  a vociferante  exeat,  allidi- 
tur, partibus.  Nam  quod  aliqui  doctissimi  viri  contra 
Dodartium  contendunt,  omnino  vilia  narium  non  loquelam 

solum,  sed  vocem  destruere, erosoque  palato  vocem  non 

vitiatam  solum,  sed  deletam  passim  legi  Forest.  I.  XXXII. 
obs.  22.,  eundemque  vocem  recepisse  reposita  pro  osse  lami- 
na, et  eundem  eventum  ab  Hildano  observatum  esse  Cent. 
II.  obs.  22.,  ego  equidem  (haecque  magis  pro  veri  studio, 
quam  pro  Dodartio  aut  pro  me  dici  credito)  ego,  in- 
quam, inconditam  quidem  vocem  ejusque  imminutam  vim 
ejusmodi  in  casibus  observavi,  sed  nunquam  deletam,  nisi 
forte,  quae  causa  palatum  naresque,  eadem  glottidem 

1)  Disaert.  de  voce.  P.  II.  c.  3. 

2)  Mem.  de  l’acad.  roy.  dea  ac.  a.  1700. 

quoque , aut  quae  ad  glottidis  utilitates  necessario  requi- 
runtur, vitiasset.  Neque  ibi  Hildanus  adversatur,  qui 
lamina  argentea  a foramine , quod  in  palato  erat  maxi- 
itium,  detracta , vix  verbum  unum  aut  alterum  distincte  ac 
articulate  proferri  potuisse  scribit ; id  enim  ad  loquelam 
attinet,  non  ad  vocem,  velut  etiam  Foresti  observatio, 
qui  sine  consimili  instrumento  aegrum,  inquit,  cum  lo- 
queretur , vix  inlelligi  potuisse , illo  autem  reposito,  com- 
mode loculum.  Quodsi  casus,  quem  ex  Amati  Cent.  V. 
curat.  14.  Forestus  subjicit,  cursim  perlectus  non  modo 
ad  loquelam , sed  ad  vocem  ipsam  videtur  spectare,  quae 
tunc  in  totum  deficeret,  nunc  autem  recuperaretur ; tamen, 
si  cum  Foresti,  et  Hildani  praesertim,  observationibus 
diligenter  conferatur,  de  vocis  vi  et  de  loquela  intellige- 
tur,  cum  verisimile  non  sit,  foramen,  quod  instrumento, 
clavi  instar  facto,  claudebatur,  majus  illo  fuisse,  quod 
Hildanus  maximum  dixit,  nec,  si  minus  erat,  plus  detri- 
menti quam  maximum  attulisse.  Ceterum  sive  humoris 
exuberantia  fibras  glottidis,  quam  inaequaliter  distenden- 
do, primum  duntaxat  exasperaverat,  nimis  diuturno  af- 
fluxu  ita  laxet,  ut  omnem  denique  elasticam  vim  amittant, 
sive  contra  intima  siccitas  tum  crispando  exasperet',  tum 
subsidentes  minusque  musculorum  motibus  obsequentes 
faciat ; eo  res  demum  pervenire  poterit  aliquando,  ut  rau- 
cedo in  vocis  amissionem  degeneret,  quod  nobili  oratori 
Q.  Hortensio  videtur  accidisse,  si  Samonico  ')  credimus 
haec  scribenti: 

Vel  rabidus  clamor  fracto  cum  forte  sonore 
Planum  radit  iter,  sic  est  Hortensius  olim 
Absumtus : causis  etenim  confectus  agendis 
Obticuit,  cum  vox  domino  vivente  periret, 

Et  nondum  extincti  moreretur  lingua  diserti. 

Atque  ut  intelligas,  Samonicum  praegressam  raucedinem 
indicasse;  fac  tibi  eorum  veniat  in  mentem,  quae  de  hac 
Lucretius  -)  saepius,  ut  alibi1 2  3)  ostendi,  a Samonico  spe- 
ctatus , conscripserat : 


1)  De  medie,  c.  uvae,  faucib.  et  c.  medend. 

2)  l)e  rcr.  nat.  Lib.  IV.  v.  531.  et  seqq. 

3)  Epist.  in  Samonic.  I. 

Praelerradit  enim  vox  fauces  saepe , facitgue 
Asperiora  foras  gradiens  arteria  clamor. 

Quippe  per  angustum  turba  majore  coorta 
Ire  foras  ubi  coeperunt  primordia  vocum, 

Scilicet  expletis  quoque  janua  raditur  oris 
Rauca  viis;  et  iter  laedit,  qua  vox  it  in  auras. 

Sed  de  Hortensii  casu  alias  1)  fortasse  plura.  Nunc  de 
raucedine  et  de  ea,  quae  hanc  interdum  excipit,  aphonia 
haec  attigisse  satis  esto.  ✓ 

34.  De  aphonia  autem  y.ar  i^oyf/v  dicta,  quae  ce- 
rebri consequitur  vitium,  nonnulla  adjiciamus  ad  appen- 
dicem I. , quam  post  observationem  XYrIII.  2)  videbis.  Me- 
dium illam  esse  affectum  inter  apoplexiam  et  epilepsiam 
in  ea  appendice  leges,  quod  sine  sensu  quidem  et  sine 
voce  aeger  sit,  non  tamen  sine  motu,  nec  cum  agitatio- 
nibus convulsivis:  posse  interdum  pro  causae  vehementia 
in  apoplexiam  degenerare : et  huc  eam  quoque  aphoniam 
attinere,  de  qua  Hippocratis  est  aphorismus  3) : si  ebrius 
quispiam  repente  aqoivoe  fiat,  convulsus  moritur,  nisi  febre 
corripiatur , aut  ubi  ad  horam  pervenerit , qua  crapulae 
solvuntur,  vocem  recuperet:  denique  oriri  aphoniam  hanc 
fere  a consensu  partium  infernarum  et  vapore  narcotico 
spiritus  animales  in  cerebro  sopiente  seu  perturbante.  Non 
minus  autem  recte  interjectum  hic  fuisse  istud  fere,  quam 
a Celso  fuerit  in  propositi  aphorismi  versione,  nostra, 
quae  continuo  subjicietur,  ostendet  observatio.  Celsi  au- 
tem versio  sic  habet  4):  qui  ebrius  obmutuit,  is  fere  ner- 
vorum distentione  consumitur,  nisi  aut  febris  accessit,  aut 
eo  tempore,  quo  ebrietas  solvi  debet,  loqui  coepit. 

35.  Agri  colam  virili  aetate,  strigoso  habitu,  fusca 
ubique  cute,  ebrium  aphonia  prehenderat.  In  nosocomium 
hoc  intulerunt  vix  caput  moventem.  Ibi  intra  quartum 
ab  ebrietate  diem  exilissimis  et  deficientibus  pulsibus,  non 
convulsus , fato  cessit. 

Cadaver  a nobis  in  gymnasio  diligenter  persectum 
est,  non  modo  ut  anatomen  absolveremus  ante  februarii 

1)  Epist.  in  Samonic.  II. 

2)  Sect.  XXII.  ' 

3)  Sect.  V.  aph.  5. 

4)  De  medie.  Lib.  II.  c.  6. 

finem  a.  1737.,  verum  etiam  ut  in  partibus  plerisque 
omnibus  nonnulla  recognosceremus , quae  alio  attinent, 
id  dum  fieret,  quae  praeter  naturam  essent,  haec  anno- 
tavimus. In  ventriculi  facie  interiore  ad  fundum  nigra 
quaedam  puncta  occurrebant , quasi  grana  tabacci  cras- 
siora, quae  paulo  attentius  intuitus  cognovi,  parva  qui- 
dem, sed  certa  esse  necrosis  indicia;  tum  paulo  superius 
maculas  duas  animadverti  nigras  et  quandam  prope  has 
rubicundam,  quae  aliquanto  amplior  erat,  et  vera  erat, 
quamvis  levissima , exulceratio.  Mirabar  autem,  quid  es- 
set, quod  talia  nuper,  imo  etiam  majora  vitia  in  ventri- 
culo et  oesophago  et  duodeno  intestino  offendissem  pau- 
perculae mulieris,  a cujus  dissectione  anatomen  illam  in- 
choaveram, cum  longe  alia  ei  domus' et  aegrotatio  fuis- 
set, ut  suo  loco  J)  ad  te  scribam.  Ceterum  viri,  quem 
tum  secabam,  illaesa  prorsus  et  gulam  et  intestina  depre- 
hendi, nisi  quod  in  ilei  prima  parte  apparebat  intus  una 
aut  altera  prominentia  modica,  instar  apicis  minimi  digi- 
ti, e substantia,  ut  dissecando  perspexi,  rubicunda  nec 
glandulosa;  coeci  autem  'exigua  quaedam  portio,  recti  vero 
aliquanto  major  rubebat.  Lien  paulo  crassior,  jecur  paulo 
durius  et  subpallidum  visum  est,  in  cujus  vesicula  bilis 
subviscida,  colore  viridi  obsoleto.  Urinaria  vesica  semi- 
plena et  tunicis  crassioribus.  Cruentae,  an  e dissectio- 
ne? aquae  in  imo  ventris  pelvi  quantum  cyathus  mediocris 
caperet.  Thoracis  utroque  in  cavo  ejusdemmodi  aquae 
tantundem.  Cor  exterius  pinguedinis  parum,  in  ventri- 
culis polyposas  habuit  concretiones.  Valvulae , utrique 
cordis  venoso  orificio  praefectae,  hic  illic  passim  crassio- 
res, ibique  durae  et  albicantes  inventae  sunt.  Magna  item 
arteria  a corde  ad  eam  usque  partem  , qua  vertebris  ad- 
haerere incipit,  disjectas  albas  maculas  intus  ostendebat, 
prima  olini  futurae  ossificationis  indicia.  Cranii  fornice, 
qui  crassior  fuit,  duraque  meninge,  cujus  in  sinubus  ali- 
quid polyposae  concretionis  animadversum  est,  a subjecta 
tenui  remotis,  in  hac  vasa,  nec  multum  tamen,  sanguine 
distenta  apparuerunt,  sub  eademque  ad  sulcos  cerebri 
limpida  aqua,  et  in  hac  bullae  aereae  plures;  tametsi  id 
erat,  quod  dixi,  anni  tempus,  et  vix  sextus  a morte  dies. 
In  ventriculis  quoque  lateralibus  inulta  aqua  limpida  et 


1)  Epist.  XXIX.  n.  20. 

choroides  plexus  pallentes.  Quos  dum  retrorsum  lente  at- 
tollerem, animadverti  eam  pinealis  glandulae,  qua  ipsis  an- 
nectebatur, partem  flava  substantia  opertam,  quae  mollis 
quidem  per  se  videretur,  sed  si  inter  digitos  attererem, 
manifesto  erat  quasi  arenosa.  Cerebrum  sub  scalpello  fir- 
mum, sed  quidquid  incipiendo  a fornice  medullare  sube- 
rat nervique  ipsi  valde  laxi. 

36.  \ ides  igitur,  ut  cetera,  quae  alio  in  loco  perpen- 
dentur , hic  ommittamus , neque  per  consensum  duntaxat 
aut  a vapore  spiritus  hic  et  cerebrum  affecta  fuisse,  ne- 
que convulsum  hunc  quidem  hominem  interiisse,  cum 
ebrium  aphonia  cepisset,  neque  eo  tempore,  quo  ebrietas 
solvi  debet,  vox  rediisset.  Quodnam  autem  istud  esse 
tempus,  dicemus  ? Scio , in  Hippocraticis  libris  aliud  ali- 
bi indicari,  tamen  satis  diserte  in  11.  de  morbis,  qui  in- 
ter eos  circumfertur,  scribi  si  quis  ex  ebrietate  voce 
privetur,  ....  si  febris  statim  non  corripuerit , die  tertio 
moritur;  ut  consequi  videatur,  saltem  intra  diem  tertium 
ebrietatem  solvi  debere.  Sed  facile  Heurnio 1  2)  creden- 
dum est  monenti,  Galenum  quidem  dicere,  secundo  vel 
tertio  die  ebrietatem  solvi,  nam  crasso  utebantur  vino 
Graeci;  aliis  in  locis  sex  vel  septem  horarum  esse  ebrieta- 
tem; sed  efficientis  et  suscipientis  rationem  esse  habendam, 
videlicet,  ut  modo  dixerat,  pro  vini  conditione,  aegri  pe- 
culiari natura,  loco  et  tempore  illam  solvi.  Cum  Heurnio 
satis  consentientem  invenies  cl.  Raym annum  3),  qui  ex 
ebrietate  aphonum  et  jam  convulsionibus  subinde  agita- 
tum, qua  ratione  servaverit,  narrat.  Mulierem  contra  ex 
ebrietate  intra  horas  duodecim  mortuam  non  sine  febri- 
cula et  levibus  convulsionibus  dissecuit  Littrius  4),  qui, 
ut  plerarumque  ceterarum  partium  jam  pravam  a non  bre- 
vi tempore  constitutionem  memoravit , sic  optandum  fue- 
rat, ut,  quae  cerebri  tunc  esset,  indicare  aut  voluisset, 
aut  potuisset  5). 

37.  Jam  vero  aliquid  juvat  indicare  de  longe  minus 
gravi  brevissimaque  aphonia,  quam  adolescens  in  patria 
curavi  cum  senioribus  medicis  duobus,  quibus  me  socium 

1)  N.  22. 

2)  In  cit.  aphor.  n.  5. 

8)  Act.  nat.  cur.  Tom.  VI.  obs.  1. 

4)  Hi9t.  de  l’acad.  roy.  des  sc.  a.  1706.  obs.  anat.  5. 

5)  De  lioc  aphoniae  genere  vid.  epist.  LA1II.  n.  13,  14. 

esse  voluit  nobilis  vir  comes  Alexander  Monsignanus.  Hic 
annos  supra  sexaginta  natus,  gracilis,  biliosus,  alta,  ut 
ajunt,  voce  loqui  solitus,  obnoxius  antea  stranguriae,  ar- 
thritidi, haemorrhoidum  fluxui,  tunc  hisce  omnibus  ca- 
rens, quin  etiam  nullo  rheumate,  quod  hiberno  tempore 
saepe  fauces  afficere  multa  cum  exscreatione  consueverat, 
novissima  hieme  correptus;  sub  initium  maji  coeperat, 
nulla  praevia  manifesta  causa,  vocis  et  ex  parte  etiam 
respirationis  interceptione  prehendi  sic,  ut  constrictionis 
sensus  circa  laryngem,  non  alibi  esset.  Repente  illa  et 
ingruebat,  et  solvebatur,  idque  sine  ulla  exscreatione.  Va- 
rium ingruendi  et  durandi  tempus.  Hoc  enim  duas,  sum- 
mum, sexagesimas  horae  partes  aequabat,  saepius  mullo 
brevius  erat.  Sed  quamvis  singulis  fere  noctibus  hora 
circiter  septima  id  mali  invaderet,  tamen  interdiu  ab  osci- 
tatione, sternutatione,  tussi,  non  quidem  seniper,  at  sem- 
per  a potandi  actione  movebatur,  nec  tamen  si  aqua, 
amygdalarum  oleum,  serum,  emulsiones  aut  quivis  alius 
laudatus  a nobis  humor,  setl  tantummodo  si  vinum  bibe- 
retur: solebat  autem  antea  quoque,  cum  vino,  ut  fit,  vir 
sobrius  in  mensa  uteretur,  tale  aliquid  pati,  quamvis 
multo  et  levius  et  brevius  incommodum.  Nunc  autem  ita 
hoc  quidem  erat,  ut  dixi;  neque  eo  correptus  aeger  quid- 
quam  ore  poterat  sumere,  nec  stare  loco,  sed  ambulare 
cogebatur.  Ceterum  caput,  thorax  et  venter  quoque  ac 
collum,  si  manu  tentares,  ut  pulsus  etiam,  bene  se  ha- 
bebant. Tonsillae  duntaxat  eaque  vicinia  quasi  subinflam- 
matae  apparebant;  eratque  sputorum  copia,  quorum  sa- 
por manifeste  acidus  ab  aegro  percipiebatur,  eorumque 
eductio,  per  sacch arum , ut  vocaht,  hordei  facilior  reddi- 
ta, affectus  invasionem  arcere  nonnunquam  videbatur. 
Erat  veri  maxime  simile,  membranam,  qua  laryngis  pars 
summa  et  proximae  ipsi  conteguntur,  eo  exquisitiore  sen- 
su praeditam,  quod  phlogosi  quadam  afficiebatur,  ubi 
acrius  paulo  irritaretur  ab  acidis  particulis  aut  vini  aut 
humoris  ob  oscitationem,  sternutationem,  tussim  et  co- 
piam aliquando  ipsam  uberius  e glandulis  circumjectis,  in 
quibus  mora  magis  vitiasset,  expressi,  contractam  erispa- 
tamque  in  consensum  trahere  nervos  et  musculos,  ut  la- 
ryngem  aequo  arctius  constringerent  tanto  facilius,  quod 
a natura  ipsa  erant,  ut  indicatum  est,  nonnihil  jam  ad  id 
proni,  et  ab  affectione  hypochondriaca , quam  sanguinis 

fluxus  per  haemorrhoides  significaverat,  fortasse  proniores. 
Quod  cogitatum  confirmavit  eventus.  Nam  blande  expia- 
tis primis  viis,  et  sanguine  parce  e cubito  primum,  dein- 
de e sede  quoque , unde  a natura  olim , ut  dixi , consue- 
verat, educto,  simul  autem,  quae  inulcerent,  laxarent, 
diluerent,  acidumque  saporem  coiTigerent , datis,  cum 
aliquot  jam  noctes  sine  aphoniae  insultu  ductae  essent, 
interdiu  autem  multo  haec  rarius  ingrueret,  brevi  itinere 
commendato,  sputa  minus  copiosa  minusque  acida  facta 
sunt,  vinumque  aqua  dilutum  ferri  potuit,  et,  ne  multis,  intra 
diem  quadragesimum  an  quinquagesimum,  ex  quo  inceperat, 
nec  metus  gravioris  longiorisve  mali  aut  redituri  saltem  ex- 
pers, affectio  prorsus  victa  et  sublata  est.  Huc  placet  addere, 
et  simul  tamen  in  medio  relinquere,  quod  aeger  idem,  vir 
certe  gravis,  asseverabat,  Romae  olim  a se  visum  in  viro 
principe , qui  simili  affectu  corripiebatur  , hunc  videlicet 
tolli  consuevisse,  si  quis  in  aurem  inspiraret.  Verum  sa- 
tis dissimilis  fuerit  affectio , oportet ; neque  enim  noster 
ad  sui  curationem  nos  advocasset,  si  a tam  facili  remedio 
eandem  sibi  opem  ferri  sensisset. 

38.  De  balbuti  e quoque  est  aliquid  adjiciendum. 
Namque  observatione  XXI.  J)  inducitur  Sanctorius  no- 
ster, haec  docens:  esse  in  media  palati  regione,  id  est  in 
quarto  osse  superioris  maxillae,  in  illis  omnibus,  quos  ad 
id  tempus  vidisset,  qui  literam  R exprimere  non  possent, 
duo  foramina , quae  nullo  modo  aperta  et  obvia  inveniun- 
tur in  iis,  qui  illo  affectu  tenentur:  ergo  causam  immedia- 
tam, quae  posita  ponit,  fore  illos  duos  meatus  apertos. 
Imo  non  apertos  dicet  aliquis  non  oscitanter  haec  legens, 
et  praefixum  observationi  argumentum  attendens:  Jlalbu- 
licm  pendere  aliquando  a defectu  foraminum  quarti  ossis 
superioris  maxillae.  Verum  si  Sanctorum  ipsum  inspi- 
ciat,  his  contraria  scripsisse  inveniet.  Se  enim  in  traulis 
vidisse,  ait,  duo  illa  foramina,  quae  nullo  modo  adeo  aperta 
et  obvia  inveniuntur  in  iis,  qui  illo  affectu  carent;  ergo 
causa  immediata,  quae  posita  ponit,  erunt,  inquit,  duo 
illi  meatus  plus  justo  aperti.  Vide,  quaeso,  qua  interdum 
incuria  auctorum  verba  describantur!  Hic  tamen  is  Se- 
pulchreti  locus -est,  quem  spectantes  viri  praestantissimi 
scripserunt,  Sanctorum  balbutient  defectui  ductus  incisivi 


1)  Sect.  XXII. 

tribuisse  apud  Bonetum  Sepulehr.  I.  p.  473.  Qui,  si  forte 
Sanctorii  caput,  quod  ibidem  citatur  '),  inspicere  ma- 
luissent, procul  dubio  neque  id  credidissent,  neque  ductum 
incisivum  intellexissent.  Sanctorius  enim  paulo  inferius 
haec  addit:  siculi  diximus  in  media  regione  palati  observa- 
ri duos  meatus , qui  faciunt  traulos , similiter  observamus 
juxta  dentes  foramina  ( omnibus  iis  tamen  ab  ortu  naturae 
congenita ) majora,  per  quae  pituita  stillans,  vel  irrigans 
linguam  in  parte  illa  anteriori,  blaesam  locutionem  facit, 
unde  balbi  et  semilingues  sunt;  ut  manifestum  sit,  a ma- 
gis patente  illo  pone  dentes  incisores  meatu,  non  traulo- 
rum,  de  quibus  in  hac  observatione  sermo  est,  sed  blae- 
sorum vitium  deduxisse,  quae  duo  balbutiei  genera  quan- 
tum differant  inter  se,  erudita  ostendent  scholia  ad  pro- 
ximam observationem  XXIV.  Ilie  quaeres,  cur  haec  al- 
tera Sanctorii  observatio  in  Sepulchreto  omissa  sit , cura 
prior,  quamvis  perperam,  proponatur?  item,  quae  sint 
igitur  in  eodem  osse  quarto  in  mediaque  palati  regione 
alia  illa  duo  foramina,  quae  magis  in  traulis  pateant,  quam 
in  ceteris?  tandem,  quantum  sit  his  Sanctorii  observa- 
tionibus tribuendum  ? Ego  vero  ob  eandem  incuriam,  quae 
primam  adeo  pervertit,  observationem  alteram  esse  prae- 
termissam non  dubito.  Foramina  autem  in  media  illa 
palati  regione  in  tot,  quae  inspexi,  purgatis  aridisque  ca- 
pitibus vidisse  non  memini,  nec  in  ullo  eorum  video,  quae 
multa  nunc  etiam  haec  scribens  prae  oculis  habeo;  nec 
tamen  facile  crediderim , in  tanto  numero  me  nunquam 
in  trauli  caput  incidisse,  in  quo  videlicet,  quippe  magis 
obvia  atque  aperta,  ea  foramina  conspicerem,  quae  in  ce- 
teris essent  perobscura.  Quamquam  autem  suspicari  pro- 
clive sit,  quae  forte  in  aliquot  animadverterat,  ea  Sancto- 
rium  ad  traulos  omnes  transtulisse,  nec  desint,  vel  ipso 
perlecto,  imo  ex  iis  ipsis,  quae  scribit,  oriri  videantur 
difficultates  assensum  morantes:  fatetur  enim,  vel  quibus 
os  a natura  semper  pituita  redundet,  non  propterea  trau- 
los aut  blaesos  esse;  tamen  ob  spectatam  in  aliis  viri 
praestantiam,  aequius  erit,  ut  opinor,  non  ante  aliquid 
pronunciare,  quam  in  traulis  pluribus  et  blaesis  res  dili- 
genter fuerit  a peritis  anatomicis  ad  examen  revocata.  Sic 
cl.  Delius  2)  cum  in  traulo  quodam  duplicem  uvulam 

1)  Meth.  vitand.  error.  Lib.  III.  c.  9. 

2)  Act.  nat.  cur.  Tum.  VIII.  obs.  10«. 

animadvertisset , prudenter  monuit,  inquirendum  esse,  an 
trauli  alii  uvulae  vel  tonsillarum  vitium  habeant.  Quod 
si  fiat,  non  improbabili  ratione  adductus  conjicio,  reper- 
tum iri,  ne  in  illo  quidem,  quod  traulus  esset,  id  duplici 
uvulae  adscribi  posse.  Cum  enim  plura  hujus  duplicitatis 
prostent  exempla,  alibi  *) , ut  nosti,  a me  indieata,  nec 
Zerbus  nec  ii,  quos  laudat  Slevogtius  , nec  ipse  in  eo 
saltem,  quem  Bononiae  dissecui,  quidquani  audivimus  de 
istiusmodi  loquelae  vitio,  cum  fere  omnes,  quaenam  es- 
sent incommoda  cum  uvulae  duplicitate  conjuncta,  dili- 
genter quaereremus ; nec  certe  illa  Zerbi  Lucretia,  si  vi- 
tiose locuta  esset,  aut  cantandi  arti  se  dedisset,  aut  can- 
tando plurimum,  quod  ipse  testatur,  delectavisset. 

A gravibus  autem  hyoidis  ossis  vitiis  balbutiem  ali- 
quando esse  credibile  est:  et  sane  a prava  ejus  figura 
blaesos,  balbos  et  mulos  fieri,  docuisse  iutelligo  eruditissi- 
mum Hahnium  2).  Nec  videntur  posse  musculorum,  qui 
linguam  movent,  directiones  mutari,  quin  hujus  motus  a 
naturae  norma  declinent.  Quodsi  Kerckrlngius  3 4)  verum 
scripsisset  de  osse  hyoide,  cum  in  fetibus , ait,  nequidem 
cartilaginem  ejus  apparere;  hinc  quoque  esse,  non  dubita- 
rem, quod  parvuli  serius  post  ortum  loqui  incipiant,  et, 
cum  inceperunt,  adhuc  dimidiata  verba  tentent  seu  balba 
dicant  verba,  ut  Minucius  Felix*'1)  et  Albius  Tibullus5) 
eorum  loquelam  expressere.  Sed  tamen  illud  os , quod 
fulcrum  linguae  est  et  aliquot  ejus  musculorum , quam 
sero  undique  perficiatur,  et  e toto  os  fiat,  satis  indicat 
illustris  Albinus  6).  Molinetto  autem  nostro  7)  visum 
est,  ideo  statim  ab  ortu  non  loqui  infantem,  quod  styli- 
formis  processus , a quo  musculi  styloglossus  et  stylo- 
hyoideus oriuntur,  in  fetu  non  apparet.  Quod  si  ita  ac- 
cipias, quasi  esse  negaverit;  hallucinatus  est,  testante 
Cassebohmio  8),  se  in  quadrimestri  fetu  vidisse,  Ker- 
ckringio  autem  9) , vel  in  trimestri.  Sin  ita  intelligas,  ut 

I 

1)  Epist.  anat.  X.  n.  21. 

2)  Commere,  liter,  a.  1736.  liebd.  XXXI.  n.  1.  ad  §.  25. 

8)  Osteogen.  C.  XI. 

4)  Ia  Octavio. 

5)  Lib.  II.  eleg.  5.  v.  94. 

6)  Icon.  osa.  iet.  ad  iig.  152. 

7)  Dissert.  anat.  pathol.  Lib.  II,  c.  1. 

8)  De  aure  hum.  tr.  I.  §.  43. 

9)  Osteogeu.  C.  V. 

prae  exilitate  et  flexilitate  cartilaginis , ex  qua  tunc  con- 
stat, non  pluris  fecerit,  quam  si  nullus  esset  ad  illorum 
praesertim  musculorum  originem  actionemque  firmandam; 
tueri  sic  satis  ab  eo  poteris , quod , cum  haec  relegerem, 
ejus  objici  sententiae  vidi , petitum  e singulari  observa- 
tione eximii  auctoris  Hvlleri  j).  Hic  enim  in  viro,  an- 
nos nato  circiter  quinquaginta,  cui  nullum  unquam  loque- 
lae vitium  fuerat,  styliformem  offendit  processum  sescun- 
ciali longitudine  dimidia  quidem  inferiore  parte  osseum, 
dimidia  autem  superiore  cartilagineum.  Tu  vero,  ut  illud 
omittas,  in  eo  homine  fortasse  potuisse  musculos,  de  qui- 
bus loquimur,  ex  parte  nasci  e proximo  osse  temporum, 
ut  eorum  socium  stylopharyngeum  nonnunquam  hinc  na- 
tum et- Valsalva 1  2 3)  et  ego  ‘)  deprehendimus;  intelligis 
certe,  cum  ea,  quam  Molinettus  pro  nulla  in  recens 
natis  habebat,  cartilagine  exili  adeo  et  molli  non  esse 
istam , quae  pro  aetatis  incremento  tanto  et  crassior  et 
firmior  fuerit,  comparandam:  tum  etiam  nosti,  quibus  et 
quot  musculis  originem  praebeant  quaedam  laryngis  car- 
tilagines. Sed  dc  hac  Moi.inetti  defensione  ipse  videris. 
Ego  quidem  undecunque  sint  balbutiei  puellorum  causae 
repetendae,  a pluribus  enim  causis  praeter  eas,  quarum 
est  facta  mentio,  repeti  possunt,  indidem  adultorum  bal- 
butiem  oriri  credo,  quotiescumque  accidat,  yt  crescens 
aetas  sive  unam  sive  plures  superare  nequeat  illarum  cau- 
sarum, quas  in  tenellis  pueris  facilius,  quippe  qui  omnes 
balbutiunt,  animadvertendas  inquisivisse  juvabit,  ut  in 
adultis  et  sagacius  dignoscere,  et,  quoad  ejus  fieri  possit, 
tollere  aliquando,  et  minuere  conemur. 

39.  Postremo  quod  ad  XXIII.  sectionem  attinet,  quae 
est  de  angina,  permirum  est,  gravissimi  et  frequentis- 
simi  laryngis  et  proximarum  faucium  morbi  nullam  in  se- 
ctione hac  tota  observationem  proferri , ex  qua  constet, 
quid  in  mortuis  e legitima  angina  repertum  sit.  Aliae 
enim  earum.,  quae  producuntur,  observationum  ad  pul- 
mones aut  ad  hos  et  thymum  attinent  sanguine  infarctos, 
quorum  illi  pondere  asperam  arteriam  deorsum  traherent, 
bic  vero  aucta  mole  comprimeret;  aliae  ad  cerebri  aut 
aliarum  partium  vitia,  ut  suspicari  aliquis  inexpertus  pos- 

1)  In  dissert.  Willigii  inscript.  observ.  botan.  etc.  §.  2. 

2)  Vid.  epist.  anat.  XI.  n.  4. 

3)  lbid.  u.  8. 

set , num  ad  laryngem  unquam  et  fauces  hic  morbus  spe- 
ctet. Certe  autem  in  angina  externus  saepe  circa  has  tu- 
mor aut  internus,  ut  non  semel  vidimus,  et  caute  incidi 
imperavimus  jam  pus  continentem,  in  larynge  autem  ea, 
quae  prima  laryngotomiae , ut  vocant,  instituendae  causa 
fuit,  anginam  testantur  ab  inflammatione,  quae  modo  di- 
ctas corripiat  partes,  existere:  et  sane,  ut  musculos,  qui- 
bus arytaenoides  cartilagines  adducuntur,  praetereamus, 
nisi  quod  aliis  saepenumero  glandulis  accidit  ejusdem  ge- 
neris, ab  eo  prorsus  immunes  fingas,  quae  laryngem  hu- 
mectant;  apparebit,  fieri  non  posse,  quin  aliquando  in- 
flammationes, eaeque  perniciosissimae,  nostras  puta  ary- 
taenoideas  glandulas  prehendant,  quibus  intumescentibus, 
angusta  illae  aeris  via  intercludatur,  necesse  est.  Verum 
haec  non  eo  dico,  quod  credam,  te  aliter  existimare,  sed 
ob  id  duntaxat,  ut  intelligas,  esse  hunc  unum  ex  iis  mor- 
bis , quorum  peculiares  et  nunc  magis  nunc  minus  peri- 
culosae sedes , natura  et  effectus  cum  maxime  quaeri  de- 
buissent , non  aeque  ac  aliorum  per  dissectiones  quaesita 
esse  videantur  1).  Quod  a me  ideo  factum  non  est,  quia 
denatos  e legitima  angina  persecandi  cum  semel  tempus, 
tum  semper  postea  occasio  defuit  2);  cum  spuria  autem 
fortasse,  certe  non  ex  ea  mortuos,  unum  aut  alterum  dis- 
secui. Quorum  in  faucibus  et  larynge  quid  annotaverim, 
in  IV.  ad  te  data  epistola  3)  releges,  ad  veram  autem  an- 
ginam referre  ex  parte  nonnulla  poteris , quae , cum  de 
hydrophobia  scriberem  •*)  , commemoravi.  Vale. 

1)  Vid.  tamen  epist.  LX1II.  n.  16.  et  seqq. 

2)  Sed  vid.  epist.  XLIV.  n.  3. 

3)  N.  24.  et  seqq. 

4)  Epist.  VIII.  u.  19  et  seqq. 

Finis  voluminis  primi. 

